
PREDGOVOR ČETVRTOM IZDANJU 

Izdanje Svetoga Pisma u prijevodu dra. Franje Zagode, koje 
je izašlo u nakladi Caritas Croata 1959. godine u 10.000 primje¬ 
raka, već je bilo prošle godine raspačano. U međuvremenu 
stizavale su neprestano molbe pojedinaca, da im se pošalje Sv. 

Pismo. Hrvatski Caritas u Austriji nije mogao pomišljati na 
novo izdanje, jer nije bilo novčanih sredstava. 

Zauzimanjem Katoličko-Protestantskog Biblijskog društva za 
Austriju omogućen je tisak Sv. Pisma Novoga Zavjeta na 
hrvatskom jeziku u 15.000 primjeraka. Ostalih 15.000 primje- >. 
raka izdano je darom austrijskih i njemačkih biskupa te Ost- 
priesterhilfe (organizacija P. Werenfrieda van Straatena za 
pomoć Crkvi iza Željeznog zastora). Na taj su način , hrvatske 
izbjeglice, iseljenici i radnici izvan Domovine, Božjom pomoći , 
i razumijevanjem dobrih ljudi dobili u ruke Knjigu života, 

Sv. Pismo Novoga Zavjeta, i to čitavog, u prijevodu nadbiskupa 
Ivana Ev. Šarića. Ovo Sv. Pismo nepromijenjeno je izdanje 
naklade Osvit, koje je izašlo zaslugom g. Luke Brajnovića 1960. 
godine u Madridu, u Španjolskoj. Razlika je, što je g. Luka f 
Brajnović bio izdao Stari i Novi Zavjet, a Hrvatski Caritas 
izdaje čitatvi Novi Zavjet, uz neke manje jezične ispravke. 

Komentar pojedinih poglavlja nalazi se u ovome izdanju na 
svršetku knjige. Rečenica ili riječ, kojoj je komentar protreban, 
označena je zvjezdicom. Komentar je ograničen na jezično, 
zemljopisno, povijesno i usporedno tumačenje. 

Hrvatski Caritas zahvaljuje svim doročiniteljima na poklonu 
Sv. Pisma. Ono je najbogatiji dar Hrvatima izvan Domovine , 
za Božične blagdane. Neka ga hrvatski narod primi s onom 
ljubavi, kojom mu se predaje, da mu u ovim burnim vremenima 
različitih zabluda bude sigurnim putokazom u životu na ovome 
svijetu i zalogom budućega života u Kraljestvu nebeskom. 

I 

Božić 1965. 

Hrvatski Caritas 


NOVI ZAVJET 

1. Novi Zavjet je zbirka 27 pojedinih svetih knjiga. 
Premda su ove knjige po svojem sadržaju i po svojoj svrsi 
različne, ipak sve one imaju zajedničko to, da pod osobitim 
nadahnućem i vodstvom Duha Svetoga navješćuju čovječanstvu 
kršćansku objavu. Već u prvo doba kršćanstva ove starostavne 
knjige o Kristu i njegovoj objavi nazivale su se Novim Za¬ 
vjetom. Njihov je sadržaj novi zavjet ili novi poredak milosti, 
što ga je ustanovio Bog po Isusu Kristu. 

2. Novi Zavjet dijeli se u povijesne knjige: Četiri Evan¬ 
đelja i Djela Apostolska; u knjige opomene i pouke: Četrnaest 
poslanica sv. Pavla i sedam Katoličkih (općih) poslanica; zatim 
dolazi jedina proročka knjiga: Otkrivenje sv. Ivana Apostola. 

UVOD U ČETIRI EVANĐELJA 

1. Pod Evanđeljem razumijevali su u prva vremena 
kršćanstva samo usmeno propovijedanje o blagoj i radosnoj 
vijesti spasenja i otkupljenja po Isusu Kristu. To je usmeno 
Evanđelje kasnije bilo po redu napisano (Lk. 1, 1), i tako je 
nastala pisana radosna vijest, koja se također zvala Evanđelje. 
Evanđelje dolazi od grčkih riječi eu (dobar) i angelion (vijest). 
Doslovno znači: dobra vijest, radostan glas. Tako se punim 
pravom nazvala sveta vijest o Isusu Kristu, o njegovu spaso¬ 
nosnom utjelovljenju, o njegovoj nauci (Mk. 1, 14), o njegovu 
životu i smrti, o njegovu uskrsnuću i uzašašću (Dk. 1, 1); sveta 
i radosna vijest, koju su bili proroci prorekli (Rimlj. 1, 1), i 
koju su kasnije apostoli pronosili svijetom. 

2. U apostolsko je doba bilo sastavljeno više Evanđelja. Ali 
je Crkva samo četiri Evanđelja priznala i ubrojila 
među svete nadahnute knjige. 

3. Naziv Evanđelje po Mateju, Marku, Luk i, 
Ivanu hoće nam reći, da ova četiri Evanđelja na četiri načina 
prikazuju jedno i isto usmeno Evanđelje. Iz toga razloga od 
najdavnijih vremena bila su pridavana pojedinim evanđelistima 
tajinstvena živa bića kao simboli (znameni), a uzeti su od pro¬ 
roka Ezekijela (1, 5 si.). Mateju se pridaje kao simbol čovjek. 


Marku lav, Luki vol, Ivanu orao. Ova razdioba oslanja se na 
početke Evanđelja. 

4. Natpisi pojedinih Evanđelja nijesu od samih evan¬ 
đelista. Ali su iz najstarijih vremena, jer za njih već znaju sv. 
I r e n e j (| 202) i Klement Aleksandrijski (f 217). 

Natpisi označuju pisca Evanđelja. 

5. Prva se tri Evanđelja upravo upadno podudaraju i po 
samom predmetu i po obliku njihova prikazivanja. Nasuprot 
četvrto Evanđelje ima većinom druge izvještaje i pisano je 
drugim stilom (slogom). Zato se prva tri Evanđelja zovu 
sinoptička (pregledna) Evanđelja. Četvrto Evanđelje, 
Evanđelje po Ivanu, zove se duhovno Evanđelje, jer 
više ističe Isusovo božanstvo, dok su drugi evanđelisti više 
istakli čovječansku stranu Isusove osobe. 

EVANĐELJE PO MATEJU 

1. Matej, koji se zvao i Levi (Mk. 2, 14; Lk. 5, 27), 
Alfejev sin, jedan od dvanaestorice apostola, bio je carinik u 
Kafarnaumu prije svojega poziva za apostola. Gospodin ga je 
izabrao i pozvao, da ga slijedi, i on je odmah posao za njim 
(Mt. 9, 9). Njegovo je apostolsko djelovanje bilo najprije u Pale¬ 
stini. Gdje je djelovao, kad je otišao iz Palestine, ne zna se 
sigurno. Legenda kazuje, da je propovijedao evanđelje u Etiopiji. 
Ljubav svoju prema božanskom Spasitelju zasvjedočio je mu¬ 
čeničkom smrću. Njegovu svetkovinu Crkva svetkuje 21. rujna. 

2. Da je Matej napisao prvo Evanđelje, svjedoče 
P a p i j a (75—150), biskup u Hierapolisu u Frigiji, i sv. 
I r e n e j (f 202), koji vele, da je Matej napisao Evanđelje 
Hebrejima u njihovu jeziku. Isto tvrde Origen, Euzebije, Jero¬ 
nim i drugi. U samom Evanđelju ima tragova, koji 
pokazuju na Mateja kao svojega pisca. Tako on u popisu apo¬ 
stola (Mt. 10, 3) stavlja sebe iza Tome, a Mk. 13, 18 i Lk. 6, 15 
imaju obratni red. I samo kod Mt. 10, 3 u popisu apostola 
nalazi se uz njegovo ime sramotan naziv »carinik«. To je čed¬ 
nost piščeva. 

3. Kršćanska davnina sva jednodušno svjedoči, da je Evan¬ 
đelje po Mateju napisano u hebrejskom jeziku. Taj he¬ 
brejski jezik nije bio onaj sveti jezik Staroga Zavjeta, nego pučki 


aramejski jezik, što se govorio u Isusovo vrijeme. Ali ^se 
ovaj aramejski original (izvornik) izgubio, i mi imamo grčki 
prijevod iz prvoga stoljeća. 

4. Evanđelje po Mateju pisano je za židovske kršćane, 
i ono pretpostavlja Stari Zavjet kao dobro poznat, pa zato 
pobliže ne tumači židovskih mjesta i običaja (usp. na pr. Mt. 4, 
13 s Lk. 1, 26; 2, 4; Mt. 27. 57 s Lk. 23, 51; Mt. 15, 2 s Mk. 
7, 2—4). 

5. Glavna svrha Evanđelju po Mateju jest dokazati, 
da je Isus Nazarejin obećani Mesija. Ujedno . pobija 
evanđelist kriva mišljenja Zidova o Mesiji i nje¬ 
govu kraljevstvu i pokazuje, da su Zidovi i n j i - 
hove vođe svojom nevjerom sami sebi zakrčili put 
spasenja. 

6. Kod svih svjedoka kršćanske davnine stoji Evanđelje po 
Mateju na prvom mjestu. Ali se ne može sigurno odrediti 
vrijeme njegova postanka. Uzima se, da je napisano 
oko 50. godine. Djela Apostolska napisana su u 63. godini, a 
prije njih svakako su napisana Evanđelja po Mateju, Marku 
i Luki. 

7. Evanđelist Matej, rodom iz Galileje, opisuje opširno 
Isusovo djelovanje u Galileji. Onda slijedi, izvještaj 
javnoga Isusova djelovanja u Judeji i Jeru¬ 
zalemu. Završuje Isusovom mukom, smrću i 
uskrsnućem. Sastavak Evanđelja po Mateju pun je ljepote 
i umjetnosti. Najljepši njegovi biseri jesu propovijed na 
gori i priče. 

MATEJ 

ISUSOVO RODOSLOVLJE 

-| 1 Rodoslovlje Isusa Krista, Davidova sina, sina Abraha- 

mova.* 2 Abraham je imao Izaka, Izak Jakova, Jakob Judu 
i njegovu braću,* 3 Juda je imao Faresa i Žaru s Tamarom, Fares 
je imao Esrona, Esron je imao Arama,* 4 Aram je imao Amina- 
daba, Aminadab Naasona, Naason Salmona, 6 Salmon Booza s 
Rahabom. Booz je imao Obeda s Rutom, Obed Jeseja, • Jesej 
kralja Davida. David je imao Salomona sa Urijinom ženom, 
7 Salomon je imao Roboama, Roboam Abiju, Abija Asu, 8 Asa 
Jozafata, Jozafat Jorama, Joram Oziju, 9 Ozija je imao Joa- 
tama, Joatam Ahaza, Ahaz Ezehiju, 10 Ezehija Manasesa, Mana- 
ses Amona, Amon Joziju, 11 Jozija je imao Jehoniju i njegovu 
braću u vrijeme odvođenja u Babilon. 12 Poslije odvođenja u 
Babilon: Jehonija je imao Salatijela, Salatijel Zorobabela, 15 Zo- 
robabel Abiuda, Abiud Eliakima, Eliakim Azora, 14 Azor Sa- 
doka, Sadok Ahima, Ahim Eliuđa, 15 Eliud je imao Eleazara, 
Eleazar Matana, Matan Jakova, 16 Jakov Josipa, muža Marije. 
Od nje se rodi Isus, koji se zove Krist. 17 Tako je od Abrahama 
do Davida svega četrnaest koljena, od Davida do odvođenja u 
Babilon četrnaest koljena, i od odvođenja u Babilon do Krista 
četrnaest koljena. 

OTAJSTVO ISUSOVA ZAČEĆA OTKRIVENO JE JOSIPU 

18 Rođenje Isusa Krista bilo je ovako: Kad je njegova mati 
Marija bila zaručena s Josipom, nađe se, da je bila začela po 
Duhu Svetom, još prije nego se sastaše.* 19 A Josip, njezin muž, 
bio je pravedan i nije htio da je javno sramoti i tako je namislio 
da je otpusti tajno. 

20 Dok se je on bavio s tom mišlju, javi mu se u snu Gos¬ 
podnji anđeo i reče: 

»Josipe, sine Davidov, ne boj se uzeti k sebi Mariju, svoju 
ženu; jer što se začelo u njoj, od Duha je Svetoga. 21 Ona će 
roditi sina, kojemu ćeš nadjeti ime Isus; jer će on izbaviti svoj 
narod od njegovih grijeha.« 

22 Ovo se sve dogodi, da se ispuni, što je Gospodin kazao 
preko proroka: 23 »Eto, djevica će začeti i roditi sina, i dat će 
mu se ime Emanuel«, što znači »Bog s nama«. 24 Josip ustade 


MATEJ 1, 25 - 2, 16 


od sna i učini, kao što mu je bio zapovjedio Gospodnji anđeo. 
Uze k sebi svoju ženu, 25 koja, a da je nije spoznao, rodi svo¬ 
jega sina [prvorođenca], I dade mu ime Isus.* 

POKLON MUDRACA 

2 1 Kad se Isus, u dane kralja Heroda, bio rodio u Betle- 

hemu u Judeji, dođoše mudraci od istoka u Jeruzalem i 
upitaše: * 

2 »Gdje je novorođeni židovski kralj? Vidjesmo njegovu 
zvijezdu na. istoku i dođosmo da mu se poklonimo.«* 3 Kad je 
to čuo kralj Herod, uplaši se on i s njim sav Jeruzalem. 

4 Sabra, sve svećeničke glavare i narodne književnike i upita 
ih, gdje bi se trebao roditi Mesija. 

J Oni mu odgovorise: »U Betlehemu u Judeji, jer ovako stoji 
pisano kod proroka: 6 Ti, Betleheme, u zemlji Judinoj, nipošto 
nijesi najmanji među kneževskim Judinim gradovima, jer će iz 
tebe izaći knez, koji će vladati mojim narodom Izraelom.«* 

7 Tada Herod tajno dozva k sebi mudrace i točno ih ispita 
za vrijeme, kad im se je pojavila zvijezda. 8 Onda ih uputi u 
Betlehem i reče: 

»Idite tamo i raspitajte brižno za dijete. Čim ga nađete, 
javite mi; tada ću i ja doći i pokloniti mu se.« 

9 Q n4 Pp s [ u šaše kralja i onda zaputiše. I gle, zvijezda, koju 
su bili vidjeli na istoku, išla je pred njima, dok nije napokon 
stala nad mjestom, gdje je bilo djetešce. 19 Kad vidješe zvijezdu, 
veoma se obradovaše. 11 Stupiše u kuću i vidješe dijete s Mari- 
j°m, njegovom majkom. Padoše ničice i pokloniše mu se. Tada 
otvoriše svoje blago i prinesoše mu darove: zlato, tamjan i 
smirnu. 12 U snu primiše naputak da se ne vraćaju k Herodu. 
Zato se vratiše drugim putem u svoju zemlju. 

BIJEG U EGIPAT I POKOLJ NEVINE DJECE 

13 Kad su bili otišli, javi se Josipu u snu Gospodnji anđeo i 
reče: »Ustani, uzmi dijete i njegovu majku i bježi u Egipat! 
Ostani ondje, dok ti ne kažem, jer će Herod tražiti dijete da ga 
pogubi.« 14 Tada on ustade, uze još u noći dijete i njegovu ma¬ 
ter i ode u Egipat. 13 Ondje ostade do Herodove smrti. Tako 
se trebalo ispuniti, što je Gospodin bio rekao preko proroka: 
»Iz Egipta dozvah svoga sina.« 

19 Kad je Herod vidio, da je prevaren od mudraca, vrlo se 

MATEJ 3, 13 - 4, 16 

razgnjevi. Dade u Betlehemu i u svoj njegovoj okolini poubi¬ 
jati sve dječake od dvije godine na niže — prema vremenu, što 
ga je bio istražio od mudraca. 17 Tada se ispuni riječ proroka 
Jeremije, koji govori: 18 »U Rami se čuje tužba, mnogi plač i 
jauk: Rahela plače za svojom djecom i ne će da se utješi, jer 
ih više nema.«’ 1 ' 

POVRATAK U NA2ARET 

19 Kad je Herod bio umro, javi se Gospodnji anđeo u snu 
Josipu u Egiptu 20 i reče: »Ustani, uzmi dijete i njegovu mater 
i idi u Izraelovu zemlju, jer su pomrli, koji su tražili život 
djeteta.« 21 Tada on ustade, uze dijete i njegovu majku i ode 
u Izraelovu zemlju. 22 Ali kad je čuo, da Arhelaj vlada u Judeji 
mjesto svojega oca Heroda, poboja se onamo ići. Po naputku, 
što ga primi u snu, ode u pokrajinu Galileju - '' 23 i nastani se u 
gradu, koji se. zove Nazaret. Tako se trebala ispuniti riječ pro¬ 
roka: »Zvat će se Nazarejin.«’ 1 ' 

PROPOVIJEDANJE IVANA KRSTITELJA U PUSTINJI 

„ 1 U one dane pojavi se Ivan Krstitelj te je propovijedao 

^ u judejskoj pustinji: 2 »Obratite se, jer je blizu kraljevstvo 
nebesko.«’ 1 3 Na njega naime misli prorok Izaija, kad veli: »Glas 
onoga, što viče u pustinji: Popravite put Gospodnji! Poravnite 
njegove staze!« 4 Ivan je nosio, haljinu od devine dlake i pojas 
od kože oko bedara. Hrana su mu bili skakavci i divlji med. 
5 Tada je izlazio k njemu Jeruzalem, sva Judeja i sva jordanska 
okolica. 6 Oni su se dali, da ih on krsti u Jordanu i priznavali 
su pritom svoje grijehe.’ 1 

7 Kad je on vidio i mnoge farizeje i saduceje, gdje dolaze na 
njegovo krštenje, reče im: »Vi zmijino leglo! Tko vas je uputio, 
da biste mogli umaći gnjevu, što dolazi?« 8 Donesite dakle rod, 
dostojan obraćenja! 9 Ne mislite da smijete kazati: Naš je otac 
Abraham. Jer vam kažem: Bog može od ovoga kamenja podig¬ 
nuti Abrahamu njegovu djecu. 10 Već je sjekira stavljena na 
korijen drveću. Svako drvo, koje ne rađa dobra roda, siječe se i 
baca u oganj. 11 Ja vas krstim samo vodom, da se obratite. A 
onaj, koji dolazi za mnom, moćniji je od mene. On će vas 
krstiti Duhom Svetim i ognjem. 12 Vijačom u ruci će očistiti 
svoje gumno; skupit će pšenicu u svoju žitnicu, a pljevu ce 
sažeći neugasljivim ognjem. 


ISUSOVO KRŠTENJE 

13 Tada dođe Isus iz Galileje na Jordan k Ivanu, da ga ovaj 
Krs ti« 

14 Ali Ivan htjede da ga odvrati od toga i reče: »Ja bih 
trebao, da me ti krstiš, a ti dolaziš k meni?« 

. lo Isus mu odgovori: »Samo to ti pripusti! Dolikuje nam, da 
ispunimo sve, što je pravo.« Tada ga pripusti. 

10 Kad se bio Isus krstio, izađe odmah iz vode. Tada mu se 
otvorise nebesa. On vidje Duha Božjega, gdje silazi kao golub i 
dolazi na njega. 17 1 glas s neba povika: »Ovo je moj ljubljeni 
Sin, koji mi se dopada.«’ 1 

SOTONA KUŠA ISUSA 

4 4 Tada Isusa odvede Duh u pustinju, da ga kuša đavao. 

2 Postio je četrdeset dana i četrdeset noći. Tada ogladni. 
Onda pristupi k njemu napasnik i reče: »Ako si Sin Božji, 
zapovjedi, da ovo kamenje postane kruh!« 4 On mu odgovori: 

pisano: Čovjek_ne živi samo o kruhu, nego o svakoj 
lijeci, sto izlazi iz Božjih usta.«" 1 ' 5 Tada ga uze đavao sa sobom 
“ ®Y. eti 8 r . ad > postavi ga navrh hrama 0 i reče mu: »Ako si Sin 
Božji, baci se dolje! Jer stoji pisano: Anđelima je naložio za 
tebe. Oni ce te nositi na svojim rukama, da ne zapneš nogom 
za kamen.« 7 Isus mu odvrati: »Stoji također pisano: Ne kušaj 
Gospodina, svojega Boga!«’ 1 8 Tada ga uze đavao sa sobom na 
vrlo visoku goru. Tamo mu pokaza sva kraljevstva svijeta s 
njihovom krasotom 9 i reče mu: »Sve ću ti ovo dati, ako padneš 
mcice i ako mi se_ pokloniš.« 19 Tada mu zapovjedi Isus: »Od¬ 
stupi, sotono! Stoji pisano: Gospodinu, svojemu Bogu, klanjaj 
se i njemu jedinomu služi!«' 4, 11 Tada ga đavao ostavi, i gle 
pnstupise anđeli i služili su mu. 

ISUS U GALILEJI 

1_ ^' a .^ j’ e cu0 Isus, da je Ivan zatvoren, skloni se u Galileju. 
O stavi Nazaret i nastani se u primorskom Kafarnaumu, u Za- 
bulonovu i Neftalijevu području.’ 1 14 Tako se trebala ispuniti ri¬ 
ječ proroka Izaije:* 15 »Zemlja Zabulonova i zemlja Neftalijeva, 
kraj prema moru, s one strane Jordana, pokrajina neznabožačka: 

narod, koji sjedi u tami, vidi veliko svijetlo; nad onima, koji 
stoje u zemlji smrtne sjene, sja svijetlo.« 



MATEJ 5, 13 - 29 

MATEJ 4, 17 - 5, 12 


17 Otada poče Isus propovijedati. Njegova je vijest bila: I 

»Obratite se; jer je blizu nebesko kraljevstvo.« 

PRVI UČENICI 

18 Kad je išao pokraj Galilejskoga mora, vidje, kako dva 
brata, Simon, koji se zove Petar, i njegov brat Andrija, baciše 
svoju mrežu u more. Oni su bili ribari. 

19 On im reče: »Hajdete za mnom! Učinit ću vas lovcima 
ljudi.«* 

20 Smjesta ostaviše mreže i pođoše za njim. < 

21 Kad je odatle otišao dalje, vidje druga dva brata, Jakova, 
Zebedejeva sina, i njegova brata Ivana, kako su sa svojim ocem 
Zebedejem popravljali u lađici svoje mreže. I pozva ih. 22 Smje¬ 
sta ostaviše oni lađicu i oca i pođoše za njim. 

POGLED NA ISUSOVO DJELOVANJE U GALILEJI 

23 Isus je prolazio po svoj Galileji. Učio je u sinagogama, 
navješćivao veselu vijest o kraljevstvu i liječio svaku bolest i 
svaku nemoć u narodu. 24 Glas o njemu raširio se po svoj 
Siriji. Donosili su mu sve, koji su trpjeli od različitih bolesti i 
muka, i opsjednute, mjesečare i uzete, i on ih je izliječio. 25 Za 
njim je išlo veliko mnoštvo naroda iz Galileje i Dekapolisa i iz 
Jeruzalema, Judeje i iz zemlje s onu stranu Jordana. 

OSAM BLAŽENSTVA 

_ i Kad vidje Isus mnoštvo naroda, popne se na goru i 

^ sjede. Pristupiše mu njegovi učenici. 2 Tada je otvorio j 

svoja usta i učio ih: , 

3 »Blaženi siromašni u duhu! Njihovo je nebesko kraljevstvo.* 

4 Blaženi žalosni! Oni će se utješiti. 5 Blaženi krotki! Oni će po¬ 
sjedovati zemlju.* 6 Blaženi, koji gladuju i žeđaju pravde! Oni 
će se nasititi. 7 Blaženi milosrdni! Oni će postići milosrđe. 8 Bla¬ 
ženi, koji su čista srca! Oni će Boga gledati. 'Blaženi mirotvor¬ 
ci! Oni će se zvati sinovi Božji. 40 Blaženi, koji trpe progonstvo 
radi pravde! Njihovo je kraljevstvo nebesko. 11 Blaženi ste, kad 
vas ljudi poradi mene grde i progone i za vama govore lažno j 
sve zlo! 12 Radujte se i veselite se, jer je velika vaša plaća na 
nebesima. Jer su isto tako progonili i proroke prije vas. 


ZADAĆA UČENIKA NA ZEMLJI 

13 Vi ste sol zemlji. Ako li sol obljutavi, čim će se onda 
soliti? Ne valja više ni za što; baci se napolje, i ljudi je pogaze.* 
14 Vi ste svjetlost svijetu. Grad, koji stoji na gori, ne može se 
sakriti. 15 Niti se užiže svijeća i meće pod sud, nego na svijeć¬ 
njak. Tada svijetli svima u kući. 16 Tako neka se svijetli vaša 
svjetlost pred ljudima, da vide vaša dobra djela i slave vašega 
Oca na nebesima. 

ISUSOVO STANOVIŠTE PREMA STAROME ZAKONU 

17 Ne mislite, da sam došao da ukinem zakon ili proroke. 
Nijesam došao da ih ukinem, nego da ih ispunim.* 18 Zaista, 
kažem vam: Dok postoji nebo i zemlja, ne će nestati nijedne jote 
ili točke iz zakona, dok se sve ne ispuni. 19 Tko dakle ukine 
jednu od ovih zapovijedi, pa bilo i najmanju, i tako uči ljude, 
zvat će se najmanji u nebeskom kraljevstvu. A tko ih drži i 
uči držati, zvat će se velik u nebeskom kraljevstvu. 20 Jer vam 
kažem: Ako vaša pravednost ne bude savršenija negoli književ¬ 
nika i farizeja, ne ćete ući u nebesko kraljevstvo. 

O PETOJ BOŽJOJ ZAPOVIJEDI 

21 Čuli ste, da je bilo kazano starima: Ne ubij! Tko ubije, 
bit će kriv sudu. 22 A ja vam kažem: Svaki, koji se gnjevi na 
svojega brata, bit će kriv sudu. Tko rekne svome bratu: Budalo! 
bit će kriv visokomu vijeću. A tko mu rekne: Bezbožniče! 
zaslužio je pakleni oganj. 23 Ako dakle prineseš svoj dar k 
žrtveniku i ondje se sjetiš, da tvoj brat ima nešto proti tebi, 
24 ostavi ondje svoj dar pred žrtvenikom, otiđi prije i pomiri 
se sa svojim bratom; onda dođi i žrtvuj svoj dar! 25 Sporazumij 
se bez otezanja sa svojim protivnikom, dok si još usput s njim. 
Inače bi te mogao protivnik predati sucu, i sudac sudskome 
slugi, i onda bi te bacili u tamnicu. 26 Zaista, kažem ti, ne ćeš 
izaći odanle, dok ne platiš posljednje pare. 

O ŠESTOJ ZAPOVIJEDI 

27 Čuli ste, da je bilo kazano: Ne čini preljub!* 28 A ja vam 
kažem: Svaki, koji pogleda požudno na ženu, već je u svojemu 
srcu učinino s njom preljub. 29 Ako te dakle sablažnjava tvoje 
desno oko, iskopaj ga i baci ga od sebe! Jer je bolje za te, da 

propadne jedan od tvojih udova, negoli da se čitavo tvoje tijelo 
baci u pakao. 30 I ako te sablažnjava tvoja desna ruka, odsijeci 
je i baci je od sebe! Jer je bolje za te, da propadne jedan od 
tvojih udova, negoli da se čitavo tvoje tijelo baci u pakao. 31 Na¬ 
dalje je bilo kazano: Tko hoće da otpusti svoju ženu, neka 
joj dadne raspusnu knjigu! 32 A ja vam kažem: Svaki, koji 
otpusti svoju ženu — osim poradi preljuba —, navodi je, da 
čini preljub; i tko raspuštenicu uzme za ženu, čini preljub. 3 ' 

O DRUGOJ BOŽJOJ ZAPOVIJEDI 

33 Još ste čuli, da je bilo kazano: Ne kuni se krivo, i: Drži, 
što si se zakleo Gospodinu! 3 ' 34 A ja vam kažem: Ne kunite se 
nikako, ni nebom, jer je prijestolje Božje, 35 ni zemljom, jer je 
podnožje njegovim nogama, ni Jeruzalemom, jer je grad veli¬ 
koga kralja. 36 Ni svojom glavom se ne kuni, jer ne možeš ni 
jedne dlake učiniti bijele ili crne. 37 Nego vaša riječ neka bude: 
Da, da — ne, ne. Što je više od toga, od zla je. 

LJUBAV — NAJVIŠI ZAKON 

38 Čuli ste, da je bilo kazano: Oko za oko, zub za zub! 
39 A ja vam kažem: Ne opirite se zlu, nego ako te tko udari 
po desnom obrazu, obrni mu i drugi! 3 ' 40 Hoće li tko da se 
pravda s tobom i tvoju košulju da uzme, pusti mu i kabanicu! 
41 Primora li te tko da ideš s njim jednu milju daleko, idi s 
njim dvije! 42 Tko te moli, podaj mu; tko hoće da uzajmi od 
tebe, ne odbijaj ga! 

LJUBAV PREMA NEPRIJATELJU 

43 Čuli ste, da je bilo kazano: Ljubi svojega bližnjega i mrzi 
na neprijatelja!* 44 A ja vam kažem: Ljubite svoje neprijatelje i 
molite se za one, koji vas progone! 45 Tada ćete biti djeca svog 
Oca nebeskoga, koji pušta da njegovo sunce izlazi nad dobre i 
zle i koji daje da daždi nad pravedne i grješnike. 40 Jer ako 
ljubite samo one, koji vas ljube, kakvu ćete imati plaću? Ne 
čine li to i carinici? 47 1 ako pozdravljate samo svoje prijatelje, 
što osobito činite? Ne čine li to i neznabošci?* 48 Budite dakle 
savršeni, kao što je savršen vaš nebeski Otac! 

ISPRAVNOST NAKANE 

£. 1 Pazite, da svoju pravednost ne činite pred ljudima, 

da vas oni vide; inače nemate plaće kod svog Oca na 
nebesima.* 

O MILOSTINJI 

2 Kad dakle daješ milostinju, ne trubi pred sobom, kao što 
čine licemjeri u sinagogama i na ulicama, da,ih ljudi slave. 
Zaista, kažem vam: Oni već imaju svoju placu. 3 Kad daješ 
milostinju, neka ne zna tvoja ljevica, sto čini tvoja desnica, 
4 da ostane tvoja milostinja u tajnosti. Tvoj otac, koji vidi u 
tajnosti, platit će ti. 

O MOLITVI: OČE NAŠ . . . 

5 Kad molite, ne činite kao licemjeri! Oni najradije mole u 
sinagogama i na uličnim uglovima, da upadnu ljudima u oči. 
Zaista, kažem vam: Oni su već primili svoju plaću. 6 Kad ti 
hoćeš moliti, uđi u svoju sobu, zatvori vrata i moli svog Oca 
u tajnosti! Tvoj Otac, koji vidi u tajnosti, platit ce ti. 7 Kad 
molite, ne brbljajte kao neznabošci! Oni misle, da će biti usli¬ 
šani radi svojih mnogih riječi. 8 Ne povodite se za njima! Jer 
zna vaš Otac, što vam treba, prije nego ga zamolite. 9 Ovako 
se molite: Oče naš, koji jesi na nebesima, sveti se ime tvoje!* 
19 Dođi kraljevstvo tvoje! Budi volja tvoja, kako na nebu, tako 
i na zemlji! 11 Kruh naš svagdanji daj nam danas! 42 1 otpusti 
nam duge naše, kako i mi otpuštamo dužnicima svojim! 13 I ne 
uvedi nas u napast, nego nas izbavi od zla! 

OPROŠTENJE UVREDE 

14 Ako otpuštate ljudima njihove pogrješke, otpustit ce i 
vama vaš Otac nebeski. 15 Ako li ne otpuštate ljudima, ni vaš 
Otac ne će otpustiti vaših progrješaka. 

O POSTU 

16 Kad postite, ne budite mrka lica kao licemjeri, koji pro¬ 
mijene izgled, da ih ljudi vide gdje poste. Zaista, kažem vam: 
Oni su vec primili svoju plaću. 17 Kad ti postiš, namazi glavu i 
operi lice, 18 da te ne vide ljudi gdje postiš, nego samo tvoj 
Otac, koji je u tajnosti. Otac tvoj, koji vidi u tajnosti, platit 
će ti. 

O ZEMALJSKIM DOBRIMA 

19 Ne sabirajte sebi blaga na zemlji, gdje ga uništava moljac 
i rđa, gdje kradljivci obijaju i kradu!* 20 Sabirajte sebi blago u 
nebu, gdje ga ne uništava ni moljac ni rđa, gdje kradljivci ne 

obijaju i ne kradu! 21 Jer gdje je tvoje blago, ondje je i tvoje 
srce - 22 v ?k° J e svjetiljka tvome tijelu. Ako je tvoje oko zdravo, 
onda čitavo tvoje tijelo ima svijetlo. 23 Ako li je tvoje oko 
bolesno, onda je čitavo tvoje tijelo u tami. Ako je dakle svijetlo 
u tebi tama, kako li će biti onda velika tama! 

BOG I BOGATSTVO 

24 Nitko ne može služiti dva- gospodara. Ili će jednoga 
mrziti i drugoga ljubiti ili će uz jednoga prianjati i drugoga 
prezirati. Ne možete služiti Bogu i mamoni.* 

POVJERENJE U BOŽJU PROVIDNOST 

25 Zato vam. kažem: Ne budite tjeskobno zabrinuti za svoj 
život, što ćete jesti i što ćete piti, ni za svoje tijelo, u što ćete 
se obući. Nije li život više od hrane, i nije li tijelo više od 
odijela? 26 Pogledajte na ptice nebeske! One ne siju, ne žanju, 
ne . sa kjtaju u žitnice: vaš ih nebeski Otac hrani. Nijeste li vi 
vrjedniji od njih? 27 Tako od vas može svojim brigama pro¬ 
duljiti svoj život i za jedan samo pedalj? 28 1 što ste tako tje¬ 
skobno zabrinuti za odijelo? Pogledajte na ljiljane u polju! Kako 
rastu! Ne rade i ne predu. 29 Ipak vam kažem: Ni Salomon, u 
svemu svojemu sjaju, nije bio tako odjeven kao jedan jedini 
od njih. 30 1 kad Bog travu, što danas stoji na polju, a sutra se 
baca u peć, tako odijeva, koliko više ne će vas, malovjerni! 
31 Ne budite dakle tjeskobno zabrinuti i ne pitajte: Što ćemo 
jesti, što ćemo piti, čim ćemo se odjenuti? 32 Za sve se ovo 
brinu neznabošci. A vaš nebeski Otac zna, da vam treba sve 
ovo. 33 Tražite najprije Božje kraljevstvo i njegovu pravdu, i 
ovo će vam se sve dodati. 34 Ne budite dakle tjeskobno zabri¬ 
nuti za sutrašnji dan, jer će se sutrašnji dan brinuti sam za se. 
Svaki dan ima dosta svojega vlastitog zla.* 

O SUĐENJU BEZ LJUBAVI 

j 1 Ne sudite! I ne ćete biti suđeni.* 2 Jer kakvim sudom 
sudite, onakvim će vam se suditi, i kakvom mjerom 
mjerite, onakvom će vam se mjeriti. 3 Što vidiš trun u oku 
svoga brata, a brvna u svojemu oku ne osjećaš? 4 Ili kako možeš 
reći svome bratu: Daj, da izvadim trun iz tvoga oka, a eto 
brvno u tvome oku? 5 Licemjere, izvadi najprije brvno iz svo¬ 
jega oka! Tada ćeš vidjeti, kako da izvadiš trun iz oka svojega 


brata. °Ne dajte svetinje psima i ne bacajte svojega bisera pred 
svinje! Inače bi ga mogle pogaziti svojim nogama, okrenuti 
' se i rastrgati vas.* 

MOĆ MOLITVE 

7 Molite, i dat će vam se; tražite, i naći ćete; kucajte, i otvo¬ 
rit će vam se. 8 Jer svaki, koji moli, prima; tko traži, nalazi; 
tko kuca, otvara mu se. 9 Tko će od vas svojemu sinu dati 
kamen, ako ga zamoli kruha? 10 Ili tko će mu dati zmiju, ako 
zamoli ribu? 11 Kad dakle vi, koji ste zli, znate davati dobre 
darove svojoj djeci, koliko će više vaš nebeski Otac dati dobra 
onima, koji ga za to mole! 

ZAKON LJUBAVI 

12 Sve dakle, što hoćete, da vama ljudi čine, činite i vi njima! 
Jer je to sadržaj zakona i proroka. 

DVA PUTA 

13 Uđite na uska vrata! Jer su široka vrata i širok put, koji 
vodi u propast, i vrlo mnogi njim idu. 14 Nasuprot, uska su 
vrata i tijesan put, što vodi u život, i samo ih ga malo nalazi. 

LAŽNI PROROCI 

15 Čuvajte se od lažnih proroka! Oni dolaze k vama u ovči- 
jem odijelu, a unutra su grabljivi vuci.* 16 Poznat ćete ih po 
njihovim plodovima. Bere li se s trnja grožđe ili s drače smokve? 
17 Tako rađa svako dobro drvo dobre plodove, a zlo drvo rađa 
zle plodove. 18 Dobro drvo ne može rađati zlib plodova, ni zlo 
drvo dobrih plodova. 19 Svako drvo, koje ne rađa dobra ploda, 
j. siječe se i baca u oganj. 20 Dakle po njihovim ćete ih plodovima 
poznati. 

IZVRŠAVANJE BOŽJE VOLJE 

21 Ne će svaki, koji mi govori: Gospodine, Gospodine! ući u 
nebesko kraljevstvo, nego samo tko vrši volju mojega Oca, koji 
je na nebesima.* 22 U onaj dan mnogi će mi reći: Gospodine, 
Gospodine, nijesmo li u tvoje ime prorokovali? Nijesmo li u 
tvoje ime izgonili đavle? Nijesmo li u tvoje ime činili mnoga 
čudesa? 23 Tada ću im izjaviti: Nikad vas nijesam poznavao; 

idite od mene, zlotvori! 24 Tko sluša ove moje riječi i izvršuje 
ih, nalik je na razborita čovjeka, koji sagradi svoju kuću na 
stijeni. 25 I udari pljusak, dođoše vode, dunuše vjetrovi i napa- 
doše na onu kuću; ali ona ne pade, jer je bila sagrađena na 
stijeni. 25 1 udari pljusak, dođoše vode, dunuše vjetrovi i napa- 
nalik je na luda čovjeka, koji sagradi svoju kuću na pijesku. 
27 1 udari pljusak, dođoše vode, dunuše vjetrovi i napadoše na 
onu kuću. Ona pade, i njezin pad je bio velik.« 

28 Kad je bio Isus svršio ove riječi, bilo je mnoštvo naroda 
zadivljeno njegovom naukom. 29 Jer je učio kao netko, tko ima 
moć, a ne kao njihovi književnici. 

ISUS ISCJELJUJE GUBAVCA 

o 1 Kad siđe s gore, išlo je za njim veliko mnoštvo naroda. 
0 2 Tada dođe jedan gubavac, pade pred njega ničice i 

zamoli: Gospodine, ako hoćeš, možeš me očistiti.« 3 Isus pruži 
ruku, dotače ga se i reče: »Hoću, očisti se!« I odmah se onaj 
očisti od svoje gube. 4 A Isus mu reče: »Pazi, da nikomu ne 
kazuješ! Nego idi, pokaži se svećeniku i žrtvuj dar, što ga je 
propisao Mojsije! Neka im to služi kao svjedočanstvo!«* 

SATNIKOV SLUGA 

5 Kad onda (Isus) dođe u Kafarnaum, pristupi k njemu jedan 
satnik* 0 i zamoli: »Gospodine, moj sluga leži kod kuće uzet 
i teško se muči.« 7 On mu reče: »Doći ću i ozdravit ću ga. 

8 Satnik odvrati: »Gospodine, nijesam dostojan, da uđeš pod moj 
krov, nego samo reci riječ, i ozdravit će moj sluga. 9 I ja, prem¬ 
da samo podložnik, reknem jednome od vojnika, koji su poda 
mnom: idi! i on ide; drugome: Dođi! i on dođe; i svom slugi: 
Učini to! i on učini.« 10 Kad je to čuo Isus, začudi se i reče 
onima, koji su za njim išli: »Zaista, kažem vam, ne nađoh 
tolike vjere u Izraelu. 11 Ujedno vam kažem: Mnogi će doći od 
istoka i od zapada i sjedit će za stolom s Abrahamom, Izakom 
i Jakovom u nebeskom kraljevstvu.* 12 A djeca kraljevstva izag- 
nat će se napolje u tamu. Ondje će biti jauk i škrgut zuba.« 
13 A satniku Isus reče: »Idi; neka ti bude, kako si vjerovao!« 
U isti čas ozdravi njegov sluga. 

ISUS ISCJELJUJE RAZNE BOLESNIKE 

14 Onda dođe Isus u Petrovu kuću. Nađe njegovu punicu, 
gdje leži bolesna od groznice. 15 Tada je uze za ruku, i pusti je 


groznica. Ona ustade i dvorila ga je. 

16 Uveče mu donesoše mnoge opsjednute. On izagna duhove 
svojom riječju i izliječi sve bolesnike.* 17 Tako se trebala ispu¬ 
niti riječ proroka Izaije, koji veli: »On uzima naše nemoći i 
nosi naše bolesti.« 

UVJETI ZA ISUSOVE SLJEDBENIKE 

18 Kad vidje Isus veliko mnoštvo naroda oko sebe, dade se 
odvesti na drugu obalu. 19 Tada pristupi jedan književnik i 
reče mu: »Učitelju, hoću ići za tobom, kudgod ti pođeš:« 
20 Isus mu odvrati: »Lisice imaju svoje jame, nebeske ptice 
svoja gnijezda, a Sin čovječji nema gdje da nasloni svoju 
glavu.«* 21 Drugi, jedan od njegovih učenika, reče mu: »Gospo¬ 
dine, dopusti mi, da najprije otidem i ukopam svojega oca!«* 
22 Isus mu odvrati: Hajde za mnom i ostavi, neka mrtvi uko¬ 
pavaju svoje mrtvace!«* 

OLUJA NA MORU 

23 Tada uđe u lađicu, i za njim pođoše njegovi učenici. 24 I 
gle, podiže se silna bura na moru, tako da se lađica pokrila 
valovima. A on je spavao. 25 Tada pristupiše njegovi učenici k 
njemu, probudiše ga i povikaše: »Gospodine, izbavi nas, izgi¬ 
bosmo!« 26 A on im odvrati: »Što ste tako strašljivi, malo- 
vjerni?« Tada ustade, zapovjedi vjetru i moru, i nastade velika 
tišina. 27 Puni začuđenja rekoše ljudi: »Tko je ovaj? Slušaju 
ga i vjetar i more!« 

OZDRAVLJENJE OPSJEDNUTIH 

28 Kad dođe na drugu obalu u zemlju GerazenS, dotrčaše mu 
ususret dva opsjednuta, koji su izašli iz kamenih grobova. Oni 
su bili tako divlji, da nitko nije mogao ići onim putem.* 29 Oni 
povikaše: »Što mi imamo s tobom, Sine Božji!'Jesi li došao 
ovamo da nas mučiš prije vremena?« 30 Nedaleko od njih paslo je 
veliko krdo svinja.* 31 Zli ga dusi zamoliše: »Ako nas hoćeš 
izagnati, daj nam da idemo u krdo svinja.« 32 On im odvrati: 
»Idite!« Tada izađoše i uđoše u svinje. I gle, sve krdo navali 
niz obronak u more i izginu u vodi. 33 A pastiri otrčaše, odoše 
u grad i pripovjediše sve, i što se bilo opsjednutima dogodilo. 
34 Tada izađe sav grad napolje ususret Isusu. Kad ga vidješe, 
zamoliše ga, da bi se udaljio iz njihova kraja.* 

ISUS ISCJELJUJE UZETA 

q 1 On uđe u lađicu, prijeđe i dođe u svoj grad/' 2 Ondje 

y mu donesoše uzeta, koji je ležao na postelji. Kad je Isus 

vidio njihovu vjeru, reče uzetome: »Utješi se, sinko, oprošteni 
su ti tvoji grijesi!« 3 Tada su neki od književnika pomislili u 
sebi: »Ovaj huli na Boga!« 4 Isus prozre njihove pomisli i reče: 
»Zašto zlo mislite u svojim srcima?« 5 Sto je lakše reći: Opro¬ 
šteni su ti tvoji grijesi ili: Ustani i hodi? “Ali znajte, Sin 
čovječji ima vlast na zemlji opraštati grijehe!« I tada reče 
uzetome: »Ustani, uzmi svoju postelju i idi kući!« 7 On ustade 
i ode kući. 8 A mnoštvo naroda, kad to vidje, poboja se i uze 
slaviti Boga, koji je takovu vlast dao ljudima. 

POZIV MATEJA 

9 Kad je Isus odatle otišao dalje, vidje čovjeka po imenu 
Mateja gdje sjedi na carini. Reče mu: »Hajde za mnom!« On 
ustade i ode za njim. 10 Kad je onda u njegovoj kući sjedio za 
stolom, dođoše mnogi carinici i grješnici i posadiše se za stol 
s Isusom i s njegovim učenicima. 11 Farizeji to vidješe i rekoše 
njegovim učenicima: »Zašto jede vaš učitelj s carinicima i 
grješnicima?«* 12 Isus je to čuo i odvratio: »Ne trebaju zdravi 
liječnika, nego bolesni. 13 Idite i naučite se što znači: Hoću 
milosrđe, a ne žrtvu. Jer ja nijesam došao da dozovem praved¬ 
nike, nego grješnike.« 

14 Tada dođoše k njemu Ivanovi učenici i upitaše: »Zašto po¬ 
stimo mi i farizeji, a tvoji učenici ne poste?« !: ' 13 Isus im odgo¬ 
vori: »Mogu li svatovi tugovati, dok je s njima zaručnik? Ali 
doći će dani, kad će se oteti od njih zaručnik. Onda će postiti. 
1# Nitko ne meće zakrpe od nova sukna na staru haljinu; inače 
se otrgne zakrpa od haljine i rupa bude još veća. 17 Također 
se ne lijeva novo vino u stare mjehove; inače se prodru mje- 
hovi, vino se prolije, i mjehovi se pokvare. Nego se lijeva 
novo vino u nove mjehove. Tada se sačuva oboje.« 

JAIROVA KĆI I ŽENA, KOJA JE BOLOVALA OD 
TEČENJA KRVI 

18 Dok im je tako govorio, dođe neki poglavar, baci se pred 
njega ničice i reče: »Moja je kći upravo sada umrla. No dođi 
i metni na nju svoju ruku! Tada će opet živjeti.«* 19 Isus ustade 
i pođe za njim sa svojim učenicima. 

20 Tada žena, koja je već dvanaest godina bolovala od tečenja 
krvi, pristupi otraga i dotače se skuta njegove haljine.* 21 Jer je 
rekla u sebi: »Ako se samo dotaknem njegove haljine, ozdravit 
ću.« 22 Isus se obazre, ugleda je i reče: »Utješi se, kćeri, vjera 
te je tvoja ozdravila.« Od toga časa bila je žena zdrava. 

23 Kad je onda došao Isus u poglavarevu kuću i ugledao 
svirače i svijet gdje buči, reče: 24 »Odstupite! Jer djevojka nije 
mrtva, ona samo spava.« Tada su mu se oni podsmjehivali.* 
25 A on istjera ljude van i uđe u sobu. Uhvati djevojku za 
ruku, djevojka ustade. 26 Glas o tom raširi se po svemu onome 
kraju. 

OZDRAVLJENJE SLIJEPACA 

27 Kad je Isus odatle otišao dalje, išla su za njim dva. slijepca. 
Vikali su: »Sine Davidov, smiluj nam se!« 28 Jedva je došao 
kući, pristupiše k njemu slijepci. Isus ih upita: »Vjerujete li, da 
mogu to učiniti?« Oni mu odgovoriše: »Da, Gospodine! 

29 Tada se dotače njihovih očiju i reče: »Kako vjerujete, tako 
neka vam bude!« 30 Tada se otvoriše njihove oči. A Isus im 
dade strogi naputak: »Gledajte, da nitko ne dozna!« 31 No oni 
otidoše i raširiše glas o njemu po cijelom onom kraju. 

OZDRAVLJENJE NIJEMOGA 

32 Kad su bili otišli, donesoše mu nijema čovjeka, koji je bio 
opsjednut od đavla. 33 Čim je bio izagnan đavao, nijemi je 
mogao govoriti. Pun začuđenja povika narod: »JoŠ se nikada 
nije tako šta dogodilo u Izraelu!« 34 A farizeji rekoše: »Pomoću 
đavolskog poglavice izgoni đavle.« 

VELIKO POLJE RADA 

35 Isus je prolazio po svim gradovima i selima. Učio je u 
sinagogama, navješćivao je veselu vijest o kraljevstvu i liječio 
svaku bolest i svaku nemoć. 36 A kad je vidio mnoštvo na¬ 
roda, sažali mu se, jer su bili kao ovce bez pastira, bijedni i 
zapušteni. 37 1 on reče svojim učenicima: »Žetva je velika, a 
poslenika je malo. Molite zato gospodara žetve, da pošalje po¬ 
slenike u svoju žetvu!« 

IZBOR DVANAESTORICE 

10 1 P n P ozva k se ki svojih dvanaest učenika i dade im 

vlast da izgone nečiste duhove i da liječe svaku bolest 
i svaku nemoć. 2 Imena dvanaest apostola jesu: Na prvom 
mjestu Simon s.pridjevkom Petar i njegov brat Andrija; Jakov, 
Zebedejev sin, i njegov brat Ivan;* 3 Filip i Bartolomej; Toma 
i Matej, carinik; Jakov, Alfejev sin, i Tadej; 4 Simon Revnitelj i 
Juda lskariot, koji postade njegov izdajnik. 

5 Ovih dvanaest posla Isus i zapovjedi im: »Ne idite k nezna- 
boscima i ne ulazite ni u koji samarijski grad!* 6 Nego idite k 
izgubljenim ovcama Izraelove kuće! 7 Idite i navješćujte: Blizu 
je nebesko kraljevstvo. 8 Liječite bolesne, dižite mrtve, čistite 
gubave i izgonite đavle! Badava ste dobili, zabadava dajite! 

Ne uzimajte sa sobom u svojim pojasima ni zlata, ni srebra, 
m drugoga novca, 10 ni putne torbe, ni dvoje haljine, ni obuće, 
m stapa, jer je radnik vrijedan svoje prehrane. 11 Kad dođete 
u koji grad ih. u koje selo, ispitajte, tko je u njemu dostojan! 
Ostanite ondje, dok ne pođete dalje! 12 Kad uđete u koju kuću. 
pozdravite je! 13 Je li kuća toga dostojna, doći će na nju vaš 
pozdrav mira; nije li toga dostojna, vaš pozdrav mira vratit će 
Se j- vama " . S“i e 7 as ne prime i rie poslušaju vaših riječi, 
ondje ostavite kuću i grad i otresite prah sa svojih nogu! 

Zaista, kažem vam: U dan suda bit će lakše Sodomi i Gomori 
negoli takovu gradu!* 16 Eto, ja vas šaljem kao ovce među 
L Uk °I e ' E udlte dakIe m ? dri ka ° zmije i bezazleni kao golu- 
bovi."' Čuvajte se od ljudi! Oni će vas predavati sudovima i 
bicevat ce vas u smogogama. 18 Jest, poradi mene vodit će vas 
pred namjesnike i kraljeve, da dadnete svjedočanstvo pred njima 
l..P5 ed neznaboscima. 19 A kad vas predadu, ne brinite se, kako 
m sto ćete govoriti! U onaj čas dat će vam se, što ćete govoriti. 

Jer nijeste vi, koji govorite, nego Duh vašega Oca govori 
preko vas. 21 Brat brata, otac sina predavat će na smrt. Djeca 
ce ustajati na roditelje i dovoditi ih u smrt. 22 Poradi mojega 
imena bit ćete omraženi svima. Ali tko ustraje do kraja, spasit 
ce se. - Kad vas progone u jednom gradu, bježite u koji drugi! 
Zaista, kažem vam: Ne ćete još biti pri kraju s Izraelovim 
gradovima, dok ne dođe Sin čovječji. 24 Učenik nije nad učiteljem, 
ni sluga nad ^gospodarem. 25 Učenik mora biti zadovoljan, ako 
mu je kao učitelju, i sluga, ako mu je kao gospodaru. Kad su 
domaćina grdili kao Belzebuba, koliko će više grditi njegove 


| domaće! 26 Ne bojte ih se dakle! Jer nema ništa sakriveno, što 
se ne bi otkrilo, ništa tajno, što se ne bi doznalo. 27 Sto vam 
kazujem u tami, to navješćujte na svjetlosti; što vam se šapće 
na uho, to propovijedajte na krovovima! 28 Ne bojte se onih, 
koji doduše mogu ubiti tijelo, ali duše ne mogu ubiti! Nego se 
bojte onoga, koji može dušu i tijelo pogubiti u paklu! 29 Ne 
kupuju li se dva vrapca za pet para? A ipak nijedan od njih ne 
pada na zemlju bez (volje) vašega Oca. 30 A u vas je dapače iz¬ 
brojena sva kosa na vašoj glavi. 31 Ne bojte se dakle! Vi ste 
više vrijedni, negoli mnogi vrapci. 32 Tkogod me prizna pred 
ljudima, toga ću i ja priznati pred svojim Ocem na nebesima. 
33 A tko me zataji pred ljudima, toga ću i ja zatajiti pred svojim 
Ocem na nebesima.* 

34 Ne mislite, da sam ja došao da donesem na zemlju mir. 
Nijesam došao donijeti mir, nego mač. 35 Jer sam došao da 
rastavim sina od oca, kćer od majke, snahu od svekrve. 36 Tako 
postaju čovjeku neprijatelji njegovi vlastiti domaći. 

36 Tko ljubi oca ili mater više nego mene, nije mene dosto¬ 
jan. I tko ljubi sina ili kćer više nego mene, nije mene dosto¬ 
jan.* 38 Tko ne uzme na se svoj križ i ne pođe za mnom, nije 
mene dostojan. 39 Tko gleda da dobije svoj život, izgubit će 
ga, a tko izgubi svoj život poradi mene, dobit će ga. 40 Tko 
vas prima, mene prima. Tko prima mene, prima onoga, koji me 
je poslao. 41 Tko prima proroka, jer je prorok, primit će pro¬ 
ročku plaću. Tko prima pravednika, jer je pravednik, primit će 
pravedničku plaću. 42 Tko jednome od ovih malenih ovdje pruži 
samo čašu hladne vode da se napije, jer je moj učenik, zaista, 
kažem vam: On ne će izgubiti svoju plaću.« 

POSLANSTVO IVANA KRSTITELJA 

-I.. 4 Kad je Isus bio svršio ove pouke dvanaestorici svojih 
' ' učenika, otide odatle dalje, da uči i propovijeda po 
tamošnjim gradovima. 2 Kad je Ivan u tamnici čuo o Kristovu 
djelovanju, posla dvojicu svojih učenika 3 i upita ga: »Jesi li ti 
onaj, koji treba doći, ili da drugoga čekamo:«* 4 Isus im od¬ 
govori: »Idite i javite Ivanu, što čujete i vidite: 5 Slijepi vide, 
hromi hodaju, gubavi se čiste, gluhi čuju, mrtvi ustaju, siro¬ 
mašnima se navješćuje vesela vijest. 6 Blago onome, koji se ne 
sablazni o mene!« 

ISUSOVO SVJEDOČANSTVO ZA IVANA KRSTITELJA 
?Kad oni otidoše, reče Isus mnoštvu naroda o Ivanu: »Što 
ste izašli u (pustinju? Zar da vidite trsku, koju ljulja vjetar tamo 
i amo? 8 Ili sto ste izašli? Zar da vidite čovjeka u mekim haljina¬ 
ma? Ne, ljudi, koji nose meke haljine, na kraljevskim su dvo- 
rima. 8 Što ste dakle izašli? Zar da vidite proroka? Da, ja vam 
kažem, više nego proroka. 18 On je onaj, o kojem stoji pisano: 
Eto, ja šaljem svoga glasnika pred tobom, da pripravi tvoj put 
pred tobom. 3 ' 11 Zaista vam kažem: Između onih, koji su rođeni 
od žene, nije ustao veći od Ivana Krstitelja. Ipak je najmanji u 
kraljevstvu nebeskom veći od njega. 3 12 Od dana Ivana Krstitelja 
dosad trpi nebesko kraljevstvo silu, i silnici gledaju da ga 
ugrabe. 3 13 Jer su svi proroci i zakon do Ivana proricali o tom. 
11 A on je, ako hoćete prihvatiti, Ilija, koji treba doći. 15 Tko 
ima uši, neka čuje! 

SUD O POKOLJENJU SUVREMENIKA 

10 S kim da usporedim ovaj rod? On je kao djeca, što sjede 
na trgu i dovikuju drugima: 3 17 Mi smo vam zasvirali, i vi 
nijeste igralij mi smo zapjevali tužaljke, i vi nijeste plakali. 
18 Ivan je došao: on nije jeo i nije pio; i reklo se: On je opsje¬ 
dnut od đavla. 19 Sin čovječji je došao, on jede i pije, i kaže se: 
Gle, izjelice i pijanice, prijatelja carinicima i grješnicima! Ali 
mudrost opravdaše njezina djela.« 

NEPOKAJNI GRADOVI 

20 Tada počne koriti gradove, u kojima su se bila dogodila 
mnoga njegova čudesa, a koji se ipak nijesu bili obratili. 
- 1 »Teško tebi, Korozaine! Teško tebi, Betsaido! Jer da bi se bila 
dogodila u Tiru i Sidonu čudesa, što su se dogodila u vama, 
oni bi već davno bili činili pokoru u vreći i pepelu. 3 22 Ali vam 
kažem: Tiru i Sidonu bit će lakše u dan suda negoli vama. 

23 A ti, Kafarnaume, zar ćeš se do nebesa podići? Sići ćeš u 
podzemni svijet. Jer da bi se bila u Sodomi dogodila čudesa, 
što su se dogodila u tebi, stajala bi još do dana današnjega. 3 

24 Ali vam kažem: Zemlji Sodomi bit će lakše u dan suda 
negoli tebi.« 

ISUSOV HVALOSPJEV OCU 

25 U ono vrijeme progovori Isus i reče: »Slavim te, Oče, 
Gospodine neba i zemlje, što si ovo sakrio od mudrih i razu¬ 

mnih, a objavio malenima. 3 28 Da, Oče, tako je bilo tebi milo. 
27 Sve je meni predano od mog Oca. Nitko ne pozna Sina, 
nego jedino Otac, i nitko ne pozna Oca, nego jedino Sin i 
onaj, kojemu to Sin hoće objaviti. 3 28 Dođite k meni svi, koji 
ste umorni i opterećeni, ja ću vas okrijepiti. 29 Uzmite moj 
jaram na sebe i učite se od mene, jer sam ja krotak i ponizan 
srcem. I naći ćete pokoj svojim dušama. 30 Jer je moj jaram 
blag i moje breme lako.« 

SMISAO SVETKOVANJA SUBOTE 

12 1 V ono i e vr ii eme 4830 Isus u subotu kroz usjeve. Njegovi 

učenici su bili gladni pa su trgali klasje i jeli. 2 Farizeji 
su to vidjeli i rekli su (Isusu): »Eto, tvoji učenici rade, što je 
zabranjeno u subotu.« 3 3 On im odvrati: »Nijeste li čitali, što je 
učinio David, kad je ogladnio on i njegova družina? 4 Kako je 
ušao u kuću Božju i pojeo postavljene kruhove, kojih on i 
njegova družina nijesu smjeli jesti, nego samo svećenici? 3 5 Ili 
nijeste li čitali u zakonu, da svećenici u hramu u subotu ruše 
subotni počinak, pa su bez krivnje? 3 8 A ja vam kažem: Ovdje 
je više^nego hram. 7 Kad biste razumjeli riječ: hoću milosrđe, 
a ne žrtvu, onda ne biste osuđivali nedužnih. 3 8 Jer je Sin 
čovječji gospodar subote.« 9 Odatle otide dalje i dođe u njihovu 
sinagogu. 10 Tu je bio čovjek sa suhom rukom. Zapitaše ga: 
»Smije li se u subotu liječiti?« Tražili su naime kakav uzrok, 
da bi ga optužili. 11 On im odvrati: »Ako jednome od vas u 
subotu upadne njegova jedina ovca u jamu, ne će li je on 
prihvatiti i izvaditi? 12 A koliko je vredniji čovjek od ovce? 
Dakle, smije se u subotu dobro činiti.« 13 Tada reče čovjeku: 
»Pruži svoju ruku!« On je pruži, i postade opet zdrava kao 

druga. 14 A farizeji izađose i medu se razmisliše, kako bi ga 

mogli uništiti. 3 

MESIJINA DOBROTA U RIJEČIMA PROROKA 

15 Kada to saznade Isus, ukloni se odatle. Mnogi pođoše za 
njim, i on ih sve ozdravi. 18 Ali im zabrani, da ga ne raz- 

glašuju. 17 Tako se trebala ispuniti riječ proroka Izaije, koji 

govori: 3 18 »Eto, to je.moj sluga, koga sam izabrao. Ljubimac 
moj, na kojem se veseli moje srce. Stavit ću svoj duh na njega, 
i on će navješćivati pravdu među narodima. 19 Ne će se pre¬ 
pirati i ne će bučiti, nitko ne će po ulicama čuti njegova glasa. 

20 Stučene trske ne će prelomiti i stijenja, što tinja, ne će ugasiti, 
dok pravdu ne privede pobjedi. 21 U njegovo ime uzdat će se 
narodi.« 

KLEVETA FARIZEJA 

22 Tada mu dovedoše opsjednuta, koji je bio slijep i nijem. 
On ga iscijeli, tako da je nijemi mogao govoriti i vidjeti. 23 Sav 
se narod divio i govorio: »Nije li ovo Davidov Sin?«* 24 A 
farizeji, koji su to čuli, rekoše: »Taj izgoni đavle samo po 
Belzebubu, đavolskom poglavici.«* 25 Isus prozre njihove misli 
i reče im: »Svako kraljevstvo, što je u sebi razdijeljeno, ne 
može postojati. 20 Ako sotona izgoni sotonu, onda je razdijeljen 
sam u sebi: kako će tad postojati njegovo kraljevstvo? 27 1 ako 
ja izgonim đavle po Belzebubu, po kome ih tada izgone vaši 
sinovi? Oni će zato biti vaši suci. 28 Ako li ja izgonim đavle 
Duhom Božjim, onda je s tim došlo k vama Božje kraljevstvo. 
29 Ili kako može netko provaliti u kuću jakoga i ugrabiti mu 
imanje, ako nije najprije svezao jakoga? Istom tada može opli¬ 
jeniti njegovu kuću. 30 Tko nije sa mnom, protiv mene je; tko ne 
sabira sa mnom, rasipa. 

O PSOVCI PROTI DUHU SVETOME 

31 Zato vam kažem: Svaki grijeh i psovka oprostit će se 
ljudima. Ali psovka na Duha ne će se oprostiti.* 32 Tko rekne 
riječ na Sina čovječjega, oprostit će mu se. A tko rekne riječ 
na Duha Svetoga, ne će mu se oprostiti ni na ovom ni na onom 
svijetu. 33 Priznate li, da je drvo dobro, onda morate i njegov 
plod držati dobrim. A priznate li, da je drvo zlo, onda morate 
i njegov plod držati zlim. Jer se po plodu poznaje drvo. 34 Vi 
zmijino leglo, kako možete dobro govoriti, kad ste zli? Jer 
čega je srce puno, o tome govore usta. 35 Dobar čovjek iz dobre 
riznice iznosi dobro, zao čovjek iz zle riznice iznosi zlo. 36 A ja 
vam kažem: Za svaku praznu riječ, koju ljudi reknu, moraju 
u dan suda dati račun. 37 Jer češ po svojim riječima biti pro¬ 
glašen pravednim, po svojim riječima bit ćeš osuđen.« 

PRIJETNJA ZLOM NARASTAJU 

38 Neki književnici i farizeji rekoše mu: »Učitelju, htjeli bi¬ 
smo vidjeti od tebe koji čudesni znak!« 39 On im odvrati: »Zao 
i preljubotvoran rod traži znak. Ali mu se ne će dati drugi 


znak osim znaka proroka Jone. 40 Kao što je Jona bio u utrobi 
> morske nemani tri dana i tri noći, tako će biti i Sin čovječji u 
krilu zemlje tri dana i tri noći.* 41 Ljudi iz Ninive pojavit će 
se s tim rodom pred sudom i osudit će ga. Jer se oni obratiše 
na Joninu propovijed. A ovdje je više nego Jona! 42 Kraljica 
juga pojavit će se s tim rodom pred sudom i osudit će ga. Jer 
ona dođe s krajeva svijeta da čuje Salomonovu mudrost. A 
ovdje je više nego Salomon! 43 Kada nečisti duh izađe iz čo¬ 
vjeka, luta kroz puste goleti i traži kakvo mjesto pokoja, ali 
ga ne nalazi. 44 Onda pomisli: Vratit ću se u svoju kuću, iz 
koje sam izašao. I on dođe, nađe je praznu, lijepo pometenu 
i i ukrašenu. 45 Tada otide i dovede još sedam drugih duhova, 
koji su gori od njega. Oni uđu i nastane se u njoj. I potonje 
onome čovjeku bude gore od prvoga. Isto će tako biti i ovome 
zlome rodu.« 

ISUSOVI ROĐACI 

48 Dok je on još govorio narodu, stajali su napolju njegova 
mati i braća i htjeli su da s njime govore.* 47 Netko mu reče: 
»Tvoja majka i braća stoje napolju i hoće da s tobom govore.« 

1 48 A on odvrati onome, koji mu je to javio: »Tko je moja mati, 

i tko su moja braća?« 49 Tada pruži ruku na svoje učenike i 
reče: »Ovo su moja mati i moja braća! 50 Jer tko vrši volju 
mojega Oca na nebesima, taj mi je brat, sestra i mati.« 

PRISPODOBA O SIJAČU 

« o 1 U onaj dan izađe Isus iz kuće i sjede kraj mora. 2 Mno¬ 
go se naroda sabralo oko njega. Zato je ušao u lađicu 
i sjeo u njoj, a narod je sav stajao na obali. 3 On im je kazivao 
1 mnogo u pričama i rekao: »Izađe sijač da sije.* 4 1 kad je sijao, 

nekoje zrno pade na put, i dođoše ptice i pozobaše ga. 5 Drugo 
pade na kamenito tlo, gdje nije imalo mnogo zemlje. Ono brzo 
izniknu, jer je ležalo duboko u zemlji. 6 Ali kad obasja sunce, 
uvenu, i pošto nije imalo korijena, usahnu. 7 Opet drugo pade 
među trnje. Uzraste zajedno trnje i uguši ga. 8 Drugo pade na 
dobru zemlju i donosilo je stostruk, sezdesetorostruk, tridese- 
torostruk rod. 9 Tko ima uši, neka čuje!« 

10 Tada pristupiše njegovi učenici i upitaše ga: »Zašto im 
govoriš u pričama?« 11 On odgovori: »Vama je dano, da razu¬ 
mijete tajne kraljevstva nebeskoga. A onima nije dano. 12 Jer 

tko ima, još će mu se dati i imat će izobilja; a tko nema, njemu 
će se još oduzeti, što ima. 13 Zato im govorim u pričama, jer 

otvorenim očima ne vide i otvorenim ušima ne čuju i ne 

razumiju. 14 Tako se ispunja na njima proroštvo Izaije, koje 

glasi: Slušat ćete, a ipak ne ćete razumjeti, gledat ćete, a ne 

čete vidjeti.* 15 Otvrdnulo je srce ovoga naroda. Uši su mu 
gluhe, oči su mu zatvorene. Ne će da vidi očima, ne će da 
čuje ušima, ne će da razumije srcem niti da se obrati, da ga 
iscijelim. 

16 A blago vašim očima, što vide, i vašim ušima, što čuju! 
17 Jer zaista, kažem vam: Mnogi proroci i pravednici željeli su 
vidjeti, što vi vidite, i ne vidješe, i čuti, što vi čujete, i ne čuše 

TUMAČENJE PRISPODOBE 

18 Vi dakle shvatite priču o sijaču!* 19 Svakome, koji sluša 
riječ o kraljevstvu, a ne razumije, dolazi nečastivi i grabi, što 
je bilo posijano u njegovo srce. Njemu je sjeme posijano na 
put. 20 Što je bilo posijano na kamenito tlo, to je onaj, koji 
sluša riječ i prima je odmah s radošću. 21 Ali ne uhvati korijena, 
nego je nestalan. Kad radi riječi navali nevolja ili progonstvo, 
odmah zaluta. 22 Što je bilo posijano među trnje, to je onaj, 
koji sluša riječ. Ali svjetovne brige i varavo bogatstvo zaguše 
riječ, tako te ostane bez roda. 23 Što je bilo posijano na dobru 
zemlju, to je onaj, koji sluša riječ i razumije, te donosi rod: 
stostruk, šezdesetorostruk i tridesetorostruk.« 

PRIČA O KUKOLJU 

24 Iznese im drugu priču: »Kraljevstvo je nebesko kao čovjek, 
koji posija dobro sjeme na svojoj njivi.* 25 Dok je sve spavalo, 
dođe njegov neprijatelj, posija kukolj po pšenici i otide. 28 Kad 
onda uzraste usjev i uhvati se rod, pokaza se i kukolj. 27 Tada 
dođoše domaćinove sluge i rekoše mu: Gospodaru, nijesi li ti 
28 On im odgovori: Neprijatelj je to učinio. Tada sluge upitaše: 
dobro sjeme posijao na svoju njivu? Otkuda joj dakle kukolj? 
Moramo li otići i sabrati ga? 39 On odgovori: Ne! Inače biste 
mogli sabirajući kukolj počupati zajedno s njim i pšenicu. 
30 Ostavite samo da zajedno oboje raste do žetve. U vrijeme 
žetve reći ću tada žeteocima: Saberite najprije kukolj i svežite 
ga ti snoplje da se sažeže. A pšenicu nosite u moju žitnicu!« 


GORUŠICNO ZRNO 

31 Drugu im još priču iznese: »Kraljevstvo je nebesko kao 
gorušično zrno, što ga uze čovjek i posija na svoju njivu.* 
32 Ono je istina manje od svih drugih sjemena. Ali kad izraste, 
veće je od drugoga povrća. Ono postane drvo, tako da ptice 
nebeske dolaze i stanuju na njegovim granama.« 

PRISPODOBA S KVASCEM I TUMAČENJE 
PRIČE O KUKOLJU 

33 Još im iznese daljnu priču: »Kraljevstvo je nebesko kao 
1 kvasac, što ga žena uze i pomiješa u tri mjere brašna, dok 
sve ne uskisnu.« 34 Sve je ovo govorio Isus u pričama mnoštvu 
naroda i bez priča nije im govorio. 3S Tako se trebala ispuniti 
riječ proroka: 

»Otvorit ću svoja usta u pričama, objavit ću, što je bilo 
sakriveno od postanka svijeta.«* 38 Tada on otpusti mnoštvo 
naroda i otide kući. Onda pristupiše k njemu njegovi učenici 
i rekoše: »Objasni nam priču o kukolju na njivi!«* 37 On reče: 
»Koji sije dobro sjeme, jest Sin čovječji. 38 Njiva je svijet. Dobro 
sjeme jesu djeca kraljevstva; kukolj su djeca zloga. 39 Neprijatelj, 
koji ga je posijao, jest đavao. Zeteoci su anđeli. 49 Kao što se 
dakle kukolj sabira i u ognju sažiže, tako će biti i na svršetku 
svijeta. 41 Sin čovječji izaslat će svoje anđele, i oni će sabrati 
sve zavoditelje i zlotvore iz njegova kraljevstva 42 i baciti ih u 
ognjenu peć. Ondje će biti jauk i škrgut zuba. 43 Tada će 
pravednici sjati kao sunce u kraljevstvu svojega Oca. Tko 
ima uši, neka čuje! 

USPOREDBA S BLAGOM I BISEROM 

44 Kraljevstvo je nebesko kao blago, što leži sakriveno u 
polju. Čovjek nađe blago i sakri ga. Tada otide pun radosti 
za to i prodade sve svoje i kupi polje.* 45 Nadalje ie kraljevstvo 
nebesko kao trgovac, koji je tražio plemenite bisere. 48 Kad 
nađe jedan dragocjen biser, otide, prodade sve svoje imanje i 
kupi ga. 

USPOREDBA S MREŽOM 

47 Još je kraljevstvo nebesko kao mreža, što se baci u more 
i zahvati ribe svake ruke.* 48 Kad se napuni, izvukoše je na 

obalu, sjedoše i sabraše dobre u posude, a loše baciše napolje. 
49 Tako će biti i na svršetku svijeta. Anđeli će izaći i odijelit 
će zle od pravednih so i bacit će ih u ognjenu peć. Ondje će 
biti jauk i škrgut zuba. 51 Razumjeste li sve ovo?« Odgovoriše 
mu: »Da, Gospodine!« 52 Tada on nastavi: Zato je svaki učitelj, 
koji je vješt u nauci kraljevstva nebeskoga, kao domaćin, koji 
iznosi iz svojega blaga novo i staro.« 

ISUS U NAZARETU 

53 Izakako je Isus bio svršio ove priče, otide odanle. 54 Dođe 
u svoj zavičaj i učio je u tamošnjoj sinagogi. Puni udivljenja 
pitali su: »Otkud ovome ta mudrost i čudesna moć? 55 Nije 
li ovo tesarov sin? Ne zove li se njegova mati Marija, i njegova 
braća Jakov, Josip, Simon i Juda?* 55 Nijesu li sve njegove 
sestre kod nas? Otkud mu dakle sve to?« 57 Tako su se sabla- 
žnjavali o njega. Tada im Isus reče: »Prorok ne vrijedi nigdje 
manje nego u svom zavičaju i u svojemu domu.« 58 Radi njihova 
nevjerstva učinio je ondje samo malo čudesa. 

HERODOVO MIŠLJENJE O ISUSU I SMRT IVANA 
KRSTITELJA 

« a 1 U ono vrijeme začu četverovlasnik Herod glas o Isusu.* 
2 On reče svojim dvorjanima: »To je Ivan Krstitelj. On 
je uskrsnuo od mrtvih; zato djeluju u njemu čudesne sile.« 
3 Herod je bio naime dao Ivana uhvatiti, svezati i baciti u 
tamnicu radi Herodijade, žene svojega brata Filipa.* 4 Jer ga 
je Ivan bio prekorio: »Nije ti dopušteno da nju imaš.« 5 Rado 
bi ga bio dao ubiti, ali se bojao naroda, jer su ga držali za 
proroka. 3 Na dan Herodova rođenja igrala je Herodijadina 
kći među gostima. To se dopalo Herodu tako, 7 da joj je sa 
zakletvom obećao dati štogod zaište. 8 Ona potaknuta od svoje 
matere reče: »Daj mi ovdje na zdjeli glavu Ivana Krstitelja!« 
9 To zabrinu kralja. Ali radi zakletve i radi gostiju zapovjedi, 
da joj se dadne. 10 1 tako dade odsjeći glavu Ivanu u tamnici. 
11 Donesoše njegovu glavu na zdjeli i dadoše je djevojci; ona 
je odnese svojoj materi. 12 Tada uzeše njegovi učenici mrtvo 
tijelo i ukopaše ga. Zatim otidoše i javiše to Isusu. 

PRVO UMNAŽANJE KRUHA 

13 Na cvu vijest otide Isus odanle u lađici na samotno mjesto, 
da bude sšm. Ali to saznade mnoštvo naroda i pođe za njim 

pješke iz gradova. 14 Kad on izađe na kopno i vidje veliko mno¬ 
štvo, smilova im se i iscijeli njihove bolesnike. 15 Predveče 
pristupiše k njemu njegovi učenici i rekoše: »Mjesto je pusto, 
a doba je već poodmaklo. Otpusti narod, neka ide u sela da 
kupi sebi hrane!« 10 Isus im odvrati: »Ne trebaju ići. Podajte 
im vi jesti!« 17 Oni mu odvratiše: »Imamo ovdje samo 
pet kruhova i dvije ribe.« 18 On reče: »Donesite mi ih ova¬ 
mo! 18 1 dade da narod posjeda po travi; tada uze pet kruhova 
i dvije ribe, pogleda na nebo i blagoslovi ih. Nato prelomi 
kruhove i dade ih svojim učenicima, a učenici ih dadoše narodu. 
20 Svi su jeli i nasitili se, dapače su digli od preostalih komada 
još dvanaest punih košarica.* 21 A broj svih, koji su bili jeli, 
iznosio je oko pet tisuća muževa, bez žena i djece. 

ISUS IDE PO POVRŠINI JEZERA 

22 Odmah naloži svojim učenicima da uđu u lađicu i da 
naprijed idu na drugu obalu, dok on otpusti narod. 23 Kad je 
bio otpustio narod, popne se na goru sam, da moli. Već je bila 
nastala večer, a on je još bio ondje sam. 24 Lađica je već bila 
nasred mora, a valovi su je bacali tamo i amo, jer je bio pro¬ 
tivan vjetar. 25 U četvrtu stražu noći dođe on k njima idući 
po moru. 26 Kad ga tako učenici vidješe, gdje ide po moru, 
povikaše uplašeni: »Sablast!« I vapili su od straha. 27 A Isus 
im odmah progovori: »Utješite se! Ja sam. Ne bojte se!« 
28 Petar mu odvrati: »Gospodine, ako si ti, reci mi, da dođem 
k tebi po vodi!« 28 On reče: „Dođi!“ Petar izađe iz lađice i 
išao je po vodi, da dođe k Isusu. 30 A kad je vidio jaki vjetar, 
uplaši se. Poče se topiti i povika: »Gospodine, spasi me!« 
31 Odmah Isus pruži ruku, uhvati ga i reče mu: »Malovjerniče, 
zašto si posumnjao?« 32 Tada uđoše u lađicu, i presta vjetar. 
33 Koji su bili u lađici, baciše se pred njega ničice i rekoše: 
»Ti si zaista Sin Božji!« 

ISUSOVA ČUDESA U GENEZARI 

34 Tada prijeđoše i dođoše u pokrajinu Genezar.* 33 Čim ga 
stanovnici onoga kraja prepoznaše, poslaše glasnike po svoj onoj 
okolini i dadoše donijeti k njemu sve bolesnike. 3S ‘Ovi ga zamo¬ 
lile, da se samo smiju dotaknuti skuta njegove haljine. I svi, 
koji se dotakoše, ozdraviše. 

O VANJSKOJ I UNUTARNJOJ ČISTOĆI 

c 1 Tada pristupiše k Isusu farizeji i književnici iz Jeruza- 

° lema i zapitaše:"' 2 »Zašto tvoji učenici prestupaju pre¬ 
daju starih? Oni ne peru svojih ruku prije objeda.«* 3 On im 
odvrati: Zašto vi sami prestupate Božju zapovijed radi svoje 
predaje. 4 Bog je zapovjedio: Poštuj oca i mater, i, tko pogrdi 
oca ili mater, neka umre smrću!* 5 A vi kažete: Tko rekne ocu 
ili materi: »Ono, čime bih ti trebao pomoći, posvetili je dar,«* 
8 taj ne treba više štovati oca ili matere. Tako ukidate Božju 
zapovijed radi svoje predaje. 7 Licemjeri! Dobro je o vama 
prorokovao Izaija: 8 Ovaj narod me štuje samo usnama, ali 
njegovo je srce daleko od mene.* “Uzalud me poštuje, njegova 
je nauka samo ljudska ustanova.« 

10 Tada dozva narod i reče im: »Slušajte i razumijte: 11 Što 
ulazi u usta, ne čini čovjeka nečistim, nego što izlazi is usta, to 
čini čovjeka nečistim.« 12 Tada pristupiše njegovi učenici i re¬ 
koše mu: »Znaš li, da se farizeji sablazniše, kad čuše taj govor?« 
13 On odgovori: »Svaki nasad, što ga nije zasadio Otac moj 
nebeski, iskorijenit će se. 14 Ostavite ih! Oni su slijepi vodiči 
slijepcima. A kad slijepac vodi slijepca, oba padnu u jamu.« 
15 Tada mu reče Petar: »Objasni nam ovu prispodobu!« 16 On 
reče: »Jeste li i vi još nerazumni? 17 Zar ne uviđate, da sve, što 
ulazi u usta, ide u želudac i tada se izbacuje napolje. 18 A što 
dolazi iz usta, izlazi iz srca, i to čini čovjeka nečistim. 19 Jer 
iz srca dolaze zle misli, ubojstvo, preljub, bludnost, krađa, 
lažno svjedočantvo, hula na Boga. 20 Tada čini čovjeka nečistim; 
a neopranim rukama jesti, to ne čini čovjeka nečistim.« 

ŽENA KANANEJKA 

21 Odatle otide Isus dalje i povuče se u kraj Tira i Sidona. 

22 Tada dođe žena ICananejka iz onoga kraja i povika: »Smiluj 
mi se, Gospodine, sine Davidov! Moju kćer vrlo muči đavao.« 

23 On se ne osvrne nijednom riječi. Tada pristupiše njegovi 
učenici i zamoliše ga: »Otpusti je! Jer viče za nama!« 24 On 
odvrati: »Ja sam poslan samo k izgubljenim ovcama Izraleove 
kuće.«* 25 Uto dođe ona, pade pred njega ničice i zamoli: »Gos¬ 
podine, pomozi mi!« 26 On reče: »Nije pravo oduzeti kruh 
djeci i baciti ga psićima.« 27 »Sigurno, Gospodine", odvrati 
ona, »ali psići dobiju ipak od mrvica, što padnu sa stola nji¬ 
hovih gospodara«. 28 »Tada joj reče Isus: O ženo, velika je 


tvoja vjera, neka ti bude kako želiš!« Od toga časa bila je 
njezina kći zdrava.* 

ISUSOVA ČUDESA NA OBALI GALILEJSKOG MORA 
29 Odatle otide Isus dalje i dođe na Galilejsko more. Popne 
se na goru i ondje sjede.* 30 Tada se sabra oko njega veliko 
mnoštvo naroda. Oni donesoše sa sobon hrome, kljaste, slijepe, 
nijeme i mnoge druge i položiše ih do njegovih nogu. I on 
ih iscijeli. 31 Kad vidje narod, kako nijemi govore, kljasti ozdra¬ 
vljaju, hromi hodaju i slijepi gledaju, divio se i slavio je 
Izraelova Boga. 

DRUGO UMNAŽANJE KRUHA 

32 Tada Isus dozva svoje učenike k sebi i reče: »Žao mi je 
naroda. Već tri dana stoje kod mene i nemaju što jesti. Ne ću 
da ih otpustim gladne. Inače bi mogli klonuti na putu.« 33 Uče¬ 
nici mu odvratiše: »Odakle da dobijemo u pustinji toliki kruh, 
da se nasiti tako veliko mnoštvo?« 34 Isus ih upita: »Koliko 
kruhova imate?« Oni odgovoriše: »Sedam i nekoliko ribica." 
35 Tada zapovjedi, da narod posjeda po zemlji. 36 Onda uze 
onih sedam kruhova i ribe, dade hvalu, prelomi ih i dade 
ih svojim učenicima, a učenici ih dadoše narodu. 37 Svi su jeli 
i nasitili se, dapače od preostalih komada podigoše još sedam 
punih košarica. 38 Bilo je četiri tisuće muževa, koji su jeli, 
osim žena i djece. 39 Tada otpusti narod, uđe u lađicu i ode 
u okolinu Magedan. 

FARIZEJI KUŠAJU ISUSA 

h 1 Pristupiše mu farizeji i saduceji, da ga kušaju. Zatra- 
D žiše od njega, da im pokaže znak s neba.* 2 A on im 
odvrati: »Uveče govorite: Bit će lijepo vrijeme, jer je nebo 
crveno. “Ujutro: Danas će biti kišovito vrijeme, jer je nebo 
crveno i mutno. Znate protumačiti izgled neba, a znakove vre¬ 
mena ne razumijete? 4 Zao i preljubotvoran rod traži znak. 
Ali ne će mu de dati drugi znak osim znaka Jone.« S tim ih 
ostavi i otide. 

FARIZEJSKI KVASAC 

5 Učenici dođoše na drugu obalu, a bili su zaboravili uzeti 
sa sobom kruha. 6 Tada im reče Isus: »Pazite i čuvajte se fari- 

zejskog i saducejskog kvasca!« 7 Oni su razmišljali u sebi i 
rekoše: »Nijesmo uzeli sa sobom kruha.« 8 Isus to opazi i reče: 
»Malovjerni, što razmišljate u sebi o tom, što nemate uza se 
kruha? 9 Zar još jednako ne shvaćate? Zar više ne mislite na 
pet kruhova za pet tisuća, i koliko košarica nakupiste? 10 Ni 
na sedam kruhova za četiri tisuće, i koliko košarica nakupiste? 
11 Zašto ne shvaćate, da vam ne rekoh za kruh? Čuvajte se 
farizejskog i saducejskog kvasca!« 12 Tada shvatiše, da nije bio 
mislio, da se čuvaju krušnoga kvasca, nego farizejske i sadu- 
cejske nauke. 

PETROVO SVJEDOČANSTVO 

13 Kad dođe Isus u okolinu Cezareje Filipove, upita učenike: 
»Za koga drže ljudi Sina čovječjega?«* 14 Oni odgovoriše: 
»Jedni za Ivana Krstitelja, drugi za Iliju, opet drugi za Jere- 
rniju ili za kojega od proroka.« 15 On ih upita. »A vi, za koga 
me vi držite?«* 16 Simon Petar odgovori: »Ti si Krist, Sin 
Boga živoga.« 17 Tada mu reče Isus: »Blago tebi, Simone, Jonin 
sine! Jer ti tijelo i krv nijesu to objavili, nego moj Otac, koji 
je na nebesima. 18 1 ja tebi kažem: Ti si Petar. Na toj stijeni 
sagradit ću svoju Crkvu, i paklena vrata ne će je nadvladati. 
19 Tebi ću dati ključeve nebeskoga kraljevstva. Štogod svežeš 
na zemlji, bit će svezano i na nebesima i štogod razdriješiš na 
zemlji, bit će razdriješeno i na nebesima.« 20 Tada naloži učeni¬ 
cima, da nikomu ne kazuju, da je on Mesija.* 

PRVA OBJAVA O MUCI 

21 Otada poče Isus objašnjavati svojim učenicima, da mora 
ići u Jeruzalem, da će mnogo trpjeti od starješina, svećeničkih 
glavara i književnika i da će biti ubijen, ali da će treći dan 
uskrsnuti. 22 Petar ga uze nasamo, poče ga nagovarati i reče: 
»Bože sačuvaj, Gospodine! Daleko neka bude to od tebe!«* 
23 A on se okrenu i reče Petru: »Idi od mene, sotono! Ti si mi 
na sablazan. Ne držiš s Bogom, nego s ljudima.« 

UVJETI ZA NASLJEDOVANJE ISUSA 

24 Tada reče Isus svojim učenicima: »Tko hoće da ide za 
mnom, neka se odreče sebe, neka uzme na se svoj križ i neka 
tako ide za mnom!* 25 Jer tko hoće sačuvati svoj život, izgubit 
će ga; a tko izgubi svoj život poradi mene, naći će ga. 20 Što 

koristi čovjeku, ako dobije sav svijet, a pritom izgubi svoju 
dušu? Što može dati čovjek kao otkup za svoju dušu? 27 Jer 
će doći Sin čovječji sa svojim anđelima u slavi svojega Oca i 
tada će vratiti svakome po njegovim djelima. 28 Zaista, kažem 
vam: Od onih, što stoje ovdje, neki ne će okusiti smrti, dok 
ne vide Sina čovčjejega, gdje dolazi u svome kraljevstvu.«* 

ISUSOVO PREOBRA2ENJE 

7 1 Poslije šest dana uze Isus sa sobom Petra i Jakova i 

' njegova brata Ivana i izvede ih nasamo na visoku goru. 
2 Tada se preobrazi pred njima. Lice se njegovo zasja kao sunce, 
a haljine se njegove zasvijetliše kao svijetlo.* 3 Ukazaše im se 
Mojsije i Ilija s njime u razgovoru. Tada prozbori Petar i 
reče Isusu: »Gospodine, dobro je, da smo ovdje! Ako hoćeš, 
načinit ću ovdje tri sjenice, tebi jednu, Mojsiju jednu i Iliji 
jednu.« 5 Dok je on još govorio, zasjeni ih sjajan oblak, i začu 
se glas iz oblaka: »Ovo je moj ljubljeni sin, koji mi je po 
volji. Njega slušajte!«* 6 Kad učenici to čuše, padoše vrlo 
uplašeni ničice na svoje lice. 7 Isus pristupi, dotače ih se i reče: 
»Ustanite, ne bojte se!« 8 Oni podigoše oči, ali ne vidješe više 
nikoga nego sama Isusa. 9 Dok su silazili s gore, zapovjedi im 
Isus: »Nikomu ne kazujte ništa o ovom viđenju, dok Sin čov¬ 
ječji ne uskrsne od mrtvih!« 10 Tada ga učenici zapitaše: »Zašto 
kažu književnici, da najprije mora doći Ilija?«* 11 On odgovori: 
»Svakako će doći Ilija i sve će obnoviti. 12 Ali vam kažem: 
Ilija je već došao. A oni ga ne spoznaše, nego učiniše s njim, 
što htjedoše. Tako će i Sin čovječji morati od njih trpjeti.« 
13 Tada razumješe učenici, da je on mislio na Ivana Krstitelja. 

OZDRAVLJENJE DJEČAKA MJESEČARA 

14 Kad dođoše k narodu, pristupi k njemu čovjek, baci se 
pred njega ničice na koljena i zamoli: 13 »Gospodine, smiluj se 
mome sinu! On je mjesečar i mora strašno trpjeti. Često se 
baca u oganj i često u vodu. 18 Donesoh ga tvojim učenicima, 
ali ga oni ne mogoše iscijeliti.«* 17 Isus odvrati: »O nevjerni i 
naopaki rode! Dokle ću još ostati kod vas? Dokle ću vas još 
podnositi? Donesite ga ovamo k meni!« 18 Isus zapovjedi zlome 
duhu, i on izađe iz njega, tako da je ozdravio od toga časa. 
18 Tada pristupiše učenici k Isusu i upitaše ga nasamo: »Zašto 

ga mi ne mogosmo izagnati?« 20 On im odgovori: »Jer imate 
tako malo vjere. Zaista, kažem vam: Ako imate vjere, koliko 
je gorušično zrno, možete reći ovoj gori: Prijeđi odavle tamo, 
i prijeći će. Ništa vam ne će biti nemoguće. 21 A ova se vrsta 
izgoni samo molitvom i postom.«’ 1 ' 

DRUGA OBJAVA O MUCI 

22 Dok su hodili naokolo po Galileji, reče im Isus: »Sin 
čovječji će se predati u ruke ljudima. 23 Ubit će ga, ali on će 
treći dan uskrsnuti.« Tada se oni vrlo ožalostiše.* 

POREZ ZA HRAM 

24 Kad dođoše u Kafarnaum, pristupiše k Petru pobirači 
hramskoga poreza i zapitaše: »Zar vaš učitelj ne plaća hram- 
skoga^ poreza?«* 25 On odgovori: ,,Da.“ Kad onda uđe u kuću, 
preteče ga Isus pitanjem: »Što misliš, Simone, od koga podižu 
zemaljski kraljevi daće ili porez? Od svojih sinova ili od 
podanika!« 26 On odgovori: »Od podanika.* Tada mu reče Isus: 
»Dakle, sinovi su slobodni. 27 Ali da ih ne sablaznimo, idi na 
more, baci udicu i uzmi prvu ribu, koju uhvatiš! Otvori joj 
usta i naći ćeš stater. Uzmi ga i podaj im za me i za se!« 

RASPRAVE ZA PRVENSTVO 

-|g | U onaj čas pristupiše učenici k Isusu i zapitaše: »Tko 

je doista najveći u nebeskom kraljevstvu?« 2 Tada on 
dozva dijete, postavi ga među njih 3 i reče: »Zaista, kažem vam: 

Ako se ne obratite i ne budete, kao djeca, ne ćete ući u nebesko 
kraljevstvo.’ 7 4 Tko se dakle drži malenim kao ovo dijete, taj je 
najveći u nebeskom kraljevstvu. 5 Tko primi takvo dijete u 
moje ime, taj mene primi. * Tko sablazni jednoga od ovih • 

malenih, koji vjeruju u mene, bolje bi mu bilo, da mu se o 
vrat objesi mlinski kamen i da potone u morsku dubinu. 

7 Teško svijetu poradi sablazni! Moraju doduše doći sablazni, 
ali teško onomu čovjeku, po kojem dolazi sablazan! ( 

O SABLAZNI 

8 Ako te tvoja ruka ili noga sablažnjava, odsijeci je i baci 
je od sebe! Bolje ti je ući u život hrom ili kljast negoli s dvije 
ruke i dvije noge da budeš bačen u vječni oganj.* 8 I ako te 

tvoje oko sablažnjava, izvadi ga i baci ga od sebe! Bolje ti je s 
jednim okom ući u život negoli s dva oka da budeš bačen u 
pakleni oganj. 10 Gledajte da ne prezrete nijednoga od ovih 
malenih! Jer vam kažem: Njihovi anđeli na nebesima gledaju 
uvijek lice mojega Oca, koji je na nebesima.* 11 Jer je Sin 
čovječji došao da spasi, što je bilo izgubljeno. 

PRIČA O IZGUBLJENOJ OVCI 

12 Što vam se čini? Ako netko ima sto ovaca, i jedna od njih 
zaluta, ne ostavi li on devedeset i devet u gori i ne ide li da 
traži onu, što je zalutala?* 13 I ako mu pođe za rukom da je 
nađe, zaista, kažem vam: on se ovoj više raduje negoli onima 
devedeset i devet, što nijesu zalutale. 44 Tako ni vaš Otac na 
nebesima neće, da se izgubi jedan od ovih malenih. 

BRATSKA OPOMENA I MOLITVA 

15 Ako je tvoj brat pogriješio proti tebi, idi i pozovi ga na 
odgovor u četiri oka! Ako te posluša, dobio si svojega brata. 
16 Ako te ne posluša, uzmi sa sobom još jednoga ili druga dva, 
da se sve ustanovi izjavom dvojice ili trojice svjedoka. 17 Ako 
ni njih ne posluša, kaži Crkvi! Ako li ne posluša ni Crkve, 
neka ti bude kao neznabožac i carinik!* 18 Zaista, kažem vam: 
Štogod svežete na zemlji, bit će svezano i na nebu, i štogod 
razdriješite na zemlji, bit će razdriješeno i na nebu. 18 Nadalje 
vam kažem: Ako dvojica od vas na zemlji jednodušno zamole 
što mu drago, moj nebeski Otac će im dati. 20 Jer gdje su 
dvojica ili trojica sabrana u moje ime, ondje sam ja među 
njima.« 

OPRAŠTANJE UVREDA 

21 Tada pristupi k njemu Petar i zapita: »Gospodine, ako 
moj brat pogriješi proti meni, koliko puta da mu oprostim? 
Do sedam puta?« 22 Isus mu odgovori: »Velim ti, ne do sedam 
puta, nego do sedamdeset puta sedam puta.* 23 Zato je kra¬ 
ljevstvo nebesko kao kralj, koji htjede da obračuna sa svojim 
slugama. 24 Kad poče računati, dovedoše mu jednoga, koji mu je 
bio dužan deset tisuća talenata.* 25 A pošto nije mogao platiti, 
zapovjedi gospodar, da ga prodađu sa ženom i djetetom i svim 
imanjem, i da se s tim izravna dug. 26 Tada mu se sluga baci 
pred noge i zamoli: Gospodaru, imaj sa mnom strpljenje, sve 

ću ti platiti! 27 Gospodar se smilova slugi, pusti ga i oprosti 
mu dug. 28 A kad izađe sluga, nađe jednoga od svojih drugova, 
koji mu je bio dužan sto denara. Uhvati ga i uze ga daviti 
govoreći: Plati, što si dužan! 29 Tada pred njega pade njegov 
drug i zamoli: Imaj strpljenje sa mnom, .platit ću ti! 30 Ali on 
ne htjede, nego ode i dade ga baciti u tamnicu, dok ne plati 
svojega duga. 31 Kad vidješe njegovi drugovi, što se dogodi, 
vrlo se ozlovoljiše. Otidoše i javiše svome gospodaru sav slučaj. 
32 Tada ga dozva k sebi njegov gospodar i reče mu: Zli slugo! 
Sav sam ti dug oprostio, jer si me molio. 33 Nijesi li se i ti 
morao Smilovati svojemu drugu, kako sam se ja smilovao tebi? 
34 Pun gnjeva predade ga njegov gospodar mučiteljima, dok ne 
plati sav dug. 35 Tako će i moj nebeski Otac postupati s vama, 
ako svaki od vas ne oprosti od srca svojemu bratu.« 

NERAZRJEŠIVOST ŽENIDBE 

-jg 4 Kad je Isus bio svršio ove govore, diže se iz Galileje i 
pođe u područje Judeje, s onu stranu Jordana. 2 Veliko 
mnoštvo naroda pošlo je za njim, i on ih je ondje iscjeljivao. 
3 Tada pristupile k njemu farizeji, da ga kušaju. Oni zapitaše: 
»Je li dopušteno čovjeku otpustiti ženu iz kojeg mu drago 
razloga?«* 4 On im odgovori: »Nijeste li čitali, da je stvoritelj 
u početku stvorio čovjeka kao muža i ženu i rekao, 5 da će 
muz ostaviti oca i mater i prionuti za svoju ženu, i dvoje će 
biti jedno tijelo? 2 ' 0 Oni dakle nijesu više dvoje, nego jedno 
tijelo. I što je Bog svezao, ne smije čovjek rastavljati.« 7 Oni mu 
odvratište: »A zašto je Mojsije zapovjedio, da se dadne ženi 
raspusna knjiga, i da se tad pusti?« 2, 8 On im odvrati: »Mojsije 
vam je to dopustio samo radi tvrdoće vašega srca, da otpuštate 
svoje žene; iz početka nije bilo tako. 9 Ali vam ja kažem: Tko 
pusti svoju ženu — osim poradi preljuba — i oženi se drugom, 
čini preljub. I tko uzme raspuštenicu, čini preljub.« 

PREDNOST DJEVIČANSTVA 

10 Tada mu učenici rekoše: »Ako je to tako između muža i 
žene, onda nije probitačno ženiti se.« 11 On im reče: »Ne 
shvaćaju to svi, nego samo oni, kojima je dano.* 12 Ima ljudi, 
koji su od materina krila nesposobni za ženidbu; ima takovih, 
koje su ljudi učinili nesposobnima; i ima takovih, koji se odriču 
ženidbe poradi kraljevstva nebeskoga. Tko može shvatiti, neka 
shvati!« 

BLAGOSLOV DJECE 

13 Tada mu donesoše djecu, da metne ruke na njih i da se 
pomoli. Ali su učenici odbijali ljude. 14 A Isus reče: »Pustite 
djecu, neka dođu k meni, i ne branite im; jer je takovih kra¬ 
ljevstvo nebesko.« 13 Tada metnu na njih ruke i otide dalje. 

PUT SAVRŠENSTVA 

1(i I gle, tada neki mladić pristupi k njemu i zapita: »Učitelju, 
što dobra moram činiti, da postignem život vječni?« 17 On mu 
odgovori: »Što me pitaš za dobro? Samo je jedan dobar. A ako 
hoćeš ući u život, drži zapovijedi!«* 18 Upita ga: »ICoje?« Isus 
odgovori: »Ne ubij! Ne čini preljub! Ne kradi! Ne svjedoči 
lažno! 19 Poštuj oca i majku i ljubi bližnjega svoga kao . samog 
sebe!« 20 Mladić mu odvrati: »Sve sam to držao. Što . mi još 
treba činiti?« 21 Isus mu odgovori: »Ako hoćeš biti savršen, 
idi,, prodaj, što imaš, i daj utržak siromasima, i imat ćeš blago 
na nebu. Onda dođi i idi za mnom!« 22 Na ove riječi otide 
mladić, žalostan, jer je posjedovao mnoga dobra.* 23 Tada reče 
Isus sojim učenicima: »Zaista, kažem vam: Bogataš će teško 
ući u nebesko kraljevstvo. 24 Još vam jedamput kažem: Lakše 
ide deva kroz iglene uši negoli bogataš u Božje kraljevstvo.«* 
25 Kad to čuše učenici, posve se smetoše i upitaše: »Tko se onda 
može spasiti?« 23 A Isus ih pogleda i reče im: »Ljudima je to 
nemoguće, a Bogu je sve moguće.« 

SAMOZATAJA I NAGRADA 

27 Tada progovori Petar i reče mu: »Mi smo sve ostavili i 
pošli smo za tobom. Što će nam za to dopasti?« 28 Isus im 
odvrati: »Zaista, kažem vam: Vi, koji pođoste za mnom, kod 
obnove svijeta, kad Sin čovječji sjedne na prijestolje svoje 
slave, isto ćete tako sjediti i vi na dvanaest prijestolja, i suditi 
dvanaest Izraelovili plemena.* 29 Jest, svaki, koji ostavi , kuću, 
brata, sestru, oca, majku, dijete i polje poradi mojega imena, 
primit će stostruko za to i baštinit će vječni život.* 30 Mnogi, 
koji su prvi,, bit će posljednji, i mnogi, koji su posljednji, bit 
će prvi. 

RADNICI U VINOGRADU 

np 1 Kraljevstvo je nebesko kao domaćin, koji rano ujutro 
. U . izađe da unajmi poslenike za svoj vinograd.* 2 On se 
pogodi s poslenicima po denar na dan i posla ih u svoj vino- 

grad. 3 Oko treće ure izađe opet. Tada vidje druge gdje stoje 
besposleni na trgu 4 i reče im: Idi te i vi u moj vinograd; dat 
ću vam, što bude pravo. 5 Oni otidoše. Oko šeste i devete ure 
izađe opet i učini isto tako. 6 Kad je izašao oko jedanaeste 
ure, nađe opet druge gdje stoje. On ih upita: Što stojite ovdje 
vazdan besposleni? 7 Oni mu odgovoriše: Nitko nas ne unajmi. 
On im odvrati: Idite i vi u moj vinograd! 8 Uveče reče gospo¬ 
dar vinograda svojemu upravitelju: Dozovi poslenike i isplati 
im plaću, od posljednjih do prvih! “Tada dođoše oni od jeda¬ 
naeste ure, i svaki primi po denar. 10 A kad dođoše prvi, po- 
misliše, da će više primiti. Ali i od njih svaki primi po denar. 
11 Kad ga primiše, uzeše mrmljati na domaćina 12 i rekoše: Ovi 
su posljednji radili samo jednu jedinu uru, i ti si ih izjednačio 
s nama, koji smo podnosili teret i žegu dana. 13 Prijatelju, od¬ 
vrati on jednome od njih, ja tebi ne činim krivo. Nijesi li se 
pogodio sa mnom po denar? 14 Uzmi, što je tvoje, i idi! A ja hoću 
i ovome posljednjemu dati kao tebi. 15 Ili zar ja ne smijem 
raditi sa svojim vlasništvom što hoću? Zar je tvoje oko zavidno, 
što sam ja dobar? 16 Tako će biti posljednji prvi i prvi po¬ 
sljednji. «* 

TREĆA OBJAVA O MUCI 

17 Isus pođe gore u Jeruzalem. Tada uze nasamo dvanaesto¬ 
ricu i reče im putem: 18 »Idemo gore u Jeruzalem. Ondje će 
biti Sin čovječji predan svećeničkim glavarima i književnicima. 
Oni će ga osuditi na smrt 4 ' 18 i onda predati neznabošcima, da 
bude naružen, bičevan i propet. Ali će on treći dan uskrsnuti.« 

MAJKA ZEBEDEJEVIH SINOVA 

20 Tada dođe k njemu mati Zebedejevih sinova sa svojim 
sinovima i pade pred njega ničice, da mu prinese jednu molbu. 
21 On je upita: „Što hoćeš?" Ona mu odgovori: »Daj da moja 
dva sina u tvojemu kraljevstvu sjedu jedan s tvoje desne, a 
drugi s tvoje lijeve!« 22 Isus odvrati: »Ne znate, što molite. 
Možete li piti kalež, koji ću ja piti? Odgovoriše mu: »Možemo.« 
23 Tada im reče: »Moj ćete kalež doduše piti, ali mjesto s moje 
desne ili lijeve ne mogu ja dati; ono pripada onima, kojima 
je pripavio moj Otac.«* 24 Kad čuše ostalih deset, rasrdiše se 
na dva brata. 25 Isus ih zato dozva k sebi i reče: »Znate, da 
vladari zapovijedaju nad svojim narodima, i velikaši učine, da 

osjete njihovu moć. 20 Među vama neka ne bude tako! Nego 
tko među vama hoće da bude velik, taj neka bude vaš sluga, 
27 i tko među vama hoće da bude prvi, taj neka bude vaš 
sluga! 28 Tako ni Sin čovječji nije došao, da mu služe, nego 
da služi i da svoj život dade u otkup za mnoge. 

OZDRAVLJENJE SLIJEPIH 

20 Kad su oni izlazili iz Jerihona, išlo je za njim veliko mnoštvo 
naroda.* 30 Kraj puta.su sjedila dva slijepca. Kad oni čuše, da 
prolazi Isus, stadoše vikati: »Gospodine, sine Davidov, smiluj 
nam se!« 31 Narod ih ukori, neka šute. Ali oni su samo vikali 
još glasnije: »Gospodine, sine Davidov, smiluj nam se!« 32 Tada 
se ustavi Isus, dozva ih i upita: »Što hoćete od mene?« 33 Oni 
odgovoriše: »Gospodine, htjeli bismo, da se otvore naše oči.« 
34 Pun sažaljenja đotače se Isus njihovih očiju. Odmah pre¬ 
gledaše i pođoše za njim. 

SVEČANI ULAZAK U JERUZALEM 

1 Kad se približiše k Jeruzalemu i dođoše u Betfagu na 
Maslinskoj gori, posla Isus dva učenika* 2 i naloži im: 
»Idite u selo, što je pred vama! Odmah ćete naći privezanu 
magaricu i s njom magarčića. Ođvežite ih i dovedite ih k 
meni! 3 Ako vam tko što rekne, kažite: Gospodin ih treba. 
Odmah će ih pustiti.« 4 S tim se trebala ispuniti riječ proroka: 
3 »Kažite sionskoj kćeri: tvoj kralj dolazi k tebi pun krotkosti. 
Sjedi na magarcu, na magaretu, magaričinu mladetu.«* 

0 Učenici otidoše i učiniše, kako im je bio zapovjedio Isus. 
7 Dovedoše magaricu i magarčića, metnuse na njih svoje haljine, 
i on na njih sjede. 8 Mnogi iz naroda prostriješe. svoje haljine 
po putu, drugi su rezali granje od drveća i prostirali po putu. 
“Mnoštvo naroda, što je išlo pred njim i za njim, vikalo je iza 
glasa: »Hosana Davidovu sinu!* Blagosloven, koji dolazi u ime 
Gospodnje! Hosana na visini!« 

10 Kad uđe u Jeruzalem, uzbuni se sav grad. »Tko je to?« 
pitali su. 11 Mnoštvo je naroda govorilo: »To je Isus, prorok 
iz Nazareta u Galileji!« 

ČIŠĆENJE HRAMA 

12 Zatim uđe Isus u Božji hram, istjera van sve kupce i 
trgovce u hramu, isprevrnu stolove mjenjačima i klupe trgov- 

cima golubova 13 i reče im: »Stoji pisano: Moja kuća neka 
se zove kuća molitve! A vi načiniste od nje razbojničku špilju.« 
14 Dođoše u hram k njemu slijepi i hromi, i iscijeli ih. 15 Kad 
vidješe svećenički glavari i književnici čudesa, što ih učini, 
i djecu, što su vikala u hramu: »Hosana Davidovu sinu!«, 
rasrdiše se 16 i rekoše mu: »Čuješ li, što ovi viču?« Isus im 
odvrati: »Da. Zar nijeste nikad čitali: Iz usta djece i nejačadi 
navješćuješ svoju hvalu?«* 17 S tim ih ostavi, izađe napolje iz 
grada u Betaniju i ondje ostade.* 

NERODNA SMOKVA 

18 Kad se rano ujutro vraćao u grad, ogladnje. 19 Tada vidje 
smokvu kraj puta. Dođe k njoj, ali nađe na njoj samo lišće. 
Tada joj reče: »Neka nikada na tebi više ne bude roda!« 
Smokva odmah usahnu. 20 Kad to vidješe učenici, upitaše 
začuđeni: »Kako je mogla smokva odmah usahnuti?« 21 Isus im 
odgovori: »Zaista, kažem vam: Ako imate vjeru i ne sum¬ 
njate, onda ćete nesamo učiniti, što se dogodilo smokvi, 
nego ako reknete onoj gori tamo: »Digni se i baci se u more!«, 
to će se dogoditi.* 22 Sve, što s pouzdanjem zamolite u molitvi, 
dobit ćete.« 

O VLASTI 

23 Tada otide u hram i stade učiti. I pristupiše k njemu 
svećenički glavari i narodne starješine i upitaše: »Kojom vlasti 
činiš sve to? Tko ti je dao vlast za to?« 24 Isus im odvrati: 
»Ja ću vama postaviti jedno pitanje. Kad mi odgovorite na to, 
kazat ću vam, kojom ja vlasti ovo činim.* 25 Otkuda je bilo 
Ivanovo krštenje? S neba ili od ljudi?« Oni su razmišljali 
među se: 26 Ako reknemo: S neba, reći će nam: Zašto mu 
onda nijeste vjerovali? Ako reknemo: Od ljudi, bojimo se 
naroda, jer svi Ivana drže za proroka. 27 1 odgovoriše Isusu: 
„Ne znamo." Tada im on odvrati: »Onda ni ja vama ne ću 
kazati, kojom vlasti činim sve ovo.« 

DVA SINA 

28 Što vam se čini? Neki je čovjek imao dva sina. On ode k 
prvome i reče: Sine, idi i radi danas u vinogradu! 29 Ovaj 
odgovori: Da, gospodaru; ali ne otide. 30 Tada ode k drugome 
i reče isto tako. Ovaj odgovori: Ne ću. Ali poslije mu bi žao, 

i on ipak otide. 31 Tko je od ove dvojice ispunio očevu volju?« 
Odgovoriše: „Drugi." Tada im Isus reče: »Zaista, kažem vam: 
Carinici i bludnice dolaze još prije vas u Božje kraljevstvo. 
32 Ivan dođe i pokaza vam put pravednosti, ali mu vi nijeste 
vjerovali. Nasuprot carinici i bludnice su mu vjerovali. Vi ste 
to vidjeli, ali se ipak poslije toga nijeste obratili i nijeste mu 
vjerovali. 

PRIČA O NEVJERNIM VINOGRADARIMA 

33 Čujte još drugu priču: Neki domaćin posadi vinograd. 
Ogradi ga plotom, iskopa u njemu tijesak i sagradi kulu. Tada 
ga dade u zakup vinogradarima i otide izvan zemlje. 34 Kad 
dođe vrijeme berbe, posla svoje sluge k vinogradarima da prime 
rodovinu. 35 A vinogradari napadoše na njegove sluge: jednoga 
izbiše, drugoga ubiše, trećega kamenovaše. 38 Tada posla druge 
sluge, više nego prije. Ovima učiniše isto tako. 37 Naposljetku 
posla k njima svoga sina rekavši: Osjetit će strah pred mojim 
sinom. 38 Ali kad vinogradari ugledaše sina, rekoše među sobom: 
Ovo je baštimk! Hajde da ga ubijemo i zaposjednemo njegovu 
baštinu! 39 Uhvatiše ga dakle, izbaciše ga iz vinograda i ubiše 
ga. 40 Kad dođe napokon gospodar vinograda, što će učiniti 
onim vinogradarima?« 41 Odvratiše mu: »Zločince će pogubiti 
zlom smrti i svoj će vinograd dati u zakup drugim vinograda¬ 
rima, koji će mu davati rodovinu u pravo vrijeme.«* 42 Tada 
im reče Isus: »Zar nijeste nikad čitali u Pismu: „Kamen, koji 
odbaciše graditelji, postade ugaoni kamen; to je Gospodnje 
djelo, kao čudo stoji to pred našim očima"?* 43 Zato vam 
kažem: Uzet će vam se Božje kraljevstvo i dat će se narodu, 
koji donosi njegove rodove. 44 Tko padne na ovaj kamen, 
razbit će se; na koga on padne, satrt će ga.«* 45 Kad čuše 
svećenički glavari i farizeji njegove priče, opaziše, da. misli na 
njih. 46 Zato su gledali da ga uhvate; ali su se bojali naroda, 
jer ga je (narod) držao za proroka. 

PRIČA O KRALJEVSKOJ SVADBI 

~ry 1 Isus im počne opet govoriti u pričama. Reče:* 2 »Kra- 
^ Ijevstvo je nebesko kao kralj, koji priredi svadbu svome 
sinu. 3 On posla svoje sluge, da zovnu uzvanike na svadbu. 
Ali oni ne htjedoše doći. 4 Opet posla druge sluge s nalogom: 
Kažite uzvanicima: Ugotovio sam gozbu; moji junci i hra- 

njenici poklani su, i sve je gotovo. Dođite na svadbu! 5 Ali oni 
nijesu marili za to, i otidoše, jedan na svoje imanje, drugi k 
svojoj trgovini. 8 A ostali napadoše na njegove sluge, zlostaviše 
ih ipobiše ih. 7 Tada se kralj razgnjevi. Posla svoje čete, dade 
ubojice pogubiti i njihov grad zapaliti. 8 Tada reče svojim 
slugama: Svadba je doduše ugotovljena, ali uzvanici nijesu bili 
nje dostojni. 8 Idite dakle na raskršća i pozovite na svadbu, 
koga god nađete! 10 Sluge izađoše na putove i dovedoše sve, 
koje nađoše; dobre i zle. Tako se napuni svadbena dvorana 
gostiju. 11 Tada uđe kralj, da pogleda goste. Pogled mu pade 
na jednoga, koji nije bio obučen u svadbeno ruho. 12 Reče mu: 
Prijatelju, kako si ušao amo bez svadbenoga ruha? On je šutio, 

13 Tada zapovjedi kralj slugama: Svežite mu ruke i noge i 
bacite ga napolje u tamu! Ondje će biti jauk i škrgut zuba. 

14 Jer su mnogi zvani, ali je malo izabranih.« 

PITANJE O POREZU CARU 

15 Tada otidoše farizeji i posavjetovaše se među sobom, kako 
bi ga mogli uhvatiti u riječi. 16 Poslaše dakle k njemu svoje 
učenike zajedno s Herodovcima i rekoše: »Učitelju, znamo, ti 
si Istinit ti ucis put Božji po istini i ne mariš ni za koga, jer 
ne gledaš tko^ je tko. 17 Kaži nam dakle, što misliš: Je li 
dopušteno plaćati caru porez ili nije?« 4 18 Isus prozre njihovo 
lukavstvo i odgovori: »Licemjeri, što me kušate? 19 Pokažite 
mi porezni novac!« Oni mu pružiše denar. 20 Isus ih upita: 
»Čija je ovo slika i natpis?« 21 Odgovoriše mu: „Carev." Tada 
im reče: »Dajte, dakle, caru carevo i Bogu Božje!« 22 Kad su 
to čuli, zadiviše se. Ostaviše ga i odoše. 

O USKRSNUĆU MRTVIH 

23 Isti dan dođoše k njemu saduceji, koji tvrde, da nema 
uskrsnuća. Oni ga zapitaše: 4 24 »Učitelju, Mojsije je zapovjedio: 
Ako tko umre bez djece, neka uzme njegov brat njegovu ženu 
i neka bratu podjgne potomstvo! 4 25 A u nas je bilo sedmero 
braće. Prvi se oženi i umrije bez djece i tako ostavi svoju 
ženu svojemu bratu. 26 Tako je bilo s drugim i trećim do 
sedmoga. 27 A poslije sviju umrije i žena. 28 Čija će poslije 
uskrsnuća biti žena od ove sedmorice? Jer je bila za svih 
udata.« 29 Isus im odgovori: »Varate se, ne znate ni Pisma ni 
Božje moći. 30 Jer po uskrsnuću niti će se ženiti niti udavati, 

nego će biti kao anđeli Božji na nebu. 31 Nijeste li čitali za 
uskrsnuće mrtvih, što vam je Bog rekao: 32 Ja sam Bog Abra- 
hamov, Bog Izakov i Bog Jakovljev? A Bog nije Bog mrtvih 
nego živih.« 4 33 Kad je mnoštvo naroda to Čulo, divilo se 
njegovoj nauci. 

PRVA I NAJVEĆA ZAPOVIJED 

34 Kad doznaše farizeji, da je saduceje prinudio da ušute, sa- 
braše se, 35 i jedan od njih, učitelj zakona, stavi ga na kušnju 
i upita: 36 »Učitelju, koja je zapovijed najveća u zakonu?« 
37 On mu odgovori: »Ljubi Gospodina, svojega Boga, svim 
svojim srcem, svom svojom dušom i svom svojom misli! 4 38 To 
je najveća i prva zapovijed. 39 Druga je ovoj jednaka: Ljubi 
svojega bližnjega kao samoga sebe! 4 40 O ovim dvjema zapo¬ 
vijedima ovisi sav zakon i proroci.« 

O MESIJEVU PORIJEKLU 

41 Kad su se bili sabrali farizeji, upita ih Isus: 42 »Što držite 
o Mesiji? Čiji je sin?« Odgovoriše mu: „Davidov." 43 Tada im 
reče: »Kako ga tada naziva David u duhu „Gospodinom", kad 
veli: 44 „Reče Gospodin mome Gospodinu: sjedi ob moju desnu, 
dok položim tvoje neprijatelje za podnožje tvojim nogama"? 4 
45 Kad ga eto David naziva Gospodinom, kako onda može 
biti njegov sin?« 48 Na to mu nije mogao nitko odgovoriti. 
I od toga dana nije se više nitko usudio da ga što zapita. 

RASKRINKANI FARIZEJI 

po 1 Tada upravi Isus narodu i učenicima ovaj govor: 4 

2 »Književnici i farizeji sjede na Mojsijevoj učiteljskoj 
stolici. 3 Činite i držite sve, što vam kažu, ali se ne ravnajte 
po njihovim djelima! Jer oni rade drukčije, negoli uče. 4 Oni 
vežu teška i nesnosna bremena i meću ih ljudima na pleća, a 
sami ne će da ih prihvate svojim prstom. 5 Sva svoja djela 
rade, da ih ljudi vide. Tako raširuju svoje zapise i produljuju 
rese na svojim haljinama. 4 8 Vole počasna mjesta na gozbama i 
prve stolice u sinagogama, 7 hoće da budu pozdravljani na 
javnim trgovima, i da ih ljudi zovu učiteljima. 8 Ali vi se ne 
zovite učiteljima, jer je jedan vaš učitelj, a vi ste svi braća! 

9 1 svojim ocem ne zovite nikoga na zemlji, jer je jedan vaš 
otac, koji je na nebesima! 10 I ne dajte da vas zovu učiteljima, 
jer je jedan vaš učitelj, Krist. 11 Tko je najveći među vama, 
neka bude vaš sluga! 12 Jer tko se uzvisuje, ponizit će se, a tko 
se ponizuje, uzvisit će se. 13 Teško vama, književnici i farizeji, 
licemjeri! Vi zatvarate od ljudi nebesko kraljevstvo. Vi sami 
ne ulazite, niti date da ulaze, koji bi htjeli. [ 14 Teško vama, 
književnici i farizeji, licemjeri! Vi rasipate udovičke kuće i 
govorite za to duge molitve. Stoga vas čeka stroži sud.]* 
15 Teško vama, književnici i farizeji, licemjeri! Vi prolazite 
kopnom i morem, da dobijete jednoga jedinog suvjernika, i je 
li netko to postao, učinite ga paklenim sinom, dvaput gorim od 
sebe. 16 Teško vama, slijepi vođe! Vi kažete: Ako se tko kune 
hramom, onda to ne vrijedi; ako li se kune hramskim zlatom, 
onda je vezan. 17 Luđaci i slijepci, što je više: zlato ili hram, 
koji posvećuje zlato? 18 Nadalje: Ako se tko kune žrtveni¬ 
kom, to ništa ne vrijedi; kune li se žrtvenim darom, koji 
je na njemu, onda je vezan. 19 Slijepci, što je više: žrtveni dar 
ili žrtvenik, koji žrtveni dar istom posvećuje? 29 Tko se dakle 
kune žrtvenikom, kune se njim i svim, što je na njemu. 21 Tko 
se kune hramom, kune se njim i onim, koji stanuje u njemu. 
22 Tko se kune nebom, kune se Božjim prijestoljem i onim, 
koji sjedi na prijestolju. 23 Teško vama, književnici i farizeji, 
licemjeri! Vi dajete desetinu od metvice, kopra i kima, a zane¬ 
marujete najvažnije zahtjeve zakona: pravednost, milosrđe i 
vjernost. Ovo se mora vršiti, drugo ne propustiti. 24 Slijepi 
vođe! Ocjeđujete komarca, a devu proždirete. 25 Teško vama, 
književnici i farizeji, licemjeri! Vi držite čašu i zdjelu izvana 
čiste, iznutra su pune grabeža i pohlepe. 26 Slijepi farizeju, očisti 
najprije nutrinu čaše i zdjele, onda će biti čista i vanjština. 
27 Teško vama, književnici i farizeji, licemjeri! Vi ste kao okre- 
čeni grobovi. Izvana izgledaju doduše lijepi, a iznutra su puni 
mrtvačkih kostiju i svakoga smrada. 28 Tako se i vi izvana 
pokazujete ljudima pravedni, a iznutra ste puni licemjerja i 
zloće. 29 Teško vama, književnici i farizeji, licemjeri! Vi gradite 
grobove prorocima i krasite spomenike pravednicima 39 i govo¬ 
rite: Da smo mi živjeli u dane svojih otaca, ne bismo se s 
njima ogriješili o krv proroka. 31 S tim sami svjedočite, da ste 
sinovi onih, koji su pobili proroke. 32 Tako dopunjate mjeru 
svojih otaca.* 33 Zmije i gujino leglo, kako ćete umaći paklenoj 
osudi? 


BOŽJI SUD 

34 Zato evo ja šaljem k vama proroke, mudrace i književnike. 
Jedne ćete pobiti i propeti, druge u svojim sinagogama bičevati 
i goniti od grada do grada.* 35 Tako neka dođe na vas sva pra¬ 
vedna krv, što je bila prolivena na zemlji, od krvi pravednoga 
Abela do krvi Zaharije, Barahijina sina, kojega ubiste među 
hramom i žrtvenikom.* 36 Zaista, kažem vam: Sve će ovo doći 
na ovaj rod. 37 Jeruzaleme, Jeruzaleme! Ti ubijaš proroke i 
kamenuješ one, koji su poslani k tebi. Koliko puta htjedoh 
skupiti tvoju djecu, kao što kokoš skuplja svoje piliće pod 
krila, ali vi ne htjedoste! 38 Eto će vam se ostaviti vaša kuća 
pusta. 39 Jer kam kažem: Odsada me ne ćete više vidjeti, dok 
ne uskliknete: Blagosloven, koji dolazi u Gospodnje ime!«* 

PROROČANSTVO O RAZORENJU HRAMA 

i n/i 1 Isus izađe iz hrama i pođe dalje. Tada mu pristupiše 

42 4 učenici i upozoriše ga na hramske građevine.* 2 On im 

reče: »Vidite li sve to? Zaista, kažem vam: Ovdje ne će ostati 
kamen na kamenu, koji se ne će razvaliti.« 3 Kad je onda sjedio 
na Maslinskoj gori, pristupiše samo njegovi učenici k njemu 
i rekoše: »Kaži nam, kad će se to dogoditi, i koji je znak 
tvojega dolaska i svršetka svijeta?«* 

VRIJEME TJESKOBE 

4 Isus im reče: »Gledajte, da vas tko ne zavede! 5 Jer će 
mnogi doći u moje ime i reći: Ja sam Mesija. I mnoge će 
zavesti.* 6 Čut ćete za ratove i glasove o ratovima. Gledajte, 
da se ne uplašite! To mora tako doći, ali nije još tada svršetak. 
7 Jer će se dignuti narod proti narodu, kraljevstvo proti kra¬ 
ljevstvu. Posvuda će biti glad, kuga i potres. 8 Ali to je sve 
istom početak nevoljama. 

PROGON ISTINE 

9 Tada će vas predavati na muke i ubijat će vas; i poradi 
moga imena svi će narodi zamrziti na vas.* 19 Tada će mnogi 
zalutati u vjeri, jedan će drugoga izdati i jedan će na drugoga 
zamrziti. 11 Lažni će proroci u velikom broju ustati i mnoge 

, zavesti. 12 Jer će bezbožnost uzeti mah, ljubav će ohladnjeti 
kod mnogih. 13 Ali tko ustraje do kraja, spasit će se. 14 Ovo 

evanđelje o kraljevstvu navješćivat će se po svemu svijetu za 
svjedočanstvo svima narodima. Tada istom dolazi svršetak.*' 

OPUSTOŠENJE JUDEJE 

15 Kad dakle vidite na svetome mjestu gnjusobu opustošenja, 
o kojoj je govorio prorok Danijel — tko čita, neka razumije! 
—* 10 tada neka ljudi u Judeji bježe u gore! 17 Tko bude na 
krovu, neka ne silazi, da uzme sa sobom još nešto iz kuće! 
18 Tko bude u polju, neka se ne vraća kući, da uzme svoju 
haljinu! 18 Teško trudnicama i dojiljama u one dane! 20 Molite 
se, da ne padne bijeg vaš u zimu ili u subotu! 

NAJVEĆA NEVOLJA 

21 Tada će biti velika nevolja, kakova nije bila od postanka, 
svijeta do sada, niti će biti.* 22 I kad se ne bi skratili oni dani, 
nijedan se čovjek ne bi spasio. Ali poradi izabranih skratit će 
se oni dani. 23 Ako vam tada tko rekne: Ovdje je Mesija ili 
ondje, ne vjerujte! 24 Jer će ustati lažni Mesije i lažni proroci 
i činit će velike znakove i čudesa, da zavedu, ako je moguće, iste 
izabranike. 25 Eto, kažem vam unaprijed. 26 Ako vam se tada 
rekne: On je u pustinji, ne izlazite; on je u sobama, ne vjerujte! 
27 Jer kao što se munja pomoli na istoku i zasja do zapada, 
tako će biti i s dolaskom Sina čovječjega. 28 Gdje je strvina, 
ondje se skupljaju orlovi. 

PONOVNI DOLAZAK SINA ČOVJEČJEG 

28 Odmah će po nevolji onih dana sunce pomrčati i mjesec 
će izgubiti svoju svjetlost, zvijezde će s neba spasti, i sile će se 
nebeske uzdrmati.* 30 Tada će se pokazati znak Sina čovječjega 
na nebu, i svi će narodi na zemlji proplakati. Ugledat će Sina 
čovječjega gdje dolazi na nebeskim oblacima s velikom moći i 
slavom.* 31 On će poslati svoje anđele s velikim glasom trublje, 
i oni će sabrati njegove izabranike od četiri vjetra, od jednoga 
kraja neba do drugoga. 32 Naučite se priči od smokve: Kad 
njezine grane postanu sočne, i lišće potjera, onda znate, da je 
blizu ljeto.* 33 Tako i vi, kad vidite sve ovo, znajte, da je pred 
vratima (Kristov ponovni dolazak). 34 Zaista, kažem vam: Ovaj 
naraštaj ne će proći, dok se ovo sve ne zbude.* 35 Nebo i zemlja 
proći će, ali moje riječi ne će proći. 


O SVRŠETKU SVIJETA 

38 A onoga dana i onoga časa ne zna nitko, ni anđeli na 
nebu, nego samo Otac.* 37 Kao u Noine dane, tako će biti kod 
dolaska Sina čovječjega. 38 U dane pred potopom gostili su se 
i pili, ženili su se i udavali do onoga dana, kad Noa uđe u 
kovčeg; 38 i nijesu došli do uviđavnosti, dok nije provalio potop 
i sve pograbio. Upravo će tako biti i kod dolaska Sina čovje¬ 
čjega. 40 Tada će biti dva na polju: jedan će se uzeti, drugi 
će se ostaviti. 41 Dvije će mljeti u mlinu: jedna će se uzeti, 
druga će se ostaviti. 42 Budite dakle budni, jer ne znate dana, 
u koji dolazi vaš Gospodin. 43 Ali ovo znajte: Kad bi znao 
domaćin, u koji čas noći dolazi lupež, zacijelo bi bdio i ne bi 
pustio, da provali u njegovu kuću. 44 Zato i vi budite spremni; 
jer Sin čovječji dolazi u čas, u koji se ne nadate. 45 Tko je dakle 
vjerni i razumni sluga, koga je postavio gospodar nad svojom 
družinom, da joj daje hranu u pravo vrijeme? 48 Blago slugi, 
kojega njegov gospodar, kad se vrati kući, nađe da tako čini. 
47 Zaista, kažem vam: On će ga postaviti nad svim svojim 
imanjem. 48 Ako li je sluga zao i misli u sebi: Moj gospodar 
ne će još zadugo doći, 48 i ako tuče svoje drugove i gosti se i 
pije s pijanicama, 50 onda će gospodar toga sluge doći u dan, 
kad ne očekuje, u čas, kojega ne zna. 51 On će ga sasjeći u 
komade i odredit će mu njegovo mjesto među licemjerima. 
Ondje će biti jauk i škrgut zuba. 

PRIČA O MUDRIM I LUDIM DJEVICAMA 

„r 1 Tada će biti kraljevstvo nebesko kao deset djevica, koje 
" uzeše svoje svjetiljke i izađoše ususret zaručniku.* 2 Pet 
od njih su bile lude, pet mudre. 3 Lude uzeše svoje svjetiljke, 
ali ne uzeše sa sobom ulja. 4 A mudre uzeše sa svjetiljkama i 
ulje u svojim posudama. 5 Kako se zaručnikov dolazak otegnuo, 
zadrijemaše sve i pozaspaše. 6 U ponoći odjeknu poziv: Zaručnik 
dolazi! Izlazite mu ususret! 7 Tada se digoše sve one djevice i 
prirediše svoje svjetiljke. 8 A lude rekoše mudrima: Dajte nam 
od svojega ulja! Naše svjetiljke će se ugasiti! 8 Mudre odvratiše: 
Da ne bi možda nedostalo nama i vama, idite radije k trgov¬ 
cima i kupite sebi! 18 Dok otidoše kupiti, dođe zaručnik. 
Koje su bile spremne, uđoše s njim na svadbu, i zatvoriše se 
vrata. 11 Napokon dođoše i druge djevice i povikaše: Gospo¬ 
daru, gospodaru, otvori nam! 12 A on odvrati: Zaista, kažem 

vam, ne poznajem vas. 13 Budite dakle budni, jer ne znate ni 
dana ni časa! 

PRIČA O TALENTIMA 

14 Dogodi se kao čovjeku, koji htjede da ide u tuđinu. On 
dozva k sebi svoje sluge i predade im svoju imovinu. 16 Jed¬ 
nomu dade pet talenata, drugomu dva, trećemu jedan, svakomu 
prema njegovoj vrsnoći. Tada odmah otputova. 10 Koji je bio 
primio pet talenata, otišao je, radio je s njima i dobio još 
drugih pet. 17 Isto tako dobio je onaj sa dva talenata još druga 
dva. 18 Koji je bio primio jedan, otide, iskopa zemlju i sakri u 
nju novac svojega gospodara. 19 Poslije dugog vremena dođe 
natrag gospodar onih slugu i stade s njima obračunavati. 20 Koji 
je bio primio pet talenata pristupi, donese sa sobom još daljnih 
pet talenata i reče: Gospodaru, predao si mi pet talenata. Evo, 
dobio sam još daljnih pet talenata. 21 Tada mu reče gospodar: 
Pravo, slugo dobri i vjerni! Nad malim si bio vjeran, zato ću 
te postaviti nad mnogim. Uđi u radost svoga gospodara! 22 Tada 
pristupi onaj sa dva talenata i reče: Gospodaru, predao si mi 
dva talenta. Evo, dobio sam još daljnja dva talenta. 23 Tada mu 
reče gospodar: Pravo, slugo dobri i vjerni! Nad malim si bio 
vjeran, zato ću te postaviti nad mnogim. Uđi u radost svojega 
gospodara! 24 Napokon pristupi i onaj s jednim talentom i reče: 
Gospodaru, znam te, ti si čovjek tvrd. Žanješ, gdje nijesi sijao, 
i kupiš, gdje nijesi vijao. 25 Zato se pobojah, otidoh i zakopah 
tvoj talenat u zemlju. Ovdje imaš, što je tvoje. 26 Tada mu 
odvrati gospodar: Zli i lijeni slugo, znao si, da ja žanjem, gdje 
nijesam sijao, i kupim, gdje nijesam vijao. 27 Tada bi bio morao 
svoj novac uložit kod mjenjača, i ja bih mogao pri svojemu 
povratku podignuti svoje s kamatama. 28 Uzmite mu zato tale¬ 
nat i podajte ga onome, koji ima deset talenata! 20 Jer tko 
ima, njemu će se dati, i obilovat će; a tko nema, njemu će se 
još uzeti, što ima. 30 A nekorisnoga slugu bacite napolje u tamu! 
Ondje će biti jauk i škrgut zuba. 

SUDNJI DAN 

31 Kad dođe Sin čovječji u svojoj slavi i svi anđeli s njime, 
onda će sjesti na prijestolje svoje slave.* 32 Svi će se narodi 
pred njim sabrati. On će ih razlučiti jedne od drugih, kao 
što pastir razlučuje ovce od jaraca. 33 Postavit će ovce sebi s 

desne, a jarce sebi s lijeve. 34 Tada će kralj reći onima s desne 
strane: Dođite, blagosloveni mojega Oca! Primite u posjed 
kraljevstvo, koje vam je pripravljeno od stvorenja svijeta! 35 Jer 
sam bio gladan, i dali ste mi jesti; žedan, i dali ste mi piti. 
Bio sam stranac, i primili ste me na konak; 30 go, i zaodjeli ste 
me. Bio sam bolestan, i pohodili ste me, bio sam u tamnici, i 
došli ste k meni. 37 Tada će ga pravednici upitati: Gospodine, 
kad smo te vidjeli gladna, i dali ti jesti, ili žedna, i dali ti piti? 
38 Kad smo te vidjeli stranca, i primili te na konak, ili gola, i 
zaodjeli te? 39 Kad smo te vidjeli bolesna ili u tamnici, i došli 
k tebi? 40 Kralj će im odgovoriti: Zaista, kažem vam: Što ste 
učinili jednomu od ove moje najmanje braće, to ste meni 
učinili. 41 Tada će reći onima na lijevoj strani: Idite od mene, 
prokleti, u vječni oganj, što je pripravljen đavlu i njegovim 
anđelima! 42 Bio sam gladan, i nijeste mi dali jesti; žedan, i 
nijeste mi dali piti. 43 Bio sam stranac, i nijeste me primili na 
konak; go, i nijeste me zaodjeli. Bio sam bolestan i u- tamnici, 
i nijeste me pohodili. 44 Tada će ga i oni upitati: Gospodine, 
kada smo te vidjeli gladna ili žedna ili stranca ili gola ili 
bolesna ili u tamnici, i nijesmo te poslužili? 45 Ali će im on 
odgovoriti: Zaista, kažem vam: Što nijeste učinili jednomu od 
ovih najmanjih, to nijeste učinili ni meni. 46 Ovi će ući u 
vječnu muku, a pravednici u vječni život.« 

ODLUKA VISOKOG VIJEĆA 

„p 1 Kad je bio Isus svršio sve ove govore, reče svojim 
učenicima: 2 »Znate, da je do dva dana Vazam. Tada 
će Sin čovječji biti predan smrti na križu.« 3 Tada se sabraše 
svećenički glavari i narodne starješine u palači velikog svećenika 
po imenu Kaife.* 4 Posavjetovaše se, kako bi mogli Isusa lukav- 
štinom uhvatiti i ubiti. 5 Ali rekoše: »Samo ne na blagdan! 
Inače bi se narod pobunio.« 

POMAZANJE U BETANIJI 

6 Kad je Isus boravio u Betaniji u kući Simona Gubavca,* 
7 dođe k njemu žena s alabastrenom posudom, punom drago¬ 
cjene pomasti. To ona izli na njegovu glavu, dok je sjedio za 
stolom.* 8 Kad to vidješe učenici, rasrdiše se i rekoše: »Čemu 
ova rasipnost? 9 Bilo bi se moglo to skupo prodati i dati siro¬ 
masima.« 10 Isus to zapazi i reče im: »Zašto žalostite ženu? 

Ona dobro djelo učini na meni. 11 Siromahe imate uvijek među 
sobom, a mene nemate uvijek. 12 Kad je ona ovu pomast izlila 
na moje tijelo, učinila je to za moj ukop. 13 Zaista, kažem 
vam: Syuda po svemu svijetu, gdje se bude propovijedalo ovo 
evanđelje, kazat će se i za njezin spomen, što je ona učinila.« 

JUDINA IZDAJA 

14 Tada jedan od dvanaestorice, po imenu Juda Iskariot, 
otide svećeničkim poglavarima 15 i reče: »Što ćete mi dati, da 
vam ga predam?« Oni mu isplatiše trideset srebrnika.* 16 Otada 
je čekao na zgodnu priliku, da ga izda. 

POSLJEDNJA VEČERA 

17 U prvi dan beskvasnih kruhova pristupiše učenici k Isusu 
i upitaše: »Gdje da pripravimo za te vazmeno janje?«* 18 On 
odgovori: »Idite u grad k stanovitom čovjeku i recite mu: 
Učitelj poručuje: Vrijeme je moje blizu; u tebe ću održati 
vazam sa^ svojim učenicima.« 18 Učenici učiniše, kako im je bio 
Isus naložio, i pripraviše vazam. 20 Kad bi uveče, sjede za sto s 
dvanaestoricom.* 21 Dok su jeli, reče: »Zaista, kažem vam: 
Jedan između vas će me izdati.« 22 To ih vrlo ožalosti, pa ga 
je jedan za drugim pitao: »Da nijesam ja, Gospodine?« 23 On 
odgovori: »Koji umače sa mnom ruku u zdjelu, taj će me 
izdati. 24 Sin čovječji ide, istina, kao što je pisano za njega; ali 
teško čovjeku, koji izda Sina čovječjega! Bolje bi bilo tome 
čovjeku, da se nije rodio.« 25 Tada upita Juda, njegov izdajnik: 
»Jesam li ja, učitelju?« On odgovori: »Ti si rekao!« 

USTANOVA EUHARISTIJE 

20 Dok su blagovali, uze Isus kruh, blagoslovi ga, prelomi 
ga i dade. ga svojim učenicima i reče: »Uzmite i jedite, ovo je 
tijelo moje.«* 27 Tada uze kalež, zahvali i pruži ga učenicima i 
reče: »Pijte svi iz.njega, 28 jer je ovo moja krv [Novoga] Zav¬ 
jeta, koja se prolijeva za mnoge na oproštenje grijehS. 28 Ali 
vam kažem: Odsad ne ću više piti od ovoga trsova roda do 
onog dana, kad ga budem pio s vama posve novoga u kra¬ 
ljevstvu svojega Oca.«* 


O PONAŠANJU UČENIKA ZA VRIJEME KRISTOVE MUKE 

30 Tada izmoliše hvalopjev i izađoše na Maslinsku goru.* 
31 Onda im reče Isus: »Svi ćete se vi sablazniti o mene ovu 
noć. Jer stoji pisano: Udarit ću pastira, i razbježat će se ovce 
stada.* 32 Ali poslije svog uskrsnuća ići ću pred vama u Gali¬ 
leju.«* 33 Petar mu odvrati: »Ako se i svi sablazne o tebe, ja se 
ne ću nikad sablazniti!« 34 Isus mu reče: »Zaista, kažem ti: 
Još noćas, prije nego pijetao zapjeva, tri puta ćeš me zatajiti.« 
35 Petar ga je uvjeravao: »I ako bih morao poći u smrt s tobom, 
ne bih te zatajio.« Tako su tvrdili i svi drugi učenici. 

GETSEMANI 

30 Tada dođe Isus s njima u zaselak, koji se zove Getsemani. 
On reče svojim učenicima: »Sjedite tu, dok ja idem tamo i 
pomolim se.« 37 Samo Petra i oba Zebedejeva sina uze sa sobom. 
Tada se poče žalostiti i plašiti.* 38 On im reče: »Žalosna je moja 
duša do smrti; ostanite ovdje i bdijte sa mnom!«* 39 1 otide 
malo dalje, pade ničice na svoje lice, i pomoli se: »Oče moj, 
ako je moguće, neka me mimoiđe ovaj kalež! Ali ne kako ja 
hoću, nego kako ti hoćeš.« 40 Tada dođe k svojim učenicima 
i nađe ih gdje spavaju. Reče Petru: »Zar nijeste mogli jednu 
uru sa mnom probdjeti? 41 Bdijte i molite se, da ne padnete 
u napast, jer je duh voljan, ali je tijelo slabo.« 42 Udalji se po 
drugi put i pomoli se: »Oče moj, ako me ne može mimoići 
ovaj kalež, a da ga ne pijem, neka bude tvoja volja!« 43 I dođe 
opet natrag i nađe ih opet gdje spavaju, jer su im bile oči 
otežale. 44 On ih ostavi, otide opet i pomoli se po treći put 
onim istim riječima. 45 Tada se vrati natrag k svojim učenicima 
i reče im: »Spavajte samo i počivajte. Evo se približi čas, i Sin 
čovječji predat će se u ruke grješnicima.* 40 Ustanite, hajdemo! 
Evo, približuje se moj izdajnik.« 

ISUSA UHVATIŠE 

47 Dok je još govorio, dođe već Juda, jedan od dvanaestorice, 
i s njim velika četa s mačevima i toljagama po nalogu sveće¬ 
ničkih poglavara i narodnih starješina. 48 Njegov izdajnik je bio 
s njima ugovorio znak i rekao: »Koga ja poljubim, taj je, držite 
ga!« 49 Odmah pristupi k Isusu i reče: „Zdravo, učitelju!" i 
poljubi ga. 50 Isus mu reče: »Prijatelju, zašto si došao!« Sada 

stupiše bliže, metnuše ruke na Isusa i uhvatiše ga. 51 Tada jedan 
od Isusovih pratilaca maši se rukom za mač i trgnu ga. Udari 
slugu velikoga svećenika i odsiječe mu uho. 52 Isus mu reče: 
»Zadjeni svoj mač u korice! Svi, koji se mašaju za mač, ginu 
od mača. 63 Ili zar misliš, da mi moj Otac ne bi odmah poslao 
u pomoć više od dvanaest legija anđela, kad bih ga za to 
zamolio? 54 Ali, kako bi se onda ispunilo Pismo, po kojemu to 
mora doći tako?« 2 ' 55 A u onaj cas reče Isus četi: »Kao na 
razbojnika ste izašli s mačevima i toljagama, da me uhvatite. 
Svaki dan sam sjedio u hrama i učio, i nijeste me uhvatili. 
56 Ali se sve ovo dogodi, da se ispune Pisma proroka.« Tada 
ga ostaviše svi njegovi učenici i pobjegoše. 

ISUS PRED VISOKIM VIJEĆEM 

57 Oni, koji uhvatiše Isusa, odvedoše ga k velikomu sveće¬ 
niku Kaifi, kod kojega su se bili sabrali književnici i starješine.’ 1 ' 
58 Petar je išao za njim izdaleka do dvorišta velikoga svećenika. 
Uđe unutra i sjede sa slugama, da čeka svršetak. 69 Svećenički 
poglavari i sve visoko vijeće tražili su lažno svjedočanstvo 
protiv Isusa, da ga ubiju. 60 Ali unatoč mnogim lažnim svjedo¬ 
cima, koji pristupiše, ne nađoše nijedno. Najposlije dođoše još 
dva 61 i rekoše: »On je tvrdio: Ja mogu razvaliti Božji hram 
i u tri ga dana opet sagraditi.« 62 Tada se diže veliki svećenik 
i reče mu: »Zar ništa nemaš da kažeš na to, što ovi iznose 
protiv tebe.« 63 Isus je šutio. Tada mu reče veliki svećenik: 
»Zaklinjem te živim Bogom: Kaži nam, jesi li ti Mesija, Sin 
Božji?« 2 04 Isus mu odgovori: »Ti kaza! Ali vam velim: Odsad 
ćete vidjeti Sina čovječjega gdje sjedi s desne Svemogućega i 
dolazi na nebeskim oblacima.« 2 05 Tada veliki svećenik razdera 
svoju haljinu i reče: »Pohulio je na Boga! Čemu trabamo još 
svjedoke? Sami ste sad čuli hulu na Boga. 66 Što vam se čini?« 
Oni odgovoriše: »Zaslužio je smrt!« 67 Tada su mu pljuvali u 
lice i udarali ga šakama. Drugi su ga udarali po obrazu 08 i 
rugali se: »Mesija, kaži nam: Tko te je udario?« 

PETAR ZATAJUJE ISUSA 

09 Uto je Petar sjedio napolju u dvorištu. Tada pristupi k 
njemu jedna sluškinja i reče: »I ti si bio s Isusom Galilejcem!« 

70 On to zataji pred svima i reče: »Ne znam, što govoriš.« 

71 Kad onda htjede da izađe k vratima, ugleda ga druga sluškinja 

i reče onima, što su stajali ondje: »I ovaj je bio s Isusom 
Nazarejinom!« 72 On opet zataji i zakle se: »Ne znam toga 
čovjeka.« 73 Malo poslije toga pristupiše k Petru oni, što su 
okolo stajali, i rekoše: »Doista, i ti si jedan od njih. I govor 
te tvoj izdaje.« 74 Tada se poče kleti i preklinjati: »Ne znam 
toga čovjeka.« Odmah zapjeva pijetao. 75 Petar se sjeti riječi, 
koju mu je bio Isus rekao: »Prije nego zapjeva pijetao, tri 
puta ćeš me zatajiti.« Izađe napolje i gorko proplaka. 

ISUSA VODE K PILATU 

„ 1 Kad je osvanuo dan, zaključiše svi svećenički glavari i 

12 * narodne starješine da ubiju Isusa. 2 2 Odvedoše ga svezana 
i predadoše ga upravitelju Pilatu. 2 

JUDIN SVRŠETAK 

3 Kad vidje njegov izdajnik Juda, da ga osudiše, pokaja se. 
Donese natrag trideset srebrnika svećeničkim poglavarima i 
starješinama 4 i reče: »Sagriješio sam. Izdao sam nedužnu krv!« 
Oni odvratiše: »Što nas je briga za to? To je tvoja stvar!« 

5 Tada (Juda) baci srebrnike u hram, otide i objesi se o užetu. 

6 Svećenički poglavari digoše srebrnike i rekoše: »Ne smije se 
metnuti u u hramsko blago, jer je krvarina.« 2 7 Zaključiše da 
za njih kupe lončarevu njivu za groblje strancima. 8 Zato se 
zove ona njiva do dana današnjega krvna njiva. 9 Tako se 
ispuni riječ proroka Jeremije: »Uzeše trideset srebrnika, cijenu 
procijenjenoga, koga procijeniše Izraelovi sinovi, 10 i dadoše ih 
za lončarevu njivu. Tako mi naloži Gospodin.« 2 

ISUSOV PROCES 

11 Isus bi predveden upravitelju. Upravitelj ga zapita: »Jesi 
li ti kralj židovski?« Isus odgovori: „Ti kažeš." 12 Ali na tužbe 
svećeničkih poglavara i starješina ne odvrati ništa. 13 Tada mu 
Pilat reče: »Ne čuješ li, što sve protiv tebe svjedoče?« 14 Ali mu 
on ne odgovori ni na jedno pitanje, tako da se upravitelj 
vrlo čudio. 15 O blagdanu običavao je upravitelj pustiti narodu 
jednoga sužnja, koga bi oni htjeli. 16 Tada su imali zloglasnoga 
sužnja po imenu Barabu. 17 Pilat upita sabrano mnoštvo: »Koga 
da vam pustim, Barabu ili Isusa, koji se zove Mesija?« 18 Znao 
je naime, da su ga bili predali samo iz zavisti. 19 Dok je on 
sjedio na sudu, poruči mu njegova žena: »Nemoj imati ništa 

posla s tim pravednikom, jer sam danas s snu mnogo poradi 
njega pretrpjela.« 20 Ali svećenički glavari i starješine nagovoriše 
narod, da traže Barabu, a Isusa da dadne pogubiti. 21 Upravitelj 
ih dakle zapita: »Koga od ove dvojice da vam pustim?« Oni 
povikaše: ,,Barabu!“ 22 Pilat im reče: »Što ću tad činiti s Isusom, 
koji se zove Mesija?« Svi povikaše: „Neka se propne!“ 23 Upra¬ 
vitelj odvrati: »A što je zlo učinio?« Tada oni povikaše još 
jače: »Neka se propne!« 24 Pilat vidje, da ništa ne postiže, i da 
je buka postajala sve veća. Dade sebi dodati vode i opra ruke 
pred narodom govoreći: »Ja sam nedužan u krvi ovoga pra¬ 
vednika. Vi se mislite!« 4 ' 25 Tada povika sav narod: »Njegova 
krv neka dođe na nas i na nasu djecu!« 28 Sada im pusti 
Barabu. A Isusa dade bičevati i predade ga onda da se propne. 4 

ISUS PREDAN VOJNICIMA DA GA MUČE 

27 Potom upraviteljevi vojnici odvedoše Isusa u sudnicu i 
skupiše oko njega cijelu četu. 28 Svukoše s njega haljine i 
ogrnuše mu skerletnu kabanicu. 20 Tada opletoše vijenac od 
trnja, metnuše mu ga na glavu i dadoše mu trsku u desnicu. 
Onda su pregibali koljeno pred njim i rugali mu se govoreći: 
»Zdravo, židovski kralju!« 50 Pritom bi pljuvali na nj, uzeli 
bi trsku i udarali ga njom po glavi. 31 Pošto su mu se bili tako 
narugali, svukoše s njega kabanicu i obukoše ga opet u njegove 
haljine. Tada ga povedoše napolje, da ga propnu. 

ISUSA RASPINJU NA KRIŽ 

32 Dok su išli napolje, namjeriše se na čovjeka iz Cirene po 
imenu Simona. Njega natjeraše, da mu ponese križ. 4 33 Tako 
stigoše na mjesto, koje se zove Golgota, kosturnica. 34 Ondje 
mu dadoše vino pomiješano sa žuči. On okusi, ali ne htjede 
piti. 4 35 Tada ga pribiše na križ i razdijeliše ždrijebom među 
se njegove haljine. 36 Onda su sjeli i čuvali ga. 31 Više njegove 
glave pričvrstise natpis s naznakom njegove krivnje: »Ovo je 
Isus, židovski kralj.« 38 Zajedno s njim bila su propeta dva 
razbojnika, jedan s desne, drugi s njegove lijeve. 38 Koji su 
prolazili, hulili su na nj, mahali glavom 4 40 i govorili: »Ti si 
htio razvaliti hram i u tri ga dana opet sagraditi; spasi samoga 
sebe! Ako si Božji Sin, siđi s križa!« 41 Isto su se tako rugali 
i svećenički poglavari zajedno s književnicima i starješinama i 
govorili: 42 »Drugima je pomogao, sebi samomu ne može po¬ 

moći. Ako je Izraelov kralj, neka siđe sad s križa, i vjerovat 
ćemo u njega. 43 On se uzdao u Boga; neka ga sad izbavi, 
ako mu je po volji! Jer je govorio: Ja sam Božji Sin!« 44 Tako 
isto rugali su mu se i razbojnici, koji su bili s njim propeti. 4 

ISUSOVA SMRT 

45 Od šeste do devete ure nastade tama po svoj zemlji. 4 

46 Oko devete ure Isus povika iza glasa: »Eli, Eli, lama sabak- 
tani?«, to jest: „Bože moj, Bože moj, zašto si me ostavio?" 4 

47 Neki od onih, što su stajali ondje, čuli su to i rekli: »Zove 
Iliju.« 48 Odmah otrča jedan od njih, napuni spužvu octa, na- 
tače je na trsku i dade mu da pije. 48 Drugi su rekli: »Da 
vidimo, hoće li doći Ilija, da ga spasi.« 50 Opet povika Isus 
iza glasa. Tada izdahnu. 

ČUDESNI ZNAKOVI POSLIJE ISUSOVE SMRTI 

51 Tada se hramska zavjesa razdera na dvoje, odozgo do 
dolje; zemlja se potrese, stijene se raspuknuše; 4 52 grobovi se 
otvoriše, i mnoga tjelesa svetih, koji su bili preminuli, uskr- 
snuše. 4 53 Oni izađoše iz grobova po njegovu uskrsnuću, uđoše 
u Sveti grad i mnogima se pokazaše. 64 Kad satnik i njegovi 
ljudi, koji su stražili kod Isusa, vidješe, da se zemlja trese i 
drugo što se dogodilo, vrlo se prepadoše i rekoše: »Ovaj je 
zaista bio Božji Sin.« 4 55 Izdaleka su gledale ondje i mnoge žene. 
One su već iz Galileje bile pratile Isusa i brinule se za njega. 4 
56 Među njima nalazile se Marija Magdalena, Marija, mati Jako- 
vljeva i Josipova mati, i mati Zebedejevih sinova. 

ISUSOV POKOP 

57 Uveče dođe bogat čovjek iz Arimateje po imenu Josip, 
koji je bio Isusov učenik. 58 On otide k Pilatu i zamoli za 
Isusovo tijelo. Pilat mu dade predati tijelo. 4 59 Josip uze tijelo, 
zavi ga u čisto platno 80 i položi ga u svoj novi grob, što ga 
je bio dao isjeći sebi u stijeni. Pred ulaz u grob navali velik 
kamen i otide. 4 61 A Marija Magdalena i druga Marija ostadoše 
ondje i sjedoše prema grobu. 

62 Drugi dan, koji je iza priprave, sabraše se svećenički 
glavari i farizeji kod Pilata 83 i rekoše: »Gospodaru, sjećamo se, 
da je ovaj varalica kazao za svojega života: Poslije tri dana 
ću uskrsnuti. 84 Zato daj, da se čuva grob do trećega dana. 




58 


MATEJ 27, 65 - 28, 19 


Inače bi mogli doći. njegovi učenici, ukrasti ga i onda reći 
narodu: On je uskrsnuo od mrtvih. Tada bi posljednja prijevara 
bila još gora od prve.«* 65 Pilat im odvrati: »Imate stražu. 
Idite i čuvajte grob, kako znate!« GS Oni otidoše, osiguraše 
grob zapečativši kamen i postavivši stražu. 

USKRSNO JUTRO 

„o . 1 Po suboti, u osvit prvoga dana u tjednu, otidoše Marija 

‘-v Magdalena i druga Marija, da pogledaju grob. 2 Tada se 
zemlja silno potrese. Gospodnji anđeo siđe s neba, pristupi, 
odvali kamen i na nj sjede. 3 Njegovo je lice bilo kao munja, 
a odijelo bijelo kao snijeg. 4 Strazari uzdrhtaše pred njim od 
straha i postadoše kao mrtvi. 5 Anđeo prozbori ženama: »Vi 
se ne bojte! Znam, vi tražite Isusa Propetoga.* 6 On nije ovdje. 
Uskrsnuo je, kao što je rekao. Dođite, vidite ovdje mjesto, 
gdje je ležao Gospodin. 7 A sad otiđite brže i javite njegovim 
učenicima: On je uskrsnuo od mrtvih i ide pred vama u Gali¬ 
leju. Ondje ćete ga vidjeti. Eto, ja vam rekoh.«* 8 Sa strahom i 
ujedno s velikom radošću otidoše brzo od groba i pohitješe 
da to dojave njegovim učenicima. 9 Tada-im dođe ususret Isus 
i reče: »Zdravo!« One pristupile k njemu, obujmiše njegove 
noge i poklonile mu se. 10 Nato im reče Isus: »Ne bojte se! 
Idite i javite mojoj braći, neka idu u Galileju! Ondje će me 
vidjeti.«* 

OBJAVA ŽIDOVIMA 

11 Kad su one bile otišle, odoše neki od straže u grad i javiše 
svećeničkim poglavarima sve, što se bilo dogodilo. 12 Ovi se 
sabraše sa starješinama i održale vijeće. Dadoše vojnicima mnogo 
novaca 13 i rekoše: »Izjavite: Noću dođoše njegovi učenici i 
ukradoše ga, dok smo mi spavali. 14 Ako to dođe upravitelju 
do ušiju, mi ćemo ga umiriti i zauzeti se za vas.« 15 Oni uzeše 
novac i učinile, kako im je bilo rečeno. Ovo je govorkanje 
rašireno kod Židova do današnjega dana. 

ISUSOVO PRIKAZANJE U GALILEJI 

01 Jedanaestorica učenika otidoše u Galileju na goru, kuda 
ih je Isus bio uputio.* 17 Kad ga vidješe, poklonile mu se. A 
neki posumnjaše.* 18 Tada pristupi Isus k njima i reče im: 
»Dana mi je sva vlast na nebu i na zemlji. 10 Zato idite i pouča¬ 

vajte sve narode krsteći ih u ime Oca i Sina i Duha Svetoga,* 
20 učeći ih, da drže sve, što sam vam zapovjedio. Evo, ja sam 
s vama u sve dane do svršetka svijeta.« 

EVANĐELJE PO MARKU 

1. Pisac drugoga Evanđelja zove se po Djelima Apostolskim 
Ivan ili Ivan s pridjevkom Marko; ovo je posljednje ime 
prevladalo. Marko je rođen u Jeruzalemu kao sin neke Marije 
(Dap. 12, 12). Kako se u kudi ove Marije skupljala apostolska 
kršćanska općina na molitvu, može se uzeti, da je njezina kuća 
bila i mjesto Posljednje večere i dolaska Duha Svetoga (Lk. 24, 
49; Dap. 1, 13; 2, 1). Evanđelist Marko kao dječak vidio je 
svakako Isusa u Jeruzalemu, ali poradi svoje mladosti nije bio 
član zbora Isusovih učenika. Poslije Isusove smrti krstio ga je 
apostolski poglavica Petar, i sad je Marko postao učenik i po¬ 
moćnik apostola. Apostol Petar u svojoj poslanici (1 Pet. 5, 13) 
zove ga svojim »sinom« (u Kristu). Sveti Oci nazivaju ga 
Petrovim učenikom, pratiocem i tumačem. S Barnabom je 
sudjelovao na prvom Pavlovu misijskom putovanju u godini 
45. U Pergu u Pamfiliji odvojio se od Pavla i Barnabe i vratio 
se u Jeruzalem (Dap. 13, 5. 13). Od g. 62.—67. susrećemo ga u 
Rimu (Kol. 4, 10; 1 Pet. 5, 13; 2 Tim. 4. 11). Predaja ga ozna¬ 
čuje kao prvoga biskupa u egipatskoj Aleksandriji. Crkva ga 
štuje kao mučenika i svetkuje njegovu svetkovinu dne 25. 
travnja. 

2. Apostolskom učeniku Marku pripisuje 
predaja drugo Evanđelje. Sv. Irenej izvješ¬ 
ćuje: »Iza njihove (Petra i Pavla) smrti predao nam je pis¬ 
meno Petrova naučavanja Marko, Petrov učenik i tumač.« 
Klement Aleksandrijski svjedoči: »Marko, Petrov 
pratilac, dok je Petar javno navješćivao u Rimu evanđelje . . ., 
sastavio je Evanđelje, što se zove po Marku.« Papi ja veli: 
»Marko, koji je kao tumač služio apostolu Petru, napisao je 
točno, ali ne po redu, Isusove rijeci.« Ovi najstariji glasovi 
jamče, da Evanđelje po Marku stoji u vrlo uskoj vezi s pro¬ 
povijedima sv. Petra. To potvrđuje i nutarnja 
kakvoća Evanđelja. I sadržajem i opsegom i svrhom podu¬ 
dara se s Petrovim propovijedima (usp. Dap. 10, 37—41). Pred¬ 
stavljanje je tako živo i zorno, da se na mnogim mjestima 
može upravo raspoznati apostol Petar kao motrilac i očevidac 
(usp. 1, 29. 33. 36 si.; 4, 38; 5, 3; 9, 3; 11, 4). Sve u svemu, 
osobno se apostol Petar jako ističe u Evanđelju po Marku. 
Usto je izvještaj mnogo točniji, kad se radi o Petrovim slabo¬ 
stima i pogreškama, recimo o njegovu zatajenju; nasuprot 


susteže se evanđelist, kad su po srijedi Petrove odlike i časti. 
Usp. Mk. 8, 32, 33, 27—29 s Mt. 16, 17—19. 

3. Evanđelje po Marku određeno je za pokrštene 
pogane, osobito za rimske kršćane. Židovska se 
mjesta i sve ostalo, što je židovsko, tumači, a rimske prilike 
i ustanove pretpostavljaju se kao poznate (usp. na pr. Mk. 15, 
21 s Rimlj. 16, 13). Iz istoga razloga nema u Evanđelju po 
Marku, kao što ima u Evanđelju po Mateju, toliko pozivanja 
na Stari Zavjet, i jedva da se spominju ona duga Isusova pre¬ 
piranja s farizejima. 

4. Svrha Evanđelja po Marku, koje bi se moglo nazvati 
»Evanđeljem čudesa«, ide poglavito za tim, da od¬ 
goji i utvrdi prve kršćane u vjeri u Isusovo 
božanstvo i u njegovu vlast nad svim. U tu 
svrhu pripovijedaju se tolika Isusova čudesa, što su uči¬ 
njena pred narodom, osobito pred njegovim učenicima, koji 
Isusa neprestano prate, te su veliki svjedoci njegovih božanskih 
djela i njegove uzvišene nauke. Isus ih odgaja najbrižnije za 
njihov budući poziv. To se očevidno pokazuje u ovom 
Evanđelju. 

5. Evanđelje po Marku je svojim sastavkom mlađe od 
aramejskoga Evanđelja po Mateju, a starije od Evanđelja po 
Luki, pa je sastavljeno otprilike u godini 62/63. 
Bilo je evanđelistu Marku oko 50 godina, kad je pisao svoje 
Evanđelje. A starokršćanska predaja (tradicija) hoće, da je 
napisano u Rimu, kamo je Petar došao 55. godine. 

6. Iza kratka uvoda opisuje evanđelist Marko najprije 
javno Isusovo djelovanje u Galileji, onda njegovo 
djelovanje u Judeji i Jeruzalemu. Zaključuje svoj 
izvještaj opisom Isusove muke i proslave. 

7. Evanđelje po Marku je najkraće od svih, ali se odli¬ 
kuje živim Petrovim duhom, duhom apostolskim, 
koji upravo odjekuje u ovom Evanđelju, pa ga zato neki i 
zovu »Petrovim Evanđeljem«. 

MARKO 


POSLANJE IVANA KRSTITELJA 

1 Evanđelje o Isusu Kristu, Božjemu Sinu, započelo je,* 

2 kao što stoji pisano u proroka Izaije: »Evo, ja šaljem 
svoga glasnika pred tobom, koji će ti pripraviti put.* 3 Glas 
onoga, što viče u pustinji: Pripravite Gospodnji put, poravnite 
njegove staze!« 4 Ivan Krstitelj se pojavio u pustinji i propo¬ 
vijedao je krštenje pokore za oproštenje grijehS. 5 Tada je 
izlazila k njemu sva Judeja i svi stanovnici Jeruzalema. On ih 
je krstio u Jordanu, a oni su pritom ispovijedali svoje grijehe. 
11 Ivan je bio obučen u devinu dlaku i imao je kožnat pojas 
oko bokova. Hranio se skakavcima i divljim medom.* 7 1 pro¬ 
povijedao je: »Moćniji od mene ide za mnom. Ja nijesam 
dostojan kleknuti i odriješiti mu remena na obući. 8 Ja sam 
vas krstio vodom, on će vas krstiti Duhom Svetim.« 

ISUSOVO KRŠTENJE 

0 U one dane dođe Isus iz Nazareta u Galileji i dade, da ga 
Ivan krsti u Jordanu. 10 Jedva je bio izašao iz vode, vidje, kako 
se otvori nebo, i Duh kao golub na nj siđe. 11 S neba povika 
glas: »Ti si moj ljubljeni Sin; ti si mi po volji.« 

IVANOVO PROPOVIJEDANJE 

12 Odmah ga Duh izvede u pustinju. 13 Četrdeset dana je 
ostao u pustinji, i sotona ga je napastovao. Živio je s divljim 
životinjama, a služili su mu anđeli. 

POZIV PRVIH UČENIKA 

14 Izakako je Ivan bio bačen u tamnicu, otišao je Isus u Ga¬ 
lileju i propovijedao Božje evanđelje 15 govoreći: »Vrijeme se 
ispunilo; Božje kraljevstvo je blizu. Obratite se i vjerujte u 
evanđelje!« 15 Kad je išao pokraj Galilejskoga mora, vidje, kako 
Simon i Andrija, Simonov brat, baciše svoje mreže u more. 
Oni su bili ribari. 17 Isus im reče: »Hajdete za mnom! Učinit 
ću vas ribarima ljudi.« 18 Odmah ostaviše svoje mreže i pođoše 


za njim. 19 Kad je otišao malo dalje, vidje Jakova, Zebedejeva 
sina, i njegova brata Ivana također u lađici. Oni su popravljali 
svoje mreže. 29 Odmah ih pozva. Oni ostaviše svojega oca 
Zebedeja s nadničarima u lađici i pođoše za njim. 

U KAFARNAUMSKOJ SINAGOGI 

21 Oni dođoše u Kafarnaum. Odmah u subotu pođe u sina¬ 
gogu i stade učiti. 22 Bili su zaneseni njegovom naukom, jer 
je učio kao netko, tko ima moć, a ne kao književnici. 23 U 
tamošnjoj sinagogi nalazio se upravo čovjek, koji je bio op¬ 
sjednut od nečista duha. On povika: 24 »Odlazi! Što mi s tobom 
imamo posla, Isuse Nazarejine? Ti si došao da nas upropastiš. 
Znam, tko si. Božji Svetac.« 25 A Isus mu zaprijeti i reče: 
»Umukni i izađi iz njega!«* 20 Nečisti duh prodrma čovjeka 
tamo i amo i vičući iza glasa izađe iz njega. 27 Puni začuđenja 
pitali su svi jedan drugoga: Što je ovo? Neka. nova, silna nauka! 
I usto zapovijeda nečistim, duhovima, i oni ga slušaju!« 28 Glas 
o njemu se raširi brzo po svoj zemlji Galileji. 

OZDRAVLJENJE PETROVE PUNICE 

28 Iz sinagoge pođe s Jakovom i Ivanom ravno u Simonovu 
i Andrijinu kuću. 30 Simonova punica je ležala od groznice. 
Odmah mu kazaše za nju. 31 On joj pristupi, uze je za ruku i 
podiže je. Odmah je pusti groznica, i ona ih posluži. 

ISUS LIJEČI BOLESNIKE 

32 Uveče, pošto zađe sunce, dovodili su k njemu sve bole¬ 
snike i opsjednute. 33 Sav se grad stisnuo pred vratima. 34 On 
ozdravi mnoge, što su bili mučeni od svakojakih bolesti, i 
istjera mnoge đavle. Ali ne dade, da dođu do riječi, jer su ga 
poznavali. 

POTAJNI ODLAZAK IZ KAFARNAUMA 

35 U rano jutro, kad je još bilo posve tamno, ustade, otide van 
na samotno mjesto, i ondje se molio. 36 Simon i njegovi drugovi 
pohitješe za njim. 37 Kad su ga bili našli, rekoše mu: »Svi za te 
pitaju.« 38 On im odvrati: »Hajdemo drugamo, u obližnja 
mjesta, da i tamo propovijedam, jer sam ja zato došao.« 39 1 
tako je prošao kroz svu Galileju, propovijedao u sinagogama 
i izgonio đavle. 

ISUS ISCJELJUJE GUBA VGA 

40 Dođe mu neki gubavac, baci se pred njega na koljena i 
zamoli: »Ako hoćeš, možeš me očistiti.« 41 Pun milosrđa pruži 
Isus ruku, dotače ga se i reče mu: »Hoću, budi čist!« 42 Reče, i 
odmah guba otide s čovjeka, i bio je čist. 43 Tada ga odmah 
otpusti 44 i reče mu strogo: »Pazi, da nikome što ne kazuješ o 
tom! Nego idi, pokaži se svećeniku i prinesi za svoje očišćenje 
žrtvu, koju je propisao Mojsije! Neka im to služi kao svjedo¬ 
čanstvo!« 45 A jedva je on otišao, poče glasno kazivati taj 
događaj i posvuda ga razglašavati. Zato Isus nije mogao više 
javno ući u grad. Radije se zadržavao napolju u samotnim 
mjestima. Ali su dolazili ljudi k njemu sa svih strana. 

OZDRAVLJENJE UZETOGA 

0 1 Poslije nekoliko dana dođe opet u Kafarnaum. 2 Na vi- 

42 jest, da je kod kuće, skupiše se mnogi, tako da nijesu 
imali mjesta ni pred vratima. Dok im je govorio, 3 donesoše 
mu uzetoga, kojega su nosila četvorica. 4 Ali poradi mnoštva 
naroda nijesu ga mogli donijeti k njemu. Zato otkriše krov 
nad mjestom, gdje je bio Isus, načiniše otvor i spustiše postelju 
s uzetim. 5 Kad vidje Isus njihovu vjeru, reče uzetomu: »Sinko, 
oprošteni su ti tvoji grijesi.« 6 A ondje su sjedili neki književ¬ 
nici. Oni u sebi pomisliše: 7 »Kako može ovaj tako govoriti? 
Huli na Boga. Tko može opraštati grijehe osim jedinoga Boga?« 
8 Isus prozre odmah u svom duhu njihove pomisli i reče im: 
»Što mislite to u svojim srcima? 9 Što je lakše, reći uzetomu: 
Oprošteni su ti tvoji grijesi, ili reći: Ustani, uzmi svoju postelju 
i hodi? 10 Ali znajte, da Sin čovječji ima vlast na zemlji opra¬ 
štati grijehe!« 11 1 tada reče uzetomu: »Zapovijedam ti, ustani, 
uzmi svoju postelju i idi kući!« 12 On ustade odmah, uze svoju 
postelju i izađe van pred očima sviju. Svi su bili izvan sebe 
od čuđenja, slavili su Boga i govorili: »Tako što ne vidjesmo 
još nikada.« 

LEVIJEV POZIV I PITANJE POSTA 

13 Izađe opet k moru. Sav je narod dolazio k njemu, a on ih 
je učio. 14 Prolazeći vidje Levija, Alfejeva sina, gdje sjedi na 
carini. Reče mu: »Hajde za mnom!« On ustade i otide za 
njim. 13 Kad je onda u njegovoj kući sjedio za stolom, bili su 
mnogi carinici i grješnici s Isusom i njegovim učenicima za 


stolom, jer ih je bilo mnogo, koji su pristajali uz njega. 13 I kad 
su književnici i farizeji vidjeli, gdje jede s grješnicima i carini¬ 
cima, rekoše njegovim učenicima: »Zašto jede i pije s carinicima 
i grješnicima?« 17 Isus je to čuo i odvratio im: »Ne trebaju 
zdravi liječnika, nego bolesni. Nijesam došao da dozovem 
pravednike, nego grješnike.« 18 Ivanovi učenici i farizeji imali 
su posni dan. Tada dođoše i upitaše ga: »Zašto poste Ivanovi 
učenici i učenici farizeja, a tvoji učenici ne poste?« 18 Isus im 
odvrati: »Mogu li svatovi postiti, dok boravi kod njih zaručnik? 
Dok imaju kod sebe zaručnika, ne mogu postiti. 20 Ali doći 
će dani, kad će im se oteti zaručnik. Tada će u onaj dan 
postiti. 21 Nitko ne meće zakrpu od novoga sukna na staru 
haljinu; inače se nova zakrpa opet odadre od stare haljine, i 
rupa bude samo još veća. 22 Nitko ne lijeva novo vino u stare 
mjehove; inače prodre vino mjehove, i vino i mjehovi pro¬ 
padnu. Novo vino puni se u nove mjehove.« 

OBRANA UČENIKA OBZIROM NA OBDRŽAVANJE 
SUBOTE 

23 Jedne subote išao je kroz usjeve. Njegovi su učenici trgali 
putem klasje. 24 Tada ga farizeji upitaše: »Zašto čine u subotu, 
sto je zabranjeno?« 25 On im odvrati: »Nijeste li nikad čitali, 
što učini David, kad je bio u nevolji, on i njegovi ogladnjeli 
drugovi? 20 Kako je u vrijeme velikog svećenika Abiatara ušao 
u Božju kuću i jeo postavljene kruhove, koje smiju jesti samo 
svećenici, i kako ih je dao i svojim pratiocima?« 27 Tada na¬ 
stavi: »Subota je tu poradi čovjeka, a nije čovjek poradi subote. 
28 A Sin je čovječji gospodar i nad subotom.« 

ČOVJEK SA SUHOM RUKOM 

_ 4 Dođe opet u sinagogu. Tu je bio čovjek sa suhom ru- 

3 kom. 2 Pazili su na nj, da li će ga u subotu iscij eliti, 
da ga uzmognu optužiti. 3 Tada reče čovjeku sa suhom rukom: 
„Stani na sredinu!" 4 Onda ih upita: »Treba li u subotu činiti 
dobro ili zlo? Smijem li spasiti život ili pustiti da propadne?« 
Skupljeni su šutjeli. 5 Ožalošćen radi tvrdoće njihova srca, 
pogleda srdito na njih unaokolo i reče čovjeku: »Pruzi svoju 
ruku!« On je pruži, i ruka mu je bila opet zdrava. 6 Smjesta 
izađoše farizeji i posavjetovaše se s Herodovim pristašama proti 
njemu, kako bi ga mogli upropastiti. 

MNOŽE SE ČUDA 

7 Isus se povuče sa svojim učenicima k moru. Veliko mnoštvo 
naroda iz Galileje išlo je za njim. I iz Judeje 8 i Jeruzalema, 
iz Idumeje, iz okolice s onu stranu Jordana i od Tira i Sidona 
pridolazili su ljudi k njemu u velikim četama, kad su čuli za 
sva njegova djela. “Tada reče svojim učenicima, neka radi 
mnoštva naroda bude uvijek spremna lađica za njega, da ne 
dođe u tisku. 10 On je naime mnoge iscijelio, te su stoga navalji¬ 
vali na nj svi bolesni, da ga se dotaknu. 11 Kad su ga vidjeli 
nečisti dusi, padali su pred njega ničice i vikali: »Ti si Božji 
Sin.« 12 A on im je strogo zabranjivao, da ga razglašuju. 

IZBOR DVANAESTORICE 

12 Tada uziđe na goru i dozva k sebi, koje je htio, i dođoše 
mu. 14 1 postavi dvanaestoricu. Oni su trebali uvijek biti s 
njime,_ i njih je htio poslati da propovijedaju. 15 Oni bi morali 
imati i moc da izgone đavle. 16 Postavi slijedeću dvanaestoricu: 
Simona, kojemu nadjenu ime Petar, 17 Jakova, Zebedejeva sina, 
i Ivana, Jakovljeva brata, kojima je dao ime Boanerges, što 
znači sinovi groma;* 18 nadalje Andriju, Filipa, Bartolomeja, 
Mateja, Tomu, Jakova, Alfejeva sina, Tadeja, Simona Revnitelja 
18 i Judu Iskariota, koji je postao njegov izdajnik. 

GRIJEH PROTI DUHU SVETOMU 

20 Tada otide kući. Opet se sabra narod, tako da nijesu mogli 
ni jesti. 21 Kad je to čula njegova svojta, podigoše se, da ga 
odvedu silom. Jer se reklo, da je izvan sebe. 22 A književnici, 
koji su bili sišli iz Jeruzalema, rekoše: »On je opsjednut od 
Belzebuba. Pomoću đavolskoga poglavice izgoni đavle.« 23 Tada 
ih je dozvao i govorio im u pričama: »Kako može sotona 
izgoniti sotonu? 24 Ako je kraljevstvo u sebi nesložno, onda 
takvo kraljevstvo ne može opstati. 25 Ako je kuća u samoj 
sebi nesložna, onda se takva kuća ne može uzdržati. 26 1 ako 
sotona ustane^proti samomu sebi i nesložan je sa samim sobom, 
onda ne može, opstati, nego će propasti. 27 Nitko ne može 
provaliti u kuću jakoga i oteti mu imanje, ako nije najprije 
svezao jakoga. Istom tada može oplijeniti njegovu kuću. 28 Zai¬ 
sta, kažem vam: Svi grijesi i huljenja na Boga, što ih počine 
ljudi, oprostit će im se. 28 Ali tko pohuli na Duha Svetoga, ne 
nalazi na vijeke oproštenja, nego ostaje naprćen vječnim grije¬ 

hom.« 30 Oni su bili naime tvrdili: »On ima u sebi nečistoga 
duha.« 

ISUSOVA DUHOVNA OBITELJ 

31 Tada dođoše njegova majka i braća. Ostadoše stojeći 
napolju i dadoše ga pozvati.* 82 Mnoštvo je ljudi sjedilo oko 
njega. Tada mu javiše: »Tvoja majka i braća stoje napolju i 
pitaju za te.« 33 On im odvrati: »Tko je moja mati, i tko su 
moja braća?« 34 Tada pogleda na one, koji su sjedili oko njega, 
i reče: »Evo moje majke i moje braće! 38 Jer tko vrši volju 
Božju, taj mi je brat, sestra i mati.« 

PRIČA O SIJAČU 

1 Opet je učio na moru. Veoma veliko mnoštvo naroda 

skupilo se oko njega. Zato uđe u lađicu, i u nju sjede 
na moru, a sav je narod stajao na obali na zemlji. 2 Učio ih 
je mnogo u pričama i govorio im u svom predavanju: 3 »Pazite! 
Izađe sijač da sije. 4 Kad je sijao, jedan dio pade na put, i 
dođoše ptice i pozobaše ga. 5 Drugi dio pade na kamenito tlo, 
gdje nije bilo mnogo zemlje. Brzo izniče, jer nije ležalo 
duboko u zemlji. 8 Ali kad sunce zasja, uvenu i usahnu, jer 
nije imalo korijena. 7 Opet drugi dio pade među trnje. Trnje 
uzraste i zaguši ga, tako da ne donese roda. 8 Drugi napokon 
pade na dobru zemlju, izniče i donese rod.« 8 1 zaključi rije¬ 
čima: »Tko ima uši, neka čuje!« 

10 Kad je bio sam, zapitaše, ga, koji su bili oko njega s dva¬ 
naestoricom, za smisao priča. 11 Reče im: »Vama je povjerena 
tajna Božjega kraljevstva. Onima napolju sve se iznosi u pri¬ 
čama. 12 Oni će gledati, a ipak ne vidjeti, slušati, a ipak ne će 
razumjeti, , da se kako ne obrate i ne nađu oproštenje.«* 

13 Tada nastavi: »Ne razumijete li ove priče? Kako ćete onda 
razumjeti sve druge? 14 SijaČ sije riječ. 18 Jedni stoje uz put, 
na koji je bila posijana riječ. To su oni, koji je čuju. A onda 
dolazi odmah sotona i oduzme riječ, koja je bila posijana u 
njihova srca. 18 Slični su oni, što primaju sjeme na kamenito 
tlo. Oni čuju riječ i odmah je primaju s radošću. 17 Ali ne 
daju da uhvati korijen, nego su nepostojani. Kad poradi riječi 
provali nevolja ili progonstvo, onda se odmah sablazne. 18 Drugi 
su oni, kojima sjeme padne među trnje. Oni slušaju riječ. 18 Ali 
svjetske brige, varavo bogatstvo i ostale strasti uvuku se i 

zaguše riječ, tako da ostane bez roda. 20 Koji su napokon bili 
posijani na dobru zemlju, to su oni, koji slušaju riječ, primaju 
je u se i donose tridesetorostruk, šezdesetorostruk i stostruk 
rod.« 

DUŽNOST JE UPOZNATI BOŽJE KRALJEVSTVO 

21 Dalje im je govorio: »Donosi li se svijetlo, da se metne 
pod sud ili pod postelju, ili da se metne na svijećnjak? 22 Jer 
nije ništa sakriveno, što se ne će otkriti, nije ništa tajno, sto 
ne će doći na svijetlo. 23 Tko ima uši, neka čuje!« 24 Tada 
nastavi: »Pazite na to, što čujete! Mjerom, kojom mjerite, 
vama će se mjeriti, i još će vam se dometnuti. 25 Jer tko ima, 
dat će mu se. A tko nema, uzet će mu se i ono, što ima.« 

USPOREDBA KRALJEVSTVA BOŽJEG SA SJEMENOM 
STO RASTE 

28 Dalje je govorio: »Kraljevstvo je Božje kao čovjek, koji 
baci sjeme u zemlju.* 27 Spavao on ili bdio, danju ili noću: sjeme 
niče i raste, a da ono to ni ne zna kako. 28 Samo od sebe donosi 
zemlja rod, najprije biljku, onda klas, napokon puno zrno u 
klasu. 28 Kad se tada pokaže rod, odmah primakne srp, jer je 
tu žetva.« 

GORUŠIĆNO ZRNO 

30 Dalje je govorio: »S čim da usporedimo Božje kraljevstvo? 
Kojom da ga pričom prikažemo? 31 Ono je kao gorušično zrno. 
Kad se sije u zemlju, manje je od svih drugih sjemena na zemlji. 
32 A je li posijano, uzraste i bude veće od svega povrća. Potjera 
tako velike grane, da mogu nebeske ptice stanovati u njegovoj 
sjeni.« 33 U mnogim takvim pričama navješćivao im je riječ, 
kako bi je upravo mogli shvatiti. 34 Bez priča im nije govorio. 
Je li tad bio sam sa svojim učenicima, onda bi im sve pro¬ 
tumačio. 

UTIŠANA OLUJA 

35 Podveče onoga dana reče im: »Poći ćemo na drugu obalu.« 
38 Otpustiše narod, i uzeše njega sa sobom onako, kako je bio 
u lađici. I druge lađice išle su s njim. 37 Tada se podiže silna 
bura. Valovi su udarali u lađicu, i ona se već počela puniti 


vodom. 38 A on je spavao otraga u lađici na jastuku. Tada ga 
probudiše i povikaše: »Učitelju, zar ti ne mariš, što ginemo?« 
38 On ustade, zapovjedi vjetru i reče moru: »Umukni! Budi 
mirno!« Utihnu vjetar, i postade velika tišina. 40 Tada im reče: 
Što ste tako plašljivi? Zar još uvijek nemate vjere?« 41 Oni se 
vrlo uplašiše i rekoše jedan drugome: »Tko je ovaj, da ga 
slušaju i vjetar i more! 

OPSJEDNUTI IZ GERAZE 

1 Dođoše na drugu obalu mora u zemlju Gerazena. 

5 2 Kad izađe iz lađice, poteče mu iz kamenih grobova 

odmah ususret čovjek s nečistim duhom. 3 On je stanovao u 
grobnim špiljama, i nitko ga više nije mogao svezati ni veri¬ 
gama. 4 Bili su ga već često vezali u okove i verige, ali je svaki 
put iskidao verige i izlomio okove. Nitko ga nije mogao ukro¬ 
titi. 6 Neprestano, danju i noću, zadržavao se u kamenim gro¬ 
bovima i u gorama, vikao i udarao se kamenjem. 

8 Kad vidje Isusa izdaleka, potrči, baci se pred njega nicice 
7 i povika iza glasa: »Što ja imam s tobom posla, Isuse, Sine 
Boga Svevišnjega? Zaklinjem te Bogom, ne muči me!« 8 Jer mu 
je govorio: »Duše nečisti, izađi iz čovjeka!« “Upita ga: „Kako 
se zoveš.“ „Legija mi je ime' 1 , odvrati mu; „jer nas je mnogo. 

10 Mnogo ga je molio, da ih ipak ne protjera iz one zemlje. 

11 Na brijegu je ondje paslo veliko krdo svinja. 12 Tada ga 
zamoliše: »Daj, da uđemo u svinje!« 13 On im dopusti. Izađoše 
nečisti dusi i uđoše u svinje. I krdo, oko dvije tisuće komada, 
navali s brijega u more i potopi se u moru. . 

14 Pastiri pobjegoše odatle i javiše u gradu i po selima. Tada 
dođoše ljudi vidjeti, što se bilo dogodilo. 15 Kad dođoše 
k Isusu i vidješe, kako čovjek, koji je upravo bio opsjednut 
od legije (nečistih duhova) sjedi obučen i zdrave pameti, upla¬ 
šiše se. 18 Očevici im pripovjediše, kako se bilo dogodilo s 
opsjednutim i sa svinjama. 17 Tada ga zamoliše, da se udalji iz 
njihova kraja. ....... 

18 Kad onda htjede ući u lađicu, zamoli ga onaj, kop je bio 
prije opsjednut, đa smije s njim ići. 18 Ali mu ne dopusti, nego 
mu reče: »Idi kući k svojima i pripovijedaj im, kako je veliku 
stvar na tebi učinio Gospodin i kako ti se smilovao.« 28 On 
otide i uze navješćivati u Dekapolisu, kako je veliku stvar 
Isus bio učinio na njemu. I svi su se divili. 

ISUS OŽIVI JAIROVU KĆERKU I OZDRAVI ŽENU 
BOLESNU OD TEČENJA KRVI 

21 Kad je bio Isus u lađici opet prešao na drugu obalu, skupi 
se veliko mnoštvo naroda oko njega. On je bio još kraj mora. 
22 Tada dođe jedan predstojnik sinagoge po imenu Jair. Kad ga 
je vidio, baci mu se pred noge 23 i vruće ga zamoli: »Kćerka 
mi je na umoru. Dođi, metni na nju ruke, da ozdravi i ostane 
na životu!« 24 On pođe s njim. Mnogi ga je narod pratio i ti¬ 
skao se oko njega. 

Među njima je bila žena, koja je već dvanaest godina 
bolovala od tečenja krvi. 28 Mnogo je bila podnijela kod mnogih 
liječnica, potrošila je sve što je imala, a ipak nije našla pomoći; 
samo joj je bivalo sve gore. 27 Kad je čula za Isusa, pristupi u 
mnoštvu naroda njemu otraga i dotače se njegove haljine; 28 jer 
je govorila u sebi: »Ako se samo i dotaknem njegove haljine, 
ozdravit ću.« 

29 Odmah prestade njezino tečenje krvi, i osjeti u svom 
tijelu, da je ozdravila od svoje bolesti. 30 Isus osjeti, da je izašla 
iz njega sila, okrenu se odmah u mnoštvu i upita: »Tko se 
dotakao moje haljine?«"' 31 Njegovi mu učenici odgovoriše: »Pa 
vidiš, kako se narod tiska oko tebe, i još pitaš: Tko se mene 
dotakao?« 32 Ali on je pogledao onu, koja je to bila učinila. 

33 Tada dođe žena uplašena i dršćući, jer je znala, što se s 
njom dogodilo. Pade pred njega ničice i pripovjedi mu sve, 
kako je bilo. 34 A on joj reče: »Kćeri, tvoja ti je vjera pomogla. 
Idi u miru i budi zdrava i iscijeljena od svoje bolesti!« 

33 Dok je još govorio, dođoše ukućani predstojnika sinagoge 
i javiše: »Tvoja je kći umrla. Što još trudiš Učitelja?« 39 Isus je 
čuo tu riječ i rekao je predstojniku sinagoge: »Ne boj se! Samo 
vjeruj!« " 7 1 ne dade sa sobom ići nikome osim Petru, Jakovu i 
Ivanu, Jakovljevu bratu. 

38 Dođoše u kuću predstojnika sinagoge. Tada začu vrevu, 
plač i jaukanje. 39 Uđe i reče prisutnima: »Zašto vičete i pla¬ 
čete? Dijete nije mrtvo; ono samo spava.« 40 Tada mu se na- 
smijaše. 

A on istjera van sve i s ocem i majkom djeteta i sa svojim 
pratiocima uđe u sobu, u kojoj je ležalo dijete. 41 Uze dijete za 
ruku i reče mu: „Talila kumi“, što znači: »Djevojko, velim ti, 
ustani!« 42 Odmah je djevojka ustala i hodala. Bilo joj je već 
dvanaest godina. Tada se začudiše velikim čudom. 43 A on im 

strogo naloži, da nitko ne dozna za to. Onda reče, neka joj 
dadnu jesti. 

NEVJERA SUGRAĐANA 

c 1 Odatle otide i zaputi u svoj rodni |rad. Pratili su ga 
6 njegovi učenici. 2 Slijedeće subote učio je u sinagogi. 
Mnogi su se slušatelji divili njegovoj nauci i pitali su: »Otkud 
njemu to? Kakva li mu je mudrost dana? Kako se velika čudesa 
događaju po njegovim rukama! 3 Nije li ovo drvodjelac, Marijin 
sin i njegove sestre ovdje kod nas?« Tako su se sablaznjavali 
o njega. 4 A Isus im reče: Prorok ne vrijedi nigdje manje negoli 
u svojemu rodnom gradu, kod svojin rođaka i u svojemu 
domu.« 5 Nije ondje mogao učiniti nijednoga čuda, osim što 
je metnuo svoje ruke na nekoliko bolesnika i ozdravio ih. 8 ču¬ 
dio se njihovu nevjerstvu. 

POSLANJE APOSTOLA 

Zatim je išao po okolnim selima i učio ih. 7 Potom dozva 
dvanaestoricu k sebi, posla ih dva i dva i dade im moc nad 
nečistim duhovima. 8 Zapovjedi im, da ništa sa sobom, ne uzi¬ 
maju na put osim jednoga štapa: ni kruha, nijorbe, ni novaca 
u pojasu. 9 Sandale su smjeli nositi, ali ne oblačiti dvoje haljine. 
10 Nadalje im reče: »Kad negdje uđete u kuću, onda ostanite 
ondje, dok ne pođete dalje! 14 A gdje vas ne prime i ne poslu¬ 
šaju vas, odanle pođite dalje i otresite prah sa svojih nogu, za 
svjedočanstvo proti njima!« 12 Tada su zaputili i propovijedah 
su pokoru. 13 Izgonili su mnoge zle duhove, mazali uljem mnoge 
bolesnike i ozdravljali ih."' 

HERODOV SUD O ISUSU — SMRT IVANA KRSTITELJA 

14 Kralj je Herod čuo za njega, jer je njegovo ime bilo u 
ustima sviju. On reče: »Ivan Krstitelj je ustao od .mrtvih. Zato 
djeluju u njemu čudesne snage.« 15 Drugi su mislili: »To je 
Ilija.« Opet drugi: »To je jedan od proroka.« 16 A Herod ostade 
kod svojega mišljenja: »To je Ivan, komu sam dao odsjeci 
glavu. On je ustao od mrtvih.« 17 Herod je bio naime dao 
Ivana uhvatiti, svezati i u tamnicu baciti poradi Herodijade, 
žene svojega brata Filipa, koju je bio .uzeo za ženu. 18 Ivan je 
bio naime prekorio Heroda: »Nije ti dopušteno imati ženu 

svojega brata.« 18 Zato je Herodijada mrzila na nj. Htjela je 
da ga ubije, ali nije^ mogla, 20 jer se Herod bojao Ivana. 
Poznavao ga je kao čovjeka pravedna i sveta i uzimao ga u 
zaštitu. Kad ga je slušao, vrlo bi se zbunio, ali ga je ipak rado 
slušao. 21 Tada dođe zgodan dan. Herod na svoj rođendan 
priredi gozbu svojim knezovima, časnicima i prvacima Galileje. 
22 Pritom uđe Herodijadina kći, i plešući je ugodila Herodu i 
njegovim gostima. I kralj reče djevojci: »Traži od mene, što 
hoćeš, i dat cu ti.« 23 1 zakle joj se: »Dat ću ti štogod zatražiš 
od mene, upravo da bi bilo pola mojega kraljevstva.« 24 Ona 
izađe i upita svoju majku: »Što da zatražim?« Ova odgovori: 
»Glavu Ivana Krstitelja.« 25 Ona uđe brzo kralju i zatraži: 
»Hoću, da mi daš odmah na tanjuru glavu Ivana Krstitelja.« 
28 To zbuni kralja. Ali radi zakletve i gostiju ne htjede je odbiti. 
2 ‘ I odmah posla kralj tjelesnog stražara i zapovjedi, da donesu 
Ivanovu glavu. 28 On otide i odsiječe mu glavu u tamnici. I 
donese njegovu glavu na tanjuru i dade je djevojci, a djevojka 
je dade svojoj materi. 28 Kad to saznaše Ivanovi učenici, dođoše 
i uzeše njegovo tijelo, i metnuše ga u grob. 

POVRATAK ISUSOVIH UČENIKA I PRVO 
UMNAŽANJE KRUHA 

“ Apostoli se opet nađoše kod Isusa i javiše mu sve, što 
su bili činili i učili. 31 Tada im (Isus) reče: »Dođite sa mnom 
sami na samotno mjesto i otpočinite malo!« Bilo je naime 
mnogo, onih, koji ^su neprestano dolazili i nijesu imali kad ni 
jesti. 3 -Tada otiđoše u lađici na samotno mjesto, da budu sami. 
33 Ali su ih mnogi bili vidjeli gdje odlaze, i pogodili su njihovu 
namjeru. Tada pohrliše pješice tamo iz sviju gradova i još ih 
prestigose, 34 Kad izađe na kopno, vidje veliko mnoštvo na- 
roda, y i sazali mu se za njih, jer su bili kao ovce bez pastira, 
i poče ih dugo učiti. 35 Kad je bilo već kasno, pristupiše k 
njemu njegovi učenici i rekoše: »Ovo je mjesto pusto, i vrijeme 
je već poodmaklo. 36 Pusti, zato, da ljudi bridu. Neka idu u 
okolne zaselke i sela da kupe sebi što za jelo.« 37 On im od¬ 
vrati: „Vi im podajte da jedu!" Odvratiše mu: »Da idemo i da 
kupimo kruha za dvjesta denara i da im damo jesti?« 38 On ih 
upita: »Koliko imate kruhova? Idite i vidite!« Oni vidješe i 
rekoše: »Pet i dvije ribe.« 38 Tada im zapovjedi, da ih posade 
sve u skupine po zelenoj travi. 40 Posadiše se u skupine po sto 

i po pedeset. 41 1 uze onih pet kruhova i dvije ribe, pogleda 
na nebo i blagoslovi ih. Tada prelomi kruhove i dade ih učeni¬ 
cima, da metnu pred njih. I dvije ribe dade da se razdijele 
svima. 42 1 svi su jeli i nasitili se. 43 1 podigli su još dvanaest 
košarica, punih komada, a također i nešto od riba. 44 A bilo 
je pet tisuća ljudi, što su bili jeli od onih kruhova. 

ISUS HODA PO MORU 

45 Odmah primora svoje učenike da uđu u lađicu i da idu 
naprijed na drugu obalu prema Betsaidi, dok on otpusti narod. 
40 Kad je bio otpustio narod, uzađe na goru da se pomoli. 
47 Bilo je već uveče. Lađica se nalazila nasred mora, a on sam 
na zemlji. 48 Tada vidje, gdje se muče veslajući, jer, su imali 
protivan vjetar. Oko četvrte noćne straže dođe k njima idući 
po moru i htio ih je mimoići. 48 Kad ga oni tako vidješe gdje 
ide po moru, pomisliše, da je sablast, i povikaše, 50 jer ,ga svi 
vidješe i poplašiše se. A on odmah progovori s njima i reče: 
»Uzdajte se! Ja sam, ne bojte se!« 51 1 uđe k njima u lađicu i 
utiša vjetar. Tada su oni bili posve izvan sebe od čuđenja. 
52 Još naime nijesu bili došli do uviđavnosti kod umnoženja 
kruhova, nego je njihovo srce bilo zaslijepljeno. 

ISUS U GENEZARETU I OKOLICI 

53 Prijeđoše prijeko na kopno i dođoše u Genezaret. Ondje 
pristadoše. 54 Kad izađoše iz lađice, ljudi ga odmah prepoznaše. 
55 Oni su protrčali sav onaj kraj i donosili su na posteljama 
bolesnike tamo, gdje bi čuli da je on. 66 1 gdje je samo stupio u 
koje selo, u koji grad, ili u koji zaselak, smještali bi tamo 
bolesnike na slobodna mjesta i molili bi, da se barem dotaknu 
skuta njegove haljine. I ozdravljali su svi, koji su ga se dotakli. 

RABINSKE PREDAJE 

1 Potom se nađoše kod njega farizeji ,i neki književnici, 
' što su bili došli iz Jeruzalema. 2 Oni opaziše, kako su 
neki od njegovih učenika objedovali nečistim, odnosno neo¬ 
pranim rukama. 3 — Farizeji i uopće Židovi ne jedu, a da se 
prije ne operu, izvršujući tako predaju starih.* 4 Isto ,tako, kad 
se vrate s trga, ako se ne poškrope, ne jedu. A ima još mnogo 
drugih običaja, što su primili, te drže: peru čaše, vrčeve, kot¬ 
love. — 5 Tada ga upitaše farizeji i književnici: »Zašto se tvoji 

učenici ne drže predaje starih, nego jedu nečistim rukama?« 

6 On im odgovori: »Zgodno je Izaija rekao o vama licemjerima 
u Pismu: Ovaj me narod štuje samo usnama, a njegovo srce je 
daleko od mene. 7 Uzalud me poštuje, njegova je nauka samo 
čovječja ustanova. 8 Božju zapovijed ostavljate, a čvrsto se 
držite čovječjih ustanova.« “Tada nastavi: »Uistinu poništavate 
Božji zakon, da očuvate svoju predaju. 10 Tako Mojsije reče: 
Poštuj svoga oca i svoju majku, i: Tko opsuje oca, majku, neka 
umre smrću! 11 A vi kažete: Ako jedan rekne ocu ili majci: 

Čim bih ti ja mogao pomoći, jest korban, to znači: posvetni 
dar, 12 onda mu više ne date da išta učini ocu i majci. 13 S tim 
ukidate Božju zapovijed svojom predajom, koju vi postaviste. 

I tako još mnogo štošta činite.« 

PRAVA ČISTOĆA 

14 Tada dozva opet narod i reče mu: »Poslušajte me svi i ( 
razumijte! 15 Što izvana ulazi u čovjeka, ne može ga učiniti 
nečistim; samo što izlazi iz čovjeka, to čini čovjeka nečistim. 

16 Tko ima uši, neka čuje!« 17 Kad se bio povukao od naroda 
u kuću, upitaše ga njegovi učenici za priču. 18 Odgovori im: 

»Zar ste i vi još tako nerazumni? Ne uviđate Ii, da sve, što f 
izvana ulazi u čovjeka, ne može ga učiniti nečistim? 19 Jer mu 
to ne dolazi u srce nego u želudac i ide svojim naravnim 
putem, koji izlučuje sve ostatke. 20 A što«, nastavi on, »izlazi iz 
čovjeka, to čini čovjeka nečistim. 21 Jer iz nutarnjosti, iz ljud¬ 
skih srdaca, dolaze zle misli, blud, krađa, umorstvo, 22 preljub, 
lakomost, pakost, lukavstvo, razuzdanost, zavist, psovka, oholost, 
bezumlje. 23 Sve to zlo izlazi iznutra i čini čovjeka nečistim.« 

KANANEJKA 

24 Odatle se podiže i zaputi u područje Tira i Sidona. Uđe 
u jednu kuću i ne htjede da bude prepoznat. Ali ipak nije 
mogao ostati sakriven. 25 Jer čim je za njega čula žena, kojoj 
je kćerka bila opsjednuta od nečistoga duha, odmah dođe i baci 
mu se pred noge. 26 Ta je žena bila poganka i rodom iz Siro- 
fenicije. Ona ga zamoli, da istjera đavla iz njezine kćeri. 27 On 
joj odvrati: »Pusti, da se najprije nasite djeca; jer nije pravo 
uzimati kruh od djece i bacati ga psićima.«* 28 »Da, Gospo¬ 
dine«, odvrati mu ona; »ali psići pod stolom dobiju ipak od 
dječih mrvica«. 29 Tada joj reče: »Radi te riječi idi; zao duh 

je izašao iz tvoje kćeri.« 39 Ona otide kući i nađe dijete gdje 
leži na postelji. Zao duh je bio izašao. 

POVRATAK U GALILEJU 

31 On otide opet iz područja Tira i dođe preko Sidona na 
Galilejsko more posred područja Dekapolisa. 32 Tada donesoše 
k njemu gluhonijema i zamoliše, da metne na nj ruku. 33 On ga 
uze iz naroda nasamo, stavi mu svoje prste u uši i pljuvačkom 
se dotače njegova jezika. 34 Tada uzdahnuvši pogleda na nebo 
i reče mu: „Efeta“, to jest: „Otvori se!“* 35 Odmah se otvoriše 
njegove uši. Sveza njegova jezika razriješi se, i mogao je lijepo 
govoriti. 36 An on im zabrani, da nikome ne kazuju ništa o 
tom. Ali što im je on strože zabranjivao, to su oni još revnije 
pripovijedali. 37 Vrlo zadivljeni govorili su: »On čini sve dobro: 
gluhe čini da čuju i nijeme da govore.« 

DRUGO UMNOŽEN JE KRUHOVA 

1 U one dane bilo je opet veliko mnoštvo naroda skupa 
° i nije imalo što jesti. Tada dozva k sebi svoje učenike i 
reče im: 2 »Zao mi je naroda. Već tri dana stoje kod mene i 
nemaju što jesti. 3 Ako ih pustim da idu gladni kući, klonut će 
na putu; jer su neki od njih došli izdaleka.« 4 Učenici mu 
odvratiše: »Otkuda da uzme tko kruha ovdje u pustinji, da ih 
nasiti?« 5 On ih zapita: „Koliko imate kruhova?" Oni odgo- 
voriše: »Sedam«. 6 Tada zapovjedi, da narod posjeda po zemlji. 
Onda uze Sedam kruhova, zahvali, prelomi ih, dade ih svojim 
učenicima, neka ih iznesu pred narod. I iznesoše ih. 7 Imali su 
i nekoliko ribica. On ih blagoslovi i dade ih iznijeti. 8 Jeli su i 
nasitili se. Od komadića, što su bili preostali, podigoše još sedam 
košarica. 9 Bilo ih je oko četiri tisuće. I otpusti ih. 

ZNAK S NEBA 

10 Odmah uđe u lađicu sa svojim učenicima i ode u okolinu 
Dalmanute. 11 Tada dođoše farizeji i počeše se s njim prepirati. 
Tražili su od njega znak s neba, da ga kušaju. 12 Tada on 
uzdahnu u svojoj nutrinji i reče: »Čemu ovaj rod traži znak? 
Zaista, kažem vam: Ovomu se rodu ne će dati znak.« 13 S tim 
ih ostavi, uđe opet u lađicu i otide na drugu obalu. 


76 


MARKO 8, 14 - 33 


MARKO 8, 34 - 9, 15 


77 


FARIZEJSKI KVASAC 

** Oni su bili zaboravili uzeti sa sobom kruha. Samo su 
imali jedan jedini kruh sa sobom u lađici. 15 Tada ih je opo- 
minjao i rekao: »Pazite, čuvajte se farizejskoga i Herodova 
kvasca!«* 16 Mislili su i govorili jedan drugome: »To je, što 
nemamo kruha.« 17 Isus to opazi i reče im: »Što mislite o tom, 
da nemate kruha? Zar još uvijek ne razumijete i ne shvaćate? 
Zar je otvrdnulo vaše srce? 18 Imate oči i zar ne vidite? Imate 
uši i zar ne čujete? Zar više ne mislite na ono, 19 kako sam 
onda prelomio pet kruhova na pet tisuća? Koliko košarica 
punih komadića nakupiste tada?« Oni mu odgovoriše: »Dva¬ 
naest«. 20 1 kad prelomih sedam kruhova na četiri tisuće, koliko 
košarica punih komadića nakupiste?« Oni odgovoriše: „Sedam". 
21 Tada im reče: »Zar još uvijek ne razumijete?« 

ISCJELJENJE SLIJEPACA 

22 Dođoše u Betsaidu. Tada mu donesoše slijepa i zamoliše 
ga, da ga se dotakne. 23 On uze slijepca za ruku i izvede ga 
van pred selo. Tada pokvasi njegove oči pljuvačkom, metnu 
ruke na nj i zapita ga: »Vidiš li što?« 24 On pogleda i reče: 
»Vidim ljude, gdje hodaju, kao da bi bili drva.«* 25 Još jedam- 
put stavi mu ruke na oči. Tada je mogao dobro vidjeti; on je 
bio iscijeljen i vidio je sve posve bistro. 26 Onda ga posla kući 
i reče: »Ne ulazi u selo!« 

PETROVO PRIZNANJE 

27 Isus otide sa svojim učenicima dalje u mjesta kod Ceza- 
reje Filipove. Putem upita svoje učenike: »Za koga me drže 
ljudi?«* 28 Odgovoriše mu: »Neki za Ivana Krstitelja, drugi za 
Iliju, drugi opet za kojega od proroka.« 29 On ih upita dalje: 
»A za koga me vi držite?« Petar mu odgovori: „Ti si Mesija." 
30 Tada im naloži, da ni s kim ne govore o njemu. 

ISUS PRORIČE SVOJU MUKU 

31 1 poče ih učiti, da Sin čovječji mora mnogo trpjeti i da 
će od starješina, svećeničkih glavara i književnika biti zabačen 
i usmrćen, ali poslije tri dana da će uskrsnuti. 32 Reče to posve 
otvoreno. Tada ga uze Petar nasamo i poče ga odvraćati. 23 A 
on se okrenu, pogleda na svoje učenike i ukori Petra rekavši: 
»Idi od mene, sotono! Ti ne držiš s Bogom, nego s ljudima.« 


NASLJEDUJ ISUSA! 

34 Tada dozva narod s učenicima i reče im: »Tko hoće da 
ide za mnom, neka se odreče samoga sebe, neka uzme svoj 
križ na sebe i neka tako ide za mnom! 35 Jer tko hoće da spasi 
svoj život, izgubit će ga; a tko izgubi svoj život poradi mene 
i poradi evanđelja, spasit će ga. 86 Što koristi čovjeku, ako 
zadobije sav svijet, a pritom izgubi svoju dušu? 87 Jer što može 
čovjek dati kao otkup za svoju dušu? 38 Tko se stidi mene i 
mojih riječi pred ovim preljubotvornim i grješnim naraštajem, 
toga će se i Sin čovječji stidjeti, kad dođe u slavi svojega Oca 
sa svetim anđelima.« 

ISUSOVO PREOBRAŽENJE 

_ 1 Nadalje im reče: »Zaista, kažem vam: Od onih, koji 

® stoje ovdje, neki ne će okusiti smrti, dok ne vide, gdje 
dolazi kraljevstvo Božje sa silom.« 2 Poslije šest dana uze Isus 
sa sobom Petra, Jakova i Ivana i povede ih same nasamo na 
visoku goru. Tada se pred njima preobrazi. 3 Njegove haljine 
postadose sjajnobijele, kako ih ne može nijedan bjelilac na 
zemlji ubijeliti. 4 Ukaza im se Ilija s Mojsijem u razgovoru s 
Isusom. 5 Tada progovori Petar i reče Isusu: »Učitelju, dobro 
je, da smo ovdje. Načinit ćemo tri sjenice: tebi jednu, Mojsiju 
jednu i Iliji jednu.« * On nije znao, što govori, tako su bili 
uplašeni. 7 Tada dođe oblak i zasjeni ih. Iz oblaka povika glas: 
»Ovo je moj ljubljeni Sin, njega slušajte!« 8 Kad pogledaše oko 
sebe, najedamput ne vidješe više nikoga sa sobom, osim sama 
Isusa. 

8 Kad su onda silazili s gore, naloži im, da nikome ne pri¬ 
povijedaju o tom ukazanju, dok Sin čovječji ne uskrsne od 
mrtvih. 10 Oni zadržaše tu stvar za sebe, ali upitaše jedan dru¬ 
goga, što znači uskrsnuti od mrtvih. 11 Upitaše ga:. »Zašto tvrde 
književnici, da treba najprije doći Ilija?« 12 On im odgovori: 
»Svakako će najprije doći Ilija i sve će obnoviti. A kako se 
može u Pismu reći o Sinu čovječjem, da će mnogo trpjeti i da 
će biti zabačen? 13 Ali vam kažem: Ilija je već došao. A učiniše 
s njim, što htjedoše. Tako stoji o njemu pisano.« 

ISCJELJENJE DJEČAKA S NEČISTIM DUHOM 

14 Kad dođoše k učenicima, vidješe veliko mnoštvo naroda 
oko njih i književnike u prepirci s njima. 13 Čim ga ugleda 

sav narod, bio je posve iznenađen, pohrli k njemu i pozdravi 
ga.* 16 On ih upita: »O čemu se prepirete s njima?« 17 Jedan 
mu iz naroda odgovori: »Učitelju, dovedoh k tebi svoga sina; 
on je opsjednut od nijemoga duha. 18 Kad ga uhvati, nateže ga 
tamo i amo. Onda se pjeni, škripi zubima i legne ukočen. 
Zamolih tvoje učenike, da ga istjeraju; ali oni ne mogoše.«. 
10 On im odvrati: »O nevjerni rode! Kako ću još dugo biti 
s vama? Kako ću vas još dugo podnositi? Dovedite ga k meni!« 

20 Dovedoše ga k njemu. Cim ga duh ugleda, stade natezati 
dječaka tamo i amo. On pade na zemlju, stade se valjati i 
pjeniti. 21 Tada (Isus) upita njegova oca: »Kako već dugo to 
ima?« On odgovori: »Od djetinjstva. 22 Često ga je već bacao 
u oganj i u vodu, da ga pogubi. Ako ti što možeš, smiluj nam 
se i pomozi nam!« 23 Isus mu odvrati: »Što se tiče mogućnosti, 
sve je moguće onome, koji vjeruje.« 24 Odmah povika dječakov 
otac sa suzama: »Vjerujem, pomozi mojemu nevjerju!« 

2S Kad vidje Isus, da se narod sve više stječe, zaprijeti neči¬ 
stome duhu i reče mu: »Duše nijemi i gluhi! Ja ti zapovijedam. 
Izađi iz njega i ne vraćaj se više nikada natrag u njega!« 
26 Povikavši i izmrcvarivši ga, izađe. Ležao je kao mrtav, tako 
da su mnogi rekli: »Mrtav je.« 27 Isus ga uhvati za ruku i 
uspravi ga. Tada on ustade. 28 Kad je došao u kuću, upitaše ga 
njegovi učenici nasamo: Zašto ga mi ne mogosmo istjerati?« 
“Odgovori im: »Ova se vrsta može istjerati samo molitvom!« 

PONOVNO PRORICANJE MUKE. 

30 Odatle otidoše dalje, i putovali su kroz Galileju. A nije 
htio, da tko dozna. 31 UČio je naime svoje učenike i govorio 
im: »Sin čovječji predat će se u ruke ljudima. Oni će ga ubiti, 
ali tri dana poslije svoje smrti on će uskrsnuti.« 32 Oni nijesu 
razumjeli toga govora; ali su se bojali da ga zapitaju. 

PREPIRANJE UČENIKA. 

33 Dođoše u Kafarnaum. Kad su bili u kući, zapita ih: »O 
čemu ste govorili putem?« 34 Oni su šutjeli, jer su se bili putem 
prepirali među sobom o tom, tko da je među njima najveći. 
“Tada on sjede, dozva k sebi dvanaestoricu i reče im: »Tko 
hoće da bude prvi, taj neka bude najzadnji i svima sluga.« 

ČUVATI SE OD SABLAZNI 

36 Tada uze dijete, metnu ga u sredinu među njih, zagrli ga 
i reče im: 37 »Tko jedno takovo dijete primi u moje ime, mene 
primi; a tko primi mene, ne primi mene, nega onoga, koji 
me posla.« 

38 Ivan mu javi: »Učitelju, vidjesmo jednoga, gdje u tvoje 
ime izgoni đavle. Mi mu to zabranismo, jer ne ide za nama.« 
“Isus odvrati: »Ne branite mu! Jer tko u moje ime čini čudo, 
ne može me odmah iza toga grditi. 40 Tko nije proti vama, taj 
je za vas. 41 Tko vam dadne u moje ime čašu vode da se napi- 
jete, jer pripadate Kristu, zaista, kažem vam: On ne će izgubiti 
svoje plaće. 42 Tko sablazni jednoga od ovih malenih, koji 
vjeruju, za njega bi bilo bolje, da mu se o vratu objesi mlinski 
kamen i da se baci u more. 43 Ako te tvoja, ruka sablaznjava, 
osijeci je! Bolje je za tebe, da uđeš sakat u život, negoli da sa 
dvije ruke ideš u pakao, u neugasivi oganj, 44 gdje njihov, crv 
ne umire, i oganj se ne gasi. 45 Ako te tvoja noga sablaznjava, 
osijeci je! Bolje je za tebe, da uđeš hrom u život, negoli da 
te sa dvije noge bace u pakao, u neugasivi oganj, 46 gdje njihov 
crv ne umire, i oganj se ne gasi. 4i Ako te tvoje, oko sabla- 
žnjava, iskopaj ga! Bolje je za tebe, da udes s jednim okom u 
Božje kraljevstvo, negoli da te sa dva oka bace u jaakao, 48 gdje 
njihov crv ne umire i oganj se ne gasi. 49 Svaki ce se ognjem 
začiniti, kao što se svaka žrtva začinja solju. 50 Dobra je so. 
Ali ako sol postane bljutava, čim ćete onda začiniti? Imajte sol 
u sebi i držite mir među sobom!« 

NERAZRJEŠIVOST ŽENIDBE 

1 Odatle se podiže i dođe u područje Judeje, s onu stranu 
"10 Jordana. Opet je mnoštvo naroda hrlilo k njemu, i on 
ga je učio, kao što je imao običaj. * Tada pristupiše farizeji k 
njemu i upitaše ga, da li je dopušteno čovjeku otpustiti svoju 
ženu? S tim ga htjedoše kušati. 3 On im reče.: »Što vam je 
zapovjedio Mojsije?« 4 Oni odvratiše: »Mojsije je dopustio, da 
se napiše raspusna knjiga, i onda da se žena otpusti.« 3 Isus, im 
odvrati: »Mojsije vam je dao tu zapovijed radi tvrdoće vašega 
srca. * U početku stvorenja stvorio je Bog čovjeka kao muza 
i ženu. 7 Zato će ostaviti muž oca i majku i prionuti za svoju 
ženu, 8 i bit će oboje jedno tijelo. Tako nijesu više dvoje, nego 
jedno tijelo. 9 A što je Bog svezao, ne smije čovjek rastavljati.« 

10 U kući ga zapitaše učenici još jedamput za to. 11 On im 
objasni:^ »Tko otpusti svoju ženu i uzme drugu, čini preljub. 
12 Ako žena ostavi svoga muža i uzme drugoga, čini preljub.« 

ISUS I DJECA 

13 Donosili su k njemu djecu, da bi ih se dotaknuo. A učenici 
su odbijali ljude. 14 Kad to vidje Isus, rasrdi se i reče im: »Pu¬ 
stite djecu, neka dolaze k meni, i ne branite im; jer je za 
takove Božje kraljevstvo.* 15 Zaista, kažem vam: Tko ne primi 
Božjega kraljevstva kao dijete, ne će doći u njega.« 10 Tada ih 
zagrli, metnu na njih svoje ruke i blagoslovi ih. 

BOGATI MLADIĆ 

17 Kad pođe dalje svojim putem, pritrča mu netko, pade 
pred_ njega na koljena i upita ga: »Učitelju dobri, što moram 
činiti, da postignem vječni život?« 18 Isus mu reče: Što me 
zoveš dobrim? Nitko nije dobar osim jedinoga Boga. 13 Znaš 
zapovijedi: Ne ubij! Ne čini preljub! Ne kradi! Ne svjedoči 
lažno! Ne varaj! Poštuj oca i majku!« 20 Onaj mu odvrati: 
»Učitelju, sve sam to obdržavao od svoje mladosti.« 21 Tada ga 
Isus pogleda Ijubezno i reče mu: »Jedno ti još treba. Idi, prodaj 
sve, sto imaš, i podaj siromasima, i imat ćeš blago na nebu. 
Onda dođi, uzmi svoj križ i hajde za mnom!« 22 Na ovu riječ 
posta čovjek žalostan i otide tužan odatle, jer je posjedovao 
mnoga dobra. 

v 23 Isus pogleda naokolo i reče svojim učenicima: »Kako je 
tešlto bogatima ući u Božje kraljevstvo!« 24 Učenici se uplašiše 
od njegovih riječi. A Isus im opetova: »Djeco, kako je teško 
onima, koji se uzdaju u imanje i dobro, ući u Božje kraljevstvo! 
2 f Lakše deva ide kroz iglene uši, negoli bogataš u Božje kra¬ 
ljevstvo.« 28 Sada se oni još više uplašiše i rekoše jedan drugome: 
»Tko se onda može spasiti?« 27 Isus pogleda na njih i reče: 
»U ljudi je nemoguće, ali ne u Boga; jer je u Boga sve moguće.«* 

NAGRADA DRAGOVOLJNOG SIROMAŠTVA 

28 »Tada mu reče Petar: Eto, mi smo sve ostavili i pošli smo 
za tobom.« 28 Isus potvrdi: »Zaista, kažem vam: Nitko poradi 
mene i poradi evanđelja ne ostavlja kuće, brata, sestre, majke, 
oca, djeteta ili polja, 30 a da ne primi sve stostruko: već sada 

u ovom svijetu — iako s progonima — kuću, brata, sestru, 
majku, dijete i polje, a u budućem svijetu vječni život. 31 Mnogi, 
koji su prvi, bit će posljednji, i mnogi, koji su posljednji, bit 
će prvi.« 

ISUS PO TREĆI PUT PRORIČE SVOJU MUKU 

32 Bili su na putu gore u Jeruzalem. Isus je išao pred njima. 
Oni su se čudili tome i za njim su išli sa strahom. Tada on uze 
opet k sebi dvanaestoricu i reče im, što ga čeka: 33 »Eto, mi 
idemo gore u Jeruzalem. Tu će se Sin čovječji predati sveće¬ 
ničkim glavarima i književnicima. Oni će ga osuditi na smrt i 
predati neznabošcima. 34 Tada će mu se narugati, popljuvati 
ga, bičevati i ubiti. Ali poslije tri dana će on uskrsnuti.« 

ZEBEDEJEVI SINOVI 

35 Tada pristupiše k njemu Jakov i Ivan, Zebedejevi sinovi, 
i zamoliše: »Učitelju, htjeli bismo, da nam ispuniš jednu molbu.« 
38 On ih upita: »Što želite od mene?« 37 Oni ga zamoliše: 
»Daj da u tvojoj slavi jedan od nas sjedne s tvoje desne, drugi 
/ s tvoje lijeve!« 38 Isus im odvrati: »Ne znate, što molite. Možete 
li piti kalež, koji ja pijem, ili krstiti se krštenjem, koje ja 
primam?« 30 Oni mu odgovoriše: „Možemo." Isus im odvrati: 
»Kalež, koji ja pijem, vi ćete piti, i krštenje, koje ja primam, 
i vi ćete primiti; 40 ali mjesto s moje desne ili s lijeve ne mogu 
ja dati; ono pripada onima, za koje je pripravljeno.« 41 Kad 
doznaše to druga desetorica, rasrdiše se na Jakova i Ivana. 42 Isus 
ih zato dozva k sebi i reče im: »Znate, neznabožački vladari 
izvršuju vlast nad svojim narodima, i velikaši čine, da oni 
osjete njihovu moć. 43 Među vama neka ne bude tako. Tko 
>. hoće, da bude velik među vama, taj neka bude vaš sluga; 44 i 
tko hoće da bude prvi među vama, taj neka bude svima sluga! 
45 1 Sin čovječji nije došao, da mu služe, nego da služi i da 
dadne svoj život u otkup za mnoge.« 

i SLIJEPAC IZ JERIHONA 

48 Oni dođoše u Jerihon. Kada je izlazio iz Jerihona s učenicima 
i s velikim mnoštvom naroda, sjedio je na putu prosjak, slijepac 
Bartimej, Timejev sin. 47 Čim je on čuo, da je tu Isus Naza- 
rejin, povika iza glasa: »Isuse, sine Davidov, smiluj mi se!« 
48 Mnogi su ga korili, neka šuti. Ali on je vikao još jače: »Sine 

Davidov, smiluj mi se!« 49 Tada stade Isus i reče: »Zovnite ga 
amo!« Zovnuše slijepca i rekoše mu: »Imaj pouzdanje! Ustani, 
zove te.« 60 Tada on zbaci sa sebe svoju haljinu, skoči i pohrli 
k Isusu. 51 Isus ga upita: »Što hoćeš od mene?« „Učitelju", 
zamoli slijepac, »učini, da mogu vidjeti!« 52 Isus mu reče: 
»Idi, vjera te je tvoja ozdravila.« Odmah je mogao vidjeti i 
pošao je putem za njim. 

ULAZAK U JERUZALEM 

.... 1 Kad se približiše k Jeruzalemu, kod Betfage i Betanije 

' ' na Maslinskoj gori, posla dvojicu svojih učenika 2 i naloži 
im: »Idite u selo, što je pred vama. Odmah na ulazu naći ćete 
privezano magare, na kojemu još nitko nije sjedio. Odvežite 
ga i dovedite! 3 Ako vas tko upita: Šta to činite, odgovorite: 
Gospodinu treba, i odmah će ga poslati amo.« 4 Oni otidoše i 
nađoše magare, napolju na putu, privezano uz vrata i odvezaše 
ga. 5 Neki, što su stajali ondje, upitaše ih: »Zašto odvezujete 
magare?« 6 Oni odgovoriše, kao što im je bio Isus zapovjedio. 
Tada ih ostaviše. 7 Oni dovedoše magare k Isusu, metnuŠe na 
nj svoje haljine, i on sjede na nj. 8 Mnogi su prostirali haljine 
na put, drugi su sterali zelene grane, što su ih bili narezali 
u poljima. 9 Koji su išli pred njim i hodili za njim, vikali su: 
»Hosana! Blagosloven, kuji dolazi u Gospodnje ime! 10 Blago- 
sloveno kraljevstvo našeg oca Davida, što dolazi! Hosana na 
visini!« 

NERODNA SMOKVA 

11 Tako on uđe u Jeruzalem i otide u hram. Razgleda sve 
unaokolo i istom uveče izađe s dvanaestoricom u Betaniju. 
12 Kad drugi dan ostaviše Betaniju, ogladnje. 13 Tada vidje izda¬ 
leka smokvu s lišćem. Pođe k njoj, ne bi li možda našao što 
na njoj. Ali kad dođe tamo, ne nađe ništa osim lišća, jer još 
nije bilo vrijeme smokvama. 14 On joj doviknu: »Do vijeka 
neka više nitko ne jede roda od tebe.« Čuli su to njegovi 
učenici. 

ČIŠĆENJE HRAMA 

15 Tako dođoše u Jeruzalem. On ode u hram i stade izgoniti 
prodavače i kupce u hramu. Ispremeta stolove mjenjačima i 
klupe trgovcima golubova 18 i ne dopusti, da tko pronese i samo 
jednu posudu kroz hram. 17 On ih podsjeti na ono: »Ne stoji 

li pisano: Moja kuća mora biti kuća molitve za sve narode? 
A vi načiniste od nje razbojničku špilju.« 18 Kad to doznaše 
svećenički glavari i književnici, pomisliše na to, kako bi ga 
pogubili. Ali su ga se bojali, jer je sav narod bio zanesen nje¬ 
govom naukom. 

SNAGA VJERE 

19 Uveče ostaviše opet grad. 20 Ujutro prođoše pokraj one 
smokve i vidješe, kako se posušila do u korijen. 21 Petar se 
sjeti i reče mu: »Učitelju, gle, smokva, što si je prokleo, 
posušila se!« 22 Isus im reče: »Imajte vjeru u Boga! 23 Zaista, 
kažem vam: Ako tko rekne ovoj gori: Digni se i baci se u 
more, i ne posumnja u svome srcu, nego uzvjeruje, da će se 
ispuniti njegova riječ, to će mu biti. 24 Zato vam kažem: U 
molitvi možete zaželjeti, bilo što. Vjerujte samo, da ćete primiti, 
i bit će vam. 25 1 kad se spremate na molitvu, oprostite, ako 
što imate proti komu, da i vaš Otac na nebesima vama oprosti 
vaše grijehe. [ 2S Ako li vi ne oprostite, ni vaš Otac na nebe¬ 
sima ne će oprostiti vama vaših grijeha.]« 

PITANJE O VLASTI 

27 Dođoše opet u Jeruzalem. Kad je hodao po hramu, pristu- 
piše k njemu svećenički glavari, književnici i starješine 28 i 
upitaše ga: »Kojom vlasti to činiš? Tko ti je dao vlast da to 
činiš?« 29 Isus im odvrati: »Ja ću na vas staviti jedno pitanje. 
Ako mi odgovorite, i ja ću vama kazati, kojom vlasti to činim. 
30 Da li je Ivanovo krštenje bilo s neba ili od ljudi? Odgovorite 
mi!« 31 Oni su razmišljali u sebi: Ako reknemo: S neba, on 
će odvratiti: Zašto mu onda nijeste vjerovali? 32 Ako reknemo: 
Od ljudi; bojali su se naroda, jer su svi držali Ivana pravim 
prorokom. 33 Tako odgovoriše Isusu: »Ne znamo.« Isus im od¬ 
vrati: »Tada ni ja vama ne ću kazati, kojom vlasti ovo činim.« 

PRIČA O VINOGRADU I VINOGRADARIMA 

_. _ 1 Govorio im je u pričama: »Čovjek posadi vinograd. 

^ Ogradi ga plotom, iskopa tijesak i načini kulu. Tada ga 
dade u zakup vinogradarima i otide izvan zemlje. 2 Kad je bilo 
vrijeme, posla k vinogradarima slugu, da primi od vinogradari 
svoj dio vinogradskoga prihoda. 3 Ali ga oni uhvatiše, izbiše 

ga i otjeraše ga praznih ruku. 4 Tada posla k njima drugoga 
slugu. Ali su i njega zlostavili i pogrdili. “Posla još trećega, 
kojega ubiše. I tako još mnoge druge, koje što izbiše, što ubiše. 

6 1 još je imao svojega jedinog, ljubljenog sina. Najposlije posla 
i njega k njima. Mislio je naime: Bit će ih strah od mojega 
sina. 7 Ali vinogradari rekoše među se: To je baštinik. Hajde, 
ubijmo ga; tada će baština pripasti nama! “Uhvatiše ga dakle, 
ubiše ga i izbaciše napolje iz vinograda. 8 Sto će sad učiniti 
gospodar vinograda? Doći će, pogubit će vinogradare i drugima 
dati vinograd. 10 Nijeste li ikada čitali u Pismu ovo: Kamen, 
koji odbaciše graditelji, postade ugaoni kamen;’ 1 ' 11 to se do¬ 
godi od Gospodina, to je čudo pred našim očima?« 18 Tada su I 
gledali da ga uhvate; ali su se pobojali naroda. Bili su naime 
opazili, da je on htio njih pogoditi ovom pričom. 

PITANJE O POREZU, O USKRSNUĆU I O NAJVEĆOJ 
ZAPOVIJEDI 

13 Onda poslaše k njemu neke farizeje i Herodovce, da bi 
ga uhvatili u jednoj izjavi. 14 Oni dođoše i rekoše mu: »Uči¬ 
telju, znamo, ti si istinit i ne pitaš ni za koga; jer ne gledaš 
tko je tko, nego učiš Božji put po istini. Je li dopušteno ili 
nije davati caru porez? Moramo li ga ili ne moramo davati?« 

15 On prozre nijhovo licemjerje i reče im: »Zašto me kušate? 
Donesite mi denar, da ga vidim!« 10 Oni mu ga donesoše. On 
ih upita: »Čiji je ovo lik i natpis?« Odgovorile mu: „Carev". 

17 Isus im odvrati: »Dajte dakle caru, što pripada caru, a Bogu, 
što pripada Bogu!« I oni su mu se divili. 

19 1 dođoše k njemu saducejg, koji tvrde, da nema uskrsnuća. 

I oni ga upitaše. 18 „Učitelju", rekoše, »Mojsije nam je pro¬ 
pisao: Ako kome umre brat i ostavi ženu, a djece ne ostavi, f 
onda treba njegov brat uzeti njegovu ženu i svojemu bratu 
odići potomka. 20 A bilo je sedam braće. Prvi uze ženu i umrije 
ez potomka. 21 Tada je uze drugi i umrije bez potomka, 
isto tako i treći, 22 i sva sedmorica ne ostaviše potomka. Poslije 
sviju umrije i žena. 23 Kojemu će sad od njih pripasti ona kao 
žena kod uskrsnuća, kad uskrsnu? Jer su je sva sedmorica imala 
za ženu.« 24 Isus im odvrati: »Nijeste li zato u zabludi, jer ne 
razumijete niti Pisma niti moći Božje? 25 Jer kada uskrsnu od 
mrtvih, više se ne žene i više se ne udavaju, nego su kao anđeli 
na nebesima. 23 A što se tiče uskrsnuća od mrtvih, nijeste li 


čitali u Mojsijevo knjizi na mjestu o grmu, kako mu Bog reče: 
Ja sam Bog Abrahamov, Bog Izakov i Bog Jakovljev? 27 On 
međutim nije Bog mrtvih, nego živih. Vi ste dakle u teškoj 
zabludi.« 

28 Jedan od književnika bio je slušao njihovu prepirku i 
opazio, kako im je zgodno odgovorio. I on pristupi i zapita ga: 
»Koja je prva od svih zapovijedi?«* 28 Isus odgovori: „Prva 
glasi: Čuj, Izraele, Gospodin, naš Bog jest jedini Gospodin. 
30 Ljubi Gospodina, svoga Boga, svim srcem, svom dušom, svom 
pameti i svom svojom snagom! [Ovo je prva zapovijed.] 13 Druga 
glasi: Ljubi svoga bližnjega kao samoga sebe! Važnije zapovi¬ 
jedi od ovih nema.« 32 Tada mu reče književnik: »Dobro, uči¬ 
telju, posve si pravo rekao: Samo je jedan Bog, i osim njega 
nema drugoga. 33 Njega ljubiti svim srcem, svom dušom, svom 
pameti kao samoga sebe: to je vrjednije od svih žrtava paljenica 
i zaklanica.« 34 Kad vidje Isus, kako pametno odgovori, reče 
mu: »Nijesi daleko od Božjega kraljevstva.« Otada se ne usudi 
više nitko, da ga što zapita. 

PITANJE ISUSOVO O SINU DAVIDOVU. 

UDOVIČINA ŽRTVA 

35 Kad je Isus učio u hramu, zapita: »Kako mogu književnici 
tvrditi, da je Mesija Davidov sin? 36 Ipak sam David kaže u 
Duhu Svetom: Reče Gospodin mome Gospodinu: Sjedi meni 
s desne, dok položim tvoje neprijatelje za podnožje tvojim 
nogama! 37 Sam David naziva ga „Gospodinom", kako može 
dakle biti njegov sin?« Veliko mnoštvo naroda rado ga je 
slušalo. 38 Dalje im reče u svojoj pouci: »Čuvajte se književnika! 
Oni rado idu u dugačkim haljinama, hoće, da ih se pozdravlja 
na javnim mjestima 39 i da zauzimaju u sinagogama prva mjesta 
i na gozbama pročelja. 40 Oni prosipaju udovičke kuće i zato 
naoči izgovaraju duge molitve. Njih čeka stroži sud.« 

41 On je sjedio prema blagajni za prinose i vidio, kako narod 
ubacuje novce u blagajnu. Mnogi su bogataši ubacivali mnogo. 
42 Jedna siromašna udovica dođe i metnu dvije lepte, što čini 
kodrant. 43 Tada dozva svoje učenike i reče im: »Zaista, kažem 
vam: Ova siromašna udovica metnula je više u blagajnu nego 
svi drugi. 44 Jer $vi drugi ubaciše od svoga suviška, a ona metnu 
od svoga siromaštva sve, što je imala, svu svoju hranu.« 

RAZORENJE JERUZALEMA 

13 * ? ac ! ,e lz ^io iz hrama, reče mu jedan od njegovih 

° učenika: »Učitelju, gle ovo silno kamenje, ove silne 
građevine!« 2 Isus mu odvrati: »Vidiš li te sjajne građevine? Ni 
kamen na. kamenu ne će ovdje ostati, koji se ne će razvaliti.« 

v 3 Kad je onda sjedio na Maslinskoj gori prema hramu, upi¬ 
taše ga nasamo Petar, Jakov, Ivan i Andrija: 4 »Kaži nam, kad 
će se to dogoditi, i koji je znak, kad će se to sve ispuniti?« 
5 Isus im odgovori: »Pazite, da vas tko ne zavede! 6 Jer će 
mnogi doći u moje ime i reći: Ja sam. I mnoge će zavesti. 7 Kad 
čujete ratove i glasove o ratovima, nemojte se smesti! To mora 
tako doći, ali još nije s tim svršetak. 8 Jer će se podići narod 
protiv naroda i kraljevstvo protiv kraljevstva. Bit će potresi na 
sve strane i glad. Ali to je istom početak jadima. 8 Čuvajte se! 
Predavat će vas radi mene na sudove, bičevat će vas u sina¬ 
gogama i vodit će vas pred namjesnike i kraljeve, da svjedo¬ 
čite pred njima. 10 Svima narodima mora se najprije navijestiti 
evanđelje. 11 Kad vas onda povedu i stave pred sud, ne brinite 
se, što ćete govoriti; nego recite, što vam se dade u onaj čas! 
Jer nijeste vi, koji govorite, nego Duh Sveti. 12 Brat će svojega 
brata, otac će svojega sina predati na smrt. Djeca će ustati na 
svoje roditelje i usmrtit će ih. 13 Poradi mojega imena bit ćete 
od svih mrzeni. Ali tko ustraje do kraja, spasit će se. 14 Kad 
vidite mrzost opustošenja ondje, gdje ne bi smjela biti — tko 
čita, neka razumije! — onda neka ljudi u Judeji bježe u gore! 
,5 Tko^je na krovu, neka ne silazi u kuću i neka ne ulazi da 
uzme što sa sobom iz kuće 10 Tko je u polju, neka se ne vraća 
natrag da uzme svoju haljinu! 17 Teško trudnima i dojiljama 
u one dane! 18 Molite se, da se to ne dogodi zimi! 

PONOVAN KRISTOV DOLAZAK I SVRŠETAK SVIJETA 

10 U one dane bit će nevolja, kakve nije bilo od početka 
svijeta, što ga je-Bog stvorio, dosad, niti će je ikad biti. 20 Kad 
Gospodin ne bi skratio one dane, ne bi se spasio nijedan čovjek. 
Ali poradi izabranih, koje izabra, skratio je one dane. 21 Ako 
vam onda tko rekne: Ovdje je Mesija? - Ondje je on! — ne 
vjerujte! 22 Jer će ustati lažni Mesije i lažni proroci i činit će 
znakove i čudesa, da zavedu, ako je moguće, i izabrane. 23 Budite 
dakle na oprezu! Eto, sve vam kazah unaprijed. 24 U dane 
poslije te nevolje sunce će pomrčati i mjesec svoju svjetlost 


izgubiti, 23 zvijezde će padati s neba i sile se nebeske pokrenuti. 
20 Tada će se vidjeti gdje dolazi Sin čovječji na oblacima s veli¬ 
kom moći i slavom. 27 On će poslati svoje anđele i sabrat će 
svoje izabrane od četiri vjetra, od kraja zemlje do kraja neba. 

28 Od smokve naučite priču: Kad njezine grane postanu 
sočne i potjeraju lišće, onda znate, da je blizu ljeto. 29 Tako i 
v-i, kad vidite ovo da nastaje, znajte, da je to pred vratima. 
30 Zaista, kažem vam: Ovaj naraštaj ne će proći, dok se sve 
ovo ne zbude. 31 Nebo i zemlja će proći, ali moje rijeći ne će 
proći. 32 A onaj dan i onaj čas ne zna nitko, ni anđeli na nebu 
ni Sin, nego samo Otac. 

BUDNOST JE POTREBNA 

33 Pazite, bdijte i molite se; jer ne znate, kad je vrijeme. 
34 Ono je kao u čovjeka, koji je pošao na put. Kad je ostavljao 
svoju kuću, predao je svojim slugama kućanstvo, svakomu je 
odredio svoj posao, vrataru je naložio da bude budan. 36 Budite 
dakle budni! Jer ne znate, kad dolazi gospodar kuće, da li 
uveče ili u ponoći ili u pijetle ili ujutro. 30 Mogao bi doći iz¬ 
nenada i naći vas gdje spavate. 37 Što kažem vama, kažem svima: 
»Budite budni!« 

ODLUKA VISOKOG VIJEĆA 

1 Poslije dva dana bio je Vazam, blagdan beskvasnih kru- 
hova. Tada su tražili svećenički glavari i književnici 
priliku, da ga iz prijevare uhvate i ubiju.* 2 Ali rekoše: »Samo 
ne na blagdan! Inače će se pobuniti narod.« 

POMAZANJE U BETANIJI 

3 Kad je on boravio u Betaniji u kući Simona Gubavca i bio 
za stolom, dođe žena s alabastrenom posudom punom drago¬ 
cjenoga čistog nardova ulja. Ona razbi alabastrenu posudu i izli 
ulje na njegovu glavu. 4 Na to se neki rasrdiše i rekoše jedan 
drugome: »Čemu ovo rasipanje pomasti? 5 Mogla se ta po¬ 
mast prodati za više od trista đenara i novac dati siromasima.« 
I mrmljali su na nju. 6 A Isus reče: »Ostavite je! Zašto je 
žalostite? Ona učini dobro djelo na meni. 7 Jer siromaha imate 
uvijek među sobom i možete im dobro činiti, kadgod hoćete; 
a mene nemate uvijek. 8 Ona je učinila, što je mogla; ona 



88 


MARKO 14, 9 - 28 


MARKO 14, 29 - 49 


89 


pomaza unaprijed moje tijelo za ukop. 8 Zaista, kažem vam: 
Svuda po svemu svijetu, gdje se bude propovijedalo evanđelje, 
kazat će se i za njen spomen, što je ona učinila.« 

IZDAJA 

'"Tada otide Juda Iskariot, jedan od dvanaestorice, k sve¬ 
ćeničkim poglavarima da im ga izda. 11 Oni se obradovaše, 
kad to čuše, i obećaše mu dati novaca. Sad je tražio zgodu 
da ga izda. 

POSLJEDNJA VEČERA I USTANOVA EUHARISTIJE 

12 U prvi dan beskvasnih kruhova, kad se običavalo klati 
vazmeno janje, upitaše ga njegovi učenici: »Kamo ćemo ići 
da pripravimo za te vazmeno janje?« 13 Tada posla dvojicu 
svojih učenika i naloži im: »Idite u grad! Tamo će vas sresti 
čovjek s krcagonu Idite za njim; 14 i gdje uđe, kažite gospodaru 
one kuće: Učitelj pita: Gdje je soba, u kojoj mogu održati 
vazam sa svojim učenicima? 15 On će vam pokazati veliku dvo¬ 
ranu opremljenu jastucima. Ondje nam zgotovite!« 

16 Učenici otidoše u grad i nađoše, kao što im je bio Isus 
kazao, i ugotoviše vazam. 

17 . uve ^ e > dođe s dvanaestoricom. 18 Kad su bili za 
stolom i jeli, Isus reče: »Zaista, kažem vam: Jedan od vas, koji 
jede sa mnom, izdat će me.« 18 Ožalošćeni pitali su ga jedan 
za drugim: ,,E>a nijesam ja?“ 20 On im odvrati: »Jedan je od 
Y as .dvanaestorice, jedan, koji umače sa mnom u zdjelu. 21 Sin 
čovječji ide, istina, kao što je pisano za njega; ali teško čo¬ 
vjeku, koji izda Sina čovječjega! Bolje bi bilo tomu čovjeku, 
da se nije rodio.« 

22 Dok su blagovali, uze Isus kruh, blagoslovi ga, prelomi 
ga i dade im ga i reče: »Uzmite, ovo je moje tijelo.« 23 Tada 
uze kalež, zahvali i dade im ga, i pili su svi iz njega. 24 Pritom 
im reče: »Ovo je moja krv [Novoga] Zavjeta, koja se prolijeva 
za mnoge. 25 Zaista, kažem vam: Više ne ću piti od ovoga 
trsova roda do onog dana, kad ga budem pio posve novoga 
u Božjem kraljevstvu.« 28 Tada izmoliše hvalospjev i izađoše 
na Maslinsku goru. 

27 Tada im Isus reče: »Svi ćete se vi sablazniti o mene ovu 
noć. Jer stoji pisano: Udarit ću pastira, onda će se razbježati 
ovce. 28 Ali poslije svojega uskrsnuća ići ću pred vama u Gali- 


[ leju.« 28 Petar mu odvrati: »Ako se i svi sablazne o tebe, ja 

I ne ću.« 30 Isus mu odvrati: »Zaista, kažem ti: Još noćas, prije 

nego pijetao dva puta zapjeva, tri puta ćeš me zatajiti.« 31 A 
on je još revnije uvjeravao: »I ako bi morao poći u smrt s to¬ 
bom, ne ću te zatajiti.« Tako su tvrdili i svi drugi. 

GETSEMANI 

32 Dođoše u zaselak, koji se zvao Getsemani. On reče svojim 
učenicima: »Sjedite ovdje, dok se pomolim!« 33 Samo uze sa 
sobom Petra, Jakova i Ivana. Tada poče drhtati i plašiti se. 

1 31 Reče im: »Žalosna je moja duša do smrti. Ostanite ovdje 

i bdijte!« 

35 Tada otide malo dalje, baci se na zemlju ničice i molio 
se, da bi ga mimoišao ovaj čas, ako je moguće. 38 »Aba, Oče«, 
reče, »tebi je sve moguće; uzmi ovaj kalež od mene! Ali ne 
kako ja hoću, nego kako ti hoćeš.« 37 Tada dođe opet i nađe 
ih gdje spavaju. Reče Petru: »Simone, ti spavaš? Zar nijesi 
mogao bdjeti ni jednu uru?* 38 Bdijte i molite se, da ne padnete 
u napast! Duh je, istina, voljan, ali je tijelo slabo.« 

I 38 Udalji se po drugi put i pomoli se istim riječima. 40 Kad 

se vratio, nađe ih opet gdje spavaju. Oči su im bile otežale, 
i nijesu znali, što bi mu odgovorili. 

41 Dođe po treći put i reče im: »Jednako spavate i počivate? 
Dosta. Došao je čas. Evo, Sin čovječji predat će se u ruke 
grješnicima. 42 Ustanite, hajdemo! Evo, moj se izdajnik pribli- 
žuje!« 

43 Dok je još govorio, dođe već Juda, jedan od dvanaestorice, 
i s njim [velika] četa s mačevima i toljagama po nalogu sveće¬ 
ničkih glavara, književnika i starješina. 44 A izdajnik je bio s 
4 njima ugovorio znak: »Koga ja poljubim, taj je. Uhvatite ga 
i odvedite ga oprezno!« 

ISUSA UHVATIŠE 

45 Kad dođe, odmah pristupi k njemu, poljubi ga i reče: 
»Učitelju!« 40 Sada metnuše ruke na njega i uhvatiše ga. 47 A 
jedan od onih, što su stajali ondje, potegnu mač, udari njim 
slugu velikoga svećenika i odsiječe mu uho. 

48 Isus im reče: »Kao na razbojnika izašli ste s mačevima i 
toljagama, da me uhvatite. 48 Svaki sam dan bio među vama u 
hramu i učio, i nijeste me uhvatili. Ali se mora ispuniti Pismo.« 

s Tada ga svi (njegovi) ostaviše i pobjegoše. 51 A neki mladić, 
koji je na golu tijelu nosio samo platnenu haljinu, išao je za 
njim; i uhvatiše ga.* 52 A on ostavi platnenu haljinu i gol po- 
bježe od njih. 

ISUS PRED VISOKIM VIJEĆEM 

_ 53 Odvedoše Isusa k velikomu svećeniku. Tamo su se sabrali 
svi svećenički glavari, starješine i književnici. 54 Petar je išao 
za njim izdaleka do u dvorište velikoga svećenika. Ondje sjede 
sa slugama uz vatru, i grijao se. 55 Svećeni;ki glavari i sve 
visoko vijeće tražili su svjedočanstvo protiv Isusa, da ga ubiju. 
Ali ne nađoše nijedno. 56 Istina, iznesoše mnoge lažne izjave 
o njemu, ali njihove izjave nijesu bile suglasne. 57 Neki još 
ustadoše i lažno izjaviše o njemu: 58 »Mi smo čuli gdje on go¬ 
vori: Ja ću razvaliti ovaj hram, koji je sagrađen čovječjom 
rukom, i u tri dan sagradit ću drugi, koji nije načinjen čovje¬ 
čjom rukom.*« 50 Ali ni u tom se nije slagala njihova izjava. 
00 Tada se diže veliki svećenik, stupi na sredinu i zapita Isusa: 
»Zar nemaš ništa odvratiti na to, što ovi iznose proti tebi?« 
61 On je šutio i nije ništa odgovorio. Opet ga zapita veliki 
svećenik: »Jesi li ti Mesija, Sin Blagoslovenoga?« 62 A Isus od¬ 
govori: —- »Ja sam; i vidjet ćete Sina čovječjega gdje sjedi s 
desne Svemogućega i dolazi na nebeskim oblacima.« 63 Tada 
veliki svećenik razdera svoju haljinu i reče: »Čemu trebamo 
još svjedoke? 64 Čuli ste hulu na Boga; što vam se čini?« Oni 
jednoglasno izjaviše, da je zaslužio smrt. 65 1 neki su pljuvali 
na nj, pokrivali mu lice, udarali ga pesnicama i rugali se: 
»Proreci!« Sluge su ga udarale po obrazu. 

PETROVO ZATAJENJE 

_ 06 Dok je Petar bio dolje u dvorištu, dođe jedna od slu¬ 
škinja velikog svećenika. 67 Kad vidje gdje se Petar grije, pogleda 
na nj i reče: »I ti si bio s Isusom Nazarejinom.« 68 On zataji 
i reče: »Ne znam i ne razumijem, što govoriš.« Tada izađe 
napolje u predvorje. I pijetao zapjeva. 69 1 kad ga vidje ondje 
sluškinja, reče onima, što su tu stajali: »Ovaj je jedan od njih.« 
70 On opet zataji. Malo zatim oni, što su okolo stajali, rekoše 
Petru: »Doista si ti jedan od njih jer si Galilejac.« 71 Tada se 
poče kleti i preklinjati: »Ne znam toga čovjeka, o kojem 
govorite. 72 Odmah zapjeva pijetao po drugi put. I Petar se 

sjeti riječi, koju mu je bio Isus rekao: »Prije nego zapjeva 
pijetao dva puta, zatajit ćeš me tri puta.« I on proplaka. 

ISUS PRED PILATOM 

1 Odmah u rano jutro održaše svećenički glavari vije- 
® ćanje sa starješinama i književnicima, cijelo visoko vijeće. 
Oni dadoše Isusa svezana odvesti i predati Pilatu. 2 Pilat ga 
upita: »Jesi li ti kralj židovski?« On mu odgovori: „Ti kažeš." 
8 1 iznesoše svećenički glavari mnoge tužbe proti njemu. 4 Pilat 
ga upita dalje: »Zar ništa ne odgovaraš? Čuj ipak, što sve iznose 
protiv tebe!« 5 Ali Isus ne odvrati više ništa, tako da se Pilat 
čudio. 

6 O blagdanu običavao im je pustiti jednoga sužnja, kojega 
su smjeli sebi izmoliti. 7 Tada je ležao u zatvoru čovjek, po 
imenu Baraba, s drugim buntovnicima. Oni su u buni počinili 
umorstvo. 8 1 tako izađe mnoštvo naroda gore i zamoli ono, 
što bi mu svagda davao. 9 Pilat ih upita: »Hoćete li da vam 
pustim židovskoga kralja?« 10 On je bio dobro zapazio, da su 
ga svećenički glavari bili predali iz zavisti. 11 Ali svećenički 
glavari nagovoriše narod, da im radije pusti Barabu. 12 Pilat im 
odvrati: »A što da činim s ovim, što ga zovete židovskim 
kraljem?« 13 Oni povikaše: „Propni ga!“ 14 ,,A što je zlo učinio?" 
upita ih Pilat. Oni su samo vikali još jače: »Propni ga!« 

15 Pilat htjede zadovoljiti narodu i pusti mu Barabu. A Isusa 
dade bičevati i predade, da ga propnu. 

16 1 vojnici ga odvedoše u nutarnjost dvora, u sudnicu, i 
sazvaše cijelu četu. 17 Ogrnuše mu skerletnu kabanicu, opletoše 
vijenac od trnja i metnuše ga na njega. 18 Tada su ga pozdra¬ 
vljali: »Zdravo, kralju židovski!« 19 Pritom su ga udarali trskom 
po glavi, pljuvali na nj, pregibali svoje koljeno i klanjali mu se. 

ISUSA GRDE I PROPINJU 

20 Pošto su mu se bili tako narugali, svukoše mu skerletnu 
kabanicu i obukoše ga u njegove vlastite haljine. Tada ga po¬ 
vedoše napolje, da ga propnu. 21 Natjeraše nekoga, koji je do¬ 
lazio s polja i upravo prolazio, Simona iz Cirene, Aleksandrova 
i Rufova oca, da mu ponese križ. 

22 Tako ga dovcdoše na mjesto Golgotu, što znači kosturnica. 
23 Ondje mu dadoše vino sa smirnom. Ali on ne uze. 24 Tada 
ga propeše i razdijeliše njegove haljine među se bacivši za njih 
kocke, tko će šta dobiti. 

ISUSOVA SMRT 

25 Bila je treća ura, kad ga propeše. 26 Natpis s naznakom 
njegove krivnje glasio je: »Židovski kralj.« 27 S njim propeše 
dva razbojnika, jednoga s njegove desne, drugoga s njegove 
lijeve. 28 Tako se ispuni riječ Pisma: »Ubrojen je među zlo¬ 
čince.« 

29 Koji su prolazili, hulili su na nj, mahali glavom i govo¬ 
rili: »Ha, ti ceš razvaliti hram i u tri ga dana opet sagraditi! 
30 Siđi s križa i spasi samoga sebe!« 31 Isto tako su se rugali s 
njime i svećenički glavari s književnicima i govorili jedan 
drugome: »Druge je spašavao, a samoga sebe ne može spasiti. 
32 Mesija, Izraelov kralj, neka sad siđe s križa, da vidimo i 
vjerujemo!« I oni, što su bili s njim propeti, rugali su mu se. 

33 O šestoj uri nastade tama po svoj zemlji, što je potrajala 
do devete ure. 3,1 0 devetoj uri povika Isus iza glasa: »Eloi, 
Eloi, lama sabaktani«, što znači: »Bože moj, Bože moj, zašto 
si me ostavio?« 35 Neki od onih, što su okolo stajali, čuše to i 
rekoše: »Zove Iliju.« 36 Tada otrča jedan, napuni spužvu octa, 
natače je na trsku, dade mu piti i reče: »Da vidimo, hoće 
li doće Ilija, da ga skine!« 37 A Isus još jedamput povika iza 
glasa i izdahnu. 

38 Tada se hramska zavjesa razdera na dvoje odozgo do dolje. 
36 Satnik, koji je stajao prema njemu i vidio, gdje izdahnu 
tako, reče: »Zaista, ovaj je čovjek bio Sin Božji.« 

40 Izdaleka su gledale i žene, među njima Marija Magda¬ 
lena, Marija, mati Jakova Mlađega i Josipa, i Saloma. 41 One 
su ga bile pratile već u Galileji i posluživale ga. I još mnoge 
druge bile su tu, koje su s njim bile uzašle u Jeruzalem. 

ISUSOV POKOP 

42 Već je bila večer, usto priprava, dan uoči subote. 43 Tada 
dođe Josip iz Arimateje, ugledan vijećnik, koji je također 
očekivao Božje kraljevstvo. On odvažno pođe k Pilatu i zamoli 
mrtvo Isusovo tijelo. 44 Pilat se začudi, da je već umro. Zato 
dozva satnika i zapita, da li je umro.* 45 Kad mu satnik to 
potvrdi, darova Josipu mrtvo tijelo. 43 Ovaj kupi platno, skinu 
ga i zavi ga u platno. Tada ga položi u grob, koji je bio isječen 
u stijeni. Pred ulaz u grob navali kamen. 47 Marija Magda¬ 
lena i Marija, Josipova mati, gledale su, gdje je bio položen. 


USKRSNUĆE 

1 Pošto prođe subota, kupiše Marija Magdalena, Marija, 
1° Jakovljeva majka, i Saloma mirisa, da pođu i da ga po¬ 
mažu.* 2 Vrlo rano u prvi dan tjedna dođoše na grob, kad je 
sunce upravo izašlo. 3 Govorile su među sobom: »Tko će nam 
odvaliti kamen s grobnoga ulaza?« 4 Kad su pogledale, vidješe, 
da je kamen bio već odvaljen. Bio je naime vrlo velik. 

6 Uniđoše u grob i vidješe mladića u bijeloj haljini gdje 
sjedi s desne strane, i vrlo se uplašiše. 6 A on im reče: »Ne 
bojte se! Tražite Isusa Nazarejina, Propetoga. Uskrsnuo je, 
nije ovdje. Evo, ovdje je mjesto, kamo su ga bili položili. 7 Sad 
idite i javite njegovim učenicima, posebno Petru: On ide pred 
vama u Galileju. Tamo ćete ga vidjeti, kao što vam reče.« 
8 One izađoše i otrčaše od groba, jer ih obuze strah i trepet. 
Nikome ništa ne kazaše o tom, jer su se bojale. 

ISUS SE JAVLJA MAGDALENI, DVOJICI UČENIKA I 
SVIMA UČENICIMA 

9 Izakako je bio rano u prvi dan tjedna uskrsnuo, javi se 
najprije Mariji Magdaleni, iz koje je bio istjerao sedam đavola. 
10 Ona otide i javi onima, što su bili s njim, a koji su tugovali 
i plakali. 11 Kad su oni čuli, da je živ i da se je njoj objavio, 
nijesu vjerovali. 12 Potom se javi u stranom obličju dvojici od 
njih na putu, kad su išli u selo. 13 1 oni otidoše i javiše osta¬ 
lima. Ali ni njima nijesu vjerovali. 

14 Najposlije se javi jedanaestorici, kad su bili za stolom. Pre¬ 
kori ih za njihovo nevjerje i tvrdoću njihova srca, što nijesu 
bili vjerovali onima, koji su ga bili vidjeli, da je uskrsnuo. 

15 Tada im reče: »Idite u sav svijet i propovijedajte evanđelje 
svima stvorenjima! 10 Tko uzvjeruje i pokrsti se, spasit će se; 
a tko ne uzvjeruje, osudit će se. 17 One, koji vjeruju, pratit će 
ova čudesa: U moje ime izgonit će đavle, govorit će novim 
jezicima. 18 Uzimat će zmije u ruke, i ako otrov smrtonosan 
popiju, ne će im nauditi. Na bolesnike će stavljati ruke, i oni 
će ozdravljati.« 

19 Pošto im je Gospodin Isus bio tako izgovorio, bi uzet u 
nebo, i sjede Bogu s desne strane. 20 A oni otidoše i stadoše 
posvuda propovijedati. Gospodin je djelovao s njima i potvrđi¬ 
vao njihovu riječ čudesima, što su slijedila. 



94 


EVANĐELJE PO LUKI 


1. Sveti'Lukaje rodom poganin iz Antiohije u Siriji. 
Tamo je, kao jedan od prvih pogana, prešao na kršćanstvo. Po 
svoj prilici ga je obratio i krstio sv. Pavao, njegov duhovni 
vođa. Luka je bio po narodnosti Grk. Po svojem zvanju bio 
je liječnik (Kol. 4, 14), što se očito vidi i u njegovim spisima. 
Kao prijatelj i suradnik apostola pratio je sv. Pavla na njegovu 
drugom i trećem misijskom putovanju (Dap. 16, 10—17; 20, 
5—21, 18) i boravio je kod njega za njegova sužanjstva u Ceza- 
reji i Rimu (Dap. 24, 26; 27; 28; Kol. 4, 14). Ćini se, da je u 
pokrajini Ahaji umro kao starac mučeničkom smrti. Crkva 
slavi njegovu svetkovinu dne 18. listopada. 

2. Da je sv. Luka pisac trećega Evanđelja, svje¬ 
doči jednoglasno predaja stare Crkve. Što je evanđelistu Marku 
bio apostol Petar, to je evanđelistu Luki bio apostol Pavao. 
Irenej piše o njemu: »Luka, Pavlov drug, sastavio je u jednu 
knjigu evanđelje, što ga je propovijedao Pavao.« 

3. Evanđelje po Luki bilo je upućeno na izvore. Ovi 
izvori bili su prvi. Tu je bio Pavao, tu su bili »očevici i 
sluge riječi«, s kojima je Luka surađivao (i, 2). Služio se i prije 
napisanim Evanđeljima: Evanđeljem po Marku. A vrlo je vjero¬ 
jatno, da je događaje iz Isusova djetinjstva čuo iz usta same 
B. D. Marije, kojoj je podigao u svom Evanđelju ponajljepši 
spomenik, kad je iznio njezin Magnifikat, tu najljepšu pjesmu 
na svijetu. 

4. Evanđelje po Luki posvećeno je Teofilu, uglednome 
kršćaninu u Rimu, a imalo je za čitatelje sve kršćanske 
općine, što ih je utemeljio na sve strane Apostol naroda, 
sv. Pavao. 

5. Svrha je Evandjelju po Luki lijepo uređenim prika¬ 
zom Isusova života utvrditi plemenitoga pokrštenika Teofila i 
po njemu sve druge čitatelje u osvjedočenju o pouzdanosti i 
istini kršćanskih nauka. On ide za tim, da dokaže, kako je Isus 
Krist Spasitelj svih naroda i svih vremena. A pritom izabira 
evanđelist Luka takove činjenice, koje pokazuju Isusa kao 
milosrdnog i ljubeznog Spasitelja, koji se tako milostivo zau¬ 
zima za ljude siromahe, za grješnike i za sve bijednike na 
svijetu. 

6. Ovo treće Evanđelje napisano je prije razorenja 
Jeruzalema (70.), jer se u njemu ne spominje ništa o toj 
velikoj činjenici. Po svoj prilici napisao je Luka svoje Evan¬ 
đelje izrteđu 61. i 63. godine, kada je ono boravio u R i m u 
kod apostola Pavla, koji je, kao Apostol naroda, dao Evanđelju 
po Luki biljeg i značaj svjetske povijesti. Velike događaje spa¬ 
senja unio je evanđelist Luka u tok svjetske povijesti. 

LUKA 


PREDGOVOR 

1 Već su mnogi poduzeli da napisu izvještaj o događajima, 
' što su se zbili među nama,* 2 onako, kako nam preda- 
doše prvotni očevici i sluge riječi. 3 Tako i ja namislih, da 
pomno ispitam sve događaje od prvih njihovih početaka i da 
ih po redu napišem tebi, plemeniti Teofile,* 4 da se mogneš 
osvjedočiti o pouzdanosti nauke, u kojoj si bio poučen. 

NAVJEŠTENJE IVANOVA I ISUSOVA ROĐENJA 

5 U dane Heroda, judejskog kralja, živio je neki svećenik 
po imenu Zaharija, iz svećeničkog roda Avije. Njegova je žena 
vukla lozu iz Aronova roda i zvala se Elizabeta. 0 Bili su oboje 
pravedni pred Bogom i živjeli su besprijekorno u svim. Go¬ 
spodnjim zapovijedima i uredbama. 7 A bili su bez djece, jer je 
’lčzabeta bila nerotkinja, i oboje su bili već poodmakli u go- 
lama. 

Kad je jedamput njegov svećenički red bio na redu te je 
on vršio pred Bogom svetu službu, 9 zapade ga ždrijebom, po 
svećeničkom običaju, da ide u Gospodnji hram i prinese kad. 

10 A sav je narod u vrijeme kađenja stajao napolju i molio se. 

11 Tada mu se ukaza Gospodnji anđeo s desne strane kadionoga 
žrtvenika.* 12 Kad ga Zaharija vidje, uplaši se i obuze ga strah. 
13 A anđeo mu reče: »Ne boj se, Zaharija! Tvoja je molitva 
uslišena: Elizabeta, tvoja žena, rodit će ti sina! Nadjeni mu 
ime Ivan! 14 Imat ćeš radost i veselje, i mnogi će se obradovati 
njegovu rođenju. 15 Jer će biti velik pred Gospodinom. Vina 
i jaka pića ne će piti i već u majčinoj utrobi napunit će se 
Duha Svetoga.* 16 Mnoge od Izraelove djece obratit će Gospo¬ 
dinu, njihovu Bogu. 17 On će ići pred Gospodom u Ilijinu duhu 
i sili, da opet obrati srca otaca k djeci, da nepokorne privede 
k mišljenju pravednika i da tako učini Gospodinu spreman 
narod.« 18 Zaharija odvrati anđelu: »Po čemu ću to spoznati? 
Jer ja sam star, i moja žena je poodmakla u godinama.« 19 Anđeo 
mu odvrati: »Ja sam Gabrijel, koji stojim pred Bogom, i poslan 


LUKA 1, 20 - 44 97 


sam da govorim s tobom i da ti donesem ovu radosnu vijest. 
20 A jer nijesi vjerovao mojim riječima, što će se ispuniti u 
svoje vrijeme, ti ćeš onijemiti i ne ćeš moći govoriti do onoga 
dana, dok se to ne zbude.« 

21 Narod je čekao na Zahariju i čudio se, što se tako dugo 
zabavio u hramu. 22 Kad je izašao, nije im mogao progovoriti 
riječi. Tada upoznaše, da je morao imati u hramu kakvo uka¬ 
zanje. On im je davao znakove, budući da je ostao nijem. 23 Čim 
se navršiše dani njegove službe, vrati se kući. 24 Poslije ovih 
dana zače njegova žena Elizabeta. Krila se je pet mjeseci i go¬ 
vorila: 25 »Tako mi učini Gospodin: On u ove dane milostivo 
skide s mene moju sramotu pred ljudima.«* 

26 U šestom mjesecu bi poslan anđeo Gabrijel u galilejski 
grad, koji se zove Nazaret, 27 k djevici zaručenoj mužu, komu 
je bilo ime Josip, iz Davidove kuće. Ime je djevici bilo Marija. 
23 Anđeo uniđe k njoj i reče: »Zdravo, milosti puna! Gospodin 
je s tobom. [Blagoslovena si ti među ženama.]« 29 Na ove se 
riječi ona uplaši i pomisli, što treba značiti ovaj pozdrav. 

30 Anđeo joj reče: »Ne boj se, Marijo, jer si našla milost u Boga! 

31 Ti ćeš začeti i roditi sina. Nadjeni mu ime Isus! 32 On će 
biti velik i zvat će se Sin Svevišnjega. Gospodin Bog dat ć^ 
mu prijestolje njegova oca Davida. 33 On će vladati nad Jako«E' 
ljevim domom u vijeke, i njegovu kraljevstvu ne će biti krajT 

34 Marija reče anđelu: »Kako će se to dogoditi, kad ja ne 
poznajem muža?« 35 Anđeo joj odgovori: »Duh Sveti će doći 
na tebe, i sila Svevišnjega ce te osjeniti. Zato će se i Sveto, 
što će se roditi [od tebe], zvati Sin Božji. 33 1 Elizabeta, tvoja 
rođakinja, u svojoj starosti zače sina, i ona, koju zovu nerot- 
kinjom, broji već šesti mjesec. 37 Jer u Boga nije nemoguća 
nijedna stvar.« 38 Tada reče Marija: »Evo, ja sam Gospodnja 
službenica; neka mi bude po tvojoj riječi!« I anđeo otideodnje. 

MARIJA POHAĐA ELIZABETU 

39 U one dane ustade Marija i otide brzo u planinu u neki 
grad u Judi. 40 Uniđe u Zaharijinu kuću i pozdravi Elizabetu. 
41 Čim je Elizabeta čula Marijin pozdrav, zaigra dijete u njenoj 
utrobi, i Elizabeta se napuni Duha Svetoga. 42 Ona povika iza 
glasa: »Blagoslovena si ti među ženama, i blagosloven je plod 
tvoje utrobe! 43 Otkud meni ta milost, da mati mojega Go¬ 
spodina dolazi k meni? 44 Jer evo, čim je tvoj pozdrav odjeknuo 

u mojim ušima, zaigra dijete od radosti u mojoj utrobi. 45 Bla¬ 
žena, koja je vjerovala, da će se ispuniti, što joj je kazao 
Gospodin.« 46 Tada Marija reče: 

HVALOSPJEV MARIJIN 

»Veliča moja duša Gospodina, 

47 i moj duh se raduje u Bogu, mojemu Spasitelju, 

48 jer je pogledao u milosti na svoju poniznu službenicu; 
zato će me odsad blaženom zvati svi naraštaji. 

49 Velike je stvari učinio na meni Moćni. 

Njegovo je ime sveto, 

50 njegovo milosrđe traje od koljena do koljena onima, koji 
ga se boje. 

51 Moćno upravlja njegova ruka. 

Uništi srca puna oholosti. 

52 Silnike obori s prijestolja, a ponizne podiže gore. 

63 Gladne napuni dobara, a bogate otpusti prazne. 

54 Zauzeo se za Izraela, svoga slugu, sjećajući se svoga 
milosrđa 

55 s Abrahamom i njegovim potomcima do vijeka, kao što 
je obećao našim očima.« 

ROĐENJE IVANOVO 

50 Marija ostade kod nje jedno mjesec dana. Tada se vrati 
kući. 57 Elizabeti se navršiše njezini dani, i rodi sina. 58 Njezini 
susjedi i rođaci čuli su, da joj je Gospodin iskazao veliku milost, 
i radovali su se s njom. r ’ 9 U osmi dan dođoše da obrežu dijete 
i htjedoše ga nazvati imenom njegova oca Zaharije. 60 Ali nje¬ 
gova mati odvrati: »Ne, neka se zove Ivan!« 4 ' 91 Rekoše joj: 
»Ali nitko u tvojoj rodbini nema toga imena.« 02 1 pitali su 
znakovima njegova oca, kako bi on htio, da ga nazovu. 36 On 
zatraži pisaću tablicu i napisa na njoj riječi: »Ivan je njegovo 
ime.« Svi se tomu začudiše. 94 U isti čas mu se otvoriše usta i 
njegov se jezik razriješi. Mogao je govoriti i slavio je Boga. 

HVALOSPJEV ZAHARIJIN 

05 Tada dođe strah na sve, koji su stanovali u blizini, i po 
svoj judejskoj planini se govorilo o svim ovim događajima. 
36 Svi, koji su to čuli, razmišljali su o tom u srcu i govorili: 


»Što će biti iz ovoga djeteta?« Jer je Gospodnja ruka bila s 
njjime. 37 Zaharija, njegov otac, napuni se Duha Svetoga i reče 
proročke riječi: 

08 »Blagosloven neka je Gospodin, Izraelov Bog! 

On pohodi svoj narod, pripravi mu otkup. 

99 Rog spasenja podiže za nas u kući svojega sluge Davida: 

70 Spasenje od naših neprijatelja i iz ruke svih naših mrzi¬ 
telja, 71 kao što je od davnine obećao na usta svetih proroka. 
72 Tako se htjede smilovati našim očima i spomenuti se svoga 
svetoga zavjeta, 

73 zakletve, kojom je prisegao Abrahamu, našemu ocu: 

da će nam dati, 74 da se izbavimo iz ruke neprijatelji, 

da mu služimo bez straha 79 u svetosti i pravednosti sve 
dane svojega života. 

73 Dijete moje, ti ćeš se zvati prorok Svevišnjega. 

Ići ćeš naprijed pred Gospodinom, da mu pripraviš putove, 
77 da doneseš vijest spasenja njegovu narodu u oproštenju njego¬ 
vih grijeha 78 po dubokom milosrđu našega Boga. Pohodio nas 
je istok s visine, 79 da obasja one, koji sjede u noći i u smrtnoj 
sjeni, da uputi naše korake na put mira.« 

89 Dječak je rastao i jačao u duhu. Živio je u pustinji do 
onoga dana, kad se pokazao pred Izraelom. 

ISUSOVO ROĐENJE 

_ 1 U one dane izađe zapovijed od cara Augusta, da se 

42 popiše sav svijet. 2 Ovo je bio prvi popis. Bio je pod 
Kvirinijem, namjesnikom Sirije. 3 Svi su išli da se upišu, svaki 
u svoj rodni grad. 4 Josip je bio iz Davidove kuće i obitelji. 
Tako uziđe on iz grada Nazareta u Galileji u Judeju, u Davidov 
grad, koji se zove Betlehem, 4 ' 9 da se upiše s Marijom svojom 
zaručenom ženom, koja je bila trudna. 

8 Kad su bili ondje, ispuniše se njezini dani. 7 Ona rodi svo¬ 
jega prvorođenog Sina, povi ga u pelenice i položi ga u jasle. 
U gostioni nije bilo za njih mjesta. 

8 U onom kraju imali su pastiri u polju noćnu stražu kod 
svoga stada, 9 Tada stupi Gospodnji anđeo k njima, i Gospodnja 
ih slava obasja. I vrlo se uplašiše. 19 A anđeo im reče: »Ne bojte 
se! Evo, javljam vam veliku radost, koja je za sav narod: 11 Da¬ 
nas vam se u Davidovu gradu rodi Spasitelj, Mesija i Gospodin. 
12 1 ovo neka vam je znak: Naći ćete dijete, što je povito u 
pelenice i leži u jaslama.« 13 Ujedarnput se pridruži anđelu 


100 LUKA 2, 14 - 34 


velika nebeska vojska, koja je hvalila Boga i pjevala: 14 »Slava 
Bogu na visini i na zemlji mir ljudima dobre volje.« . 

15 Tada otidoše anđeli od njih na nebo. A pastiri su govorili j 
jedan drugome: »Poći ćemo tamo u Betlehem i vidjet ćemo, 
što se dogodilo, i što nam je Gospodin obznanio!« 10 Otidošt 
brzo tamo i nađoše Mariju i Josipa i dijete, što je ležalo u 
jaslama. 17 Pošto su to bili vidjeli, pripovjediše, što im je bilo 
kazano za ovo dijete. 18 Svi, koji su to čuli, divili su se tome, 
što im pripovjediše pastiri. 18 A Marija je čuvala sve ove riječi 
i razmišljala o njima u svojemu srcu. 20 Pastiri se vratiše na¬ 
trag, i hvalili su i slavili Boga za sve, što su bili čuli i vidjeli, 
kao što im je bilo kazano. ( 

OBREZANJE 

21 Kad se navrši osam dana da bude obrezano dijete, na- 
djenuše mu ime Isus, kao što bi nazvano od anđela, prije nego | 
se zače u utrobi. 

PRIKAZANJE U HRAMU 

22 Pošto se svršiše dani čišćenja, što ih je propisivao Mojsi- i 
jev zakon, donesoše ga u Jeruzalem, da ga prikažu Gospodinu. 

23 Jer ovako stoji napisano u Gospodnjem zakonu: »Svaki 
prvorođeni muškarac mora se posvetiti Gospodinu.« 24 1 oni 
htjedoše prinijeti žrtvu, kao što je propisano u Gospodnjem 
zakonu: dvije grlice ili dva golubića.* 

25 Tada je bio u Jeruzalemu čovjek po imenu Simeon. On je 
bio pravedan i bogobojazan i čekao je Izraelovu utjehu, i Duh 
Sveti je bio u njemu. 26 Njemu je bio objavio Duh Sveti, da ne 
će vidjeti smrti, dok ne vidi Gospodnjega Pomazanika. 27 Ponu¬ 
kan od Duha dođe u hram, upravo kad donesoše roditelji dijete i 
Isusa, da izvrše na njemu propis zakona. 28 Tada ga on primi 
na ruke, uze slaviti Boga i reče: 

20 »Sada možeš, Gospodine, po svojoj riječi, u miru otpustiti 
svoga slugu. 

30 Moje oči vidješe spasenje, 31 koje si pripravio pred svima i 
narodima: 

32 Svijetlo, da prosvijetli neznabošce, slavu Izraelova naroda.« 

33 Njegov otac i mati vrlo su se čudili tome, što se govorilo 
za njega. 34 Simeon ih je blagosivao. Tada reče Mariji, njegovoj 
majci: »Ovaj je određen na propast i na uskrsnuće mnogima u j 

Izraelu i za znak, kojemu će se protiviti. 35 — I također će 
tvoju dušu probosti mač. — Tako će se otkriti misli mnogih 
srdaca.« 

36 Tamo je bila i proročica Ana, Fanuelova kći iz Aserova 
plemena. Ona je bila poodmakla u godinama. Nakon svojega 
djevojaštva živjela je sedam godina sa svojim mužem 37 i sad je 
bila udovica od osamdeset i četiri godine. Nikad nije odlazila 
od hrama i služila je Bogu postom i molitvom dan i noć.* 

38 1 kako je i ona došla u isto vrijeme, slavila je Boga i 
govorila o njemu svima, koji su čekali otkup Jeruzalema. 38 Iza- 
kako su bili izvršili sve po Gospodnjem zakonu, vratiše se u 
Galileju u svoj grad Nazaret. 

ISUS U HRAMU 

40 Dijete je raslo i jačalo. Bilo je puno mudrosti, i Božja 
milost je počivala na njemu. 41 Njegovi roditelji bi išli svake 
godine u Jeruzalem o blagdanu Vazma. 42 Kad mu je bilo 
dvanaest godina, uzašli su u Jeruzalem po običaju blagdana. 
43 Kad prođoše ovi dani, zaputiše kući. A dječak Isus zaostade 
u Jeruzalemu, a da njegovi roditelji ne opaziše. 44 Misleći, da 
je s putnom družinom, otidoše dan hoda i stadoše ga tražiti 
među rodbinom i znancima. 45 Ali ga ne nađoše. Zato se vratiše 
u Jeruzalem, i tamo su ga tražili. 46 Poslije tri dana nađoše ga 
u hramu. Sjedio je među učiteljima, slušao ih i pitao ih. 47 Svi, 
koji su ga slušali, divili su se njegovu razumu i njegovim 
odgovorima. 

48 Kad ga ugledaše, začudiše se. Njegova majka mu reče: 
»Dijete, što nam to učini? Evo, tvoj otac i ja žalosni smo te 

tražili!« 48 On im odvrati: »Zašto ste me tražili? Zar nijeste 

znali, da ja moram biti u kući svojega Oca?« 63 Ali oni ne 
razumješe, što im on s tim htjede reći. 61 Tada siđe s njima i 
dođe u Nazaret, i bio im je poslušan. Njegova majka je Čuvala 
sve ove riječi u svojemu srcu. 52 1 Isus je napredovao u mu¬ 
drosti, u dobi i u milosti kod Boga i kod ljudi. 

IVAN U PUSTINJI 

_ 1 Bilo je u petnaestoj godini vladanja cara Tiberija. Pon- 

3 čije Pilat bio je upravitelj u Judeji, Herod četverovlasnik 
u Galileji, njegov brat Filip četverovlasnik u Itureji i u Tra- 
honitskoj pokrajini, Lizanija četverovlasnik u Abileni. 2 Veliki 

svećenici bili su Ana i Kaifa. Tada dođe Božja rijeć Ivanu, 
Zaharijinu sinu, u pustinji.* 3 On prođe svu okolinu na Jor- 
danu i propovijedao je krštenje pokore za oproštenje grijeha, 

4 kako stoji napisano u knjizi govora proroka Izaije: 

»Glas onoga, što viče u pustinji: 

Pripravite Gospodnji put, 
poravnite njegove staze! 

3 Svaka dolina neka se ispuni, 
svaka gora i brežuljak neka se slegne; 
što je krivo, neka bude pravo, 
što je neravno, neka bude ravan put! 

6 1 svako će tijelo vidjeti Božje spasenje.« ( 

7 A ovako je on govorio narodu, sto je izlazio, da ih krsti: 
»Leglo zmijino, tko vam je kazao, da biste mogli umaći gnjevu, 
što dolazi? 8 Rodite rodove obraćenja! Ne govorite u sebi: Bog 
može Abrahamu podići djecu iz ovoga kamenja! * Već je sjekira 
položena na korijen drveću. Svako drvo, koje ne rađa dobra ■■ 
roda, siječe se i baca u oganj.« 

70 Tada ga upitaše ljudi: »Što da činimo?« 11 On im odgo¬ 
vori: »Tko ima dvije haljijne, neka da jednu onome, koji nema 
nijednu; i tko ima hrane, neka čini isto tako!« 13 1 dođoše ■ 
carinici, da ih krsti. Upitaše ga: »Učitelju, što da činimo?« 

13 On im odgovori: »Ne tražite više, nego što vam je naređeno!« 

14 Isto ga tako upitaše vojnici: »Što da činimo?« Odgovori 
im: »Nikomu ne činite sile i prijevare, i budite zadovoljni 
svojom plaćom!« 

15 Narod je bio u napetosti. Svi su mislili u sebi, da nije 
možda Ivan Mesija? 13 A Ivan izjavi svima: »Ja vas krstim 
samo vodom. Ali dolazi jedan, koji je moćniji od mene. Ja 
nijesam dostojan odriješiti remena na njegovoj obući. On će 

vas krstiti Duhom Svetim i ognjem.* 17 VijaČom u ruci očistit I 
će svoje gumno; pšenicu će skupiti u svoju žitnicu, a pljevu 
će sažeći u neugasljivu ognju.« 18 Još je dao mnoge druge opo¬ 
mene narodu i navješćivao mu radosnu vijest. 13 Četverovlasnik 
Herod, kojega je bio ukorio radi Herodijade, žene njegova 
brata, i radi svih drugih sramota, 23 dade još svrh svega baciti ! 
Ivana u tamnicu. 

KRŠTENJE ISUSOVO 

21 Kad se krstio sav narod, također Isus primi krštenje. j 
Dok se molio, otvori se nebo. 22 Duh Sveti siđe na nj u 

tjelesnom obliku kao golub. I viknu glas s neba: »Ti si moj 

ljubljeni Sin, u kojemu se naslađujem.« 

RODOSLOVLJE 

23 Kad je Isus započeo, imao je oko trideset godina. Držali 
su ga za Josipova sina. Ovaj je bio Helijev sin, ovaj Matatov. 
24 ovaj Levijev, ovaj Mehlijev, ovaj Janejev, ovaj Josipov, '* ovaj 
Matatijin, ovaj Amosov, ovaj Nahumov, ovaj Heslijev, ovaj 
Nagejev, 26 ovaj Mahatov, ovaj Matatijin, ovaj Semejev, ovaj 
Josipov, ovaj Judin, 27 ovaj Joanin, ovaj Rezin, ovaj Zoroba- 
belov, ovaj Salatijelov, ovaj Nerijev, 28 ovaj Melhijev, ovaj 
Adijev, ovaj Kazanov, ovaj Elmadamov,. ovaj Herov, 28 ovaj 
Isusov, ovaj Eliezerov, ovaj Jorimov, ovaj Matatov, ovaj Levi¬ 
jev, 30 ovaj Simeonov, ovaj Judin, ovaj Josipov, ovaj, Jonin, 
ovaj Eliakimov, 31 ovaj Melejin, ovaj Menin, ovaj Matatin, ovaj 
Natanov, ovaj Davidov, 32 ovaj Jesejev, ovaj Obedov, ovaj 
Boozov, ovaj Salmonov, ovaj Naasonov, 33 ovaj Aminadabov, 
ovaj Adminov, ovaj Arnijev, ovaj Ezronov, ovaj Faresov, ovaj 
Judin, 34 ovaj Jakovljev, ovaj Izakov, ovaj Abrahamov, ovaj 
Tarin, ovaj Nahorov, 35 ovaj Sarugov, ovaj Ragaujev, _ ovaj 
Falegov, ovaj Heberov, ovaj Salin, 36 ovaj Kainanov, ovaj Ar- 
faksadov, ovaj Semov, ovaj Noin, ovaj Lamehov, 37 ovaj Matu- 
zalin, ovaj Henohov, ovaj Jaredov, ovaj Malaleelov, ovaj Kaina¬ 
nov, 38 ovaj Henosov, ovaj Setov, ovaj Adamov, ovaj Božji. 

ISUSOVO KUSANJE 

1 Pun Duha Svetoga vrati se Isus od Jordana i bi od 
4 Duha odveden u pustinju. 2 Ondje ostade četrdeset dana 
i bi kušan od đavla. Onih dana nije jeo ništa. Kad se oni dani 
navršiše, ogladnje. 3 Tada mu reče đavao: »Ako si Sin Božji, 
zapovjedi ovome kamenu, da postane kruh!« 4 Isus mu odvrati: 
Stoji pisano: »Ne živi čovjek samo o kruhu.« 

5 Tada ga odvede đavao na visoku goru, pokaza mu, u tre¬ 
nutak oka sva kraljevstva svijeta 6 i reče mu: »Svu ću ovu 
moć i slavu dati tebi — jer je predana meni, i dajem je, kome 
hoću — 7 ako mi se pokloniš. Sve će to biti tvoje.« 8 Isus mu 
odvrati: »Stoji pisano: Gospodinu, svojemu Bogu, klanjaj se i 
njemu jedino služi!« 8 Tada ga odvede u Jeruzalem, postavi ga 

navrh hrama i reče mu: »Ako si Sin Božji, baci se odavle dolje! 

10 Jer stoji pisano: Naložio je anđelima za tebe, da te čuvaju. 

11 Oni će te nositi na svojim rukama, da ne zapneš nogom za 
kamen.« 12 Isus mu odvrati: »Kazano je: Ne kušaj Gospodina, 
svoga Boga!« 13 Kad svrši đavao sve svoje kušnje, otide od 
njega za neko vrijeme. 


PROPOVIJED U NAZARETU 

14 U sili Duha vrati se Isus u Galileju. Njegov se glas 
raširio po svoj okolini. 15 Učio je u tamošnjim sinagogama, 
i svi su ga slavili. 16 Tako dođe i u Nazaret, gdje je bio od¬ 
rastao. Po svome običaju otide u subotu u sinagogu. Ustade 
da čita.* 17 Pružiše mu knjigu proroka Izaije. On otvori knjigu 
i namjeri se na mjesto, gdje je bilo napisano: 18 »Gospodnji duh 
počiva na meni. On me pomaza, da nosim radosnu vijest siro¬ 
masima. Posla me, da navješćujem zarobljenima oslobođenje, 
slijepima vid, da oslobodim potlačene, 10 da proglasim milosnu 
Gospodnju godinu.« 

20 Tada zatvori knjigu, dade je natrag slugi i sjede. Oči sviju 
u sinagogi bile su uprte u njega. 21 On im poče govoriti: »Da¬ 
nas se ispuni ova riječ Pisma, koju ste upravo čuli.« 22 Svi su 
mu odobravali i divili se milosnim riječima, što su tekle iz 
njegovih usta. Rekoše: »Nije li ovo Josipov sin?« 23 On im 
odvrati: »Vi ćete meni bez sumnje reći ovu poslovicu: Liječ- 
niče, izliječi sam sebe! Učini i ovdje u svom zavičaju velika 
djela, što su se, kako čujemo, dogodila u Kafarnaumu!« 24 Onda 
nastavi: »Zaista, kažem vam: Nijedan prorok nije dobro pri¬ 
mljen u svom zavičaju. 25 Kažem vam uistinu: Kad se u 
Ilijine dane bilo zatvorilo nebo tri godine i šest mjeseci i po 
svoj zemlji vladala velika glad, tad je bilo mnogo udovica u 
Izraelu. 26 Ali ni k jednoj od njih nije bio poslan. Ilija, nego k 
udovici u Sareptu, u području Sidona. 27 Tako je bilo i u vri¬ 
jeme proroka Elizeja mnogo gubavih u Izraelu. Ali se nijedan 
od njih ne očisti do Sirca Naamana.« 

28 Na ove riječi svi se u sinagogi napuniše gnjeva. 29 Usta¬ 
doše, istjeraše ga napolje iz grada i odvedoše do na rub gore, 
na kojoj je bio sagrađen njihov grad, da ga bace dolje. 39 Ali 
on prođe između njih i otide dalje. 


LUKA 4, 31 - 5, 5 105 


ISUS U KAFARNAUMU. 

ISCJELJENJE OPSJEDNUTOGA, PETROVE PUNICE 
I MNOGIH DRUGIH 

31 Siđe u Kafarnaum, grad u Galileji, i ondje naučavaše u 
subotu. 32 Čudili su se njegovoj nauci, jer je. njegova riječ bila 
puna moći. 33 U sinagogi je bio čovjek, koji je bio opsjednut 
od nečistog duha. On povika iza glasa: 34 »Odlazi! Što mi ima¬ 
mo s tobom posla, Isuse Nazarejine! Jesi li došao da nas upro¬ 
pastiš? Znam, tko si, Božji Svetac.« 35 Isus mu zapovjedi: 
»Umukni i izađi iz njega!« Tada se baci zli duh na srijedu i 
izađe iz njega, a da mu nije naudio. 36 Svi su se začudili i govo¬ 
rili jedan drugome: »Kakva je to riječ! Silnom moći zapovi¬ 
jeda nečistim dusima, i oni izlaze!« 37 Glas o njemu raširi se 
po svoj okolini. 

38 Iz sinagoge pođe u Simonovu kuću. Simonova punica je 
ležala od teške groznice. Zamoliše ga, da joj pomogne. 39 On se 
prignu k njoj, zapovjedi groznici, i ona je pusti. Odmah ustade 
i posluži ih. 

40 Kad sunce zađe, dovodili su svi k njemu svoje bolesnike. 
On je stavljao na svakoga od njih ruke i iscjeljivao ih. 41 Iz 
mnogih su izašli zli dusi, koji su vikali iza glasa: »Ti si Sin 
Božji!« A on im je prijetio i nije im dao reći, da znadu, da 
je Mesija. 

PUT PO GALILEJI 

42 Kad nastade dan, izađe van na samotno mjesto. Ali ga je 
tražio narod pa ga i našao. Htjeli su ga zadržati i ne dati mu 
da otide. 43 A on im odvrati: »I drugim gradovima moram 
navijestiti radosnu vijest o Božjem kraljevstvu, jer sam za to 
poslan.« 44 1 tako je propovijedao po galilejskim sinagogama. 

OBILAN RIBOLOV 

1 On je stajao kod Genezaretskoga jezera. Narod se naku- 
5 pio oko njega, da sluša Božju riječ. 2 Tada vidje dvije 
lađice, gdje stoje na obali. Ribari su bili izašli iz njih i čistili 
svoje mreže. 3 On uzađe u jednu od lađica, koja je pripadala 
Simonu, i zamoli ga, da malo otisne od kopna. Tada sjede i uze 
učiti narod iz lađice. 4 Kad je bio svršio svoj govor, reče Simo¬ 
nu: »Izvezi na pučinu, i bacite svoje mreže te lovite!« s »Uči- 

telju“, odvrati Simon, »svu smo se noć trudili, i ništa ne 
uhvatismo. Ali na tvoju riječ bacit ću mreže. 6 Učiniše to i 
uhvatiše tako veliku množinu riba, da su im se mreže parale. 

7 Zato dadoše znak svojim drugovima u drugoj lađici, da dođu 
i da im pomognu. I dođoše. Napuniše obje lađice, tako da su 
se gotovo potopile. 8 Kad to vidje Simon Petar, pade Isusu pred 
noge i reče: »Gospodine, otiđi od mene, jer sam čovjek grješan!« 

0 Jer je bilo obuzelo udivljenje njega i sve njegove drugove 
radi ribolova, što su ga bili učinili; 10 isto tako i Jakova i 
Ivana, Zebedejeve sinove, koji su bili Simonovi drugovi. Tada 
reče Isus Simonu: »Ne boj se! Odsele ćeš loviti ljude.« 11 Tada 
izvukoše lađice na kopno, ostaviše sve i otiđoše za njim. 

ISCJELJENJE GUBAVOGA I UZETOGA 

12 On je boravio u jednom gradu. Ondje je bio čovjek sav 
u gubi. Čim je vidio Isusa, baci se pred njega ničice na lice 
i zamoli: »Gospodine, ako hoćeš, možeš me očistiti.« 13 On 
pruži svoju ruku, dotaknu ga se i reče: »Hoću; očisti se!« 
Odniah guba pade s njega. 14 A on mu zabrani: »Nikome ne 
kazuj, nego idi, pokaži se svećeniku i prinesi žrtvu za svoje 
očišćenje, kako je propisao Mojsije. Neka im to služi za svjedo¬ 
čanstvo!« 15 Glas o njemu širio se sve dalje. U četama su se 
stjecali ljudi, da ga slušaju i da se iscjeljuju od svojih bolesti. 

18 A on je odilazio na samotna mjesta i predavao se molitvi. 

17 Nekog je dana učio, a sjedili su pritom farizeji i književ¬ 
nici, koji su bili došli iz svih galilejskih i judejskih sela i iz 
Jeruzalema. Tada ga natjera Gospodnja sila na jedno iscjeljenje. 

18 Ljudi donesoše na nosilima uzeta čovjeka. Kušali su da ga 
unesu u kuću i postave pred njega. 19 Ali poradi mnoštva naroda 
nijesu ga mogli unijeti. Zato se popeše na krov i kroz crijepove 
ga spustiše s posteljom na sredinu pred Isusa. 20 Kad vidje nji¬ 
hovu vjeru, reče: »Čovječe, oprošteni su ti tvoji grijesi.« 21 Tada 
su pomislili u sebi književnici i farizeji: »Tko je ovaj, što huli 
na Boga? Tko može opraštati grijehe osim jedinoga Boga?» 

22 Isus prozre njihove pomisli i reče im: »Što mislite u svojim 
srcima? 23 Što je lakše reći: Oprošteni su ti tvoji grijesi, ili 
reći: Ustani i hodi? 24 Ali znajte: Sin čovječji ima vlast na 
zemlji opraštati grijehe!« I tada reče uzetome: »Zapovijedam 
ti, ustani, uzmi svoju postelju i idi kući!« 25 Odmah ustade on | 
pred njihovim očima, uze postelju, na kojoj je bio ležao, 

i otide kući slaveći Boga. 28 Svi su bili obuzeti udivljenjem i 
hvalili su Boga. Puni straha rekoše: »Danas smo vidjeli čudo.« 

POZIV LEVTJA 

27 Potom otide i vidje carinika po imenu Levija, gdje sjedi 
na carini. Reče mu: »Hajde za mnom!« 28 On ustade, ostavi 
sve i pođe za njim. 29 1 priredi mu Levije u svojoj kući veliku 
gozbu. Veliko mnoštvo carinika i drugi ljudi bili su s njim 
za stolom. 3 Radi toga su mrmljali farizeji i književnici. Rekoše 
njegovim učenicima: »Zašto jedete i pijete s carinicima i grje- 
šnicima?« 31 Isus im odvrati: »Ne trebaju zdravi liječnika, nego 
bolesni. 32 Nijesam došao zvati na pokoru pravednike, nego 
grješnike.« 

PITANJE O POSTU 

33 Oni mu rekoše: »Ivanovi učenici, kao i farizeji, poste 
često i mole se, a tvoji jedu i piju.« 34 Isus im odvrati: »Može 
li se svatove natjerati da poste, dok je zaručnik među njima? 
35 Ali će doći dani, kad će im se ugrabiti zaručnik. Onda će u 
one dane postiti.«* 86 A kaza im i priču: »Nitko ne reže krpe 
od nove haljine i ne prišiva je na staru haljinu; inače razdere 
ova novu, i staroj ne pristaje krpa od nove. 37 Nitko ne lijeva 
novoga vina u stare mjehove; inače prodre novo vino mjehove. 
Ono se prolije, i mjehovi propadnu. 38 Nego novo vino mora 
se lijevati u nove mjehove. 39 Nitko, koji je pio staro vino, 
ne će odmah novoga. Veli: Staro je bolje.« 

PITANJE O SUBOTI 

- 1 Neke subote išao je kroz usjeve. Njegovi učenici _trgali 

° su klasje, trli ga rukama i jeli.* 2 Tada rekoše neki fari¬ 
zeji: »Zašto radite, što ie zabranjeno, u subotu?« ‘Isus im od¬ 
vrati: »Zar nijeste čitali, što učini David, kad ogladnje on i 
njegovi pratioci? 4 On je bio ušao u Božju kuću, uzeo posta¬ 
vljene kruhove, što ih smiju jesti samo svećenici, i pojeo ih. i od 
njih dao također svojim pratiocima.« 5 Tada nastavi: »Sin je 
čovječji gospodar i subote.«* 

6 Neke druge subote pošao je u sinagogu i učio. Bio je ondje 
čovjek, kojemu je desna ruka bila suha. 7 Književnici i farizeji su 
pazili, ne će li u subotu iscijeliti, da tako nešto nađu, zašto da 

ga optuže. 8 A on je znao njihove pomisli, i reče čovjeku sa 
suhom rukom: »Ustani i stani na srijedu!« On ustade i stade 
tamo. 6 Tada im reče Isus: »Pitam vas: Mora li se u subotu 
činiti dobro ili zlo? Spasiti život ili pogubiti?« 10 On ih pogleda 
sve unaokolo, i onda reče čovjeku: »Pruži svoju ruku!" On to 
učini, i njegova ruka ozdravi. 11 Tada (farizeji) dođoše od bijesa 
posve izvan sebe i posavj eto vaše se među sobom, što bi mogli 
Isusu učiniti. . 

POZIV DVANAESTORICE 

12 U one dane otide on na goru da se pomoli. Svu noć 
provede s Bogom u molitvi. 13 Kad osvanu dan, dozva’ svoje 
učenike k sebi i izabra od njih dvanaestoricu, koje nazva apo¬ 
stolima: 14 Simona, koga prozva Petrom, i njegova brata An¬ 
driju; nadalje Jakova i Ivana, Filipa i Bartolomeja, 15 Mateja i 
Tomu, Jakova, Alfejeva sina, i Simona prozvanoga »Revnitelja«, 
16 Judu, Jakovljeva brata, i Judu Iskariota, koji postade njegov 
izdajnik. 17 S njima siđe i stade na ravnom mjestu. Velika četa 
njegovih učenika i mnogobrojno mnoštvo naroda iz sve Judeje, 
Jeruzalema i primorja od Tira i Sidona 18 dođoše da ga slušaju 
i da se iscijele od svojih bolesti. Koji su bili mučeni od nečistih 
duhova, bili su iscijeljeni. 19 Sav je narod tražio da ga se 
dotakne, jer je iz njega izlazila sila, i sve je ozdravljao. 20 Tada 
on upravi svoje oči na svoje učenike i progovori: 

PROPOVIJED NA GORI 

»Blaženi vi siromašni! Vaše je Božje kraljevstvo.* 21 Blaženi, 
koji sada gladujete! Vi ćete se nasititi. Blaženi, koji sada plačete! 
Vi ćete se smijati. 22 Blaženi, kad ljudi mrze na vas, kad vas 
odbacuju i sramote i ozloglašuju vaše ime poradi Sina čovje¬ 
čjega! 23 Radujte se u onaj dan i veselite se; jer gle, velika ja vaša 
plaća na nebu. Jer su isto tako činili prorocima njihovi oci. 
21 Ali teško vama, bogati! Vi već imate svoju utjehu.* 25 Teško 
vama, hoji ste sada siti! Vi ćete gladovati. Teško vama, koji se 
sada smijete! Vi ćete tugovati i plakati. 22 Teško vama, kad 
vam laska sav svijet! Jer su isto tako činili lažnim prorocima 
njihovi oci. 

27 Ali kažem vama, svojim slušateljima: Ljubite svoje nepri¬ 
jatelje, činite dobro onima, koji mrze na vas, 28 blagosivajte 
one, koji vas proklinju, i molite se za one, koji vas kleveću! 


29 Udari li te tko po obrazu, okreni mu i drugi! Uzme li ti tko 
kabanicu, podaj mu i haljinu! 30 Tko te moli, daj mu! Tko ti 
uzme tvoje, ne traži od njega natrag! 31 Kako želite da vama 
čine ljudi, tako činite i vi njima! 22 Ako ljubite samo one, koji 
vas ljube, kakvu hvalu za to očekujete? I grješnici ljube one, 
koji njih ljube. 33 Ako činite dobro samo onima, koji vama 
čine dobro, kakvu hvalu za to očekujete? To isto čine i grje¬ 
šnici. 34 Ako posuđujete samo onima, od kojih se nadate nešto 
dobiti, kakvu hvalu za to očekujete? I grješnici posuđuju jedni 
drugima, da opet dobiju za to jednako. 39 Nego ljubite svoje 
neprijatelje, činite dobro i posuđujte, a da ne očekujete ništa 
za uzvrat! Tada će vaša plaća biti velika, i bit ćete djeca Sve¬ 
višnjega. On je dobrostiv prema nezahvalnima i zlima, 30 pa 
budite dakle i vi milosrdni, kao što je milosrdan vaš Otac! 

37 Ne sudite! Tada ne ćete biti suđeni. Ne osuđujte, i ne 
ćete biti osuđeni! Opraštajte, i bit će vam oprošteno. 38 Dajite, 
i dat će vam se: dobru mjeru, punu, stresenu i preobilatu dat će 
vam u krilo. Jer će vam se odmjeriti jednakom mjerom, kojom 
vi mjerite.«* 

39 A kaza im i priču: »Može li slijepac voditi slijepaca? Ne će 
li obadva pasti u jamu? 40 Učenik nije nad učiteljem. Svaki, 
koji se izuči, jest kao njegov učitelj. 41 Što vidiš trun u oku 
svoga brata, a brvna u svojemu oku ne opažaš? 41 Kako možeš 
reći svome bratu: Brate, aaj da izvadim trun iz tvojega oka, 
kad sam ne vidiš brvna u svojemu oku? Licemjere, izvadi naj¬ 
prije brvno iz svog oka, onda ćeš vidjeti izvaditi trun iz oka 
svojega brata! 

43 Dobro drvo ne rađa zla roda, i zlo drvo ne rađa dobra 
roda. 44 Svako se drvo poznaje po svome rodu. S trnja se ne 
beru smokve, i grožđe se ne bere s kupine. 45 Dobar čovjek iz 
dobra blaga svojega srca iznosi dobro; a zao čovjek iz zla 
blaga iznosi zlo. Jer čega je srce puno, o tom govore usta. 43 Što 
me zovete: Gospodine, Gospodine, a ne činite, što govorim? 
47 Pokazat ću vam, na koga je nalik onaj, koji dolazi k meni, 
sluša moje riječi i izvršuje ih. 48 On je nalik na čovjeka, koji 
I je sagradio kuću, duboko kopao i udario temelje na stijeni. Dođe 
poplava, navali bujica na tu kuću. Ali je nije mogla potresti, 
jer je bila dobro sagrađena. 49 A tko sluša moje riječi, ali ih 
ne izvršuje, nalik je na čovjeka, koji sazida svoju kuću na 
( zemlji i bez temelja. Kad na nju navali bujica, odmah pade, — 
velika je bila ruševina one kuće.« 

SATNIK U KAFARNAMU 

1 Pošto je bio svršio sve govore pred narodom, pođe u 
' Kafarnaum. 2 Ondje je u u nekoga satnika ležao na 
umoru sluga, koji mu je bio mio. 3 Kad je čuo za Isusa, dade 
ga po židovskim starješinama zamoliti, da bi došao i ozdravio 
njegova slugu. 4 Ovi dođoše k Isusu i usrdno ga zamoliše: »On 
zaslužuje, da mu to učiniš, 5 jer voli naš narod i sagradio nam 
je sinagogu.« 6 Isus pođe s njima. Kad više nije bio daleko od 
kuće, poruči mu satnik po prijateljima: »Gospodine, ne trudi 
se, jer nijesam dostojan, da uđeš pod moj krov. 7 Zato i nijesam 
držao sebe dostojnim, da dođem k tebi. Reci samo riječ, i 
ozdravit će moj sluga. 8 1 ja, iako sam podložnik, reknem 
nekome od vojnika, što su poda mnom: »Idi! i ide; a drugome: 
Dođi! i dođe; i svome slugi: Učini to! i učini.« 8 Kad je to 
čuo Isus, začudi mu se. Okrenu se i reče narodu, koji ga je 
pratio: »Kažem vam: Tako velike vjere ne nađoh u Izraelu!« 
10 Kad se poslani vratiše kući, nađoše zdrava slugu, koji je bio 
bolestan. 

MLADIĆ U NAIMU 

11 Potom otide u grad po imenu Naim. S njim su išli nje¬ 
govi učenici i mnogobrojan narod. 12 Kad se približi gradskim 
vratima, iznosili su mrtvaca, jedinca sina u majke, koja je bila 
udovica Mnogo je naroda iz grada s njom išlo. 13 Kad je vidje 
Gospodin, sažali mu se za njom, i reče joj: »Ne plači! 14 Tada 
pristupi i dotaknu se lijesa. Nosioci stadoše. I on reče: »Mladiću, 
velim ti, ustani!« 15 Tada se uspravi mrtvac i stade govoriti. 
I dade ga njegovoj majci. 16 Strah sve obuze. Slavili su Boga 
i govorili: »Velik prorok ustade među nama. Bog pohodi svoj 
narod.« 17 Glas o tom se raširi po svoj Judeji i po svoj okolini. 

POSLANSTVO IVANA KRSTITELJA I ISUSOVO 
SVJEDOČANSTVO ZA NJEGA 

18 Za sve ovo javiše Ivanu njegovi učenici. 18 Tada dozva 
Ivan k sebi dvojicu učenika, posla ih Gospodinu da ga upi¬ 
taju: »Jesi li ti onaj, koji treba doći, ili da čekamo drugoga?«* 
20 Ljudi dođoše k njemu i rekoše: »Ivan Krstitelj nas šalje k 
tebi, da te upitamo: Jesi li ti onaj, koji treba doći, ili da 
čekamo drugoga?« 21 U onaj upravo čas iscijeli mnoge od bo- 

lesti, od muke i od zlih duhova i mnogima slijepima darova 
očinji vid. 23 I odgovori im: »Idite i javite Ivanu, što ste vidjeli 
i čuli: Slijepi vide, hromi hode, gubavi se čiste, gluhi čuju, 
mrtvi ustaju, siromašnima se propovijeda radosna vijest. 23 Blago 
onome, koji se ne sablazni o mene!« 

24 Kad su bili otišli Ivanovi poslanici, poče mnoštvu naroda 
govoriti za Ivana: »Što ste izašli u pustinju? Da vidite trstiku, 
koju ljulja vjetar tamo i amo? 25 Ili što ste izašli? Da vidite 
čovjeka u mekim haljinama? Ne. Ljudi, koji nose sjajne haljine 
i žive raskošno, nalaze se u kraljevskim dvorovima. 26 Što ste 
izašli? Da vidite proroka? Da, kažem vam, još više nego proroka, 
27 On je onaj, o kojem stoji pisano: Eto, šaljem svoga glasnika 
pred tobom, da pripravi pred tobom put. 28 Kažem vam: Između 
rođenih od žene nema većega od Ivana. Ipak je najmanji u 
kraljevstvu Božjem veći od njega.« " v » 

29 Sav narod, koji ga je slusao, i carinici upoznaše Božju 
I odluku i primiše Ivanovo krštenje. 30 A farizeji i književnici 
prezreše Božju odluku i ne dadoše se od njega krstiti. 31 »S kim 
da usporedim ljude ovoga roda? Na koga su nalik? 32 Oni su 
kao djeca, što sjede na trgu i dovikuju jedni drugima: Mi smo 
vam zasvirali, i vi nijeste igrali; mi smo zapjevali tužaljke, i vi 
nijeste plakali. 33 Ivan Krstitelj je došao; on nije jeo kruha, i 
nije pio vina. Tada ste rekli: Od đavla je opsjednut.. 34 Sin 
čovječji je došao; on jede i pije. A vi kažete: Gle izjelice i 
pijanice, prijatelja carinicima i grješnicima! 35 Ali mudrost 
spoznadoše kao pravednu sva njezina djeca.« 

GOZBA KOD FARIZEJA SIMONA. GRJEŠNICA 

38 Neki farizej ga zamoli, da bi objedovao u njega. Pođe u 
farizejevu kuću i sjede za stol. 

37 U gradu je živjela žena kao grješnica. Kad doznade, da 
je on za stolom u farizejevoj kući, donese posudicu od. alabastra 
s pomasti. 38 Ona se plačući postavi odstraga. njegovih nogu i 
uze njegove noge kvasiti svojim suzama i otirati kosom svoje 
f glave. Tada je cjelivala njegove noge i mazala ih. pomašću. 
39 Kad to vidje farizej, koji ga je bio pozvao, pomisli u sebi: 
»Kad bi ovaj bio prorok, znao bi, tko je i kakva je to žena, 
koja ga se dotiče — grješnica«. 40 Isus mu reče: »Simone, 
moram ti nešto kazati.« On odvrati: »Kaži, učitelju!«. 41 Reče: 
»Neki vjerovnik je imao dva dužnika. Jedan mu je bio dužan 

pet stotina denara, drugi pedeset. 42 Kako nijesu mogli platiti 
svojega duga, otpusti ga obojici. Koji će ga sad od njih većma 
ljubiti?« 43 Simon odgovori: »Mislim onaj, komu je više po¬ 
klonio.« Isus mu reče: »Pravo si sudio.« 44 Tada, okrenuvši se k 
ženi, reče Simonu: »Vidiš li ovu ženu? Dođoh u tvoju kuću, 
a ti. mi ne dade vode za moje noge; a ona svojim suzama okvasi 
moje noge i otra ih kosom. 45 Ti mi ne dade cjelova; a ona, 
otkako uđe, ne prestade cjelivati mojih nogu. 46 Nijesi pomazao 
uljem moje glave, a ona pomaza pomašću moje noge. 47 Zato 
ti kažem: Njoj su oprošteni mnogi njezini grijesi, jer je 
mnogo ljubila. A komu se oprašta manje, taj ima također 
samo malo ljubavi.« 48 Tada reče njoj: »Tvoji grijesi su ti opro¬ 
šteni.« 48 Onda oni, koji su bili za stolom, pomisliše u sebi: 
»Tko je ovaj, da i grijehe oprašta?« 50 A on reče ženi: „Vjera 
te je tvoja spasila. Idi u miru!« 

ŽENE U ISUSOVOJ PRATNJI 

_ 1 Potom je putovao od grada do grada, od sela do sela, 

® propovijedao je i navješćivao radosnu vijest o Božjemu 
kraljevstvu. S njim su išla dvanaestorica 2 i neke žene, koje je 
on bio iscijelio od zlih duhova i od bolesti: Marija, po imenu 
Magdalena, iz koje je bilo izašlo sedam đavola, 9 Ivana, žena 
Huze, Herodova upravitelja, i Suzana i još mnoge druge, koje 
su im služile svojim imanjem. 

PRIČA O SIJAČU 

4 Kad se sabralo veliko mnoštvo naroda, i kad su ljudi dolazili 
k njemu iz svih gradova, kaza ovu priču: 5 »Izađe sijač da sije 
sjeme. Kad je sijao, nekoje pade na put, pogazi se, i ptice ga 
nebeske pozobaše. "Drugo pade na kamenito tlo. Ono doduše 
izniknu, ali se osuši, jer nije imalo vlage. 7 Opet drugo pade 
među trnje. Zajedno uzraste trnje i uguši ga. 8 Drugo napokon 
pade na dobru zemlju, izniknu i donese stostruk rod.« Kad 
ovo reče, povika: »Tko ima uši, neka čuje!« 

9 Tada ga upitaše njegovi učenici, što znači ova priča. 16 On 
odgovori: »Vama je dano da razumijete tajne Božjega kra¬ 
ljevstva. Drugima se daju u pričama, da vide, a ipak ne vide, 
da čuju, a ipak ne razumiju. 11 Priča znači ovo: Sjeme je Božja 
riječ. 12 Koji su na putu, to su oni, koji slušaju; a onda dolazi 

đavao i uzima riječ iz njihova srca, da ne vjeruju i da se ne 

, spase. 18 Koji su na kamenitu tlu, to su oni, koji doduše slušaju 
riječ i primaju s radošću, ali ne uhvate korijena. Vjeruju za 
neko vrijeme, ali u vrijeme napasti otpadnu. 14 Što pade među 
trnje, to su oni, koji doduše slušaju riječ, ali onda zapadnu u 
brige, bogatstvo i uživanje života i uguše se i tako ne donesu 
roda. 15 Što napokon pade na dobru zemlju, to su oni, koji 
slušaju riječ i čuvaju je u dobru i poslušnu srcu, i tako stalno 
donose rod. 16 Nitko ne upali svjetiljke i ne poklapa je posu¬ 
dom, niti je stavlja pod postelju, nego je stavlja na svijećnjak, 
da vide svijetlo svi, koji ulaze. 17 Jer ništa nije sakriveno, što 
se ne bi otkrilo, ništa tajno, što se ne bi saznalo i izašlo na 
svijetlo. 18 Pazite zato, ako slušate! Jer tko ima, dat će mu se. 
A tko nema, još će mu se uzeti, što misli da ima.« 

ROĐACI ISUSOVI 

19 Njegova majka i njegova braća dođoše k njemu, ali nijesu 
mogli do njega od naroda. 20 Javiše mu: »Tvoja majka i tvoja 
braća stoje napolju i žele da te vide.« 21 On im odvrati: »Moja 
majka i moja braća jesu oni, koji slušaju Božju riječ i koji 
je vrše.« 

BURA NA MORU 

22 Jednoga dana uđe on sa svojim učenicima u lađicu i 
reče im: »Prijeći ćemo na drugu obalu jezera. I odrinuše od 
zemlje. 23 Dok su se vozili tamo, on zaspa. Tada se podiže 
bura na jezeru. Valovi su ih pokrivali, i bili su u pogibelji. 
24 Onda pristupiše k njemu, probudiše ga i povikaše: »Učitelju, 
učitelju, izgibosmo!« On se diže i zapovjedi vjetru i bijesnoj 
vodi. Oni se smiriše, i nastade tišina. 25 Tada im reče: »Gdje je 
vaša vjera?« Puni straha i začuđenja rekoše jedan drugome: 
»Tko je ovaj, te zapovijeda i vjetrovima i vodi, i slušaju ga!« 

T ISCJELJENJE OPSJEDNUTOGA IZ GERAZE 

29 Odvezoše se u zemlju Gerazea, što leži prema Galileji. 
27 Jedva je bio izašao na zemlju, dođe mu ususret iz grada 
neki čovjek, koji je bio opsjednut od zlih duhova. Već dugo 
vremena nije viŠe nosio haljina i nije stanovao u kući, nego u 
kamenitim grobovima. 28 Čim je ugledao Isusa, baci se vičući 

pred njega ničice i povika iza glasa: »Što mi imamo s tobom, 
Isuse, Sine Boga Svevišnjega? Molim te, ne muči me!« 29 Jer 
on zapovjedi nečistome duhu, da izađe iz čovjeka. Već ga je 
dugo imao on u svojoj vlasti. Vezali su ga u verige i okove, 
da ga čuvaju. Ali on iskida okove, i zao duh ga je potjerao 
u pustinju. 80 Isus ga zapita: »Kako se zoveš?« On odgovori: 
»Legija.« Jer su mnogi zli dusi bili ušli u njega. 81 Ovi zamoliše, 
da ih ipak ne otputi u pakao. 32 A paslo je u blizini na obronku 
gore veliko krdo svinja. Zamoliše ga, da bi im dopustio da 
uđu u svinje. On im dopusti. 33 I tako izađoše zli dusi iz čo¬ 
vjeka i uđoše u svinje. Krdo navali niz obronak u jezero i utopi 
se. 34 Kad vidješe pastiri, što se dogodi, pobjegoše odatle i javiše 
to u gradu i po selima. 35 Tada izađoše ljudi da vide, što se to 
dogodilo. Dođoše k Isusu i nađoše čovjeka, iz kojega su bili 
izašli zli dusi, gdje sjedi kod Isusovih nogu, obučen i pametan. 
Uplašiše se. 30 Očevici im pripovjediše, kako je opsjednuti bio 
iscijeljen. 37 Tada ga zamoli sve pučanstvo okoline Geraze, da 
otiđe od njih, jer ih je bio obuzeo velik strah. A on uđe u 
lađicu i otide natrag. 38 Čovjek, iz kojega su bili izašli zli dusi, 
zamoli ga, da smije s njim ići. Ali ga Isus otpusti i reče: 39 »Vra¬ 
ti se kući natrag i pripovijedaj, što ti učini Bog!« On otide i 
navješćivao je po svem gradu, što mu je bio učinio Isus. 

OZDRAVLJENJE ŽENE 
JAIROVA KĆI 

40 Kad se vrati Isus, radosno ga primi mnoštvo naroda, jer 
su ga svi očekivali. 41 Tada dođe čovjek po imenu Jair, pred¬ 
stojnik sinagoge. On pade Isusu pred noge i zamoli ga, da dođe 
u njegovu kuću; 42 jer je njegova jedina kći, u dobi od kojih 
dvanaest godina, ležala na umoru. Na putu tamo tiskao se 
narod oko njega. 43 Tu je bila neka žena, koja je već dvanaest 
godina trpjela od tečenja krvi. Bila je sve svoje imanje potrošila 
na liječnike, i nijedan je nije mogao izliječiti. 44 Ona pristupi 
otraga i dotače se skuta njegove haljine. Odmah joj prestade 
tečenje krvi. 45 Isus zapita: »Tko me se dotače?« Kad su svi 
to poricali, rekoše Petar i njegovi drugovi: »Učitelju, mnoštvo 
te naroda gura i tiska [a velis: Tko me se dotače?]« 43 A Isus 
odvrati: »Netko me se dotače, jer ja opazih, kako je izašla iz 
mene snaga.« 47 1 kad vidje žena, da je otkrivena, pristupi 
dršćući, pade pred njega ničice i pripovjedi pred svim narodom, 

zašto ga se dotače i kako odmah ozdravi. 48 On joj reče: »Kćeri, 
tvoja te vjera ozdravi. Idi u miru!« 

49 Dok je on još govorio, dođe netko iz kuće predstojnika 
sinagoge i javi: »Tvoja kći je umrla, ne trudi dalje učitelja!« 
50 Isus je to čuo i rekao mu: »Ne boj se! Samo vjeruj! Ona će se 
spasiti.« 61 Kad dođe u kuću, pusti unutra samo Petra, Ivana i 
Jakova i oca i mater djevojke. 52 Svi su plakali i naricali za 
njom. A on reče: »Ne plačite; ona nije mrtva, nego samo 
spava.« 53 Tada su mu se podsmjehivali, jer su znali, da je bila 
mrtva. 54 On je uze za ruku i povika: »Djevojko, ustani!« 
55 Tada se vrati njezin duh, i odmah ustade. Onda zapovjedi, 
da joj dadu neka jede. 56 Njezini roditelji su bili izvan sebe 
od čuđenja. A on im zapovjedi, da ni s kim o tome ne govore. 

ODAŠILJANJE DVANAESTORICE 

_ 1 On sazva dvanaestoricu i dade im moć i vlast nad 

47 svima zlim dusima i da iscjeljuju od bolesti. 2 Tada ih 

posla da navješćuju Božje kraljevstvo i da iscjeljuju bolesnike. 
3 Reče im: »Ne uzimajte ništa na put: ni štapa ni torbe ni 
kruha ni novaca. Ne trebate imati ni dvoje haljine.* 4 Kad 
dođete u koju kuću, onda ostanite, dok odatle ne pođete dalje. 
5 A gdje vas ne prime, ostavite taj grad i otresite j>rah sa svojih 
nogu za svjedočanstvo proti njima!« 3 Oni zaputise, i išli su od 
mjesta do mjesta, posvuda navješćivali evanđelje i iscjeljivali 
bolesnike. 

NEMIR HERODA 

7 Četverovlasnik Herod je čuo o svim ovim događajima te 
je pao u nemir. Jer neki rekoše: »Ivan je uskrsnuo od mrtvih.« 
8 Drugi: „Ilija se pojavio." Opet drugi: »Jedan je od starih 
proroka uskrsnuo.« 9 Herod reče: »Ali ja sam dao Ivanu odsjeći 
glavu! A tko je taj, o kome čujem takove stvari?« I želio ga 
je vidjeti. 

UMNOŽENJE KRUHA 

10 Apostoli se vratiše i pripovjediše mu sve, što su bili učinili. 
Tada se povuče s njima na samotno mjesto u području grada 
Betsaide.* 11 A narod to opazi i pođe za njim. On ih je primio 
prijazno, govorio im o Božjem kraljevstvu i iscjeljivao sve, koji 

su trebali iscjeljivanja. 12 Već se dan stao naginjati. Tada 
dođoše dvanaestorica k njemu i rekoše: »Otpusti narod! Neka 
idu u okolna sela i zaselke da potraže stan i hranu, jer smo 
ovdje u pustom kraju.« 13 On im odvrati: »Dajte im vi neka 
jedu!« Oni odvratiše: »Imamo samo pet kruhova i dvije ribe; 
a morali bismo poći i kupiti hrane za sve ovo mnoštvo.« 14 Bilo 
je naime oko pet tisuća ljudi. Tada on reče svojim učenicima: 
»Neka posjedaju u skupine po pedeset!« 15 Učiniše tako i svi 
posjedaše. 10 Tada uze onih pet kruhova i dvije ribe, pogleda 
na nebo i blagoslovi ih. Onda ih prelomi i dade ih učenicima, 
da razdijele narodu. 17 Svi su jeli i nasitili se. I nakupiše joŠ 
dvanaest punih košarica od komada, što pretekoše. 

PRIZNANJE PETROVO 

18 Kad se jedamput sam molio, dok su samo njegovi 
učenici bili s njim, zapita ih: »Za koga me drže ljudi?« 18 Oni 
odgovoriše: »Jedni za Ivana Krstitelja, drugi za Iliju. Neki pak 
misle, da je uskrsnuo koji od starih proroka.« 20 Tada ih upita 
dalje: »A za koga me vi držite?« Petar odgovori: „Za Božjega 
pomazanika." 21 A on im zabrani strogo, da nigdje nikome 
to ne kazuju.*' 

ISUS PRVI PUT PRORIČE SVOJU MUKU 

22 Pridodade: »Sin čovječji mora mnogo trpjeti. Bit će od 
starješina, svećeničkih glavara i književnika odbačen i ubijen, 
ali će treći dan uskrsnuti.« 

NASLJEDOVANJE ISUSA 

23 A svima reče: »Tko hoće da ide za mnom, neka se odreče 
samoga sebe, neka uzme na sebe svoj križ svaki dan i neka tako 
ide za mnom! 24 Jer tko hoće spasiti svoj život, izgubit će ga; 
a tko izgubi svoj život radi mene, spasit će ga. 25 Jer što koristi 
čovjeku, ako dobije sav svijet, a izgubi samoga sebe i propadne? 
23 Tko se stidi mene i mojih riječi, toga će se stidjeti i Sin 
čovječji, kad dođe u svojoj slavi, Očevoj i svetih anđela. 27 Ka¬ 
žem vam zaista: Od onih, koji stoje ovdje, neki ne će okusiti 
smrti, dok ne vide Božjega kraljevstva.« 


PREOBRAŽENJE 

28 Jedno osam dana poslije ovih govora uze Petra, Ivana i 
Jakova sa sobom i uzađe na goru, da se pomoli. 2 ' 29 Dok se 
molio, promijeni se njegovo lice, i njegovo odijelo postade 
sjajnobijelo. 30 1 dva su čovjeka govorila s njim: Mojsije i Ilija. 
31 Pokazaše se u slavi i govorili su o njegovu svršetku, što ga je 
trebao naći u Jeruzalemu.* 32 Petar i njegovi drugovi bili su 
svladani od sna. Kad se probudiše, vidješe njegovu slavu i oba¬ 
dva čovjeka, koji su stajali s njime. 38 Kad su se ovi htjeli od 
njega rastati, reče Petar Isusu: »Učitelju, dobro je, da smo ovdje. 
Načinit ćemo tri sjenice: tebi jednu, Mojsiju jednu i Iliji jednu.« 
Nije znao što govori. 34 Dok je još govorio, dođe oblak i za¬ 
kloni ih. Uplašiše se, kad oni zađoše u oblak. 35 A iz oblaka 
povika glas: »Ovo je moj izabrani Sin, njega slušajte!« 38 Kad 
je bio glas utihnuo, bio je Isus opet sam. Oni su šutjeli i u one 
t dane nijesu nikome ništa pripovijedali o tom, što su bili vidjeli. 

ISCJELJENJE OPSJEDNUTOGA DJEČAKA 

37 Kad su drugi dan silazili s gore, dođe mu ususret veliko 
mnoštvo naroda. 38 Tada povika jedan čovjek iz naroda: »Uči¬ 
telju, molim te, pogledaj na mojega sina! Jedinac mi je. 89 Hvata 
ga zao duh. Tada najedamput zaviče. On ga nateže tamo i amo 
tako, da se pjeni. Samo teško odstupi od njega i još ga svega 
izlomi. 40 Molio sam tvoje učenike, da ga istjeraju; ali ne 
mogoše.« 41 Isus odvrati: »O nevjerni i naopaki rode! Dokle 
ću još ostati kod vas i podnosti vas? Donesi amo svojega sina!« 
42 Dok se je još (dječak) približavao, zao duh ga je trgao i 
natezao, tamo i amo. Isus zaprijeti nečistome duhu, iscijeli dje¬ 
čaka i dade ga natrag njegovu ocu. 

ISUS PO DRUGI PUT PRORIČE SVOJU MUKU 

43 Sve se je divilo Božjoj veličini. Dok su se svi čudili 
svemu, što je on činio, reče svojim učenicima: 44 »Upamtite 
dobro ove riječi: Sin čovječji bit će predan u ljudske ruke.« 
45 Ali oni ne razumješe ove riječi. Ostade im tamna; ne mogoše 
je shvatiti. Ali su se bojali da ga zapitaju za tumačenje. 

NAJVEĆI U BOŽJEM KRALJEVSTVU 

40 Dođe im misao u pamet, tko je od njih najveći. 47 Kako 
je Isus poznavao pomisli njihovih srdaca, uze dijete, stavi ga 

uza se i reče im: 48 »Tko primi ovo dijete u moje ime, mene 
prima; a tko mene prima, prima onoga, koji me je poslao. Jer 
tko je najmanji među vama svima, on je velik.« 49 Ivan izvijesti: 
»Učitelju, vidjesmo, kako jedan u tvoje ime izgoni đavle. Za- 
branismo mu, jer ne pripada našemu učeničkom zboru.« 60 Isus 
mu odvrati: »Ne branite mu! Jer tko nije proti vama, za 
vas je.« 

PUT U JERUZALEM 

51 Približavali se dani njegova uzeća. Tada on čvrsto nakani 
da ide u Jeruzalem. 52 1 posla glasnike pred sobom. Oni otidoše 
i dođoše u jedno mjesto Samarijana, da mu priprave, gdje će 
prenoćiti."' 53 Ali ga ne primiše, jer je bio na putu u Jeru¬ 
zalem. 54 Kad to vidješe učenici Jakov i Ivan, rekoše: »Gospo¬ 
dine, hoćeš li da zazovemo oganj s neba, da ih uništi?« 55 A on 
se okrenu i ukori ih [rekavši: »Ne znate, čijega ste duha. 50 Sin 
čovječji nije došao da upropasti duše, nego da ih spasi«]. I tako 
otidoše u drugo mjesto. 

REVNOST UČENIKA 

374 Kad su bili dalje putem, reče mu neki čovjek: »Ići ću za 
tobom, kudgod pođeš.« 53 Isus mu odvrati: »Lisice imaju svoje 
jame, ptice nebeske svoja gnijezda. A Sin čovječji nema mjesta, 
gdje bi mogao nasloniti svoju glavu.« 59 Drugoga pozva: »Hajde 
za mnom!« On odvrati: »Gospodine, pusti me da najprije 
otidem i ukopam svojega oca.« "Isus mu odvrati: »Pusti neka 
mrtvi ukopavaju svoje mrtvace. A ti hajde i navješćuj Božje 
kraljevstvo!« 91 Opet drugi reče: »Ja ću ići za tobom, Gospo¬ 
dine, ali me najprije pusti da se oprostim sa svojom obitelji.« 
"Isus mu odvrati: »Nijedan, koji metne ruku svoju na plug i 
opet se obazire natrag, nije prikladan za Božje kraljevstvo.« 

IZBOR, ODAŠILJANJE I POVRATAK SEDAMDESETORICE 

. „ 1 Putom odredi Gospodin još drugih sedamdeset i dva i 

' posla ih po dva i dva pred sobom u sve gradove i mjesta, 

kuda je mislio sam doći. 2 On im reče: »Žetva je velika, a 
poslenika je malo. Molite se zato gospodaru žetve, da pošalje 
poslenike u svoju žetvu! 3 Idite! Eto, ja vas šaljem kao jaganjce 
među vukove. 4 Ne uzimajte sa sobom kese ni torbe ni obuće 


i nikoga ne pozdravljajte na putu! 3 Kad dođete u kuću, naj¬ 
prije resite: Mir ovoj kući! 6 Prebiva li ondje sin mira, počinut 
će na njemu vaš mir; inače će se vratiti k vama. 7 Ostanite u 
toj kući, jedite i pijte, što imaju; jer je poslenik dostojan svoje 
plaće. Ne prelazite iz jedne kuće u drugu! 8 Kad dođete u koji 
grad, i prime vas, jedite, što se iznese pred vas! 9 Iscjeljujte 
bolesnike, što su ondje, i navijestite: Kraljevstvo se Božje pri¬ 
bližilo vama. 10 Ako li dođete u koji grad i ne prime vas, izađite 
na njegove ulice i recite: 11 1 prah vašega grada, što je prionuo 
za naše noge, otresamo na vas. Ali znajte ovo: Kraljevstvo se 
je Božje približilo. 12 Kažem vam: Sodomi će biti lakše u onaj 
dan, negoli onome gradu. 13 Teško tebi, Korozaine! Teško tebi, 
Betsaido! Jer kad bi se bila u Tiru i Sidonu dogodila čudesa, 
što su se dogodila u vama, davno bi već (tamo ljudi) činili 
pokoru u vreći i pepelu. 14 Ali Tiru i Sidonu bit će lakše na 
sudu nego vama. 13 I ti, Kafarnaume, zar ćeš se dići do nebesa? 
Do pakla ćeš biti oboren! 19 Tko vas sluša, mene sluša; tko vas 
prezire, mene prezire; a tko prezire mene, prezire onoga, koji 
je mene poslao.« 

17 Puni radosti vratiše se sedamdeset i dvojica i izvijestiše: 
»Gospodine, pokoravaju nam se u ime tvoje i zli dusi.« 18 On 
im odvrati: »Vidjeh sotonu, gdje spade s neba kao munja. 

19 Eto, dadoh vam vlast da stupate preko zmija i škorpija i 
preko svake neprijateljske sile! Ništa vam ne će moći nauditi. 

20 Ali se ne radujte tomu, što vam se pokoravaju dusi! Nego se 
radujte, što su vaša imena zapisana na nebesima.« 


ISUSOVA ZAHVALNA MOLITVA 

21 U onaj čas obradova se on u Duhu Svetome i reče: »Sla¬ 
vim te, Oče, Gospodine neba i zemlje, što si ovo sakrio od 
mudrih i razumnih, a objavio malenima. Da, Oče, tako se je 
tebi dopalo. 22 Sve je meni predano od moga Oca. Nitko ne 
zna, tko je Sin, osim jedinoga Oca, i nitko ne zna, tko je Otac, 
osim jedinoga Sina, i kome Sin hoće da objavi.« "Tada se 
okrenu napose svojim učenicima i reče: »Blažene oči, koje vide, 
što vi vidite! 24 Jer vam kažem: Mnogi proroci i kraljevi htje¬ 
doše vidjeti, što vi vidite, i ne vidješe, hjedoše čuti, što vi čujete, 
i ne čuše.« 

PRIČA O MILOSRDNOM SAMARIJANINU 

25 Tada se diže neki zakonodavac da ga kuša. On zapita: 
»Učitelju, što moram činiti, da postignem vječni život?« 28 On 
mu reče: »Što stoji pisano u zakonu? Kako čitaš?« 27 On od¬ 
govori: »Ljubi Gospodina, svojega Boga, svim srcem, svom 
dušom, svom snagom i svom svojom misli, i svojega bližnjega 
kao samoga sebe! 28 Reče mu: »Pravo si odgovorio. Čini to i 
imat ćeš život!« 29 A on se htjede opravdati i zapita Isusa: »A. 
tko je moj bližnji?« 30 Tada prozbori Isus i reče: »Neki je 
čovjek silazio iz Jeruzalema u Jerihon i pade među razbojnike. 
Oni ga oplijeniše, izraniše, ostaviše ga pola mrtva i otiđoše.* 
31 Slučajno je istim putem silazio neki svećenik. On ga vidje 

1 prođe. 32 Isto tako dođe tamo neki levit. Vidje ga i prođe. 
33 1 neki Samarijanin na svom putu dođe u njegovu blizinu. 
Kad ga vidje, sažali mu se. 34 Pristupi k njemu, zali uljem i 
vinom njegove rane i zavi ih. Tada ga podiže na svoje kljuse, 
dovede ga u gostionicu i pobrinu se za njega. 35 Sutradan izvadi 
dva denara, dade ih krčmaru i reče mu: Brini se za njega! Što 
više potrošiš, platit ću ti, kad se vratim. — 38 Tko je od ove 
trojice bio bližnji onome, koji je bio pao među razbojnike?« 
37 Ovaj odgovori: »Onaj, koji mu je iskazao milosrđe.« I Isus 
mu reče: »Idi, i ti čini tako!« 

MARTA I MARIJA 

38 Na putu se svrati u jedno selo. Neka žena, po imenu 
Marta, primi ga u svoju kuću.* 39 1 u nje je bila sestra, po 
imenu Marija. Ova sjede do Gospodnjih nogu i slušala je nje¬ 
govo razlaganje. 40 A Marta je prionula za posao, da ga podvori. 
Ona pristupi i reče: »Gospodine, zar ti ne mariš, što me moja 
sestra ostavi samu da dvorim. Reci joj dakle, da mi pomogne!« 
41 Gospodin joj odgovori: »Marta, Marta, brineš se i skrbiš za 
mnoge stvari. 42 Samo je jedno potrebno. Marija je izabrala 
najbolji dio. On joj se ne će uzeti.« 

GOSPODNJA MOLITVA: »OČENAŠ« 

, , 1 Jednom se molio na nekom mjestu. Kad je svršio, 

' zamoli ga jedan od njegovih učenika: »Gospodine, uči 
nas moliti se, kao što je i Ivan učio moliti se svoje učenike.« 

2 Tada im on reče: »Kad se molite, govorite: Oče, neka se sveti 
tvoje ime! Neka dođe tvoje kraljevstvo! 3 Kruh naš svagdanji 


daj nam danas! 4 Oprosti nam naše grijehe; jer i mi opraštamo 
svojim dužnicima! I ne uvedi nas u napast!« 

USTRAJNA MOLITVA 

6 Tada nastavi: »Netko od vas ima. prijatelja. K njemu ode 
u ponoći i rekne mu: Prijatelju, uzajmi mi tri kruha! 8 Došao 
mi je moj prijatelj s puta, i nemam mu što postaviti. 7 A on 
mu iznutra odgovori: Ne uznemiruj me! Već su vatra za¬ 
tvorena, i djeca su mi sa mnom u postelji. Ne mogu ustati da 
ti dadem. 8 Kažem vam: Ako i ne ustane da mu dadne zato, 
što mu je prijatelj, ali poradi njegova dosađivanja ustat će i 
dat će mu, što treba. 9 I ja vama kažem: Molite, i dat će vam 
se; tražite, i naći ćete; kucajte, i otvorit će vam se. 10 Jer svaki, 
koji moli, prima; tko traži, nalazi; tko kuca, otvara mu se. 
11 Ako netko od vas zamoli svoga oca za kruh, dadne li mu 
možda onda kamen? I ako zamoli ribu, dadne li mu mjesto ribe 
zmiju? 12 Ili ako zamoli jaje, dadne li mu onda škorpiju? 13 Kad 
dakle vi, koji ste zli, znate svojoj djeci davati dobre darove, 
koliko će više nebeski Otac dati Duha Svetoga onima, koji 
ga mole za to!«* 

FARIZEJSKA KLEVETA 

14 On izagna đavla, koji je bio nijem. Kad je bio đavao 
izašao, mogao je nijemi govoriti. Svijet se je tomu divio. 15 A 
neki od njih rekoše: »Izgoni đavle samo po Belzebubu, đavol¬ 
skom poglavici.« 18 Drugi su ga kušali i tražili od njega znak 
s neba. 17 A on je prozreo njihove pomisli i rekao im: 

ISUSOVA OBRANA 

»Svako kraljevstvo, koje je samo u sebi nesložno, raspadne 
se, i jedna kuća se obori na drugu. 18 1 ako je sotona nesložan 
sam sa sobom, kako da postoji njegovo kraljevstvo? Jer kažete, 
da ja po Belzebubu izgonim đavle. 19 Ako ja po Belzebubu 
izgonim đavle, po kome ih onda izgone vaši sinovi? Zato će 
vam oni biti suci. 20 A ako ja prstom Božjim izgonim đavle, 
onda je s tim došlo k vama Božje kraljevstvo.* 21 Ako jaki 
naoružan čuva svoj dvor, onda je njegovo imanje u sigurnosti. 
22 Ako li ga napadne jači i nadvlada ga, onda mu uzme oružje, 
u koje se je uzdao, i razdijeli, što je zaplijeno. 23 Tko nije sa 

mnom, protiv mene je; tko ne sabira sa mnom, rasipa. 24 Kad 
nečisti duh izađe iz čovjeka, luta kroz puste goleti i traži sebi 
počivalište. Ne nađe li ga, rekne: Vratit ću se u svoju kuću, 
iz koje sam izašao. 25 1 dođe i nađe je lijepo pometenu i ukra¬ 
šenu. 20 Tada otide i dovede još sedam drugih duhova, koji 
su gori od njega. Oni uđu i nastane se ondje. I takovu čovjeku 
potonje bude gore od prvoga.«' 1, 

ŽENA SLAVI MAJKU ISUSOVU 

27 Dok je tako govorio, povika mu neka žena iz naroda: 
»Blažena utroba, koja te je nosila, i prsa, koja su te dojila!« 
28 A on reče: »Jest, blaženi oni, koji slušaju Božju riječ i drže 
je!« 29 Kad se je mnoštvo naroda sakupljalo, reče: 

JONIN ZNAK 

»Rod je ovaj zao rod. Traži znak. Ali mu se ne će dati 
drugi znak osim znaka Jone. 30 Kao što je naime Jona postao 
znak Ninivljanima, tako će i Sin čovječji biti ovome rodu. 
31 Kraljica juga dignut će se na sudu s ljudima ovoga roda i 
osudit će ih. Jer je došla s kraja svijeta da sluša Salomonovu 
mudrost. A ovdje je više nego Salomon!* 32 Ninivljani će se 
dignuti na sudu s ovim rodom i osudit će ga. Jer su se obratili 
na Jonino propovijedanje. A ovdje je više nego Jona! 

PRIČA O SVIJETLU 

33 Nitko ne zapali svjetiljke i ne meće je u kut ili pod sud. 
Nego je meće na svijećnjak, da svi, koji ulaze, vide svjetlost. 
34 Tvoje oko je svjetiljka tvome tijelu, je li tvoje oko zdravo, 
sve tvoje tijelo ima svjetlost. A je li bolesno, tvoje je tijelo 
u tami. 85 Pripazi dakle, da svjetlost u tebi ne bude tama! 30 Ako 
je sve tvoje tijelo svijetlo i nijedan dio nije u tami, onda je 
sve posve svijetlo, kao kad te svjetiljka obasjava svojim sjajem.« 

ISUS KORI FARIZEJE I KNJIŽEVNIKE 

37 Dok je još govorio, zamoli ga neki farizej da objeduje u 
njega. Ode tamo i sjede za stol. 38 Kad vidje farizej, da se on ne 
opra prije objeda, začudi se. 39 Tada mu reče Gospodin: »Vi fari¬ 
zeji puni grabežljivosti i nepravednosti. 40 Bezumni, nije li onaj, 
koji je stvorio vanjštinu, stvorio i nutrinu? 41 Dajte radije ono, 

što je unutra, kao milostinju, onda vam je sve čisto. 42 Ali teško 
vama, farizeji! Vi dajete desetinu od metvice, od rute i od 
svakoga povrća, a ne marite za Božju pravdu i ljubav. Jedno 
treba činiti, a drugo ne propustiti. 43 Teško vama, farizeji! Vi 
volite počasno mjesto u sinagogama i hoćete, da vas pozdravljaju 
na javnim mjestima. 44 Teško vama, vi ste kao grobovi, što se 
ne raspoznaju, preko koih se ide, a da se ne zna!« 45 Neki zako- 
noša mu odvrati: »Učitelju, tim riječima sramotiš i nas.« 40 Tada 
on reče: »Teško i vama, zakonoše! Vi tovarite na ljude pre¬ 
teška bremena za nošenje, a sami se prstom ne dotaknete tih 
bremena. 47 Teško vama! Vi gradite nadgrobne spomenike pro¬ 
rocima, a vaši su ih oci poubijali. 48 Tako svjedočite i odo¬ 
bravate djela svojih otaca. Oni ih poubijaše, a vi im podižete 
spomenike. 49 Zato i reče Božja mudrost: Poslat ću im proroke 
i vjesnike; od njih će jedne pobiti, druge progoniti. 50 Tako će 
se na ovom rodu osvetiti krv svih proroka, što je bila proli¬ 
vena od postanka svijeta: 51 počevši od_krvi Abelove do Zaha- 
rijine, koji je bio smaknut među žrtvenikom i hramom. Da, 
kažem vam: Osvetit će se na ovom rodu! 52 Teško vama, 
zakonoše! Vi oduzeste ključ spoznanja. Sami ne uđoste, a za- 
priječiste onima, koji htjedoše ući.« 53 Kad je on odanle odlazio, 
navališe žestoko na njega književnici i farizeji i obasuše ga 
svakojakim pitanjima. 54 Pritom su vrebali na njega, da uhvate 
koju izjavu iz njegovih usta [pa da ga onda mognu optužiti]. 

O FARIZEJSKOM KVASCU I O NEUSTRAŠIVOM 
PRIZNANJU 

„ 1 Uto se je bilo skupilo toliko mnoštvo naroda, da su 

čak jedan drugoga gazili. Tada reče najprije svojim učeni¬ 
cima: »Čuvajte se farizejskoga kvasca, to jest licemjerja! 2 Jer 
ništa nije sakriveno, što se ne bi otkrilo, ništa tajno, što se ne 
bi doznalo. 3 Zato će se sve, što ste rekli u tmini, objaviti na 
svjetlosti; što ste šaptali na uho u sobama, oglasit će se s kro¬ 
vova. 4 Kažem vam, prijatelji moji: Ne bojte se onih, koji ubi¬ 
jaju tijelo, a dalje ne mogu ništa. 5 Pokazat ću vam, koga da se 
bojite: Bojte se onoga, koji nakon smrti ima moć baciti u 
pakao. Da, kažem vam: Njega se bojte! 6 Ne kupuje li se pet 
vrabaca za dva asarija? A ipak nijedan od njih nije zaboravljen 
kod Boga. 7 Tako je i kosa na vašoj glavi sva izbrojena. Ne 
bojte se dakle, vi ste vredniji od mnogo vrabaca. 8 Kažem vam: 

Tko prizna mene pred ljudima, njega će i Sin čovječji priznati 
pred Božjim anđelima. 9 A tko se odreče mene, njega će se 
odreći pred Božjim anđelima. 10 Tko rekne riječ proti Sinu 
čovječjemu, oprostit će mu se; a tko pohuli na Duha Svetoga, 
ne će mu se oprostiti. 8 ' 11 Ako vas povuku pred sinagoge i 
pred poglavarstva i vladaoce, ne brinite se, kako i čim ćete se 
braniti ili što ćete reći. 12 Jer će vam u onaj čas Duh Sveti 
staviti u usta prave riječi.« 

PROTI SVJETSKIM BRIGAMA 

13 Jedan iz naroda reče mu: »Učitelju, reci mojemu bratu, 
da podijeli sa mnom baštinu!« 14 On mu odvrati: »Čovječe, 
tko je mene postavio sucem ili djeliteljem baštine nad vama?« 

15 Onda nastavi: »Pazite i čuvajte se od svake lakomosti! Ako 
tko i obiluje, njegov život nije ipak osiguran njegovim ima¬ 
njem.« 10 Tada im pridometnu još jednu priču: »Neki bogat j 
čovjek imao je njivu, koja mu je nosila bogat prihod. 17 Tada 
je mislio u sebi: Što da činim? Nemam u što sabrati svoju 
ljetinu. 18 Ovako ću činiti, reče: Srušit ću svoje žitnice i sagradit 
ću veće. U njih ću sabrati sav svoj prihod i sva svoja dobra. 

19 Onda ću kazati svojoj duši: Dušo moja, imaš veliko imanje 
na mnogo godina. Otpočini! Jedi i pij i uživaj! 20 Ali Bog mu 
reče: Luđače, još ove noći potražit će tvoju dušu od tebe. 
Komu će tad pripasti, što si nakupio? 21 Tako biva onome, 
koji sebi zgrće blago, mjesto da bude bogat u Boga.« 

BLAGO NA NEBESIMA 

22 Tada reče svojim učenicima: »Zato vam kažem: Ne brinite 
se za život, što ćete jesti, ni za tijelo, u što ćete se obući. 23 Jer 
je život vredniji od jela, i tijelo od odijela. 24 Pogledajte ga¬ 
vrane! Ne siju, ne žanju, nemaju spremnica ni žitnica: Bog ih 
hrani. Koliko ste vi vredniji od ptica! 25 Tko od vas svojim 
brigama može produljiti svoj život pa i samo za jedan pedalj? 

26 Ako dakle ne možete ni najmanje, zašto ste tako tjeskobno 
zabrinuti za ostalo? 27 Pogledajte ljiljane! Kako rastu! Ne rade, ‘ 
ne predu, a ipak vam kažem: Ni Salomon u svemu svom sjaju 
nije bio tako odjeven kao jedan jedini od njih. 28 1 kad Bog 
travu, koja danas stoji na polju, a sutra se baca u peć, tako 
odijeva, koliko će više vas, malovjerni! 29 1 zato ne pitajte, 
što ćete jesti i što ćete piti, i ne uznemirujte se! 39 Za sve se 


to brinu neznabošci. Vaš Otac zna, da vam to treba. 31 Nego 
tražite njegovo kraljevstvo, a ostalo će vam se dodati. 

32 Ne boj se, malo stado; jer je bila volja vašega Oca da 
vam dadne kraljevstvo. 33 Prodajte, što imate, i dajte od toga 
milostinju! Pribavite sebi torbe, što ne stare, neprolazno 
blago u nebu, kojemu se tat ne prikučuje, niti ga moljac 
izjeda! 34 Jer gdje je vaše blago, ondje je i vaše srce. 

PRIČE O BUDNIM SLUGAMA, O VJERNOM I RAZBORI¬ 
TOM UPRAVITELJU KUČE 

35 Neka budu vaša bedra pripasana i svjetiljke pripaljene u 
vašim rukama: 30 Tako ćete biti kao ljudi, koji čekaju svojega 
gospodara, dok se vrati sa svadbe, da mu odmah otvore, kad 
dođe i pokuca. 37 Blago onim slugama, koje gospodar nađe 
budne, kad dođe! Zaista, kažem vam: On će se pripasati i 
posadit će ih za stol, i obilazit će da ih posluži. 38 I ako dođe 
u drugu ili u treću noćnu stražu, i nađe ih tako — onda blago 
njima! 38 A ovo znajte: Kad bi znao domaćin, u koji će čas 
doći tat, ostao bi budan i ne bi dao provaliti u svoju kuću. 
40 Tako i vi budite spemni, jer će Sin čovječji doći u čas, u koji 
najmanje mislite. 41 Tada upita Petar: »Gospodine, namjenjuješ 
li ovu priču samo na nas ili na sve?« 

42 Gospodin odgovori: »Tko je dakle taj vjerni i mudri 
upravitelj, kojega postavlja gospodar nad svojom družinom, da 
im u pravo prijeme daje hranu? 43 Blago onome slugi, kojega 
gospodar, kad se vrati kući, nađe da radi tako! 44 Zaista, kažem 
vam: On će ga postaviti nad svim svojim dobrima. 45 Ako li 
onaj sluga misli u sebi: Moj gospodar ne će još zadugo doći; 
ako zlostavlja sluge i sluškinje, ako jede i pije i opija se, 46 doći 
će gospodar toga sluge u dan, kad se ne nada, u čas, koji ne 
zna. Tada će ga sasjeći u komade i odredit će mu njegovo 
mjesto kod nevjernika. 47 Onaj sluga, koji poznavajući volju 
svojega gospodara, ne radi i ne upravlja po njegovoj volji, dobit 
će mnogo udaraca. 48 A onaj, koji je ne pozna i radi što za¬ 
služuje kaznu, bit će malo bijen. Komu je mnogo dano, od 
njega će se mnogo tražiti; komu je mnogo povjereno, od njega 
će se još više iskati. 

ZNACI VREMENA 

48 Došao sam da bacim oganj na zemlju, i što bih želio, 
nego da je već planuo?* 50 Ali ja prije moram uzeti na sebe 

krštenje, i kako me to muči, dok se ne svrši! 51 Mislite li, da 
sam došao donijeti mir na zemlju? Ne, kažem vam, nego 
razdor. 52 Odsada će pet u jednoj kući biti razdijeljeni: tri na 
dva i dva na tri: 53 Ustat će otac na sina, i sin na oca, mati 
na kćer, i kći na mater, svekrva na snahu, i snaha na svekrvu.« 

54 Onda je progovorio mnoštvu naroda: »Kad vidite oblak 
gdje se diže na zapadu,odmah kažete: Bit će dažd, i tako bude. 
65 Opazite li, da puše jug, kažete: Bit će vrućina, i bude. ^Li¬ 
cemjeri! Znakove na nebu i zemlji znate tumačiti. Kako to, da 
ne razumijete sadanjega vremena? 57 Zašto sami od sebe ne 
spoznajete, što je pravo? 58 Kad ideš sa svojim protivnikom k 
poglavarstvu, još na putu gledaj da ga se oslobodiš! Inače bi 
te mogao odvući pred suca, a sudac te predati sudbenom po- 
dvorniku, i sudbeni podvornik te baciti u tamnicu. 58 Kažem ti: 
Ne ćeš iz nje izaći, dok ne platiš posljednje pare.« 

POZIV NA POKORU 

„ 1 U ono vrijeme dođoše neki k Isusu i pripovjediše mu 

^ za Galilejce, kojih je krv Pilat bio prolio, dok su upravo 
žrtvovali.* 2 On im reče: »Mislite li, da su ti Galilejci bili veći 
grješnici od drugih Galilejaca, zato što tako postradaše? 3 Kažem 
vam: nijesu! Ali ako se ne obratite, svi ćete tako izginuti. 4 Ili 
mislite li, da su onih osamnaest, na koje pade kula u Siloji i 
pobi ih, bili krivlji od svih ostalih stanovnika Jeruzalema? 
5 Kažem vam: nijesu! Ali ako se ne obratite, svi ćete tako 
izginuti.« 

NERODNA SMOKVA 

6 Onda im kaza ovu priču: »Netko je bio zasadio smokvu 
u svom vinogradu. Taj dođe i potraži roda na njoj, ali ga ne 
nađe. 7 Tada reče vinogradaru: Evo, već tri godine dolazim i 
tražim roda na ovoj smokvi, ali ga ne nalazim. Posijeci je! 
Čemu da još zaprema tlo? 8 On mu odvrati: Gospodaru, pusti 
je, da ioš stoji ovu godinu! Okopat ću oko nje i pognojiti je. 
9 Možebit da onda ubuduće urodi. Inače možeš je dati posjeći.« 

ISCJELJENJE ZGRČENE ŽENE 

10 Neke subote učio je u sinagogi. 11 Tu je bila neka žena, 
koja je već osamnaest godina bila bolesna od duha. Bila je 
sasvim zgrčena i nije se mogla nikako ispraviti. 13 Kad je ugleda 

Isus, dozva je k sebi i reče joj: »Ženo, izbavljena si od svoje 
bolesti!« 13 Pritom metnu na nju ruke. Odmah se ona ispravi 
i uze slaviti Boga.* 14 Pun gnjeva radi toga, što je Isus iscijelio 
u subotu, reče predstojnik sinagoge narodu: »Šest je dana za 
rad, u te dane dolazite i dajte se iscjeljivati, a ne u subotu!« 
15 Gospodin mu odvrati. »Licemjeri! Ne odvezuje li svaki od 
vas u subotu svojega vola ili magarca od jasala i ne vodi li 
ga da ga napoji? 16 A ovu Abrahamovu kćer, koju je držao 
sotona već punih osamnaest godina svezanu, zar je nije trebalo 
odvezati od ove veze u subotu?« 17 Na ove riječi postidjeli su 
se svi njegovi protivnici. A sav se narod radovao za sva 
slavna djela, što su se po njemu dogodila. 

PRIČE O GORUŠIČNOM ZRNU I O KVASCU 

18 Tada reče: »Komu je slično Božje kraljevstvo? S čim da 
ga usporedim? 19 Ono je kao gorušično zrno, koje uze čovjek 
i posija u svom vrtu. Ono uzraste i postade veliko drvo, i 
ptice nebeske se ugnijezdiše na njegovim granama.« 20 Dalje 
reče: »S čim da usporedim Božje kraljevstvo? 21 Ono je kao 
kvasac, koji uze žena i pomiješa u tri mjere brašna, dok sve 
ne uskisnu.« 

22 Tako je prolazio učeći po gradovima i selima, i išao je 
dalje u Jeruzalem. 24 Tada ga netko upita: »Gospodine, je li 
samo malo onih, koji se spašavaju?« Reče im: 24 Trudite se da 
uđete na uska vrata! Jer vam kažem: Mnogi će tražiti da uđu, 
a ne će moći. 25 Je li se jedamput digao domaćin i zatvorio 
vrata, tada ćete stajati napolju, kucati na vrata i zvati: Gospo¬ 
dine, otvori nam! A on će vam odvratiti: Ne poznam vas, 
otkuda ste. 20 Tada ćete odvratiti: Ali mi smo s tobom jeli i 
pili; ti si učio po našim ulicama. 27 A on će reći: Kažem vam, 
ne znam, otkuda ste. Odstupite od mene svi, koji činite ne¬ 
pravdu! 28 Ondje će biti jauk i škrgut zuba, kad vidite Abra- 
hama, Izaka i Jakova i sve proroke u Božjem kraljevstvu, dok 
ćete vi biti napolje istjerani. 20 Od istoka i zapada, od sjevera 
i juga doći će i sjest će za stol u Božjemu kraljevstvu. 30 Tako 
ima posljednjih, koji će biti prvi, i ima prvih, koji će biti 
posljednji.« 

HERODOVE ZAMKE 

31 U isti dan pristupiše neki farizeji i rekoše mu: »Otiđi i 
udalji se odavle; jer Herod hoće da te ubije.«* 32 A on im od- 

vrati: »Idite i kažite onoj lisici: Evo, izgonim đavle i iscjelju- 
jem danas i sutra; istom sam treći dan s time gotov. 33 Ali 
danas, sutra i prekosutra moram putovati; jer ne ide, da prorok 
drugdje nađe smrt negoli u Jeruzalemu. 

ISUS TUGUJE NAD JERUZALEMOM 

34 Jeruzaleme, Jeruzaleme! Ti ubijaš proroke i kamenuješ 
one, koji su k tebi poslani! Koliko puta htjedoh da skupim 
tvoju djecu kao kvočka svoje piliće pod krila, ali ne htjedoste! 
35 Eto će vam se ostaviti vaša kuća pusta! Kažem vam: Ne ćete 
me više vidjeti, dok ne dođe čas da uskliknete: Blagosloven, 
koji dolazi u Gospodnje ime!« 

ISUS ISCJELJUJE ČOVJEKA, KOJI JE IMAO VODENU 
BOLEST 

1 Kad on jedne subote dođe u kuću nekoga ugledna 
•4 farizeja da jede, promatrali su ga pozorno. 2 Tada stade 
pred njega neki čovjek, koji je imao vodenu bolest. 3 Isus upita 
zakonoše i farizeje: »Je li dopušteno ili nije iscjeljivati u su¬ 
botu?« 4 Oni su šutjeli. Tada ga se dohvati, iscijeli ga i otpusti. 
5 Onda im reče: Tko od vas, ako mu sin ili magarac padne 
u jamu, odmah ga ne izvadi, pa i u subotu? 3 Na to mu ne 
mogoše ništa odgovoriti. 

PONIZNOST I NESEBIČNOST 

7 Kad je opazio, kako su pozvani izbirali sebi prva mjesta, 
kaza im ovu priču: 8 »Kad te tko pozove na svadbu, ne sjedaj 
na prvo mjesto! Mogao bi koji odličniji od tebe biti među 
pozvanima, 0 i tvoj i njegov gostoprimac mogao bi doći i reći 
ti: Podaj mjesto ovome! Tada bi postiđen morao zauzeti po¬ 
sljednje mjesto. 10 Nego kad te tko pozove, idi i sjedi na po¬ 
sljednje mjesto! Tada će doći tvoj gostoprimac i reći ti: Prijatelju, 
pomakni se na više! To će ti biti na čast pred svima, koji sjede 
s tobom za stolom. 11 Jer svaki, koji se uzvisi, ponizit će se, a 
tko se ponizi, uzvisit će se.« 

12 A gostoprimcu reče: »Kad daješ objed ili večeru, onda 
ne zovi svojih prijatelja ni svoje braće, rođaka ili bogatih 
susjeda; inače pozovu i oni tebe i vrate ti! 13 Nego kad daješ 
gozbu, pozovi prosjake, sakate, hrome i slijepe! 14 Blago onda 


tebi! Jer ti ovi ne mogu vratiti, ali će ti se vratiti o uskrsnuću 
pravednih.« 15 Kad je to čuo jedan od onih, što su bili zajedno 
za stolom, reče mu: »Blago onome, koji blaguje u Božjemu 
kraljevstvu!« 

VELIKA VEČERA 

18 Tada mu on reče: »Neki čovjek zgotovi veliku gozbu i 
pozva na nju mnoge. 17 Kad bi vrijeme gozbi, posla svojega 
slugu da kaže pozvanima: Dođite, sve je već gotovo! 18 Tada 
se počeše izgovarati svi redom. Prvi mu reče: Kupio sam polje 
i moram poći da ga vidim. Molim te, ispričaj me! 10 Drugi 
reče: Kupio sam pet jarmova volova i idem da ih ogledam. 
Molim te, ispričaj me! 20 Treći reče: Oženio sam se i zato ne 
mogu doći. 21 Sluga dođe natrag i to kaza svome gospodaru. 
Tada se rasrdi domaćin i zapovjedi svome slugi: Idi brzo van 
na ceste i gradske ulice i dovedi amo prosjake i sakate, slijepe 
i hrome! 22 Sluga javi: Gospodaru, zapovijed je tvoja izvršena, 
ali još ima mjesta. 23 Tada reče gospodar slugi: Izađi na seoske 
putove i među ograde, te natjeraj sve da dođu, da mi se 
napuni kuća. 24 A kažem vam: Od onih ljudi, koji su bili po¬ 
zvani, ne će nijedan okusiti moje gozbe.« 

NASLJEDUJ KRISTA! 

25 Veliko mnoštvo naroda išlo je za njim. Tada se on obazre 
i reče im: 28 »Ako tko dođe k meni, a ne prezre oca i mater 
i ženu i dijete i brata i sestru, da, i samoga sebe, ne može 
biti moj učenik. 27 Tko ne nosi svojega križa i ne ide za mnom, 
ne može biti moj učenik. 28 Kad jedan od vas hoće da gradi 
kulu, ne sjedne li najprije i ne proračuna li troškove, da li ima 
sredstava da dovrši? 20 Kad bi naime postavio temelj, a ne bi 
mogao kasnije dovršiti gradnje, svi, koji gledaju, rugali bi mu 
se 38 i govorili: Ovaj je čovjek počeo graditi i nije mogao 
dovršiti. 31 Ili kad koji kralj hoće da se zarati s drugim kraljem, 
ne sjedne li najprije i ne promisli, da li može s deset tisuća 
ljudi, izaći proti njemu? 32 Ako li ne može, onda pošalje po¬ 
slanike, dok je onaj još daleko, i moli, da se mirno nagode. 
33 Tako i nijedan od vas, koji se ne odreče svega, što ima, ne 
može biti moj učenik. 34 Sol je nešto dobro. Ali ako sol oblju- 
tavi, čim da se onda osoli? 35 Niti se može upotrebi« za zemlju 
niti za gnoj. Baca se napolje. Tko ima uši da čuje, neka čuje!« 

PRIČE O IZGUBLJENOJ OVCI, O IZGUBLJENOJ DRAHMI, 
O IZGUBLJENOM SINU 

. _ 1 Svakojaki carinici i grješnici približavali su se k njemu 

3 da ga čuju. 2 Na to su farizeji i književnici mrmljali i 
govorili: »Ovaj prima grješnike i jede s njima.« 

5 Tada im kaza ovu priču: 4 »Ako jedan od vas ima sto 
ovaca i jednu od njih izgubi, ne ostavi li devedeset i devet 
u pustinji i ne ide li za izgubljenom, dok je ne nađe? 5 Kad 
je nađe, uzme je pun radosti na svoja ramena. C I kad dođe 
kući, sazove svoje prijatelje i susjede i govori im: Radujte se 
sa mnom! Nađoh svoju ovcu, koja je bila izgubljena. 7 Kažem 
vam: Isto tako će biti u nebu veća radost za jednoga jedinoga 
grješnika, koji se obrati, negoli za devedeset i devet praved¬ 
nika, koji ne trebaju obraćenja. 

8 Ili kad koja žena imajući deset drahma i od njih izgubi 
jednu, ne zapali li tad svjetiljku, ne pomete li kuću i ne traži 
li brižljivo, dok ne nađe drahmu? • Kad je našla drahmu, sazove 
svoje prijateljice i susjede i govori: Radujte se sa mnom! 
Nađoh drahmu, koja je bila izgubljena. 10 Isto tako, kažem 
vam, bit će kod Božjih anđela radost za jednoga grješnika, 
koji se obrati«. 

11 Tada nastavi: »Jedan je čovjek imao dva sina. 12 Mlađi 
od njih reče ocu: Oče, daj mi dio od imanja, što pripada meni. 
On im dakle podijeli imanje. 12 Nekoliko dana kasnije mlađi 
sin pokupi sve i ode u daleku zemlju. Ondje prosu svoje 
imanje živeći raspušteno. 14 Kad je bio sve potrošio, nastade 
u onoj zemlji velika glad, i on stade stradati. 15 Tada otide i 
najmi se kod nekog građanina one zemlje. Ovaj ga posla u 
svoja polja da čuva svinje. 16 Rado bi bio utišao svoju glad 
mahunama, što su jele svinje; ali mu ih nitko nije davao. 
17 Tada dođe k sebi i reče: Koliko najamnika u mojega oca 
imaju kruha izobilja, a ja ovdje umirem od gladi! 18 Ustat ću, 
poći ću k svome ocu i kazat ću mu: Oče, sagriješih nebu i 
tebi! le Nijesam više dostojan zvati se tvoj sin; primi me kao 
jednoga od svojih najamnika! 20 Ustade dakle i otide k svom 
ocu. Već izdaleka ugleda ga njegov otac, i sažali mu se. Potrča 
mu ususret, pade mu oko vrata i poljubi ga. 21 A sin mu reče: 
Oče, sagriješih nebu i tebi; nijesam više dostojan zvati se tvoj 
sin. 22 A otac zapovjedi svojim slugama: Donesite brzo najbolju 
haljinu i obucite mu je! Podajte mu prsten na ruku i obuću 

na noge! 23 Onda dovedite ugojeno tele i zakoljite ga! Održat 
ćemo radosnu gozbu i proveselit ćemo se. 24 Jer je ovaj moj 
sin bio mrtav i opet živi; bio je izgubljen i nađe se. I stadoše 
držati radosnu gozbu. 25 Njegov stariji sin bio je upravo u 
polju. Kad dođe i približi se kući, začu glazbu i igru. 26 Dozva 
jednoga od sluga i zapita, što je to? 27 Tvoj brat je došao, od¬ 
govori mu on. I otac je tvoj dao zaklati ugojeno tele, jer je 
opet dobio zdrava sina. 28 Tada se on rasrdi i ne htjede đa 
uđe. Njegov otac izađe i stade ga nagovarati. 22 A on odvrati 
ocu: Već ti tolike godine služim i nikada još ne prestupih 
tvoje zapovijedi. A meni još nikada nijesi dao jareta, da bih 
se proveselio sa svojim prijateljima. 30 A sad, kad dođe taj tvoj 
sin, koji ti je imanje prosuo s bludnicama, dao si mu zaklati 
ugojeno tele. 31 On mu odvrati: Sine, ti si uvijek sa mnom, 
i sve je moje tvoje. 32 A trebalo je održati radosnu gozbu i 
proveseliti se, jer ovaj je tvoj brat bio mrtav i opet živi; bio 
je izgubljen, i nađe se.« 

PRIČA O NEPRAVEDNOM UPRAVITELJU 

. - 1 Dalje reče svojim učenicima: »Bio je neki bogati čovjek, 

koji je imao upravitelja. Ovaj je bio optužen kod njega, 
da mu prosipa imanje. 2 On ga dade dozvati i reče mu: Što to 
čujem za tebe? Daj račun o svom upravljanju! Ne možeš dulje 
ostati moj upravitelj. 3 Tada upravitelj pomisli u sebi: Što da 
počnem, kad mi moj gospodar oduzima upravljanje? Kopati 
ne mogu, prositi se stidim. 4 Znam što ću činiti, da me prime 
u svoje kuće, kad me digne s uprave. 5 1 dozva redom dužnike 
svoga gospodara. Prvoga zapita: Koliko si dužan mome go¬ 
spodaru? 6 On odgovori: Sto bata ulja. Reče mu: Uzmi svoje 
pismo, sjedi i piši brzo pedeset! 7 Drugoga zapita: Koliko si ti 
dužan? On odgovori: Sto korova pšenice. Reče mu: Uzmi 
svoje pismo i piši osamdeset! 8 Gospodar priznade, da je nepra¬ 
vedni upravitelj radio mudro, jer su djeca ovoga svijeta u 
svojem naraštaju mudrija od djece svjetlosti. • I ja vama kažem: 
Smognite sebi prijatelje nepravednim bogatstvom, da vas, kad 
jedamput dođe do kraja, prime u vječne stanove! 10 Tko je 
vjeran u najmanjoj stvari, taj je vjeran i u velikoj; tko je ne¬ 
vjeran u najmanjoj stvari, taj je nevjeran i u velikoj. 11 Ako 
vjerno ne upravljate nepravedno bogatstvo, tko će vam onda 
povjeriti istinito dobro? 12 1 ako vjerno ne upravljate tuđe 

dobro, tko će vam onda dati, što je vaše? 13 Nijedan sluga ne 
može služiti dva gospodara! Ili će na jednoga mrziti, a dru¬ 
goga ljubiti, ili^će uz jednoga prianjati, a drugoga zanemariti. 
Ne možete služiti Bogu i bogatstvu.« 

PROTI FARIZEJSKOJ PRAVDI 

14 Sve su ovo slušali lakomi farizeji i rugali se. 15 Tada im 
reče: »Vi ste oni, koji se gradite pravedni pred ljudima, ali 
Bog zna vaša srca. Jer što se pred ljudima pokazuje veliko, 
pred Bogom je gadno. 10 Zakon i proroci dosežu do Ivana. 
Otada se navješćuje radosna vijest o Božjemu kraljevstvu, i 
svaki prodire u njega silom. 17 Ali prije će proći nebo i zemlja, 
nego da propadne i jedno slovce od zakona. 18 Tko pusti svoju 
ženu i oženi se drugom, čini preljub; i tko se oženi puštenicom, 
isto tako čini preljub. 

PRIČA O BOGATAŠU I O SIROMAŠNOM LAZARU 

10 Bio je neki bogati čovjek, oblačio se u skerlet i u bez i 
sjajno se gostio svaki dan. 20 Pred njegovim vratima ležao je 
neki siromah, po imenu Lazar, sav u čirovima. 21 Rado bi se 
bio nasitio mrvicama, što su padale sa bogataševa stola. I psi su 
dolazili i lizali njegove čirove. 22 Tada umrije siromah. On bi 
od anđela odnesen u Abrahamovo krilo. I umrije bogataš i bi 
zakopan. 23 Kad u paklu usred svojih muka podiže oči, vidje 
izdaleka Abrahama i u njegovu krilu Lazara. 24 Tada povika: 
Oče Abrahame! Smiluj mi se i pošlji Lazara, neka umoči u 
vodu vrh svojega prsta i rashladi moj jezik; jer trpim veliku 
muku u ovom plamenu. 25 Abraham odvrati: Sjeti se, sinko, da 
je tebi u tvojemu životu bilo dobro, a Lazaru zlo. Sad se on 
ovdje tješi, a ti se mučiš. 20 Povrh svega toga zja među nama 
i vama širok jaz, tako da nijedan ne može odavle k vama 
prijeći, i nijedan odatle amo doći, i ako bi htio. 27 Onaj na¬ 
stavi: Onda te molim, oče, pošlji ga u moju očinsku kuću! 
28 Imam još petero braće, i neka ih opomene, da ne dođu i oni 
na ovo mjesto muke! 29 Abraham odvrati: Imaju Mojsija i 
proroke: neka njih slušaju! 30 Ne, oče Abrahame, odvrati onaj. 
Ali ako im dođe tko od mrtvih, onda će se obratiti. 31 A on 
mu reče: Ako ne slušaju Mojsija i proroka, ne će vjerovati, 
da tko ustane i od mrtvih.« 


O SABLAZNI 

*1 reče svojim učenicima: »Sablazni ne mogu izostati. 
'• Ali teško onome, od koga dolaze! 2 Bolje bi mu bilo, da 
mu se mlinski kamen objesi o vratu, i da ga bace u more, nego 
da sablazni jednoga od ovih malih. 

BRATSKA DUŽNOST I POMIRLJIVOST 

3 Pazite jedan na drugoga! Ako se tvoj brat ogriješi, pouči 
ga! Bude li mu žao, oprosti mu! 4 1 ako se sedam puta na dan 
ogriješi o tebe i sedam puta opet dođe k tebi i rekne: Žao 
mi je, oprosti mu!« 

SNAGA VJERE 

5 Apostoli zamoliše Gospodina: »Umnoži našu vjeru!« “Go¬ 
spodin odvrati: »Ako imate vjeru toliku, koliko je gorušično 
zrno, te kažete ovome dudu: Izađi s korijenom van i presadi se 
u more — poslušat će vas. 7 Tko od vas svojemu slugi, što ore 
ili čuva stoku, kad se vrati iz polja, kaže: »Dođi odmah i sjedi 
za stol? 8 Ne će li mu prije kazati: Pripravi mi večeru,, pripaši 
se i posluži mi, dok jedem i pijem, a onda možeš ti jesti i piti? 
9 Da li će on zahvaliti slugi na tom, što je izvršio ^njegove 
zapovijedi? [Ne mislim.] 10 Tako i vi, kad učinite sve, što vam 
je naloženo, kažite: Sluge smo neznatne, učinismo samo svoju 
dužnost.« 

ISCJELJENJE DESET GUBAVACA 

11 Na putu u Jeruzalem prolazio je između Samarije i Gali¬ 
leje. 12 Kad htjede ući u jedno selo, dođe mu ususret,.deset 
gubavaca. Stadoše izdaleka.* 13 1 stadoše vikati: »Isuse, učitelju, 
smiluj nam se!« 14 Kad ih vidje, reče im: »Idite i pokažite je 
svećenicima!« Dok su išli, očistiše se. 15 A samo jedan od njih 
dođe natrag, kad vidje, da je iscijeljen. Hvalio je Boga iza 
glasa. 10 Bacio se pred njega ničice na svoje lice i zahvalio mu. 
I to je bio Samarijanin. 17 Tada reče Isus: »Ne očistiše li se 
desetorica? A gdje su devetorica? 18 Zar se nijedan ne nađe, 
da se vrati i dadne slavu Bogu, nego ovaj tuđin?« 19 1 reče mu: 
»Ustani i idi! Ozdravila te tvoja vjera!« 

DOLAZAK BOŽJEGA KRALJEVSTVA 

20 Farizeji ga upitaše: »Kad će doći Božje kraljevstvo?« _On 
im odgovori: »Božje kraljevstvo ne će doći sa vanjskim sjajem. 

21 Ne će se kazati: Ovdje je ili ondje. Kraljevstvo je Božje među 
vama.« 22 Dalje reče svojim učenicima: »Doći će dani, kad ćete 
željeti da vidite samo jedan od dana Sina čovječjega, ali ga ne 
ćete vidjeti. 23 1 reći će vam: On je ovdje, on je ondje! Ne idite 
tamo i ne trčite za njima! 24 Jer kao što bljesak munje sijevne 
od jednoga kraja neba do drugoga, tako će biti i sa Sinom 
čovječjim u njegov dan. 25 Ali najprije on još mora mnogo 
pretrpjeti i biti odbačen od ovoga roda. 26 Kako je bilo u dane 
Noine, tako će biti i u dane Sina čovječjega: 27 Jelo se i pilo, 
ženilo se i udavalo sve do dana, kad Noa uđe u kovčeg. Tada 
dođe potop i sve uništi. 28 Isto je tako bilo u Lotove dane: 
Jelo se i pilo, kupovalo se i prodavalo, sadilo se i gradilo. 29 A 
u dan, kad izađe Lot iz Sodome, udari oganj i sumpor iz neba 
i sve uništi. 30 Upravo će tako biti u onaj dan, kad se objavi 
Sin čovječji. 31 Tko je u onaj dan na krovu, a svoje stvari ima 
još u kući, neka ne silazi da ih uzme! Tko je u polju, neka 
se također ne vraća natrag! 32 Sjetite se Lotove žene! 33 Koji 
gleda da uzdrži svoj život, izgubit će ga; tko ga izgubi, uzdržat 
će ga. 34 Kažem vam: U onu noć počivat će po dvojica na 
jednoj postelji: jedan će se uzeti, drugi će se ostaviti. 35 Dvije 
će žene mljeti na jednom mlinu: jedna će se uzeti, druga će 
se ostaviti. 36 [Dva će biti u polju: jedan će se uzeti, drugi će 
se ostaviti.]« 37 Upitaše ga: „Gdje, Gospodine?" Odgovori im: 
»Gdje je strvina, ondje se skupljaju orlovi.« 

PRIČE O BEZBOŽNOM SUCU, O FARIZEJU I CARINIKU 

1 o 1 On im pokaza u priči, da se mora svagda moliti i ne 
° malaksati. 2 Reče im: »U nekom gradu bio je jedan 
sudac, koji se nije bojao Boga i nije mario za ljude. 3 A u onom 
gradu bila je i neka udovica. Ona je dolazila k njemu i molila 
ga: Pribavi mi pravo proti mojemu protivniku! 4 On je dugo 
vremena nije htio (uslišiti). A najposlije reče u sebi: Ne bojim 
se doduše Boga j ne marim za ljude. 5 Ali jer mi ova udovica 
dodijava, pomoći ću joj do njezina prava; inače će mi napokon 
doći i udarit će me po licu.« 8 Gospodin nastavi: »Čujte, što 
govori nepravedni sudac! 7 A Bog svojim izabranima, koji dan 
i noć vapiju k njemu, da ne pomogne do njihovih prava, da 
ih pusti čekati? 8 Kažem vam, Brzo će im pribaviti pravo. Ali 
kad dođe Sin čovječji, hoće li naći vjeru na zemlji?« 'Također 
je kazao priču nekima, koji su se — puni pouzdanja u sebe — 

držali pravednima i druge prezirali: 10 »Dva čovjeka uzađoše u 
hram, da se pomole. Jedan je bio farizej, drugi carinik. '‘Fari¬ 
zej stade i poče se moliti u sebi: Bože, zahvaljujum ti, što 
nijesam kao ostali ljudi, kao razbojnici, varalice, preljubočinci 
ili kao ovaj carinik. 12 Postim dvaput u tjednu i dajem dese¬ 
tinu od svega, što stečem. 13 A carinik je stajao izdaleka i nije 
se usudio ni očiju podignuti k nebu, nego se je udarao u prsa 
i molio se: Bože, budi milostiv meni grješniku! 14 Kažem vam: 
Ovaj otide opravdan kući, a ne onaj. Jer tko se uzvisi, ponizi 
se, a tko se ponizi, uzvisi se.« 

ISUS PRIJATELJ DJECE 

15 Donosili su k njemu djecu, da ih se dotakne. Kad to 
vidješe učenici, stadoše odbijati ljude. 16 A Isus dozva k sebi 
djecu i reče: »Pustite djecu, neka dolaze k meni, i ne branite 
im; jer je takovih Božje kraljevstvo. 17 Zaista, kažem vam: 
Tko ne primi Božjega kraljevstva kao dijete, ne će u njega ući.« 

OPASNOST OD BOGATSTVA 

18 Neki ga predstojnik zapita: »Učitelju dobri, što moram 
činiti, da postignem vječni život?« 18 Isus mu odgovori: »Što 
me zoveš dobrim? Samo je Bog dobar. 20 Znaš zapovijedi: Ne 
čini preljub! Ne ubijaj! Ne kradi! Ne svjedoči lažno! Poštuj 
oca i majku!« 21 On odvrati: »Sve sam to držao od_ svoje 
mladosti.« 22 Kad je to čuo Isus, reče mu: »Još ti ostaje jedno: 
Prodaj sve, što imaš, i podaj siromasima, i imat ćeš blago u 
nebu. Tada dođi i pođi za mnom!« 23 Na ove riječi on se veoma 
ražalosti, jer je bio vrlo bogat. 24 Kad ga vidje Isus [tako 
žalosna], reče: »Kako je teško imućnima ući u Božje krajjevstvo! 
25 Lakše je devi proći kroz iglene uši nego li bogatašu ući ^u 
Božje kraljevstvo.« 28 Tada upitaše slušatelji: »Tko se onda može 
spasiti?« 27 On odgovori: »Što je u ljudi nemoguće, u Boga je 
moguće.« 

NAGRADA DRAGOVOLJNOM SIROMAŠTVU 

28 Tada reče Petar: »Mi ostavismo svoje imanje i pođosmo 
za tobom.« 29 On im odvrati: »Zaista, kažem vam: Nitko ne 
ostavi radi Božjega kraljevstva kuću, roditelje, brata, ženu ili 
djecu, 30 a da ne primi za to mnogo više na ovom svijetu, a 
na drugom svijetu vječni život.« 

ISUS PO TREĆI PUT PRORIČE SVOJU MUKU 

31 Uze dvanaestoricu nasamo i reče im: »Evo idemo gore u 
Jeruzalem. „ Ondje će se sve ipuniti, što su proroci pisali za 
Sina čovječjega. 32 On će biti predan neznabošcima, ismijan, 
zlostavljan i popljuvan. 33 Bičevat će ga i ubiti. Ali treći će 
dan uskrsnuti.« 34 A oni ništa od toga ne razumješe. Ovaj je 
govor bio za njih taman, i oni ne shvatiše, što je on s tim 
mislio.* 


SLIJEPAC IZ JERIHA 

35 Kad se je približio k Jerihu, neki slijepac je sjedio kraj 
puta i prosio. 38 Čuo je, kako prolazi narod, i zapitao je, što 
je to. 37 Kazaše mu, da prolazi Isus Nazarejin. 38 Tada povika: 
»Isuse, sine Davidov, smiluj mi se!« 39 Oni, što su išli naprijed, 
korili su ga, neka šuti. Ali je on samo još jače vikao: »Sine 
Davidov, . smiluj mi se!« 40 Tada Isus stade i dade ga dovesti. 

Kad. je bio došao, 41 zapita ga: »Što hoćeš od mene?« On za¬ 
moli: »Gospodine, učini, da pregledam!« 42 Isus mu reče: 
»Pregledaj! Tvoja te je vjera ozdravila.« 43 Odmah progleda. 

Uze slaviti Boga i pođe za Isusom. 1 sav narod, koji je to bio 
vidio, hvalio je Boga. 

ZAKEJ 

1 On dođe u Jeriho i prolazio je kroz mjesto. 2 Tu je 

bio čovjek po imenu Zakej. Bio je carinički starješina, 
i bio je bogat. 3 JŽelio je da vidi Isusa, i da ga upozna, ali nije 
mogao od mnoštva naroda; jer je bio maloga rasta. 4 Zato 1 
potrča naprijed i popne se na divlju smokvu, da ga mogne 
vidjeti; jer je Isus onuda morao proći. 5 Kad dođe Isus na ono 
mjesto, pogleda gore i reče mu: »Zakeju, brzo siđi; jer danas 
moram proboraviti u tvojoj kući.« 8 I siđe brzo, i primi ga s j 
radošću.* 7 Svi, koji to vidješe, mrmljali su i govorili: »Svratio 
se u kuću grješniku.« 8 A Zakej stupi pred Gospodina i reče: 
»Gospodine,, pola svog imanja dajem siromasima; i ako sam 
koga prevario, vraćam četverostruko.« 9 Isus mu reče: »Danas 
je došlo spasenje ovoj kući, jer je i on Abrahamov sin. 18 Sin 
čovječji je došao da potraži i spasi, što je bilo izgubljeno.« 


PRIĆA O MINAMA 

11 A kako je bio blizu Jeruzalema, i jer su mislili ljudi, da 
se sad odmah mora javiti Božje kraljevstvo, kaza svojim sluša¬ 
teljima još jednu priču. 12 Reče: »Neki čovjek plemenita roda 
otide u daleku zemlju da primi kraljevstvo, i da se vrati. 
13 Zato dozva k sebi svojih deset sluga, predade im deset mina 
i reče im: Trgujte s tim, dok se ja vratim. 14 A njegovi sugra¬ 
đani mrzili su na njega; oni poslaše za njim poslanike i rekoše: 
Ne ćemo da on kraljuje nad nama. 45 A kad se on vrati, pošto 
primi kraljevstvo, dade dozvati k sebi sluge, kojima je bio dao 
novac, da vidi, koliko je svaki stekao. 18 Prvi dođe i reče: 
Gospodaru, tvoja mina donese deset mina. 17 On mu odvrati: 
Dobro, dobri slugo: jer si mi u malom bio vjeran, imat ćeš 
vlast nad deset gradova. 18 Drugi dođe i reče: Gospodaru, tvoja 
mina donese pet mina. 18 Ovomu reče: Ti ćeš vladati nad pet 
gradova. 28 Treći dođe i reče: Gospodaru, evo tvoja mina! 
Zavezao sam je u ubrus. 21 Bojao sam se naime tebe, jer si 
čovjek strog. Uzimaš, što nijesi uložio, i žanješ, što nijesi sijao. 
22 On mu odvrati: Iz tvojih ću ti usta suditi, nevrijedni slugo! 
Znao si, da sam strog čovjek, da uzimam, što nijesam uložio, 
i da žanjem, što nijesam sijao. 23 Pa zašto nijesi dao mojega 
novca u novčaru, da bih ga ja, došavši, mogao primiti s dobit¬ 
kom? 24 Tada reče onima, što su ondje stajali: Uzmite mu minu 
i podajte je onome, koji ima deset mina! 25 Odvratise mu: 
Gospodaru, on već ima deset mina. 28 Kažem vam: Svakome, 
koji ima, dat će se; a tko nema, njemu će se oduzeti, što. ima. 
27 A one moje neprijatelje, koji ne htjedoše, da ja kraljujem 
nad njima, dovedite amo i pogubite ih pred mojim očima!« 

ULAZAK U JERUZALEM 

28 Poslije ovih riječi pođe dalje na putu gore u Jeruzalem. 
29 Kad dođe u blizinu Betfage i Betanije na goru, što se zove 
Maslinska gora, posla' dva svoja učenika 30 i naloži im: »Idite 
u selo, što je pred vama! Ondje ćete na ulazu naći magare 
privezano, na kojemu još nitko nije sjedio. Odvežite ga i do¬ 
vedite! 31 Upita li vas tko: Zašto ga odvezujete? odgovorite 
ovako: Gospodin ga treba.« 32 Poslani otidoše i nađoše, kako 
im je bio kazao. 33 Kad su odvezivali magare, upitaše ih njegovi 
gospodari: »Zašto odvezujete magare?« 34 Oni ođgovoriše: 
»Gospodin ga treba.« 35 Tako dovedoše magare k Isusu, metnuše 

svoje haljine na nj i podigoše Isusa na njega. 30 Kad je tako 
išao, prostirali su svoje haljine po putu. 37 1 kad se približi 
već da siđe s Maslinske gore, poče sve mnoštvo učenika u radosti 
hvaliti Boga iza glasa za sva čudesna djela, što su ih bili vidjeli: 
38 Govorili su: »Blagosloven kralj, koji dolazi u Gospodnje ime! 
Mir.na nebu i slava na visini!« 39 Tada mu rekoše neki farizeji: 
»Učitelju, zabrani to svojim učenicima!« 40 On im odvrati: 
»Kažem vam, ako ovi ušute, kamenje će vikati.«* 

ISUS PLACE NAD JERUZALEMOM 

41 Kad. se približi i ugleda grad, zaplaka nad njim i reče: 
42 »Kad bi i ti u ovaj svoj dan upoznao, što ti je za mir! Ali je 
sad sakriveno od tvojih očiju. 43 Doći će dani na tebe, kad će 
te tvoji neprijatelji okružiti opkopom, unaokolo te zatvoriti 
i sa svih te strana pritisnuti. 44 Oni će tebe i tvoju djecu, što 
su u tebi, lupiti , o zemlju i ne će ostati u tebi kamena na 
kamenu, jer nijesi upoznao vremena svoga pohođenja.« 

45 Tada pođe u hram i potjera van trgovce. 45 Doviknuo im 
je: »Stoji pisano: »Moja kuća je kuća molitve.« A vi načiniste 
od nje razbojničku spilju.« 

4| Svaki je dan učio u hramu. Svećenički glavari, književnici 
i vođe naroda gledali su da ga pogube. 48 Ali mu nijesu mogli 
ništa učiniti; jer je sav narod prianjao za njegovu riječ. 

PITANJE O VLASTI 

nn 1 Kad je on jednoga dana učio narod u hramu i na- 
vješćivao vijest spasenja, pristupiše k njemu svećenički 
glavari i književnici sa starješinama 2 i zapitaše ga: »Kaži nam: 
Kojom vlasti činiš ovo? Tko ti je dao vlast za to?« 3 On im 
odgovori: »I ja ću vas nešto upitati. Kažite mi: 4 Da li je Iva¬ 
novo krštenje bilo s neba ili od ljudi?« 6 Oni su razmišljali 
među se: Kažemo li: S neba, odvratit će nam: Zašto mu onda 
ne vjerovaste? 6 Kažemo li: Od ljudi, sav će nas narod kame¬ 
novati, jer je uvjeren, da je Ivan prorok. 7 Tako odgovoriše, 
da ne znaju, otkuda je. 8 Isus im odvrati: »Onda ni ja vama 
ne ću kazati, kojom vlasti ovo činim.« 

PRIČA O VINOGRADU 

8 On kaza narodu ovu priču: »Neki čovjek posadi vino¬ 
grad, dade ga u zakup vinogradarima, pa otide izvan zemlje 


na dulje vrijeme. 10 Kad je bilo vrijeme, posla slugu k vino¬ 
gradarima, da bi mu dali dio od vinogradarskoga roda. Ali 
vinogradari ga izbiše i protjeraše ga praznih ruku. 11 Posla 
još drugoga slugu. I ovoga izudaraše, izgrdiše i protjeraše ga 
praznih ruku. “Posla još trećega. A oni i toga izbiše do krvi 
i izbaciše ga van. “Onda reče gospodar vinograda: Što da 
počnem? Poslat ću svojega ljubljenoga sina; njega će se možda 
pobojati. 14 Ali kad ga ugledaše vinogradari, posvjetovaše se 
među se: To je baštinik; ubit ćemo ga, tada je baština naša. 
15 Izbaciše ga dakle iz vinograda van i ubiše ga. Što. će sad 
gospodar vinograda s njima započeti? “Doći će, pogubit će te 
vinogradare i dat će vinograd drugima.« Kad oni to čuše, rekoše: 
»Neka se tako što ne dogodi!« 17 A on pogleda. na njih i reče: 
»Pa što znači ona riječ u Pismu: Kamen, koji odbaciše gra¬ 
ditelji, postade ugaoni kamen? 18 Tko padne na ovaj kamen, 
razbit će se; a na koga on padne, satrt će ga.« 

PITANJA O POREZU, O USKRSNUĆU I O DAVIDOVU 
SINU 

19 Još u onaj čas gledali su književnici i svećenički glavari 
da stave ruku na njega; ali se pobojaše naroda. Bili su naime 
opazili, da je on htio njih pogoditi ovom pričom. 20 Pazili su 
oštro na njega, i poslaše uhode, koji ^su se. trebali pretvarati 
kao savjesni ljudi, da ga uhvate u riječi. Oni. su ga tada htjeli 
predati poglavarstvu, vlasti namjesnika. 4 ' 21 Upitaše ga: »Učitelju, 
znamo, da pravo govoriš i učiš, i ne gledaš na osobu ljudi, nego 
zaista učiš Božjemu putu. 22 Da li nam je dopušteno ili ne 
plaćati caru porez?« 23 On prozre njihovo lukavstvo i odvrati 
im: »[Što me kušate?] 24 Pokažite mi denar! Čiji je na njemu 
lik i natpis?« „Carev", odgovoriše. 25 Tada im reče: »Podajte 
dakle caru, što pripada caru, i Bogu, što pripada Bogu!« 26 Ne 
pođe im za rukom da ga uhvate u riječi pred narodom. Zadi- 
više se njegovu odgovoru i zašutješe. 

27 Tada dođoše neki saduceji, koji tvrde, da nema uskrsnuća. 
Oni ga upitaše 28 i rekoše: »Učitelju, Mojsije nam propisa: Ako 
kome umre brat i ostavi ženu bez djece, onda mora brat 
oženiti ženu i podignuti potomstvo svojemu bratu. 29 A bilo 
je sedam braće. Prvi uze ženu i umrije bez djece. 39 Tada je 
uze drugi za ženu, [a umrije bez djece]. 31 Onda [je uze] treći, 
i tako svih sedam. Pomriješe, a da ne ostaviše potomaka. 32 Naj- 

poslije umrije i žena. 33 Kome će sad od njih pripasti žena o 
uskrsnuću? Jer je ona svoj sedmorici bila žena.« 34 Isus im 
odgovori: »Djeca se ovoga svijeta žene i udaju. 35 A koji se 
budu našli vrijednima biti dionici onoga svijeta i uskrsnuća 
od mrtvih, ne će se više ženiti, niti će se udavati. 36 Oni ne 
mogu onda više ni umrijeti; oni su kao anđeli i djeca Božja, 
jer .su djeca uskrsnuća. 37 A da će mrtvi uskrsnuli, pokaza i 
Mojsije na mjestu o grmu, gdje naziva Gospodina Bogom 
Abrahamovim, Bogom Izakovim i Bogom Jakovljevim. 38 A on 
nije Bog mrtvih, _ nego živih. Njemu sve živi.« 30 Tada rekoše 
neki od književnika: »Učitelju, dobro si kazao.« 40 1 nijesu se 
više usudili da ga što zapitaju. 

41 Tada ih on zapita: »Kako se može tvrditi, da je Mesija 
Davidov sin? 42 David ipak sam govori u knjizi psalama: Reče 
Gospodin mome Gospodinu: Sjedi meni na desno, 43 dok polo¬ 
žim tvoje neprijatelje za podnožje tvojim nogama. 44 David 
dakle njega naziva „Gospodinom". Kako onda može biti njegov 
sin?« 

GOVOR PROTI FARIZEJIMA 

40 Dok je slušao sav narod, reče svojim učenicima: 48 »Ču¬ 
vajte se književnika! Oni rado idu u dugačkim haljinama, hoće 
da ih se pozdravlja na javnim mjestima i da zauzimaju prva 
mjesta u sinagogama i pročelja na gozbama. 47 Oni uništavaju 
kuće udovicama i izgovaraju za to na oko duge molitve. Njih 
čeka stroži sud.« 

DOPRINOS SIROMAŠNE UDOVICE 

„„ 1 Kad on pogleda gore, vidje kako bogati bacaju svoje 
^ darove u žrtvenu blagajnu.* 2 Vidje također, kako je 
neka siromašna udovica tamo ubacila dvije lepte. 3 Tada reče: 
»Zaista, kažem vam: Ova siromašna udovica metnula je više 
nego svi drugi. 4 Jer svi baciše od svoga suviška u Božje darove, 
a ona metnu od svoje sirotinje sve, što je služilo za njeno 
uzdržavanje.« 

RAZORENJE JERUZALEMA I SVRŠETAK SVIJETA 

5 Kad su neki govorili za hram, da je ukrašen sjajnim kame¬ 
njem i posvetnim darovima, reče: 3 »Doći će dani, kad od 

svega, što vidite ovdje, ne će ostati ni kamen na kamenu, koji 
se ne će razvaliti.« 7 Zapitaše ga: »Učitelju, kad će se to dogo¬ 
diti, i koji je znak, da će se to zbiti?« 8 On odgovori: »Pripa¬ 
zite, da se ne dadnete zavesti! Jer će se mnogi pojaviti u moje 
ime i reći: Ja sam, i: Vrijeme je došlo. Ne trčite za njima! 

8 Kad čujete za ratove i bune, ne dajte se s tim uplašiti! To 
mora najprije doći, ali još nije odmah svršetak.« 10 On nastavi; 
»Ustat ce narod na narod, kraljevstvo na kraljevstvo. 11 Jaki 
potresi bit će posvuda, bit će glad i kuga. Pojavit će se na 
nebu strahote i veliki znaci. 12 Prije svega toga metnut će na 
vas ruku i progonit će vas. Predavat ce vas u sinagoge i u 
tamnice i voditi vas pred kraljeve i namjesnike poradi ^mojega 
imena. 13 Tu će vam se dati prilika, da položite svjedočanstvo. 
14 Nemajte dakle unaprijed nikakve brige, kako ćete odgova¬ 
rati! 15 Jer ću vam ja dati rječitost i mudrost, kojoj se ne će 
moći oprijeti ni odoljeti svi vaši protivnicu 18 Dapače predavat 
će vas roditelji, braća, rođaci i prijatelji, i pobit će neke_ od 
vas. 17 Svi će zamrziti na vas poradi mojegA imena. 18 Ali ^ ni 
vlas s vaše glave ne će propasti. 19 Postojanom ustrajnošću 
spasit ćete svoju dušu. 

28 Kad vidite, da je Jeruzalem opkoljen od vojske, onda 
znajte, da je blizu njegovo razorenje. 21 Tada neka ljudi u Judeji 
bježe u gore! Oni u gradu neka izađu napolje; koji su na polju, 
neka ne ulaze u grad! 22 Jer to su dani osvete, kad će se sve 
ispuniti, što stoji u Pismu. 

23 Teško trudnima i dojiljama u one dane! Jer će doći 
velika tjeskoba na zemlju i sud gnjeva na ovaj narod. 24 Jedni 
će pasti od oštrice mača, drugi će biti zarobljeni, odvedeni 
među sve narode. Jeruzalem će biti gažen od neznabožaca, 
dok ne prođu vremena neznabožaca. 25 Bit će znaci na suncu, 
mjesecu i zvjezdama. Na zemlji će među narodima^ vladati 
strašno očajanje od buke i huke mora. 28 Ljudi će ginuti od 
straha i čekanja onoga, što će doći na zemlju. Jer će se nebeske 
sile uzdrmati. 

27 Tada će ugledati, gdje Sin čovječji dolazi na oblaku s 
velikom moći i slavom. 28 Kad to nastane, onda se uspravite 
i podignite svoju glavu! Otkupljenje se vaše približuje.« 

BUDITE BUDNI! 

"Kaza im priču: »Promatrajte smokvu i sva druga drveta! 
30 Kad vidite, da već pupaju, znate, da je blizu ljeto. 31 Tako i 

vi, kad vidite, da se ovo zbiva, da je blizu Božje kraljevstvo! 

32 Zaista, kažem vam. Ovaj naraštaj ne će proći, dok se sve 
to ne zbude. 33 Nebo i zemlja proći će, a riječi moje ne će 
proći. 

34 Pazite, da svoja srca ne otežate raskoštvom i pijanstvom 
i zemaljskim brigama, i da vam onaj dan ne dođe iznenada. 
35 Kao zamka doći će na sve, koji stanuju po svoj zemlji. 36 Pa 
zato budite uvijek budni i molite se, da mognete umaći svemu 
tome, što će doći, i da opstanete pred Sinom čovječjim!« 

37 Preko dana je učio u hramu, a noću je izlazio van i 
boravio na gori, koja se zove Maslinska gora. 38 Ujutro je hrlio 
sav narod k njemu u hram da ga sluša. 

IZDAJA 

__ 1 Približavao se blagdan beskvasnih kruhova, koji se zove 

“ Vazam. 2 Svećenički glavari i književnici mislili su o tom, 
kako bi mogli Isusa ubiti. A bojali su se naroda. 3 Tada uđe 
sotona u Judu, koji se svao Iskariot, i koji je bio jedan iz broja 
dvanaestorice. 4 On ode i uze pregovarati sa svećeničkim glava¬ 
rima i nadstojnicima, kako da im ga mogne izdati. 5 Oni se 
obradovaše tomu i obećaše, da će mu dati novaca. 6 On obeća 
i stade tražiti zgodnu priliku da im ga preda, a da ne upadne 
u oči narodu. 

7 Dođe dan beskvasnih kruhova, u koji se je moralo klati 
vazmeno janje. 8 Tada posla Isus Petra i Ivena i naloži im: 
»Idite i pripravite nam vazmeno janje, da ga jedemo!« “Oni 
ga upitaše: »Gdje da ga pripravimo?« 10 On im odgovori: 
»Kad dođete u grad, srest će vas čovjek, koji nosi vodu u 
krčagu. Idite za njim u kuću, u koju on uđe, 11 i kažite doma¬ 
ćinu: Učitelj te pita: Gdje je soba, u kojoj mogu održati vaz- 
menu gozbu sa svojim učenicima? 12 On će vam pokazati 
prostranu, sagovima prostrtu dvoranu. Ondje pripravite!« 13 Oni 
otiđoše i nađoše, kako im je bio kazao, i pripraviše vazmenu 
gozbu. 

POSLJEDNJA VEČERA I USTANOVA OLTARSKOG 
SAKRAMENTA 

14 U određeni čas sjede za stol i dvanaest apostola s njim. 
15 On im reče: »Vrlo sam želio da ovu vazmenu gozbu održim 
s vama, prije nego podnesen muku. 16 Jer vam kažem: Ne ću 


je (odsele) više jesti, dok se ne svrši u Božjem kraljevstvu.« 
17 Tada uze kalez, zahvali i reče: »Uzmite ga i razdijelite ga 
među se! 18 Jer vam kažem: Odsele ne će više piti od trsova 
roda, dok ne dođe Božje kraljevstvo.« 12 Onda uze kruh, za¬ 
hvali, prelomi ga i dade im ga govoreći: »Ovo je moje tijelo, 
koje se daje za vas. Ovo činite na moju uspomenu!«* 20 Isto 
tako uze poslije gozbe kalež i reče: »Ovaj je kalež Novi Zavjet 
s mojom krvi, koja se prolijeva za vas. 21 Ali evo, ruka mog 
izdajnika je sa mnom na stolu. 22 Sin čovječji ide doduše, kao 
što je određeno; ali teško čovjeku, koji ga izdaje!« “Tada 
oni stadoše jedan drugoga pitati, tko je od njih, koji bi 
mogao to učiniti. 

NAJVEĆI U NEBESKOM KRALJEVSTVU 

24 Nastade također prepirka među njima, tko je od njih 
najveći. 25 On im reče: »Kraljevi neznabožačkih naroda njihovi 
su gospodari, i njihovi vladaoci nazivaju se dobrotvori.* 26 U 
vas ne smije biti tako: Nego tko je najveći među vama, neka 
bude kao najmanji, starješina kao sluga.*. 27 Jer tko je veći: 
Koji sjedi za stolom, ili koji služi? Nije li onaj, koji sjedi za 
stolom? A ja sam među vama kao sluga. 28 Vi ste u mojim 
kušnjama ustrajali sa mnom. 28 Zato ostavljam vama kraljevstvo, 
kao što je moj Otac ostavio meni. 30 Vi ćete u mome kraljev¬ 
stvu jesti i piti za mojim stolom i sjediti na prijestoljima i 
suditi dvanaest Izraelovih plemena.« 

PRORICANJE PETROVA ZATAJENJA 

31 [Reče pak Gospodin:] »Simone, Simone! Evo, sotona 
zatraži, da vas smije rešetati kao pšenicu. 32 A ja sam se molio 
za tebe, da se tvoja vjera ne pokoleba. Zato podupri i utvrdi 
jednoć svoju braću!« 33 On mu odvrati: »Gospodine, spreman 
sam s tobom ići u tamnicu i u smrt.« 34 A on odvrati: »Petre, 
kažem ti: Još danas, prije nego zapjeva pijetao, triput ćeš 
zanijekati, da me poznaješ.« 

35 Dalje im reče: »Kad vas poslah bez kese, bez torbe, bez 
obuće, je li vam što uzmanjkalo?« »Nije* odgovoriše oni. 
33 »Ali sad,* nastavi on, »koji ima kesu, neka je uzme sa sobom, 
isto tako svoju torbu. Tko to nema, neka proda svoj plast i 
kupi za to mač! 37 Jer vam kažem: Na mem se još mora 
ispuniti riječ Pisma. On je ubrojen među zločince. Tako se 

izvršuje sve, što se tiče mene.« 38 Tada viknuše oni: »Gospo¬ 
dine, evo, ovdje dva mača!« A on im odvrati: „Dosta je.“ 

SMRTNA TJESKOBA 

39 Tada izađe i otide po svom običaju na Maslinsku goru. 
Za njim otidoše njegovi učenici. 40 Kad dođe tamo, reče im: 
»Molite se, da ne padnete u napast!« 41 Udalji se od njih koliko 
20 može kamenom dobaciti, klekne na koljena i pomoli se: 
43 »Oče, ako hoćeš, uzmi ovaj kalež od mene! Ali ne moja, 
nego neka bude tvoja volja!« 43 Tada mu se javi anđeo s neba 
i okrijepi ga. 44 1 napade ga smrtna tjeskoba, i molio se je još 
usrdnije. Njegov je znoj bio kao kaplje krvi, što su tekle na 
zemlju. 4 4o Diže se od molitve i pođe k svojim učenicima, ali 
ih nađe gdje spavaju od žalosti. 40 Tada im reče: »Što spavate? 
Ustanite i molite se, da ne padnete u napast!« 

ISUSA UHVATIŠE 

47 Dok je, još govorio, pojavi se četa. Juda, jedan od dva¬ 
naestorice, išao je pred njom. On pristupi k Isusu i poljubi 
ga. 48 Isus mu, reče: »Juda, poljupcem izdaješ Sina čovječjega?« 
49 Kad njegovi pratioci vidješe, što će biti, viknuše: »Gospo¬ 
dine, ne ćemo li udariti mačem?« 50 I jedan od njih udari slugu 
velikoga svećenika i odsiječe mu desno uho. 51 A Isus reče: 
“Pustite! Ne dalje!« Tada se dotače uha i iscijeli ga. 52 A sveće¬ 
ničkim glavarima, nadstojnicima hramske straže i starješinama, 
sto su bili došli na nj, Isus reče: »Kao na razbojnika izađoste 
s mačevima i toljagama. “Dan na dan sam bio kod vas u 
hramu, i ne staviste ruke na mene. Ali je ovo vaš čas i vlast 
tame.« 

PETROV PAD I POKAJANJE 

° 4 Tada ga uhvatiše i odvedoše u kuću velikoga svećenika. 
Petar, je išao za njim izdaleka. 55 Nasred dvorišta bili su 
naložili oganj i posjedali naokolo. I Petar sjede među njih. 
36 Kako je on tako sjedio u svijetlu ognja, vidje ga jedna slu¬ 
škinja, uprije pogled u njega i reče: »I ovaj je bio s njim.« 

On zanijeka i reče: »Ženo, ne poznajem ga.« 58 Malo zatim 
ugleda jja drugi i reče:» I ti si jedan od njih.« Petar odvrati: 
»Čovječe, nijesam.« 59 Oko jednu uru kasnije ustvrdi opet 
drugi: »Zaista, i ovaj je bio s njim, jer je Galilejac.« 60 Petar 


odvrati: »Čovječe, ne znam, što govoriš.« Odmah, dok je on još 
govorio, zapjeva pijetao. 61 Tade se obazre Gospodin i pogleda 
na Petra. I Petar se sjeti Gospodinove riječi, koju mu je bio 
rekao: »Još prije nego danas zapjeva pijetao, triput ćeš me 
zatajiti.« 62 Izađe napolje i stade gorko plakati. 

ISUS PRED VISOKIM VIJEĆEM 

63 Ljudi, koji su (Isusa) držali zarobljena, rugali su mu se i 
zlostavljali ga. 64 Pokrili su mu oči [tukli su ga po obrazu] i 
govorili: »Proreci, tko je, koji te udari?« 85 Još mnoge druge 
psovke izgovorili su proti njemu. 

86 Kad osvanu dan, sabraŠe se narodne starješine, svećenički 
glavari i književnici i dadoše ga odvesti u svoju skupštinu. 
Oni rekoše: »Ako si ti Mesija, kaži nam!« 87 On im odvrati: 
»Ako vam kažem, ne vjerujete [mi]; 88 ako vas upitam, ne 
odgovarate mi [i ne puštate me na slobodu]. 69 Ali odsele će 
Sin čovječji sjediti s desne strane svemogućega Boga.« 78 Tada 
svi rekoše: »Ti si dakle Sin Božji?« On odgovori: „Da, jesam!" 
71 Tada povikaše: »Što trebamo još svjedočanstvo? Jer sami 
čusmo iz njegovih vlastitih usta.« 

ISUS PRED PILATOM I PRED HERODOM 

1 Tada se diže sva skupština i dade ga odvesti k Pilatu. 
^ 2 Ondje ga počeše tužiti: »Nađosmo, da ovaj buni naš 

narod, da zabranjuje plaćati caru porez, i da se izdaje za 
Mesiju kralja.« 3 Pilat ga upita: „Jesi li ti židovski kralj?" On 
mu odgovori: „Ti kažeš." 4 Pilat izjavi svećeničkim glavarima 
i narodu: »Ja ne nalazim nikakve krivnje na ovome čovjeku.« 
5 Ali oni ostadoše pri tom: »On buni svojom naukom narod 
po svoj judejskoj zemlji, počevši od Galileje do ovdje.« 

6 Kad je to čuo Pilat, raspita se, da li je on Galilejac. 7 Kad 
doznade, da je iz Herodova područja, posla ga k Herodu, koji 
je onih dana također boravio u Jeruzalemu. 8 Herod se vrlo 
obradova, kad vidje Isusa. Odavno je želio da ga vidi, jer je 
bio mnogo čuo za njega, i nadao se da će vidjeti od njega 
kakvo čudo. 9 1 tako ga stade pitati za nmogošta. Ali mu Isus 
ništa ne odgovori. 19 Svećenički glavari i književnici stajali su 
pritom i neprestano ga tužili. 11 Tada mu se naruga Herod sa 
svojom pratnjom. Za porugu mu dade obući bijelu haljinu i 
posla ga tako natrag Pilatu. 12 U taj se dan sprijateljiše Herod 
i Pilat, dok su prije bili neprijatelji. 

13 1 Pilat sazva svećeničke glavare, članove visokoga vijeća 
i narod 14 i reče im: »Dovedoste preda me ovoga čovjeka, jer 
da buni narod. Ja sam ga pred vama saslušao, ali nijesam 
nažao opravdanu nijednu od tužbi, što ih vi iznosite proti 
ovome čovjeku. 15 Isto tako ni Herod; jer ga posla natrag k 
nama. Eto, on nije ništa učinio, što zaslužuje smrt. 18 Kaznit 
ću ga dakle i onda pustiti.« 

BARABA 

17 O blagdanu im je morao pustiti jednoga uznika. 18 Tada 
svi zajedno povikaše: »Uzmi ovoga! Pusti nam Barabu!« 19 Onaj 
je ležao u tamnici za nekakvu bunu u gradu i za neko 
umorstvo. 

SMRTNA OSUDA 

20 A Pilat im opet prozbori, jer je htio pustiti Isusa. 21 Ali 
su oni vikali: »Propni ga, propni!« 22 On ih upita po treći put: 
»Pa što je on počinio zlo? Ja ne nalazim na njemu ništa, što 
bi zasluživalo smrt. Kaznit ću ga i onda pustiti.« 23 Ali su oni 
zahtijevali samo još žešće i glasnije, da se on propne, i vika je 
njihova prodrla. 24 Pilat odluči, da se udovolji njihovu za¬ 
htjevu. 25 Pusti im onoga, koji je ležao u tamnici za bunu i za 
umorstvo, i koga su tražili. A Isusa žrtvova njihovoj volji. 

28 Dok su ga vodili, zaustaviše nekoga Simona iz Cirene, 
koji je dolazio iz polja, i metnuše. na njega križ, da ga nosi za 
Isusom. 27 Veliko mnoštvo naroda išlo je za njim, i žene, koje 
su za njim plakale i naricale. 28 Isus se obazre na njih i reče: 
»Kćeri jeruzalemske, ne plačite za mnom, nego plačite za sobom 
i za svojom djecom! 29 Jer eto, doći će dani, kada će reći: Blago 
nerotkinjama, ženama, koje ne rodiše i ne dojiše! 30 Tada. će 
se dovikivati gorama: Padnite na nas! i brežuljcima: Pokrijte 
nas! 31 Jer kad je tako zelenu drvetu, što će onda biti od 
suha?« 32 S njim su vodili van još dva zločinca, da ih pogube. 

PRIBIJANJE NA KRIŽ I SMRT 

33 Kad dođoše na mjesto, koje se zove kosturnica, propeše 
ga ondje. Isto tako zločince, jednoga s njegove desne, drugoga 
s njegove lijeve. 34 A Isus se je molio: »Oče, oprosti im; jer 
ne znadu, što čine!« Zatim razdijeliše njegove haljine bacivši 
za njih kocku. 35 Narod je tu stajao i gledao. A članovi viso¬ 

koga vijeća rugali su se: »Druge je spasio; neka sad spasi 
samoga sebe, ako je Božji Pomazanik, Izabranik.« 38 1 vojnici 
su mu se rugali. Pristupali su k njemu i pružali mu ocat 37 i 
govorili: »Ako si židovski kralj, spasi samoga sebe!« 8 Nad 
njim je bio natpis napisan pismom grčkim, latinskim i hebrej¬ 
skim: »Kralj židovski.« 

39 Jedan od zločinaca, što su visjeli na križu, hulio je na 
njega govoreći: »Zar nijesi ti Mesija? Onda spasi samoga sebe 
i nas!« 40 A drugi ga je korio i govorio: »Zar se ne bojiš Boga, 
kad i sam trpiš jednaku kaznu? 41 Mi dakako s pravom, jer 
primamo pravednu kaznu za svoja djela, a ovaj nije ništa zlo 
počinio.« 42 Onda nastavi: »Isuse, spomeni me se, kad dođeš 
u svoje kraljevstvo!« 43 On mu reče: »Zaista, kažem ti: Danas 
ćeš još biti sa mnom u raju!« 7 ' 

44 Bilo je oko šeste ure, kad na svu zemlju pade tama, koja 
potraja do devete ure.* 45 Sunce pomrča, i hramska se zavjesa 
razdera na dvoje. 49 Tada povika Isus iza glasa: »Oče, u tvoje 
ruke predajem svoj duh!« Ovo reče i izdahnu. 

47 Kad vidje satnik, što se dogodi, stade slaviti Boga i reče: 
»Zaista, ovaj je čovjek bio pravedan!« 48 Sav narod, koji je 
pribivao ovome prizoru i vidio, što se zbilo, udarao se u prsa 
i vraćao se kući. 49 Svi njegovi znanci i žene, koje su išle za 
njim iz Galileje, stajali su u nekoj udaljenosti i ovo gledali. 

ISUSOV POKOP 

50 A bio je vijećnik po imenu Josip, plemenit i pravedan 
čovjek, koji je bio rodom iz Arimateje, grada u Judeji, i oče¬ 
kivao Božje kraljevstvo. 51 On nije bio pristao na njihov za¬ 
ključak i postupak.* 62 On ode k Pilatu i zamoli za Isusovo 
tijelo. 53 Tada ga skide, obavi ga platnom i položi ga u grob u 
stijeni, u koji |oš nitko nije bio položen. 

54 Bio je dan priprave, i subota je već svanjivala. 55 Žene, 
koje su s njim bile došle iz Galileje, išle su zajedno i vidjele 
su grob i sahranu njegova tijela. 68 Potom se vratiše i pripra- 
više mirise i pomasti. A subotu provedoše u miru po zakonu. 

ŽENE NA GROBU I ANĐELI SA SVOJOM RADOSNOM 
VIJESTI 

~. 1 U prvi dan sedmice otidoše one (žene) vrlo rano na 
" grob s mirisima, što su ih bile pripravile. 2 Nađoše kamen 
od groba odvaljen 3 i uniđoše unutra. Ali ne nađoše tijela Go- 

spodina Isusa. 4 Dok su one poradi toga bile posve zbunjene, 
gle, dva čovjeka stadoše pred njima u sjajnim haljinama. 5 Od 
straha oboriše pogled na tle. A oni im rekoše: »Što tražite 
živoga među mrtvima? 6 On nije ovdje! On je uskrsnuo! Sjetite 
se, kako vam reče, kad je još bio u Galileji: 7 Sin čovječji mora 
biti predan u ruke grješnika i propet, ali će treći dan uskr¬ 
snuli.« 8 Tada se sjetiše njegovih riječi. 8 Vratiše se od groba i 
javiše sve ovo jedanaestorici i svima ostalim. 10 Bile su Marija 
Magdalena, Ivana, Marija, Jakovljeva mati, i još druge s njima, 
koje ovu vijest donesoše apostolima. 11 A njihove riječi uČiniše 
se ovima kao gatanje, i ne povjerovaše im. 12 Ali Petar ustade 
i pohrli grobu. Kad se je prignuo, vidje samo plahte gdje leže. 
Pun čuđenja nad tim otide kući. 

PUT U EMAUS 

13 Još isti dan putovala su dvojica od njih u selo po imenu 
Emaus, koje je bilo udaljeno od Jeruzalema šezdeset stadija.* 
’ 4 Oni su se razgovarali među sobom o svemu, što se je bilo 
dogodilo. 15 Dok su se tako razgovarali i raspravljali među 
sobom, približi im se sam Isus, i išao je s njima. 16 Ali njihove 
oči su bile zastrte, te ga ne poznaše. 17 On im reče: »Kakav 
je to razgovor, što ga imate među sobom na putu?« Tada se 
žalosni zaustaviše. 18 Jedan, po imenu Kleofa, odgovori mu: 
»Zar si ti jedini stranac u Jeruzalemu, koji ne zna, što se je 
ondje dogodilo ovih dana?« 18 On ih upita: ,,Što?“ OdvratiŠe 
mu: »To za Isusa Nazarejina. On je bio prorok, silan u djelu 
i u riječi pred Bogom i svim narodom. 20 Naši svećenički gla¬ 
vari i prvaci predadoše ga, da bude osuđen na smrt, i propeše 
ga. 21 A mi smo se bili nadali, da će on izbaviti Izraela. I nakon 
svega toga ovo je danas treći dan, kako se je to dogodilo. 22 1 
neke su nas od naših žena uzbunile. One su bile rano ujutro 
na grobu, 23 ali ne nađoše njegova tijela. Dođoše govoreći, da 
su im se ukazali anđeli, koji da su rekli, da on živi. 24 Neki od 
naših otidoše tad na grob i nađoše tako, kako su bile kazale 
žene; ali njega samoga ne vidješe.« 25 Tada im on reče: »O 
bezumni i sporoga srca za vjerovanje svega, što su navješćivali 
proroci! 27 Žar nije morao Mesija to trpjeti i tako unići u svoju 
slavu?« 27 1 poče od Mojsija i svih proroka, i tumačio im, što 
stoji pisano o njemu u svim Pismima. 28 Tako se približiše k 
selu, u koje su išli. On se učinio, kao da hoće ići dalje. 28 A oni 


su ga nukali i govorili: »Ostani s nama! Brzo će večer. Dan 
se već nagnuo.« Tada se svrati s njima. 

30 Dok je s njima sjedio za stolom, uze kruh, blagoslovi ga, 
prelomi ga i pruži im ga. 31 Tada im se otvoriše oči, i poznaše 
ga. A njega nestade ispred njihovih očiju. 32 1 oni rekoše jedan 
drugome: »Nije li gorjelo naše srce u nama, kad je govorio s 
nama putem i tumačio nam Pismo?« 

33 Još u isti čas ustadoše, vratiše se u !eruzalem i nađoše 
jedanaestoricu skupa sa svojim drugovima. 34 Oni rekoše: »Go¬ 
spodin je zaista uskrsnuo i javio se Simonu.« 35 1 pripovjediše, 
što se je bilo dogodilo na putu, i kako su ga poznali u lomljenju 
kruha. 

USKRSNULI SE JAVI APOSTOLIMA U JERUZALEMU 

36 Dok su oni još govorili o tom, stade Isus među njih i reže 
im: »Mir s vama! [Ja sam, ne bojte se!]« 37 Od tjeskobe i straha 
oni su mislili, da vide duha. 38 On im reče: »Zašto ste se ustra- 
šili, i zašto se sumnje rađaju u vašim srcima? 38 Vidite moje 
ruke i noge! Ja sam glavom. Opipajte me i vidite! Duh nema 
mesa i kostiju, kako to vidite na meni.« 40 Poslije ovih riječi 
pokaza im ruke i noge. 41 Ali oni od radosti i začuđenja nijesu 
još uvijek mogli vjerovati. Zato ih upita: »Imate li ovdje što 
za jelo?« 42 Oni mu dadoše komad pečene ribe i meda u satu. 
42 On uze i jeo je pred njihovim očima [što preostade, dade 
njima]. 44 On im reče: »Ovo je ono, što sam vam govorio, dok 
sam još bio s vama: Sve se mora ispuniti, što stoji napisano 
o meni u Mojsijevu zakonu, kod proroka i u psalmina.« 45 Tada 
im otvori um, da razumiju Pismo, 46 a on nastavi: »Tako stoji 
pisano: Mesija mora trpjeti i treći dan uskrsnuti od mrtvih. 
47 U njegovo ime se mora propovijedati pokora i oproštenje 
grijeha svim narodima, počevši od Jeruzalema. 48 Vi ste svjedoci 
ovome. 48 Evo, ja ću poslati obećanje svojega Oca na vas. 
Ostanite u gradu, dok ne budete opremljeni snagom odozgo!« 

UZAŠAŠĆE 

68 On ih izvede prema Betaniji, podiže svoje ruke i blago¬ 
slovi ih. 51 I blagosivajući ih, rastade se od njih i uzađe na nebo. 
32 Oni padoše ničice i pokloniše se. 53 Tada se s velikom radošću 
vratiše u Jeruzalem. Bili su uvijek u hramu i slavili su Boga 
[Amen], 

EVANĐELJE PO IVANU 


1. Ivan (Bogu mio) je sin ribara Zebedeja i Salome 
(Mt. 27, 56; Mk. 15, 40), mlađi brat Jakova Starijega, rodom iz 
jednoga grada na Genezaretskom jezeru. U svojoj se je mladosti 
bavio ribarenjem. Bio je najprije učenik Ivana Krstitelja, a onda 
je s Andrijom pošao za Spasiteljem (Iv. 1, 35—40). Pozvan u 
zbor apostola prednjačio je u njemu s Petrom i sa svojim bra¬ 
tom Jakovom (Lk. 8, 51; Mt. 17, 1; 26, 37) i bio je Gospodinov 
učenik ljubimac (Iv. 13, 23; 19, 27) i Učitelj mu je na samrti 
povjerio brigu za Majku Božju (Iv. 19, 25—27). 

Poslije Isusova uzašašća na nebo ostao je do Marijine smrti 
u Jeruzalemu i djelovao je u Judeji i Samariji (Dap. 3; 4; 8, 14 
—25). Kasnije, nakon smrti sv. Pavla (g. 67.), boravio je u 
Efezu. Ovdje je odgojio svoje učenike, kao biskupe Papiju iz 
Hierapolisa, Ignacija iz Antiohije, Poiikarpa iz Smirne. Pod 
carem Domicijanom bio je prognan na otok Patmos; pod vla¬ 
daocem Nervom vratio se natrag u Efez i pod Trajanom je 
umro u dobi od jedno 100 godina. Njegova je svetkovina 27. 
prosinca. 

2. Apostol Ivan, po najstarijoj predaji 
Crkve, napisao je četvrto Evanđelje. Sv. Ire¬ 
ne j, učenik sv. Poiikarpa, piše: »Potom (iza tri druga Evan¬ 
đelja) napisao je Evanđelje i Ivan, Gospodinov učenik, koji je 
počivao na njegovim grudima; napisao ga je, dok je boravio u 
Efezu.« Klement Aleksandrijski svjedoči, da je Ivan 
na molbu svojih prijatelja napisao duhovno Evanđelje o Isusovu 
božanstvu, dok su drugi evanđelisti više istakli čovječju stranu 
Isusove osobe. Četvrti evanđelist ne spominje doduše u Evan¬ 
đelju sam svojega imena kao u Otkrivenju 1, 9: »Ja, Ivan«; 

ali ga kao evanđelista raspoznajemo u »učeniku, kojega je Isus 
ljubio« (13 23; 19 26; 21, 7—20), koji je na posljednjoj večeri 
počivao na Isusovim grudima (13, 23; 21, 20), koji je stajao 
pod Isusovim križem, kojemu je Spasitelj povjerio svoju Majku 
(19, 26), koji je treči dan poslije Isusove smrti hrlio s Petrom 
na Isusov grob i uvjerio se, da Isusovo tijelo nije bilo ukradeno 
(20,2), koji je na Genezaretskom jezeru prvi prepoznao Spasi¬ 
telja (21, 7). Samo apostol Ivan mogao nam je to sve opisati 
tako potanko i tako vjerno. 

3. Svrha Evanđelju po Ivanu jest utvrditi prve 
maloazijske kršćane u vjeri u Isusa kao u 
Mesiju i Sina Božjega, da u toj vjeri imadnu 
vječni život. Ova je svrha istaknuta u 20, 31 i utvrđena 
je čitavim sadržajem Evanđelja. I Evanđelje po Ivanu hoće da 
upotpuni izvještaje evanđelista sinoptika. Zato samo malo ima 
zajedničko s njima i ispušta njihove izvještaje, a spominje 
ono, što su oni izostavili. 

4. Svoje apostolsko djelovanje okrunio je apostol Ivan sa¬ 
stavkom Evanđelja, koje je napisao u svojoj vrlo viso¬ 
koj dobi, oko godine 90. prvoga stoljeća. 
Mjesto sastavka, prema staroj predaji, jest Efez. 

5. Sv. Ivan Evanđelist stavlja pred svoje Evanđelje predgo¬ 
vor (prolog) u povijest javnoga Isusova djelovanja (1, 1—-51). 
Onda opisuje javno Isusovo djelovanja, i to veći¬ 
nom u Jeruzalemu (2, 1—12, 50). Zatim slijedi povijest Isusove 
muke, smrti i uskrsnuća (13, 1—21, 23). 

I tako, čitajući Evanđelje po Ivanu, gledamo duhovnim 
i očima ono, što je djevičanski apostol i evanđelist Ivan gledao 
kao očevidac; gledamo slavu tijelom postale »Ri¬ 
ječi«, slavu Isusa, »kao Jedino rođenoga od 
Oca, puna milosti i istine«. 

PREDGOVOR 

, 1 U početka bijaše Riječ, i Riječ bijaše u Boga, i Bog 

bijaše Riječ.* 2 Ova bijaše u početku u Boga. 3 Sve je po 
njoj postalo, i bez nje ništa nije postalo, što je postalo. 4 U njoj 
bijaše život, i život bijaše svijetlo ljudima. 'Svijetlo svijetli u 
tami; ali tama ga ne obuze. “Poslan bi čovjek od Boga, komu 
bijaše ime Ivan. 7 Ovaj dođe za svjedočanstvo da svjedoči za 
svijetlo, da svi vjeruju po njemu. 8 On ne bijaše svijetlo, nego 
da svjedoči za svijetlo. “Svijetlo istinito, koje prosvjetljuje 
svakoga čovjeka, dođe na svijet. 10 Na svijetu bijaše, svijet je 
po njemu postao; i svijet ga nije spoznao. 11 K svojima dođe, 
i svoji ga ne primiše. 12 A svima, koji ga primiše, dade vlast 
da budu djeca Božja. Onima, koji vjeruju u ime njegovo, 
13 koji nijesu rođeni od krvi, ni od tjelesne volje, ni od mu- 
ževlje volje, nego od Boga. 14 I Riječ je postala tijelom i prebi¬ 
vala među nama. I vidjesmo njegovu slavu, slavu kao Jedinoro- 
đenoga od Oca, puna milosti i istine. 

PRVO I DRUGO SVJEDOČANSTVO IVANA KRSTITELJA 
ZA ISUSA 

15 Ivan svjedoči za njega i viče: »Ovaj bijaše, za koga rekoh: 
Koji dolazi za mnom, preda mnom je; jer bijaše prije mene.« 
16 Od njegove punine mi svi primismo milost za milošću. 17 Po 
Mojsiju bio je dan zakon, po Isusu Kristu dođe milost i istina. 
18 Boga nitko nije vidio nikada. Jedinorođeni, koji je Bog, koji 
počiva na Očevu srcu, on je donio vijest. 

19 Ovako glasi Ivanovo svjedočanstvo, kad Zidovi iz Jeru¬ 
zalema poslaše k njemu svećenike i levite, da ga zapitaju: »Tko 
si ti?« 20 On priznade i ne zataji. Priznade: „Ja nijesam Mesija.” 

21 Tada ga upitaše: „Sto dakle? Jesi li možda Ilija?” On odgo¬ 
vori: „Nijesam." „Jesi li prorok?" On odgovori: „Nijesam." 

22 Onda mu rekoše: »Tko si dakle? Mi ipak moramo donijeti 
odgovor onima, koji nas poslaše. Za koga se ti izdaješ?« 23 On 
odgovori: »Ja sam glas onoga, što viče u pustinji: Poravnajte 
Gospodinji put, kao što kaza prorok Izaija.« 24 Poslanici su bili 
od farizeji. 25 Zapitaše ga dalje: »Zašto dakle krštavaš, kad ti 
nijesi Mesija, ni Ilija, ni prorok? 25 Ivan im odgovori: »Ja 
krštavam samo vodom. A među vama već stoji onaj, koga vi 
ne poznate. 27 On je onaj, koji dolazi za mnom [a ipak je preda 
mnom]. Ja nijesam dostojan odriješiti remena na njegovoj 


obući.« 28 Ovo se dogodi u Betaniji s onu stranu Jordana, gdje 
je Ivan krštavao.* 

29 Sutradan vidje on Isusa, gdje dolazi k njemu. Tada reče: 
»Evo Janje Božje, koje oduzima grijeh svijeta! 30 Ovo je onaj, 
za koga sam rekao: Za mnom dolazi čovjek, koji je preda 
mnom; jer je bio prije mene. 31 Ja ga nijesam poznavao. Ali 
da se on objavi u Izraelu, došao sam ja da krštavam vodom.« 

32 Dalje je svjedočio Ivan: »Vidio sam Duha, gdje silazi s 
neba kao golub i lebdi nad njim. 33 Ja ga nijesam poznavao. 
Ali onaj, koji me je poslao da krštavam vodom, reče mi: Na 
koga vidiš da silazi Duh i nad kim da lebdi, to je onaj, koji 
krsti Duhom Svetim. 34 Ja sam to vidio i postao sam svjedok 
za to: Ovaj je Sin Božji.« 

PRVI ISUSOVI UČENICI 

35 Sutradan je opet stajao Ivan s dvojicom svojih učenika. 
30 Kad je vidio Isusa gdje prolazi, reče: »Evo Janje Božje!« 
37 Čim su ga oba učenika čula da govori tako, pođoše za 
Isusom. 38 Isus se obazre i vidje ih gdje idu za njim. Tada ih 
upita: »Što vi tražite?« Oni mu odvratiše: „Rabi." — to jest: 
Učitelju, — „gdje stanuješ?" 39 On im odgovori: „Dođite i 
vidite!" Otidoše s njim i vidješe, gdje je stajao, i ostadoše u 
njega onaj dan. Bilo je to oko desete ure.* 

40 Jedan od dvojice, koji na Ivanovu riječ pođoše za njim, 
bio je Andrija, brat Simona Petra. 41 Ovaj se sastade najprije sa 
svojim bratom Simonom i reče mu: »Nađosmo Mesiju — to 
jest Pomazanika.« 42 1 dovede ga k Isusu. Isus pogleda na nj 
i reče: »Ti si Simon, Jonin sin; ti ćeš se zvati Kefa — to jest 
Stijena.« 

43 Sutradan htjede poći u Galileju. Tada sastade Filipa i reče 
mu: »Hajde za mnom!« 44 Filip je bio iz Betsaide, Andrijina i 
Petrova zavičaja. 43 Filip nađe Natanaela i javi mu: »Nađosmo 
onoga, o kojem su pisali Mojsije u zakonu i proroci: Isusa, 
Josipova sina iz Nazareta. 4 “Natanael mu odvrati: »Može li 
doći što dobro iz Nazareta?« Filip mu odvrati: „Dođi i vidi!" 

47 Kad Isus vidje Natanaela gdje dolazi k njemu, reče za 
njega: »Evo pravoga Izraelca, u kojem nema lukavstva!« 48 Na- 
tanael ga upita: »Odakle me poznaješ?« Isus mu odgovori: 
»Još prije nego te pozva Filip, vidio sam te pod smokvom.« 
49 Natanael mu odvrati: »Učitelju, ti si Sin Božji, ti si Izraelov 

kralj!« 30 Isus mu odvrati: »Vjeruješ, jer ti rekoh, da sam te 
vidio pod smokvom. Vidjet ćeš još više od toga.« 51 Tada na¬ 
stavi: »Zaista, zaista, kažem vam: Vidjet ćete otvoreno nebo i 
Božje anđele gdje uzlaze i silaze nad Sinom čovječjim.« 

SVADBA U KANI 

_ 1 Treći dan poslije toga bila je svadba u Kani Galilejskoj. 

^ Ondje je bila Isusova majka. 2 1 Isus i njegovi učenici 
bili su pozvani na svadbu. 3 Kad je nestalo vina, reče Isusova 
majka njemu: „Nemaju više vina.« 4 Isus joj odvrati: »Što ja 
imam s tobom, ženo? Moj čas nije još došao.« 5 Tada reče 
njegova majka slugama: »Učinite, što vam kaže!« 

6 A bilo je ondje šest kamenih posuda, kako je to tražio 
običaj židovskoga čišćenja. Svaka je od njih obuhvatala dvije 
do tri mjere. 4 ' 7 Isus im zapovjedi: »Napunite posude vodom!« 
Napuniše ih do vrha. 8 Tada im reče: »Zagrabite sad od toga 
i nosite ravnatelju stola!« Oni odnesoše. “I ravnatelj stola okusi 
vodu, što je bila postala vino. A nije znao, otkuda je bilo vino. 
Samo su to znale sluge, koje su bile zagrabile vodu. Tada zovnu 
ravnatelj stola mladoženju 10 i reče mu: »Svatko iznosi najprije 
dobro vino, a istom kad se gosti ponapiju, rđavije. Ti si čuvao 
dobro vino do sada.« 

11 Tako učini Isus u Kani u Galileji početak svojim čudesima. 
S tim objavi svoju slavu, i njegovi učenici vjerovaše u njega. 

12 Potom siđe u Kafarnaum sa svojom majkom, s braćom 
i sa svojim učenicima. Ondje ostadoše nekoliko dana. 

ČIŠĆENJE HRAMA 

13 A blizu je bio židovski Vazam, i uzađe Isus u Jeruzalem. 
14 U hramu zateče trgovce, što su prodavali volove, ovce i 
golubove, i mjenjače, što su bili ondje posjedali. 15 Tada on 
splete od užeta bič i izagna iz hrama sve zajedno s ovcama i 
volovima. Mjenjačima prosu novce i isprevrnu njihove stolove. 
13 Onima, što su prodavali golubove, reče: Nosite to odavle i 
ne činite od kuće mojega Oca trgovačku kuću!« 17 Tada se 
sjetiše njegovi učenici riječi Pisma: »Izjede me revnost za 
tvoju kuću.« 

ZNAK O SMRTI I USKRSNUĆU 

18 A Židovi mu prigovoriše: »Kojim nam čudesnim znakom 
dokazuješ, da to smiješ raditi?« 12 Isus im odvrati: »Razvalite 

ovaj hram, i za tri ću ga dana opet sagraditi.« 20 Tada Židovi 
rekoše: »Četrdeset i šest godina gradilo se na ovom hramu, 
i ti da ga u tri dana sagradiš?« 21 A on je mislio na hram 
svojega tijela. 22 Kad je onda bio uskrsnuo od mrtvih, sjetiše se 
njegovi učenici ove riječi i vjerovaše Pismu i riječi, koju je 
bio Isus rekao. 

23 Dok je Isus boravio u Jeruzalemu na blagdan Vazma, 
mnogi vjerovaše u njegovo ime, jer vidješe čudesa, što ih je 
činio. 24 Ali im se Isus nije povjeravao; jer ih je sve poznavao. 
2o I nije mu trebalo, da tko svjedoči za čovjeka. On je sam 
znao, što je bilo u čovjeku. 

ISUS I NIKODEM 

o 1 Među farizejima bio je i židovski vijećnik po imenu 

“ Nikodem. 2 Ovaj dođe noću k njemu i reče mu: »Uči¬ 
telju, znamo, da si ti učitelj, koji je došao od Boga; jer nitko 
ne može činiti ovih čudesa, što ih ti činiš, osim ako nije Bog 
s njim.« 3 Isus mu odvrati: »Zaista, zaista, kažem ti: Ako se 
tko ne preporodi, ne može vidjeti Božjega kraljevstva.« 4 Niko¬ 
dem ga upita: »Kako se može čovjek preporoditi, kad je već 
star? Može li po drugi put ući u utrobu svoje matere i opet 
se roditi?« 5 Isus odgovori: »Zaista, zaista, kažem ti: Ako se 
tko ne preporodi vodom i Duhom [Svetim], ne može ući u 
Božje kraljevstvo. 6 Što je rođeno od tijela, tijelo je; a što je 
rođeno od Duha, duh je. 7 Ne čudi se, što ti rekoh: Morate se 
preporoditi. 0 Vjetar puše, gdje hoće; čuješ njegov šum, ali ne 
znaš, otkuda dolazi i kuda ide. Tako je kod svakoga, koji je 
rođen od Duha.« 9 Nikodem upita: „Kako može to biti?" 10 Isus 
mu odgovori: »Ti si učitelj u Izraelu i to ne razumiješ? 11 Zaista, 
zaista, kažem ti: Mi govorimo, što znamo, i mi svjedočimo, što 
vidjesmo; ali vi ne primate našega svjedočanstva. 12 Ako ne 
vjerujete, kad vam govorim o zemaljskim stvarima, kako ćete 
vjerovati, kad vam govorim o nebeskim? 13 Nitko nije uzašao 
na nebo osim onoga, koji siđe s neba: Sin čovječji [koji je na 
nebu]. 14 Kao što je Mojsije podigao zmiju u pustinji, tako se 
mora podići i Sin čovječji, 4 ' 15 da svaki, koji vjeruje u njega, 
[ne pogine, nego] ima vječni život. 13 Jer je Bog tako ljubio 
svijet, da je predao svojega jedinorođenog Sina, da svaki, koji 
vjeruje u njega, ne pogine, nego da ima vječni život. 17 Jer Bog 
nije poslao svoga Sina na svijet zato, da sudi svijet, nego da 

se svijet po njemu spasi. 18 Tko vjeruje u njega, ne će biti 
osuđen; tko ne vjeruje, taj je već osuđen, jer ne vjeruje u ime 
jedinorođenog Sina Božjega. 19 A sud stoji u tom: Svijetlo je 
došlo na svijet, ali su ljudi radije imali tamu negoli svijetlo; 
jer su njihova djela bila zla. 20 Jer svaki, koji čini zlo, mrzi 
na svijetlo i ne dolazi k svijetlu, da ne dođu na vidjelo njegova 
djela. 21 A tko vrši istinu, dolazi k svijetlu, da se vide njegova 
djela, jer su učinjena u Bogu.« 

ISUS I IVAN KRSTITELJ 

22 Potom dođe Isus sa svojim učenicima u pokrajinu Judeju. 
Ondje je s njima boravio i krštavao. 23 Ivan je krštavao još u 
Enonu kraj Salima, jer je ondje bilo mnogo vode. Ljudi su 
dolazili tamo i dali su se krstiti. 24 Ivan naime još nije bio bačen 
u tamnicu. 25 Tada nastade prepirka među Ivanovim učenicima 
i nekim Židovom o čišćenju. 26 Oni otidoše k Ivanu i rekoše 
mu: »Učitelju, onaj, koji je na drugoj obali Jordana bio kod 
tebe i za koga si ti svjedočio, evo on krštava i svi idu k njemu.« 
27 Ivan odgovori: »Ne može čovjek ništa primati, ako mu 
nije dano s neba. 28 Vi mi sami morate posvjedočiti, da sam 
rekao: Ja nijesam Mesija, ja sam poslan samo kao njegov preteča. 
29 Tko ima zaručnicu, zaručnik je. Zaručnikov prijatelj, koji 
stoji i sluša ga, radošću se raduje zaručnikovu glasu. Tako seje 
sada i moja radost ispunila. 50 On mora rasti, a je se umanjiti. 

31 Tko dolazi odozgo, stoji nad svima; tko je sa zemlje, zemalj¬ 
ski je i govori zemaljski. Tko dolazi s neba, stoji nad svima. 

32 On svjedoči, što je vidio i čuo, a nitko ne prima njegova 
svjedočanstva. 33 Nasuprot, tko prima njegovo svjedočanstvo, 
s tim potvrđuje, da je Bog istinit. 34 Jer poslani od Boga go¬ 
vori Božje riječi. Jer Bog ne daje Duha na mjeru. 35 Otac ljubi 
Sina i dao mu je sve u njegove ruke. 38 Tko vjeruje, u Sina, 
ima život vječni; a tko ne vjeruje Sinu, ne će vidjeti života, 
nego gnjev Božji ostaje na njemu.« 

ISUS U SAMARIJI 

. 1 Gospodin je bio doznao, da je farizejima bilo doglašeno, 

4 da on, Isus, dobiva više učenika i kršćava vise nego 

Ivan. - — Uostalom Isus sam nije kršćavao, nego njegovi uče¬ 
nici. — 3 Zato ostavi Judeju i otide opet u Galileju. 4 A morao 
je proći kroz Samariju. 


5 Tako dođe u samarijski grad, koji se zove Sihar, blizu 
zemljišta, što ga je bio darovao Jakov svojem sinu Josipu. 
6 Ondje je bio Jakovljev studenac. Umoran od puta Isus je 
sjeo na studencu. Bilo je oko šeste ure. 7 Tada dođe žena iz 
Samarije da zahvati vode. Isus je zamoli: »Daj mi da se napi¬ 
jem!« 8 -—Njegovi su učenici naime bili otišli u grad da kupe 
jela. — 9 Žena mu Samarijanka odvrati: »Kako možeš ti, Židov, 
iskati od mene, žene Samarijanke, da se napiješ?« — Židovi 
naime nijesu općili sa Samarijanima. — 10 Isus joj odgovori: 
»Kad bi ti znala Božji dar i onoga, koji ti govori: Daj mi da 
se napijem! — ti bi ga zamolila, i on bi ti dao vodu živu.« 
I 11 Žena mu odvrati: »Gospodine, nemaš čim ni zahvatiti, a stu¬ 
denac je dubok. Odakle ćeš uzeti vodu živu? 12 Jesi li ti veći 
od našega oca Jakova, koji nam dade ovaj studenac, i sam je 
pio iz njega, i njegovi sinovi, i njegova stoka?« 13 Isus joj 
odgovori: »Svaki, koji pije od ove vode, opet će ožednjeti. 
14 A koji pije od vode, koju ću mu ja dati, ne će ožednjeti do 
vijeka. Nego voda, što ću mu ja dati, bit će u njemu izvor vode, 
što teče u vječni život.« 15 Tada ga žena zamoli: »Gospodine, 
daj mi te vode, da ne žednim više i da ne dolazim ovamo po 
vodu.« 18 Isus još reče: »Idi, zovni svoga muža i dođi onda opet 
ovamo!« 17 Žena odvrati: „Nemam muža.“ Isus joj reče: »Pravo 
si kazala: Nemam muža. 18 Jer si imala pet muževa, i sad onaj, 
koga imaš, nije ti muž. To si pravo kazala.« 19 Reče mu žena: 
»Gospodine, vidim, da si ti prorok. 20 Oci su se naši klanjali 
Bogu tamo na gori, a vi kažete, da je u Jeruzalemu mjesto, 
|dje se mora klanjati Bogu.« 21 Isus joj odvrati: »Vjeruj mi, 
ženo, dolazi čas, kad se ne ćete klanjati Ocu ni na onoj gori 
■ tamo ni u Jeruzalemu. 22 Vi ne znate, čemu se klanjate; mi 
znamo, čemu se klanjamo; jer spasenje dolazi od Židova. 23 Ali 
y dolazi čas, i već je tu, kad će se pravi klanjaoci klanjati Ocu u 
duhu i u istini; jer takve klanjaoce traži Otac. 4 ' 24 Bog je duh, 
i koji mu se klanjaju, moraju mu se klanjati u duhu i u istini.« 
25 Žena mu odvrati: »Znam, da dolazi Mesija — to jest Poma- 
zanik. Kad on dođe, sve će nam kazati.« 28 Tada joj reče Isus: 
( »Ja sam, koji govorim s tobom.« 

27 U taj Čas dođoše njegovi učenici. Oni su se čudili, što je 
govorio sa ženom. Ali nijedan ne upita: »Što govoriš s njom?« 

28 Žena ostavi svoj krčag, otide u grad i reče ljudima: 29 »Do¬ 
đite! Vidite čovjeka, koji mi kaza sve, što sam učinila! Da 
nije to Mesija?« 30 Tada izađoše iz grada i dođoše k njemu. 

31 Uto su ga molili učenici: »Učitelju, jedi!« 32 A on im odvrati: 
»Ja trebam jesti jelo, za koje vi ne znate.« 33 Tada učenici rekoše 
jedan drugome: »Da mu tko nije donio da jede?« 34 Isus im 
reče: »Moje je jelo to, da činim volju onoga, koji me je poslao, 
i da izvršim njegovo djelo. 35 Ne kazete li vi: Još četiri mjeseca, 
i dolazi žetva? Eto, velim vam: Podignite svoje oči i proma¬ 
trajte njive! One su već bijele za žetvu. 36 1 koji žanje, prima 
plaću i sabira plod za vječni život, da se raduju zajedno i koji 
sije i koji žanje. 37 Jer ovdje pristaje poslovica: Jedan sije, drugi 
žanje. 38 Ja vas poslah da žanjete, gdje se vi ne trudiste; drugi 
se trudiše, a vi u njihov posao uđoste.« 

39 Mnogi Samarijani iz onoga grada vjerovaše u njega, jer je 
žena svjedočila: »On mi kaza sve, što sam učinila.« 49 Samarijani 
izađoše dakle k njemu i zamoliše ga, da ostane kod njih. Tako 
osta ondje dva dana. 41 1 mnogo ih više vjerova radi njegove 
nauke. 42 Oni rekoše ženi: »Sad ne vjerujemo više radi tvoje 
izjave; jer sami čusmo i znamo: Ovaj je zaista Spasitelj svijeta.« 

43 Poslije dva dana otide odatle u Galileju. 44 A Isus je sam 
posvjedočio, da prorok ne vrijedi u svojemu zavičaju. 45 A kad 
dođe u Galileju, primiše ga Galilejci radosno, jer su bili vidjeli 
sve, što je bio učinio na blagdan u Jeruzalemu. Jer su i oni 
bili došli na blagdan. 

ISCJELJENJE JEDNOGA ČINOVNIČKOG SINA U 
GALILEJI 

46 Tako dođe opet u Kanu u Galileji, gdje je bio pretvorio 
vodu u vino. I bio je neki kraljevski činovnik, kojega je sin 
bolovao u Kafarnaumu.* 47 Kad je on čuo, da je Isus došao iz 
Judeje u Galileju, otide k njemu i zamoli ga, neka bi sišao i 
iscijelio mu sina, koji je ležao na umoru. 48 Isus mu reče: »Ako 
ne vidite znakova i čudesa, ne vjerujete. 49 Reče mu kraljevski 
činovnik: »Gospodine, siđi, dok nije umrlo moje dijete!« "Isus 
mu odvrati: »Idi! Tvoj sin živi.« Vjerova čovjek riječi, koju 
mu reče Isus, i ode. 51 A već na putu dođoše mu ususret nje¬ 
gove sluge i javiše, da njegov sin živi. "Upita ih za uru, u 
koju mu je bilo lakše. Rekoše mu: »Jučer o sedmoj uri pusti 
ga groznica.« "Tada razumje otac, da je to bila ona ura, u 
koju mu reče Isus: »Tvoj sin živi.« I vjerova on i sva njegova 
kuća. 54 To je bilo drugo čudo, koje učini Isus poslije svojega 
povratka iz Judeje u Galileju. 


ISCJELJENJE TRIDESET OSMOGODIŠNJEGA BOLESNIKA 

g 4 Potom je bio židovski blagdan i uzađe Isus u Jeruzalem. 

2 U Jeruzalemu je kod Ovčijih vrata ribnjak, koji se zove 
hebrejski Betsaida, a ima pet trijemova.* 3 U njima je ležalo ve¬ 
liko mnoštvo bolesnih, slijepih, hromih i sušičavih. Oni su 
čekali, da se zaljulja voda. 4 Anđeo je Gospodnji naime silazio 
u određeno vrijeme u ribnjak i zaljuljao vodu. Tko je tad 
prvi sišao u zaljuljanu vodu, ozdravio bi, makar kakva bolest 
bila na njemu. 5 A ondje je bio jedan čovjek, koji je trideset i 
osam godina bio bolestan. 6 Kad ga vidje Isus gdje leži i doz- 
nade, da je već odavno bolestan, upita ga: »Želiš li ozdravati?« 
7 Bolesnik mu odgovori: »Gospodine, nemam čovjeka, da me 
spusti u ribnjak, kad se zaljulja voda. Dok ja dođem, drugi 
siđe prije mene.« 8 Tada mu reče Isus: »Ustani, uzmi svoju 
postelju i hodi!« 9 Odmah ozdravi taj čovjek, uze svoju postelju, 
i hodao je naokolo. 

A taj je dan bila subota. 10 Zato rekoše Židovi onome, što 
ozdravi: »Subota je. Ne smiješ nositi svoju postelju.« 11 On im 
odvrati: »Koji me iscijeli, reče mi: Uzmi svoju postelju i hodi!« 
12 A oni ga zapitaše: »Tko je taj čovjek, koji ti reče: Uzmi 
svoju postelju i hodi?« 13 Iscijeljeni nije znao, tko je bio, jer se 
je Isus bio uklonio. Ondje je naime bilo veliko mnoštvo ljudi. 
14 Kasnije ga zateče Isus u hramu i reče mu: »Eto, ozdravio si! 
Ne griješi više, da ti se ne dogodi što gore!« 15 Tada otide čo¬ 
vjek i javi Židovima, da je ono bio Isus, koji ga je iscijelio. 

ISUS PRAVI SIN BOŽJI 

16 Zato su Židovi progonili Isusa, jer je to bio učinio u 
subotu. 17 Isus im izjavi: »Otac moj neprestano djeluje, danas 
kao uvijek. I ja tako radim. 4 ' 18 Zato su još više gledali Židovi 
da ga ubiju, jer je nesamo prestupao subotu, nego je i Boga 
nazivao svojim Ocem i s tim se gradio jednak Bogu. 19 Isus im 
odvrati: »Zaista, zaista, kažem vam: Sin ne može ništa činiti 
sam od sebe, nego što vidi da čini Otac. Što on čini, ono i 
Sin jednako čini. 29 Jer Otac ljubi Sina i sve mu pokazuje, što 
sam čini. I pokazat će mu veća djela od ovih, da se vi presene- 
tite. 21 Jer kao što Otac podiže mrtve i oživljuje, tako i Sin 
oživljuje, koje hoće. 22 1 ne sudi Otac nikome; nego sav sud 
dade Sinu, 23 da svi poštuju Sina kao što poštuju Oca. Tko 
ne poštuje Sina, ne poštuje Oca, koji ga je poslao. 

24 Zaista, zaista, kažem vam: Tko sluša moju riječ i vjeruje 
onome, koji me je poslao, ima život vječni i ne dolazi na sud, 
nego je prešao iz smrti u život. 25 Zaista, zaista, kažem vam: 
Dolazi čas, i već je tu, kad će mrtvi čuti glas Božjega Sina, 
i koji ga budu čuli, živjet će. 26 Jer kao što Otac ima život u 
sebi, tako dade i Sinu, da ima život u sebi. 27 On mu dade i 
vlast da drži sud, jer je Sin čovječji. 28 Ne čudite se tomu! 
Dolazi čaš, kad će svi u grobovima čuti njegov glas. 29 Tada će 
oni, koji su činili dobro, izaći na uskrsnuće života, a koji su 
činili zlo, na uskrsnuće suda. 

30 Ja ne mogu ništa činiti sam od sebe. Sudim, kako čujem. 
Moj je sud pravedan; jer ne tražim svoje volje, nego volju 
onoga, koji me je poslao. 31 Ako ja svjedočim sam za sebe, 
moje svjedočanstvo nije istinito. 32 Drugi je, koji svjedoči za 
mene, i znam, da je istinito svjedočanstvo, kojim svjedoči, za 
mene. 33 Vi poslaste k Ivanu, i on posvjedoči za istinu. 34 Ali ja 
ne trebam svjedočanstva od čovjeka. Ja govorim samo o tom, 
da se vi spasite. 35 On je bio svjetiljka, koja gori i svijetli. A vi 
se htjedoste samo začas radovati u njezinu svijetlu. 6 Ja imam 
svjedočanstvo veće od Ivana: Djela, koja mi dade Otac da 
ih izvršim, ta djela, koja ja činim, svjedoče za mene, da me je 
poslao Otac. 37 Tako Otac, koji me posla, sam posvjedoči za 
mene. Ali njegova glasa niste nikad čuli, ni njegova lica vidjeli; 
38 i njegove riječi nijeste spremili u sebi, jer ne vjerujete onome, 
koga on posla. v _ y _ 

30 Istražujte Pisma, jer mislite, da imate u njima vječni život! 
Upravo su ona, koja svjedoče za mene. 40 Ipak vi ne ćete da 
dođeže k meni, da imate život. 41 Ja ne primam, slave od 
ljudi.* 42 Ali vas poznajem, da nemate u sebi Božje ljubavi.. 
43 Ja dođoh u ime svojega Oca, ali me vi ne primate. Ako li 
drugi dođe u svoje ime, njega primate. 44 Kako vi možete 
vjerovati, kad primate slavu jedan od drugoga, a slave, koja 
je od jedinoga Boga, ne tražite? 45 Ne mislite,, da ću vas ja 
tužiti Ocu! Vaš je tužitelj Mojsije, u koga se vi uzdate. 46 Jer 
kad biste vjerovali Mojsiju, i meni biste vjerovali, jer je on 
pisao o meni. 47 A kad njegovim Pismima ne vjerujete, kako 
ćete vjerovati mojim riječima?« 

ISUS UMNOŽI KRUH 

1 Potom otide Isus preko Galilejskoga t.j. Tiberijadskoga 
° mora. 2 Veliko mnoštvo naroda išlo je za njim, jer su 


IVAN 6. 3-25 161 


vidjeli čudesa, koja je činio na bolesnicima. 3 Tada uzađe Isus 
na goru i sjede ondje sa svojim učenicima. 4 A bio je blizu 

Vazam, židovski blagdan. 5 1 kad Isus podiže oči i vidje, da 

mnoštvo naroda dolazi k njemu, reče Filipu: »Odakle ćemo 

kupiti kruha, da ovi jedu?« 8 — A ovo reče, da ga kuša; jer je 

sam znao, što će činiti. — 7 Filip mu odgovori: »Dvjesta denara 
kruha nije dosta, da svaki od njih samo malo dobije.« 8 Jedan 
mu od njegovih učenika, Andrija, brat Simona Petra, reče: 
9 »Ovdje je jedan dječak, koji ima pet ječmenih kruhova i dvije 
ribe. Ali što je to za tolike?« 10 Isus reče: „Posjednite ljude!" 
Bilo je naime mnogo trave na onom mjestu. Sjelo je dakle 
muževa na broj oko pet tisuća. 11 A Isus uze kruhove, dade 
hvalu i razdijeli onima, koji su bili sjeli; tako i od riba, koliko 
htjedoše. 12 Kad su se bili nasitili, reče svojim učenicima: »Sku¬ 
pite komade, što pretekoše, da ne propadnu!« 13 Skupiše dakle 
i napuniše dvanaest košarica komada od pet ječmenih kruhova, 
što preteče nakon onih, što su jeli. 74 Kad ljudi vidješe čudo, 
što ga je bio učinio Isus, rekoše: »Ovo je zaista prorok, koji 
treba doći na svijet.« 15 Isus doznade, da žele doći i silom ga 
učiniti kraljem. Zato otide opet u goru — posve sam. 

ISUS IDE PO MORU 

18 Kad bi uveče, siđoše njegovi učenici na more, 17 uđoše u 
lađicu i zaploviše preko mora u Kafarnaum. Već se je bilo 
smrklo, a Isus još nije bio došao k njima. 18 Puhao je jak vjetar, 
i more se podizalo. 19 Bili su otplovili daleko, jedno dvadeset i 
pet ili trideset potrkališta, kad ugledaše Isusa, gdje ide po 
moru i približuje s k lađici. Oni se uplašiše.* 20 A on im reče: 
»Ja sam. Ne bojte se!« 21 1 htjedoše ga primiti u lađicu, ali je 
začas bila lađica na obali, na koju su išli. 22 Sutradan mnoštvo 
naroda, što je bilo ostalo preko mora, opazi, da je ondje bila 
samo još jedna lađica,, i da Isus nije bio ušao u lađicu sa svojim 
učenicima, nego da su njegovi učenici bili otišli sami. 

GOVOR O KRUHU NEBESKOM 

23 Uto iz Tiberijade dođoše druge lađe u blizinu mjesta, 
gdje je bio Isus rekao zahvalnu molitvu i gdje su oni bili jeli 
kruh. 24 Kad dakle vidje narod, da ondje vise nema Isusa ni 
njegovih učenika, uđoše u lađe i dođoše u Kafarnaum, da traže 
Isusa. 25 Nađoše ga preko mora i upitaše ga: »Učitelju, kad si 

došao ovamo?« 26 Isus im odgovori: »Zaista, zaista, kažem vam: 
Ne tražite me, što čudesa vidjeste, nego što jedoste kruha i 
nasitiste se.* 27 Starajte se za jelo. Što ostaje za vječni život, koje 
će vam dati Sin čovječji; jer njega potvrdi Bo^ Otac.« 28 Tada 
ga upitaše: »Što moramo činiti, da izvršimo Božja djela?« 29 Isus 
im odgovori: »Ovo je Božje djelo, da vjerujete u onoga, koga 
on posla.« 30 Oni mu odvratiše: »Koji dakle ti činiš znak, da 
vidimo i da ti vjerujemo? Što radiš? 31 Oci su naši jeli manu 
u pustinji, kao što je pisano: Dade im jesti kruh s neba.« 
32 Isus im reče: »Zaista, zaista, kažem vam: Ne dade vam Mojsije 
kruha s neba, nego vam moj Otac daje istiniti kruh s neba. 11 ' 
3:1 Jer je kruh Božji onaj, koji silazi s neba i daje život svijetu.« 

34 Tada mu rekoše: »Gospodine, daj nam svagda taj kruh!« 

35 Isus im odvrati: »Ja sam kruh života. Tko dolazi k meni, 
ne će oglađnjeti; i tko vjeruje u mene, ne će nikad ožednjeti. 

36 Ali vam rekoh: Vi me vidjeste, a ipak ne vjerujete. 37 Sve, 
što meni daje Otac, k meni će doći, i onoga, koji dolazi k 
meni, ne će istjerati napolje. 37 Jer sidoh s neba, ne da činim 
svoju volju, nego volju onoga, koji me posla. 39 A ovo je volja 
onoga, koji me posla, da od svega, što mi dade, ništa ne izgu¬ 
bim, nego da to uskrisim u posljednji dan. 40 A ovo je volja 
mojega Oca [koji me posla], da svaki, koji vidi Sina i vjeruje 
u njega, ima život vječni, i ja ću ga uskrisiti u posljednji dan.« 

41 Tada su mrmljali Židovi na njega, što reče: »Ja sam kruh 
[živi], koji siđe s neba.« 42 Rekoše: »Nije li ovo Isus, Josipov 
sin, kojemu mi znamo oca i majku: Kako dakle on veli: Ja 
sidoh s neba?« 43 Isus im odvrati: »Ne mrmljajte među sobom! 
44 Nitko ne može doći k meni, ako ga ne povuče Otac, koji 
me posla. I ja ću ga uskrisiti u posljednji dan. 45 U prorocima 
stoji pisano: Svi će biti poučeni od Boga. Svaki, koji čuje od 
Oca i nauči, dolazi k meni. 46 Ne kao da bi tko vidio Oca. 
Samo koji je od Boga, vidio je Oca. 47 Zaista, zaista, kažem 
vam: Tko vjeruje [u mene], ima život vječni. 48 Ja sam kruh 
života. 49 Oci su vaši jeli manu u pustinji i pomriješe. 50 Ovo 
je kruh, koji silazi s neba, da tko jede od njega, ne umre. 51 Ja 
sam kruh živi, koji sidoh s neba. Tko jede od ovoga kruha, 
živjet će do vijeka. Kruh, koji ću ja dati, tijelo je moje za 
život svijeta.« 52 Tada su se prepirali Židovi među sobom, i 
rekoše: »Kako nam može ovaj dati svoje tijelo da jedemo?« 
53 Isus im odvrati: »Zaista, zaista, kažem vam: Ako ne jedete 
tijela Sina čovječjega i ne pijete njegove krvi, nemate života u 


sebi. 54 Tko jede. moje tijelo i pije moju krv, ima život vječni, 
i ja ću ga uskrisiti u posljednji dan. 55 Jer je moje tijelo pravo 
jelo i moja krv pravo piće. 56 Tko jede moje tijelo i pije moju 
krv, ostaje u meni i ja u njemu.* 57 Kao što mene posla živi 
Otac, i ja živim radi Oca, tako će i onaj, koji jede mene, živjeti 
radi mene. 58 Ovo je kruh, koji siđe s neba, ne kao što vaši oci 
jedoše manu, i pomriješe. Tko jede ovaj kruh, živjet će do 
vijeka.« 59 Tako je on učio u sinagogi u Kafarnaumu. 

60 Mnogi od njegovih učenika, koji su to čuli, rekoše: »Ovo 
je tvrd govor! Tko ga može slušati?« 61 Isus je znao, da njegovi 
učenici mrmljaju na to, i reče im: »Zar vas ovo sablažnjava? 

62 A kad vidite Sina čovječjega da uzlazi gore, gdje je prije bio? 

63 Duh je ono, što oživljava, tijelo ne koristi ništa. Riječi, koje 
vam ja rekoh, jesu duh i život. 64 Ali ima nekih medu vama, 
koji ne vjeruju.« — Jer je znao Isus od početka, tko ne vjeruje i 
tko će ga izdati. —• 65 „Zato“, nastavi on, »rekoh vam: Nitko ne 
može doći k meni, ako mu nije dano od Oca [mojega].« 66 Ota¬ 
da mnogi od njegovih učenika odstupiše, i nijesu više išli s njim. 

67 Tada upita Isus dvanaestoricu: »Hoćete li i vi otići?« 
68 Simon Petar odgovori mu: »Gospodine, kome ćemo ići? Ti 
imaš riječi vječnoga života. 69 1 mi vjerovasmo i spoznasmo, 
da si ti Svetac Božji.« 79 Isus im odvrati: »Ne izabrah li ja vas 
dvanaestoricu? A ipak je jedan od vas đavao!«* 71 A govorio je 
za Judu, sina Simona iz Kariota. Ovaj, jedan od dvanaestorice, 
trebao ga je izdati. 

ISUS PUTUJE NA BLAGDAN SJENICA 

7 1 Potom je Isus hodao nakolo po Galileji. Po Judeji nije 

' htio ići, jer su gledali Židovi da ga ubiju. 2 A bio je blizu 
židovski blagdan sjenica. 3 Tada mu rekoše njegova braća: 
»Izađi odavle i jpođi u Judeju, da i tvoji učenici vide tvoja 
djela, što ih činiš. 4 Jer nitko ne čini što tajno, a sam traži da 
je poznat. Ako to činiš, objavi sebe svijetu!« 5 — Jer ni nje¬ 
gova braća nijesu vjerovala u njega. — 6 Isus im odvrati: »Moje 
vrijeme još nije došlo, a vaše vrijeme je svagda spremno. 7 Na 
vas svijet ne može mrziti; a na mene mrzi, jer ja svjedočim 
za nj, da su njegova djela zla. 8 Vi uzađite na ovaj blagdan! 
Ja još ne ću uzaći na ovaj blagdan, jer se moje vrijeme još 
nije navršilo.« * Tako reče i ostade u Galileji. 

ISUS GOVORI U HRAMU 

10 A izakako su njegova braća bila uzašla na blagdan, tada 
i on sam uzađe, ali ne javno, nego kao tajno. 11 Židovi su ga 
tražili na blagdan i pitali: »Gdje je on?« 12 Govorilo se mnogo 
o njemu u narodu. Jedni su rekli: »On je dobar«, a drugi su 
mislili: »Ne, on zavodi narod.« 13 Ali nitko nije govorio javno 
o njemu od straha pred Židovima. 14 Već je bio blagdan napola 
prošao, kad Isus uzađe u hram i stade učiti. 15 Zadivljeni, pitali 
su Židovi: »Kako ovaj razumije Pismo, a nije učio?« 16 Isus im 
odvrati: »Moja nauka nije moja, nego onoga, koji me je poslao. 
17 Ako tko hoće činiti njegovu volju, poznat će, je li ova 
nauka od Boga, ili ja sam od sebe govorim. 18 Tko govori sam 
od sebe, traži svoju slavu; a tko traži slavu onoga, koji ga je 
poslao, on je istinit, i nema u njemu nepravde. 19 Nije li vam 
Mojsije dao zakon? I nitko od vas ne izvršuje zakon. Zašto 
tražite da me ubijete?« 20 Narod odgovori: »Đavao je u tebi. 
Tko traži da te ubije?« 21 Isus im odvrati: »Jedno djelo učinih, 
i svi se divite.* 22 Mojsije vam dade obrezanje — ne kao da 
je od Mojsija, nego od otaca —, i u subotu obrezujete čovjeka. 
23 Ako se čovjek u subotu obrezuje, da se ne prekrši Mojsijev 
zakon, što se srdite na me, jer sam cijeloga čovjeka ozdravio 
u subotu? 24 Nemojte suditi po vanjštini, nego sudite pravedan 
sud!« 

25 Tada su rekli neki iz Jeruzalema: »Nije li to onaj, kojega 
traže da ubiju? 26 A eto, javno govori, i ništa mu ne vele. Da 
ne upoznaše doista poglavari, da je on Mesija? 27 Ali ovoga 
znamo, otkuda je. A Mesija kad dođe, nitko ne će znati, otkuda 
je.« 28 Tada povika Isus, dok je učio u hramu: »I poznajete 
me i znate, otkuda sam. Ja ne dođoh sam od sebe, nego je 
Istiniti, koji me posla, kojega vi ne znate. 29 Ja ga poznajem, 
jer sam od njega, i on me posla.« 39 Tada su gledali da ga 
uhvate. Ali nitko ne metnu na nj ruke, jer još nije bio došao 
njegov čas. 

31 A od naroda su mnogi vjerovali u njega. Govorili su: 
»Kad dođe Mesija, da li će vile čudesa činiti nego ovaj što čini?« 
32 Farizeji doznaše, da narod tako govori o njemu. Tada poslaše 
svećenički glavari i farizeji sluge da ga uhvate. 33 Isus reče: 
»Još sam malo vremena s vama, onda idem k onome, koji me 
posla. 34 Tražit ćete me, i ne ćete me naći, i gdje sam ja, vi ne 
možete doći.« 35 Tada rekoše Židovi među sobom: »Kuda će 


ovaj ići, da ga mi ne ćemo naći? Da ne će poći Židovima raza¬ 
sutim među neznabošcima i učiti neznaboŠce? 33 Što znači ova 
riječ.što reče: Tražit ćete me, i ne ćete me naći i: Gdje sam 
ja, vi ne možete doći?« 

37 U posljednji veliki dan blagdana stajao je Isus i vikao: 
»Tko je žedan, neka dođe k meni i pije! 38 Tko vjeruje u mene, 
kako kaže Pismo, iz njegova će srca poteći rijeke žive vode.« 
39 A ovo reče za Duha, kojega su imali primiti oni, koji vjeruju 
u njega. Jer Duh Sveti nije još bio došao, jer se Isus nije bio 
još proslavio. 49 Neki od naroda, koji su bili čuli ove riječi, 
rekoše: „Ovo je zaista prorok!" 41 Drugi rekoše: »Ovo je 
Mesija!« Opet drugi: »Zar iz Galileje dolazi Mesija? 42 Ne kaže 
li Pisnm: Mesija dolazi od Davidova roda i iz mjesta Betlehema, 
odakle je bio David?« 43 Tako nastade prepirka u narodu radi 
njega. 44 Neki od njih htjedoše ga uhvatiti, ali nitko ne metnu 
ruku na njega. 

45 Dođoše dakle sluge svećeničkim glavarima i farizejima. 
Ovi ih upitaše: »Zašto ga ne dovedoste?« 49 Sluge odgovoriše: 
»Nikad čovjek nije tako govorio kao ovaj čovjek.« 47 A farizeji 
im odvratiše: »Zar ste i vi zavedeni? 48 Je li vjerovao tko od 
poglavara ili farizeja u njega? 40 Ne, samo ovaj narod, koji 
ne zna zakona — proklet bio!« 50 Tada reče jedan od njih, 
Nikodem, kojemu je nekoć [noću] bio došao: 51 »Osuđuje li naš 
zakon čovjeka, prije nego ga je saslušao i doznao što čini?« 
52 Oni mu odvratiše: »Da nijesi možebit i ti iz Galileje? Ispitaj 
[u Pismu] i vidjet ćeš, da prorok ne dolazi iz Galileje.«* 53 1 
otidoše svaki svojoj kući. 

PRELJUBOČINICA 

„ 1 A Isus otide na Maslinsku goru. 2 Rano ujutro dođe 

° opet u hram. Sav narod pohrli k njemu. On sjede i uze 
ih učiti. 3 Tada književnici i farizeji dovedoše ženu zatečenu 
u preljubu, postaviše je na sredinu 4 i-rekoše mu: »Učitelju, 
ova je žena sada zatečena u preljubu. 5 Mojsije nam je zapo¬ 
vjedio u zakonu da takove kamenujemo. A što ti veliš.« 6 Ovim 
pitanjem htjedoše ga kušati, da bi ga mogli optužiti. Isus se 
sagnu i uze pisati prstom po zemlji. 7 Kad su ga neprestano 
pitali, uspravi se i reče im: »Tko je među vama bez grijeha, 
neka prvi baci na nju kamen!« 8 1 opet se sagnu i pisao je po 
zemlji. 9 Kad su čuli odgovor, stadoše izlaziti jedan za drugim 
počevši od starješina. 

I ostade Isus sam sa ženom, koja je stajala na sredini. 10 Isus 
se uspravi i upita: »Ženo, gdje su oni [koji su te tužili]? Nitko 
te ne osudi?« 11 Ona odgovori: „Nitko, Gospodine!" Tada reče 
Isus: »Ni ja te ne ću osuditi. Idi, i odsele više ne griješi!« 

ISUS SVIJETLO SVIJETA 

12 Isus im dalje reče: »Ja sam svijetlo svijeta. Tko ide za 
mnom, ne hoda u tmini, nego će imati svijetlo života.« 13 Tada 
mu rekoše farizeji: »Ti sam za sebe svjedočiš. Tvoje svjedo¬ 
čanstvo nije istinito.« 14 Isus im odvrati: »Iako ja svjedočim sam 
za sebe, istinito je moje svjedočanstvo. Jer znam, otkuda dođoh 
i kuda idem. A vi ne znate, otkuda dolazim i kuda idem. 15 Vi 
sudite po vanjštini, ja ne sudim nikome. 16 I ako sudim ja, sud 
je moj istinit, jer nijesam sam, nego ja i Otac, koji me posla. 
17 U vašem zakonu stoji pisano, da je svjedočanstvo dvojice 
ljudi istinito. 18 Ja sam, koji svjedočim sam za sebe, i Otac, koji 
me posla, svjedoči za mene.« 19 Tada ga upitaše: »Gdje je tvoj 
Otac?« Isus odgovori: »Vi ne poznajete ni mene ni mojega Oca. 
Kad biste poznavali mene, poznavali biste i mojega Oca.« 20 Ove 
riječi reče on kod riznice, kad je učio u hramu. I nitko ga ne 
uhvati; jer još nije bio došao njegov čas. 

RASPRE SA ŽIDOVIMA 

21 Nadalje im on reče: »Ja idem. Tražit ćete me i umrijet 
ćete u svojem grijehu. Kud ja idem, vi ne možete doći.« 
22 Tada rekoše Zidovi: »Da se ne će sam ubiti, jer reče: Kud 
ja idem, vi ne možete doći?« 23 On im odvrati: »Vi ste odozdo, 
ja sam odozgo; vi ste od ovoga svijeta. 24 Rekoh vam: Umrijet 
ćete u svojim grijesima. Jer ako ne uzvjerujete, da sam ja, 
umrijet ćete u svojim grijesima.« “Tada ga upitaše: »Tko si 
ti?« Isus im odgovori: »Početak, koji vam i govorim. “Mnogo 
imam o vama govoriti i suditi, ali onaj, koji me posla, istinit 
je, i ja ono govorim svijetu, što sam čuo od njega.« 27 Oni ne 
opaziše, da im je govorio o Ocu. 28 Isus nastavi: »Kad podignete 
Sina čovječjega, onda ćete upoznati, da sam ja, i da ništa sam 
od sebe ne činim, nego onako govorim, kako me nauči moj 
Otac. 29 Onaj, koji me posla, sa mnom je. On me ne ostavi 
sama, jer ja svagda činim, što je njemu ugodno.« 

30 Kad je ovo govorio, mnogi vjerovaše u njega. 31 Tada Isus 
reče onim Zidovima, koji vjerovaše u njega: »Ako vi ustrajete 

u mojoj nauci, zaista ćete biti moji učenici. 32 Tada ćete upo¬ 
znati istinu, i istina će vas osloboditi.« 33 Odvovoriše mu: »Mi 
smo Abrahamova djeca i nikome nijesmo nikad robovali. Kako 
ti veliš: Bit ćete slobodni?« 34 Isus im odvrati: »Zaista, zaista, 
kažem vam: Tko čini grijeh, rob je grijehu. 35 Rob ne ostaje 
zauvijek u kući, sin ostaje zauvijek. 36 Ako vas dakle Sin oslo¬ 
bodi, zaista ćete biti slobodni. 37 Znam, da ste Abrahamova 
djeca. Ali gledate da me ubijete, jer se moja riječ vas ne prima. 
38 Ja govorim, što sam vidio u svojega Oca; i vi činite, što ste 
čuli od svojega oca.« 39 Odvratiše mu: „Otac je naš Abraham." 
Isus im' reče: »Ako ste Abrahamova djeca, onda činite i Abra¬ 
hamova djela! 40 Ali vi sad gledate da ubijete mene, čovjeka, 
koji sam vam govorio istinu, koju sam čuo od Boga. Tako 
Abraham nije činio. 41 Vi činite djela svojega oca.« Tada mu 
rekoše: »Mi nijesmo rođeni od preljubočinstva, imamo jednoga 
oca, Boga.« 42 Isus im odvrati: »Kad bi Bog bio vaš otac, vi 
biste ljubili mene; jer ja od Boga izađoh i dođoh. Ne dođoh 
sam od sebe, nego me on posla. 15 Zašto ne razumijete moga 
govora? Jer ne možete moje riječi slušati. 44 Vi imate đavla za 
oca i hoćete da činite po željama svojega oca. On je bio krvnik 
ljudi od početka. On nije bio utvrđen u istini, jer nema istine 
u njemu. Kad govori laž, svoje govori. Jer je lažac i otac laži. 
45 Zato što ja istinu govorim, ne vjerujete mi. 46 Tko će me od 
vas prekoriti za kakav grijeh? Ako [vam] kažem istinu, zašto 
mi ne vjerujete? 47 Tko je od Boga, Božje riječi sluša. Zato 
vi ne slušate, jer nijeste od Boga.« 48 Tada mu odvratiše Židovi: 
»Ne velimo li mi pravo, da si Samarijanin i da imaš đavla?« 
40 Isus odvrati: »Je nemam đavla, nego poštujem svojega Oca, 
a vi mene sramotite. 50 A ja ne tražim svoje; ima onaj, koji 
traži i sudi. 51 Zaista, zaista, kažem vam: Ako tko bude držao 
moju riječ, ne će vidjeti smrti do vijeka.« 52 Tada mu rekoše 
Zidovi: »Sad znamo, da imaš đavla. Abraham umrije, i proroci, 
a ti kažeš: Ako tko bude držao moju riječ, ne će okusiti smrt 
do vijeka. 53 Jesi li veći od našega oca Abrahama, koji umrije? 
I proroci pomriješe. Za koga se ti sam gradiš?« 64 Isus odvrati: 
»Ako se ja sam slavim, slava je moja ništa. Otac je moj, koji 
me slavi, za kojega vi kažete, da je vaš Bog. 55 Ali vi ga ne 
poznajete, a ja ga znam; i ako reknem, da ga ne znam, bit ću 
kao i vi lažac. Ali ga znam i njegovu riječ držim. 60 Abraham, 
vaš otac, kliktao je, da bi vidio moj dan. Vidio je i obradovao 
se je.« 57 Tada mu rekoše Židovi: »Još ti nema pedeset godina, 

i zar da si Abrahama vidio?« 58 Isus im odgovori: »Zaista* zaista, 
kažem vam: Prije nego je postojao Abraham, ja sam.« 59 Tada 
uzeše kamenje, da bace na nj. A Isus se sakri i izađe iz hrama. 

ISCJELJENJE SLIJEPCA OD ROĐENJA 

_ 1 1 prolazeći vidje čovjeka slijepa od rođenja. 2 Njegovi 

^ ga učenici zapitaše: »Učitelju, tko sagriješi, ovaj ili nje¬ 
govi roditelji, te se rodi slijep?«* 3 Isus odgovori: »Ni on ne 
sagriješi, ni njegovi roditelji, nego je to zato, da se objave djela 
Božja na njemu. 4 Meni valja raditi djela onoga, koji me posla, 
dok je dan. Dolazi noć, kada nitko ne može raditi. 3 Dok sam 
na svijetu, svijetlo sam svijeta.« 6 Kad reče ovo, pijunu na 
zemlju, načini blato od sline, pomaza blatom slijepčeve oči 7 i 
reče mu: »Idi, operi se u ribnjaku Siloi — što znaci Poslan, — 
Otide dakle, opra se i dođe videći. 8 A susjedi i koji su ga prije 
bili vidjeli kao prosjaka, rekoše: »Nije li ovo onaj, što je sjedio 
i prosio?« 9 Jedni rekoše: „Jest, on je!“ A drugi: »Nije, nego mu 
je sličan.« A on je govorio: „Ja sam.“ 10 Tada ga upitaše: »Kako 
ti se otvoriše oči?« 11 On odgovori: »Onaj čovjek, koji se zove 
Isus, načini blato i pomaza moje oči i reče mi: Idi na ribnjak 
Silou i operi se! Otidoh, oprah se, i vidim.« 12 Upitaše ga 
dalje: »Gdje je on?« Odgovori: »Ne znam.« 

FARIZEJSKA SLJEPOĆA 

13 Dovedoše k farizejima onoga, koji je bio prije slijep. 14 A 
bila je subota, kad načini Isus blato i otvori mu oči. 15 Opet 
ga dakle upitaše farizeji, kako je progledao. A on im reče: 
»Blato mi metnu na oči, i oprah se, i vidim.« 10 Tada rekoše 
neki od farizeja: »Nije ovaj čovjek od Boga, jer ne svetkuje 
subote.« A drugi rekoše: »Kako može čovjek grješnik činiti 
takve znakove?« I bio je razdor među njima. 17 Rekoše dakle 
opet slijepcu: »Što veliš ti za onoga, koji ti otvori oči?« On 
odgovori: »Prorok je.« 18 I ne povjerovaše Zidovi za njega, da 
je bio slijep i da je progledao, dok ne dozvaše roditelje onoga, 
što je progledao.* 19 I zapitaše ih: »Je li ovo vaš sin, za koga 
vi kažete, da se je rodio slijep? Kako dakle sad vidi?« 20 Odgo- 
voriše im njegovi roditelji: »Znamo, da je ovo naš sin i da se 
je rodio slijep. 21 A kako sad vidi, ne znamo, ili tko mu otvori 
oči, ne znamo. Pitajte njega! On je odrastao čovjek, neka sam 
govori za sebe!« 22 Ovo rekoše njegovi roditelji, jer su se bojali 


Židova. Jer su se već bili Židovi dogovorili, da se svaki, koji bi 
ga priznao za Mesiju, izopći iz sinagoge. 23 Zato rekoše njegovi 
roditelji: »On je odrastao čovjek. Pitajte njega!« 

24 Tada dozvaše opet čovjeka, koji je bio slijep, i rekoše mu: 
»Podaj Bogu slavu! Mi znamo, da je ovaj čovjek grješnik.« 
25 A on im odvrati: »Je li grješnik, ne znam. Jedno znam, da 
sam bio slijep, a sad vidim.« 26 Upitaše ga: »Što ti je učinio? 
Kako ti je otvorio oči?« 27 Odgovori im: »Već sam vam kazao, 
a nijeste slušali. Što ćete opet slušati? Ne ćete li i vi postati 
njegovi učenici?« 28 Tada ga prokleše i rekoše: »Ti budi njegov 
učenik, a mi smo Mojsijevi učenici! 28 Mi znamo, da je Mojsiju 
govorio Bog, a za ovoga ne znamo, otkuda je.« 30 Odvrati im 
onaj čovjek: »To i jest čudnovato, da vi ne znate otkuda je, 
a on otvori moje oči. 31 A znamo, da Bog ne sluša grješnika, 
nego ako tko poštuje Boga i vrši njegovu volju, onoga usliši. 
32 Otkako je svijeta, nije se čulo, da je tko otvorio oči rođenom 
slijepcu. 33 Kad on ne bi bio od Boga, ne bi mogao ništa činiti.« 
34 Odvratiše mu: »U grijesima si se rodio sav, i ti da nas učiš?« 
I izbaciše ga napolje. 35 Čuo je Isus, da ga izbaciše napolje, i 
kad ga nađe, upita ga: »Vjeruješ li ti u Sina čovječjega?« 30 On 
odgovori: »Tko je, Gospodine, da vjerujem u njega?« 37 Isus mu 
odvrati: »I vidio si ga, i koji govori s tobom, on je.« 38 A on 
reče: »Vjerujem, Gospodine«, i baci se pred njega ničice. 

39 Isus nastavi: »Ja dođoh na sud na ovaj svijet, da vide, 
koji ne vide, i koji vide, da postanu slijepi.« 40 To su čuli neki 
od farizeja, koji su bili s njim, i upitaše ga: »Jesmo li i mi 
slijepi?« 41 Isus im odgovori: »Kad biste bili slijepi, ne biste 
imali grijeha. A sad velite: Vidimo. Zato vaš grijeh ostaje. 

DOBRI PASTIR 

1 Zaista, zaista, kažem vam: Tko ne ulazi na vrata u 

ovčinjalt, nego prelazi na drugom mjestu, on je tat i 
razbojnik. 2 A tko ulazi na vrata, pastir je ovcama. 3 Njemu 
vratar otvara, i ovce slušaju njegov glas. On zove svoje ovce 
po imenu i izvodi ih. 4 I kad ispusti svoje ovce, ide pred njima, 
i ovce idu za njim, jer poznaju njegov glas. 5 A za tuđinom 
ne idu, nego bježe od njega, jer ne poznaju tuđega glasa.« 0 Ovu 
im priču kaza Isus. Ali oni ne razumješe, što im htjede s tim 
kazati. 7 Tada im reče Isus opet: »Zaista, zaista, kažem vam: 
Ja sam vrata k ovcama.* 8 Svi, koji dođoše prije mene, tati su 
i razbojnici, i ovce ih nijesu slušale. 9 Ja sam vrata. Tko uđe 

kroza me, spasit će se. On će ulaziti i izlaziti i pašu nalaziti. 
10 Tat ne dolazi, nego da krade, ubija i upropašćuje. Ja dođoh, 
da imaju život i obilatije imaju. 11 Ja sam dobri pastir. Pastir 
dobri daje svoj život za ovce. 12 A najamnik i koji nije pastir, 
kome nijesu ovce svoje, vidi vuka gdje dolazi, i ostavlja ovce, 
i bježi. I vuk ih grabi i razgoni. 13 A najamnik bježi, jer je 
najamnik i ne mari za ovce. 14 Ja sam dobri pastir i poznajem 
svoje ovce, i one mene poznaju. 15 Kao što mene poznaje Otac 
i ja poznajem Oca, tako svoj život polažem za svoje ovce. 
10 1 druge ovce imam, koje nijesu iz ovoga ovčinjaka, i one mi 
valja dovesti, i čut će moj glas, i bit će jedno stado i jedan 
pastir. 17 Zato me ljubi Otac, jer ja svoj život polažem, da ga 
opet uzmem. 18 Nitko ga ne otima od mene, nego ga ja sam 
od sebe polažem, i vlast imam položiti ga, i vlast imam uzeti 
ga opet. Ovu sam zapovijed primio od svojega Oca.« 

10 Opet nastade razdor među Židovima radi ovih riječi. 
20 Mnogi su od njih govorili: »Đavla ima i luduje. Što ga 
slušate?« 21 Drugi su govorili: »Ove riječi nijesu riječi opsjednu¬ 
toga. Zar može đavao slijepima otvarati oči?« 

ISUS NA SVETKOVINI POSVEĆENJA HRAMA 

22 A bila je tada u Jeruzalemu svetkovina posvećenja hrama. 
I bila je zima. 23 Isus je hodao u hramu po Salomonovu trijemu. 
24 Tada ga opkoliše Židovi i upitaše: »Dokle ćeš mučiti našu 
dušu? Ako si ti Mesija, kaži nam otvoreno!« 25 Isus im odgo¬ 
vori: »Ja vam kazah, i ne vjerujete. Djela, koja činim u ime 
svojega Oca, ona svjedoče za me. 20 Ali vi ne vjerujete, jer 
nijeste od mojih ovaca. 27 Moje ovce slušaju moj glas, i ja poz¬ 
nam njih, i za mnom idu. 28 I ja im dajem život vječni, i ne će 
propasti do vijeka, i nitko ih ne će oteti iz moje ruke. 29 Moj 
Otac, koji mi ih dade, veći je od sviju, i nitko ih ne može 
oteti iz ruke mojega Oca. 30 Ja i Otac smo jedno.«’' 31 A Židovi 
opet uzeše kamenje, da ga kamenuju. 32 Isus im odvrati: »Mnoga 
vam dobra djela pokazah od svog Oca. Za koje me od ovih 
djela kamenujete?« 33 Židovi mu odvratiše: »Za dobro te djelo 
ne kamenujemo, nego za hulu na Boga, i što ti, premda si 
čovjek, gradiš se Bogom.« 34 Isus im odvrati: »Ne stoji li pisano 
u vašemu zakonu: Ja rekoh: bogovi ste!?* 35 Ako one nazva 
bogovima, na koje dođe Božja riječ, a Pismo se ne može 
ukinuti, 36 smijete li vi onda za onoga, kojega Otac posveti i 
posla na svijet, ustvrditi: Huliš na Boga, što rekoh: Sin sam 


Božji? 37 Ako ne učinim djela svog Oca, ne vjerujte mi! 38 Ako 
li činim, i ako meni ne ćete vjerovati, vjerujte djelima, da 
poznate i vjerujete, da je Otac u meni i ja u Ocu.« 39 Tada 
su opet gledali da ga uhvate, ali im se izmače iz ruku. 40 1 otide 
opet preko Jordana na ono mjesto, gdje je Ivan prije krstio, 
i osta ondje. 41 Mnogi dođoše k njemu i rekoše: »Ivan, istina, 
ne učini nijednoga čuda; ali sve, što kaza Ivan za ovoga, bilo 
je istinito.« 42 1 mnogi ondje vjerovaše u njega. 

USKRIŠENJE LAZAREVO 

1 A bio je jedan bolesnik, Lazar iz Betanije, iz sela Marije 
| 11 i njezine sestre Marte. 2 — A Marija, kojoj je brat Lazar 

bolovao, bila je ona, što pomaza Gospodina mirom i obrisa 
njegove noge svojom kosom. — 3 Tada mu porucise njegove 
sestre: »Gospodine, evo, koga ljubiš, bolestan je.« 4 Kad je^ to 
Isus čuo, reče: »Ova bolest nije na smrt, nego na slavu Božju, 

I da se po njoj proslavi Sin Božji.« 5 A Isus je ljubio Martu i 
njenu sestru (Mariju) i Lazara. 6 Kad je dakle čuo, da je bolestan, 
ostade još dva dana na mjestu, gdje je bio.. 7 Istom ^tada reče 
svojim učenicima: »Hajdemo opet u Judeju!« 8 Ucenici mu 
odvratiše: »Učitelju, sad su Židovi gledali da te kamenuju, pa 
opet hoćeš da ideš onamo?« 9 Isus odvrati: »Nije li dvanaest 
sati u danu? Tko danju ide, ne spotiče se, jer vidi svjetlost 
ovoga svijeta.* 10 A tko ide noću, spotiče se, jer mu nedostaje 
svjetlost.« 74 Tako reče. Onda nastavi: »Lazar, nas prijatelj, 
spava. Ali idem da ga probudim od sna.« 12 Učenici mu od¬ 
vratiše: »Gospodine, ako spava, ozdravit će.« 13 A Isus im reče 
za njegovu smrt; a oni su mislili, da govori za spavanje sna. 
14 Tada im Isus kaza otvoreno: »Lazar je umro, 15 i radujem se 
poradi vas, što nijesam bio ondje, da vjerujete. Nego ^hajdemo 
I k njemu!« 10 Onda Toma, koji se zove Didim, reče suučenicima: 
»Hajdemo i mi, da umremo s njim!« 

17 Kad dođe Isus, nađe ga, da je već četiri dana u grobu. 
18 Betanija je bila blizu Jeruzalema, jedno petnaest potrkališta 
udaljena od njega. 19 1 mnogi od Židova bili su došli k Marti i 
( Mariji da ih tješe za njihovim bratom. 29 Kad je Marta čula, da 
dolazi Isus, izađe mu ususret. A Marija je sjedila kod kuće. 
21 Onda reče Marta Isusu: »Gospodine, da si ti bio ovdje, ne bi 
umro moj brat. 22 Ali i sad znam, da štogod zaišteš od Boga, 
Bog će ti dati.« 23 Isus joj reče: „Brat će tvoj uskrsnuti.* 
24 Marta mu odvrati: »Znam, da će uskrsnuti o uskrsnuću u 

posljednji dan.« 25 Isus joj reče: »Ja sam uskrsnuće i život. Tko 
vjeruje u mene, ako i umre, živjet će. 26 1 nijedan, koji živi i 
vjeruje u mene, ne će umrijeti do vijeka. Vjeruješ li to?« 27 Ona 
mu odgovori:. »Da, Gospodine, ja vjerovah, da si ti Mesija, 
Sin Božji, koji j e trebao doći na ovaj svijet.« 28 1 kad to reče, 
otide, zovnu svoju sestru Mariju i reče joj tiho: »Učitelj je 
ovdje i zove te.« 29 Jedva je ona bila to čula, ustade brzo i ode 
k njemu. 30 Isus naime nije još bio došao u selo, nego se je još 
nalazio na onom mjestu, gdje ga je bila susrela Marta. 

ISUSOVA TUGA 

31 Kad Židovi, što su bili kod nje u kući, vidješe, gdje Marija 
brzo ustade i izađe,^ pođoše za njom; jer su mislili, da ide na 
grob, da ondje plače. 32 Čim Marija dođe na mjesto, gdje je 
bio Isus, i kad ga vidje, pade do nj'egovih nogu i reče mu: 
»Gospodine, da si ti bio ovdje, ne bi umro moj brat.« 

. I sus vidje, gdje ona plače i gdje plaču Židovi, što su 

bili došli s njom, u duhu se potrese i uzruja. 34 I upita: »Gdje 
ga metnuste?« Odvratiše mu: »Gospodine, dođi i vidi!« 35 Na¬ 
zrele Isusu suze.. 30 Tada rekoše Židovi: »Vidite, kako ga je 
ljubio!« 37 A neki od njih rekoše: »Zar nije mogao on, koji 
otvori oči slijepcu, učiniti, da ovaj ne umre?« 33 Opet duboko 
potresen dođe Isus na grob. Bila je pećina, i kamen je ležao 
na njoj. 39 Isus zapovjedi: »Odvalite kamen!« Marta, sestra 
pokojnoga, odvrati mu: »Gospodine, već zaudara, jer već leži 
četiri dana.« 40 Isus joj reče: »Ne rekoh li ti: Ako vjeruješ, 
vidjet ćeš. slavu Božju?« 41 Tada odvališe kamen. Isus podiže 
oči gore i reče: »Oče, zahvaljujem ti, što si me uslišio. 42 Ja 
sam, istina, znao, da me vazda uslišiš. Ali rekoh radi naroda, 
k °j i v . ovd i e . st °i|. da vjeruju, da si me ti poslao.« “Poslije ovih 
riječi povika, iza glasa: »Lazare, izađi napolje!« 44 1 odmah 
izađe pokojni, obavit povojima po rukama i nogama, i lice 
mu povezano ubrusom. Isus im reče: »Razvežite ga i pustite 
da ide!«* F 

VISOKO VIJEĆE ZAKLJUČUJE SMRT ISUSOVU 

45 Mnogi Židovi, što su bili došli k Mariji [i Marti] i vidjeli 
sto učini Isus, vjerovaše u njega. 49 A neki od njih otidoše k 
farizejima i kazaše im, sto učini Isus. 47 Tada svećenički glavari 
i farizeji sazvase visoko vijeće i rekoše: »Sto da činimo, jer 


ovaj čovjek čini mnoga čudesa? 48 Ako ga ostavimo tako, svi će 
vjerovati u njega, i doći će Rimljani i uzet će nam zemlju i 
narod.« 49 A jedan od njih, Kaifa, koji je one godine bio veliki 
svećenik, odvrati im: »Vi ne znate ništa, 50 i ne mislite, da je 
bolje za vas, da jedan čovjek umre za narod, negoli da sav 
narod propadne.« 51 A ovo ne reče sam od sebe, nego kao veliki 
svećenik one godine proreče, da Isusu valja umrijeti za narod. 
52 1 nesamo za narod, nego da i razasutu Božju djecu skupi u 
jedno. 53 Od toga dakle dana bili su nakanili da ga ubiju. 

54 Zato se Isus nije više kretao javno među Židovima, nego 
odanle otiđe u kraj blizu pustinje, u grad po imenu Efrem. 
Ondje je boravio s učenicima [svojim]. 55 A bio je blizu Vazam 
židovski. Mnogi iz onoga kraja uzađoše u Jeruzalem prije 
Vazma da se posvete. 58 Tada su tražili Isusa, i dok su zajedno 
stajali u hramu, govorili su među sobom: »Što mislite? Ne će 
li doći na blagdan?« 57 A svećenički glavari i farizeji bili su 
izdali zapovijed, ako tko dozna, gdje je, neka javi, da ga uhvate. 

POMAZANJE U BETANIJI 

1 Šest dana prije Vazma dođe Isus u Betaniju, gdje je bio 
‘ i - Lazar [što umrije], kojega je bio Isus podigao iz mrtvih. 
1 Ondje mu zgotoviše večeru. Marta je služila, a Lazar je bio 
jedan od onih, što su sjedili s njim za stolom. 3 Tada Marija 
uze litru prave, dragocjene nardove pomasti, pomaza Isusove 
noge i obriše svojom kosom njegove noge. Miris pomasti na¬ 
puni svu kuću. 4 Onda jedan od njegovih učenika, Juda Iskariot, 
koji ga je trebao izdati, reče: 5 »Zašto se ova pomast nije pro¬ 
dala za trista denara i utržak dao siromasima?« 6 A ovo ne reče, 
što bi se starao za siromahe, nego što je bio tat, i imao kesu, 
i nosio, što se u nju metalo. 7 Isus odvrati: »Pustite je! Ona 
je sačuvala to za dan moga ukopa! 8 Siromahe imate svagda 
sa sobom, a mene nemate svagda.« 

9 Mnogi židovski narod bio je doznao, da je on ondje, i 
dođoše nesamo poradi Isusa, nego i da vide Lazara, kojega, je 
bio podigao iz mrtvih. 10 A svećenički glavari naumiše da ubiju 
i Lazara. 11 jer su mnogi Židovi dolazili poradi njega i vjerovali 
u Isusa. 

ULAZAK U JERUZALEM 

12 Sutradan je veoma veliko mnoštvo došlo na blagdan. Bili 
su čuli, da Isus dolazi u Jeruzalem. 13 Tada uzeše grane od 

palma i izađoše mu ususret, i vikali su: »Hosana! Blagosloven, 
koji dolazi u ime Gospodnje, kralj Izraelov!« 14 Isus nađe magare 
i sjede na nj, kao što je pisano: 15 »Ne boj se, kćeri sionska! 
Evo, tvoj kralj dolazi, sjedi na mladetu magaričinu.« 10 Ovo 
njegovi učenici ne razumješe prije. Ali kad je Isus bio pro¬ 
slavljen, tada se sjetiše, da je to bilo za njega pisano, i da mu 
ovo učiniše. 17 Svjedočio je dakle narod, koji je bio s njim, kad 
je Lazara pozvao iz groba i podigao ga iz mrtvih. 18 Zato mu 
narod izađe ususret. Bio je naime čuo, da je učinio ovo čudo. 
18 A farizeji rekoše jedan drugome: »Vidite, da ništa ne posti¬ 
žete. Eto sav svijet ode za njim!« 

ISUS I NEZNABOSCI 

20 Među onima, što su bili uzašli da se klanjaju na blagdan, 
nalazili su se i neki neznabošci.* 21 Ovi pristupiše k Filipu, koji 
je bio iz Betsaide u Galileji, i zamoliše ga: »Gospodine, htjeli 
bismo vidjeti Isusa.« 22 Dođe Filip i kaza Andriji. Andrija i 
Filip opet kazaše Isusu. 23 Isus im reče: »Dođe čas, da se proslavi 
Sin čovječji. 24 Zaista, zaista, kažem vam: Ako pšenično zrno 
ne padne u zemlju i ne umre, ostane za se samo. Ako li umre, 
mnogo roda rodi. 25 Tko ljubi svoj život, izgubit će ga; a tko 
mrzi na svoj život na ovom svijetu, sačuvat će ga za život 
vječni. 26 Tko mi hoće služiti, neka ide za mnom! Gdje sam 
ja, ondje neka bude i moj sluga! Tko služi meni, proslavit će 
ga moj Otac. 27 Sad je moja duša duboko potresena. Što da 
kažem? Oče, sačuvaj me od ovoga časa? Ali zato dođoh u ovaj 
čas. 28 Oče, proslavi svoje ime!« Tada dođe glas s neba: »I pro¬ 
slavio sam ga, i opet ću ga proslaviti.« 29 Narod, koji je stajao i 
čuo, pomisli, da je zagrmjelo. Drugi rekoše: »Anđeo mu je 
govorio.« 

30 A Isus reče: »Nije došao ovaj glas poradi mene, nego 
poradi vas. 31 Sad je sud ovome svijetu, sad ce biti istjeran knez 
ovoga svijeta napolje. 32 A kad ja budem podignut od zemlje, 
sve ću privući k sebi.« 33 — Ovim riječima htjede nagovijestiti, 
kojom će smrti umrijeti. — 

NEVJEROVANJE ŽIDOVA 

34 Narod mu odgovori: »Mi smo čuli iz zakona, da Mesija 
ostaje do vijeka. Kako ti možeš reći, da si Sin čovječji?« 35 Isus 
im odvrati: »Samo je još malo vremena svijetlo među vama. 


Hodite, dok imate svijetlo, da vas tama ne obuzme! Tko hodi 
u tami, ne zna, kuda ide. 36 Dok imate svijetlo, vjerujte u svi¬ 
jetlo, da budete sinovi svijetla!« To reče Isus, i otide, i sakri 
se od njih. 37 Premda je bio tolika čudesa učinio pred njima, 
nijesu vjerovali u njega. 38 Tako se je trebala ispuniti riječ 
proroka Izaije: »Gospodine, tko je vjerovao našoj vijesti? Komu 
se je otkrila Gospodnja ruka?« 39 Zato nijesu mogli vjerovati, 
jer opet reče Izaija: 40 »Zaslijepio je njihove oči i otvrdnuo 
njihove srce, da ne vide očima i ne razumiju srcem, i da se ne 
obrate, da ih ne iscijelim.« 41 Tako reče Izaija, kad je vidio 
njegovu slavu i govorio o njemu. 

42 Ipak i mnogi od poglavica vjerovaše u njega. Ali ga 
nijesu javno priznavali radi farizeja, da ne budu izagnani iz 
sinagoge. 43 Više im je vrijedila čast kod ljudi negoli čast kod 
Boga. 

BOŽANSKO ISUSOVO POSLANJE 

44 Isus povika iza glasa: »Tko vjeruje u mene, ne vjeruje 
u mene, nego u onoga, koji me posla; 45 I^tko vidi mene, vidi 
onoga, koji me posla. 46 Ja dođoh na svijet kao svijetlo,^ da 
nijedan, koji vjeruje u mene, ne ostane u tami. 47 Tko čuje 
moje riječi, ali ih ne drži, ja mu ne ću suditi. Jer ne dođoh 
da sudim, nego da spasim svijet. 48 Tko prezire mene i ne prima 
mojih riječi, ima već svoga suca: Riječ, koju sam ja navješćivao, 
ona će mu suditi u posljednji dan. 49 Jer ja.nijesam govorio 
sam od sebe, nego Otac, koji me posla, on mi da.de zapovijed, 
što da kažem i što da govorim. 50 1 znam, da je njegova zapo¬ 
vijed život vječni. Što ja dakle govorim, onako govorim, kako 
mi reče Otac. 

PRANJE NOGU 

1 Bilo je pred blagdan Vazma. Isus je znao, da mu je 
13 došao čas, da ide s ovoga svijeta k Ocu. Tada on, koji 
je ljubio svoje, što su bili na svijetu, zasvjedoči svoju ljubav do 
kraja. 2 Bilo je za večerom. Već je bio đavao metnuo u srce 
Judi, sinu Simona Iskariota, da ga izda. 3 Premda je Isus znao, 
da mu je Otac sve dao u ruke, i da je od Boga izišao i da k 
Bogu ide, 4 ustade od večere, skide svoju gornju haljinu, uze 
ubrus i njim se opasa. 5 Tada uli vodu u umivaonik i poče prati 
noge učenicima i otirati ubrusom, kojim je bio opasan. 6 Tako 

dođe k Simonu Petru. On mu reče: »Gospodine, zar ti da mi 
pereš noge?« 7 Isus mu odgovori: »Što ja činim, ti ne znaš 
sada, ah ces poslije razumjeti.« 8 Petar mu odvrati: »Nikad mi 
ti ne ces opra« nogu!« Isus mu odgovori: »Ako te ne operem; 
ne ces imati dijela sa mnom.« 9 Reče mu Simon Petar: »Onda, 
Gospodine, nesamo moje noge, nego i ruke i glavu.« 19 Isus mu 
reče: »Tko je opran, ne treba nego da samo noge opere, onda 
je sav čist. I vi ste cisti, ali ne svi.« 11 Budući da je znao za 
svog izdajnika reče: »Nijeste svi čisti.« 

12 A kad im je bio oprao noge, uzeo svoju gornju haljinu i 
opet sio za stol, reče im: »Znate li, što vam ja učinih? 13 Vi 
zovete. mene Učiteljem i Gospodinom, i pravo velite, jer to 
jesam.'' 14 Kad dakle ja, Gospodin i Učitelj, oprah vama noge, 
1 vi morate jedan drugome prati noge. 15 Jer vam dadoh primjer, 
, v 1 V1 ta ko činite, kao što ja učinih vama. 16 Zaista, zaista, 
kažem vam: Nije sluga veći od svoga gospodara, niti je po¬ 
slanik veći od onoga, koji ga je poslao. 17 Kad ovo znate, bit 
ćete blaženi, ako to činite. 18 Ne kažem za sve vas. Ja znam, 
koje izabrah. Ali se Pismo mora ispuniti: Koji sa mnom jede 
kruh, podiže svoju petu na me. 19 Već vam sada kažem; prije 
nego se zbude, da, kad se zbude, vjerujete, da sam ja. 20 Zaista, 
zaista, kažem vam: Tko primi onoga, koga ja pošaljem, mene 
primi; a tko primi mene, primi onoga, koji me posla.« 

IZDAJNIK 

21 Poslije ovih riječi bi Isus potresen u duhu i posvjedoči: 
»Zatsta, zaista, kažem vam: .Jedan između vas će me izdati.« 

Tada su ucenici pogledali jedan drugoga, jer nijesu znali, za 
koga govori. 23 A jedan od njegovih učenika, kojega je Isus 
ljubio, počivao je na Isusovim grudima. 24 Njemu dade znak 
Simon Petar i reče mu: »Upitaj, za koga to govori.« 25 A on 
naslonjen na Isusove grudi upita: »Gospodine, tko je to?« 26 Isus 
odgovori: »Onaj je, kome ja umočim zalogaj i pružim. I umoči 
zalogaj i dade ga Judi Simona Iskariota. 27 1 po zalogaju uđe 
u njega sotona. Isus mu još reče: »Što činiš, čini brže!« 28 Nitko 
0 v on ih, što su sjedili za stolom, nije razumio, zašto mu to 
reče,^ 23 Neki su misili^— budući da je u Jude bila kesa — da 
mu Isus reče: »Kupi, što nam treba za blagdan,« ili da dadne 
što siromasina. 30 Kad je on bio uzeo zalogaj, odmah izađe. 
Bila je noć.* 


PROSLAVA SINA ČOVJEČJEGA 

v. Nad je bio izašao, reče Isus: »Sad je proslavljen Sin čovje¬ 
čji, i Bog je proslavljen u njemu. 32 Ako je Bog proslavljen u 
njemu, i Bog će njega proslaviti u sebi, i odmah će ga pro¬ 
slaviti. 33 Dječice, još sam malo š. vama. Tražit ćete me; ali kako 
već rekoh Zidovima: Kuda ja idem, vi ne možete doći — to 
isto govorim sada i vama. 

NOVA ZAPOVIJED 

34 Novu vam. zapovijed dajem: Ljubite jedan drugoga! Kao 
što sam ja. ljubio vas, tako i vi ljubite jedan drugoga! 33 Po 
tom će svi spoznati, da ste moji učenici, ako ljubite jedan 
drugoga.« 

ISUS PRORIČE PETROVO ZATAJEN JE 

30 Tada ga upita Simon Petar: »Gospodine, kuda ideš?« 
■kp 3 ) 1 v mu odgovori: »Kuda ja idem, ne možeš sad ići za mnom, 
ali ćeš poslije poći za mnom.« 37 Petar mu odvrati: »Gospodine, 
zašto ne mogu sada ići za tobom? Život ću svoj položiti za te. 
38 Isus mu odvrati: ^»Život li ćeš svoj položit za me? Zaista, 
zaista, kažem ti: Još prije nego pijetao zapjeva, triput ćeš me 
zatajiti. 

GOVOR ISUSOV NA RASTANKU S UČENICIMA 

-J4 1 Neka se ne plaši vaše srce! Vjerujte u Boga, i u mene 

vjerujte!* 2 Mnogo je stanova u mojega Oca. Kad ne bi 
bilo tako, bio bih vam kazao. Jer idem da vam pripravim 
mjesto. 3 1 kad otidem i pripravim mjesto, opet ću doći i uzet 
ću vas k sebi, da i vi budete, gdje sam ja. 4 1 kuda ja idem 

[znate], i put znate.« 5 Toma mu odvrati: »Gospodine, ne 

znamo, kuda ideš; pa kako možemo znati put?« 6 Isus mu reče: 
»Ja sam put i istina i život. Nitko ne dolazi k Ocu, osim po 
meni. 7 Kad biste poznavali mene, onda biste poznavali i mojega 
Oca. Od.sada ga poznajete i vidjeste ga.« 8 Tada mu reče Filip: 
»Gospodine, pokaži nam Oca! To nam je dosta.« 9 Isus mu 
odvrati: »Tako sam vec dugo s vama, i nijesi me upoznao, 
Filipe? Tko je vidio mene, vidio je i Oca. Kako onda veliš: 

Pokaži nam Oca? ™Zar ne vjeruješ, da sam ja u Ocu, i da je 

Otac u meni? Riječi, koje vam ja govorim, ne govorim od 

sebe samoga, i djela čini Otac, koji ostaje u meni. 11 Vjerujte 
mi, da sam ja u Ocu, i da je Otac u meni. Ako li ne, vjerujte 
mi poradi samih djela! 12 Zaista, zaista, kažem vam: Tko vjeruje 
u mene, djela, koja ja činim, i on će činiti, i veća će od ovih 
činiti. Jer ja idem k Ocu. 13 Sve, što onda zamolite [Oca] u 
moje ime, učinit ću, da se proslavi Otac u Sinu. 14 Ako me za 
što zamolite u moje ime, ja ću to učiniti. 15 Ako me ljubite, 
držite moje zapovijedi! 

OBEĆANJE DUHA SVETOGA 

10 A ja ću moliti Oca, i dat će vam drugoga Utješitelja, da 
ostane s vama do vijeka: 17 Duha istine, kojega svijet ne može 
primiti, jer ga ne vidi, niti ga poznaje; a vi ga poznajete, jer 
ostaje kod vas i u vama je. . 

18 Ne ću vas ostaviti sirote, doći ću k vama. 19 Jos malo, i 
svijet me ne će više vidjeti. A vi me vidite, jer ja živim, a i vi 
ćete živjeti. 20 U onaj dan spoznat ćete, da sam ja u svojemu 
Ocu, i vi u meni, i ja u vama. 21 Tko ima moje zapovijedi i 
drži ih, on je onaj, koji me ljubi. A tko ljubi mene, njega će 
ljubiti moj Otac, i ja ću ga ljubiti i objavit ću mu sebe samoga.« 
22 Tada ga upita Juda, ne onaj Iskariot: »Gospodine, kako to, 
da ćeš se objaviti nama, a ne svijetu?« 23 Isus mu odgovori: 
»Tko ljubi mene, držat će moju riječ, i moj Otac će ljubiti 
njega, i k njemu ćemo doći i u njega ćemo se nastaniti.^ 24 Tko 
ne ljubi mene, ne drži mojih riječi. A riječ, koju ste čuli od 
mene, nije moja, nego Oca, koji me posla. 2j Ovo vam kazah, 
dok sam s vama. 26 A Utješitelj, Duh Sveti, kojega će Otac 
poslati u ime moje, on će vas naučiti svemu i napomenut ce 
vam sve, što vam rekoh. 

MIR KRISTOV 

27 Mir vam ostavljam, mir vam svoj dajem. Ne. dajem vam 
ga, kao što svijet daje. Neka se ne plaši vaše srce i neka se ne 
boji! 28 Guste, da vam ja kazah: Idem, i doći ću k vama. Kad 
biste me ljubili, onda biste se radovali, što idem k Ocu, jer je 
Otac veći od mene. 29 1 sad vam kazah, prije nego se zbude, 
da vjerujete, kad se zbude. 30 Već ne ću mnogo govoriti s vama; 
jer dolazi knez ovoga svijeta, ali na meni nema ništa. 31 Nego 
da spozna svijet, da ljubim Oca, i kako mi je zapovjedio Otac, 
onako činim. 

Ustanite, hajdemo odavle! 


ISUS PRAVI ČOKOT, NJEGOVI UČENICI LOZE 

p- 1 Ja sam pravi čokot, i Otac je moj vinogradar. 2 Svaku 
10 lozu na meni, koja ne rađa, on odsiječe, i svaku, koja 
rađa rod, očisti, da rodi više roda. 3 Vi ste već čisti poradi 
riječi, koju vam rekoh. 4 Ostanite u meni, i ja u vama! Kao 
što loza ne može roditi roda sama od sebe, ako ne ostane na 
čokotu, tako i vi, ako ne ostanete u meni. 5 Ja sam čokot, vi 
loze. Tko ostaje u meni, i ja u njemu, on rodi mnogi rod, jer 
bez mene ne možete ništa učiniti. 6 Tko u meni ne ostane, 
izbacit će se napolje kao loza, i osušit će se, i skupit će je, i 
baciti u oganj, i gorjet će. 7 Ako ostanete u meni, i moje riječi 
ostanu u vama, štogod hoćete, tražite, i bit će vam. 8 S tim se 
proslavlja moj Otac, da rodite mnogi rod i budete moji učenici. 

ZAPOVIJED LJUBAVI 

9 Kao što je Otac ljubio mene, tako sam i ja ljubio vas. 
Ostanite u mojoj ljubavi! 10 Ako zapovijedi moje uzdržite, 
ostat ćete u mojoj ljubavi, kao što sam i ja održao zapovijedi 
svog Oca i ostajem u njegovoj ljubavi. 11 Ovo vam kazah, da 
bude radost moja u vama, i da se vaša radost ispuni. 12 Ovo 
je moja zapovijed: Ljubite se među sobom, kao što sam ja vas 
ljubio! 13 Od ove ljubavi nitko veće nema, da tko svoj život 
položi za svoje prijatelje. 14 Vi ste moji prijatelji, ako činite, 
Što vam ja zapovijedam. 15 Više vas ne nazivam slugama, jer 
sluga ne zna, što radi njegov gospodar; nego vas nazvah prija¬ 
teljima, jer vam sve objavih, sto sam čuo od svoga Oca. 18 Ne 
izabraste vi mene, nego ja izabrah vas, i postavih vas, da vi 
idete i rod rodite, i da vaš rod ostane, da štogod zamolite u 
Oca u moje ime, da vam dadne. 17 Ovo vam zapovijedam: 
Ljubite se među sobom! 

MRŽNJA SVIJETA 

18 Ako svijet mrzi na vas, znajte, da je mrzio na mene prije 
nego na vas! 19 Kad biste bili od svijeta, svijet bi svoje ljubio; 
a kako nijeste od svijeta, nego vas ja izabrah od svijeta, zato 
mrzi svijet na vasA 20 Sjetite se riječi, koju vam rekoh: Nije 
sluga veći od svoga gospodara. Ako su progonili mene, i vas će 
progoniti; ako su držali moju riječ, i vašu će držati. 21 Ali sve 
će vam ovo činiti poradi mojega imena, jer ne poznaju onoga, 
koji me posla. 22 Da nijesam bio došao i govorio im, ne bi imali 

grijeha; a sad nemaju izgovora za svoj grijeh. 23 Tko mrzi na 
mene, mrzi i na mojega Oca. 24 Da nijesam bio djela činio među 
njima, kojih nitko drugi nije učinio, ne bi imali grijeha; ali sad 
i vidješe, i zamrziše na mene i na mojega Oca. 25 No morala 
se je ispuniti riječ, što stoji napisana u njihovu zakonu: Mrzili 
su na mene ni za što. 

SVJEDOČANSTVO DUHA SVETOGA 

26 A kad dođe Utješitelj, koga ću vam poslati od Oca, Duh 
istine, koji izlazi od Oca, on će svjedočiti za mene. 27 A i vi 
ćete svjedočiti, jer ste od početka sa mnom. 

DJELOVANJE DUHA SVETOGA U SVIJETU I U 
UČENICIMA 

1 Ovo vam kazah, da se ne sablaznite. 2 Izgonit će vas iz 
D sinagoga. A dolazi vrijeme, kad će svaki, koji vas ubije, 
misliti, da Bogu čini ugodno djelo. 3 1 ovo će [vam] činiti, jer 
ne poznaju ni Oca ni mene. 4 Nego vam ovo kazah, da se, kad 
dođe vrijeme, sjetite ovoga, da vam ja kazah. A isprva vam ne 
kazah ovo, jer sam bio s vama. 

5 A sad idem k onome, koji me posla, i nitko me od vas ne 
pita: Kuda ideš? 6 Nego, jer vam kazah ovo, napuni se žalosti 
vaše srce. 7 Ali ja vam istinu govorim: Bolje je za vas, da ja 
idem; jer ako ne otidem, Utješitelj neće doći k vama; ako li 
otidem, poslat ću ga k vama. 8 1 kad on dođe, osvjedočit će 
svijet o grijehu, i o pravdi, i o sudu.* “ O grijehu, jer ne vjeruju 
u mene; 10 o pravdi, jer idem k svome Ocu, i'više me ne ćete 
vidjeti; 11 o sudu, jer je knez ovoga svijeta osuđen. 12 Još bih 
vam mnogo mogao kazati, ali sad ne možete podnijeti. 13 Ali 
kad dođe on, Duh istine, uvest će vas u svu istinu, jer ne će 
od sebe govoriti, nego će govoriti što čuje, i javit će vam 
buduće stvari. 14 On će me proslaviti, jer će od mojega uzeti 
i javit će vama. 15 Sve, štogod ima Otac, moje je. Zato rekoh: 
On će od mojega uzeti i javit će vam. 16 Malo, i više me ne 
ćete vidjeti, i opet malo, i vidjet ćete me [jer idem k Ocu].« 

ŽALOST I RADOST 

17 A neki od njegovih učenika rekoše među sobom: »Što je 
to, što nam kaže: Malo, i ne ćete me vidjeti, i opet malo, i 
vidjet ćete me, i: Idem k Ocu?« 18 Rekoše dakle: »Što je to, 


što kaže:. Malo? Ne znamo, što govori. 19 Isus opazi, da su ga 
htjeli upitati, i reče im: 

»Za to li se zapitujete među sobom, što rekoh: Malo, i ne 
ćete me vidjeti, i opet malo,, i vidjet ćete me? 20 Zaista, zaista, 
kažem varm Vi ćete plakati i tugovati, a svijet će se radovati; 
vi ćete se žalostiti, ali će se vaša žalost okrenuti na radost. 
21 Žena .kad rađa, osjeća tjeskobu, jer dođe njezin čas. Ali kad 
rodi dijete, više se ne sjeća muke poradi radosti, jer se rodi 
čovjek na svijet. 22 Tako i vi osjećate žalost, ali ću vas opet 
vidjeti, i radovat će se vaše srce, i vaše radosti nitko ne će 
uzeti od vas.. 23 1 u onaj dan ne ćete me pitati ni za što. 

Zaista, zaista, kažem vam: Ako što zamolite Oca, dat će 
vam u ime moje. 24 Dosada ne moliste ništa u moje ime. Molite 

1 primit ćete, ^ da vaša radost bude potpuna. 23 Ovo sam vam 
S°v°no u pričama. Dolazi čas, kad vam više ne ću govoriti u 
pričama, nego ću vam otvoreno javiti za Oca. 26 U onaj ćete 
dan u moje ime moliti, i ne velim vam, da ću ja moliti Oca za 
vas.. “ 7 . Jer sam Otac vas ljubi, jer vi mene ljubiste i vjerovaste, 
da ja izađoh od Boga. 28 Izađoh od Oca i dođoh na svijet; opet 
ostavljam svijet, i idem k Ocu.« 

29 Rekoše njegovi učenici: »Eto sad otvoreno govoriš i nika¬ 
kve priče ne kazuješ. 30 Sad znamo, da sve znaš, i ne treba ti, 
da te tko pita. Zato vjerujemo, da si izašao od Boga.« 

SVRŠETAK GOVORA NA RASTANKU 

31 Isus im odvrati: »Sad zar vjerujete? 32 Evo dolazi čas, i 
već je došao, da se razbjegnete svaki na svoje mjesto i mene 
sama ostavite. Ali nijesam sam, jer je Otac sa mnom. 33 Ovo 
vam kazah, da u meni imate mir. U svijetu imate tjeskobu; 
ali se uzdajte: ja nadvladah svijet.« 

VELIKOSVEĆENIČKA ISUSOVA MOLITVA ZA SEBE, ZA 
APOSTOLE I ZA CRKVU 

-i -7 1 Ovo kaza Isus i podiže svoje oči na nebo i reče: »Oče, 
o 1 dođe čas, proslavi svojega Sina, da tvoj Sin proslavi tebe! 

2 Jer ti si mu dao vlast, nad svakim tijelom, da svima, koje si 
mu . dao, dadne vječni život. 3 A ovo je vječni život, da spo¬ 
znaju tebe, jedino pravoga Boga, i mene, koga si poslao, Isusa 
Krista. 4 Ja. tebe proslavih na zemlji, svrših djelo, koje si mi 
dao da Činim. 5 1 sad proslavi ti mene, Oče, u tebe samoga 
slavom, koju imadoh u tebe, prije nego postade svijet. 

6 Ja objavili tvoje ime ljudima, koje si mi dao od svijeta. 
Tvoji su bili. Ti si ih dao meni, i tvoju riječ su održali. 7 Sad 
znaju, da je sve, što si mi dao, od tebe. 8 Jer riječi, koje si dao 
meni, ja dadoh njima. Oni ih primiše i spoznaše istinito, da 
od tebe izađoh, i vjerovaše, da si me ti poslao. 9 Ja za njih 
molim; ne molim za svijet, nego za one, koje si mi dao, jer su 
tvoji. 10 Sve, što je moje, jest tvoje, i što je tvoje, jest moje, i 
ja se proslavih u njima. 11 I više nijesam na svijetu — ali su 
oni na svijetu. Ja dolazim k tebi. Oče sveti, sačuvaj ih u svoje 
ime, koje si mi dao, da budu jedno kao mi! 12 Dok sam bio s 
njima, čuvao sam ih u tvoje ime, koje si mi dao, i sačuvah 
ih, i nitko od njih ne pogibe, osim sina propasti, da se ispuni 
Pismo. 13 A sad k tebi dolazim, i ovo govorim, dok sam jos na 
svijetu, da imaju moju radost ispunjenu u sebi. 14 Ja im dadoh 
tvoju riječ. A svijet zamrzi na njih, jer nijesu od svijeta, kao 
što ni ja nijesan od svijeta. 15 Ne molim, da ih uzmeš sa svijeta, 
nego da ih sačuvaš oda zla. 16 Od svijeta nijesu, kao što ni ja 
nijesam od svijeta. 17 Posveti ih u istini! Riječ je tvoja istina. 

18 Kao što si ti mene poslao u svijet, i ja njih poslah u svijet. 

19 I za njih ja posvećujem sebe, da i oni budu posvećeni u istini.* 

20 A ne molim samo za njih, nego i za one, koji na njihovu 
riječ vjeruju u mene, 21 da svi budu jedno, kao što si ti, Oče, 
u meni i ja u tebi, da i oni u nama budu jedno, da vjeruje 
svijet, da si me ti poslao. 22 I slavu, koju si mi dao, ja dadoh 
njima, da budu jedno, kao što smo i mi jedno: 23 Ja u njima 
i ti u meni; da budu sasvim u jedno, i da spozna svijet, da si 
me ti poslao i da si ih ljubio, kao što si mene ljubio. 24 Oče, 
hoću, da oni, koje si mi dao, budu sa mnom, gdje sam ja, da 
vide moju slavu, koju si mi dao, jer si me ljubio prije postanka 
svijeta. 25 Oče pravedni, svijet te ne spoznade, a ja te spoznadoh, 
i ovi spoznadose, da si me ti poslao. 26 I obznanih im tvoje ime, 
i obznanit ću, da ljubav, kojom si mene ljubio, bude u njima, 
i ja u njima.« 

TSUSA UHVATIŠE 

1 Kad je Isus bio ovo izrekao, izađe sa svojim učenicima 
lo preko potoka Kedrona, gdje je bio vrt, u koji uđe on 
i njegovi učenici. 2 A Juda, njegov izdajnik, znao je ono mjesto, 
jer se Isus često sastajao ondje sa svojim učenicima. * Onda 
Juda uze četu vojnika i sluge od svećeničkih glavara i farizeja i 


dođe onamo s bakljama i sa svjetiljkama i s oružjem. 4 A Isus, 
koji je znao sve, što će biti od njega, stupi naprijed i upita ih: 
»Koga tražite«? 5 Odgovoriše mu: „Isusa Nazarejina." Isus im 
reče: »Ja sam.« A s njima je stajao i Juda, njegov izdajnik. 8 A 
kad im reče: »Ja sam«, uzmakoše natrag i popadoše na zemlju. 
7 Onda ih opet zapita: „Koga tražite?" A oni rekoše: »Isusa 
Nazarejina.« 8 Odgovori Isus: »Rekoh vam, da sam ja. Ako 
dakle mene tražite, pustite ove neka idu!« 9 Tako se je trebala 
ispuniti riječ, koju reče: »Ne izgubih nijednoga od onih, koje 
si mi dao.« 

10 A Simon Petar izvadi mač, što ga je imao sa sobom, i 
udari _ slugu velikoga svećenika i odsiječe mu desno uho. A 
slugi je bilo ime Malko. 11 Onda reče Isus Petru; »Zadjeni svoj 
mač u korice! Zar da ne pijem kalež, koji mi je dao Otac?« 

ISUS PRED ANOM I KAIFOM 

12 A četa, zapovjednik i židovske sluge uhvatiše Isusa i sve¬ 
zane ga. 43 1 odvedoše, ga najprije k Ani, jer je bio tast Kaifi, 
koji je bio veliki svećenik one godine. 14 A Kaifa je bio onaj, 
koji je bio dao savjet Židovima: Bolje je, da umre jedan čovjek 
za narod. 

15 Za Isusom je išao Simon Petar i drugi učenik. Ovaj je 
učenik bio poznat velikomu svećeniku i uđe s Isusom u dvo¬ 
rište velikoga svećenika; 19 a Petar je stajao napolju kod vrata. 
Onda izađe drugi učenik, koji je bio poznat velikomu svećeniku, 
i reče vratarici, te uvede Petra. 17 Onda reče sluškinja vratarica 
Petru: »Nijesi li i ti od učenika ovoga čovjeka?« On reče 
»Nijesam.« 18 A sluge su i podvornici stajali kod žeravice, jer je 
bilo studeno, i grijali se. A i Petar je stajao s njima i grijao se. 

19 A veliki svećenik zapita Isusa za njegove učenike i za nje¬ 
govu nauku. 20 Isus mu odgovori: »Ja sam govorio javno svijetu. 
Ja sam svagda učio u sinagogi i u hramu, gdje se svi Židovi 
skupljaju, i ništa nijesam govorio u potaji. 21 Što pitaš mene? 
Pitaj one, koji su slušali, što sam im govorio. Evo, ovi znadu, 
što sam ja govorio.« 22 A kad ovo reče, jedan od sluga, koji su 
stajali ondje, udari Isusa po obrazu i reče: »Zar tako odgo¬ 
varaš velikomu svećeniku?« 23 Isus mu odvrati: »Ako zlo rekoh, 
dokaži, da je zlo; ako li dobro, što me biješ?« 24 I Ana ga posla 
svezana velikomu svećeniku Kaifi. 

25 A Simon Petar je stajao (vani) i grijao se. Onda mu 
rekoše: »Nijesi li i ti od njegovih učenika?« On zataji i reče: 

»Nijesam.« 20 Jedan od sluga velikoga svećenika, rođak onome, 
kojemu je Petar bio odsjekao uho, reče [mu]: »Nijesam li te 
ja vidio u vrtu s njim?« 27 Onda Petar opet zataji, i odmah 
pijetao zapjeva. 

PRED PILATOM 

28 Od Kaife povedoše Isusa u sudnicu. A bilo je jutro; i oni 
ne uđoše u sudnicu, da se ne bi onečistili, nego da bi mogli 
jesti vazam. 29 Tako Pilat izađe k njima napolje i reče: »Koju 
tužbu iznosite na ovoga čovjeka?« 30 Odgovorise mu: »Kad on 
ne bi bio zločinac, ne bismo ga bili tebi predali. 31 A Pilat im 
reče: »Uzmite ga vi i po svojemu zakonu mu sudite!« A Židovi 
mu rekoše: »Mi ne smijemo nikoga pogubiti.« 2 ' 32 Tako se mo¬ 
rala ispuniti Isusova riječ, kojom je označio, kakvom će smrću 
umrijeti. 2 ' 33 Onda uđe Pilat opet u sudnicu, i dozva Isusa, i reče 
mu: „Jesi li ti židovski kralj?” 34 Isus odgovori: »Govoriš li to 
sam od sebe, ili ti drugi kazaše za mene?« 35 Pilat odgovori: 
»Zar sam ja Židov? Tvoj narod i svećenički glavari predadoše 
te meni. Što si učinio?« 38 Isus odgovori: »Moje kraljevstvo nije 
od ovoga svijeta. Kad bi bilo od ovoga svijeta moje kraljevstvo, 
onda bi se moje sluge borile da ne budem predan Židovima. 
Ali moje kraljevstvo nije odavle.« 37 Onda mu reče Pilat: 
„Dakle si ti kralj?” Isus odgovori: »Ti kažeš, da sam ja kralj. 
Ja sam zato rođen i zato dođoh na svijet, da svjedočim istinu. 
Svaki, koji je od istine, sluša moj glas.« 38 Reče mu Pilat: »Što 
je istina?« I kad to reče, izađe opet Židovima i reče im: »Ja 
nikakve krivnje ne nalazim na njemu. 39 A u vas je običaj, da 
vam jednoga pustim za Vazam. Hoćete li dakle, da vam pustim 
židovskoga kralja?« 40 Onda povikaše [svi]: »Ne ovoga, nego 
Barabu!« A Baraba je bio razbojnik. 

ISUS MUČEN I OSUĐEN 

._ 1 Tada dakle Pilat uze Isusa i bičeva. 2 Vojnici spletoše 

^ vijenac od trnja, metnuše mu ga na glavu i. obukoše 
mu skerletnu haljinu. 3 1 pristupali su k njemu i govorili: 
»Zdravo, kralju židovski!« i udarali su ga po obrazima. 4 Onda 
Pilat izađe opet napolje i reče im: »Evo, izvodim ga k vama 
napolje, da vidite, da na njemu ne nalazim nikakve krivnje.« 
5 A Isus izađe pod vijencem od trnja i u skerletnoj haljini. 
Pilat im reče: »Evo čovjeka!« °A kad ga vidješe svećenički 


glavari i sluge, povikaše: »Propni, propni ga!« Pilat im odvrati: 
»Uzmite ga vi i propnite, jer ja ne nalazim na njemu krivnje.« 
7 Odgovoriše mu Židovi: »Mi imamo zakon, i po zakonu mora 
umrijeti, jer se je gradio Sinom Božjim.« 8 Kad je dakle čuo 
Pilat ovu riječ, još se više uplaši. 9 1 opet uđe u sudnicu i upita 
Isusa: »Odakle si ti?« A Isus mu ne dade odgovora. 10 Tada 
mu reče Pilat: »Zar meni ne govoriš? Ne znaš li, da imam 
vlast propeti te, i vlast imam pustiti te?« 11 Isus odvrati: »Ne bi 
imao nikakve vlasti nada mnom, kad ti ne bi bilo dano odozgo. 
Zato onaj ima veći grijeh, koji me predade tebi.« 12 Otada je 
gledao Pilat da ga pusti. Ali su Židovi vikali: »Ako ovoga 
pustiš, nijesi prijatelj caru. Svaki, koji sebe gradi kraljem, 
protivi se caru.« 13 A kad je Pilat čuo ove riječi, izvede Isusa 
napolje, i sjede na sudačku stolicu na mjestu, koje se zove 
Litostrotos, a hebrejski Gabata. 14 A bila je priprava Vazma, 
oko šeste ure, i reče Židovima: »Evo vaš kralj!« 15 A oni su 
vikali: „Uzmi, uzmi, propni ga!” Pilat im reče: »Zar vašega 
kralja da propnem?« Odgovoriše svećenički glavari: »Nemamo 
kralja osim cara.« 16 Tada im ga predade, da se propne. A oni 
uzeše Isusa [i odvedoše ga], 

ISUS NA KRIŽU. SMRT I POGREB 

17 Nosio je svoj križ, i izađe na mjesto, koje se zove Kostur¬ 
nica, a hebrejski Golgota. 18 Ondje ga propeše, i s njim drugu 
dvojicu s jedne i s druge strane, a Isus u sredini. 19 A Pilat napisa 
i natpis i metnu na križ. A bilo je napisano: »Isus Nazarejin, 
kralj židovski.« 20 1 ovaj su natpis čitali mnogi od Židova; 
jer je mjesto, gdje je bio Isus propet, bilo blizu grada; i bilo 
je napisano hebrejski, latinski i grčki. 21 A židovski su svećenički 
glavari govorili Pilatu: »Ne piši: kralj židovski, nego da je on 
rekao: kralj sam židovski.« 22 Pilat odvrati: »Što napisah, 
napisah.« 

23 Kad su bili vojnici propeli Isusa, uzeše njegove haljine i 
načiniše četiri dijela, svakome vojniku po dio, i donju haljinu; 
a donja haljina nije bila šivena, nego izatkana sva s vrha do 
dna. 24 Onda rekoše među sobom: »Ne derimo je, nego bacimo 
kocke za nju, kome će dopasti!« Tako se trebala ispuniti riječ 
Pisma: »Razdijeliše među se moje haljine i za moju odjeću 
baciše kocke.« I vojnici tako učiniše. 

26 A stajala je kod Isusova križa njegova mati i sestra nje¬ 
gove majke, Marija Kleofe, i Marija Magdalena. 28 Kad vidje 

Isus majku i učenika, koga je ljubio, pokraj nje, reče svojoj 
majci: „Ženo, evo ti sina!“ 27 Potom reče učeniku: »Evo ti 
majke!« I od onoga časa uze je učenik k sebi. 

Isus je znao, da se je već sve svršilo. Zato reče, da se ispuni 
Pismo: »Žedan sam.« 20 Ondje je stajala posuda puna octa. I 
napuniše spužvu octom, nataknuše je na isopovu stabljiku i 
prinesoše je k njegovim ustima. 30 A kad je bio Isus primio 
ocat, reče:^ »Svršeno je.« Tada nakloni glavu i predade duh.. 

31 Bila je priprava. I Židovi zamoliše Pilata, da bi se pro¬ 
petima prebile golijeni, i da bi se skinuli, kako ne bi tjclesa 
ostala na križu u subotu. Ona subota je bila naime veliki dan. 
32 Dođoše dakle vojnici, i prvome prebiše golijeni i drugome 
propetomu s njime. 33 A kad dođoše k Isusu, vidješe, da je već 
umro, i ne prebiše mu golijeni; 34 nego jedan od vojnika pro¬ 
bode mu bok kopljem, i odmah izađe krv i voda. 35 1 onaj, 
koji vidje, posvjedoči, i svjedočanstvo je njegovo istinito. I on 
zna, da govori istinu, da i vi vjerujete. 36 Jer se ovo dogodi, da 
se ispuni Pismo: »Nijedna mu se kost ne će slomiti.« 37 I opet 
drugo Pismo veli: »Vidjet će, koga probodoše.« 

38 A potom Josip iz Arimateje, koji je bio Isusov učenik, ali 
tajni od straha pred Zidovima, zamoli Pilata, da uzme Isusovo 
tijelo. I Pilat dopusti. Dođe dakle i uze njegovo tijelo. 39 A dođe 
i Nikodem, koji je prije bio došao k Isusu po noći, i donese 
pomiješane smirne i aloja, oko sto litara. 40 1 uzeše Isusovo 
tijelo i obaviše ga platnom s mirisima, kao što je običaj u 
Židova da ukopavaju. 41 A bio je na mjestu, gdje je bio propet, 
vrt, i u vrtu novi grob, u koji još nitko nije bio položen. 
42 Ondje dakle, poradi židovske priprave, jer je bio blizu grob, 
položiŠe Isusa. 

PETAR I IVAN NA GROBU 

1 A u prvi dan tjedna dođe Marija Magdalena rano na 

grob, dok je još bila tama, i vidje, da je kamen odvaljen 
od groba. 3 ' 2 Onda otrča, i dođe k Simonu Petru i k drugom 
učeniku, koga je Isus ljubio, i reče im: »Uzeše Gospodina iz 
groba, i ne znamo, gdje ga položiše.« 3 Izađe dakle Petar i drugi 
učenik, i pođoše na grob. 4 Trčala su obojica zajedno. Drugi 
učenik trčao je brže od Petra i dođe prije na grob. 5 On se 
nadviri i vidje plahte gdje leže, ali ne uđe. 3 Onda dođe i Simon 
Petar za njim, i uđe u grob, i vidje plahte gdje leže, 7 i ubrus, 


koji je bio na njegovoj glavi, ali nije ležao zajedno s drugim 
plahtama, nego napose savit na jednom mjestu. 8 Tada uđe i 
drugi učenik, koji je bio prvi došao na grob, i vidje i vjerova; 
8 jer još nijesu razumjeli Pisma, da je trebalo njemu uskrsnuti 
od mrtvih. 10 Onda učenici otiđoše opet kući. 

ISUS SE JAVI MARIJI MAGDALENI 

11 A Marija je stajala napolju kod groba i plakala. Dok je 
dakle plakala, nadviri se nad grob, 12 i vidje dva anđela gdje 
sjede u bijelim haljinama, jedan pokraj glave, a jedan pokraj 
nogu, gdje je bilo položeno Isusovo tijelo. 13 Oni joj rekoše: 
„Ženo, što plačeš?" Reče im: »Uzeše moga Gospodina, i ne 
znam, gdje ga položiše.« 14 Kad je bila ovo rekla, obazre se 
natrag i vidje Isusa gdje stoji. — Ali nije znala, da je Isus. — 
15 Isus joj reče: »Ženo, što plačeš? Koga tražiš?« Ona misleći, 
da je vrtlar, reče mu: »Gospodine, ako si ga ti odnio, kaži mi, 
gdje si ga položio, i ja ću ga uzeti.« 16 Reče joj Isus: „Marija!" 
Ona se obazre i reče mu hebrejski »Raboni«, to znači: »Uči¬ 
telju«. 17 Reče joj Isus: »Nemoj me se dodirnuti, jer još nijesan 
uzašao k svojemu Ocu. Nego idi k mojoj braći i kaži im: 
Uzlazim k svome Ocu i vašemu Ocu, k svome Bogu i vašemu 
Bogu.« 18 Marija Magdalena otide i javi učenicima: »Vidjela sam 
Gospodina, i ovo mi je kazao.« 

ISUS SE JAVI UČENICIMA 

19 A kad bi uveče onaj prvi dan tjedna, i vrata bila za¬ 
tvorena, gdje su se bili učenici skupili od straha pred Židovima, 
dođe Isus, i stade na sredinu, i reče im: »Mir vam!« 29 I kad je 
bio ovo rekao, pokaza im ruke i bok. Tada se učenici obra- 
dovaše, što vidješe Gospodina. 21 1 reče im opet: »Mir vam! 
Kao što Otac posla mene, i ja šaljem vas.« 22 Kad je bio ovo 
rekao, dahnu u njih i reče: »Primite Duha Svetoga! 23 Kojima 
oprostite grijehe, oprostit će im se, i kojima zadržite, zadržat 
će se.« 

ISUS SE JAVI TOMI 

24 A Toma, jedan od dvanaestorice, nije bio s njima, kad je 
došao Isus. 25 1 kazaše mu drugi učenici: »Vidjeli smo Gospo¬ 
dina.« A on im reče: »Dok ne vidim na njegovim rukama 
znaka od čavala, i ne metnem svojega prsta u mjesto od čavla, 

i ne metnem svoje ruke u njegov bok, ne ću vjerovati.« 26 1 
poslije osam dana bili su opet njegovi učenici unutra, i Toma 
s njima. Dođe Isus, kad su bila vrata zatvorena, i stade na 
sredinu i reče: „Mir vam!“ 27 Potom reče Tomi: »Metni svoj 
prst amo, i vidi moje ruke, i pruži svoju ruku, i metni u moj 
bok, i ne budi nevjeran, nego vjeran!« 28 Tada mu reče: »Go¬ 
spodine moj i Bože moj!« 29 Reče mu Isus: »Zato, jer si me 
vidio [Toma], vjerovao si. Blaženi, koji ne vidješe i vjerovaše!« 
30 I mnoga druga čudesa učini Isus pred svojim učenicima, koja 
nijesu napisana u ovoj knjizi. 31 A ova su zapisana, da vjerujete, 
da je Isus Mesija, Sin Božji, i da vjerujući imate život u nje¬ 
govo ime. 


ISUS SE JAVI UČENICIMA NA TIBERIJADSKOM MORU 

1 Poslije toga opet se javi Isus na Tiberijadskom moru. 

A javi se ovako: 2 Bili su zajedno Simon Petar i Toma, 
koji se zove Blizanac, i Natanael, koji je bio iz Kane Galilejske, 
i Žebedejevi sinovi, i druga dvojica od njegovih učenika. 3 Reče 
im Simon Petar: „Idem da hvatam ribe.“ Rekoše mu: »Idemo 
i mi s tobom.« Izađoše i uđoše u lađicu; ali onu noć ne uhvatiše 
ništa. 4 A kad bi jutro, stajao je Isus na obali; ali učenici 
ne poznaše, da je Isus. 5 Tada im reče Isus: »Djeco, imate li 
što za jelo?« Odgovoriše mu: „Nemamo." 8 A on im reče: 
»Bacite mrežu na desnu stranu lađice i naći ćete.« Onda baciše, 
i već je nijesu mogli vući od mnoštva riba. 7 Tada onaj učenik, 
koga je Isus ljubi, reče Petru: »Gospodin je!« A Simon Petar, 
kad ču, da je Gospodin, baci na se košulju — jer je bio go — 
i skoči u more. 8 Drugi učenici dođoše na lađici, jer nijesu bili 
daleko od zemlje, nego oko dvjesta lakata, a vukli su mrežu s 
ribama. 9 A kad izađoše na zemlju, vidješe žeravicu postavljenu, 
i ribu na njoj, i kruh. 10 Isus im reče: »Donesite od riba, što 
ih sad uhvatiste! 11 Uđe Simon Petar i izvuče na zemlju mrežu, 
punu velikih riba: sto i pedeset i tri; i premda ih je bilo toliko, 
mreža se nije prodrla. 12 Isus im reče: »Dođite, objedujte!« 
I nijedan se od učenika ne usudi da upita: »Tko si ti?« Znali 
su, da je Gospodin. 13 Dođe Isus i uze kruh i dade im. Tako 
i ribu. 14 Ovo se već treći put javi Isus svojim učenicima, pošto 
je bio uskrsnuo od mrtvih. 


IVAN 21,15 - 25 

ISUS PREDAJE PETRU VRHOVNU VLAST 
ISUS PRORIČE O PETRU I IVANU 

15 Poslije objeda reče Isus Simonu Petru: »Simone Ivanov, 
ljubiš li me više nego ovi?« Reče mu: »Da, Gospodine, ti znaš, 
da te ljubim.« Reče mu: „Pasi jaganjce moje!" 16 Reče mu opet 
drugi put: „Simone Ivanov, ljubiš li me?" Reče mu: »Da, Go¬ 
spodine, ti znaš, da te ljubim.« Reče mu: „Pasi jaganjce moje!" 
17 Reče mu treći put: »Simone Ivanov, ljubiš li me?« Ožalosti 
se Petar, što mu reče po treći put: »Ljubiš li me?« i reče mu: 
»Gospodine, ti sve znaš, ti znaš, da te ljubim.« Reče mu Isus: 
»Pasi ovce moje! 8 ' 18 Zaista, zaista, kažem ti: Kad si bio mlađi, 
opasivao si se sam, i hodio si, kuda si htio; a kad ostariš, raširit 
ćeš svoje ruke, i drugi će te opasivati i odvesti, kuda ne ćeš.*« 
19 A ovim riječima htjede označiti, kakvom će smrti proslaviti 
Boga. Nato mu reče: »Hajde za mnom!« 20 Petar se obazre i 
vidje, gdje za njim ide onaj učenik, koga je Isus ljubio, koji 
se je i na večeri naslonio na njegove grudi i rekao: »Gospodine, 
tko je taj, koji će te izdati?« 21 Kad ga ugleda Petar, reče Isusu: 
»Gospodine, a što će ovaj?« 22 Reče mu Isus: »Ako hoću, da 
on ostane, dok ne dođem, što je tebi do toga? Ti hajde za 
mnom!« 23 Tako izađe među braćom ova riječ, da onaj učenik 
ne će umrijeti. A Isus mu ne reče, da ne će umrijeti, nego: 
»Ako hoću, da on ostane, dok ne dođem, što je tebi do toga?« 

24 Ovo je onaj učenik, koji svjedoči za ovo i koji ovo 
napisa; i znamo, da je istinito njegovo svjedočanstvo.* 2S A ima 
i drugo mnogo, što učini Isus. I kad bi se to pojedince popisalo, 
mislim, da ni sam svijet ne bi mogao obuhvatiti knjige, što bi 
trebalo napisati. 

DJELA APOSTOLSKA 


1. N a t p i s je ovoj knjizi u grčkom i latinskom tekstu 
»Djela Apostola«. U nas se je uobičajio natpis „Djela 
Apostolska«. 

2. Pisac Djela Apostolskih jest sv. Luka. Kao svoje Evan¬ 
đelje, tako je i svoja Djela Apostolska posvetio sv. Luka ple¬ 
menitom Rimljaninu Teofilu. Tko čita u izvornom grčkom 
jeziku Evanđelje po Luki i Djela Apostolska, brzo će vidjeti, 
da je jezik i način pisanja od istoga pisca. Pisac Djela 
Apostolskih vjeran je pratilac sv. Pavla. A taj je bio sv. Luka. 

3. Vjerodostojnost Djela Apostolskih posve je za¬ 
jamčena. Gdje Luka nije bio očevidac, ondje je mogao crpsti 
apostolsku povijest iz prvih izvora. Prije svega bio mu 
je apostol Pavao učitelj, s kojim je općio toliko i tako dugo. 
U Cezareji je stanovao u kući đakona Filipa; u Jeruzalemu se 
družio s Jakovom Mlađim; u Rimu s Markom. A bio je poznat 
i s Timotejem i s ostalim pomoćnicima i drugovima sv Pavla. 

4. .Svrha Djelima Apostolskim jednaka je svrsi trećega 
Evanđelja, t. j. Evanđelja po Luki: prikazati napre¬ 
dovanje Kristova djela. Sv. Luka opisuje u Djelima 
Apostolskim pobjedonosni pohod kršćanstva od Jeruzalema pa 
do u pokrajine i zemlje velikoga rimskog carstva. I tako on i 
Teofila i ostale Pavlove obraćenike utvrđuje u kršćanskoj istini 
i vjeri. I slavi i hvali Duha istine. Duha Svetoga, koji upravlja 
i djeluje u Kristovoj Crkvi. Knjiga Djela Apostolskih je divna 
pjesma Duhu Svetomu. 

5. Svakako su prije godine 70. napisana Djela 
Apostolska, jer u njima još postoji Jeruzalem, i Salomonov tri¬ 
jem (3, 11), i tvrđava Antonija (12, 34; 22, 24). Po svoj prilici 
nastala su Djela Apostolska u vrijeme prvoga sužanjstva sv. 
Pavla u Rimu (g. 61—63). To se jasno vidi iz zaključka knjige 
(28, 30—31). 

6. Mjesto, gdje su napisana Djela Apostolska, po svoj 
je prilici Rim, kako to veli i sv. Jeronim. 

7. Razdioba Djela Apostolskih određena je u samoj 
knjizi (1, 8). Ovdje Spasitelj pokazuje na trostruko apostolsko 
djelovanje, i knjiga opisuje vjerno i blagoslovljeno izvršenje 
ove Spasiteljeve zapovijedi. Tako imaju Djela Apostolska tri 
dijela: Crkva među Židovima, prijelaz Crkve 
k neznabošcima i Crkva među neznabošcima. 

Biblijska komisija izdala je dne 12. lipnja 1913. o Djelima 
Apostolskim ovu odluku: Pisac je Djela Apostolskih sv. Luka. 
Djela su Apostolska historijski vjerodostojna, a napisana su pri 
svršetku prvoga rimskog sužanjstva apostola Pavla. 

DJELA APOSTOLSKA 1, 19 - 2, 15 

DJELA APOSTOLSKA 

PREDGOVOR. ISUSOVE RIJEČI NA RASTANKU 
ISUSOVO UZASAŠĆE. IZBOR APOSTOLA MATI JE 

. 1 U mojemu prvom djelu, o Teofile, izvijestio sam o 

* svemu, što je Isus činio i učio'"' 2 do dana, kad je apo¬ 
stolima, izabranima Duhom Svetim, dao naloge i onda bio 
uzet u nebo. 3 Poslije svoje muke dao im je mnoge dokaze za 
to, da je živ. Kroz četrdeset dana im se javljao i govorio im o 
Božjem kraljevstvu. 4 Kad je bio s njima zajedno, zapovjedi 
im, da ne idu iz Jeruzalema, nego da čekaju Očevo obećanje, 
»koje« [reče] »čuste od mene. 5 Ivan je krstio vodom, a vi ćete 
za malo dana krstiti Duhom Svetim.« 

6 Bili su dakle s njim zajedno. Tada ga upitaše: »Gospodine, 
hoćeš li u ovo vrijeme podignuti Izraelovo kraljevstvo?« 7 On 
im odgovori: »Nije vaše znati vremena ili časove, što ih je 
Otac zadržao u svojoj vlasti. 8 Nego ćete primiti jakost Duha 
Svetoga, kad siđe na vas, i bit ćete mi onda svjedoci u Jeruza¬ 
lemu i po svoj Judeji i Samariji i sve do kraja zemlje.« 8 I kad 
to reče, bi podignut pred njihovim očima. Uze ga oblak iz 
njihovih očiju. 10 1 dok su gledali za njim gdje ide na nebo, 
gle, dva čovjeka stadoše kraj njih u bijelim haljinama.* 11 Oni 
rekoše: »Ljudi Galilejci, što stojite i gledate na nebo? Ovaj 
Isus, koji je od vas uzet na nebo, tako će doći, kao što vidjeste 
da ide u nebo.« 

12 Tada se vratiše u Jeruzalem s gore, koja se zove Maslinska. 
Ona je blizu Jeruzalema, jedan subotni dan hoda. 13 Kad dođoše 
tamo, uzađoše u gornju dvoranu, gdje su obično stajali, i to 
Petar i Ivan, Jakov i Andrija, Filip i Toma, Bartolomej i Matej, 
Jakov, Alfejev sin, Simon Revnitelj i Juda, Jakovljev brat. 
14 Ovi su svi ustrajali jednodušno u molitvi zajedno sa ženama, 
s Marijom, Isusovom majkom, i s njegovom braćom. 15 1 u one 
dane ustade Petar između braće — bilo je ljudi zajedno oko 
sto i dvadeset — i reče: 13 »Ljudi, braćo, trebalo je da se ispuni 
Pismo, koje proreče Duh Sveti na Davidova usta za Judu, koji 
je bio vođa onima, što uhvatiše Isusa. 17 On se je brojio s nama 
i primio je dio ove službe. 18 Od nepravedne plaće steče njivu, 
ali se objesi i puče po srijedi, i izasu se sva njegova utroba. 


19 T° postade poznato svima stanovnicima Jeruzalema, i ona se 
njiva prozva njihovim jezikom Haceldama, što znači krvna 
njiva. 20 U knjizi psalama stoji naime pisano: Njegov stan neka 
bude pust, i neka ne bude nikoga, koji bi u njemu stanovao, 
i njegovu službu neka primi drugi! 

_ 2} Treba dakle, da od ovih ljudi, koji su bili s nama za sve 
vrijeme, kako među nas uđe i izađe Gospodin Isus, 22 počevši 
od Ivanova krštenja do dana, kad bi uzet od nas, bude jedan 
od njih s nama svjedok njegova uskrsnuća. 23 1 postaviše dvojicu: 
Josipa, koji se zvao Barsaba, prezimenom Just, i Matiju. 24 Tada 
su molili: »Ti, Gospodine, koji poznaješ srca sviju, pokaži, koga 
si od ove dvojice izabrao, 25 da primi mjesto ove službe i apo- 
stolstva, iz kojega ispade Juda, da ode na svoje mjesto.« 26 1 
baciše kocke za njih. I pade kocka na Matiju, i bi on pribrojen 
jedanaestorici apostola. 

SILAZAK DUHA SVETOGA. PETROV GOVOR. 

ŽIVOT PRVIH KRŠĆANA 

n 1 1 kad se navrši pedeset dana, bili su svi zajedno na 

^ istom mjestu.* 2 I ujedamput nasta šum s neba, kao kad 
dolazi silan vjetar, i napuni svu kuću, gdje su sjedili. 3 I poka- 
zaše im se razdijeljeni jezici kao od ognja, koji sjedoše po jedan 
na svakoga od njih. 4 I napuniše se svi Duha Svetoga, i stadoše 
govoriti raznim jezicima, kao što im je Duh [Sveti] davao da 
govore. 5 A u Jeruzalemu su stanovali Židovi, ljudi pobožni iz 
svakoga naroda pod nebom. 6 A kad se proču o tome glas, 
skupi se mnoštvo i smete se, jer je svaki od njih slušao, kako 
oni govore njegovim jezikom. 7 Svi su se divili i čudili, i govo¬ 
rili su: »Nijesu li svi ovi, što govore, Galilejci, 8 pa kako čujemo 
svaki svoj jezik, u kojem smo se rodili? "Parćani, i Međani, 
i Elamljani, i stanovnici iz Mezopotamije, iz Judeje i Kapado- 
cije. iz Ponta i Azije, 10 iz Frigije i Pamfilije ; iz Egipta i krajeva 
Libije, što su oko Cirene, i pridošlice Rimljani i Židovi i došl¬ 
jaci. 11 Krećani i Arapi — svi ih čujemo gdje našim jezicima 
govore veličine Božje.« 12 Svi su se divili i čudili, i jedan dru¬ 
gome su govorili: »Što li će ovo biti?« 13 A drugi su se podsmi- 
jevali, i govorili su: »Napili su se slatkoga vina.« 

14 Tada Petar stade s jedanaestoricom i podiže svoj glas, i 
progovori im: »Židovi i vi svi, koji stanujete u Jeruzalemu! 
Ovo neka vam je na znanje, i poslušajte moje riječi! 15 Nijesu 

DJELA APOSTOLSKA 2, 16 - 38 


DJELA APOSTOLSKA 2, 39 - 3, 12 

Ovi pijani, kao što vi mislite, jer je istom treća ura dana, 
16 nego je ovo, što kaza prorok Joel: 17 1 bit će u posljednje 
dane, govori Bog: izlit ću od svojega Duha na svako tijelo, i 
prorokovat će vaši sinovi i kćeri, i vaši mladići će vidjeti 
viđenja, i vaši starci će sanjati sne. 4 ' 18 1 na svoje sluge i na 
sluškinje ću u one dane izliti od svog Duha, i prorokovat će. 
10 1 dat ću čudesa gore na nebu i znake dolje na zemlji: krv i 
oganj i sukljanje dima. 20 Sunce će se pretvoriti u tamu i mjesec 
u krv, prije nego dođe Gospodnji veliki i strašni dan. 21 1 svaki, 
koji zazove Gospodnje ime, spasit će se. 

22 Ljudi Izraelci, poslušajte ove riječi! Isus Nazarejin je bio 
od Boga među vama potvrđen silama i čudesima i znacima, 
koje učini Bog preko njega među vama, kao što i sami znate. 
23 Njega ste određenom odlukom i Božjom promisli predali i 
rukama bezbožnika pribili na križ i ubili. 24 Ali je Bog razdri- 
ješio veze smrti i njega je oživio. Jer je bilo nemoguće, da ona 
njim vlada. 25 David naime govori za njega: »Jednako imam 
Gospodina pred očima. On mi stoji zdesna, da se ne uskolebam. 
20 Zato se raduje moje srce, i veseli se moj jezik. I. tijelo će 
moje počivati u sigurnosti. 27 Jer ne ćeš ostaviti moje duše u 
podzemnom svijetu, niti ćeš dati, da tvoj Svetac vidi trulost. 
28 Pokazao si mi putove života i napunit ćeš me veselja sa 
svojim licem.« 

29 Braćo, neka mi je slobodno kazati vam za patrijarha 
Davida. On je umro i pokopan, i grob je njegov među nama 
do dana današnjega. 30 Budući da je dakle bio prorok i da je 
znao, da mu je Bog bio zakletvom potvrdio, da će jednoga od 
njegovih tjelesnih potomaka podignuti na njegovo prijestolje, 
31 to je on, gledajući proročki, govorio za Mesijino uskrsnuće, 
da se on ne će ostaviti u podzemnom svijetu, i da njegovo 
tijelo ne će vidjeti trulosti. 32 Ovoga je Isusa oživio Bog, čemu 
smo svi mi svjedoci. 33 Podignut dakle Božjom desnicom, primio 
je od Oca obećanoga Duha Svetoga, i sad ga je izlio, kako 
vidite i. čujete. 34 David naime nije uzašao na nebo, nego sam 
govori: »Reče Gospodin mojemu Gospodinu: Sjedi s moje desne, 
35 dok položim tvoje neprijatelje za podnožje tvojim nogama.« 

36 Zasigurno dakle neka zna sva Izraelova kuća: Ovoga 
Isusa, kojega vi pribiste na križ, učinio je Bog Gospodinom i 
Mesijom.« 

37 Kad su to čuli, ražali im se u srcu, i rekoše Petru i ostalim 
apostolima: »Što da činimo, braćo?« 38 Petar im odvrati: 


»Obratite se, i svaki od vas neka se krsti u ime Isusa Krista 
za oproštenje svojih grijeha, i primit ćete dar Duha Svetoga; 
30 jer je za vas obećanje i za vašu djecu i za sve dalje, koje će 
god dozvati naš Gospodin Bog.« 

40 1 drugim mnogim riječima svjedočio je i opominjao ih: 
»Spasite se od ovoga pokvarenoga roda!« 

41 Koji dakle primiše njegovu riječ, krstiše se; i pristade u 
onaj dan oko tri tisuće duša. 42 1 bili su postojani u nauci 
apostola, u zajednici, u lomljenju kruha i u molitvama. 

44 A uđe strah u svaku dušu, jer su apostoli činili mnoga 
čudesa i znake [u Jeruzalemu; i veliki je strah bio u svima]. 

44 I svi, koji su vjerovali, bili su zajedno, i imali su sve zajedno. 

45 Prodavali bi svoje imanje i dobro i dijelili svima, kako bi 
koji trebao. 40 1 svaki dan bili su jednako jednodušno u hramu, 
i lomili su kruh po kućama, i primali hranu s radošću i pri¬ 
prosta srca. 47 Hvalili su Boga i imali milost u svega naroda. 
A Gospodin je svaki dan umnožavao broj onih, koji su bili 
na putu spasenja. 

PETAR ISCIJELI HROMA OD PORODA. PETROV GOVOR 

„ 1 A Petar i Ivan išli su o devetoj uri gore u hram na 

“ molitvu. 2 1 bio je jedan čovjek hrom od svoga rođenja, 

kojega su nosili i svaki dan metali pred hramska vrata, koja se 
zovu Krasna, da prosi milostinju od onih, koji ulaze u hram. 
3 Kad je on vidio Petra i Ivana gdje hoće da uđu u hram, 
zamoli milostinju, 4 A Petar s Ivanom pogleda na nj i reče: 
»Pogledaj na nas!« 5 On pogleda na njih nadajući se, da će što 
od njih dobiti. °A Petar reče: »Nema u mene srebra i zlata, ali 
što imam, ovo ti dajem: U ime Isusa Krista Nazarejina [ustani, 
i] hodi!« 7 1 uze ga za desnicu i podiže ga. Odmah se utvrdiše 
njegova stopala i gležnji. 8 1 skoči te je mogao stajati i hodati. 
I uđe s njima u hram idući i skačući i hvaleći Boga. 

9 Sav je narod vidio, gdje ide i hvali Boga. 10 Upoznaše u 
njemu čovjeka, koji je bio radi milostinje sjedio kod krasnih 
hramskih vrata, i napuniše se čuda i udivljenja za ovo, što mu 
se dogodilo. 41 A posto se on držao Petra i Ivana, navali k 
njima preplašen sav narod u trijem, koji se zove Salomonov. 
12 A kad to vidje Petar, progovori narodu: 

»Ljudi Izraelci, što se čudite ovome, ili što gledate na nas, 
kao da smo mi svojom moću ili pobožnošću učinili, da on 

hoda? 13 Abrahamov, Izakov i Jakovljev Bog, Bog naših otaca, 
proslavi svojega Slugu Isusa, kojega vi predadoste i odrekoste 
ga se u prisustvu Pilatovu, kad je ovaj bio odlučio da ga pusti. 
14 A vi se odrekoste sveca i pravednika i zaprosiste čovjeka 
ubojicu da vam se pokloni. 15 Vi ubiste početnika života, kojega 
Bog oživi od mrtvih, čemu smo mi svjedoci. 16 1 radi vjere u 
njegovo ime ovoga, koga vidite i poznajete, njegovo ime utvrdi; 
i vjera, koja je po njemu, dade mu cijelo zdravlje pred svima 
vama. 17 1 sad, braćo, znam, da iz neznanja ono učiniste, kao i 
vaši glavari. 18 A Bog je tako dao, da se ispuni ono, što je 
unaprijed javio na usta sviju proroka, da će Mesija trpjeti. 
19 Činite dakle pokoru i obratite se, da se unište vaši grijesi, da 
dođu vremena okrepe od Gospoda, 20 te da posije Isusa, Mesiju, 
kojega vam je odredio. 21 Njega dakle treba primiti do vremena, 
kad se sve obnovi, kao što je Bog od početka navijestio na 
usta svojih svetih proroka. 22 Tako reče Mojsije: Gospodin, vaš 
Bog, podignut će iz redova vaše braće proroka kao mene. Njega 
slušajte u svemu, štogod vam kaže! 23 Svaka duša, koja ne 
posluša onoga proroka, istrijebit će se iz naroda. 24 I svi proroci 
od Samuela i slijedeći, koji su govorili, navješćivali su ove dane. 
25 Vi ste sinovi proroka i zavjeta, što ga učini Bog s vašim 
očima, kad reče Abrahamu: Po tvojim potomcima bit će blago- 
sloveni svi narodi na zemlji. 26 Vama najprije Bog podiže svo¬ 
jega Slugu i posla ga da vas blagosiva, da se svaki od vas 
obrati od svojih pakosti.« 

PETAR I IVAN PRED STIDOM. MOLITVA VJERNIKA. 
JEDNO SRCE I JEDNA DUŠA 

. 1 Dok su oni govorili narodu, naiđoše na njih svećenici, 

^ zapovjednik hrama i saduceji. 2 Bili su ogorčeni, što ovi 
uče narod i navješćuju u Isusu uskrsnuće od mrtvih. 3 1 digoše 
na njih ruke i metnuše ih u zatvor do ujutro, jer je već bila 
večer. 4 Mnogi od onih, koji su bili slušali propovijed, vjero¬ 
vaše; i postade broj muškaraca oko pet tisuća.* 5 A kad bi 
ujutro, skupiše se njihovi glavari i starješine i književnici u 
Jeruzalemu, 6 i Ana, veliki svećenik, i Kaifa i Ivan i Aleksandar, 
i kolikogod ih je bilo od svećeničkoga roda. 7 I metnuše ih na 
sredinu i upitaše ih: »Kakvom punomoći ili u čije ime učiniste 
vi ovo?« 8 Tada im Petar, napunivši se Duha Svetoga, reče: 
»Glavari narodni i starješine [čujte]! 9 Ako danas bivamo istra¬ 

živani za dobro djelo, koje učinismo bolesnu čovjeku, te on 
ozdravi, 10 to neka je na znanje svima vama i svemu Izraelovu 
narodu: U ime Isusa Krista Nazarejina, kojega Bog oživi od 
mrtvih, po njemu stoji ovaj pred vama zdrav. 11 Ovo je kamen, 
koji vi graditelji odbaciste, a koji postade kamen ugaoni. 12 1 
nema ni u jednom drugom spasenja; jer nema drugoga imena 
pod nebom danoga ljudima, u kojem treba da se spasimo.« 
13 A kad vidješe slobodu Petrovu i Ivanovu i razabrase, da su 
ljudi neknjiževni i priposti, divili su se, a znali su ih, da su bili 
s Isusom. 14 Budući da vidješe i iscijeljenoga čovjeka, gdje stoji 
s njima, nijesu mogli ništa da odvrate. 

15 Onda im zapovjediše da izađu napolje iz vijeća, i stadoše 
vijećati jedan s drugim, 18 Govorili su: »Sto da učinimo ovim 
ljudima? Jer da su očito čudo učinili, poznato je svima, koji 
stanuju u Jeruzalemu, i ne možemo tajiti. 17 Ali da se dalje ne 
raširi po narodu, oštro im zaprijetimo, da više ne govore za 
ovo ime nikome!« 18 Dozvaše ih i zapovjediše im, da ništa 
ne govore niti uče u Isusovo ime. 19 Petar i Ivan im odvratiše: 
»Je li pravo pred Bogom, da većma slušamo vas negoli Boga? 
Sudite! 29 Jer ne možemo ne govoriti, što vidjesmo i čusmo.« 
21 A oni im zaprijetiše i ne našavši ništa, kako bi ih kaznili, 
pustiše ih radi naroda, jer su svi slavili Boga za ono, što se je 
bilo dogodilo. 22 Jer onome čovjeku, koji je tako čudesno 
ozdravio, bilo je više od četrdeset godina. 

23 A kad su bili otpušteni, dođoše k svojima i javiše im, što 
su im bili sve rekli svećenički glavari i starješine. 24 A oni kad 
čuše, jednodušno podigoše glas k Bogu i rekoše: »Gospodine, 
Stvoritelju neba i zemlje, mora i svega, što je u njima! 25 Ti si 
Duhom Svetim na usta našega oca Davida, svojega sluge, rekao: 
Zašto se bune neznabošci, i narodi smišljajti prazne osnove? 
20 Dižu se zemaljski kraljevi, i skupljaju se knezovi protiv Go¬ 
spodina i njegova pomazanika. 27 Jer se zaista ujediniše u ovome 
gradu Herođ i Poncije Pilat s neznabošcima i s Izraelovim 
plemenima proti tvojemu svetome Sinu Isusu, tvojemu poma- 
zaniku. 28 Oni učiniše, što su bile unaprijed odredile tvoja ruka 
i odluka.* 28 I sad, Gospodine, pogledaj na njihove prijetnje i 
daj svojim slugama da govore sa svom slobodom tvoju riječ! 
30 Pružaj svoju ruku, da se po imenu tvojega svetoga Sina Isusa 
događaju iscjeljenja, znaci i čudesa!« 

31 Poslije ove molitve potrese se mjesto, gdje su bili sabrani. 
Svi se napuniše Duha Svetoga i navješćivali su Božju riječ sa 

slobodom* 32 A mnoštvo vjernika bilo je jedno srce i jedna duša. 
I nijedan nije govorio za svoje imanje da je njegovo, nego im 
je sve bilo zajedničko. 83 1 apostoli su s velikom silom svjedočili 
za uskrsnuće Gospodina Isusa [Krista], i velika je milost, bila na 
svima njima. 34 Jer nijedan među njima nije bio siromašan. 
Tko je posjedovao njive ili kuće, prodavao bi ih i donosio 
novce, što su uzimali za to. 35 1 stavljali su pred noge aposto¬ 
lima. A davalo se svakome, koliko je tko trebao. 36 Tako je 
levit Josip iz Cipra, koji je od apostola bio prozvan Barnaba, 
što znači »sin utjehe«,* 37 imao njivu, prodao ju i donio novce 
i stavio ih apostolima pred noge. 

ANANIJA I SAFIRA. PONOVNI PROGON I ČUDESNO 
OSLOBOĐENJE APOSTOLA. OBRANA SV. PETRA. 
GAMALIJELOV SAVJET 

K 1 A neki čovjek, po imenu Ananija, sa svojom ženom 

® Safirom prodade njivu. 2 Ali sa znanjem svoje žene 
zadrži za sebe od novaca jedan dio, a drugi dio donese i stavi 
apostolima pred noge. 3 Tada reče Petar: »Ananija, zašto napuni 
sotona tvoje srce, da slažeš Duhu Svetome i zadržiš za sebe 
jedan dio od novaca, što uze za njivu?* 4 Zar ne bi ostala tvoja, 
da nije prodana? I kad je prodade, nije li bila u tvojoj vlasti? 
Kako si samo mogao tako šta metnuti u svoje srce? Nijesi sla¬ 
gao ljudima, nego Bogu.« 5 A kad ču Ananija ove riječi, pade 
i izdahnu. Velik strah obuze sve, koji to čuše. G A mladići usta¬ 
doše, zamotaše ga, iznesoše i zakopaše. 

7 Prođe oko tri ure. Tada uđe i njegova žena, ne znajući, što 
se dogodilo. 8 Petar joj reče: »Kaži mi [ženo], jeste li za toliko 
prodali njivu?« A ona reče: „Da, za toliko." * Tada joj reče 
Petar: »Zašto se dogovoriste, da iskušate Duha Gospodnjega? 
Gle, noge onih, koji zakopaše tvojega muža, pred vratima su 
i iznijet će te.« 10 1 odmah pade pred njegovim nogama i iz¬ 
dahnu. A mladići ušavši nađoše je mrtvu, iznesoše je i zakopaše 
uz njezina muža. 11 Velik strah dođe na svu Crkvu i na sve, 
koji čuše ovo. 

12 A po rukama apostola dogodiše se mnogi znaci i čudesa 
u narodu. I bili su jednodušno svi u Salomonovu trijemu. 13 A 
od ostalih nitko se nije smio pridružiti njima; ali ih je narod 
veličao. 14 1 sve se više množio broj muževa i žena, koji su 
vjerovali u Gospodina, 15 tako da su na ulice iznosili bolesnike 

i stavljali ih na posteljama i nosilima, da bi, kad dođe Petar, 
barem njegova sjena osjenila koga od njih [i oni su bili iscije- 
Ijeni od svojih bolesti], 16 A dolazili su mnogi iz okolnih gra¬ 
dova u Jeruzalem i donosili bolesnike i mučene od nečistih 
duhova. I svi bi ozdravljali. 

17 Puni zavisti ustade veliki svećenik, i svi koji su bili s 
njim, saducejska stranka. 18 Oni digoše ruke na apostole i baciše 
ih u javnu tamnicu. 10 Ali Gospodnji anđeo otvori noću vrata 
tamnice, izvede ih i reče: 20 »Idite i ostanite u hramu i govorite 
sve riječi ovoga života!« 21 Čuvši to, uđoše ujutro u hram i 
učili su. Tada dođe veliki svećenik i njegove pristaše. Oni 
sazvaše visoko vijeće i sve starješine Izraelovih sinova, i poslaše 
u tamnicu, da ih dovedu. 22 Sluge otidoše [i otvoriše tamnicu], 
ali ih ne nađoše u tamnici. Vratiše se i javiše: 23 »Nađosmo 
tamnicu tvrdo zaključanu i stražu na svome mjestu pred 
vratima. Otvorismo, ali ne nađosmo nikoga unutra.« 24 A kad 
čuše ove riječi, pitali su se zapovjednik hrama i svećenički 
glavari, kako li se to dogodilo. 

25 Tada dođe netko i javi im: »Eno oni ljudi, što ih baciste 
u tamnicu, stoje u hramu i uče narod!« 20 Onda otide zapo¬ 
vjednik hrama sa slugama i dovede ih, ali ne na silu; jer su se 
bojali, da ih ne kamenuje narod. 27 Dovedoše ih dakle i staviše 
ih pred visoko vijeće. Veliki ih svećenik zapita: 28 »Nijesmo li 
vam strogo zapovjedili, da ne učite u ovo ime? A eto, vi napu- 
niste Jeruzalem svojom naukom i hoćete da bacite na nas krv 
ovoga čovjeka.« 29 A Petar i apostoli odvratiše: »Većma se 
treba pokoravati Bogu negoli ljudima. 39 Bog naših otaca podiže 
Isusa, kojega vi ubiste objesivši na drvo. 31 Ovoga Bog svojom 
desnicom uzvisi za vladaoca i spasitelja, da dadne Izraelu poka¬ 
janje i oproštenje grijeha. 32 Za to smo mi svjedoci i Duh Sveti, 
kojega Bog dade svima, koji se pokoravaju njemu.« 33 Kad oni 
ovo čuše, vrlo se rasrdiše, te su mislili, da ih ubiju. 

34 Ali ustade u visokom vijeću neki farizej, po imenu Ga- 
malijel, učitelj zakona, poštovan od svega naroda, i zapovjedi, 
da ljudi malo izađu napolje. 35 Tada im reče: »Ljudi Izraelci, 
promislite dobro za ove ljude, što ćete učiniti! 33 Jer prije ovih 
dana ustade Teuda govoreći, da je on nešto, i za njim pristade 
ljudi na broj oko četiri stotine. I on bi ubijen, i svi, koji su ga 
slušali, raspršiše se i propadoše. 37 Poslije ovoga ustade Juda 
Galilejac u dane popisa i odvuče dosta ljudi za sobom. I on 
pogibe, i svi, koji su pristali uz njega, razasuše se. 38 1 zato vam 

sad kažem: Prođite se ovih ljudi i pustite ih! Jer ako je od 
ljudi ovaj naum ili pothvat, propast će. 38 Ako li je od Boga, 
ne ćete ga moći uništiti, dapače mogli biste se naći i kao Božji 
protivnici. 40 1 poslušaše ga. I dozvavši apostole izbiše ih i 
zaprijetiše im, da ne govore u Isusovo ime, i otpustiše ih. 41 A 
oni otidoše od visokoga vijeća radujući se, što su bili smatrani 
dostojni da pretrpe sramotu za ime [Iusovo]. 43 1 nijesu presta¬ 
jali svaki dan u hramu i po kućama učiti i propovijedati evan¬ 
đelje o Kristu Isusu. 

IZBOR SEDMORICE ĐAKONA. STJEPAN PRED VISOKIM 
VIJEĆEM 

„ 1 A u one dane, kad je rastao broj učenika, podigoše 

® Grci viku na Hebreje, što su se njihove udovice zapo¬ 
stavljale, kad se dijelila hrana svaki dan.’ 4 2 Tada dvanaestorica 
dozvaše mnoštvo učenika i rekoše: »Nije pravo, da mi zane¬ 
marujemo Božju riječ i da služimo oko stolova. 3 Nađite dakle, 
braćo, među sobom sedam poštenih ljudi, punih Duha Svetoga 
i mudrosti! Njih ćemo postaviti nad ovim poslom. 4 A mi ćemo 
nastojati oko molitve i službe propovijedanja.« 5 1 dopade se 
ovaj prijedlog cijeloj skupštini. I izabraše Stjepana, čovjeka puna 
vjere i Duha Svetoga, i Filipa i Prokora, i Nikanora i Timona, 
i Parmenu i Nikolu, došljake iz Antiohije. 6 Ove postaviše pred 
apostole, i oni moleći se položiše ruke na njih. 7 I riječ je Božja 
rasla, i broj se je učenika vrlo množio u Jeruzalemu, i veliko 
je mnoštvo svećenika poprimilo vjeru. 8 A Stjepan, pun milosti 
i jakosti, činio je velika čudesa i znakove u narodu. 

8 Tada ustadoše neki iz sinagoge, koja se zove sinagoga Liber- 
tinaca, Cirenaca i Aleksandrinaca, i onih, koji su bili iz Cilicije 
i Azije, i stadoše se prepirati sa Stjepanom. 10 Ali nijesu mogli 
odoljeti mudrosti i Duhu, kojim je govorio. 11 Tada nagovoriše 
ljude, koji rekoše: »Čuli smo ga gdje huli na Mojsija i na 
Boga.« 12 1 pobuniše narod i starješine i književnike. Tada ga 
napadoše, uhvatiše ga i dovedoše pred visoko vijeće. 13 1 izve- 
doše lažne svjedoke, koji rekoše: »Ovaj čovjek ne prestaje 
držati govore proti svetomu mjestu i zakonu. 14 Tako smo ga 
čuli gdje govori: Isus Nazarejin razorit će ovo mjesto i izmi- 
jenit će običaje, koji nam predade Mojsije.« 15 Svi, koji su 
sjedili u visokom vijeću, upriješe oči u njega, i vidješe njegovo 
lice kao lice anđela. 

GOVOR SV. STJEPANA. NJEGOVO KAMENOVANJE 

f 7 1 A veliki svećenik reče: »Je li to tako?« 2 A on reče: 

' »Ljudi braćo i oci, poslušajte! Bog slave javi se ocu 
našemu Abrahamu, kad je bio u Mezopotamiji, prije nego se 
doseli u Haran. 3 1 reče mu: Izađi iz svoje zemlje i od svojega 
roda i dođi u zemlju, koju ću ti pokazati! 4 Tada izađe iz zemlje 
j Kaldejaca i naseli se u Haranu. Odatle, po smrti njegova oca, 
preseli ga u ovu zemlju, u kojoj vi sad stanujete. 3 A ne dade 
mu baštine u njoj ni stope, nego mu je obeća dati u posjed, 
i njegovu potomstvu poslije njega, dok još nije imao djeteta. 
( 6 A Bog [mu] reče ovako: Potomci će mu biti došljaci u tuđoj 

zemlji. Skučit će ih u ropstvo i tlačit će ih četiri stotine go¬ 
dina. 7 1 narodu, kojemu će služiti, ja ću suditi, reče Bog, i 
potom će izaći i služit će meni na ovome mjestu. 8 I dade mu 
zavjet obrezanja. I tako rodi Izaka, i obreza ga u osmi dan, 
I i Izak. Jakova, i Jakov dvanaest patrijarha. 9 1 patrijarsi su 
zavidjeli Josipu, i prodadoše ga u Egipat. Ali je Bog bio s njim. 
19 I izbavi ga od svih njegovih nevolja i dade mu milost i mu¬ 
drost pred Faraonom, egipatskim kraljem. On ga postavi pogla¬ 
varom nad Egiptom i nad svom kućom. 11 A dođe glad na sav 
( Egipat i Kanaan i velika nevolja, i naši oci nijesu nalazili hrane. 
12 A kad je čuo Jakov, da ima žita u Egiptu, posla najprije 
naše oce. 13 Drugi put upoznaše Josipa njegova braća, i Josipov 
rod otkri se Faraonu. 14 A Josip posla i dozva svoga oca Jakova 
i svu svoju rodbinu sedamdeset i pet duša. 15 1 siđe Jakov u 
-Egipat, i umrije on, i naši oci. 18 1 prenesoše ih u Sihem i 
položiše ih u grob, koji kupi Abraham za novce od Hemorovih 
sinova u Sihemu. 17 A kad se približi vrijeme obećanja, što ga 
je bio obećao Bog Abrahamu, naraste narod i umnoži se u 
j Egiptu. 18 Tada ustade drugi kralj u Egiptu, koji nije znao 
Josipa. 19 Ovaj je lukavo postupao s našim narodom. Silio je 
naše oce, da izlažu svoju djecu, da ne ostanu na životu. 29 U 
to se je vrijeme rodio Mojsije, i bio je mio Bogu. Odgajao se tri 
mjeseca u kući svojega oca. 21 A kad ga izložiše, uze ga Farao- 
I nova kći i odgoji ga sebi za. sina. 22 1 pouči se Mojsije u svoj 
egipatskoj mudrosti, bio je silan u svojim riječima i u djelima. 
23 Kad mu je bilo četrdeset godina, dođe mu na um, da obiđe 
svoju braću, Izraelove sinove. 24 I kad je vidio, gdje se jednome 
, čini nepravda, obrani ga i osveti ga, što mu se je činila ne¬ 
pravda, i ubi Egipćanina. 25 A mislio je, da njegova braća ražu- 


202 DJELA APOSTOLSKA 7, 26 - 45 


miju, da im Bog daje spasenje njegovom rukom; ali oni nijesu 
razumjeli. 26 A sutradan dođe među one, koji su se svađali. , 
Htjede ih pomiriti i reče: Ljudi, braća ste, zašto činite nepravdu 
jedan drugome? 27 A onaj, što je činio nepravdu bližnjemu, 
oturi ga i reče: Tko je tebe postavio glavarom i sucem nad 
nama? 28 Hoćeš li da ubiješ i mene, kao sto si jučer ubio Egip- 
ćanina? 29 Čuvši Mojsije ovu riječ, pobježe, i posta došljak u 
Madijanskoj zemlji, gdje rodi dva sina. 30 1 kad se navrši četr¬ 
deset godina, javi mu se u pustinji Sinajske gore anđeo u og¬ 
njenom plamenu grma. 31 A kad Mojsije vidje, divio se je viđe¬ 
nju. I kad pristupi da promotri, progovori mu Gospodnji glas: 

32 Ja sam Bog tvojih otaca, Bog Abrahamov, Izakov i Jakovljev. 

A Mojsije uzdrhta i nije se usudio pogledati. 33 A Gospodin mu 
reče:. Izuj obuću sa svojih nogu, jer je mjesto, na kojem stojiš, 
zemlja sveta. 34 Dobro sam vidio nevolju svojega naroda, koji 
je u Egiptu, i čuo sam njihovo uzdisanje, i sišao sam da ih izba¬ 
vim. I sad hajde, da te pošljem u Egipat! 34 Ovoga Mojsija, 
kojega oturiše rekavši: »Tko te postavi glavarom i sucem?« — 
njega posla Bog kao glavara i izbavitelja rukom anđela, koji mu 
se javi u grmu. 36 On ih izvede uz čudesa i znake, što ih je činio 
u Egipatskoj zemlji i u Crvenom moru i u pustinji četrdeset 
godina. 37 Ovo je Mojsije, koji kaza sinovima Izraelovim: Pro- 1 
roka će vam podignuti Bog iz vaše braće, kao mene, [njega 
slušajte]. 38 Ovo je onaj, što je bio u općini u pustinji s anđelom, 
koji mu je govorio na Sinajskoj gori, i s našim očima, koji je 
primio riječi života, da ih dadne nama. 38 Ali naši oci ne htje¬ 
doše ga poslušati, nego ga odbaciše, i okrenuše se svojim srcem 
u Egipat. 40 1 rekoše Aronu: Načini nam bogove, koji će ići 
pred nama; jer ne znamo, što se dogodilo ovome Mojsiju, koji 
nas izvede iz Egipatske zemlje. 41 I načiniše tele u one dane, i 
prinesoše žrtvu idolu, i radovali su se djelima svojih ruku. 

42 A Bog se okrenu od njih i predade ih da služe nebeskoj 
vojsci, kao što je pisano u knjizi proroka: Jeste li mi prinosili 
žrtve zaklanice i prinose u pustinji četrdeset godina, kućo Izrae- 
lova? 43 Molohov šator ste nosili sa sobom i zvijezdu boga Rem- 
fama, slike, što ih načiniste, da. im se klanjate. Zato ću vas 
prognati dalje od Babilona. 44 U pustinji su imali naši oci šator 
svjedočanstva. Tako je bio naredio onaj, koji je zapovjedio 
Mojsiju, da ga načini po slici, koju je bio vidio. 45 Naši ga oci 
primiše i donesoše pod Jozuom u zemlju neznabožaca, koje 
odagna Bog ispred lica naših otaca. Tako je bilo do Davidovih 

dana. 48 Ovaj nađe milost u Boga i izmoli, da nađe stan Jakov- 
Ijevu Bogu. 47 A Salomon mu sagradi kuću. 48 Ali Svevišnji ne 
stanuje u rukotvorinama, kao što govori prorok: 48 Moje je 
prijestolje nebo, a zemlja je podnožje mojim nogama. Kakvu 
ćete mi kuću graditi? — govori Gospodin. Ili koje je mjesto za 
moje počivanje? 50 Ne načini li sve ovo moja ruka? 51 Tvrdovrati 
i neobrezanih srca i ušiju! Vi se jednako protivite Duhu Sve¬ 
tome; kao vaši oci, tako i vi. 52 Kojega od proroka ne progoniše 
vaši oci? I ubiše one, koji su unaprijed javljali dolazak Praved¬ 
nika, kome sad vi postadoste izdajnici i ubojice, 58 vi, koji 
primiste zakon odredbom anđela, ali ne držaste.« 

54 Kad ovo čuše, vrlo se rasrdiše u svojim srcima i škrgutali 
su zubima na nj. 55 A on pun Duha Svetoga pogleda na nebo 
i vidje Božju slavu i Isusa, gdje stoji s desne strane Bogu, 56 i 
reče: »Evo vidim nebesa otvorena i Sina čovječjega gdje stoji s 
desne strane Bogu.« 57 A oni vičući iza glasa zatisnuše svoje 
uši i navališe jednodušno na nj. 58 Izbaciše ga iz grada i kameno¬ 
vaše ga. Svjedoci odložiše svoje haljine kod nogu mladića, koji 
se je zvao Savao. 59 Tako kamenovaše Stjepana. An on se je 
molio i govorio: »Gospodine Isuse, primi moj duh!« 80 Onda 
kleče na koljena i povika iza glasa: »Gospodine, ne uzimaj im 
ovo za grijeh!« I ovo rekavši usnu. 

PROGONSTVO CRKVE. KRŠTENJE I POTVRDA 
SAMARIJANA. SIMON ČAROBNIK. 

OBRAĆENJE I KRŠTENJE ETIOPLJANINA 

1 A Savao je bio pristao na njegovo ubojstvo. 

° U onaj dan nastade veliko progonstvo Crkve u Jeruza¬ 
lemu. Svi se razasuše po judejskim i samarijskim krajevima 
osim apostola.* 2 A pobožni ljudi sahraniše Stjepana i učiniše 
nad njim velik plač. 3 A Savao je pustošio Crkvu, i provaljivao 
u kuće, i vukao muževe i žene, i bacao ih u tamnicu. 4 Oni, 
što su se bili razasuli, prolazili su i propovijedali riječ [Božju]. 

5 Tada Filip siđe u grad Samariju i propovijedao im je 
Krista.* 8 Narod je pazio jednodušno na ono, što je Filip go¬ 
vorio, slušajući i gledajući znake, što ih je činio. 7 Jer su nečisti 
dusi izlazili s velikom vikom iz mnogih opsjednutih, i mnogi 
su uzeti i hromi ozdravili. 8 I bi velika radost u onome gradu. 
, 8 A bio je neki čovjek, po imenu Simon, koji je prije čarao 

u gradu i zavodio samarijski narod govoreći, da je on nešto 

veliko. 10 Sve, veliko i malo, pristajalo je uz njega i govorilo: 

»Ovo je velika Božja sila.« 11 A pristajali su uz njega, jer ih 
je dugo vremena zaluđivao svojim čarolijama. 12 Ali kad je 
Filip navješćivao veselu vijest o Božjemu kraljevstvu i o imenu 
Isusa Krista, primiše muževi i žene vjeru i dadoše se krstiti 
13 1 Simon vjerova i pokrsti se. Priključi se Filipu i divio se je 
vrlo videći znake i velika čudesa, što su se događala. 

14 A kad čuše apostoli, koji su bili u Jeruzalemu, da je Sama- 
rija primila Božju riječ, poslaše k njima Petra i Ivana. 15 Ovi 
siđoše i pomolise se za njih, da prime Duha Svetoga. 10 Jer 
još ni na jednoga od njih nije bio došao. Oni su bili samo 
kršteni u ime Gospodina Isusa. 17 Tada položiše ruke na njih, 
i oni primiše Duha Svetoga. 18 A kad vidje Simon, da se pola¬ 
ganjem ruku apostola dijeli Duh [Sveti], donese im novaca 
19 i reče; »Dajte i meni tu vlast, da, kad položim ruke na koga, 
primi Duha Svetoga.« 20 A Petar mu reče: »Tvoji novci neka 
budu s tobom na propast, što si pomislio, da se dar Božji može 
dobiti za novce. 21 Nema tebi dijela ni zajednice u ovoj stvari, 
jer tvoje srce nije pravo pred Bogom. 22 Okani se svoje pakosti 
i moli se Gospodinu! Možda će ti on tada još oprostiti jakost 
tvojega srca. 24 Simon reče: »Molite se za mene Gospodinu, i 
da me ne snađe ništa od toga, što rekoste!« 

25 Oni su svjedočili i navješćivali Gospodnju riječ. Nato su 
se vratili u Jeruzalem i navješćivali su još u mnogim samarij- 
skim mjestima veselu vijest. 

26 A Gospodnji anđeo reče Filipu: »Ustani i idi prema jugu 
na put, koji vodi od Jeruzalema u Gazu! Put je pust:«* 27 On 
ustade i pođe. I gle, čovjek Etiopljanin, dvoranin i dostojan¬ 
stvenik Kandake, etiopske kraljice, koji je bio nad svim njenim 
riznicama, bio je došao u Jeruzalem da se pokloni Bogu. 28 Sad 

se je on vraćao kući. Sjedio je na svojim kolima i čitao proroka | 
Izaiju. 29 Tada reče Duh Filipu: »Idi i pristupi tim kolima!« 

30 Filip pritrča i ču, gdje čita proroka Izaiju. Upita ga: »Ra¬ 
zumiješ li, što čitaš?« 31 A on odgovori: »Kako bih mogao ra¬ 
zumjeti, ako me tko ne uputi?« I umoli Filipa, da se popne i 
sjede s njim. 32 A mjesto iz Pisma, što ga je čitao, bilo je ovo: 

»Kao ovca, što se vodi na zaklanje, i kao janje što je nijemo 
pred onim, koji ga striže, ne otvori on svojih usta. 33 U njegovu 
poniženju bila je ukinuta njegova osuda. Tko da opiše njegov 
rod? Jer se njegov život uzima sa zemlje.« 34 Dvoranin upita ; 
Filipa: »Molim te, za koga ovo govori porok? Za sebe ili za 

koga drugoga?« 35 Tada uze Filip riječ i stade mu navješćivati 
veselu vijest o Isusu počevši od ovoga mjesta u Pismu. 33 Kad 
su išli tako putem, dođoše do neke vode. »Evo voda«, reče 
dvoranin. »Što brani, da budem kršten?« 37 [Filip odvrati: Ako 
vjeruješ od svega srca, to može biti.« On reče: »Vjerujem, 
da je Isus Krist Sin Božji.«] 38 1 zapovjedi, da stanu kola. Oba, 
Filip i dvoranin, siđoše na vodu. I on ga krsti. 39 A kad izađoše 
iz vode, Gospodnji Duh uze Filipa. Dvoranin ga više ne vidje 
i pun radosti otide svojim putem. 40 A Filip se nađe u Azotu. 
I prolazeći propovijedao je evanđelje u svim gradovima, dok 
ne dođe u Cezareju.* 

SAVLOVO OBRAĆENJE. NJEGOV POVRATAK U JERU¬ 
ZALEM. ENEJA I TABITA 

q 1 Još je uvijek gorio Savao bijesom i krvohlepnošću proti 

® Gospodnjim učenicima. On pristupi k velikomu sveće¬ 
niku 2 i zamoli u njega poslanice za sinagoge u Damasku. Ako 
tamo nađe pristaše ove nauke, da bi ih, muškarce i žene, 
doveo svezane u Jeruzalem.* 3 I kad je na svojemu putu došao 
u blizinu Damaska, ujedamput ga obasja svjetlost s neba. 4 On 
pade na zemlju, začu glas gdje mu govori: »Savle, Savle, zašto 
me progoniš?« 5 On reče: »Tko si ti, Gospodine?« A on će: 
»Ja sam Isus, koga ti progoniš. [Teško ti je proti ostanu praćati 
se.« 6 A on dršćući i strepeći reče: »Gospodine, što hoćeš, da 
činim?« I Gospodin mu reče:] Ustani i uđi u grad! Ondje će 
-ti se kazati, što ti treba činiti.«* 7 A ljudi, što su putovali s 
njim, stajali su začuđeni, jer su doduše razabirali zvuk glasa, 
ali nijesu vidjeli nikoga. 8 A Savao ustade sa zemlje i otvorenim 
svojim očima nije vidio ništa. Tada ga uzeše za ruke i uvedoše 
u Damask. 9 1 bio je ondje tri dana slijep. Niti je jeo niti pio. 

10 A u Damasku je bio jedan učenik, po imenu Ananija. 
Njemu reče Gospodin u viđenju: »Ananija!« On odvrati: »Evo 
me, Gospodine!« 11 A Gospodin mu reč: »Ustani i idi u ulicu, 
koja se zove Prava, i potraži u Judinoj kući Taržanina po 
imenu Savla! On se moli. 12 U viđenju vidje čovjeka po imenu 
Ananiju, gdje uđe i stavi ruke na nj, da progleda. 13 A Ananija 
odgovori: »Gospodine, čuo sam od mnogih za toga čovjeka, 
kolika zla počini tvojim svetima u Jeruzalemu. 14 1 ovdje ima 
vlast od svećeničkih glavara da veže sve, koji zazivaju tvoje 
ime.« 13 A Gospodin mu reče: »Idi, jer mi je on izabrana po- 









suda. On će raznositi moje ime pred neznabošce i kraljeve i 
pred Izraelove sinove. 

17 1 pođe Ananija i uđe u kuću, i metnuvši ruke na nj reče: 
»Savle brate, Gospodin Isus, koji ti se javi na putu, kojim si 
išao, posla me, da progledaš i da se napuniš Duha Svetoga.« 
18 1 odmah spadoše s njegovih očiju mrene, i progleda, i ustavši 
pokrsti se. 18 Tada je jeo i okrijepio se. Onda ostade još neko¬ 
liko dana s učenicima, koji su bili u Damasku. 20 I odmah je po 
sinagogama propovijedao Isusa, da je on Sin Božji. 21 A svi, 
koji su slušali, čudili su se i govorili: »Nije li ovo onaj, koji 
je gonio u Jeruzalemu one, što su zazivali ovo ime, i ovamo 
je došao zato, da ih svezane vodi svećeničkim glavarima?« 22 A 
Savao je bio sve silniji i zabunjivao je Židove, koji su stanovali 
u Damasku, dokazujući, da je Isus Mesija. 23 A kad se navrši 
podosta dana, dogovoriše se Židovi, da ga ubiju. 24 Ali Savao 
doznade tu njihovu zasjedu. A oni su čuvali vrata dan i noć, 
da bi ga ubili. 25 A učenici ga uzeše noću i spustiše ga preko 
zida u košari. . v , 

28 A kad dođe Savao u Jeruzalem, gledao je da se pridruži 
učenicima; i svi su ga se bojali, jer nijesu vjerovali, da je 
učenik. 27 Tada se Barnaba zauze za njega i dovede ga k aposto¬ 
lima, i pripovjedi im, kako je na putu vidio Gospodina, i kako 
mu je govorio, i kako je u Damasku slobodno propovijedao u 
Isusovo ime. 28 1 tako je on s njima u Jeruzalemu izlazio i 
ulazio, i slobodno je propovijedao u ime Gospodnje. 28 I govo¬ 
rio je i raspravljao s Helenistima; a oni su gledali da ga ubiju. 
30 Kad to doznaše braća, odvedoše ga u Cezareju i otpustiše u 
Tarz. .... ... 

31 A Crkva je po svoj Judeji i Galileji i Samariji bila u 
miru, i napredovala je, i hodila je u Gospodnjem strahu, i 
umnožavala se pomoću Duha Svetoga. 32 1 dogodi se, kad je 
Petar obilazio sve, da dođe i k svetima, što su stanovali u Lidi.* 
33 1 nađe tamo jednoga čovjeka po imenu Eneju, koji je već 
osam godina ležao na postelji, jer je bio uzet. 34 1 reče mu 
Petar: »Eneja, iscjeljuje te [Gospodin] Isus Krist. listani i 
prostri sam sebi!« I odmah ustade. 35 1 vidješe, ga svi, koji su 
stanovali u Lidi i Saroni, i obratiše se Gospodinu. 38 A u Jopi 
je bila jedna učenica po imenu Tabita, što znaci Srna. I ona je 
bila puna dobrih djela i milostinja, što ih je činila. 37 1 dogodi 
se u one dane, da ona oboli i umrije. Onda je okupaše i met- 
nuše u gornju sobu. 38 A jer je Lida blizu Jope, ucenici, čuvši 

da je Petar u njoj, poslaše dva čovjeka k njemu moleći: »Ne 
oklijevaj da dođeš k nama!« 38 I ustade Petar i pođe s njima. 
I kad dođe, odvedoše ga u gornju sobu, i skupiše se oko njega 
sve udovice plačući i pokazujući mu suknje i haljine, što ih je 
bila izradila Srna, dok je bila s njima. 40 A Petar izagnavši 
sve napolje kleče na koljena, pomoli se i okrenuvši se k (mrtvom) 
tijelu reče: »Tabito, ustani!« A ona otvori svoje oči, pogleda 
Petra i sjede. 41 On joj pruži ruku i podiže je. Tada dozva svete 
i udovice i pokaza je živu. 42 1 ovo se razglasi po svoj Jopi, 
i mnogi vjerovaše u Gospodina. 43 1 dogodi se, da on ostade 
mnogo dana u Jopi u nekoga Simona kožara. 

OBRAĆENJE I KRŠTENJE SATNIKA KORNELIJA 

j ^ 1 A u Cezareji je bio neki čovjek po imenu Kornelije, 

u satnik čete, što se je zvala Italska. 2 On je bio s cijelom 
svojom kućom pobožan i bogobojazan, davao je mnoge milo¬ 
stinje narodu i molio se Bogu bez prestanka. 3 On vidje jasno 
u viđenju oko devete ure dana Božjega anđela gdje uđe k njemu 
i reče mu: »Kornelije!« 4 A on pogledavši na nj uplaši se i reče: 
.»Što je, Gospodine?« I on mu odgovori: »Tvoje su molitve i 
milostinje uzišle k Bogu kao žrtveni dar. 6 I sađ pošlji u Jopu 
ljude i dozovi nekoga Simona, koji se zove Petar! 0 On je gost 
jednoga kožara Simona, čija je kuća kod mora. [On će ti kazati, 
što ti je činiti.]« 7 1 kad otide anđeo, koji mu je bio govorio, 
dozva dvojicu svojih sluga jednoga bogobojazna vojnika od 
onih, koji su mu služili. 8 Njima sve iskaza i posla ih u Jopu. 

8 Sutradan, kad su oni putovali i približili se gradu, uziđe 
Petar na krov, da se pomoli oko šeste ure. 10 I ogladnje, i htjede 
da jede. I dok su mu pripravljali, zanese se, 11 i vidje nebo otvo¬ 
reno i nekakvu posudu gdje silazi kao veliko platno, što se na 
četiri ugla spušta na zemlju. 12 1 u njoj su bile svakovrsne četve- 
ronožne životinje i zemaljski gmazovi i ptice nebeske. 13 1 dođe 
k njemu glas: »Ustani, Petre, pokolji i jedi!« 14 A Petar reče: 
»Nipošto, Gospodine, jer nikada ne jedoh nešto pogano i ne¬ 
čisto.« 15 I dopre opet glas k njemu po drugi put: »Što je Bog 
očistio, ti ne zovi poganim!« 18 1 ovo bi triput, i odmah se 
posuda opet uze na nebo. 

17 1 dok je Petar razmišljao u sebi, što znači to viđenje, koje 
vidje, eto ljudi, što ih posla Kornelije, napitavši Simonovu 
kuću, stadoše pred vratima. 18 Pitali su glasno, da li ovdje stoji 

Simon, koji se zove Petar. 19 A dok je Petar još jednako raz¬ 
mišljao o viđenju, reče mu Duh: »Evo, tri čovjeka te traže. 

20 Ustani dakle, siđi i idi s njima ne sumnjajući ništa, jer ih ja 
poslah.« 21 A Petar sišavši k ljudima reče: »Evo, ja sam, koga 
tražite; što ste došli?« 22 A oni rekoše: Satnik Kornelije, čovjek 
pravedan i bogobojazan, za koga svjedoči sav židovski narod, 
primio je zapovijed od svetoga anđela da te dozove u svoju 
kuću i da čuje od tebe riječi.« 23 Onda ih pozva unutra i 
pogosti. A sutradan ustade i pođe s njima. Neka braća iz Jope 
su ga pratila. 

24 1 sutradan stiže u Cezareju. A Kornelije ih je čekao i bio 
je sazvao svoju rodbinu i vjerne prijatelje. 25 A kad je Petar 
htio da uđe, izađe mu Kornelije ususret, pade k njegovim 
nogama i pokloni mu se. 26 A Petar ga podiže i reče: »Ustani, 
i ja sam samo čovjek.« 27 1 s njim govoreći uđe i nađe mnoge, 
koji su se bili sabrali. 28 Tada im reče: »Kako znate, čovjeku ( 
Židovu nije dopušteno družiti se ili dolaziti k tuđinu. Ali Bog 
meni pokaza, da nijednoga čovjeka ne zovem poganim ili neči¬ 
stim. 20 Zato bez oklijevanja dođoh pozvan. Pitam vas, dakle, 
zašto poslaste po mene?« 30 1 Kornelije reče: »Upravo prije 
četiri dana molio sam se o devetoj uri u svojoj kući. I eto, 
čovjek stade preda mnom u sjajnoj haljini 32 i reče: Kornelije, 
uslišena je tvoja molitva, i tvoje milostinje spomenule se pred 
Bogom. 32 Pošlji dakle u Jopu i dozovi Simona, koji se zove 
Petar; on je gost u kući Simona kožara kod mora. 33 Onda ja 
odmah poslah k tebi, i ti si dobro učinio, što si došao. Sad 
dakle mi svi stojimo pred tobom, da čujemo sve, što je tebi od 
Gospodina zapovjeđeno.« 

34 A Petar otvorivši svoja usta reče: »Sad zaista razumijem, 
da Bog ne gleda, tko je tko, 35 nego mu je mio u svakom 
narodu onaj, koji se boji njega i čini pravdu. 36 Riječ posla Bog 
Izraelovim sinovima, navješćujući mir po Isusu Kristu, ovaj je 
Gospodin svima. 37 Vi znate, Što se je dogodilo u cijeloj Judeji, 
počevši od Galileje poslije krštenja, koje je propovijedao Ivan; 

38 kako je Bog pomazao Isusa iz Nazareta Duhom Svetim i 
silom, da je prolazio čineći dobro i iscjeljujući sve, koje je bio 
nadvladao đavao, jer je Bog bio s njim. 39 1 mi smo svjedoci 
svemu, što je učinio u Judejskoj zemlji i u Jeruzalemu. Ali njega 
ubiše objesivši ga na drvo. 40 Njega je Bog oživio treći dan, i 
dao mu je, da se pokaže, 41 ne svemu narodu, nego nama, 
naprijed određenim svjedocima od Boga, koji smo s njim jeli i 


pili po njegovu uskrsnuću od mrtvih. 42 1 zapovjedio nam je 
da propovijedamo narodu i da svjedočimo, da je on određen 
od Boga za suca živima i mrtvima. 43 Za ovoga svjedoče svi 
proroci, da njegovim imenom primaju oproštenje grijeha svi, 
koji vjeruju u njega.« 

44 Dok je jos govorio Petar ove riječi, siđe Duh Sveti na 
sve, koji su slušali riječ. 45 Vjernici iz obrezanja, ^što su bili 
došli s Petrom, divili su se, što se i na neznabošce. izli^ dar 
Duha Svetoga. 46 Jer su ih slušali gdje govore jezike i veličaju 
Boga. Tada prozbori Petar: 47 »Može li tko zabraniti vodu, -da 
se ne krste ovi, koji primiše Duha Svetoga kao i mi?« 48 1 dade 
ih krstiti u ime Isusa Krista. Tada ga zamoliše, da ostane kod 
njih nekoliko dana. 

PETROV GOVOR U JERUZALEMU. OBRAĆENJE 
U ANTIOHIJI 

1 A čuli su apostoli i braća, što su bili u Judeji, da su i 
"* ‘ neznabošci primili Božju riječ. 2 1 kad uzađe Petar u 
Jeruzalem, prigovoriše mu oni iz obrezanja 3 i rekoše: »Zašto ^si 
ušao k neobrezanim ljudima i jeo s njima?« 4 A Petar počevši, 
kazivao im je redom govoreći: 5 »Ja sam bio u gradu Jopi i 
molio se. I u zanosu sam vidio viđenje, gdje silazi nekakva 
posuda kao veliko platno, što se na četiri ugla spušta s neba, 
i dođe do preda me. 6 Kad sam to dobro pogledao, vidjeh 
unutra četveronožne zemaljske životinje i zvijeri i gmazove 
i ptice nebeske. 7 A čuo sam i glas, što mi je govorio: Ustani, 
Petre, pokolji i jedi! 8 A ja rekoh: Nipošto, Gospodine, jer 
ništa pogano i nečisto nikada ne uđe u moja usta. 9 Ah glas s 
neba prozbori po drugi put: Ne zovi nečistim, sto je Bog 
očistio! 40 A ovo bi triput; i uze se opet sve na nebo. 11 1 gle, 
odmah tri čovjeka stadoše pred kućom, u kojoj sam bio, poslani 
k meni iz Cezareje. 12 A Duh mi reče, da idem s njima ne 
oklijevajući ništa. A dođoše sa mnom i ovo šest braće, i uđosmo 
u kuću čovjeka. 13 1 on nam pripovjedi, kako je vidio anđela u 
svojoj kući, koji je stao i rekao mu: Pošlji u Jopu^ i dozovi 
Simona, koji se zove Petar! 14 On će ti kazati rijeci, kojima 
ćeš se spasiti ti i sva tvoja kuća. 15 A kada ja počeh govoriti, 
siđe Duh Sveti na njih, kao i na nas u početku. 10 Onda se sjetih 
Gospodinove riječi kako je govorio: Ivan je krstio vodom, a vi 
ćete se krstiti Duhom Svetim. 17 Kad im dakle Bog dade isti 



210 


211 


DJELA APOSTOLSKA 11, 18 - 12, 7 


dar kao i nama, koji vjerovasmo u Gospodina Isusa Krista: tko 
sam ja, da bih mogao zabraniti Bogu?« 18 A kad čuše ovo, 
umirise se, i slavili su Boga i govorili: »Dakle i neznabožcima 
dade Bog pokoru za život.« 

10 A oni, što se razasuše poradi progonstva, koje nastade za 
Stjepana, prođoše do Fenicije, Cipra i Antiohije, nikomu ne 
ri i? c > [Božje] do samim Židovima. 20 A neki od 
njih bili su Ciprani i Cirenci, koji su, došavši u Antiohiju, pro¬ 
povijedali i Helenistima navješćujući Gospodina Isusa. 21 1 bila 
je Božja ruka s njima i velik ih je broj vjerovao i obratio se 
Gospodmu. - 2 Vijest o tome dođe do ušiju Crkvi u Jeruzalemu. 
I jaoslase Barnabu u Antiohiju. 23 Kad on dođe tamo i vidje 
Božju milost, obradova se i opomenu sve, da svim srcem ostanu 
vjerni Gospodinu. 24 A bio je on vrli čovjek, pun Duha Svetoga 
i vjere. Tako se mnogi narod pridruži Gospodinu. 25 Tada on 
zaputi u Tarz da potraži Savla. Nađe ga i uze ga sa sobom 
u Antiohiju." 28 I oni se cijelu godinu zadržaše u općini i učili 
su mnogi narod. 

U Antiohiji se najprije učenici nazvaše kršćani. 

£ ‘ A u ° ne dane siđoše iz Jeruzalema proroci u Antiohiju.* 

- Jedan od njih po imenu Agab ustade i ponukan Duhom 
prorece vehki glad, što će^ biti po cijelom svijetu. I bio je za 
Klaudija.* 29 Tada zaključiše učenici, da svaki prema moguć¬ 
nosti pošlje nešto u pomoć braći u Judeji. 30 To i učiniše 
poslavši prinose starješinama po Barnabi i Savlu.* 

PETAR U TAMNICI I NJEGOVO ČUDESNO 
OSLOBOĐENJE. SVRŠETAK HERODA 

1 o 1 A u ono vrijeme podiže kralj Herod ruke, da muči neke 
°d Crkve.* 1 2 * 1 pogubi Jakova, Ivanova brata, mačem. 

I vidjevši, da je to po volji Židovima, uhvati još i Petra. 

— A bili su dani beskvasnih kruhova. —* 4 Njega dakle uhvati, 

baci u tamnicu i predade ga četvorim stražama, svaka od četiri 

vojnika, da ga čuvaju. Po Vazmu ga je htio onda izvesti pred 

narod. 5 * 1 tako su Petra čuvali u tamnici. A Crkva se je molila 

za njega Bogu bez prestanka. 

8 U noći, prije nego ga je htio Herod izvesti, spavao je Petar 

među dvojicom vojnika, okovan u dvoje verige, a stražari su 

pred vratima čuvali tamnicu. 7 I gle, Gospodnji anđeo pristupi, 

i svjetlost obasja po ćeliji, i kucnuvši Petra u bok probudi ga 

i reče: »Ustani brže!« I spadoše mu verige s ruku. 8 * Anđeo mu 
reče: »Opaši se i obuj svoju obuću!« I učini tako. I reče mu: 
»Obuci svoju haljinu i hajde za mnom!« 8 1 izišavši išao je za 
njim i. nije znao, da je to istina, što je učinio anđeo, nego je 
mislio, da vidi viđenje. 10 A kad prođoše prvu i drugu stražu, 
dođoše k gvozdenim vratima, što vode u grad; ona im se sama 
otvoriše. I izišavši prođoše jednu ulicu, i anđeo odmah odstupi 
od njega. 11 1 kad dođe Petar k sebi, reče: »Sad zaista znam, 
da Gospodin posla svojega anđela, da me izbavi iz Herodove 
ruke i od svega čekanja židovskoga naroda.« 12 1 to razabravši 
dođe kući Marije, matere Ivana, koji se je zvao Marko, gdje 
su bili mnogi sabrani te se molili. 15 A kad on pokuca na vrata 
od dvora, pristupi djevojka po imenu Roda, da čuje. 14 1 po- 
znavši Petrov glas od radosti ne otvori vrata, nego utrča i kaza, 
da Petar stoji pred vratima. 15 A oni joj rekoše: »Ti si luda!« 
Ali je ona odlučno tvrdila, da je tako. A oni su govorili: »An¬ 
đeo je njegov.« 10 A Petar je jednako kucao. A kad otvoriše, 
vidješe ga i začudiše se. 17 A on mahnuvši na njih rukom, da 
šute, ispripovjedi im, kako ga Gospodin izvede iz tamnice, i 
reče: »Javite ovo Jakovu i braći!« I izišavši otide na drugo 
mjesto.* 

18 A kad osvanu dan, bila je ne mala zabuna među vojnicima, 
što to bi od Petra. 10 Herod ga dade tražiti. Ali ga ne nađoše. 
Tada ispita stražare i zapovjedi, da ih odvedu. Nato zaputi iz 
Judeje u Cezareju, i ondje je boravio. 20 A veoma se je ljutio 
na Tirce i Sidonce. Ali oni jednodušno dođoše k njemu i pre- 
dobivši Blasta, kraljeva komornika, zamoliše za mir, jer je 
njihovu zemlju hranila kraljeva? 21 A u određeni dan obuče se 
Herod u kraljevsko odijelo, sjede na prijestolje i progovori im: 
22 A narod je vikao: »Ovo je Božji glas, a ne čovječji!« 23 Ali 
ga odmah udari Gospodnji anđeo, jer ne dade slave Bogu. 
Izjeden od crvi izdahnu. 

24 A riječ je Gospodnja rasla i množila se. 25 A Barnaba i 
Savao, izvršivši svoju zadaću, vratiše se iz Jeruzalema i uzeše 
sa sobom Ivana, koji se zvao Marko. 

POSLANJE PAVLA I BARNABE. PRVO PAVLOVO 
PUTOVANJE. NA CIPRU. U ANTIOHIJI 

*A u Crkvi, koja je bila u Antiohiji, bili su proroci i 
■3 učitelji: Barnaba i Simeon, koji se zvao Niger, i Lucije 
Cirenac i Manahen, koji je bio zajedno odgojen s Herodom 

četvero vlasnikom, i Savao. 2 A kad su oni služili Gospodinu i 
postili, reče Duh Sveti: »Odvojite mi Barnabu i Savla na djelo 
na koje ih pozvali.« 3 Tada postivši i pomolivši se položiše ruke 
na njih i otpuste ih. 4 Oni dakle poslani od Duha Svetoga 
otidose u Seleuciju, i odanle otploviše u Cipar* 3 I došavši u 
Salammu propovijedali su Božju riječ u židovskim sinagogama. 
A imali su i Ivana u službi. 

• i v P rođ ? s ® sav ot °t do Pafa. Tamo nađoše nekog čo¬ 
vjeka vračara, lažna proroka, Židova, kome je bilo ime Barjezus. 

On je bio s namjesnikom Sergijem Pavlom, čovjekom razum- 
°Y a J dozva^ Barnabu i Savla i zaiska, da čuje Božju riječ. 

Ali klimaš, vracar — jer to znači i njegovo ime — protivio 
im se i gledao je da odvrati namjesnika od vjere. »A Savao 
Aoji se zove i Pavao, pun Duha Svetoga, pogledavši na nj 10 reče¬ 
mo puni svakoga lukavstva i svake pakosti, sine đavolji, nepri¬ 
jatelju svake pravde, zar ne prestaješ kvariti pravih Gospod¬ 
njih putova? 1 1 sad eto Gospodnje ruke na te: Bit ćeš slifep i 
ne ces vidjeti sunca za neko vrijeme. I ujeđamput pade na 
njega mrak i tama. Stade pipati naokolo i tražiti, tko da ga 
povede -Tada namjesnik, kad vidje šta bi, vjerova diveći se 
Gospodnjoj nauci. 

“ A kad se Pavao i njegovi drugovi odvezoše iz Pafa, dođoše 
u Pergu u Pamfihji. A Ivan se odvoji od njih i vrati se u Jeru¬ 
zalem. A om otišavši^ iz Perge dođoše u Antiohiju u Pisidiji. 

, u subotm dan uđoše u sinagogu i sjedoše. 15 A po čitanju 
zakona i proroka poslaše glavari sinagoge k njima i rekoše: 
j 1 brac °> aa;o > e P vama riječ utjehe za narod, govorite!« 

Tada ustade Pavao i mahnuvsi rukom reče: »Ljudi Izraelci i 
koji se bojite Boga, čujte!* "Bog ovoga naroda izabra naše 
oce i podiže narod, kad su bili u tuđini, u egipatskoj zemlji, 
i rukom ih jakom iz nje izvede. 18 1 do četrdeset godina hranio 
ih je u pustinji. 19 1 uništivši sedam naroda u kanaanskoj zemlji 
dade im u posjed njihovu zemlju, 29 za četiri stotine i pedeset 
S°'T.PP", rotpm im dade suce do proroka Samuela. 21 1 otada su 
tražili kralja, i dade im Bog Saula, Kisova sina, čovjeka od 
Benjammova plemena za četrdeset godina. 22 I uklonivši njega 
podiže im Davida za kralja. Njemu dade svjedočanstvo: Nađoh 
.Davida, Jesejeva sina, čovjeka po mojemu srcu, koji će ispuniti 
u svemu moju volju. 53 Od njegova roda podiže Bog po obe¬ 
ćanju Izraelu Spasitelja Isusa, 24 kad je Ivan pred njegovim 
dolaskom propovijedao krštenje pokore svemu Izraelovu naro¬ 

du. 25 I kad je Ivan svršavao svoju trku, govorio je: Ja nijesam 
onaj, za koga me držite. Ali on dolazi za mnom, kome ja 
nijesam dostojan odvezati obuću na nogama. — 23 Ljudi braćo, 
sinovi roda Abrahamova, i koji se među vama boje Boga! Nama 
je poslana riječ ovoga spasenja. 27 Jer oni, što stanuju u Jeru¬ 
zalemu, i njihovi glavari nijesu poznali ovog, i osudivši ga ispu¬ 
nili su rijeci proroka, koje se čitaju svake subote. 28 1 premda 
nijesu našli nijedne krivnje na njemu, što bi zaslužila smrt, 
zahtijevali su od Pilata, da ga pogubi. 29 1 kad svršiše sve što je 
pisano za njega, skinuše ga s drveta i položiše u grob. 30 Ali 
Bog ga uskrisi od mrtvih [treći dan]. 31 1 pokazivao se je mnogo 
dana onima, što su bili uzašli s njim iz Galileje u Jeruzalem, 
koji su sada njegovi svjedoci pred narodom. 32 1 mi vam na¬ 
vješćujemo radosnu vijest, da je Bog obećanje, što ga je dao 
našim očima, ispunio našoj djeci uskrisivši Isusa; 33 kao što je 
i u drugom psalmu napisano: Ti si sin moj, ja sam te danas 
rodio. 34 A da ga je uskrisio od mrtvih, i da se on nije morao 
više vratiti .u . trulost, izreče ovako: Što sam svečano obećao 
Davidu, udijelit ću vama. 35 Zato i na drugom mjestu govori: 
Ne ćeš dati, da tvoj Svetac vidi trulost. 36 Ali je David usnuo, 
izakako je bio u svome naraštaju služio volji Božjoj. On se je 
pridružio svojim očima i vidio je trulost. 37 A kojega je Bog 
uskrisio, nije vidio trulosti. 38 Neka vam je dakle na znanje, 
ljudi braćo, da vam se po njemu propovijeda oproštenje grijeha. 
39 1 od svega, od čega se ne mogoste opravdati u Mojsijevu 
zakonu, opravdava se u njemu svaki, koji vjeruje. 40 Gledajte 
dakle, da ne dođe na vas ono, što proroci kažu: 41 Vidite, 
preziratelji, i čudite se, i nestanite! Jer ja činim dielo u vaše 
dane, djelo, koje ne ćete vjerovati, ako vam tko uskazuje.« 

42 A kad su izlazili oni, molili su ih, da im se ove riječi 
govore u drugu subotu. 43 Kad se je skupština razišla, pođoše 
za Pavlom i Barnabom mnogi od Židova i pobožnih došljaka. 
A oni su ih u razgovoru svjetovali, da ustraju u milosti Božjoj. 

44 A slijedeće subote sabra se gotovo sav grad da čuje Božju 
riječ. 45 A kad vidješe Židovi narod, napuniše se zavisti i govo¬ 
rili su proti Pavlovim riječima i psovali su. 40 A Pavao i Barnaba 
rekoše posve otvoreno: »Vama je najprije trebalo da se pro¬ 
povijeda Božja riječ. Ali kad je obdacujete i sebe držite da 
nijcste vrijedni vječnoga života, evo se obraćamo k neznaboš- 
cima. 47 Jer nam tako zapovjedi Gospodin: Postavljam te za 
svijetlo neznabošcima, da budeš na spasenje do kraja zemlje.« 

48 A kad čuše neznabošci, radovali su se i slavili Božju riječ i 
vjerovaše, koliko ih je bilo određeno za vječni život. 49 I riječ 
se je Božja raznosila po svoj okolini. 

50 Ali Židovi podgovoriše pobožne i poštene žene i gradske 
prvake, te podigoše progonstvo na Pavla i Barnabu i istjeraše 
ih iz svoje ^zemlje. 51 A oni otresoše na njih prah sa svojih 
nogu i dođoše u Ikonij. 52 A učenici su bili puni radosti i Duha 
Svetoga. 

PAVAO I BARNABA U IRONIJU. U LISTRI I DERBI. 
POVRATAK U ANTIOHIJU. U SIRIJI 

.j a 1 A u Ikoniju se dogodi, da isto tako oni uđoše u židovsku 
# " + sinagogu i govorili su tako, da je vjerovalo veliko mno- 
štvo Židova i Gr ka A 2 Ali Zidovi, koji nijesu vjerovali, pobuni- 
še duše neznabožaca na braću. 3 Oni ipak ostadoše dulje vre¬ 
mena propovijedajući odvažno u Gospodinu, koji je svjedočio 
riječ svoje milosti i davao, da su se činili znaci i čudesa po 
njihovim rukama. 4 A gradsko mnoštvo razdijeli se, i jedni su 
bili sa Židovima, a drugi s apostolima. 5 A kad navališe nezna¬ 
bošci i Židovi sa svojim glavarima, da ih pogrde i kamenuju, 
6 oni, doznavši, pobjegoše u gradove u Likaoniji, u Listru i u 
Derbu i u okolinu. 7 I ondje su propovijedali evanđelje. 

8 U Listri je sjedio jedan čovjek nemoćan u nogama, hrom 
od utrobe svoje matere, koji nije nikada hodao. 9 Ovaj je 
slušao Pavla gdje govori. A on pogledavši na nj i vidjevši, da 
vjeruje, da će ozdraviti, 10 reče velikim glasom: »Ustani na 
svoje noge uspravno!« I ovaj skoči, i hodao je. 11 A kad vidje 
narod, što učini Pavao, podigoše svoj glas govoreći likaonski: 
»Bogovi siđoše k nama u čovječjoj prilici!«* 12 1 nazivali su 
Barnabu Zeusom, a Pavla Hermesom, jer je on vodio riječ. 13 1 
svećenik Zeusa, koji je bio pred gradom, dovede junce i donese 
vijence pred vrata i htjede s narodom da im prinese žrtvu. 
14 A kad to čuše apostoli Barnaba i Pavao, razdriješe svoje 
haljine i skočiše među narod vičući 15 i govoreći: »Ljudi, šta to 
činite? I mi smo kao i vi smrtni ljudi, koji vam propovijedamo, 
da se od ovih ništavih stvari obratite k živome Bogu, koji je 
stvorio nebo i zemlju i more i sve, što je u njima. 18 On je u 
prošlim naraštajima pustio sve narode da idu svojim putovima. 
17 Ali opet nije ostavio sebe neposvjedočena čineći dobro, dajući 
vam s neba kišu i rodne godine i puneći vaša srca jelom i 


veseljem.« 18 1 ovo govoreći jedva zaustaviše narod, da im ne 
prinesu žrtve. 

19 Adi dođoše Židovi iz Antiohije i Ikonija i nagovoriše 
narod, te kamenovaše Pavla i izvukoše ga iz grada misleći, da 
je mrtav. 

20 A kad ga opkoliše učenici, ustade i uđe u grad, i sutradan 
otide s Barnabom u Derbu. 21 Propovijedali su u ovome } radu 
evanđelje i predobili mnoge učenike. Onda se vratiše u Listru, 
Ikonij i Antiohiju. 22 Utvrđivali su učenike i opominjali ih, da 
ustraju u vjeri, jer nam valja kroz mnoge nevolje uci u Božje 
kraljevstvo. 23 U svakoj općini postaviše im, pomolivši se s po¬ 
stom, starješine i preporučiše ih Gospodinu, u koga vjerovaše. 

24 I prošavši Pisidiju dođoše u Pamfiliju. 25 1 pošto su rekli 
riječ Gospodnju u Pergi, siđoše u Ataliju, 26 i odanle otploviše 
u Antiohiju, odakle su bili predani Božjoj milosti na djelo, 
koje svršiše. 27 A kad dođoše i sabraše općinu, izvijestise o 
svemu, što je bio učinio Bog s njima, i da je otvorio nezna- 
bošcima vrata vjere. 28 A ostadoše ne malo vremena s učenicima. 

RASPRA U ANTIOHIJI O PITANJU, DA LI SU OBRAĆENI 
NEZNABOŠCI DUŽNI DRŽATI SE MOJSIJEVA ZAKONA. 
APOSTOLSKI SABOR U JERUZALEMU. ODLUKA. DRUGO 
PAVLOVO MISIJSKO PUTOVANJE 

^ 'I došli su neki iz Judeje i učili braću: »Ako se ne 
3 obrežete po Mojsijevu običaju, ne možete se spasiti.« 
5 A kad su Pavao i Barnaba živo raspravljali i prepirali se s 
njima, odrediše, da Pavao i Barnaba i drugi neki od njih 
uzađu k apostolima i starješinama u Jeruzalem za ovo pitanje. 
3 Oni dakle otpraćeni od općine prolazili su kroz Feniciju i 
Samariju izvješćujući o obraćenju neznabožaca i vrlo su obra¬ 
dovali svu braću. 

4 A kad dođoše u Jeruzalem, bili su primljeni od općine i 
od apostola i starješina, i sve su pripovijedali, sto je Bog učinio 
s njima. 5 Onda ustadoše neki od farizejske sljedbe, koji su 
bili vjerovali, i rekoše: »Valja ih obrezati i zapovjediti, da 
drže Mojsijev zakon.« 8 1 sabraše se apostoli i starješine, da 
izvide ovu stvar.* 

7 Po mnogom raspravljanju ustade Petar i reče im: »Ljudi 
braćo, vi znate, da me je Bog od prvih dana izabrao između 
vas, da iz mojih usta čuju neznabošci riječ evanđelja i da vjeruju. 

8 I Bog, koji poznaje srca, posvjedočio je za njih, kad im dade 
Duha Svetoga kao i nama, 8 i ne postavi nikakve razlike među 
nama i njima, očistivši vjerom njihova srca. 10 Sad dakle što 
kušate Boga i hoćete da metnete učenicima na vrat jaram, 
koji ni naši oci ni mi ne mogosmo nositi? 11 Nego vjerujemo, 
da ćemo se spasiti milošću Gospodina Isusa [Krista], kao i oni.« 
12 Onda umuča sve mnoštvo, i slušali su Barnabu i Pavla, koji 
su pripovijedali, kolike je znake i čudesa učinio Bog preko njih 
među neznabošcima.. 13 A kad oni umukoše, prozbori Jakov: 
»Ljudi braćo, poslušajte mene! 14 Simon kaza, kako je Bog 
učinio prvi korak, da iz neznabožaca primi narod k svojemu 
imenu. 15 1 s ovim se podudaraju riječi proroka, kao što je 
napisano: 18 Potom ću se vratiti i opet ću sagraditi Davidov 
dom, što je pao, i njegove ću razvaline popraviti, i podignut 
će ga, 17 da potraže Gospodina ostali ljudi i svi narodi, nad 
kojima se je prizvalo Gospodnje ime, govori Gospodin, koji 
čini ovo. 18 Gospodinu je poznato od vijeka njegovo djelo. 18 I 
zato mislim, da se ne dira u one, koji se od neznabožaca obra¬ 
ćaju k Bogu, 20 nego da im se piše, neka paze, da se ne okaljaju 
idolima i da se uzdržavaju od bluda, od udavljenoga i od krvi. 
21 Jer Mojsije ima od starih vremena u svakom gradu svoje 
propovjednike u sinagogama, gdje se čita svake subote.« 

22 Tada nađoše za dobro apostoli i starješine sa svom opći¬ 
nom, da izaberu ljirde između sebe i da ih pošalju u Antiohiju 
s Paviom i Barnabom: Judu, koji se je zvao Barsaba, i Silu, ljude 
veoma ugledne među braćom. 

23 1 napisaše svojom rukom: »Apostoli i starješine, braća, 
pozdravljaju braću od neznabožaca, što su u Antiohiji, Siriji i 
Ciliciji. 24 čuli smo, da su vas neki od nas, izišavši, smeli svojim 
govorima i uznemirili vaše duše, a mi im ne zapovjedismo. 
28 Zato nađosmo za dobro, mi jednodušno sabrani, izabrane 
ljude poslati k vama s dragim našima Barnabom i Paviom, 28 s 
ljudima, koji su predali svoje duše za ime Gospodina našega 
Isusa Krista. 27 Poslasmo dakle Judu i Silu, koji će vam i sami 
to riječima kazati. 28 Jer nađe za dobro Duh Sveti i mi, da ne 
mećemo više nikakva tereta na vas osim ovoga potrebnoga: 
88 Da se čuvate idolskih žrtava i od krvi i od udavljenoga i od 
bluda. Ako se budete čuvali od toga, bit će vam dobro. Budite 
zdravi!« 

38 Oni dakle odaslani siđoše u Antiohiju, i sabravši narod 
predadoše poslanicu. 31 1 kad pročitaše, obradovaše se poradi 


utjehe. 32 A Juda i Sila, koji su i sami bili proroci, mnogim 
riječima utješiše braću i utvrdiše. 33 I nakon što proboraviše ondje 
neko vrijeme, otpustiše ih braća s mirom k onima, koji su ih 
bili poslali. [ 34 Ali Sila nađe za dobro da ostane ondje.] 

35 A Pavao i Barnaba boravili su u Antiohiji i učili i pro¬ 
povijedali Gospodnju riječ s mnogima drugim. 38 A poslije 
nekoliko dana reče Pavao Barnabi: »Vratimo se i obiđimo 
braću, da vidimo, kako im je po svim gradovima, u kojima 
smo propovijedali Gospodnju riječ!« 37 A Barnaba je htio da 
uzme sa sobom i Ivana, koji se zvao Marko. 38 Ali je Pavao 
držao, da ne treba uzimati sa sobom onoga, koji se je od njih 
odijelio u Pamfiliji i nije išao s njima na djelo. 28 Tako dođe 
do raspre, te se jedan s drugim rastadoše. I Barnaba uze Marka 
i otplovi u Cipar. 48 A Pavao izabravši Silu pođe na put predan 
od braće Gospodnjoj milosti. 41 1 prolazio je kroz Siriju i 
Ciliciju i utvrđivao općine. 

PAVAO UZIMA SEBI TIMOTEJA I PPvENOSI EVANĐELJE 
IZ AZIJE U EUROPU. NJEGOVI DOŽIVLJAJI U FILIPIMA. 
LIDIJA I TAMNIČAR VJERUJU U GOSPODINA 

1 Tada dođe u Derbu i Listru, i gle, ondje je bio neki 
' ° učenik, po imenu Timotej, sin žene Židovke, koja je 
vjerovala, i oca neznabošca. 2 Za njega su dobro svjedočila 
braća, što su bila u Listri i Ikoniju. 3 Ovoga htjede Pavao uzeti 
sa sobom na put; i uze ga i obreza poradi Židova, koji su bili 
-u onim mjestima; jer su svi znali, da je njegov otac bio 
neznabožac. 4 A kad su prolazili po gradovima, predavaše im, 
da drže odluke, koje ustanoviše apostoli i starješine u Jeru¬ 
zalemu. 5 Tako su se općine utvrđivale u vjeri, i svaki ih je 
dan bivalo više. 

8 A kad prođoše Frigiju i Galaciju, zabrani im Duh Sveti 
propovijedati riječ u Aziji. 7 Kad dođoše u Miziju, kušali su 
da idu u Bitiniju, ali im ne dopusti Isusov Duh. 8 A kad 
prođoše Miziju, siđoše u Troadu. 

8 1 Pavlu se javi viđenje noću: Neki čovjek Maceđonac je 
stajao, i molio ga, i rekao: »Prijeđi u Macedoniju i pomozi 
nam!« 18 A kad vidje viđenje, odmah gledasmo da otputujemo 
u Macedoniju uvjereni, da nas je pozvao Bog da im propo¬ 
vijedamo evanđelje/ 1, 11 A kad otplovismo iz Troade, dođosmo 
ravno u Samotraku, a sutradan u Neapol. 12 A odanle u Filipe, 

u prvi grad onoga dijela Macedonije, naseobinu. I u ovom 
gradu ostadosmo nekoliko dana. 13 A u subotni dan izađosmo 
izvan gradskih vrata k rijeci, ^dje smo mislili, da postoji bogo¬ 
molja. Sjedosmo i govorismo ženama, koje su se bile sabrale. 

14 A slušala je neka bogobojazna žena, po imenu Lidija, 
skerletarica iz grada Tiatire. I Gospođin otvori njezino srce, 
da pazi na Pavlove riječi. 15 A kad se pokrsti ona i njena kuća, 
zamoli govoreći: »Ako mislite, da sam,vjerna Gospodinu, uđite 
u moju kući i ostanite!« I natjera nas. 

10 1 dogodi se, kad smo išli u bogomolju, da nas srete neka 
ropkinja, koja je imala vračarskoga duha i vračajući donosila 
velik dobitak svojim gospodarima. 17 Ona pođe za Pavlom i 
za nama i vikala je: »Ovi su ljudi sluge Boga Svevišnjega, koji 
vam javljaju put spasenja.« 18 I to je činila mnogo dana. A Pavlu 
to dodija, okrenu se i reče duhu: »Zapovijedam ti u ime Isusa 
Krista, da izađeš iz nje.« I izađe u taj čas. 18 A kad vidješe 
njezini gospodari, da izađe nada njihova dobitka, uhvatiše Pavla 
i Silu i odvukoše ih na trg pred poglavarstvo. 20 I dovedoše ih 
gradskim poglavarima i rekoše: »Ovi ljudi, koji su Židovi, 
bune naš grad 21 i propovijedaju običaje, kojih mi ne smijemo 
ni poprimiti ni vršiti, jer smo Rimljani.« 22 I sleže se narod na 
njih, i glavari Jm strgaše haljine i zapovjediše da ih išibaju. 

I posto ih živo izbiše, baciše ih u tamnicu i zapovjediše 
tamničaru da ih dobro čuva. 24 Primivši takovu zapovijed, 
on ih baci u najdonju tamnicu i noge im metnu u klade. 23 A 
u v P°.? oc ’ s " se P avao i Sila molili i slavili pjesmom Boga; a 
sužnji su ih slušali. 26 A najedamput se tako ' vrlo potrese 
zemlja, da se uzdrmaše temelji tamnice. I odmah se otvoriše 
sva vrate, i svima spadoše okovi. 27 A kad se probudi tamničar 
i vidje otvorena vrata tamnice, izvadi mač i htjede da se ubije, 
misleći, da su sužnji pobjegli. 28 A Pavao povika iza glasa: »Ne 
čini sebi nikakva zla, jer smo mi svi ovdje!« 29 A on zaiska 
luč, i uletjeli dršćući pade k nogama Pavla i Sile. 30 Izvede ih 
napolje J reče: »Gospodo, što mi treba činiti, da se spasim?« 
31 A oni,rekoše: »Vjeruj u Gospodina Isusa i spasit ćes se ti i 
tvoja kuća.« 32 1 propovijedali su Gospodnju riječ njemu i svima, 
koj’i su bili u. njegovoj kući. 33 I on ih uze k sebi u onaj čas 
noći i opra jm rane; i pokrsti se odmah on i sva njegova 
kuća. 34 Tada ih uvede u svoju kuću, postavi im stol, i radovao 
se je sa svom svojom kućom, što vjerova u Boga. 

35 A kad bi dan, poslaše glavari sluge govoreći: »Pusti one 


ljude!« Tamničar kaza to Pavlu: »Poslaše glavari, da budete 
pušteni; sad dakle izađite i idite s mirom!« 37 Ali im Pavao 
reče: »Pošto su nas, ljude Rimljane, izbili javno bez istrage 
i u tamnicu nas bacili, sada hoće tajno da nas protjeraju? Ne 
tako, nego sami neka dođu i neka nas izvedu!« 4- 38 Kad sluge 
javiše ove riječi glavarima, uplašiše se čuvši, da su Rimljani. 
39 1 dođoše, i umoliše ih, i izvedoše ih moleći, da izađu iz grada. 
49 A kad izađoše iz tamnice, dođoše k Lidiji, i vidjevši braću 
utješiše ih, i otidoše. 

PAVAO U SOLUNU, BEREJI I ATENI. NJEGOV GOVOR 
NA AREOPAGU 

. 1 Preko Amfipola i Apolonije stigoše u Solun, gdje je bila 

'' židovska sinagoga. 2 1 Pavao po običaju uđe k njima i 
tri im je subote govorio o Pismima 3 pokazujući i dokazujući, 
da je trebalo da Mesija trpi i uskrsne od mrtvih, i da je ovaj 
Isus, kojega ja vama propovijedam, Mesija. 4 I neki od njih 
vjerovaše i pridružiše se Pavlu i Sili, i od bogobojaznih nezna- 
božaca veliko mnoštvo, i od plemenitih žena ne malo. 

5 A zavidni Židovi uzeše neke zle ljude od prostoga svijeta 
i sabravši četu uzbuniše grad i napadoše na Jasonovu kuću i 
stadoše tražiti, da ih izvedu pred narod. 4- 6 A kad njih ne 
nađoše, povukoše Jasona i neku braću pred gradske poglavare 
vičući: »Ovi, što zamutiše sav svijet, dođoše i amo. 7 Jason ih 
je primio, i ovi svi rade proti carskim odredbama govoreći, 
da ima drugi kralj, Isus.« 8 I uznemiriše narod i gradske pogla¬ 
vare, kad ovo čuše. 9 Ali ih pustiše, kad ih Jason i ostali zađo- 
voljiše odgovorom. 

10 A braća odmah noću otpraviše Pavla i Silu u Bereju. 
Došavši onamo uđoše u židovsku sinagogu. 41 A ovi su bili 
plemenitiji od onih u Solunu, jer primise riječ sa svim srcem, 
i svaki su dan ispitivali Pisma, da li je to tako. 12 1 vjerovaše 
mnogi od njih, i od poštenih neznabožačkih žena, i od muževa 
ne malo. 13 A kad doznaše Židovi u Solunu, da je Pavao i u 
Bereji propovijedao Božju riječ, dođoše i onamo te podigoše i 
pobuniše mnoštvo. 14 A braća onda odmah otpraviše Pavla, da 
ide k moru, a Sila i Timotej ostadoše ondje. 15 A pratioci dove¬ 
doše Pavla do Atene, i primivši zapovijed Jod njega] na Silu 
i Timoteja da dođu k njemu što brže, odoše. 

16 A kad ih je Pavao čekao u Ateni, uzruja se njegov duh u 

njemu gledajući grad pun idola. 17 I raspravljao je u sinagogi sa 
Zidovima i s bogobojaznima, i na trgu svaki dan s onima, što 
su bili ondje. 18 A neki od epikurejskih i stojičkih mudraca 
prepirali su se s njim; i jedni su govorili: »Što hoće ovaj 
brbljavac da kaže?« A drugi: »Čini se, da propovijeda tuđe 
bogove.« Jer je propovijedao Isusa i uskrsnuće.* 19 Pa ga uzeše 
i odvedoše na Areopag govoreći: »Možemo li znati, kakva je ta 
nova nauka, što je ti kazuješ? 20 Jer nešto novo mećeš u naše 
uši; hoćemo dakle da znamo, što to znaći.« 21 Svi naime Ate- 
njani i tuđinci došljaci nemaju ni za što drugo vremena, nego 
da što novo kazuju ili slušaju. 

22 A Pavo stavši nasred Areopaga reče: »Ljudi Atenjani! Po 
svemu vas vidim, da ste vrlo pobožni. 23 Jer prolazeći i motreći 
vaše svetinje nađoh i žrtvenik, na kojem je bilo napisano: Bogu 
nepoznatomu. Što dakle ne znajući štujete, to vam ja propo¬ 
vijedam. 24 Bog, koji je stvorio svijet i sve, što je u njemu, on, 
jer je gospodar neba i zemlje, ne stanuje u rukotvorenim 
hramovima. 25 Niti prima službe od čovječjih ruku, kao da bi 
što trebao, kad on sam daje svima život i dah i sve. 20 I učinio 
je da od jednoga sav ljudski rod stanuje po svemu zemaljskom 
licu, i postavio je određena vremena i međe njihova stano¬ 
vanja, 27 da traže Boga, ne bi li ga kako napipali i našli, premda 
nije daleko ni od jednoga od nas. 28 Jer u njemu živimo, i 
mičemo se, i jesmo, kao što i neki od vaših pjesnika rekoše: 
»Njegov smo i rod.« 29 Kad smo dakle Božji rod, ne treba da 
mislimo, da je Božanstvo kao zlato ili srebro ili kamen, kao 
tvorevina umjetnosti i ljudskoga mišljenja. 30 Ne gledajući dakle 
Bog na vremena neznanja, sad navješćuje ljudima, da svi svuda 
čine pokoru. 31 Jer je postavio dan, u koji će suditi cijelome 
svijetu po pravdi preko čovjeka, koga je odredio i pred svima 
potvrdio uskrisivši ga od mrtvih.« 

32 A kad čuše za uskrsnuće od mrtvih, jedni se narugaše, a 
drugi rekoše: »O tom ćemo te slušati drugi put.« 

33 Tako Pavao otide između njih. 

34 A neki ljudi pristadoše uza nj i vjerovaše, među kojima 
je i Dionizije Areopagit, i žena po imenu Damara, i drugi s 
njima. 

PAVAO U KORINTU. GALION I PAVAO. POVRATAK 
PREKO EFEZA U JERUZALEM I ANTIOHIJU KROZ 
GALACIJU I FRIGIJU. APOLO U EFEZU 

‘ Potom ode iz Atene i dođe u Korint. 2 I nađe jednoga 

I ° Židova, po imenu Akvilu, rodom iz Ponta, koji je bio 
skoro došao iz Italije, i njegovu ženu Priscilu, jer je bio zapo¬ 
vjedio Klaudije, da svi Židovi sele iz Rima. On dođe k njima. 

3 I jer su se bavili istim zanatom, ostade kod njih i radio je. 
A bili su šatorskog zanata. 4 1 svake je subote raspravljao u 
sinagogi i uvjeravao Zidove i neznabošce. 

5 A kad dođoše iz Macedonije Sila i Timotej, predade se 
Pavao sasvim propovijedanju svjedočeći Židovima, da je Isus 
Mesija. “Ali kad su se oni protivili i hulili, otrese svoje haljine 
i reče: »Krv vaša na vašu glavu, ja sam čist, odsad idem k 
neznabošcima.« 7 1 otide odanle i dođe u kuću nekoga Ticija 
Justa, koji se je bojao Boga, i čija je kuća bila uz sinagogu. 

8 A Krispo, predstojnik sinagoge, vjerova u Gospodina, sa 
svom svojom kućom, i od Korinćana mnogi, koji su slusali, 
vjerovaše i krstiše se. 

9 A Gospodin reče Pavlu noću u viđenju: »Ne boj se, nego 
govori, i ne ušuti! 10 Jer sam ja s tobom, nitko ti se ne će 
primaći, da ti naudi, jer ja imam mnogi narod u ovome gradu.« 

II Tako proboravi ondje godinu i šest mjeseci učeći kod njih 
Božju riječ. 

12 A kad Je bio Galion namjesnik u Ahaji, ustadoše Židovi 
jednodušno na Pavla i dovedoše ga na sud 13 govoreći: »Ovaj 
proti zakonu nagovara ljude da poštuju Boga.« 14 A kad je 
Pavao htio da otvori usta, reče Galion Židovima: »Kad bi se 
radilo o kakvoj nepravdi ili zločinu, o Židovi, po dužnosti bih 
vas poslušao. 15 Ali kad su prepiranja o nauci i o imenima i o 
vašem zakonu, gledajte sami, jer ja ne ću da budem sudac, o 
tome.« 10 1 otjera ih iz sudnice. 17 Onda svi neznabošci uhvatiše 
Sostena, predstojnika sinagoge, i izbiše ga pred sudnicom. A 
Galion nije za to ništa mario. _ v _ 

18 A Pavao ostade još pozađugo, i oprostivši se subraćom 
otplovi u Siriju, i s njime Priscila i Akvila. U Kenhreji ostriže 
glavu, jer se je bio zavjetovao.* 19 I dođe u Efez; i njih ostavi 
ondje, a on uđe u sinagogu i raspravljao je sa Židovima. 20 A 
kad su ga oni molili, da ostane dulje vremena, ne htjede, 21 nego 
se oprosti s njima i reče: »Opet ću se vratiti k vama, ako Bog 
da« — i otide iz Efeza. 

22 1 sišavši u Cezareju, uziđe i pozdravi općinu i siđe u 
Antiohiju. 23 I ostavši ondje neko vrijeme, zaputi i prođe redom 
Galiciju i Frigiju, utvrđujući sve učenike. 

24 A dođe u Efez neki Židov, po imenu Apolo, rodom Alek- 
sandrinac, čovjek rječit, silan u Pismu. 25 Ovaj je bio upućen 
na Gospodnji put, i goreći duhom govorio je i učio je marljivo 
o Isusu, a znao je samo Ivanovo krštenje.* 28 Ovaj dakle poče 
odvažno propovijedati u sinagogi. I kad ga čuše Priscila i 
Akvila, primiše ga k sebi i izložiše mu točnije Gospodnji put. 
27 A kad je htio poći u Ahaju, ohrabriše ga braća i pisaše uče- • 
mcima, da bi ga primili. I kad dođe, pomože mnogo onima, 
koji su bili vjerovali milošću. 28 Jer je silno pobijao Židove 
javno, dokazujući iz Pisma, da je Isus Mesija. 

PAVAO U EFEZU. IVANOVI UČENICI. 

ČUDESNO APOSTOLOVO DJELOVANJE. BUNA PROTI 
NJEMU 

h g 1 A ^dogodi se, kad je bio Apolo u Korintu, da je Pavao, 
v . prošavši ^ gornje krajeve, došao u Efez i našao neke 
učenike. 2 1 reče im: »Jeste li primili Duha Svetoga, kad ste 
postali vjernici?« A oni mu rekoše: »Nijesmo ni čuli, da ima 
Duh Sveti.« 3 A on reče: »Koje krštenje primiste?« I oni rekoše: 
»Krštenje Ivanovo.«* 4 A Pavao reče: »Ivan je krstio krštenjem 
pokore govoreći narodu, da vjeruju u onoga, koji će za njim 
doci, to jest u Isusa.« ° čuvši to krstiše se u ime Gospodina 
Isusa. 6 1 kad Pavao položi ruke na njih, dođe Duh Sveti na 
njih, i govorili su jezicima i proricali.* 7 A bilo je ljudi svega 
oko dvanaest. 

8 1 ušavši u sinagogu govorio je odvažno tri mjeseca, rasprav¬ 
ljajući i uvjeravajući za kraljevstvo Božje. 

8 Kad su neki bili otvrdnuli, i nijesu vjerovali, i proklinjali 
Gospodnji put pred narodom, odstupi od njih i odijeli učenike, 
pa je raspravljao svaki dan u školi nekoga Tirana. 10 1 ovo je 
bivalo dvije godine, tako da su svi, koji su stanovali u Aziji, 
Zidovi i neznabosci, ćuli Gospodnju riječ. 14 1 Bog je činio ne 
mala čudesa po Pavlovim rukama, 12 tako da bi i rupce za znoj 
i pojase od njegova tijela nosili na bolesnike, i ostavljale su ih 
bolesti, i zli su dusi izlazili iz njih. 

jf Kusali su i neki od Židova, koji su naokolo obilazili i 
zaklinjali đavle, zazivati nad opsjednutima ime Gospodina Isusa 


govoreći: »Zaklinjem vas Isusom, koga propovijeda Pavao.« 
14 A bilo je sedam sinova Sceve Židova, svećeničkoga pogla¬ 
vara, koji su to činili. 15 A zao im duh odvrati: »Isusa po¬ 
znajem, i Pavla znam, ali vi tko ste?« 16 1 skočivši na njih čo¬ 
vjek, u kojemu je bio zao duh, nadvlada njih dvojicu i pritisnu 
ih tako, da su goli i izranjeni utekli iz one kuće. 17 1 ovo 
doznadoše svi Židovi i neznabošci, koji su stanovali u Efezu, 
i uđe strah u sve njih, i veličalo se je ime Gospodina Isusa. 
18 1 mnogi od onih, što vjerovaše, dolazili su ispovijedajući i 
kazujući svoja djela.* 19 A mnogi od onih, koji su Čarali, sa- 
braše knjige i spališe ih pred svima; i proračunaše, i nađoše, 
da su vrijedile pedeset tisuća srebrnika. 20 Tako je silno rasla 
Gospodnja riječ i utvrđivala se. 

21 1 kad se ovo svršilo, namisli Pavao u Duhu da prođe preko 
Macedonije i Ahaje i da ide u Jeruzalem govoreći: »Pošto 
budem tamo, valja mi vidjeti i Rim.« 22 I posla u Macedoniju 
dvojicu svojih pomoćnika, Timoteja i Erasta, a sam ostade 
neko vrijeme u Aziji. 

23 A u ono vrijeme podiže se ne mala buna poradi puta 
[Gospodnjega]. 24 Neki naime srebrnar, po imenu Demetrije, 
koji je pravio srebrne Dijanine hramiće, pribavljao je zanatli¬ 
jama ne malu zaradu. 25 On skupi ove majstore i majstore 
drugih ovakovih stvari i reče: »Ljudi, vi znate, da od ovoga 
posla imamo mi zaradu. 26 A vidite i čujete, da nesamo u Efezu, 
nego gotovo po svoj Aziji taj Pavao nagovara i odvraća mnogi 
narod, govoreći: To nijesu bogovi, što se prave rukama. 27 1 
nesamo što će ta nesreća doći na naš zanat da ne prolazi, nego 
se ne će mariti ni za hram velike božice Dijane, i propadat 
će veličanstvo one, koju poštuje sva Azija i svijet.« 

28 Kad oni ovo čuše, napuniše se gnjeva i stadoše vikati: 
»Velika je Dijana Efeška!« 29 1 sav se grad napuni pobune, i 
navalivši jednodušno na kazalište uhvatiše Gaja i Aristarha, 
Macedonce, Pavlove drugove. 30 A kad je Pavao htio da ide 
među narod, ne dadoše mu učenici. 31 A neki i od azijskih 
poglavara, koji su mu bili prijatelji, poslaše k njemu moleći 
ga, da ne ide u kazalište. 32 A jedni su vikali jedno, a drugi 
drugo; jer je bila skupština smetena, i najviše ih nije znalo, 
zašto su se skupili. 33 A jedni iz mnoštva izvukoše Aleksandra, 
kad su ga Židovi gurali naprijed. A Aleksandar, mahnuvši 
rukom, htjede da progovori narodu radi obrane. 34 Ali kad ga 
upoznaše, da je Židov, povikaše svi u glas i vikali su oko dva 

sata: »Velika je Dijana Efešlta!« 35 A gradski tajnik, utišavši 
narod, reče: »Ljudi Efežani! Tko je taj čovjek, koji ne zna, 
da grad Efez časti veliku Dijanu i njezin kip, što je pao s neba?"' 
36 Kad dakle to ne može nitko proreci, valja da budete .mirni 
i da ništa ne činite nepromišljeno. 37 Jer dovedoste ove ljude, 
koji niti su pokrali hram, niti hule na vašu božicu. 38 Demetrije 

1 umjetnici, koji su s njim, ako imaju kakvu tužbu proti kome, 
imaju sudove i imaju namjesnike, pa neka tuže jedan drugoga! 

39 Ako li što drugo tražite, neka se riješi na zakonitoj skupštini! 

40 Jer prijeti opasnost, da budemo tuženi za današnju bunu, a 
nema nikakva razloga, kojim bismo se mogli opravdati za ovu 
pobunu.« I kad reče ovo, raspusti skupštinu. 

PUT U MACEDONIJU I GRČKU. POVRATAK PREKO 
TROADE. JEDNO USKRIŠENJE OD MRTVIH. RASTANAK 
SA STARJEŠINAMA U EFEZU 

on *A pošto se stišala buna, dozva Pavao učenike i opo- 
menuvši ih oprosti se, i zaputi, da ide u Macedoniju. 

2 I kad je prošao one krajeve i opominjao ih mnogim riječima, 
dođe u Grčku. 3 Proboravio je tamo tri mjeseca. Kad je htio 
da otplovi u Siriju, stadoše mu Židovi raditi o glavi, te namisli 
da se vrati preko Macedonije. 4 A pratio ga je Sopater Pirov iz 
Bereje, Aristarh, i Sekund iz Soluna, i Gajo iz Derbe, i Timotej, 
i Tihik, i Trofim iz Azije. 5 Ovi otidoše naprijed i čekali su 
nas u Troadi. 8 A mi otplovismo poslije dana beskvasnih 
kruhova iz Filip! i dođosmo k njima u Troadu za pet dana, 
i ondje ostadosmo sedam dana. 

7 A u prvi dan sedmice, kad se sabrasmo da lomimo kruh, 
govorio im je Pavao, jer je htio sutradan da otputuje, i pro¬ 
duljio je govor do ponoći. 8 1 bile su mnoge svjetiljke u gornjoj 
sobi, gdje smo se bili sabrali. 9 A sjedio je na prozoru jedan 
mladić po imenu Eutih, nadvladan od tvrdoga sna; i kad je 
Pavao govorio dugo, nagnu se u snu i pade dolje s trećega 
kata, i digoše ga mrtva. 10 A Pavao sišavši pade na nj, i zagrlivši 
ga, reče: »Ne uznemirujte se, jer je njegova duša u njemu!« 
11 Onda uzađe, i prelomivši kruh okusi, i govorio je još dugo 
sve cio zore, i onda je otputovao. 12 A mladića dovedoše živa, 
i utješiše se ne malo. •> 

13 A mi ušavši u lađu otplovismo u Asos, da odanle uzmemo 
Pavla, jer je bio tako odredio, hoteći sam da ide kopnom. 

14 1 kad se sastade s nama u Asosu, uzesmo ga i dođosmo u 
Mitilenu. 15 I odanle otplovivši dođosmo sutradan prema Hiosu, 
a drugi dan pristadosmo u Samosu i sutradan dođosmo u Milet, 
13 jer je bio Pavao odlučio, da prođemo mimo Efeza, da se ne 
bi zadržao u Aziji; jer je htio, ako mu bude moguće, da bude 
na Duhove u Jeruzalemu. 17 A iz Mileta posla u Efez i dozva 
starješine općine. 18 1 kad dođoše k njemu, [i kad su bili skupa,] 
reče im: »Vi znate, od prvoga dana, kad dođoh u Aziju, kako 
sam bio s vama jednako, 19 služeći Gospodinu sa svom poni r 
znosti i sa suzama i kušnjama, koje me snadjoše od židovskih 
zasjeda; 20 kako nijesam ništa propustio kazati, što je korisno, 
nego sam javno i po kućama učio, 21 zaklinjući Židove i nezna- 
boŠce, da se obrate k Bogu i vjeruju u Gospodina našeg Isusa 
Krista. 22 1 sada evo sili me duh da idem u Jeruzalem, ne 
znajući što će mi se u njemu dogoditi, 23 osim da mi Duh 
Sveti po svim gradovima svjedoči, da me u Jeruzalemu čekaju 
okovi i nevolje. 24 Ali ja [svega se toga ne bojim i] ne marim 
za svoj život, samo da svršim svoju trku i službu, koju primih 
od Gospodina Isusa, da posvjedočim evanđelje Božje milosti. 
25 1 evo sad znam, da više ne ćete vidjeti mojega lica vi svi, 
među koje sam prolazio propovijedajući kraljevstvo [Božje], 
26 Zato vam svjedočim na današnji dan, da sam čist od krvi 
sviju; 27 jer nijesam propustio da vam javim svu Božju odluku. 
!8 Pazite na sebe i na sve stado, u kojem vas Duh Sveti postavi 
predstojnicima, da upravljate Božjom Crkvom, koju je stekao 
svojom krvlju. 29 Ja znam, da će poslije moga odlaska ući među 
vas grabežljivi vuci, koji ne će štedjeti stada. 30 1 između vas 
samih ustat će ljudi, koji će govoriti izvrnutu nauku, da povuku 
učenike za sobom. 31 Zato bdijte sjećajući se, da tri godine noć 
i dan nijesam prestajao sa suzama opominjati svakoga od vas. 
32 1 sad vas preporučujem Gospodinu i riječi njegove milosti, 
koji može nazidati i dati baštinu među svima posvećenima. 
33 Srebra i zlata ili ruha nijesam poželio ni od koga. 34 Sami 
znate, što je trebalo meni i onima, koji su bili sa mnom, da su 
priskrbile ove ruke. 35 Sve varu pokazah, da se tako valja 
truditi i zauzimati za nemoćne i sjećati se riječi Gospodina 
Isusa, jer on reče: »Mnogo je blaženije davati negoli primati.« 

30 1 kad je ovo rekao, kleče na koljena i pomoli se sa svima 
njima. 37 A svi udariše u velik plač; i pali su oko Pavlova 
vrata i cjelivali ga, 38 žalosni najviše za riječ, koju reče, da više 
ne će vidjeti njegova lica. I otpratiše ga do na brod. 

POVRATAK U JERUZALEM. KOD JAKOVA U JERUZA¬ 
LEMU. PAVAO U HRAMU UHVAĆEN I U RIMSKU 
VOJARNU ODVEDEN 

1 1 kad bi, te otplovismo otrgnuvši se od njih, idući 
^ pravo dođosmo u Kos, i drugi dan u Rodos, i odanle u 
Pataru. 2 1 našavši brod, što polazi u Feniciju, uđosmo i otplo¬ 
vismo. 3 A kad nam se ukaza Cipar, ostavismo ga nalijevo, i 
plovili smo u Siriju, i dođosmo u Tir, jer je ondje valjalo da 
se istovari lađa. 4 1 našavši učenike ostadosmo ondje sedam 
dana; a oni su Pavlu govorili Duhom, da fie ide gore u Jeru¬ 
zalem. 5 1 kad se navršiše dani, izađosmo i krenusmo na put, 
a pratili su nas svi sa ženama i djecom do iza grada; i klek- 
nuvši na obali pomolismo se. 6 I oprostivši se jedni s drugima 
uđosmo u lađu, a oni se vratiše svojim kućama. 7 I mi svršismo 
plovljenje i dođosmo od Tira u Ptolomaidu, i pozdravivši se 
s braćom ostadosmo kod njih jedan dan. 

8 A sutradan otputovasmo i dođosmo u Cezareju. I ušavši 
u kuću Filipa evanđelista, koji je bio jedan od sedmorice, 
ostadosmo u njega.* 9 On je imao četiri kćeri djevice, koje su 
proricale. 10 Kad smo boravili ondje nekoliko dana, dođe iz 
Judeje prorok, po imenu Agab. 11 I došavši k nama uze Pavlov 
pojas, sveza sebi noge i ruke i reče: »Ovo govori Duh Sveti: 
Čovjeka, čiji je ovo pojas, ovako će svezati Židovi u Jeruza¬ 
lemu i predat će ga u ruke neznabošcima.« 12 1 kad čusmo 
ovo, zamolismo ga mi i oni, koji su bili iz onoga mjesta, da 
ne ide gore u Jeruzalem. 13 A Pavao odgovori: »Sto činite, te 
plačete i cijepate moje srce? Jer ja sam pripravan za ime Go¬ 
spodina Isusa nesamo biti svezan, nego i umrijeti u Jeruzalemu.« 
14 A kad ga ne mogosmo nagovoriti, primirismo se rekavši: 
»Neka bude volja Gospodnja!« 

15 A poslije tih dana spremismo se i pođosmo gore u Jeru¬ 
zalem. 16 A pođoše s nama i neki učenici iz Cezareje vodeći 
nas nekomu Mnasonu iz Cipra, starome učeniku, da budemo 
njegovi gosti. 17 I kad dođosmo u Jeruzalem, primiše nas braća 
radosno. 18 A sutradan otide Pavao s nama k Jakovu, i sabraše 
se sve starješine.* 19 I kad ih pozdravi, stade im redom kazivati, 
što učini Bog među neznabošcima po njegovoj službi. 20 A oni 
čuvši slavili su Boga i rekoše: »Vidiš, brate koliko je tisuća 
Židova, koji vjerovaše, i svi revnuju za zakon. 21 A doznali su 
za tebe, da ti Židove, koji su među neznabošcima, učiš odmet- 


nuću od Mojsija kazujući, da im ne treba obrezivati svoje 
djece niti držati običaje. 22 Što ćemo dakle sada? Svakako [će 
se narod sabrati, jer] će čuti, da si došao. 23 Učini dakle ovo, 
što ti kažemo: U nas imaju četiri čovjeka, koji su se zavjetovali. 
24 Ove uzmi i očisti se s njima, i potroši na njih, neka ostrigu 
glavu,, i svi će doznati, da ono, što su čuli za tebe, ništa nije, 
nego da i sam živiš po zakonu i da ga držiš. 25 A za nezna- 
bošce, koji vjerovaše, mi poslasrno presudivši, da se čuvaju od 
idolskih žrtava, i od krvi, i od udavljenoga, i od bluda.« 
26 Tada Pavao uze ljude, i sutradan očistivši se s njima uđe u 
hram i najavi, kako izvršuje dane očišćenja, dok se ne prinese 
žrtva za svakoga od njih.* 

27 Kad je bilo sedam dana pri kraju, vidješe ga u hramu 
oni Židovi, što su bili iz Azije, i pobuniše sav narod, i metnuše 
na nj ruke 28 vičući: »Ljudi Izraelci, pomagajte! Ovo je čovjek, 
koji proti narodu i zakonu i ovomu mjestu uči sve svuda; pa 
još i neznabošce uvede u hram i opogani ovo sveto mjesto.« 
29 Jer su bili vidjeli s njim u gradu Trofima iz Efeza i mislili 
su, da ga je Pavao uveo u hram. 30 I uzbuni se sav grad, i strča 
se narod. I uhvatiše Pavla i stadoše ga vući napolje iz hrama. 
I odmah se zatvoriše vrata. 

31 A kad su htjeli da ga ubiju, dođe glas k zapovjedniku čete, 
da je pobunjen sav Jeruzalem. 32 A on odmah uze vojnike i 
satnike i dotrča dolje k njima. A oni vidjevši zapovjednika i 
vojnike prestadoše tući Pavla. 33 Tada zapovjednik pristupi, 
uze ga i zapovjedi, da ga okuju u dvoje okove; zatim je ispi¬ 
tivao, tko je i što je učinio. 34 A jedni su vikali u narodu 
jedno, a drugi drugo. I kad nije mogao od buke ništa sigurno 
da sazna, zapovjedi da ga odvedu u vojarnu. 35 I kad dođe do 
stuba, moradoše ga vojnici nositi radi sile naroda. 30 Jer je za 
njim išlo mnoštvo naroda vičući: »Dolje s njim!« 

87 1 kad je Pavao bio uveden u vojarnu, reže zapovjedniku: 
»Smijem li ti ja jednu reći?« A on reče: »Zar umiješ grčki? 
38 Nijesi li ti Egipćanin, koji si prije ovih dana podigao bunu 
i izveo u pustinju četiri tisuće hajduka?« 39 A Pavao reče: »Ja 
sam čovjek Židov iz Tarza, građanin znamenitoga grada u 
Ciliciji. Molim te, dopusti mi, da progovorim narodu!« 40 A 
kad mu dopusti, stade Pavao na stubama, mahnu rukom na 
narod, i kad nastade velika tišina, progovori hebrejskim jezi¬ 
kom i reče: 

GOVOR SV. PAVLA. NJEGOVE BLIŽNJE POSLJEDICE 

1 »Ljudi, brado i oci, čujte, što ću vam sad reći u svoju 

obranu!« 2 A kad čuše, da im govori hebrejskim jezikom, 
nastade još veća tišina. I on reče: 3 »Ja sam čovjek Židov, 
rođen u Tarzu u Ciliciji, a odgojen u ovome gradu, kod Ga- 
malijelovih nogu, strogo poučen u zakonu naših otaca, revnitelj 
Božji, kao što ste vi svi danas. 4 Ja sam ovaj put gonio do 
smrti, vežući i predajući u tamnice i muževe i žene; 5 kao što 
mi svjedoči i veliki svećenik i sve starješine, od kojih sam 
primio i poslanice na braću, kad sam pošao u Damask, da do¬ 
vedem odanle svezane u Jeruzalem, da se kazne. 6 A kad sam 
išao i približio se Damasku, dogodi mi se oko podne, da me 
ujedamput obasja velika svjetlost s neba. 7 1 padoh na zemlju 
i začuh glas, koji mi je govorio: Savle, Savle, zašto me pro¬ 
goniš? 8 A ja odgovorih: Tko si, Gospodine? I reče mi: Ja sam 
Isus Nazarejin, koga ti progoniš. 8 1 koji su bili sa mnom, vi¬ 
dješe doduše svjetlost, ali ne čuše glas onoga, koji mi je govorio. 
10 1 rekoh: Što da činim, Gospodine? A Gospodin mi reče: 
Ustani i idi u Damask i ondje će ti se kazati za sve, što ti 
valja činiti. 11 1 kad obnevidjeh od sjaja one svjetlosti, povedoše 
me za ruku pratioci, i dođoh u Damask. 18 A neki Ananija, 
čovjek, koji se vjerno držao zakona, za koga su svjedočili svi 
Židovi, što ondje stanuju, 13 dođe k meni i stade i reče mi: 
Savle brate, progledaj! I ja u taj čas pogledah na nj. 14 A on 
reče: Bog naših otaca izabra te, da upoznaš njegovu volju i da 
vidiš Pravednika i da čuješ glas iz njegovih usta: 15 Da mu 
budeš svjedok pred svim ljudima za ono, što si vidio i čuo. 
18 Što još oklijevaš? Ustani i krsti se i operi se od svojih grijeha 
prizvavši njegovo ime! 17 A dogodi se, kad sam se vratio u 
Jeruzalem i molio se u hramu, da se zanesoh, 18 i vidjeh ga, 
gdje mi govori: Pohiti i izađi brzo iz Jeruzalema, jer ne će 
primiti tvoga svjedočanstva za mene! 19 1 ja rekoh: Gospodine, 
sami znadu, da sam ja zatvarao u tamnicu i tukao po sinago¬ 
gama one, koji vjeruju u tebe. 20 1 kad se je prolijevala krv 
Stjepana, tvojega svjedoka, bio sam i ja ondje, i pristajao sam, 
i čuvao sam haljine onih, koji su ga ubijali. 21 1 reče mi: Idi, 
jer ću te daleko poslati među neznabošce.« 

22 A oni su ga slušali do ove riječi, ali sad podigoše svoj 
glas govoreći: »Uzmi sa zemlje takova, jer ne smije da živi!« 
23 1 kad su oni vikali i zbacivali svoje haljine i bacali prah u 

zrak,* 24 naloži zapovjednik, da j»a uvedu u vojarnu i da ga 
bičevanjem ispitaju, da dozna, zašto su tako vikali na nj. 25 1 
kad ga pritegoše konopima, reče Pavao satniku, koji je stajao 
uz njega: »Smijete li bičevati čovjeka Rimljanina, a da nije 
osuđen?«* 28 Čuvši to satnik pristupi k zapovjedniku i javi mu: 
»Što hoćeš da učiniš? Ovaj je čovjek rimski građanin! 27 A za¬ 
povjednik pristupivši reče mu: »Kaži mi, jesi li ti Rimljanin?« 
A on reče: »Da«. 26 1 zapovjednik odvrati: »Ja sam za veliku 
svotu stekao to građanstvo.« A Pavao reče: »Ja ga imam već 
od rođenja.« 29 Onda odstupiše odmah od njega oni, koji su ga 
trebali mučiti. A zapovjednik se uplašio, kad je doznao, da je 
Rimljanin, i što ga je bio svezao. 38 A sutradan hoteći doznati 
istinu, zašto ga tuže Židovi, pusti ga iz okova i zapovjedi, da 
dođu svećenički glavari i sve visoko vijeće. Tada dovede Pavla 
i postavi ga pred njih. 

PAVAO PRED VISOKIM VIJEĆEM. UROTA PROTI 
NJEGOVU ŽIVOTU. PAVAO ODVEDEN U CEZAREJU 

1 A Pavao pogledavši na visoko vijeće reče: »Ljudi braćo, 

ja sam sa svom dobrom savjesti živio pred Bogom sve do 
današnjega dana.« 2 A veliki svećenik Ananija zapovjedi onima, 
što su stajali kod njega, da ga udare po ustima.* 3 Tada mu 
reče Pavao: »Udarit će tebe Bog, ziđe obijeljeni! I ti sjediš, 
te mi sudiš po zakonu, a proti zakonu zapovijedaš, da me 
biju?«* 4 A oni, što su stajali ondje, rekoše: »Što, ti grdiš velikog 
svećenika Božjega?« 5 A Pavao reče: Nijesam znao braćo, da je 
veliki svećenik. Jer je pisano: Ne grdi poglavara svojega na¬ 
roda!« 8 A znajući Pavao, da ie jedan dio saduceja, a drugi 
farizeja, povika u visokom vijeću: »Ljudi braćo, ja sam farizej, 
sin farizeja; poradi nade i uskrsnuća od mrtvih doveden sam 
na sud.« 7 1 kad on ovo reče, nastade rasprava među farizejima 
i sađucejima, i razdijeli se mnoštvo. 8 Jer saduceji govore, da 
nema uskrsnuća, ni anđela, ni duha, a farizeji priznaju oboje. 
9 1 nastade velika vika. I ustadoše neki književnici od farizejske 
strane te su se prepirali govoreći: »Ništa zlo ne nalazimo na 
ovome čovjeku. Što, ako mu je govorio duh ili anđeo?« 18 1 kad 
nastade velika rasprava, poboja se zapovjednik, da Pavla ne 
rastrgaju, i zapovjedi, da siđu vojnici i da ga otmu između 
njih i da ga odvedu u vojarnu. 

11 Slijedeće noći stade Gospodin pred njega i reče: »Budi 

hrabar! Kao što si svjedočio za mene u Jeruzalemu, tako ti 
valja i u Rimu svjedočiti.« 

12 A kad osvane dan, sabraše se neki od Židova i zakleše se 
govoreći, da ne će ni jesti ni piti, dok ne ubiju Pavla. 13 A bilo 
ih je više od četrdeset, koji se ovako zakleše. 14 1 oni pristupiše 
svećeničkim glavarima i starješinama i rekoše: »Sveto se zakle- 
smo, da ne ćemo ništa okusiti, dok ne ubijemo Pavla. 15 Sad 
dakle vi s visokim vijećem javite zapovjedniku, da ga dovede 
k vama, kao da biste htjeli doznati bolje za njega, a mi smo 
spremni da ga ubijemo, prije nego se on približi.« 

16 A sin Pavlove sestre čuvši za zasjedu dođe i uđe u vojarnu 
i javi Pavlu. 17 A Pavao dozva k sebi jednoga od satnika i reče: 
»Ovoga mladića odvedi k zapovjedniku, jer želi nešto da mu 
javi!« 18 I on ga uze i dovede k zapuvjedniku i reče: »Sužanj 
Pavao dozva me i zamoli, da dovedem k tebi ovoga mladića, 
koji ti nešto želi kazati.« 19 A zapovjednik uzevši ga za ruku 
i otišavši nasamo upita ga: »Što mi imaš javiti?« 20 A on reče: 
»Židovi se dogovoriše, da te zamole, da sutra dovedeš Pavla u 
visoko vijeće, kao da bi htjeli bolje ispitati za njega; 21 ali ih ti 
nemoj poslušati, jer ga čeka u zasjedi više od četrdeset njihovih 
ljudi, koji su se zakleli, da ne će ni jesti ni piti, dok ga ne 
ubiju. I sad su spremni i čekaju tvoje obećanje.« 22 Tada zapo¬ 
vjednik otpusti mladića zapovjedivši: »Ne kazuj nikomu, da si 
mi ovo javio!« 23 1 dozvavši dvojicu od satnika reče: »Pripra¬ 
vite dvjesta vojnika, da idu do Cezareje, i sedamdeset ko¬ 
njanika i dvjesta strijelaca, potrećoj uni noći; 24 i priredite konje, 
da posade Pavla i da ga zdrava doprate do namjesnika Feliksa.« 

25 1 napisa poslanicu ovog sadržaja: 26 »Klaudije Lizija po¬ 
zdravlja čestitog namjesnika Feliksa. 27 Čovjeka ovoga uhvatiše 
Židovi i htjedoše da ga ubiju; a ja dođoh s vojnicima i oteh ga 
doznavši, da je Rimljanin. 28 I želeći doznati uzrok, za koji ga 
krive, dovedoh ga u njihovo visoko vijeće. 29 1 nađoh, da ga 
tuže za pitanja njihova zakona, a da nema nikakve krivnje, 
koja zaslužuje smrt ili okove. 30 A kad mi dojaviše, da se sprema 
zasjeda proti njemu, poslah ga k tebi zapovjedivši i tužiteljima, 
da pred tobom kažu što imaju proti njemu. Da si zdravo!« 

31 A vojnici onda, kao što im se zapovjedilo, uzeše Pavla i 
odvedoše ga noću u Antipatridu.* 32 1 sutradan ostavivši ko¬ 
njanike, da idu dalje s njim, vratiše se u vojarnu. 33 I oni došavši 
u Cezareju, predadoše poslanicu namjesniku i izvedoše Pavla 
pred njega. 34 A kad je ovaj pročitao, zapita, iz koje je pokra¬ 

jine, i doznavši, da je iz Cilicije, 35 reče: »Saslušat ću te, kad 
dođu tvoji tužitelji.« I zapovjedi, da ga čuvaju u Herodovu 
dvoru.* 

PAVAO PRED FELIKSOM. DVOGODIŠNJE SUŽANJSTVO 
U CEZAREJI 

1 A poslije jpet dana siđe veliki svećenik Ananija s neko- 
" liko Starješina i s nekim govornikom Tertulom, koji 
izađoše pred namjesnika proti Pavlu. 

2 1 kad njega đozvaše, poče Tertul tužiti ga govoreći: »Što 
živimo pod tobom u velikom miru, i što se je tvojom bri- 
žljivosti mnogo toga popravilo u ovom narodu, 3 uvijek i svuda, 
čestiti Felikse, primamo sa svakom zahvalnosti. 4 Ali da ti dulje 
ne dosađujem, molim, da nas ukratko poslušaš sa svojom 
blagosti. 5 Nađosmo ovoga čovjeka da je kuga, i podiže bune 
proti svim Židovima po svemu svijetu, i da je kolovođa naza- 
rejskoj sljedbi. 6 On je pokušao i hram oskvrnuti, a mi ga u- 
hvatismo, [i htjedosmo mu suditi po svome zakonu. 7 Ali dođe 
zapovjednik Lizija i ote ga iz naših ruku na veliku silu. 8 i 
zapovjedi, da njegovi tužitelji dođu k tebi], a od njega možeš 
sam ispitati i doznati za sve ovo, za što ga mi tužimo.« 8 A i 
Židovi se složiše govoreći, da je ovo tako. 

10 A Pavao odgovori, kad mu namjesnik dade znak da 
govori: »Znam, da si već od mnogo godina sudac ovome narodu. 
Zato ću se mirne duše braniti. 11 Ti možeš doznati, da nema 
više od dvanaest dana, kako uzađoh u Jeruzalem, da se poklo¬ 
nim Bogu. 12 I niti me u hramu nađoše da s kim raspravljam 
ili bunu da činim u narodu, ni u sinagogama, ni u gradu, 13 niti 
mogu tebi dokazati, za što me sad tuže. 14 A ovo ti priznajem: 
Ja služim Bogu svojih otaca po nauci, koju oni nazivaju sljed¬ 
bom. Ja vjerujem sve, što je pisano u zakonu i u prorocima. 
15 Ja imam nadu u Boga, koju i oni sami očekuju, da će biti 
uskrsnuće pravednih i nepravednih. 16 Zato se ja trudim da imam 
čistu savjest svagda pred Bogom i pred ljudima. 17 Poslije više 
godina dođoh da donesem milostinju svome narodu te prinose 
i zavjete. 18 U tome me nađoše, gdje sam vršio zavjet u hramu, 
bez strke naroda i bez buke. 18 A bili su ondje neki Židovi iz 
Azije, koji bi trebali da dođu preda te i da tuže, ako imaju 
što proti meni. 20 Ili ovi sami neka kažu, kakvu su krivnju 
našli na meni, kad sam stajao pred visokim vijećem, 21 osim 

ovoga jednoga glasa, kojim povikah stojeći među njima: Poradi 
uskrsnuća mrtvih vi mi danas sudite.« 

22 A Feliks odgodi njihovu parnicu, jer je znao vrlo dobro 
za ovu nauku, i reče: »Kad dođe zapovjednik Lizija, izvidjet ću 
valu stvar.« 23 A satniku zapovjedi, da ga čuva u lakom zatvoru 
i da nikome od njegovih ne brani da ga poslužuju. 24 A poslije 
nekoliko dana dođe Feliks s Druzilom, svojom ženom, koja je 
bila Židovka, i dozva Pavla, i slušao ga je o vjeri u Krista 
Isusa.* 25 A kad je raspravljao o pravdi i o čistoći i o budućem 
sudu, uplaši se Feliks i odgovori: »Idi za sad, kad imadnem 
vremena, dozvat ću te.« 26 A usto se je i nadao, da će mu 
Pavao dati novaca, zato ga je češće dozivao i s njim se raz¬ 
govarao. 

27 A kad se navršile dvije godine, izmijeni Feliksa Porcije 
Fešto. A Feliks hoteći ugoditi Židovima, ostavi Pavla u su- 
žanjstvu. 

PAVAO PRIZI/A NA CARA. 

KRAH AGRIP4 U CEZAREJI 

1 Kad dakle dođe Fešto u pokrajinu, poslije tri dana 

" uzađe iz Cezareje u Jeruzalem. 1 2 Onda glavari svećenički 
i židovski prvaci pristupile k njemu i podigoše tužbu proti 

Pavlu i zamoliše ga, 3 da im učini uslugu te da ga posije u 

Jeruzalem. A na putu su ga htjeli napasti i ubiti. 4 Fešto od¬ 
vrati, da Pavao ostaje u tamnici u Cezareji, a on da će naskoro 
otići. 5 6 »Onda mogu«, reče, »ovlašteni od vas poći sa mnom i 

tužiti ga, ako je taj čovjek što kriv.« 

6 Pošto je proboravio među njima ne više od osam ili deset 

dana, siđe u Cezareju. Sutradan sjede na sudačku stolicu i 

zapovjedi, da dovedu Pavla. 7 A kad ga dovedoše, stadoše oko 

njega Židovi, koji su bili došli iz Jeruzalema, i iznosili su mnoge 

i teške tužbe, kojih nijesu mogli dokazati. 8 Pavao se je branio: 

»Niti sam što skrivio proti židovskomu zakonu, niti proti 

hramu, niti proti caru.« 9 A Fešto, hoteći ugoditi Židovima, 

upita Pavla: »Hoćeš li da ideš gore u Jeruzalem, i ondje da ti 

preda mnom za to sude?« 10 A Pavao reče: »Ja stojim na 

carevu sudu. Ovdje treba da mi se sudi. Židovima ništa nijesam 

skrivio, kao što ti najbolje znaš. 11 Ako li sam skrivio, ili 

učinio što, što zaslužuje smrt, ne marim umrijeti. Ako li ništa 

nema na meni, za što me ovi tuže, nitko me ne može njima 

predati. Prizivam na cara.«* 12 * Tada Fešto, posavjetovavši se sa 
savjetnicima, odgovori: »Na cara si prizvao, k caru ćeš poći.« 

13 A pošto prođe nekoliko dana, kralj Agripa i Bernika do¬ 
đoše u Cezareju da pozdrave Fešta.* 14 I kad su ondje boravili 
više dana, kaza Fešto kralju za Pavla govoreći: »Feliks je 
ostavio u tamnici nekoga čovjeka. 15 * * Kad sam bio u Jeruzalemu, 
izađoše preda me svećenički glavari i židovske starješine tražeći, 
da ga osudim. 18 Ja im odgovorih, da nije običaj u Rimljana, 
da se tko osudi, prije nego se optuženi ne suoči s tužiteljima i 
ne primi mjesto, da se brani od onoga, za što je okrivljen. 

17 Kad se dakle oni ovdje sastadoše, bez ikakva odgađanja sutra¬ 
dan sjedoh na sudačku stolicu i zapovjedih, da dovedu čovjeka. 

18 Ali tužitelji, koji su stajali oko njega, ne iznesoše nijedne 
krivnje za zla djela, koja sam ja naslućivao; 10 nego su se pre¬ 
pirali s njim o nekim pitanjima svoje vjere i o nekakvu Isusu, 
koji je umro, a Pavao je tvrdio, da živi. 20 Kako ja nijesam 
ništa razumio od te prepirke, rekoh, bi li htio ići u Jeruzalem, 

1 ondje da mu se sudi za ovo. 21 A kad Pavao prizva, da ga se 
čuva do Augustova suda, zapovjedio sam, da ga čuvaju, dok ga 
ne pošljem k caru.« 22 A Agripa reče Feštu: »I ja bih rado čuo 
toga čovjeka.« A on reče: »Sutra ćeš ga čuti.« 

23 I kad sutradan Agripa i Bernika dođoše s velikim sjajem i 
uđoše u sudnicu sa zapovjednicima i najuglednijim gradskim 
ljudima, dovedoše Pavla na Festovu zapovijed. 24 1 reče Fešto: 
»Kralju Agripa i vi svi prisutni! Vidite ovoga, poradi kojega 
je navaljivalo na mene sve mnoštvo Židova u Jeruzalemu i 
ovdje vičući, da ne smije dulje da živi. 25 A ja razabravši, da 
nije ništa učinio, što zaslužuju smrt, a i on sam prizva na 
Augusta, namislih da ga pošljem. 26 Samo ne znam, što da 
sigurno za njega pišem gospodinu. Zato ga i dovedoh pred 
vas, a osobito preda te, kralju Agripa, da bih, pošto bude 
ispitan, mogao nešto napisati. 27 Jer mi se čini bezrazložno 
poslati sužnja, a njegove krivnje ne naznačiti.« 

PAVLOV GOVOR PRED NAMJESNIKOM FEŠTOM I 
KRALJEM AGRIPOM. 

OBOjiCA UVIĐAJU NJEGOVU NEVINOST 

„ 4 A Agripa reče Pavlu: »Dopušta ti se, da govoriš za 
sebe.« Onda Pavao, pruživši ruku, stade se braniti: 

2 »Sretnim se smatram, kralju Agripa, što se danas mogu pred 

tobom braniti za što me tuže Židovi, 3 a najviše što znam, da ti 
poznaješ sve židovske običaje i prepiranja. Zato te molim, 
da me poslušaš strpljivo. 4 Moje dakle življenje od mladosti, 
što je isprva bilo među mojim narodom u Jeruzalemu, znadu 
svi Židovi. 5 Kako me znadu otprije, mogu, ako hoće, posvje¬ 
dočiti, da sam živio kao farizej po najstrožoj sljedbi naše vjere. 
6 1 sad stojim pred sudom poradi nade u obećanje, koje Bog 
obeća našim očima. 7 Nadajući se, da će on doći, služi naših 
dvanaest plemena jednako Bogu noć i dan. Za ovu nadu, kralju, 
optužen sam od Židova. 8 Što? Zar vi držite za nevjerojatno, 
da Bog oživlj'ava mrtve? 9 1 ja sam nekoć mislio, da mi valja 
mnoga zla činiti proti imenu Isusa Nazarejina. 10 To sam i 
činio u Jeruzalemu. I mnoge sam od svetih pozatvarao u tam¬ 
nice dobivši vlast od svećeničkih glavara, i odobravao sam, kad 
bi ih ubijali. 11 1 kaznio sam ih često po svim sinagogama, 
nagonio sam ih, da hule, i bjesneći preko svake mjere progonio 
sam ih sve do izvanjih gradova. 12 Kad sam u tom poslu išao 
u Damask s vlašću i dopuštenjem svećeničkih glavara, 13 vidjeh, 
kralju, na putu opodne svjetlost s neba veću od sunčanoga 
sjaja, koja obasja mene i one, što su bili zajedno sa mnom. 
14 I kad mi svi popadosmo na zemlju, čuo sam glas, gdje mi 
govori hebrejskim jezikom: Savle, Savle, zašto me progoniš? 
Teško ti je proti ostanu praćati se. 15 A ja rekoh: Tko si ti, 
Gospodine? A Gospodin reče: Ja sam Isus, kojega ti progoniš. 
18 .Nego ustani i stani na noge, jer ti se zato javih, da te posta¬ 
vim slugom i svjedokom ovome, što si vidio, i onome, što ću ti 
objaviti. 17 Izbavljat ću te od naroda i od neznabožaca, kojima 
te sada šaljem, 18 da im otvoriš oči, da se obrate od tame k 
svjetlosti i od sotonine vlasti k Bogu, da prime oproštenje 
grijeha i baštinu među svetima po vjeri u mene. 19 Zato, kralju 
Agripa, nijesam bio nepokoran nebeskome viđenju, 20 nego sam 
propovijedao najprije onima, koji su u Damasku i u Jeruza¬ 
lemu, potom i po svoj židovskoj zemlji, i neznabošcima, da 
čine pokoru i da se obrate k Bogu čineći djela dostojna pokore, 

21 Zato me Židovi uhvatiše u hramu i htjedoše da me ubiju. 

22 Ali uz pomoć Božju stojim do dana današnjega i svjedočim 
i malom i velikom, ništa drugo ne kazujući, osim što su govo¬ 
rili proroci, da će se dogoditi, i Mojsije: 23 da će Mesija trpjeti, 
da će prvi od mrtvih uskrsnuti, da će navijestiti svjetlost narodu 
i neznabošcima.« 

24 Kad je on ovako govorio i obrazložio, reče Fešto velikim 


glasom: »Luduješ Pavle! Mnoge te knjige dovele do ludosti.« 
25 A Pavao reče: »Ne ludujem, čestiti Fešte, nego kazujem riječi 
istine i razboritosti. 26 Jer za ovo zna kralj, kojemu i govorim 
otvoreno, jer ne vjerujem, da mu je što od ovoga sakriveno; 
jer se ništa od ovoga nije događalo u kutu. 27 Vjeruješ li, kralju 
Agripa, prorocima? Znam, da vjeruješ.« 28 A Agripa će Pavlu: 
»Za malo,. pa me nagovori, da budem kršćanin.« 20 A Pavao 
reče: »Želim od Boga, i za malo i za mnogo, da bi nesamo ti, 
nego i svi, koji slušaju, postali danas takovi, kao što sam ja, 
osim ovih okova.« 

30 1 ustade kralj, i namjesnik, i Bernika, i koji su sjedili s 
njima. 31 1 otišavši razgovarali su se među sobom govoreći: 
»Ovaj čovjek nije učinio ništa, što zaslužuje smrt ili okove.« 
32 A Agripa reče Feštu: »Ovaj bi čovjek mogao biti pušten, 
da nije prizvao na cara.« 

I PUT U RIM. NA MORSKOJ PUČINI. BRODOLOM 

p- 1 1 ^kao što bi određeno, da otplovimo u Italiju, preda- 

. doše i Pavla i druge neke sužnje satniku, po imenu 

Juliju, od careve čete. 2 I kad uđosmo u adramitijski brod, koji 
je trebao ploviti u azijska mjesta, otisnusmo se; a s nama je bio 
Arista.rh, Macedonac iz Soluna. 3 I drugi dan dođosmo u Sidon. 
A Julije je postupao blago s Pavlom i dopustio, da ide k pri¬ 
jateljima, i da se brinu za njega. 4 1 kad se odvezosmo odanle, 
plovismo ispod Cipra, jer su vjetrovi bili protivni. 5 1 preplo¬ 
vivši Cilicijsku i Pamfilijsku pučinu dođosmo u Miru Licijsku. 
8 1 ondje našavši satnik aleksandrijsku lađu što plovi u Italiju, 
premjesti nas u nju. 7 1 plovivši mnogo dana sporo i jedva 
došavši prema Knidu, jer nas je priječio vjetar, doplovismo 
| pod. Kretu kod Salmone. 8 1 mučno ploveći uz obalu dođosmo 
na jedno mjesto, koje se zove Dobra pristaništa, kod kojega 
je bio blizu grad Laseja. 

0 A pošto prođe mnogo vremena, i kad već plovidba nije 
bila bez straha, jer je i post već bio prošao, opominjao ih je 
( Pavao* 10 govoreći im: »Ljudi, vidim, da će plovidba biti s 
mukom i mnogom štetom nesamo tovara i lađe, nego i naših 
duša.« 11 Ali satnik povjerova većma kormilaru i gospodaru 
broda, negoli Pavlovim riječima. 12 A kako luka nije bila 
, zgodna za zimovanje, većina ih je svjetovala, da otplove odanle, 
ne bi li kako mogli doći do Fenike, Kretske luke, što gleda 

k jugoistoku i k sjeverozapadu, i ondje prezimiti. 13 I kad dunu 
jug, mislili su, da mogu sigurno izvesti svoju namjeru, i dig- 
nuvši sidra plovili su duž Krete. 

14 Ali ne zadugo po tom udari na nju buran vjetar, što se 
zove sjeveroistočnjak. 15 Kad zahvati lađu, koja se nije mogla 
opirati vjetru, predadosmo je valovima, i oni nas ponesoše. 

10 Prolazeći pokraj jednoga otoka, što se zove Kauda, jedva 
mogosmo uhvatiti čamac. 17 1 izvukavši ga upotrebiše pomagala 
i privezaše ga za lađu; a bojeći se, da ne udare na Sirtu, spustiše 
jedra, i tako se je plovilo dalje. 18 A jer nas je bacala silna bura, 
sutradan stadoše izbacivati tovare. 19 I treći dan svojim rukama 
izbaciše brodsku opremu. 20 A kad se ni sunce ni zvijezde za 
mnogo dana ne pokazaše, i bura svejednako navaljivala, bila 
nam je propala sva nada, da ćemo se spasiti. 21 1 kad se zadugo 
nije jelo, onda Pavao stade među njih i reče: »Ljudi, trebalo 
je poslušati mene i ne otiskivati se od Krete; tada ne biste 
imali ove muke i štete. 22 A sad vas opominjem: budite dobre f 

volje, jer nijedna duša od vas ne će propasti osim lađe. 23 Jer 
ove noći stade preda me anđeo Boga, čiji jesam i kome služim, 

24 govoreći: Ne boj se, Pavle! Valja ti doći pred cara. I evo ti 
darova Bog sve, koji plove s tobom. 25 Zato, ljudi, budite dobre 
volje, jer vjerujem Bogu, da će tako biti, kao što mi je rečeno. 

26 Ali nam valja udariti na jedan otok.« 

27 A kad bi četrnaesta noć, i mi o ponoći plovismo po 
Adriji, pomisliše mornari, da se primiču nekakvoj zemlji.* 28 1 
bacivši olovnicu nađoše dvadeset hvati dubine; i prošavši malo 
nađoše petnaest hvati.* 29 I bojeći se, da ne udarimo na grebene, 
baciše s krme četiri sidra, pa su željeli, da svane. 30 Ali kad su 
mornari gledali da pobjegnu iz lađe, i kad spustiše čamac u 
more izgovarajući se, kao da hoće s prove spustiti sidra, 31 reče 
Pavao satniku i vojnicima: »Ako ovi ne ostanu u lađi, vi se ne 
možete spasiti.« 32 Tada vojnici presjekoše uža na čamcu i spu¬ 
stiše ga, te pade u more. 

33 I kad stade svitati, molio je Pavao sve da jedu, govoreći: 
»Četrnaesti je dan danas, kako Čekate i bez jela provodite ništa 
ne okusivši. 34 Zato vas molim, da jedete, jer je to za vaše i 
zdravlje. A nijednome od vas dlaka s glave ne će pasti.« 35 1 
rekavši ovo uze kruh, i dade hvalu Bogu pred svima, i prelo¬ 
mivši stade jesti. 30 Onda se svi ohrabriše i stadoše jesti. 37 A 
bilo nas je u lađi svega dvjesta i sedamdeset i šest duša. 38 1 na- 
sitivši se jela, oblakšaše lađu izbacivši pšenicu u more. 


39 A kad bi dan, nijesu poznavali zemlje, ali ugledaše ne¬ 
kakav zaliv s obalom, u koji odlučiše, ako bude moguće, da 
zatjeraju. brod. 40 I podigavši sidra plovili su morem, i odrije¬ 
šivši uža na krmama, i raširivši prednje jedro prema vjetru, 
plovili su prema obali. 41 A kad dođosmo kao na jedan jezik, 
gdje se more kao razdjeljuje, nasuka se lađa; i prednji kraj, 
što se nasuka, ostade tvrd i nepomičan, a krma se razbijala od 
sile mora. 42 A vojnici su namjeravali da poubijaju sužnje, da 
koji ne ispliva i ne uteče. 43 Ali satnik hoteći da spasi Pavla 
zabrani njihovu namjeru i zapovjedi onima, koji znadu plivati, 
da poskaČu najprije u vodu i da izađu na zemlju; 44 A ostali 
jedni na daskama, a jedni na čemu od lađe. I tako izađoše svi 
živi na zemlju. 

ČUDO NA OTOKU. PAVAO U RIMU 

1 Kad se izbavismo, tada doznasmo, da se otok zove 

Melita.* 2 A barbari su se ponijeli prema nama vanredno 
čovječno. Jer naložiše oganj i primiše nas sve poradi dažda, što 
se je oborio, i poradi zime. 3 A kad Pavao skupi svežanj granja 
i naloži na oganj, izađe zmija od vrućine i ujede ga za ruku. 
4 I kad vidješe barbari zmiju, gdje visi o njegovoj ruci, počeše 
govoriti jedan drugome: »Jamačno je ovaj čovjek krvnik, ko¬ 
jega, izbavljena od mora, pravda ne ostavi da živi.« 5 A on 
otrese zmiju u oganj, i ne bi mu ništa zlo. 6 A oni su čekali, 
da on oteče, ili ujedamput da padne mrtav. A kad su zadugo 
čekali i vidjeli, da mu ne bi ništa zlo, promijeniše se i rekoše, 
da je on bog. 

7 A u onoj okolini bilo je imanje poglavara otoka po imenu 
Publija, koji nas primi i pogosti ljubezno tri dana. 8 A dogodi 
se, da je otac Publijev ležao od groznice i od srdobolje. K 
njemu uđe Pavao, pomoli se, stavi ruke na njega i ozdravi ga. 
9 A kad se to dogodilo, dolazili su i drugi, koji su bili bolesni 
na otoku, i iscjeljivali se. 10 I počastili su nas mnogim častima, 
i kad smo odlazili, spremiše nam, što nam je trebalo. 

11 A poslije tri mjeseca otplovismo na Aleksandrijskoj lađi, 
koja je bila prezimila na otoku, a imala je kao znak Dioskure. 
12 1 doplovivši u Sirakuzu ostadosmo ondje tri dana. 13 A odanle 
otplovivši dođosmo u Regij; i poslije jednoga dana, kad dunu 
jug, dođosmo drugi dan u Puteole.* 14 Ondje nađosmo braću, 
i oni nas zamoliše, da ostanemo kod njih sedam dana. 

y I wko dođosmo u Rim. 15 1 odanle čuvši braća za nas iza- 
đoše nam ususret do Apijeva trga i Tri krčme. I kad ih vidje 
Pavao, dade hvalu Bogu i ohrabri se.* 16 A kad dođosmo u Rim, 
Pavlu bi dopušteno da živi napose u svom stanu s vojnikom, 
koji ga je čuvao. 17 A poslije tri dana sazva židovske prvake. 
I .kad se skupiše, uze im govoriti: »Ljudi braćo, ja nijesam 
ništa učinio proti narodu ili proti običajima naših otaca, a 
Jeruzalem me predade kao sužnja u ruke Rimljanima. 18 I kad 
su oni izvidjeli za mene, htjeli su da me puste, jer nije bilo na 
meni nikakve smrtne krivnje. 10 A kad se Židovi usprotiviše, 
bio sam prisiljen da prizovem na cara, ali ne kao da bih svoj 
narod imao što tužiti. 20 Radi toga uzroka zamolio sam vas, 
da vas vidim i da progovorim s vama; jer radi Izraelove nade 
okovan sam ovim lancem.« 21 A oni mu rekoše: »Mi niti smo 
primili pisma za te iz Judeje, niti je došao tko od braće, da 
javi ili da govori, što zlo za tebe. 22 Nego molimo da čujemo 
od tebe što misliš; jer nam je poznato za ovu sljedbu, da joj 
se protive svuda.« 

23 U određeni dan dođe ih k njemu jos više u stan. On im 
je razlagao. svjedočeći kraljevstvo Božje i uvjeravajući ih za 
Isusa iz Mojsijeva zakona i proroka od jutra do mraka. 24 I jedni 
su vjerovali, njegovim riječima, a drugi nijesu vjerovali. 25 1 
kako su bili. nesložni među sobom, stadoše se razilaziti, kad 
reče Pavao jednu riječ: »Dobro je kazao Duh Sveti preko 
proroka Izaije vašim očima 26 govoreći: Idi k tome naroda i 
reci: Slušat ćete, a ne ćete razumjeti; i gledat ćete, a ne ćete 
vidjeti. 27 Jer je otvrdnulo srce ovoga naroda, i ušima teško 
čuju, i svoje oči zatisnuše, da tako ne vide očima, i ušima ne 
čuju, i srcem ne razumiju i da se ne obrate, da ih ne ozdravim. 
~ 8 Neka vam je dakle na znanje, da je ovo Božje spasenje po¬ 
slano neznabošcima, i oni će čuti.« 

[ 29 1 kad on reče ovo, otidoše Židovi žestoko se prepirući 
među sobom.] 30 A on ostade pune dvije godine u svom naj- 
mljenom stanu i primao je sve, koji su mu dolazili, 31 propo¬ 
vijedajući Božje kraljevstvo i učeći o Gospodinu Isusu Kristu 
sa svom slobodom, bez zabrane. 


POSLANICE SV. PAVLA APOSTOLA 

I. APOSTOLOV ŽIVOT 

1. S v. Pavao rodio se je u T a r z u u Ciliciji od židov¬ 
skih roditelja iz Benjaminova plemena. Njegovi su roditelji 
imali rimsko građansko pravo (Dap. 9, 11; 21, 39; 22, 3; Rimlj. 
11, 1). U Djelima Apostolskim zove se Pavao isprva »Savao«, 
a onda »Pavao«, kako se i sam naziva u svojim poslanicama. 
Ovo ime »Pavao« isprva je, po tadanjem običaju, uzimao uz 
židovsko ime »Savao«. Kad je započeo svoje djelovanje kod 
neznabožaca, uzimao je samo ime »Pavao«, da tako imadne 
k njima lakši pristup. Kako je kod kamenovanja sv. Stjepana 
bio još mlad (Dap. 7, 58), a u poslanici Filomenu (63. p. Kr.) 
naziva se starcem, to se je rodio oko g. 3. posl. Kr. 

2. Pavlov odgoj je bio u očinskoj kući strogo farizej¬ 
ski (Dap. 23, 6). Ali je Pavao živo prionuo i uz grčku 
izabrazbu, što je onda evala u helenističkom gradu Tarzu. 
I tako je bio vješt u grčkom jeziku. Premda je bio, kako se 
čini, određen za učitelja zakona, ipak je izučio, po židovskom 
običaju, šatorski zanat, da u potrebi mogne sebi zaraditi kruh 
svagdanji (Dap. 18, 3; 20, 34 si.: 2 Sol. 3, 8; 1 Kor. 4, 12). Da 
se još dalje izobrazi, pošao je u Jeruzalem, gdje je imao udanu 
sestru (Dap. 22, 3; 23, 16). U školi onda najslavnijeg učitelja 
zakona Gamalijela postigao je veliko znanje u zakonu. 

3. Od naravi je bio jaka značaja, a po odgoju vatren rev- 
nitelj zakona, i tako je postao fanatičan progonitelj mlade 
kršćanske Crkve. Bio je prisutan kod kamenovanja prvoga 
kršćanskog mučenika, sv. Stjepana kao i proganjanja kršćana, 
što je doskora nastalo (Dap. 7, 58; 8, 3; 26, 9—11; Gal. 1, 13). 
Opunomoćen od visokoga vijeća zaputi u Damask, da hvata 
kršćane i da ih dovodi u Jeruzalem kao sužnje. Na tom je putu 
bio od samoga proslavljenog Spasitelja pozvan 
za učenika i apostola (Dap. 9, 3—19; 22, 6—16; 26, 12—18). 
U Damasku je bio kršten od učenika Ananije, i onda je pro¬ 
povijedao o Isusu Kristu. 

4. Malo zatim povukao se je u Arabiju (Gal. 1, 17), 
da se u samoći pustinje posveti molitvi i razmatranju. Za toga 



240 


241 


vremena imao je osobita Božja objavljenja, o kojima govori u 
svojim poslanicama. Tada se je opet vratio u Damask, ali je 
morao židovskim zasjedama umaći bijegom po noći (Dap. 9, 23 
—25; 2 Kor. 11, 32 si), i pošao je u Jeruzalem, gdje je 

općio s Petrom i Jakovom (Gal. 1, 18) i dva tjedna propovi¬ 
jedao. Ali su mu i ovdje radili Židovi o glavi. Onda se je 

vratio u svoj zavičaj T a r z i tu je ostao, dok ga nije Bar- 

naba pozvao u Antiohiju (Dap. 9, 30; 11, 25 si.). Povodom 
gladi pošla su obojica u Jeruzalem, da tamošnjim kršćanima 
donesu sabranu milostinju (Dap. 11, 27—30). Onda su se opet 
vratili u Antiohiju. 

5. Poslije toga je Pavao poduzeo s Barnabom prvo apo¬ 
stolsko putovanje (45—48) preko Cipra, Pamifilije, Pi- 
sidije i Likaonije, i utemeljio je kršćanske općine u Antiohiji, 
u Pisidiji, u Ikoniju, Listri i Derbi. 

6. Poslije apostolskog sabora u Jeruzalemu Pavao 
je otišao sa Silom na drugo apostolsko putovanje (40—52) 
kroz Siriju, Ciliciju, Likaoniju, Frigiju i Galaciju. Ponukan 
Božjom objavom prešao je i u Europu i na tom je putu 
došao u Filipe, Solun, Bereju, Atenu i Korint. Odatle se preko 
Efeza i Jeruzalema vratio u Antiohiju (Dap. 15, 16—18, 22). 

7 Na trećem apostolskom putovanju (53—58) 
pošao je najprije kroz Galaciju i Frigiju u Efez, gdje je pro¬ 
boravio blizu tri godine. Odatle je pohitio preko Macedonije 
u Ahaju i Korint, gdje je ostao samo kratko vrijeme. Njegova 
je sad namisao bila upravljena prema Rimu. Zasnovao je novo 
misijsko putovanje iz Jeruzalema preko Rima u Španjolsku. Ali 
su ga u tom zapriječili židovski progoni. Istom nakon dvogo¬ 
dišnjeg sužanjstva u Cezareji stigao je (u proljeće g. 61.) u Rim, 
gdje je bio sužanj još dvije godine (Dap. 18, 23—28, 31). 

8. Ovdje prestaju vijesti Djela Apostolskih o sv. Pavlu. 
Ali nam kršćanska predaja kazuje, da je on nakon dvije godine 
sužanjstva u Rimu bio oslobođen, i da je onda poduzeo put u 
Španjolsku (Rimlj. 15, 24. 28) i još jednom put na Istok; 
potom je opet došao u Rim, gdje je pao u novo sužanjstvo i 
napokon pod Neronom g. 67. podnio kao rimski građanin 
smrt od mača. 


II. APOSTOLOVE POSLANICE UOPĆE 

1. Očinskoj ljubavi i apostolskoj brizi sv. Pavla za kršćan¬ 
ske, od njega utemeljene općine, zahvaljujemo četrnaest, 
tako divnih, tako uzvišenih poslanica. Sigurno je Apostol na¬ 
pisao još i druge poslanice. Tako 1 Kor. 5, 9 spominje jednu 
prijašnju poslanicu Korinćanima; i Kol. 4, 16 spominje pisma 
Laodicejanima; i po Flp. 3, 1, čini se, Apostol je već prije pisao 
Filipljanima. 

2. Pavlove poslanice upravljene su ili određenim kršćan¬ 
skim općinama ili stanovitim pojedinim osobama. Za 
red poslanica u crkvenom kanonu nije odlučivalo vrijeme, nego 
su poslanice poredane po svojem opsegu i po svojoj važnosti. 
Iznimku čini jedino poslanica Hebrejima. 

3. Pavlove poslanice pune su sadržine i pouke. Sv. Ivan 
Zlatoust veli, »da su one kao rudnici, što sadrže u sebi neiscr- 
pljivu puninu najplemenitijih kovina; kao vrela, što nikada ne 
presuše, dapače teku još obilnije, ako se iz njih crpi.« Sv. Toma 
Akvinski nalazi u njima »gotovo svu teologiju.« A što je 
glavno, kroz njih se provlači kao zlatna nit temeljna misao 
o općenitosti kršćanstva, koje sa svojim neizmjernim blagoslo¬ 
vima obuhvata sve ljude, sve narode na cijelome svijetu. To 
je otajstvo otkupljenja svega čovječanstva Kristovom žrtvom 
i smrću na križu. Sve Pavlove poslanice, kao i on sam, jesu 
kristocentrične, sve vode Kristu, Sinu Božjemu, čiji je 
on »sluga« (Rimlj. 1, 1; Flp. 1, 1). 

4. Sve Pavlove poslanice pisane su u g r č k om jeziku. 
On ih je diktirao, t. j. kazivao u pero svojemu pisaru. To 
je bio običaj onoga vremena. Samo na kraju poslanice napisao 
bi on nekoliko riječi ili rečenica kao znak istinitosti poslanice. 
Odatle dolaze oni Pavlovi anakoluti, t. j. stavci, u kojima je 
poremećen pravilni gramatički savez, tako da se svršetak grama¬ 
tički ne podudara s početkom; odatle mnoga za čitatelja, a još 
više za prevodioca, pogdjekoja poteškoća i nejasnost u obliku 
i slogu (usp. 2 Pet. 3, 16). Pavlu je bila poglavito na umu 
stvar; na slog nije puno pazio. Ali nitko ne može čitati Pav¬ 
lovih poslanica, a da se ne divi njegovoj silnoj rječitosti. 
Tu su slike i alegorije, upiti i poklici, širina i dubina, energija, 
punina i sila (1 Kor. 9, 1-—13; 13, 1—3; 2 Kor. 4, 8—12; 6, 4— 

10). »Kadgod čitam Pavla apostola«, veli sv. Jeronim, »čini 
mi se, da ne slušam riječi, nego gromove.« Oštrina njegova duha 
i punina njegova srca i osjećaja podaju njegovu jeziku visok 
polet, zanosnu snagu, prekrasnu ljepotu. 

5. U jednu riječ: poslanice su Pavlove do neba jak zamah 
njegova apostolskog života i djelovanja. One su živo svjedo¬ 
čanstvo njegova pastirskog i misijskog rada u mladim kršćan¬ 
skim općinama, sto ih je on utemeljio i pohađao, opominjao 
i poučavao, pazio i tješio kao otac. U svojoj vanjskoj 
sagradnji imaju Pavlove poslanice gotovo, sve jedan i isti 
literarni oblik: pozdrav općini, zahvala Bogu na milostima, 
što ih daje njegovim vjernicima, pouka u važnijim vjerskim 
istinama, pobuda na sveto kršćansko življenje i opomena, da se 
čuvaju poganskih zala i nevaljalština, napokon osobna saop¬ 
ćenja, srdačni pozdravi i blagoslovi. 

POSLANICA RIMLJANIMA 

L U Rim je došlo evanđelje iz Jeruzalema. Prva je vijest 
evanđeoska stigla u Rim poslije prvih kršćanskih Duhova 
(Dap. 2, 10) u Jeruzalemu. Progonima u Jeruzalemu umakli 
su mnogi kršćani bijegom u Rim, gdje su osnovali kršćansku 
općinu. Po jednoglasnom svjedočanstvu kršćanske davnine ute¬ 
meljena je rimska kršćanska općina od apostola Petra oko 
godine 42. p. Kr. I po sv. Petru procvala je u Rimu kršćanska 
vjera, za koju veli sv. Pavao, »da se slavi po svemu svijetu« 
(Rimlj. 1, 8; 15.10). 

2. Što je potaklo Apostola, da pošalje poslanicu Rim¬ 
ljanima? On je na Istoku završio svoje veliko misijsko djelo 
(Rimlj. 15, 19) i stajao je na visini svojega uspjeha. I tako ga 
je sad povukla apostolska želja i revnost u daleki Zapad. 
»Imam želju od mnogo već godina da dođem 
k vama« (Rimlj. 15, 23). Da pripravi svoj dolazak u Rim, 
piše rimskoj kršćanskoj općini poslanicu, u kojoj uzvišeno go¬ 
vori o Isusu Kristu, u kojemu je jedinom naše opravdanje i 
spasenje. Isus Krist je sadržaj svega evanđelja. Isus Krist je 
izabrao Pavla, da propovijeda evanđelje svima narodima, pa i 
Rimljanima. I piše Pavao Rimljanima kao Apostol naro¬ 
da (15, 15) 

3. K a d a j e napisao Apostol naroda ovu poslanicu? Sva¬ 
kako u proljeću g. 58. p. Kr. Zimu 57758. proveo je u Korintu, 
gdje je stanovao u kući jednoga kršćanina, po imenu Gaja 
(Rimlj. 16, 23). U Korintu je napisana poslanica Rimlja¬ 
nima. 

4. Istinitost poslanice Rimljanima posve je utvrđena. 
Već ju je upotrebljavao sv. Klement Rimski; i onda Justin, 
Irenej, Klement Aleksandrijski, Tertulijan i drugi navode je 
kao poslanicu sv. Pavla Rimljanima. 

POSLANICA RIMLJANIMA 

P02DRAV I UVOD. 

ĆUDOREDNO STANJE NEZNABOŽACA 

1 Pavao, sluga Isusa Krista, pozvan apostol, izabran za 

evanđelje Božje, 2 koje je [Bog] unaprijed obećao preko 
svojih proroka u Svetim Pismima, 3 o svojemu Sinu, koji je po 
tijelu od Davidova roda, 4 a određen, da bude silan Sin Božji 
duhom svetosti po uskrsnuću od mrtvih, o Isusu Kristu, Gospo¬ 
dinu našemu, 5 preko kojega primismo milost i apostolstvo, 
da pokorimo vjeri sve narode na čast njegova imena; “među 
kojima ste i vi, pozvanici Isusa Krista, 7 svima, koji'su u Rimu, 
Božjim ljubimcima, pozvanima svetima. Milost vama i mir od 
Boga, našega Oca, i Gospodina Isusa Krista. 

8 Najprije dakle zahvaljujem svojemu Bogu po Isusu Kristu 
za_ sve vas, što se vaša vjera glasi po svemu svijetu. 9 Jer mi je 
svjedok Bog, kojemu služim svojim duhom u evanđelju nje¬ 
gova Sina, da vas spominjem bez prestanka, 10 moleći se svagda 
u svojim molitvama, da bi mi napokon jednom pošlo za rukom 
da dođem k vama, ako je volja Božja. 11 Jer vas želim vidjeti, 
da vam udijelim nešto duhovne milosti za vaše utvrđenje, 12 to 
jest, da se zajedno s vama utješim zajedničkom vašom i mojom 
vjerom. 

13 Ali vam ne ću zatajiti, braćo, da sam mnogo puta namislio 
da dođem k vama, no bio sam dosada zapriječen, da i među 
vama imadnem kakav plod, kao i medu ostalim neznabošcima. 

14 Dužnik sam Grcima i barbarima, mudrima i nerazumnima.* 

15 Zato, što se mene tiče, spreman sam i vama, koji ste u Rimu, 
propovijedati evanđelje. 16 Jer se ne stidim evanđelja. Božja je 
sila na spasenje svakome, koji vjeruje; najprije Židovu, pa 
Grku.* 17 Jer se u njemu otkriva Božja pravda iz vjere u vjeru, 
kao što je pisano: »Pravednik živi od vjere.« 18 Jer se otkriva 
Božji gnjev s neba na svaku bezbožnost i nepravdu ljudi, koji 
drže istinu u nepravdi. 18 Što se može doznati o Bogu, očito 
je u njima; jer im je Bog objavio. 20 Jer što se na njemu ne može 
vidjeti, od postanka svijeta moglo se je spoznati i vidjeti na 
stvorenjima: njegova vječna sila i božanstvo. Nemaju dakle 
izgovora. 21 Jer kad spoznaše Boga, ne proslaviše ga kao Boga, 


niti mu zahvalile, nego zaludješe u svojim mislima, i potamnje 
njihovo nerazumno srce. 

22 Kad su govorili, da su mudri, postadoše ludi. 23 1 pre¬ 
tvorile slavu besmrtnoga Boga u obličje smrtnoga čovjeka i ptica 
i četveronožaca i gmazova. 24 I zato ih predade Bog u željama 
njihovih srdaca u nečistoću, da sramote sami svoja tjelesa, 25 koji 
pretvorile Božju istinu u laž i većma iskazivale čast i služile 
stvorenju nego Stvoritelju, koji je blagosloven u vijeke. Amen. 
20 Zato ih predade Bog sramotnim strastima, jer njihove žene 
pretvorile naravno općenje u ono, Ito je proti naravi. 27 A 
tako se i muškarci, ostavši naravno općenje sa ženom, raspa¬ 
lile svojim željama jedan na drugoga, i muškarci su s muškar¬ 
cima činili sram, i sami su na sebi primali zasluženu plaću za 
svoju zabludu. 28 1 tako nijesu marili da spoznaju Boga, zato 
ih Bog predade pokvarenom mišljenju, da čine, što ne valja, 
28 da budu napunjeni svake nepravde, zloće, bludnosti, lakom- 
stva, pakosti, puni zavisti, ubojstva, svađe, lukavstva, podmu- 
klosti; doušnici, 30 klevetnici, bogomrsci, uvredljivci, oholice, 
naduti, izmišljači zala, nepokorni roditeljima, 31 nerazumni ne¬ 
vjere, bez srca, neprimirljivi, nemilostivi. 32 Oni, istina, znadu 
odredbu Božju, da oni, koji to čine, zaslužuju smrt; ipak oni 
to čine, dapače i odobravaju onima, koji to čine. 

ĆUDOREDNO STANJE ŽIDOVA 

_ 1 Zato se ne možeš izgovarati, o čovječe, kojigod sudiš; 

42 jer u čem sudiš drugome, samoga sebe osuđuješ. 2 A zna¬ 
mo, da je Božji sud istinit nad onima, koji tako čine. 3 Misliš 
li, o čovječe, koji sudiš onima, koji to čine, a sam to činiš, da 
ćeš izbjeći Božjemu sudu? 4 Ili prezireš li bogatstvo njegove 
dobrote, strpljivosti i dugotrpnosti? Ne znaš li, da ta Božja 
dobrota dovodi k pokori? 5 Ali svojom tvrdokornošću i ne- 
skrušenim srcem sabiraš sebi gnjev za dan gnjeva i objavljenja 
pravednog Božjega suda. 

6 On će dati svakome po njegovim djelima: 7 Vječni život 
onima, koji ustraju u dobrim djelima i teže za slavom i čašću 
i neraspadljivošću; 8 a gnjev i nemilost onima, koji prkose i 
protive se istini i pokoravaju se nepravdi. 9 Nevolja i tjeskoba 
na svaku dušu čovjeka, koji čini zlo, najprije na Židova, onda 
i na Grka; 10 a slava i čast i mir svakome, koji čini dobro, 
najprije Židovu, onda i Grku. 11 Jer Bog ne gleda, tko je tko. 

,2 .^°P bez zakona sagriješiše, bez zakona će i propasti, i koji 
sagrijesise pod zakonom, po zakonu će se suditi. 13 Jer pred 
Bogom nijesu pravedni oni, koji slušaju zakon, nego će se oni 
proglasiti pravedni, koji vrše zakon. »Jer kad neznabošci, koji 
nemaju zakona, po naravi čine ono, sto je po zakonu, onda 
su om, koji, nemaju zakona, sami sebi zakon. 15 Oni dokazuju, 
J e ono s [° za k°n zapovijeda, napisano u njihovim srcima. 
Njihova savjest svjedoci im, i misli, koje še među sobom tuže 
ih brane, na dan, kad Bog bude sudio ljudske tajne prema 
mom evanđelju po Isusu Kristu. 

, . 17 ^ s ? v zo T e ® Židov, oslanjaš se na zakon, hvališ se Bogom, 
• 1 .P°^?l es , n i®S ovu volju. Poučen u zakonu znaš, što je dobro 
1 z . M s ‘ vo< ^ a slijepima, svijetlo-onima, koji su u 

tami - 0 odgojitelj nerazumnima, učitelj djeci, koji u zakonu ima 
P £?v V1 ™ spoznaje i istine. 21 Drugoga učiš, a samoga sebe ne 
učiš; 22 propovijedaš, da se ne smije krasti, a krade!. Veliš, da 
se ne čim preljub, a činiš preljub. Oduravaš idole, a kradeš iz 
hrama, - 3 hvališ se, zakonom, a sramotiš Boga prijestupom za- 
kona. 24 Jer se vašom krivnjom grdi Božje ime među nezna- 
boscima, kako je pisano. 

25 Obrezanje koristi, ako držiš zakon. Ako li si prestupnik 
zakona, obrezanje je tvoje postalo neobrezanje. 28 Ako dakle 
neobrezanik vrsi propise zakona, ne će li mu se onda neobre¬ 
zanje smatrati za obrezanje? 27 I onaj, koji je od roda neobrezan 
i vrsi zakon, osudit će tebe, koji si sa slovima i obrezanjem 
prestupnik zakona. 28 Jer nije onaj Židov, koji je to samo iz¬ 
vana, i nije ono obrezanje,_koje biva samo izvana, na tijelu; 

nego je ono Židov, koji je to iznutra, i obrezanje je obre¬ 
zanje srca, duhom, a ne slovom. Tu je priznanje, ne od ljudi, 
nego od Boga. 

PREDNOST ŽIDOVA PRED NEZNABOŠCIMA. 

ŽIDOVI I NEZNABOŠCI SU GRJEŠNICI. OPRAVDANTE 
VJEROM U ISUSA KRISTA 

o 1 U, čemu je dakle prednost Židova? Ili što koristi obre- 
v . žanje? 2 Mnogo na svaki način. Prvo, što su im povjerena 
Božja obećanja. 3 A što neki [od njih] ne vjerovaše, što zato? 
Zar će njihovo nevjerstvo ukinuti vjernost Božju? Bože sačuvaj! 

■ 4 Nego Bog je istinit, a čovjek je svaki lažac, kao što je pisano: 
»Da se opravdaš u svojim riječima, i da pobijediš, kad ti stanu 
suditi.« 5 Ako li naša nepravda rasvjetljuje Božju pravdu, što 


ćemo reći? Da li je Bog nepravedan, kad u srdžbi kazni? Govo¬ 
rim kao čovjek. — 0 Bože sačuvaj! Kako bi inače mogao Bog 
suditi svijetu? 7 Jer ako je Božja istina po mojoj laži još većma 
zasjala na njegovu slavu, zašto još i ja kao grješnik da budem 
osuđen? 8 I zašto da ne činimo zla, da dođe dobro, kao što nas 
neki kleveću, da mi to činimo? Njih čeka pravedna kazna. 
0 Što dakle? Da li ih nadvisujemo? Nipošto. Jer prije iskazasmo, 
da su Židovi i Grci svi pod grijehom, 10 kao što je pisano: 
»Nema pravedna, nema nijednoga; 11 nema razumna, nema ga, 
koji traži Boga. 12 Svi zastraniše, svi se pokvariše; nema ga, 
koji čini dobro, nema nijednoga. 13 Njihovo je grlo otvoren 
grob, svojim jezicima varaju; otrov je zmijski pod njihovim 
usnama. 14 Njihova su usta puna kletve i gorčine. 13 Njihove 
su noge brze da prolijevaju krv. 16 Na jputovima je njihovim 
zator i nevoljač 17 i puta mira ne poznaše. 18 Nema straha Bo¬ 
žjega pred njihovim očima.« 19 A znamo, da štogod zakon go¬ 
vori, govori onima, koji su pod zakonom, da se svaka usta 
zatisnu, i sav svijet da bude podvrgnut Bogu; 20 jer se djelima 
zakona ne će opravdati nijedan čovjek pred njim, jer po zakonu 
dolazi poznanje grijeha.-' 21 A sad se bez zakona očituje Božja 
pravda, posvjedočena od zakona i od proroka; 22 a Božja pravda 
po vjeri u Isusa Krista za sve [i na sve], koji vjeruju, jer nema 
razlike; 23 Jer svi sagriješiše i nemaju Božje slave. 24 I opravda¬ 
vaju se zabadava njegovom milošću po otkupu, koji je u Kristu 
Isusu.-' 25 Njega Bog izloži kao pomirnu žrtvu po vjeri u nje¬ 
govoj krvi, da pokaže svoju pravdu. 

. 20 U svojoj dugotrpnosti bio je naime Bog propustio _prije 
počinjene grijehe, da pokaže svoju pravdu u sadanje vrijeme. 
Tako htjede sam biti pravedan i učiniti pravednim onoga, Jtoji 
vjeruje u Isusa [Krista]. 27 Gdje je dakle hvalisanje? Isključeno 
je. Kojim zakonom? Je li onim djela? Ne, nego zakonom 
vjere. 28 Jer sudimo, da se čovjek opravdava vjerom bez djelR 
zakona. 28 Ili je Bog samo za Židove? Nije li i za peznabošce? 
Da, i za neznabošce. 30 Jer je samo jedan Bog, koji opravdava 
obrezane iz vjere i neobrezane po vjeri. 31 Obaramo li dakle 
zakon vjerom? Bože sačuvaj! Nego zakon utvrđujemo. 

OPRAVDANJE VJEROM POTVRĐUJE ABRAHAMOV 
PRIMJER I DAVIDOVO SVJEDOČANSTVO 

1 Što ćemo dakle reći za Abrahama, svojega oca, da je 
4 postigao po tijelu?* 2 Jer ako se je Abraham opravdao 

djelima, može se hvaliti, ali ne pred Bogom. 3 Jer što kaže 
Pismo? »Vjerova Abraham Bogu, i uračuna mu se u pravdu.« 
4 Ali onome, koji radi, ne računa se plaća po milosti, nego 
po dugu. 5 A onome, koji ne radi, a vjeruje u onoga, koji oprav¬ 
dava bezbožnika, računa se njegova vjera u pravdu. G Tako i 
David veli, da je blažen čovjek kome Bog računa pravdu bez 
djela: 7 »Blaženi, kojima se oprostile bezakonja, i kojima se 
grijesi pokriše! 8 Blažen čovjek, kojemu Gospodin ne računa 
grijeha!« 9 Da li je, dakle, ovo blaženstvo za obrezane ili za 
neobrezane? Jer kažemo, da se Abrahamu vjera uračuna u 
pravdu. 10 Kako se dakle uračuna? Ili kad je bio obrezan ili 
neobrezan? Ne, kad je bio obrezan, nego kad je bio neobrezan. 
11 1 primi znak obrezanja kao pečat pravde, koju je bio postigao 
vjerom, kad je još bio neobrezan, da bude otac sviju, koji 
vjeruju, iako nijesu obrezani, da se i njima uračuna u pravdu, 
12 i da bude otac obrezanih, koji nesamo imaju obrezanje, nego 
i stupaju stazom vjere, koju je imao naš otac Abraham još prije 
obrezanja. 13 Jer obećanje, da bude baštinik svijeta, nije dano 
Abrahamu ili njegovu potomstvu zakonom, nego pravdom iz 
vjere. 14 Ako bi bili baštinici samo oni, koji su od zakona, to bi 
bila vjera bez vrijednosti i obećanje ništavo. 15 Zakon naime 
dovodi samo gnjev (Božji proti prekršitelja): gdje nema zakona, 
nema ni prijestupa. 16 Dakle od vjere i s tim po milosti. Tako 
je čvrsto obećanje za sve potomke, nesamo za one, koji imaju 
zakon, nego i za one, koji imaju Abrahamovu vjeru. 17 On je 
svima narodima otac pred Bogom po riječi Pisma: »Postavio 
sam te ocem mnogim narodima.« U njega, koji oživljuje mrtve 
i zove ono, što nije, kao ono, što jest, on je vjerovao. 18 On je 
proti nadi vjerovao u nadu, da će biti otac mnogim narodima, 
kao što mu je bilo rečeno: »Tako će biti tvoje potomstvo.« 
10 On nije oslabio u vjeri, makar je razabirao, da mu je bilo 
tijelo već obamrlo — bilo mu je blizu sto godina — i da je 
bilo obamrlo i Sarino krilo. 20 U Božje obećanje ne posumnja 
nevjerovanjem, nego ojača u vjeri i dade slavu Bogu, 21 i bio je 
tvrdo osvjedočen, da Bog može i učiniti, što je obećao. 22 Zato 
se i uračuna njemu u pravdu. 23 A nije pisano samo radi njega, 
da mu se uračuna u pravdu, 24 nego i radi nas, kojima će se 
uračunati, ako vjerujemo u onoga, koji je uskrisio od mrtvih 
Isusa [Krista], Gospodina našega, 25 koji je predan radi naših 
grijeha i koji je uskrsnuo radi našega opravdanja. 


PLODOVI OPRAVDANJA. ADAM I ISUS 

_ 1 Opravdani dakle vjerom imamo mir s Bogom po Gospo- 

0 dinu našemu Isusu Kristu. 2 Po njemu smo imali vjerom 
i pristup k ovoj milosti, u kojoj stojimo, i hvalimo se nadom 
Božje slave. 3 A nesamo to, nego se hvalimo i nevoljama zna¬ 
jući, da nevolja vodi k strpljivosti; 4 a strpljivost k iskustvu, a 
iskustvo k nadi; 5 a nada se ne sramoti, jer se Božja ljubav izli 
u naša srca Duhom Svetim, koji nam je dat. 6 Jer Krist, kad 
smo još bili slabi, umrije u pravo vrijeme za bezbožnike. 7 Jer 
jedva tko umre za pravednika; za dobroga možebit da bi se 
tko usudio umrijeti. 8 A Bog pokazuje svoju ljubav k nama, 
što Krist, kad smo bili još grješnici, umrije za nas. 9 Mnogo 
ćemo dakle većma biti po njemu spašeni od gnjeva, kad smo 
sad opravdani njegovom krvlju. 10 Jer kad smo se pomirili s 
Bogom smrću njegova Sina, dok smo još bili neprijatelji, mnogo 
ćemo se većma kao pomireni spasiti u njegovu životu. 11 A ne¬ 
samo to, nego se hvalimo u Bogu po svojemu Gospodinu Isusu 
Kristu, po kojemu sad primismo pomirenje. 12 Zato kao što po 
jednome čovjeku uđe u svijet grijeh, i po grijehu smrt, tako 
smrt prijeđe na sve ljude, jer svi sagriješile.* 13 Jer je grijeh bio 
u svijetu do zakona; ali se grijeh ne računa, kad nema zakona.* 
14 Nego je vladala smrt od Adama sve do Mojsija i nad onima, 
koji ne sagriješile prijestupom sličnim kao Adam, koji je prilika 
onoga, što je trebao doći. 15 Ali dar nije tako kao prijestupi; 
jer ako prijestupom jednoga pomriješe mnogi, mnogo se veća 
Božja milost i dar izli izobilno na mnoge milošću jednoga 
čovjeka, Isusa Krista. 10 I dar nije kao grijeh jednoga: jer je za 
grijeh jednoga bio sud na osuđenje, a dar od mnogih prijestupa 
vodi k opravdanju. 17 Jer ako je poradi prijestupa jednoga 
vladala smrt po jednome, mnogo će više oni, koji primaju 
izobilje milosti i dar pravde, u životu vladati po jednome, Isusu 
Kristu. 18 Zato dakle kao što po grijehu jednoga dođe osuđenje 
na sve ljude, tako i po pravdi jednoga dođe na sve ljude oprav¬ 
danje života. 19 Jer kao sto nepokornošću jednoga čovjeka mno¬ 
gi postađoše grješnici, tako će i pokornošću jednoga mnogi 
postati pravednici. 20 A zakon dođe uz to, da se umnoži prije¬ 
stup; jer gdje se umnoži grijeh, ondje se je još većma um¬ 
nožila milost, da kao što je vladao grijeh za smrt, tako i milost 
da vlada pravdom za vječni život, po Isusu Kristu, Gospodinu 
našemu. 

SLOBODA OD GRIJEHA. 

NOVI ŽIVOT U BOGU I ZA BOGA 

g 1 Što ćemo dakle reći? Zar da ostanemo u grijehu, da se 
milost umnoži? Bože sačuvaj! 2 Jer koji umrijesmo gri¬ 
jehu, kako ćemo još živjeti u njemu?* 3 Ili zar ne znate, da smo 
svi mi, koji smo kršteni u Krista Isusa, u njegovu smrt kršteni? 
4 S njim smo dakle ukopani krštenjem u smrt, da kao što 
uskrsnu Krist od mrtvih Očevom slavom, tako i mi da hodimo 
u novom životu. 5 Jer kad smo s njim najuže združeni sličnošću 
njegove smrti, bit ćemo i uskrsnućem; “znajući ovo, da je naš 
stari čovjek s njime propet, da se uništi grješno tijelo, te da 
ne robujemo grijehu. 7 Jer koji umrije, oslobodi se od grijeha. 
8 A ako umrijesmo s Kristom, vjerujemo, da ćemo i živjeti s 
njim, 9 znajući, da Krist, uskrsnuvši od mrtvih, više ne umire, 
smrt više ne vlada njime. 10 Jer što umrije grijehu umrije 
jedamput, a što živi, Bogu živi. 

11 Tako i vi držite sebe, da ste mrtvi grijehu, a živi Bogu, 
u Kristu Isusu [Gospodinu našemu].* 12 Neka ne vlada dakle 
grijeh u vašemu smrtnom tijelu, da slušate njegove požude. 
13 Niti dajite svojih udova grijehu za oružje nepravde, nego 
dajite sebe Bogu, jer ste uskrsnuli na život od mrtvih, i predajte 
svoje udove Bogu za oružje pravde. 14 Jer grijeh ne će obvladati 
vama, jer nijeste pod zakonom, nego pod milošću.* 

13 Što dakle? Zar ćemo griješiti, kad nijesmo pod zakonom, 
nego pod milošću? Bože sačuvaj!* '“Ne znate li, da komu 
dajete sebe za sluge u pokornost, sluge ste onoga, komu se 
pokoravate, ili grijeha za smrt, ili pokornosti za pravdu? 17 A 
hvala Bogu, što ste bili robovi grijehu, ali poslušaste od srca 
ono pravilo nauke, kojemu ste predani. 18 A oslobodivši se od 
grijeha postadoste sluge pravdi. 19 Kao čovjek govorim, poradi 
vašega tijela. Jer kao što dadoste svoje udove u službu pravdi 
na posvećenje! 20 Jer kad ste bili sluge grijehu, bili ste slobodni 
od pravde. 21 Kakav dakle onda imadoste plod od onoga, za 
što se sad stidite? Jer je onome kraj smrt. 22 A sad oslobođeni 
od grijeha i postavši Božje sluge, imate svoj plod na posvećenje, 
a kraj život vječni. 23 Jer je plaća za grijeh smrt; a milost 
Božja: Život vječni u Kristu Isusu Gospodinu našemu. 


SLOBODA OD MOZAJIČKOG ZAKONA. 

ZAKON I GRIJEH. ZAKON I ČOVJEK 

- 1 Ili ne znate, braćo, — jer govorim onima, koji znadu 

' zakon —, da zakon vlada nad čovjekom, dok je živ?* 
2 Jer je udata žena privezana zakonom za muža, dok on živi; 
a ako li je umro njezin muž, razriješena je od muževljega 
zakona. 3 Zato, dok joj je muž živ, zvat će se preljubočinica, 
ako pođe za drugoga muža; a ako joj umre muž, prosta je od 
zakona, da ne bude preljubočinica, ako pođe za drugoga muža. 
4 Dakle, braćo moja, i vi umrijeste zakonu Kristovim tijelom, 
da budete drugoga, onoga, što uskrsnu od mrtvih, da plod 
donesemo Bogu. 5 Jer kad smo bili u tijelu, grješne strasti, što 
ih je upaljivao zakon, djelovale su u našim udima, da se donosi 
plod smrti. 6 A sad se oslobodismo od zakona, koji nas je držao, 
da služimo u novome duhu, a ne u starini slova. 7 Što ćemo 
dakle reći? Je li zakon grijeh? Bože sačuvaj! Nego ja grijeha 
nijesam poznao osim po zakonu; jer nijesam znao požudu, da 
zakon nije kazao: »Ne želi!« 8 A grijeh uze prigodu po zapovi¬ 
jedi i načini u meni svaku želju; jer je grijeh bez zakona 
mrtav. 8 A ja sam živio nekad bez zakona; a kad dođe zapovijed, 
grijeh oživje. 10 A ja umrijeh; i nađe se, da mi je zapovijed 
bila za smrt, a trebala me je voditi k životu. 11 Jer grijeh, 
uzevši prigodu po zapovijedi, prevari me i ubi me njome. 

12 Tako je dakle zakon svet, i zapovijed sveta i pravedna i 
dobra. 13 Što je dakle dobro, zar meni postade smrt? Bože 
sačuvaj! Nego grijeh, da se pokaže grijeh, učini mi dobrom 
smrt, da bude grijeh odviše grješan zapovijeđu. 14 Jer znamo, 
da je zakon duhovan; a ja sam tjelesan, prodan pod grijeh. 

13 Jer ne znam, što činim, jer ne činim ono, što hoću, nego 
na što mrzim, ono činim. 10 Ako li ono činim, Što ne ću, hvalim 
zakon, da je dobar. 17 A to ja sad više ne činim, nego grijeh, 
koji stanuje u meni. 18 Jer znam, da dobro ne živi u meni, to 
jest u mojemu tijelu. Jer htjeti imam u sebi, ali učiniti dobro, 
ne nalazim. 19 Jer dobro, što hoću, ne činim, nego zlo, što ne 
ću, ono činim. 20 A kad činim ono, što ne ću, već ja to ne 
činim, nego grijeh, koji stanuje u meni. 21 Nalazim dakle za¬ 
kon, kad hoću dobro da činim, da me na zlo nagoni. 22 Jer 
imam radost u Božjemu zakonu po unutrašnjem čovjeku, 23 ali 
vidim drugi zakon u svojim udima, koji se protivi zakonu 
mojega uma i zarobljava me zakonom grijeha, koji je u mojim 

udima. 24 Ja, nesretni čovjek! Tko će me izbaviti od tijela ove 
smrti? 25 Hvala Bogu (izbavit ću se) po Isusu Kristu, Gospodinu 
našemu! Tako dakle ja sam umom služim Božjem zakonu, a 
tijelom zakonu grijeha. 

ŽIVOT U MILOSTI. BOŽJE POSINJENJE. 

NEBESKA SLAVA. HVALOSPJEV LJUBAVI BOŽJOJ 

o 1 Nikakve dakle sad nema osude onima, koji su u Kristu 

0 Isusu [i ne hode po tijelu]. 2 Jer zakon Duha, koji daje 
život u Kristu Isusu, oslobodio me je od zakona grijeha i smrti. 
3 Jer što je bilo zakonu nemoguće, jer je bio oslabljen poradi 
tijela, posla Bog svojega Sina u obličju grješnoga tijela, i radi 
grijeha osudi grijeh u tijelu, 4 da se pravda zakona ispuni u 
nama, koji ne živimo po tijelu, nego po Duhu. 3 Jer koji su 
po tijelu, tjelesno misle, a koji su po Duhu, duhovno misle/' 
6 Jer je mudrost tijela smrt, a mudrost Duha život i mir. 7 Jer 
je mudrost tijela neprijateljstvo Bogu, jer se ne pokorava Bo¬ 
žjemu zakonu, a niti može. 8 A koji su u tijelu, ne mogu ugo¬ 
diti Bogu. 9 A vi nijeste u tijelu, nego u Duhu, ako doista Duh 
Božji stanuje u vama. A ako tko nema Duha Kristova, on nije 
njegov. 10 A ako je Krist u vama, tijelo je mrtvo radi grijeha, 
a duh živi radi pravde. 11 A ako li stanuje u vama Duh onoga, 
koji je uskrisio Isusa, onaj, koji je uskrisio [Isusa] Krista od 
mrtvih, oživjet će i vaša smrtna tjelesa svojim Duhom, koji 
stanuje u vama. 

12 Tako dakle, braćo, nijesmo dužnici tijelu, da po tijelu 
živimo. 13 Jer ako živite jdo tijelu, umrijet ćete; ako li Duhom 
tjelesna djela umrtvite, živjet ćete. 14 Jer koji god se vladaju 
po Duhu Božjemu, oni su sinovi Božji. 13 Jer ne primiste duha 
ropstva, opet da se bojite, nego primiste Duha posinjenja, u 
kojem vapijemo: »Aba, Oče!« 16 Ovaj Duh svjedoči našemu 
duhu, da smo djeca Božja. 17 A kad smo djeca, i baštinici smo: 
baštinici, a subaštinici Kristovi, jer ako s njim trpimo, trpimo 
da se s njim i proslavimo. 18 Jer mislim, da trpljenja sadašnjega 
vremena nijesu ništa prema slavi, koja će se objaviti na nama. 

19 Jer čekanje stvorenja jedva čeka na objavljenje sinova Božjih. 

20 Jer je stvorenje podvrgnuto prolaznosti, ne od svoje volje, 
nego poradi onoga, koji ga podvrgnu nadi, 21 da će se i samo 
stvorenje osloboditi od ropstva raspadljivosti na slobodu slave 
djece Božje. 22 Jer znamo, da sve stvorenje uzdiše i tuži s nama 


do sada. 23 A nesamo ono, nego i mi sami, koji imamo prvine 
Duha, i mi sami u sebi uzdišemo čekajući posinjenje, otku¬ 
pljenje tijela. 24 Jer se nadom spasismo. A nada, koja se vidi, nije 
nada; jer što tko vidi, kako će se tome nadati? 23 Ako li se 
nadamo onome, što ne vidimo, čekamo sa strpljivošću. 28 A tako 
nam i Duh pomaže u našoj slabosti; jer ne znamo, za što ćemo 
se moliti, kao što treba, nego sam Duh moli se za nas neis- 
kazanim uzdisanjem. 27 A onaj, koji ispituje srca, zna, što je 
želja Duha, jer se po Božjoj volji moli za svete. 

28 A znamo, da onima, koji ljube Boga, sve okreće Bog na 
dobro, onima, koji su pozvani po odluci. 29 Jer koje naprijed 
poznade, one i preodredi, da budu jednaki obličju njegova 
Sina, da on bude prvorođeni među mnogom braćom. 30 A koje 
preodredi, one i pozva; a koje pozva, one i opravda; a koje 
opravda, one i proslavi. 

31 Što ćemo dakle reći na ovo? Ako je Bog za nas, tko će na 
nas? 32 Koji dakle svojega vlastitog Sina nije poštedio, nego ga 
je predao za sve nas, kako dakle da nam s njim sve ne daruje? 

33 Tko će optužiti izabrane Božje? Bog je, koji ih opravdava. 

34 Tko će osuditi? Krist Isus, koji je umro, pa još i uskrsnuo, 
koji je s desne strane Bogu, koji nas i zagovara. 33 Tko će nas 
rastaviti od Božje ljubavi u Kristu Isusu? Nevolja? Ili tjeskoba? 
Ili progonstvo? Ili glad? Ili golotinja? Ili pogibao? Ili mač? 
30 Kao što je pisano: »Radi tebe nas ubijaju povazdan; drže 
nas kao ovce, koje su za klanje.« 37 Ali u svemu ovome pobje¬ 
đujemo poradi onoga, koji nas je ljubio. 38 Jer sam uvjeren, 
da ni smrt, ni život, ni anđeli, ni poglavarstva, ni sadašnjost, 
ni budućnost, ni sila, 39 ni visina, ni dubina, ni drugo kakvo 
stvorenje ne može nas rastaviti od Božje ljubavi, koja je u 
Kristu Isusu, Gospodinu našemu. 

ODBAĆENJE IZRAELA 

_ 1 Istinu govorim u Kristu, ne lažem. Moja savjest mi to 

47 svjedoči u Duhu Svetom: 2 da mi je vrlo žao, i srce me 
boli bez prestanka. 3 Jer bih želio da ja sam budem odlučen od 
Krista za svoju braću, što su mi rod po tijelu. 4 Oni su Izraelci, 
imaju posinjenje i slavu, i zavjete i zakonodavstvo, i bogoštovlje 
i obećanja; 3 Njihovi su oci, i od njih je Krist po tijelu, koji je 
nada sve Bog blagosloven u vijeke. Amen. 3 A ne kao da bi bila 
propala Božja riječ. Jer nijesu svi Izraelci, koji su od Izraela. 

1 Niti su svi djeca, koji su Abrahamovi potomci, nego: »U 
Izaku zvat će se tvoje potomstvo.« 8 To jest, nijesu ono djeca 
Božja, što su po tijelu djeca, nego djeca obećanja računaju se u 
potomstvo. 8 Jer je ovo riječ obećanja: »U ovo vrijeme doći 
ću, i Sara će imati sina.« 10 A nesamo [ona], nego i Rebeka, 
koja je začela od jednoga, Izaka našega oca. 11 Jer dok se još 
nijesu bili rodili ni učinili ni dobra' ni zla, da ostane Božja 
odluka po izboru, 12 koja nije poradi djela, nego radi onoga, 
koji poziva, bilo joj se reklo: »Veći će služiti man-jemu.« 13 Kao 
što je pisano: »Jakova sam ljubio, a na Ezava zamrzio.« 14 Što 
ćemo dakle reći: Zar je nepravda u Boga? Bože sačuvaj! 15 Jer 
Mojsiju govori: »Koga ću pomilovati, pomilovat ću, i komu ću 
se smilovati, smilovat ću se.« 13 Tako dakle niti stoji do onoga, 
koji hoće, niti do onoga, koji trči, nego do Boga, koji se smi¬ 
luje. 17 Jer Pismo govori Faraonu: »Zato sam te upravo podigao, 
da na tebi pokažem svoju silu, da se razglasi moje ime po svoj 
zemlji.« 18 Tako dakle komu hoće, smiluje se, a koga hoće, 
učini otvrdnulim. 10 Reći ćeš mi dakle: »Što onda još kori? Tko 
se može protiviti njegovoj volji?« 20 O čovječe, tko si ti, da pri¬ 
govaraš Bogu? Zar da rukotvorina govori svome majstoru: 
»Što si me tako načinio?« 21 Ili zar lončar nema vlasti nad gli¬ 
nom, da od iste tvari načini jednu posudu za čast, a drugu za 
sramotu? 22 Što dakle ako je Bog posude gnjeva, što su priprav¬ 
ljene za propast, podnio s mnogom strpljivošću, da pokaže na 
njima svoj gnjev i objavi svoju silu? 23 1 ako na posudama 
milosrđa, što ih je preodredio za slavu, hoće da pokaže bo¬ 
gatstvo svoje milosti? 24 K ovima nas on zove, nesamo od 
Zidova, nego i od neznabožaca. 25 Kod Ozeja govori: »Nazvat 
ću svojim narodom onaj narod, koji nije moj narod; i nelju- 
bljenu ljubljenom [i nepomilovanu pomilovanom]. 26 Mjesto da 
im se kaže: Vi nijeste moj narod, tamo će se nazvati sinovi 
Boga živoga.« 27 A Izaija viče za Izraela: »Ako bi bio broj 
Izraelovih sinova poput morskoga pijeska, samo će se ostatak 
spasiti. 28 _Jer će potpuno i brzo riječ [svoju] ispuniti Gospodin 
[u pravdi; jest, brzo će je izvršiti] na zemlji.« 28 Isto je tako 
prorekao Izaija: »Da nam nije Gospođin nad vojskama ostavio 
ostatka, bili bismo kao Sodoma i slični Gomori.« 30 Što ćemo 
dakle reći? Da su neznabošci, koji nijesu išli za pravdom, po¬ 
stigli pravdu, i to pravdu od vjere. 31 A Izrael, koji je išao za 
zakonom pravde, nije dostigao zakona. 32 Zašto? Jer nije (tražio 
pravde) iz vjere, nego iz djela. Zato se spotakoše na kamen 

spoticanja, 33 kao što je pisano: »Evo mećem u Sionu kamen 
spoticanja i stijenu sablazni; ali tko vjeruje u njega, ne će se 
postidjeti.« 

IZRAEL JE SAM SKRIVIO SVOJU NEVJERU 

-.<» 1 Braćo, želja je mojega srca i molitva k Bogu za njihovo 

u spasenje. 2 Jer im svjedočim, da imaju revnost za Boga, 
ali ne po pravom razumijevanju. 4 ' 3 Jer ne poznajući Božje 
pravde i gledajući da svoju pravdu utvrde, ne pokoriše se 
Božjoj pravdi. 4 Jer je Krist svršetak zakona za opravdanje sva¬ 
komu, koji vjeruje. 4 5 Jer Mojsije piše za pravdu, koja je od 
zakona: »Tko je čini, živjet će u njoj.« 6 A pravda, koja je od 
vjere, ovako govori: »Nemoj reći u svome srcu: Tko će uzići 
na nebo?« to jest, ds svede Krista; 7 ili: »Tko će sići u bez¬ 
dan?« to jest, da izv-de Krista iz mrtvih. 8 Ali što govori? 
»Blizu ti je riječ, u tvojim ustima i u srcu«, t. j. riječ vjere, 
koju propovijedamo. 9 J-r ako priznaješ svojim ustima, da je 
Isus Gospodin, i vjeruješ u svojemu srcu, da ga je Bog uskrisio 
od mrtvih, bit ćeš spašen. 10 Jer se srcem vjeruje za oprav¬ 
danje, a ustima se priznaje za spasenje. 11 Jer kaže Pismo: 
»Svaki, koji vjeruje u njega, ne će se postidjeti.« 12 Jer nema 
razlike među Židovom i Grkom; jer je isti Gospodin sviju, 
bogat za sve, koji ga zazivaju 13 Jer »kojigod bude zazivao 
Gospodnje ime, spasit će se.« 14 Kako će dakle zazivati onoga, 
u, koga ne vjeruju? Ili kako će vj.-rovati u onoga, koga nijesu 
čuli. A kako će čuti bez propovjednika? 15 A kako će propovije¬ 
dati, ako ne budu poslani? Kao što jt pisano: »Kako su krasne 
noge onih, [koji navješćuju mir], koji navješćuju dobro!« 10 Ali 
svi ne poslušaše evanđelja; jer Izaija go-ori: »Gospodine, tko 
vjerova našemu propovijedanju?« 17 Dakle '-jcra je od propovi¬ 
jedanja, a propovijedanje je Kristova riječ. ■‘‘Nego velim: Zar 
nijesu čuli? Dapače »po svoj zemlji otide njihov glas, i do 
granica cijeloga svijeta njihove riječi.« 19 Nego \’lim: Zar nije 
razumio Izrael? Prvi Mojsije govori: »Ja ću izazvat.' vašu ljubo¬ 
moru proti narodu, koji nije narod, nerazumnim narodom 
razdražit ću vas.« 4 29 A Izaija govori slobodno: »Nađoše me 
oni, koji me nijesu tražili, i javih se onima, koji za me nijesu 
pitali.« 21 A Izraelu govori: »Vazdan sam pružao svoje ruke k 
narodu, koji je tvrdokoran i uporan.« 



256 


RIMLJANIMA 11, 1 - 22 


RIMLJANIMA 11, 23 - 12, 9 


257 


IZRAELOVO OBRAĆENJE. HVALOSPJEV BOŽJOJ 
MUDROSTI 

1 Velim dakle: Zar je Bog odbacio svoj narod? Bože 

sačuvaj! Jer sam i ja Izraelac, Abrahamov potomak, od 
Benjaminova koljena. 2 Nije odbacio Bog svoga naroda, što ga 
je unaprijed izabrao. Ili ne znate, što veli Pismo u Iliji, kako 
se tuži Bogu na Izraela? 8 »Gospodine, tvoje proroke pobiše, 
tvoje žrtvenike razvališe, i ja ostadoh sam,'i traže moju dušu.« 
4 A što mu veli Božji odgovor? »Ostavio sam sebi sedam tisuća 
ljudi, koji ne prignuše koljena pred Balom.« 5 Tako se je dakle 
i u sadašnje vrijeme ostatak spasio po izboru milosti. 6 A ako je 
po milosti, onda nije više od djela, inače milost ne bi više bila 
milost. 7 Što dakle? Što je tražio Izrael, ono nije dobio, a iza¬ 
brani su dobili; a ostali su zaslijepili, 8 kao što je pisano: »Dade 
im Bog duha nesvjestice, oči da ne vide, uši da ne čuju, sve 
do dana današnjega.« 9 1 David veli: »Neka bude njihov stol 
zamka i mreža, i neka im bude sablazan i odmazda. :f 10 Neka 
potamne njihove oči, da ne vide, i njihova leđa neka su 
neprestano pognuta!« 11 Velim dakle: Da li se spotakoše, da 
padnu? Bože sačuvaj! Nego njihovim padom postade spasenje 
neznabošcima, da ih potaknu na natjecanje. 12 A ako je njihov 
pad postao bogatstvo svijetu, i njihov gubitak bogatstvo nezna¬ 
bošcima, koliko je to onda više njihov puni broj! 

13 A vama velim neznabošcima: Dok sam ja apostol nezna- 
božaca, hoću da slavim svoju službu; 14 ne bih li kako izazvao 
na natjecanje svoje suplemenike i spasio nekoje od njih. 15 Jer 
ako je njihovo odbačenje izmirenje svijeta, Što će istom biti 
[njihovo] primanje, negoli život od mrtvih? 16 Ako je kvasac 
svet, onda je i tijesto; i ako je korijen svet, onda su i grane. 

17 Ako li se neke od grana odlomiše, i ti, koji si divlja ma¬ 
slina, pricijepio si se na njih, i postao si zajedničar u korijenu i 
u masti masline; 4 ' 19 ne hvali se proti granama; a ako li se 
hvališ, ne nosiš ti korijena, nego korijen tebe. 19 Reći ćeš dakle: 
Odlomiše se grane, da se ja pricijepim. 29 Dobro. Poradi ne- 
vjersva odlomiše se, a ti stojiš poradi vjere. Ne ponosi se, nego 
se boj! 21 Jer kad Bog nije rođenih grana poštedio, da i tebe 
kako ne poštedi. 

22 Gledaj dakle Božju dobrotu i strogost: strogost proti oni¬ 
ma, koji padoše, a prema sebi Božju dobrotu, ako ostaneš u 
dobroti; inače i ti ćeš biti odsječen. 


23 A i oni, ako ne ostanu u nevjerstvu, pricijepit će se, jer 
ih Bog može opet pricijepiti. 24 Jer ako si ti odsječen od rođene 
divlje masline i pricijepio se na nerođenu pitomu maslinu, kako 
ne bi oni, koji će se pricijepiti na rođenu svoju maslinu?! 25 Jer 
vam, braćo, ne ću zatajiti ove tajne, da sami sebe smatrate 
mudrima, jer sljepoća pade na jedan dio Izraela, dok ne uđu 
neznabošci u punom broju. 20 1 tako će se spasiti sav Izrael, kao 
što je pisano: »Doći će od Siona Spasitelj i odvratit će bez- 
božnost od Jakova. 27 1 ovo im je od mene zavjet, kad oduz¬ 
mem njihove grijehe.« 

28 Po evanđelju su dakle neprijatelji radi vas; a po izboru 
ljubimci radi otaca. 29 Jer se Bog ne kaje za svoje darove i 
poziv. 30 Jer kao što ste i vi nekada bili nepokorni Bogu, a sad 
ste postigli milosrđe radi njihove nepokornosti, 31 tako se i ovi 
sad ne pokoriše radi vašega pomilovanja, da i oni postignu 
milosrđe. 32 Jer je Bog zatvorio sve u nepokornost, da se smiluje 
svima. 33 O dubino bogatstva i mudrosti i znanja Božjega! Kako 
su nedokučivi njegovi sudovi i neistraživi njegovi putovi! 34 Jer 
tko upoznade Gospodnju misao? Ili tko mu bi savjetnik? 35 Ili 
tko mu unaprijed što dade, da mu se vrati? 36 Jer je od njega 
i po njemu i u njemu sve. Njemu slava u vijeke! Amen. 

KRŠĆANSKA PRAVILA ZA ŽIVOT 

. „ 1 Zaklinjem vas dakle, braćo, Božjim milosrđem, da 

' prikažete svoja tjelesa za živu žrtvu, svetu, ugodnu 

Bogu; tako da vaša služba Božja bude duhovna. 2 Ne izjedna- 
čujte se s ovim svijetom, nego se promijenite obnovljenjem 
svojega mišljenja, da kušate, što je Božja volja, što je dobro, 
ugodno i savršeno. 3 Jer po milosti, koja je meni dana, kažem 
svakome, koji je među vama, da ne misli o sebi više, nego što 
valja misliti, nego da misli o sebi čedno, svaki po onoj mjeri 
vjere, koju mu je Bog udijelio. 

4 Jer kao što u jednom tijelu imamo mnoge ude, a udi svi 
nemaju isti posao, 5 tako smo mnogi jedno tijelo u Kristu, a po¬ 
jedini udi jedan drugome. 6 A imamo različite darove po milo¬ 
sti, koja nam je dana: ako proroštvo, neka bude po mjeri 
vjere; 4 ' 7 ako li službu, neka služi; ako je učitelj, neka uči; 
8 ako opominje, neka opominje; koji daje, neka daje pošteno; 
koji upravlja, neka se brine; koji čini milosrđe, neka čini ra¬ 
dosno! 9 Ljubav neka je bez pretvaranja; mrzeći na zlo pria- 

njajte uz dobro; 10 bratskom ljubavi ljubite jedan drugoga; po¬ 
štovanjem jedan drugoga pretječite. 11 U revnosti ne budite 
lijeni; u duhu budite ognjeni; Gospodinu služite! 12 Nadom se 
veselite; u nevolji budite strpljivi; u molitvi budite postojani! 

13 Potrebe sa svetima dijelite; gostoljubivost revno njegujte! 

14 Blagosivajte one, koji vas progone: blagosivajte, a ne kunite! 

15 Radujte se s onima, koji se raduju, plačite s onima, koji 
plaču! 10 Budite jedne misli među sobom; ne mislite o visokim 
stvarima, nego se držite niskih! Ne držite sami sebe mudrima! 
17 Nikome ne vraćajte zla za zlo; nastojte oko dobra [nesamo 
pred Bogom, nego i] pred svim ljudima! 18 Ako je moguće, 
koliko je do vas, imajte mir sa svim ljudima! 19 Ne osvećujte 
se sami, ljubljeni, nego ustupite mjesto gnjevu, jer je pisano: 
»Moja je osveta, ja ću je vratiti«, govori Gospodin."' 20 Ako je 
dakle gladan tvoj neprijatelj, nahrani ga; ako je žedan, napoj 
ga; jer čineći to, ognjeno ugljevlje ćeš skupiti na njegovu glavu. 
21 Ne daj, da te zlo nadvlada, nego nadvladaj zlo dobrimk 

POSLUŠNOST I LJUBAV BLIŽNJEGA 

j o 1 Svaka duša neka se pokorava višim vlastima, jer nema 
vlasti, da nije od Boga; koje postoje, od Boga su posta¬ 
vljene."' 2 Tko se dakle protivi vlasti, protivi se Božjoj naredbi. 
A koji se protive, navući će osudu na sebe; 3 jer vladaoci nijesu 
strah dobru djelu, nego zlu. A hoćeš li da se ne bojiš vlasti: 
čini dobro, i imat ćeš hvalu od nje; 4 jer je Božji sluga tebi za 
dobro. Ako li činiš zlo, boj se; jer uzalud ne nosi mača. Jer je 
sluga Božji, i kazni onoga, koji zlo čini. 5 Zato se valja pokora¬ 
vati nesamo radi kazne, nego i radi savjesti. 13 Jer zato i poreze 
plaćate; jer su sluge Božje, koje se time bave. 

7 Podajte dakle svima, što ste dužni: kome porez, porez; 
kome carinu, carinu; kome strah, strah, kome čast, čast. 8 Ne 
budite nikome ništa dužni, osim da ljubite jedan drugoga; jer 
koji ljubi bližnjega, ispunio je zakon. “Jer: »Ne čini preljube, 
ne ubijaj, ne kradi, [ne svjedoči lažno,] ne želi požudno« i svaka 
druga zapovijed u ovoj se riječi sadrži: »Ljubi bližnega svojega 
kao samoga sebe!« 10 Ljubav ne čini zla bližnjemu. Izvršenje 
dakle zakona jest ljubav. 11 1 znajući ovo vrijeme, da je već 
cas, da mi ustanemo od sna; jer je sad bliže naše spasenje negoli 
kad vjerovasmo. 

12 Prođe noć, a dan se približi. Odbacimo dakle djela tmine, 
a obučimo se u oružje svijetla! 13 Hodimo pošteno kao po 

danu, ne u raskošnim gozbama i pijankama, ne u nečistoći i 
raspuštenosti, ne u svađi i zavisti; 14 nego se obucite u Gospo¬ 
dina Isusa Krista, i tijelu ne ugađajte u požudama! 

TREBA SNOSITI SLABE I NE SABLAZNITI BRAĆU 

1 A slaboga u vjeri primajte lijepo, a da ne sudite o nje- 
4 _ govu mišljenju.* 2 Jer jedan vjeruje, da smije sve jesti, a 
koji je slab, jede zelje. 3 Koji jede, neka ne prezire onoga, koji 
ne jede, i koji ne jede, neka ne osuđuje onoga, koji jede, jer ga 
je Bog primio. 4 Tko si ti, koji sudiš tuđemu slugi? On svojemu 
gospodaru stoji ili pada; a stajat će, jer ga može Gospodin 
podignuti. 6 Jer jedan razlikuje dan od dana, a drugi drži sve 
dane da su jednaki: svaki neka je uvjeren za svoju misao! 6 Koji 
pazi na dan, poradi Gospodina pazi; i koji jede, poradi Gospo¬ 
dina jede, jer zahvaljuje Bogu. I koji ne jede, poradi Gospodina 
ne jede, i zahvaljuje Bogu. 7 Jer nijedan od nas ne živi samomu 
sebi, i nijedan ne umire samomu sebi. 8 Jer ako živimo, Gospo¬ 
dinu živimo, i ako umiremo, Gospodinu umiremo. Ako dakle 
živimo, ili ako umiremo, Gospodnji smo. 9 Jer zato je Krist 
umro i oživio, da zavlada i mrtvima i živima. 10 A ti, zašto 
sudiš svojega brata? Ili zašto prezireš svojega brata? Jer svi 
ćemo stajati pred Božjim sudom. 11 Jer je pisano: »Tako ja živ 
bio, govori Gospodin, meni će se pokloniti svako koljeno, i 
svaki će jezik slaviti Boga.« 12 Tako će dakle svaki od nas dati 
Bogu račun za sebe. 

13 Zato ne sudimo više jedan drugoga; nego više mislite na 
to, da ne postavljate bratu spoticanja ili sablazni! 14 Znam 
i uvjeren sam u Gospodinu Isusu, da ništa nije nečisto po sebi, 
osim onomu, koji misli, da je što nečisto, onomu je nečisto. 
15 A ako je tvoj brat radi jela žalostan, već ne postupaš po 
ljubavi. Ne upropašćuj svojim jelom onoga, za kojega je Krist 
umro! 18 Dakle neka se ne psuje vaše dobro! 

17 Jer Božje kraljevstvo nije jelo i piće, nego pravda i mir i 
radost u Duhu Svetome. 18 Jer tko u ovome služi Kristu, ugodan 
je Bogu i mio ljudima. 19 Tako dakle starajmo se za ono, što 
promiče mir, i potičimo jedan drugoga na dobro! 

20 Ne obaraj Božjega djela radi jela; jer je sve čisto; nego je 
zlo za čovjeka, koji jede sa spoticanjem. 21 Dobro je ne jesti 
mesa, i ne piti vina, i ono ne činiti, na što se tvoj brat spotiče, 
ili se sablazni, ili slabi. 22 Ti imaš uvjerenje? Imaj ga sam za 

sebe pred Bogom! Blažen, koji sam sebe ne sudi za ono, što 
nađe za pravo! 23 A koji sumnja, ako jede, osuđen je, jer ne 
radi po uvjerenju. A sve, što ne biva po uvjerenju, jest grijeh. 

JAKI MORAJU, PO KRISTOVU PRIMJERU, 

NOSITI SLABOSTI SLABIH. PAVLOVI ODNOSI PREMA 
RIMSKIM VJERNICIMA 

. 1 A dužni smo mi jaki nositi slabosti slabih i ne ugađati 

• ^ sebi. 2 Svaki od nas neka ugađa bližnjemu, da naprecjjije 
u dobru. 3 Jer i Krist nije ugađao sebi, nego kao što je pisano: 
»Pogrde onih, koji tebe grde, padoše na me.« 4 Jer štogod je 
pisano, pisano je za našu nauku, da strpljivošću i utjehom 
Pisma imamo nadu. 5 A Bog strpljivosti i utjehe neka vam 
dadne, da složno mislite među sobom po Kristu Isusu, 0 da 
jednodušno jednim ustima slavite Boga i Oca Gospodina na¬ 
šega Isusa Krista. 7 Zato primajte jedan drugoga, kao što je i 
Krist primio vas na Božju slavu. 8 Jer kažem, da je Krist [Isus] 
bio sluga obrezanja jadi Božje istinitosti, da potvrdi obećanje 
očima; 0 a neznabošci da slave Boga radi milosrđa, kao što je 
pisano: »Zato ću te slaviti među narodima [Gospodine], i pjevat 
ću tvome imenu.« 10 1 opet govori: »Veselite se, narodi, s nje¬ 
govim narodom!« 11 1 opet: »Hvalite Gospodina svi narodi, i 
neka ga slave svi puci!« 12 1 opet Izaija govori: »Bit će Jesejev 
korijen, i koji će ustati da vlada nad narodima, u njega će se 
narodi uzdati. 13 A Bog nade neka vas napuni svake radosti i 
mira u vjeri, da obilujete u nadi jakošću Duha Svetoga! 

14 A ja sam i sam uvjeren za vas, braćo moja, da ste i sami 
puni dobrote, napunjeni svakoga znanja, da možete jedan dru¬ 
goga opominjati. 15 A pisao sam vam [braćo] dijelom slobodnije, 
da vam napomenem radi milosti, koja mi je dana od Boga, 
16 da budem sluga Krista Isusa za narode, izvrsujući svetu službu 
Božjega evanđelja, da bude prinos naroda ugodan i posvećen 
u Duhu Svetome. 17 Imam dakle slavu u Kristu Isusu kod Boga. 
18 Jer ne smijem govoriti ništa o onome, što Krist nije učinio 
po meni, da obratim narode riječju i djelom, 18 u sili znaka i 
čudesa, u sili Duha Svetoga, tako da sam od Jeruzalema i nao¬ 
kolo sve do Ilirika napunio Kristovim evanđeljem. 20 1 tako 
sam se trudio da ne propovijedam evanđelja ondje, gdje se je 
već spominjao Krist, da ne gradim na tuđemu temelju,* 21 nego 
kao što je pisano: »Kojima nije javljeno za njega, vidjet će; i 


koji nijesu čuli, razumjet će.« 22 Poradi toga sam mnogo puta 
bio zapriječen da dođem k vama. 

23 A sad više ne imajući mjesta u ovim krajevima, a imajući 
želju već od mnogo godina da dođem k vama, 24 kad pođem 
u Španjolsku, nadam se, da ću vas prolazeći vidjeti, i vi ćete me 
otpratiti onamo, kad se najprije ponešto vas naužijem. 24 A sad 
idem u Jeruzalem da poslužim svetima. 20 Jer Macedonija i 
Ahaja nađoše za dobro da saberu neki prinos za siromahe 
svetih, koji su u Jeruzalemu. 27 Oni nađoše to za dobro, i nji¬ 
hovi su dužnici. Jer kad neznabošci dobiše dio njihovih du¬ 
hovnih dobara, dužni su njima i svojim zemaljskim (dobrima) 
poslužiti. 

28 Kad ovo dakle svršim i ovaj im plod izručim, zaputit ću 
preko vas u Španjolsku. 20 A znam, da kad dođem k vama, doći 
ću s obiljem blagoslova Kristova [evanđelja], 30 Molim vas dakle, 
braćo, poradi Gospodina našega Isusa Krista i poradi ljubavi 
Duha [Svetoga]: Pomozite mi u borbi molitvama za me k Bogu, 
31 da se izbavim od nevjernika u Judeji, i da moja služba Jeru¬ 
zalemu bude ugodna svetima; 32 da s radošću dođem k vama po 
volji Božjoj i okrijepim se vama. 35 A Bog mira neka je sa 
svima vama! Amen. 

PREPORUKA I POZDRAVI. HVALOSPJEV BOGU 

„ 1 A preporučujem vam Febu, našu sestru, koja je u službi 

' ® općine u Kenhreji,* 2 da je primite u Gospodinu, kako 
.dolikuje svetima, i da joj budete u pomoći u svemu, što od vas 
zatreba; jer je i ona pomogla mnogim i samome meni. 3 Po¬ 
zdravite Prisku i Akvilu, moje suradnike u Kristu Isusu, 4 koji 
za moju dušu svoj vrat položiše, kojima ne ja jedini zahvalju¬ 
jem, nego i sve neznabožačke općine, 5 i domaću njihovu općinu. 
Pozdravite mojega ljubljenoga Epeneta, koji je prvenac Azije 
za Krista!* 0 Pozdravite Mariju, koja se mnogo trudila za vas! 
7 Pozdravite Andronika i Juniju, moje rođake i moje drugove 
u sužanjstvu, koji su ugledni među apostolima, koji i prije 
mene vjerovaše u Krista! 8 Pozdravite mojega u Gospodinu 
ljubljenog Amplijata! 9 Pozdravite Urbana, pomoćnika našega u 
Kristu, i mojega ljubljenog Stahija! “Pozdravite Apela, pro¬ 
kušanoga u Kristu! Pozdravite ukućane Aristobulove! 11 Po¬ 
zdravite Herodiona, moga rođaka. Pozdravite Narcisove uku¬ 
ćane, koji su u Gospodinu! 12 Pozdravite Trifenu i Trifozu, 

koje se trude u Gospodinu! Pozdravite ljubeznu Persidu, koja 
se je mnogo trudila u Gospodinu! 13 Pozdravite Rufa, izabra¬ 
noga u Gospodinu, i njegovu i moju majku! 14 Pozdravite Asin- 
krita, Flegona, Hermu, Patrobu, Herma i braću, koja su s 
njima. 15 Pozdravite Filologa i Juliju, Nereja i njegovu sestru, 
i Olimpiju, i sve svete, koji su s njima! 16 Pozdravite jedan 
drugoga svetim cjelovom! Pozdravljaju vas sve Kristove općine 

17 A molim vas, braćo, da pazite na one, koji čine razmirice 
i smutnje proti nauci, koju vi naučiste. Klonite se njih! 18 Jer 
ovakovi ne služe Gospodinu našemu Kristu, nego svomu trbuhu; 
i slatkim riječima i blagoslovima zavode srca bezazlenih. 19 Vaša 
se poslušnost razglasila posvuda; zato se radujem za vas; ali 
želim, da ste vi mudri na dobro, a bezazleni za zlo. 20 A Bog 
mira satrt će skoro sotonu pod vašim nogama. Milost Gospo¬ 
dina našega Isusa Krista s vama! 

21 Pozdravlja vas Timotej, moj suradnik, i Lucije i Jazon i 
Sozipater, moji rođaci. 

22 Pozdravljam vas ja Tercije, koji napisa ovu poslanicu, u 
Gospodinu. 

23 Pozdravlja vas Gajo, moj domaćin i domaćin cijele op¬ 
ćine. Pozdravlja vas Erast, gradski blagajnik, i brat Kvarto. 

[ 24 Milost Gospodina našega Isusa Krista sa svima vama! 
Amen.] 

25 A onome, koji vas može utvrditi po mojemu evanđelju i 
propovijedanju Isusa Krista, po objavljenju tajne, koja je bila 
sakrivena od vječnih vremena, 26 a sad se javila i kroz proročka 
Pisma upoznala, po zapovijedi vječnoga Boga, da se pokore 
vjeri svi narodi, 27 jedinome mudrome Bogu, po Isusu Kristu, 
njemu [čast i] slava u vijeke vjekova! Amen. 


PRVA POSLANICA KORINĆANIMA 

1. Korint je bio od Julija Cezara godine 46. pr. Kr. 
nanovo sagrađen namjesto starog razorenoga grada. Car August 
učinio ga je glavnim gradom pokrajine Ahaje. Grad je Korint 
svejednako rastao, cvao i u bogatstvu napredovao. Ali s bogat¬ 
stvom uvukla se u taj procvali trgovački grad nesamo znanost 
i umjetnost, nego i velika nećudorednost i raspuštenost. 

2. Kršćansku općinu u ICorintu bio je utemeljio Pavao na 
svome drugom misijskom putovanju uz najžešću 
oporbu tamošnjega židovstva (Dap. 18, 1—7). Vjernici su bili 
većinom prije pogani. I kada je Apostol nakon podrug godine 
neumornog rada i poučavanja morao ostaviti općinu, nastavio 
je njegovo djelo učeni židovski kršćanin Apolo iz Aleksandrije. 
Njegov sjajni govornički dar našao je kod Korinćana mnogo 
pristaša, i njegovi osobiti štovatelji gledali su nekako poprijeko 
one, koji su bili ponosni učenici apostola Pavla. Nastade još i 
treća stranka, kad su u Korint pridošli učenici apostola Petra 
(Kefa), koji su bili židovski kršćani. Takove strančarske raz¬ 
mirice puno su škodile kršćanskoj općini u Korintu, makar 
da i nijesu dirale u vjeru i u crkveni život njezinih vjernika. 
Opasnost je zaprijetila općini u Korintu i od doticaja vjernika 
s neznabošcima, koji su u tom velikom trgovačkom gradu iz 
dana u dan propadali u sve veće blato nećudoređa i pokvare- 
nosti. O svemu tome bio je Apostol izviješten na svome trećem 
putovanju, dok je dulje vremena boravio u Efezu (1 Kor. 
1, 11). Posebno odaslanstvo iz Korinta (1 Kor. 16. 17), koje mu 
je donijelo te rđave glasove, donijelo mu je i odgovor na nje¬ 
govu prijašnju poslanicu, koju je Pavao bio poslao kršćanskoj 
općini u Korintu, a koja nije došla do nas. I sada je Pavao 
napisao u Efezu novu poslanicu (1 Kor. 16, 8), i to u godini 
56. ili početkom godine 57. Odaslanstvo korintske općine od¬ 
nijelo je u Korint tu poslanicu: Prvu poslanicu Ko- 
rinćanima. U ovoj poslanici najprije osuđuje Apostol svako 
strančarenje među vjernicima. Onda ih opominje, da se čuvaju 
od općenja s javno poznatim grješnicima, od međusobnih 
parnica pred neznabožačkim sucima i od raskalašenog života 
neznabožaca. U drugom dijelu poslanice odgovara Apostol na 
razna pitanja o ženidbi, o djevičanstvu, o sudjelovanju na nezna- 

božačkim žrtvenim gozbama, o ponašanju kod službe Božje, 
osobito kod svete pričesti, o uskrsnuću od mrtvih i o kršćan¬ 
skom životu uopće. Za odgovore na sve to zahvalni su Apostolu 
naroda kršćani svih vremena. 

3. Za istinitost prve poslanice Korinćanima svjedoči 
nam sva kršćanska davnima. Već sv. Klement Rimski u 
prvom stoljeću spominje je u svojoj vlastitoj poslanici Korin¬ 
ćanima. I sv. Polikarp (t g- 155.) poziva se na 1 Kor. 6, 2 
kao na riječi apostola Pavla. 


I. POSLANICA KORINĆANIMA 


POZDRAV I UVOD. MUDROST EVANĐELJA 

1 Pavao, Božjom voljom pozvani apostol Isusa Krista, i 
1 brat Sosten, 2 Božjoj općini u Korintu, posvećenima u 
Kristu Isusu, pozvanima svetima, sa svima, koji zazivaju ime 
Gospodina našega Isusa Krista na svakome mjestu, njihovu i 
našemu. 3 Milost vam i mir od Boga, našega Oca, i Gospodina 
Isusa Krista! . 

4 Zahvaljujem svagda Bogu svojemu za vas, sto vam je dana 
Božja milost u Kristu Isusu, 5 te se u svemu obogatiste^u njemu, 
u svakoj riječi i svakom znanju, 6 kao što se svjedočanstvo o 
Kristu utvrdilo u vama; 7 tako da nemate nedostatka ^ni u jed¬ 
noj milosti vi, koji čekate objavljenje Gospodina našega Isusa 
Krista, a koji će vas i utvrditi sve do kraja, da budete bez 
krivnje na dan Gospodina našega Isusa Krista. r * Vjeran je Bog, 
koji vas pozva u zajednicu svojega Sina Isusa Krista, Gospo¬ 
dina našega. 

10 A molim vas, braćo, imenom Gospodina našega Isusa 
Krista, da svi jednako govorite, i da ne budu među vama raz¬ 
dori, nego da budete savršeni u istom osjećanju i u istom mi¬ 
šljenju. 71 Je mi je javljeno za vas, braćo moja,, od Klojinih 
ukućana, da su prepiranja među vama. 12 A to kažem, da svaki 
od vas govori: »Ja sam Pavlov; a ja sam Apolov; a ja sam 
Kefin; a ja sam Kristov.« 13 Zar je Krist razdijeljen? Zar je 
Pavao propet za vas? Ili ste u Pavlovo ime kršteni? 14 Hvala 
Bogu, što nikoga od vas nijesam krstio, osim Kripsa i Gaja, 
13 da ne rekne tko, da ste kršteni u moje ime. 10 A krstio sam 
i Stjefaninu kuću; dalje ne znam, jesam li koga drugoga krstio. 
17 Jer Krist nije poslao mene da krstim, nego propovijedam 
evanđelje i to ne mudrim riječima, da ne izgubi silu Kristov 
križ. ls Jer je riječ o križu ludost onima, koji propadaju, a 
nama je, koji se spašavamo, Božja sila. 19 Jer je pisanog »Unistit 
ću mudrost mudrih i odbacit ću razum razumnih.« 20 Gdje je 
mudrac? Gdje je književnik? Gdje je istrazivalac ovoga svijeta? 
Nije li učinio Bog mudrost [ovoga] svijeta ludošću? 21 Jer, kako 
u Božjoj mudrosti ne upozna svijet mudrošću Boga, bila je 

Božja volja, da ludošću propovijedanja spasi one, koji vjeruju. 
22 Jer i Zidovi ištu znake, i Grci traže mudrost;* 23 a mi pro¬ 
povijedamo Krista propetoga, Zidovima sablazan, a neznaboš- 
cima ludost, 24 a onima, koji su pozvani, i Židovima i Grcima, 
Krista, Božju silu i Božju mudrost. 25 Jer je »ludost« Božja 
mudrija od ljudi, i »slabost« je Božja jača od ljudi. 28 Jer gle¬ 
dajte svoje zvanje, braćo, da nema ni mnogo mudrih po tijelu, 
ni mnogo silnih, ni mnogo plemenitih; 27 nego što je ludo pred 
svijetom, izabra Bog, da posrami mudre, i što je slabo pred 
svijetom, izabra Bog, da posrami jako; 28 i što je neplemenito 
pred svijetom i prezreno, izabra Bog, i ono, što nije,‘da uništi 
ono, što jest,* 29 da se ne hvali nijedan čovjek pred Bogom. 
30 Od njega ste vi u Kristu Isusu, koji nam posta mudrost od 
Boga i pravda i posvećenje i otkup, 31 da, kao što je pisano: 
»Tko se hvali, neka se hvali u Gospodinu!« 

APOSTOL JE PRAVO IZABRAO PONIZNI NAČIN 
PROPOVIJEDANJA 

„ 1 1 ja, kad dođoh k vama, braćo, ne dođoh s visokim 

“ govorom ili mudrošću, da vam navješćujem Božje svje¬ 
dočanstvo.* 2 Jer nijesam mislio, da znam nešto među vama, 
osim Isusa Krista, i to propetoga. 3 I ja sam bio među vama u 
slabosti i u strahu i u mnogom drhtanju.* 4 I moj govor i pro¬ 
povijedanje nije bilo u uvjerljivim riječima [ljudske] mudrosti, 
nego u dokazivanju Duha i sile, 5 da vaša vjera ne bude u 
ljudskoj mudrosti, nego u Božjoj sili. 6 Ali mudrost govorimo 
među savršenima, a ne mudrost ovoga svijeta, ni knezova 
ovoga svijeta, koji prolaze, 7 nego govorimo Božju mudrost 
sakrivenu u tajnosti, koju preodredi Bog prije vjekova 
za našu slavu. 8 Ove nijedan od knezova ovoga svijeta 
nije upoznao, jer da su je upoznali, ne bi Gospodina slave 
propeli. 9 Nego kao što je pisano: »Što oko nije vidjelo, ni uho 
nije čulo, m u čovječje srce nije unišlo, to je pripravio Bog 
onima, koji ga ljube!; 10 a nama je Bog objavio svojim Duhom, 
jer Duh sve ispituje, pa i Božje dubine.* 11 Jer tko od ljudi 
zna, što je u čovjeku, osim čovječjega duha, koji je u njemu? 
Tako i u Bogu nitko ne zna što je, osim Duha Božjega. 12 A mi 
ne primismo duha [ovoga] svijeta, nego Duha, koji je iz Boga, 
da znamo, što nam je darovano od Boga. 13 To i govorimo, 
ne riječima, što uči čovječja mudrost, nego što uči Duh, đu- 


I. KORINĆANIMA 2, 14 - 3, 21 267 


hovno duhovnim tumačeći. 14 Tjelesni čovjek ne prima sto je 
od Božjega Duha; jer mu je ludost, i ne može razumjeti, jer 
treba duhovno prosuđivati. 15 A duhovni sve prosuđuje, i njega 
nitko ne prosuđuje. 10 »Jer, tko je upoznao Gospodnju misao, 
da ga pouči?« A mi imamo Kristovu misao. 

KORINĆANIMA KAO TJELESNIM LJUDIMA NIJESU SE 
MOGLE NAVIJESTITI ONE VIŠE TAJNE EVANĐELJA. 
STRANČARENJE KORINĆANA TO NE SHVAĆA 

1 I ja, braćo, nijesam vam mogao govoriti kao duhov- 
3 nima, nego kao tjelesnima, kao maloj djeci u Kristu.* 
2 Mlijeko sam vam davao đa pijete, a ne jelo; jer još nijeste 
mogli, a ni sad joŠ ne možete,* 8 jer ste još tjelesni. Jer kad je 
među vama zavist i prepiranje, nijeste li tjelesni, i ne živite li 
po čovjeku? 4 Jer kad govori tko: »Ja sam Pavlov«, a drugi: 
» Ja Apolov«, nijeste li ljudi? 5 Tko je dakle Apolo, a tko je 
Pavao? Sluge, po kojima vjerovaste, svaki kako mu je Gospodin 
dno. 6 Ta posađih, Apolo zali, a Bog dade te uzraste. 7 Tako 
niti je onaj što, koji sadi, ni onaj, koji zalijeva, nego Bog, koji 
daje te raste. 8 A onaj, koji sadi i koji zalijeva, jedno su, a 
svaki će primiti svoju plaću po svojemu trudu.* "Jer mi smo 
Božji pomagači, a vi ste Božja njiva, Božja građevina. 10 Po 
Božjoj milosti, koja mi je dana, ja kao mudri graditelj p.ostavih 
temelj, a drugi zida, ali svaki neka gleda, kako zida. 11 Jer dru¬ 
goga temelja nitko ne može postaviti, osim onoga, koji je 
postavljen, a to je Isus Krist. 12 Ako li tko nadograđuje na 
ovome temelju, zlato, srebro, drago kamenje, drva, sijeno, str- 
njiku, 13 svačije ćc djelo izaći na vidjelo; jer će dan [Gospodnji] 
pokazati, jer će se ognjem otkriti, i oganj će iskušati, kakvo 
je čije d jelo. 14 Ako ostane čije djelo, što je nazidao, primit će 
plaću. 15 A čije djelo izgori, štetovat će, a sam će se spasiti, 
ali tako kao kroz oganj. 

18 Ne znate li, da ste Božji hram, i da Duh Božji stanuje u 
vama? 17 Ako li tko oskvrni Božji hram, upropastit će njega 
Bog; jer je Božji hram svet, a to ste vi. 18 Nitko neka se ne 
vara! Ako tko među vama misli, đa je mudar na ovome svi¬ 
jetu, neka bude lud, da bude mudar! 19 Jer je mudrost ovoga 
svijeta ludost pred Bogom; jer Je pisano: »On hvata mudre u 
njihovu lukavstvu.« 20 1 opet: »Gospodin zna misli mudrih, da 
su ništave.« 21 Zato nitko neka se ne hvali ljudima, jer je sve 

vaše: 22 bio Pavao, ili Apolo, ili Kefa, ili svijet, ili život, ili 
smrt, ili sadašnje, ili buduće: sve je vaše; 23 a vi ste Kristovi, 
a Krist je Božji. 


SUDBINA APOSTOLA 

. 1 Tako neka nas smatra čovjek kao Kristove sluge i upra- 

^ vitelje Božjih tajna. 2 I ovdje se od upravitelja traži, da 
se tko vjeran nađe. 8 A ja nimalo ne marim, da me sudite vi ili 
čovječji dan; a ni sam sebe ne sudim. 4 Jer ničega nijesam 
svijestan, no u tom nijesam opravdan; a Gospodin je, koji 
mene sudi.* 5 Zato ne sudite ništa prije vremena, dok ne dođe 
Gospodin, koji će osvijetliti, što je u tami sakriveno, i objavit 
će namjere srdaca: i tada će pohvala biti svakome od Boga. 

3 A ovo, braćo, primijenili na sebe i Apola poradi vas, da se 
naučite od nas: ne preko onoga, što je napisano, da se ni za 
koga ne nadimate jedan na drugoga. 7 Jer tko tebe odlikuje? 
Što li imaš, što nijesi primio? A ako si primio, što se hvališ, 
kao da nijesi primio? 3 Već ste zasićeni, već se obogatiste, bez 
nas kraljujete, da biste kraljevali, da bismo i mi s vama kra- 
ljevali! 0 Jer mislim, da je Bog nas apostole najzadnje postavio, 
kao.one, koji su osuđeni na smrt, jer smo postali za gledanje 
svijetu i anđelima i ljudima. 10 Mi smo lude poradi Krista, a vi 
ste mudri u Kristu; mi slabi, a vi jaki; vi štovani, a mi prezi- 
rani. 11 Do ovoga časa i gladujemo, i žeđamo, i goli smo, i biju 
nas, i potucamo se, 12 i trudimo se radeći svojim rukama. 

Psuju nas, a mi blagosivamo; progone nas, a mi trpimo; 
13 hule na nas, a mi molimo; postadosmo kao smeće svijeta, 
izmet svima sve dosad. 14 Ne pišem ovo, da vas posramim, nego 
da vas opomenem kao svoju ljubljenu djecu. 15 Jer možda imate 
i deset tisuća odgojitelja u Kristu, ali nemate mnogo otaca. Jer 
vas ja u Kristu [Isusu] rodih evanđeljem. 

16 Molim vas dakle, ugledajte se na mene [kao i ja na Krista], 
17 Zato poslah k vama Timoteja, koji mi je ljubljeni sin i vjerni 
u Gospodinu; on će vam napomenuti moje putove u Kristu 
[Isusu]. 18 Neki se naduše, kao da ja ne ću doći k vama. 19 Ali 
ču vam uskoro doći, ako Gospodin htjedne, i ne ću gledati 
na riječi onih, što su se naduli, nego na silu. 20 Jer Božje kra¬ 
ljevstvo nije u riječi, nego u sili. 21 Što hoćete? Da dođem k 
vama sa šibom, ili s ljubavi i duhom blagosti? 


ZAO SLUČAJ. OPĆENJE S BLUDNICIMA 

1 Općenito se čuje o bludnosti među vama, i to o tako- 

5 voj bludnosti, kakove nema ni među neznabošcima, da 
naime neki ima očevu ženu. 2 I vi ste naduti, mjesto da žalite, 
da se ukloni između vas, koji je učinio to djelo.* 8 Jer ja, ako 
i nenazočan tijelom, ali nazočan duhom, već sam osudio, kao 
da bih bio nazočan, onoga, koji je tako učinio: 4 U ime Go¬ 
spodina našega Isusa [Krista], kad se saberete vi i moj duh sa 
silom Gospodina našega Isusa, 6 da se takav preda sotoni na 
propast tijela, da se duh spasi u dan Gospodina [našega Isusa 
Krista]. 6 Nije dobra vaša hvalidba. Ne znate li, da malo kvasca 
ukiseli sve tijesto?* 7 Očistite stari kvasac, da budete novo 
tijesto, kao što ste beskvasni; jer je žrtvovan naš Vazam, Krist.* 
8 Zato svetkujmo ne u starome kvascu, ni u kvascu zloće i 
pakosti, nego u beskvasnom kruhu čistoće i istine! 

“Pisao sam vam u poslanici, da se ne miješate s bludnicima. 

10 A to ne rekoh za bludnike ovoga svijeta, ili tvrdice, ili raz¬ 
bojnike, ili idolopoklonike; jer biste morali izaći iz [ovoga] 

11 A sad vam napisah, da se ne miješate s onim — makar se 
zvao bratom — koji je bludnik, ili tvrdica, ili idolopoklonik, 
ili psovač, ili pijanica, ili razbojnik; s takovima ni ne jedite! 

12 Jer, što je meni stalo da sudim one, koji su izvan? Ne, sudite 
li vi one, koji su unutra? 13 A one, koji su izvan, sudit će Bog. 
Uklonite zločinca između sebe! 

GRIJEH BLUDNOSTI 

1 Usuđuje li se tko od vas, koji ima tužbu na drugoga, 

6 ići na sud nepravednima, a ne svetima? 2 Ne znate li, da 
će sveti suditi svijetu? I ako ćete vi suditi svijetu, nijeste li 
vrijedni suditi najneznatnijim stvarima? 3 Ne znate li, da ćemo 
(odbačenim) anđelima suditi, a kamoli ne svjetovnim stvarima? 
4 Ako dakle imate tužbe za svjetovne stvari, uzmite za suce 
one, koji su neznatni u općini! 

6 Na vašu sramotu govorim. Zar nema među vama nijednoga 
mudra, koji može rasuditi među svojom braćom? 6 Nego se 
brat s bratom parniči, i to pred nevjernicima! 7 1 to je vec 
svakako prekršaj u vas, što imate tužbe među sobom. Zašto 
radije ne trpite nepravdu? Zašto radije ne pregorite štetu?-' 
8 Nego vi činite nepravdu i štetu, i to braci! 9 Ili ne znate, da 
nepravednici ne će baštiniti Božjega kraljevstva? Ne varajte se: 

ni bludnici, ni idolopoklonici, ni preljubočinci, ni mekoputni, 
ni muželožnici, 10 ni kradljivci, ni lakomci, ni pijanice, ni pso¬ 
vači, ni razbojnici ne će baštiniti Božjega kraljevstva. 11 1 takovi 
ste bili neki; ali se opraste, ali se posvetiste, ali se opravdaste 
u imenu Gospodina našega Isusa Krista i u Duhu našega Boga. 

12 Sve mi je slobodno, ali nije sve na korist; sve mi je slo¬ 
bodno, ali ne ću da me što zarobi. 13 Jelo je za trbuh, i trbuh 
za jelo. A Bog će oboje uništiti. Ali tijelo nije za bludnost, 
nego za Gospodina, i Gospodin za tijelo.* 14 A Bog je i Go¬ 
spodina uskrisio, i nas će uskrisiti svojom silom. 13 Ne znate li, 
da su vaša tjelesa Kristovi uđi? Hoću li dakle uzeti Kristove 
ude i od njih načiniti bludničine ude? Bože sačuvaj! 16 Ili ne 
znate, da tko se s bludnicom združi, postane jedno tijelo? »Jer 
bit će«, veli, »dvoje jedno tijelo.« 17 A tko se združi s Gospo¬ 
dinom, jedan je duh. 

18 Bježite od bluđnosti! Svaki grijeh, koji učini čovjek, izvan 
je tijela; a koji čini blud, griješi proti svome tijelu. 10 Ili ne 
znate, da je vaše tijelo liram Duha Svetoga, koji je u vama, 
kojega imate od Boga, i nijeste svoji? 20 Jer ste kupljeni skupo. 
Proslavite dakle Boga u svome tijelu! 

PITANJA O ŽENIDBI I B5ŽENSTVU 

1 A za ono, što mi pisaste: dobro je čovjeku, da se ne 
* dotiče žene; 2 ali zbog (opasnosti) bluđnosti neka svaki 
ima svoju ženu, i svaka žena neka ima svojega muža!* 3 Muž 
neka vrši ženi dužnost, a isto tako i žena mužu! 4 Žena nije 
gospodar svojega tijela, nego muž; tako i muž nije gospodar 
svojega tijela, nego žena. 5 Ne kratite jedan drugomu, osim 
ako se dogovorite za vrijeme, da se posvetite molitvi, i opet 
da se sastanete, da vas sotona ne iskuša poradi vaše neuzdržlji- 
vosti! 8 Ali ovo razumijevam kao dopuštenje, a ne kao zapo¬ 
vijed. 7 Jer bih htio, da svi ljudi budu kao i ja; ali svaki ima 
svoj dar od Boga, ovaj ovako, a onaj onako. 8 A neoženjcnim 
i udovicama velim: dobro im je, ako ostanu, kao i ja. 0 Ako 
li se ne uzdrže, neka se žene i udaju; jer je bolje, ženiti se 
negoli upaljivati se. 10 A oženjenim zapovijedam, ne ja, nego 
Gospodin, da se žena od muža ne rastavlja. 11 Ako li se i rastavi, 
neka se više ne udaje, ili neka se pomiri sa svojim mužem, i 
muž neka ne otpušta žene! 12 A ostalima kažem ja, ne Gospo¬ 
din: Ako koji brat ima nevjernicu ženu, i ona pristane da 


stanuje s njim, neka je ne otpušta! 13 1 žena, koja ima muža 
nevjernika, i on pristane da stanuje s njom, neka muža ne 
otpušta! 14 Jer je posvećen muž nevjernik ženom, i posvećena 
je žena nevjernica bratom; jer inače bi vaša djeca bila nečista, 
a sad su sveta. 

15 Ako li se nevjernik rastavlja, neka se rastavi, jer se tada 
brat ili sestra ne zarobi, jer nas u miru pozva Bog. 18 Jer odakle 
znaš, ženo, da li ćeš spasiti muža? Ili odakle znaš, niužu, da li 
ćeš spasiti ženu? 17 Svaki neka samo živi, kako mu je Gospodin 
odredio, kako ga je Bog pozvao. I tako zapovijedam po svim 
općinama.* 

13 Je li tko pozvan kao obrezan, neka se ne gradi kao neo¬ 
brezan; ako li je tko pozvan neobrezan, neka se ne obrezuje! 
19 Obrezanje je ništa, i neobrezanje je ništa; nego vrijedi držanje 
Božjih zapovijedi. 20 Svaki neka ostane u onome zvanju, u kome 
je pozvan. 21 Jesi li pozvan kao rob, ne brini se; nego, ako i 
možeš postati slobodan, radije ostani! 22 Jer koji je pozvan u 
Gospodinu kao rob, Gospodnji je slobodnjak; tako i koji je 
pozvan kao slobodnjak, Kristov je rob. 23 Kupljeni ste skupo, 
ne budite robovi ljudima! 24 Svaki, braćo, u čemu je tko po¬ 
zvan, u onome neka ostane pred Gospodinom! 

25 A za djevice nemam Gospodnje zapovijedi, nego dajem 
savjet, kao onaj, koji sam milost dobio od Gospodina, da budem 
vjeran. 28 Mislim dakle, da je ovo dobro za sadašnju nevolju, 
da je čovjeku dobro tako biti. 

27 Jesi li vezan za ženu, ne traži rastave; jesi li slobodan, ne 
traži žene! 28 A ako li se oženiš, nijesi sagriješio, i ako se uda 
djevica, nije sagriješila; ali će imati takovi tjelesnu nevolju, a 
ja vas štedim. 28 A ovo kažem, braćo: Vrijeme ja kratko;_ preo- 
staje, da i oni, koji imaju žene, budu, kao da ih nemaju. 30 1 
koji plaču, kao da ne placu; i koji se raduju, kao da se ne 
raduju; i koji kupuju, kao da ne posjedujući uživaju ova; 
svijet, kao da ga ne uživaju; jer prolazi obličje ovoga svijeta. 
32 A hoću, da ste vi bezbrižni. Tko je neoženjena, brine, se_ za 
Gospodnje, kako će ugoditi Gospodinu., 33 A koji je oženjen, 
brine se za svjetsko, kako će ugoditi ženi, pa je razdijeljen. 
34 1 neudata žena i djevica brine i se za Gospodnje, da bude sveta 
tijelom i duhom; a udata se brine za svjetsko, kako će ugoditi 
mužu. 35 A ovo govorim na korist vama samim, ne ^da vam 
nametnem jaram na vrat, nego da časno i ustrajno služite Go¬ 
spodinu bez smetnje. 

36 A ako li tko misli, da svojoj djevici, ako je usidjelica, 
nanosi sramotu, i tako mora biti, neka čini, što hoće; ne gri¬ 
ješi, neka se uda! 37 A koji je tvrdo odlučio u svom srcu, i nije 
primoran, a ima vlast da izvrši svoju volju, i ovo je rasudio u 
svojemu srcu, da sačuva svoju djevicu, dobro čini.* 38 Tako i 
onaj, koji udaje svoju djevicu, dobro čini; a onaj, koji je ne 
udaje, bolje čini. 39 Žena je vezana [zakonom], dok joj živi 
muž; a ako joj umre muž, slobodna je. Neka se uda, za koga 
hoće, samo u Gospodinu! 40 A blaženija je, ako ostane tako po 
mojemu savjetu; a mislim, da i ja imam Božjega Duha. 

PITANJA O IDOLSKIM ŽRTVAMA 
„ 1 A za ono, što se žrtvuje idolima, znamo, jer svi imamo 

° znanje. Znanje nadima, a ljubav gradi. 2 Ako li tko 

misli, da što zna, još nije upoznao, kako treba znati. 3 A ako 
tko ljubi Boga, ovoga je on upoznao. 4 A za jelo idolskih žrtava 
znamo, da idol nije ništa na svijetu, i da nema drugoga Boga 
osim jednoga. 5 Jer ako i ima onih, koji se zovu bogovima, 
ili na nebu ili na zemlji, — kao što ima mnogo bogova i mnogo 
bogova i mnogo gospodina, — 6 mi imamo jednoga Boga Oca, 
od kojega je sve, i mi za njega; i jednoga Gospodina Isusa 
Krista, po kojemu je sve, i mi po njemu. 7 Ali nemaju svi 
znanja. Neki naime, jer su navikli na idole sve dosada, jedu 
meso kao idolske žrtve, i njihova savjest, jer je slaba, pogani 
se. 8 A jelo nas ne preporučuje Bogu. Jer niti Što gubimo, ako 
ne jedemo, niti što dobijemo, ako jedemo. 9 A gledajte, da ova 
vaša sloboda ne postane spoticanje slabima! 10 Jer ako tko tebe, 
koji imaš znanje, vidi u idolskom hramu gdje sjediš za stolom, 
ne će li njegova savjest, ako je slaba, osloboditi se da jede 
idolske žrtve? 11 1 s tvojega znanja poginut će slabi brat, za 
kojega je Krist umro. 12 A tako kad se griješite o braću, i bijete 
njihovu slabu savjest, o Krista se griješite. 13 Zato ako jelo 
sablažnjava mojega brata, ne ću jesti mesa do vijeka, da ne 
sablaznim svoga brata. 

APOSTOLOV PRIMJER 

q 1 Nijesam li ja slobodan? Nijesam li ja apostol? Nijesam 
a li ja vidio Gospodina našega Isusa [Krista]? Nijeste li vi 
moje djelo u Gospodinu? 2 Ako drugima nijesam apostol, ali 
vama doista jesam, jer ste vi pečat mojega apostolstva u Go¬ 
spodinu. 


3 Ovo je moja obrana pred onima, koji me uspitaju: 4 Zar 
nemamo prava jesti i piti? 3 Zar nemamo prava sestru i ženu 
voditi sa sobom, kao i ostali apostoli i Gospodnja braća i 
Kefa? 0 Ili jedini ja i Barnaba nemamo prava ovo činiti? 7 Tko 
vojuje kad o svome trošku? Tko sadi vinograd, a od njegova 
roda ne jede? Tko pase stado, i od mlijeka stada ne jede? 8 Da 
li ja ovo govorim po čovjeku? Ne govori li ovo i zakon? 9 Jer 
je u Mojsijevu zakonu napisano: »Ne zavezuj usta volu, koji 
vrše!« Zar se Bog brine za volove? 10 Ili govori jamačno za 
nas? Jer je za nas napisano: Tko ore, treba u nadi da ore, i tko 
vrše, u nadi će dobiti dio. 11 Ako smo mi vama duhovna dobra 
sijali, je li što veliko, ako mi vaša tjelesna požanjemo? 12 Ako 
drugi imaju pravo na vas, zašto da nemamo mi više? Ali se ne 
poslužismo ovim pravom, nego sve podnosimo, da ne posta¬ 
vimo kakve zapreke Kristovu evanđelju. 13 Ne znate li, da oni, 
koji vrše svetu službu, od svetinje se hrane, i koji služe žrtve¬ 
niku, sa žrtvenikom dijele? 14 Tako je i Gospodin zapovjedio, 
da oni, koji propovijedaju evanđelje, od evanđelja žive. 

15 A ja nijesam ništa od toga upotrebio. A ovo ne napisah, 
da tako bude meni; jer bih više volio umrijeti, nego da tko 
moju slavu uništi. 16 Jer ako propovijedam evanđelje, nema 
mi hvale, jer mi je to dužnost. Teško meni, ako ne propovi¬ 
jedam evanđelja! 17 Jer ako ovo činim od svoje volje, imam 
plaću; a činim li pozvan, služba mi je povjerena. 18 Kakva mi 
je dakle plaća? Da propovijedajući »evanđelje bez plaće propo¬ 
vijedam, tako da ne upotrebim svojega prava u evanđelju. 19 Jer 
premda sam slobodan od sviju, svima sam sebe učinio slugom, 
da ih više pridobijem. 20 Hebrejima sam bio kao Hebrej, da 
pridobijem Židove; onima, koji su pod zakonom, bio sam kao 
pod zakonom, premda sSm nijesam pod zakonom, da pridobijem 
one, koji su pod zakonom; 21 onima, koji su bez zakona, kao 
da sam bez zakona, premda nijesam bez Božjega zakona, nego 
sam u Kristovu zakonu, da pridobijem one, koji su bez zakona. 
22 Slabima sam bio slah, da slabe pridobijem; svima sam bio 
sve, da svakako nekoje spasim. 23 A sve činim poradi evanđelja, 
da bih imao dio u njemu. 

24 Ne znate li, da oni, što trče u trkalištu, svi trče, ali jedan 
prima nagradu? Tako trčite, da dobijete!* 25 A svaki, koji se 
bori, od svega se uzdržava: oni dakle da dobiju raspadljiv 
vijenac, a mi neraspadljiv. 23 Ja dakle tako trčim, ne kao na 
nepouzdano; tako se horim, ne kao onaj, koji bije vjetar. 

27 Nego trapim svoje tijelo i zarobljavam, da tako, pošto sam 
drugima propovijedao, sam ne budem zabačen. 

SUDBINA IZRAELACA, KOJI SU IZAŠLI IZ EGIPTA, NEKA 
KORINĆANIMA BUDE OPOMENA! 

1 Ne ću vam naime zatajiti, braćo, da su naši oci svi bili 
” pod oblakom, i svi su prošli kroz more; 2 i svi su se u 
Mojsija krstili u oblaku i u moru;* 3 i svi su isto duhovno jelo 
jeli,* 4 i svi su pili isto duhovno piće, jer su pili od duhovne 
stijene, koja ih je pratila, a stijena je bila Krist. 5 Ali većina 
od njih nije bila po volji Bogu, jer su bili pobijeni u pustinji. 
6 A ovo se je zbilo nama za primjer, da mi ne žudimo zla, kao 
što su oni žudjeli. 7 Niti budite idolopoklonici, kao neki od 
njih, kao što je pisano: »Sjede narod da jede i pije, i ustadoše 
da igraju.«* 8 Niti da griješimo bludno, kao što su neki od 
njih griješili bludno, i palo ih je u jedan dan dvadeset i tri 
tisuće. 9 Niti da kušamo Gospodina, kao što su neki od njih 
kušali, i od zmija su poizginuli. 10 Niti da mrmljate, kao što 
su neki od njih mrmljali, i izginuli su od anđela pogubitelja. 
11 A ovo se sve u slici događalo njima, a napisano je za opo¬ 
menu nama, koji živimo u posljednja vremena. 12 Tko dakle 
misli, da stoji, neka gleda, da ne padne! 13 Iskušenje nije došlo 
na vas osim onoga čovječjega. Ali je vjeran Bog, koji vas ne 
će pustiti, da se više iskušale, nego što možete, nego će učiniti 
s kusanjem povoljan izlaz, da mognete podnijeti. 14 Zato, lju¬ 
bljeni, bježite od idolopoldonstva! 15 Kao mudrima govorim: 
sudite vi [sami], što govorim! 

18 Kalež blagoslova, koji blagosivamo, nije li zajednica Kri¬ 
stove krvi? Kruh, koji lomimo, nije li zajednica Kristova tijela? 
17 Jer smo jedan kruh, jedno tijelo mnogi, jer smo svi dionici 
jednoga kruha. 18 Gledajte Izraela po tijelu: koji jedu žrtve, 
nijesu li zajedničari žrtvenika? 19 Što dakle govorim? Zar je 
idolska žrtva nešto? Ili zar je idol nešto? 

20 Ali što žrtvuju neznabošci, đavolima žrtvuju,, a ne Bogu. 
A ja ne ću, da vi budete zajedničari s đavolima. 81 Ne možete 
piti Gospodnjega kaleža i đavolskoga kaleža; ne možete biti 
zajedničari Gospodnjega stola i đavolskoga stola. 22 Ili da izazi¬ 
vamo Gospodina? Zar smo jači od njega? 

23 Sve [mi] je slobodno, ali nije sve na korist; sve mi je slo¬ 
bodno, ali sve ne ide na dobro.* 24 Nitko neka ne traži, što je 


njegovo, nego što je drugoga! 25 Sve, što se prodaje na trgu, 
jedite, i ništa ne ispitujte poradi savjesti; 88 jer je Gospodnja 
zemlja i sve, što je na njoj. 27 Ako li vas tko od nevjernika 
pozove, i hoćete ići, jedite sve, što se donese pred vas, i ništa 
ne ispitujte poradi savjesti! 28 A ako li vam tko rekne: »Ovo 
je idolska žrtva«, ne jedite radi onoga, koji je kazao, i poradi 
savjesti; 20 ali ne velim poradi tvoje savjesti, nego drugoga; 
jer zašto da moju slobodu sudi savjest drugoga? ““Ako ja sa 
zahvalom uživam, zašto da me psuju za ono, za što ja za¬ 
hvaljujem? 31 Ako dakle jedete, ako li pijete, ako li drugo što 
činite, sve na Božju slavu činite! 32 Ne budite na sablazan ni 
Židovima, ni neznabošcima, ni Crkvi Božjoj; 33, kao što i ja u 
svemu svima ugađam, ne tražeći svoje koristi, nego (korist) 
mnogih, da se spase. 

ŽENA NA CRKVENIM SASTANCIMA. O SVETKOVANJU 
GOSPODNJE VEČERE 

1 Ugledajte se na mene, kao i ja na Krista! 2 A hvalim vas, 

■ ' [braćo,] što se u svemu mene spominjete i držite propise, 
kao što vam predadoh. 3 Ali hoću, da vi znate, da je svakome 
mužu glava Krist, a muž je glava ženi, a Bog je glava Kristu. 
4 Svaki muž, koji se moli ili prorokuje s pokrivenom glavom, 
sramoti svoju glavu. 5 A svaka žena, koja se moli ili prorokuje 
gologiava, sramoti svoju glavu, jer je svejedno, kao da je ostri- 
žena. 0 Jer ako se žena ne pokriva, neka se striže; ako li je 
ružno ženi strići se ili brijati glavu, neka se pokriva! 7 Ali muž 
ne treba pokrivati glave, jer je slika i slava Božja, a žena Je 
slava muževlja. 8 Jer nije muž od žene, nego žena od muža. 
“Jer muž, nije stvoren radi žene, nego žena radi muža. 10 Zato 
žena treba imati znak vlasti na glavi poradi anđela. 14 Ipak niti 
je žena bez muža, niti muž bez žene u Gospodinu.. 12 Jer kako 
je žena od muža, tako je i muž po ženi; a sve je od Boga. 
13 Sami među sobom sudite: je li lijepo, da se žena gologiava 
moli Bogu? 14 Ne uči li vas i sama priroda, da je mužu sramota, 
ako nosi dugu kosu? 15 A ženi je ures, ako nosi dugu kosu, 
jer joj je kosa dana mjesto pokrivala. 16 Ako li tko misli, da se 
može prepirati, [neka zna,] mi, niti Božje općine, takva običaja 
nemamo. 

17 A kad ovo određujem, ne hvalim, da se ne na bolje, nego 
na gore sastajete. 18 Prvo, naime, kad se sastajete na sastanak, 

čujem, da ima razdora među vama; i nešto vjerujem od toga. 
19 Jer treba da budu i krive nauke, da se pokažu, koji su 
prokušani među vama. 20 Kad se dakle sastajete zajedno, da se 
ne jede Gospodnja večera. 21 Jer svaki uzme svoju večeru naj¬ 
prije da jede; i jedan gladuje, a drugi se opija. 22 Zar nemate 
kuća da jedete i pijete? Ili prezirete Božju Crkvu i sramotite 
one, koji nemaju? Sto ću vam reći? Da vas pohvalim? U tom 
vas ne hvalim. 23 Jer ja primih od Gospodina, što vam i pre- 
dadoh, da Gospodin [Isus] onu noć, u koju je bio izdan, uze 
kruh 24 i zahvalivši prelomi i reče: »[Uzmite i jedite!] Ovo je 
tijelo moje [koje se predaje] za vas; ovo činite na moju uspo¬ 
menu!« 25 Tako i kalež po večeri, govoreći: »Ovaj je kalež 
Novi Zavjet u mojoj krvi; ovo činite, kadgod pijete, na moju 
uspomenu!« 25 Jer kadgod jedete ovaj kruh i pijete kalež, Go¬ 
spodnju smrt navješćujete, dok ne dođe. 27 Tko dakle nedo¬ 
stojno jede ovaj kruh ili pije Gospodnji kalež, kriv je Gospod¬ 
njem tijelu i krvi. 28 Zato neka čovjek ispituje sam sebe i onda 
od kruha neka jede i od kaleža neka pije! 4 29 Jer tko jede i pije 
[nedostojno], sud sebi jede i pije, ne razlikujući Gospodnjega 
tijela. 30 Zato su među vama mnogi slabi i bolesni, i preminuše 
mnogi. 31 Jer kad bismo sami sebe sudili, ne bismo bili suđeni. 
32 Ali kad nas sudi Gospodin, kazni nas, da se ne osudimo sa 
svijetom. 33 Zato, braćo moja, kad se sastajete da jedete, išče- 
kujte jedan drugoga! 34 Ako li je tko gladan, neka jede kod 
kuće, da se na sud ne sastajete. A ostalo ću urediti, kad dođem. 4 ' 

ČUDESNI DAROVI DUHA SVETOGA 

j _ 1 Ne ću, braćo, da vi ne znate za duhovne darove. 2 Znate, 

' kad ste bili neznabošci, dadoste se slijepo voditi k nijemim 
idolima. 3 Zato vam dajem na znanje, da nitko, koji govori u 
Božjem Duhu, ne kaže: »Proklet Isus«; i nitko ne može reći: 
»Gospodin Isus«, osim u Duhu Svetom. 4 ' 4 Milosni su darovi 
različni, ali je Duh isti. 6 1 različne su službe, ali je Gospodin 
isti. 6 1 različna su djelovanja, ali je Bog isti, koji djeluje sve u 
svima. 7 A svakomu se daje objava Duha na korist. 4, 8 Jer jed¬ 
nomu se daje po Duhu riječ mudrosti, drugom riječ znanja po 
istom Duhu; 9 drugomu vjera u istom Duhu, drugomu milosni 
dar liječenja u jednom Duhu; 19 drugomu, da čini čudesa, dru¬ 
gomu proroštvo, drugomu, da razlikuje duhove, drugome raz¬ 
lični jezici, drugomu, da tumači jezike. 11 A ovo sve čini jedan 


i isti Duh, koji razdjeljuje svakome, kako hoće. 

12 Jer ako sto je jedno tijelo, ali ima mnoge ude, a svi udi 
tijela, premda su mnogi, jedno su tijelo, tako i Krist. 13 Jer 
jednim Duhom mi se svi krstimo u jedno tijelo, bili Židovi 
neznabošci, robovi ili slobodni; i svi se jednim Duhom napo- 
jismo. 4 14 Jer i tijelo nije jedan ud, nego mnogi. 15 Ako reče 
noga: »Zato što nijesam ruka, nijesam od tijela«, zar zato nije 
od tijela? 19 1 ako reče uho: »Zato što nijesam oko, nijesam 
od tijela«, zar zato nije od tijela: 17 Kad bi sve tijelo bilo oko, 
gdje bi bio sluh? ICad bi sve bilo sluh, gdje bi bio miris? 18 Ali 
eto Bog postavi ude, svaki od njih u tijelu, kako je htio. 19 A 

kad bi svi bili jedan ud, gdje bi bilo tijelo. 20 A sad su mnogi 

udi, ali jedno tijelo. 21 A oko ne može reći ruci: »Ne trebam 

te«; ili opet glava nogama: »Ne trebate mi«. 22 Nasuprot, 

mnogo su više potrebni udi tijela, koji izgledaju slabiji. 23 I s 
većim poštovanjem pazimo na one ude tijela, koje smatramo 
kao manje ugledne. I svoje nepristojne ude pokrivamo s osobi¬ 
tom pristojnošću. 24 A naši pristojni udovi ne trebaju ništa. 
Ali Bog složi tijelo i slabijemu udu dade više časti, 25 da ne 
bude razdora u tijelu, da se udi jednako brinu jedan za dru¬ 
goga. 28 1 ako strada jedan ud, s njim stradaju svi udovi; ili 
ako se slavi jedan ud, s njim se raduju svi udovi. 27 A vi ste 
tijelo Kristovo, i pojedini udovi. 28 1 jedne postavi Bog u Crkvi, 
prvo kao apostole, drugo kao proroke, treće kao učitelje, onda 
čudesne sile, zatim darove liječenja, pomaganja, upravljanja, 
različne jezike. 29 Zar su svi apostoli? Zar su svi proroci? Zar 
su svi učitelji? Zar su svi čudotvorci? 39 Zar svi imaju darove 
liječenja? Zar svi govore jezike? Zar svi tumače? 31 A trsite se 
za najveće darove! I pokazat ću vam još izvrsniji put. 

HVALOSPJEV LJUBAVI 

. _ 1 Ako ljudske i anđeoske jezike govorim, a nemam lju- 

' d bavi, onda sam kao mjed, koja ječi, ili praporac, koji 
zveči. 4 ' 21 1 ako imam proroštvo i znam sve tajne i sve znanje, 
i ako imam svu vjeru, da i gore premještam, a nemam ljubavi, 
ništa sam. 3 1 ako razđam sve svoje imanje, i ako predam svoje 
tijelo, da se sažeže, a nemam ljubavi, ništa mi ne koristi. 4 Lju¬ 
bav dugo trpi, dobrostiva je; ljubav ne zavidi, ne hvasta se, 
ne nadima se. 5 Ne čini što ne valja, ne traži svoje, ne razdra- 
žuje se, ne misli o zlu, 6 ne raduje se nepravdi, a raduje se istini, 

7 sve pokriva, sve vjeruje, svemu se nada, sve trpi. 8 Ljubav 
nikad ne prestaje, a proroštva će prestati, jezici će umuknuti, 
znanje će proći.* 9 Jer dijelom znamo i dijelom prorokujemo. 
10 A kad dođe, što je savršeno, prestat će, što je djelomično. 

11 Kad sam bio dijete, govorio sam kao dijete, mislio sam 
kao dijete, sudio sam kao dijete. Kad sam postao muž, odbacio 
sam, što je bilo djetinje. 12 Jer gledamo sad kroz ogledalo u 
zagonetki, a tada ćemo licem u lice. Sad poznajem dijelom, 
a tada ću poznati, kao što sam i sam poznat. 13 A sad ostaje 
vjera, ufanje, ljubav, ovo troje. Ali je najveća među njima 
ljubav. 

O UPOTREBI DUHOVNIH DAROVA 

. . 1 Težite za ljubavlju! Revnujte za duhovne darove, a oso- 

bito, da prorokujete!* 2 Jer koji govori jezikom, ne 
govori ljudima, nego Bogu, jer nitko ne razumije, a Duhom 
govori tajne. 3 A koji prorokuje, govori ljudima za popravljanje 
i opomenu i utjehu. 4 Koji govori jezike, sebe popravlja, a koji 
prorokuje, općinu [Božju] popravlja. 5 A želim, da vi svi govo¬ 
rite jezike, a još više da prorokujete; jer je veći onaj, koji 
prorokuje, negoli onaj, koji govori jezike, osim ako tumači, da 
se općina popravlja. 

6 A sad, braćo, ako dođem k vama govoreći jezike, što ću 
vam koristiti, ako vam ne govorim ili u otkrivenju, ili u 
znanju, ili u proroštvu, ili u nauci? 7 Već je tako kod neživih 
stvari, koje jedan glas daju od sebe, kod svirale ili citare. Ako 
one različna glasa ne daju, kako će se razumjeti, što se svira 
ili igra? 8 Jer ako truba dadne nejasan glas, tko će se spremiti 
na boj? 9 Tako i vi, ako nerazumljivu riječ reknete jezikom, 
kako će se razumjeti, što se govori? Jer ćete govoriti u vjetar. 

10 Tolike su vrste jezika na svijetu, i nijedan nije bez glasa. 

11 Ako dakle ne znam sile glasa, bit ću tuđinac onome, kome 
govorim, i onaj, koji govori, bit će meni tuđinac. 12 Tako i vi, 
jer revnujete za duhovne darove, gledajte da obilujete onima, 
koji su na popravljanje općine! 

13 Zato, koji govori jezikom, neka se moli, da protumači. 
14 Jer ako se jezikom molim, moj se duh moli, a um je moj 
bez ploda. 15 Što dakle? Molit ću se duhom, a molit ću se i 
umom; pjevat ću hvalu duhom, a pjevat ću i umom. 16 Inače, 
ako zahvaljuješ duhom, kako će onaj, koji zauzima mjesto 

nevježe reći Amen na tvoju zahvalu, kad ne zna, što govoriš. 
17 Jer ti doduše dobro zahvaljuješ, ali se drugi ne popravlja. 

18 Hvala Bogu, govorim jezicima većma od sviju vas. 19 Ali 
na sastanku volim reći pet riječi svojim umom, da i druge 
poučim, negoli deset tisuća riječi jezikom. 20 Braćo, ne budite 
kao djeca umom, nego budite kao djeca pakošću, a razboritošću 
budite savršeni! 12 U zakonu je pisano: »Tuđim jezicima i tuđim 
usnama govorit ću ovome narodu, i ni tako me ne će poslušati, 
govori Gospodin.« 22 Dakle su jezici za znak ne onima, koji 
vjeruju, nego onima, koji ne vjeruju; a proroštvo ne onima, 
koji ne vjeruju, nego onima, koji vjeruju. 23 Ako se dakle skupi 
sva općina zajedno, i svi uzgovore jezicima, a uniđu nevježe 
[ili nevjernici], ne će li reći, da ludujete? 24 A ako svi prorokuju, 
a uniđe kakav nevjernik ili nevježa, bude pokaran od sviju i 
suđen od sviju. 25 Tajne njegova srca bivaju očitovane, i tako 
će pasti ničice i poklonit će se Bogu, priznajući, da je zaista 
Bog u vama. 28 Što će se dakle činiti, braćo? Kad se sastajete, 
svaki ima hvalospjev, ima nauku, ima otkrivenje, ima jezik, 
ima tumačenje; sve neka bude na popravljanje! 

27 Ako tko govori jezikom, neka govore po dvojica, ili naj¬ 
više po trojica, i po redu, a jedan neka tumači! 28 Ako li nema 
tumača, neka šuti na sastanku, a sebi neka govori i Bogu! 26 A 
proroci dva ili tri neka govore, i drugi neka rasuđuju!* 30 Ako 
li se otkrije što drugome, koji sjedi, prvi neka šuti! 31 Jer mo¬ 
žete prorokovati svi, jedan po jedan, da se svi uče, i svi da se 
tješe. 32 1 proročki duhovi pokoravaju se prorocima; 33 jer Bog 
nije Bog nesloge, nego mira. Tako je u svima općinama svetih. 

34 Žene neka šute na sastancima, jer se njima ne dopušta 
da govore, nego da budu pokorne, kao što i zakon govori. 
35 Ako li hoće čemu da se nauče, neka kod kuće svoje muževe 
pitaju, jer je ružno ženi da govori na sastanku. 

38 Je li od vas izašla Božja riječ? Ili je k vama samima došla? 
37 Ako tko misli, da je prorok ili duhovan, neka zna: što vam 
pišem, Gospodnja je zapovijed. 38 Ako li tko ne zna, ne će biti 
priznat.* 39 Dakle, braćo, nastojte da prorokujete, i ne zabra- 
njujte govoriti jezicima! 40 A sve neka bude pošteno i uredno! 

VJERA U USKRSNUĆE 

.r 1 A obznanjujem vam, braćo, evanđelje, koje sam vam 
3 propovijedao, koje ste i primili, u kojemu i stojite, 2 po 
kojemu se i spašavate, ako držite, kako sam vam propovijedao, 

osim ako uzalud vjerovaste. 3 Jer sam vam najprije predao, što 
sam i primio: da je Krist umro za grijehe naše po Pismima; 4 i 
da je pokopan, i da je uskrsnuo treći dan po Pismima; 5 i da 
se je javio Kefi, potom dvanaestorici; 0 a zatim se je javio 
braći, kojih je bilo više od pet stotina zajedno. Od njih mnogi 
žive i sad, a neki usnuše. 7 A potom se je javio Jakovu, onda 
svima apostolima; 8 a poslije sviju javio se i meni kao kakvu 
nedonoščetu. 9 Jer sam ja najmanji među apostolima, koji nije- 
sam dostojan zvati se apostol, jer sam progonio Božju Crkvu. 
10 Ali po milosti Božjoj jesam, što jesam, i njegova milost prema 
meni nije bila^prazna, nego sam radio više od sviju njih, ali 
ne ja, nego Božja milost, koja je sa mnom. 

11 Bio dakle ja, bili oni, tako propovijedamo, i tako vjero¬ 
vaste. 12 A ako se Krist propovijeda, da je uskrsnuo od mrtvih, 
kako neki među vama govore, da nema uskrsnuća mrtvih? 13 A 
ako nema uskrsnuća mrtvih, onda nije ni Krist uskrsnuo. 14 A 
ako Krist nije uskrsnuo, uzalud je dakle naše propovijedanje, 
a uzalud je i vaša vjera. 15 A nalazimo se i lažni Božji svjedoci' 
sto smo svjedočili protiv Boga, da je uskrisio Krista, kojega 
nije uskrisio, ako doista mrtvi ne uskrsavaju. 16 Jer ako mrtvi 
ne uskrsavaju, ni Krist nije uskrsnuo. 17 A ako Krist nije 
uskrsnuo, uzalud je naša vjera, jer ste u svojim grijesima. 
18 Dakle i oni, koji usnuše u Kristu, izgiboše. 19 Ako se samo u 
ovom životu uzdama u Krista, bjedniji smo od sviju ljudi. 

sad je Krist uskrsnuo od mrtvih, prvenac onima, koji 
usnuše. 21 Jer kako dođe po čovjeku smrt, tako dođe i uskrs¬ 
nuće mrtvih po čovjeku. 22 Jer kako u Adamu svi umiru, tako 
će i u Kristu svi oživjeti. 23 Ali svaki u svom redu: prvenac 
Krist; potom oni, koji su Kristovi, i koji vjerovaše u njegov 
dolazak. 24 Onda svršetak, kad preda kraljevstvo Bogu i Ocu, 
i kad dokine svako poglavai'stvo i svaku vlast i silu. 25 jer njemu 
valja kraljevati, dok ne podloži sve neprijatelje pod svoje noge. 
29 A kao posljednji neprijatelj uništit ce se smrt! 27 »Jer je sve 
pokorio pod njegove noge.« A kad veli, da je sve [njemu] poko¬ 
reno, jasno je, da je pokorio sve osim onoga, kojemu je sve 
pokorio. 28 A kad mu bude sve pokoreno, tada će se i sam 
Sin pokoriti onome, koji mu je sve pokorio, da bude Bog sve 
u svemu. 4 

Inače, sto čine oni, koji se krste za mrtve? Ako mrtvi 
uopće ne uskrsavaju, što se i krste za njih? 30 Zašto i mi pod¬ 
nosimo pogibelji svaki čaš: 31 Svaki dan umirem, tako mi, braćo, 

vaše slave, koju imam u Kristu Isusu, Gospodinu našemu! 
32 Jer ako sam se po čovjeku borio sa zvjeradi u Efezu, kakva 
mi je korist? Ako mrtvi ne uskršavaju, »sjedimo i pijmo, jer 
ćemo sutra umrijeti.« 33 Ne dajte se zavesti: zli razgovori kvare 
dobro ćudoređe.’ 4 34 Otrijeznite se kako treba, i ne griješite, jer 
neki ne znadu za Boga; na sramotu vam kažem. 

35 Ali će netko reći: Kako će uskrsnuti mrtvi? I u kakvu će 
tijelu doći? 36 Bezumniče, ono što ti šiješ, ne će oživjeti, ako ne 
umre. 37 1 što šiješ, ne šiješ .tijelo, koje će biti, nego golo zrno, 
bilo pšenično, bilo drugo kakvo. 38 A Bog mu daje tijelo, kako 
hoće, i svakom sjemenu svoje tijelo. 39 Nije svako tijelo isto 
tijelo, nego je drugo čovječje, a drugo je stoke, drugo ptičje, a 
drugo riblje. 40 I postoje nebeska tjelesa i zemaljska tjelesa; ali 
je druga slava nebeskima, a druga zemaljskima. 41 Druga je slava 
suncu, i druga slava mjesecu, [i] druga slava zvjezdama; jer se 
zvijezda od zvijezde razlikuje u slavi. 42 Tako i uskrsnuće mrt¬ 
vih. Sije se u raspadljivosti, ustaje u neraspadljivosti. 43 Sije se 
u sramoti, ustaje u slavi; sije se u slabosti, ustaje u sili; 44 sije 
se tjelesno tijelo, ustaje duhovno tijelo. Ako postoji tjelesno, 
postoji i duhovno. 

45 Tako je i pisano: »Prvi [čovjek] Adam postade živa duša«, 
posljednji Adam duh, koji oživljuje. 46 Ali nije prvo duhovno, 
nego je prvo tjelesno, pa onda duhovno. 47 Prvi je čovjek od 
zemlje, zemljan, drugi čovjek s neba. 48 Kakav je zemljani, takvi 
su i zemljani; i kakav je nebeski, takvi su i nebeski. 49 1 kako 
smo nosili sliku zemljanoga, nosit ćemo i sliku nebeskoga. 50 A 
ovo kažem, braćo, da tijelo i krv ne mogu baštiniti Božjega 
kraljevstva, niti može raspadljivost baštiniti neraspadljivost. 

51 Evo vam kazujem tajnu: Svi ne ćemo usnuti, ali svi ćemo 
se promijeniti.’ 4 53 Jer ovo raspadljivo treba da se obuče u nera¬ 
spadljivost, i ovo smrtno da se obuče u besmrtnost. 

34 A kad se ovo raspadljivo obuče u neraspadljivost, i ovo 
se smrtno obuče u besmrtnost, onda će se ispuniti riječ, što je 
napisana: »Pobjeda proguta smrt. 55 Gdje je, smrti, tvoja po¬ 
bjeda? Gdje je, smrti, tvoj žalac?« 6 A žalac je smrti grijeh, a 
sila je grijeha zakon. 57 A Bogu hvala, koji nam dade pobjedu 
po Gospodinu našemu Isusu Kristu. 58 Zato, braćo moja lju¬ 
bljena, budite stalni i nepokolebljivi, puni revnosti u Gospod¬ 
njem djelu svagda, znajući, da vaš rad nije uzaludan u Go¬ 
spodinu! 

ZAVRŠETAK POSLANICE 

.. p. 1 A za sabiranje svetima, kao što sam uredio za galilej- 

ID ske općine, tako i vi činite! 2 Svaki prvi dan sedmice 

neka svaki od vas ostavlja kod sebe i skuplja, koliko može, 
da ne bivaju sabiranja tada, kad dođem. 3 A kad dođem, koje 
nađete za sposobne, one ću s poslanicima poslati, da odnesu 
vaš dar u Jeruzalem. 4 A ako bude vrijedno, da i ja idem, poći 
će sa mnom. 5 A k vama ću doći, kad prođem Macedoniju, jer 
ću proći kroz Macedoniju. °A u vđs možebit da ću se zadržati, 
ili i zimovati, da me vi otpratite, kudgod pođem. 7 Ne ću, 
naime, da vas sad u prolaženju pohodim, jer se nadam neko 
vrijeme ostati kod vas, ako Gospodin dopusti. 8 A u Efezu ću 
ostati do Duhova; 9 jer mi se otvoriše velika i širom otvorena 
vrata, i protivnika ima mnogo. 4 ' 

10 A ako dođe Timotej, gledajte, da bude kod vas bez straha, 
jer on radi Gospodnje djelo, kao i ja. 11 Neka ga nitko dakle 
ne prezre, nego ga ispratite s mirom, da dođe k meni, jer ga 
čekam s braćom. 4 ' 12 A za brata Apola [javljam vam]: Mnogo 
sam ga molio, da dođe k vama s braćom. I nikako mu nije bila 
volja da sad dođe; ali će doći, kad imadne kad. 

13 Bdijte, stojte u vjeri, držite se muževno, budite jaki! 14 Sve 
neka vam biva u ljubavi! 15 A opominjem vas, braćo, znate 
Stefaninu kuću, da je prvi plod Ahaje, i da se staviše na službu 
svetima, 16 da se i vi pokoravate takovima i svakome, koji 
surađuje i trudi se. 17 A radujem se Stefaninu i Fortunatovu i 
Ahajikovu dolasku, jer mi oni naknadiše, što sam bio bez vas; 
18 oni okrijepiše moj i vaš duh. Pripoznajte dakle takove! 

19 Pozdravljaju vas općine u Aziji. Pozdravljaju vas mnogo 
u Gospodinu Akvila i Priska sa svojom domaćom općinom 
[kod kojih sam i gost]. 4 ' 20 Pozdravljaju vas sva braća. Pozdra¬ 
vite jedan drugoga svetim poljupcem! 

21 Ovdje moj vlastoručni pozdrav: Pavao. 22 Ako tko ne 
ljubi Gospodina [našega Isusa Krista], neka bude proklet! Maran 
atha! 4 ’ 23 Milost Gospodina Isusa [Krista] s vama! 24 Moja ljubav 
svima vama u Kristu Isusu! [Amen.] 

DRUGA POSLANICA KORINĆANIMA 

1. Izakako je Pavao bio poslao svoju prvu poslanicu Korin- 
ćanima, pun brige i tuge šalje u Korint Tita, da razvidi tamo¬ 
šnje stanje i da ga onda izvijesti o svemu. Titov. izvještaj 
ponukao je Pavla, da napiše drugu poslanicu Korinćanima. 
Iz nje se vidi, da većina u korintskoj općini od srca žali, što 
je bila ožalostila Apostola (2 Kor. 7, 7—11), i izriče mu svoju 
vjernost i odanost. Ali ipak još mnogi, podjareni od židovsko- 
kršćanskih učitelja, bune se i udaraju jednako na Apostola, na 
njegovu tobožnju slabost i strogost i nepostojanost, na njegove 
naredbe, opomene i zle namjere (usp. 2 Kor. 10, 10; 12, 20 si.; 
13, 1 si.; 7, 2; 12, 16 si.). I Pavao posla sad Tita u Korint s 
drugom poslanicom, da proti nepravednim osvadama i sumnji¬ 
čenjima obrani svoj rad, svoju čast i uzvišenost svoje apostolske 
službe (1—7), da potakne revnost općine za sabiranje milostinje 
siromašnim kršćanima u Jeruzalemu (8—9) i da oštro i odlučno 
obračuna sa svojim židovskim protivnicima i lažnim učiteljima 
u Korintu (10—13). 

2. Neki tumači, obzirom na 2 Kor. 2, 1 si.; 7, 8 si.; 12, 14; 
13, 1 si., uzimaju, da je Pavao između prve i druge poslanice 
Korinćanima poslao još jednu poslanicu (»s mnogim 
suzama« po 2, 4), ili da je išao u Korint da pobunjene kršćane 
uredi i smiri. 

3. Istinitost druge poslanice Korinćanima priznata je 
općenito. Za nju svjedoči jednodušno predaja od apostolskih 
Otaca ovamo. Pavlov jaki i blagi duh upravo izbija iz sadržaja 
i oblika ove apostolske poslanice. 

4. Vrijeme sastavka druge poslanice Ko¬ 
rinćanima pada u godinu 57. Po Dap. 20, 6 svetkovao je 
Pavao Uskrs g. 58. u Filipima, kamo je bio stigao nakon 
tromjesečnog boravka u Korintu (Dap. 20, 3). A još prije puto¬ 
vao je više mjeseci po Macedoniji. Mjesto sastavka poslanice 
jest Macedonija (2 Kor. 7, 5; 8, 1; 9, 2. 4), možda Filipi. 

II. POSLANICA KORINĆANIMA 


APOSTOL ZAHVALJUJE BOGU NA UTJEHI U 
NEVOLJAMA. 

OBRANA OD PRIJEKORA ZBOG NEPOSTOJANOSTI 

1 Pavao, apostol Krista Isusa po volji Božjoj, i brat 

Timotej Božjoj općini u Korintu sa svima svetima, koji 
su u svoj Ahaji. 2 Milost vam i mir od Boga, Oca našega, i 
Gospodina Isusa Krista. 3 Blagosloven Bog i Otac Gospodina 
našega Isusa Krista, Otac milosrđa i Bog sve utjehe, 4 koji nas 
tješi u svakoj nevolji, da bismo mogli utješiti one, koji su u 
svakoj nevolji, utjehom, kojom nas same Bog tješi. 5 Jer kao 
što obiluju Kristove patnje u nama, tako i po Kristu’ obiluje 
naša utjeha. 

8 . ^ smo u nev °lji, za vašu je utjehu i spasenje, ili ako 

se tješimo, za vašu je utjehu, koja djeluje, da podnosite posto¬ 
jano iste patnje, što ih i mi podnosimo. 7 I naša je nada čvrsta 
za vas. znajući, da kao što ste zajedničari u patnjama, tako ste 
i u utjehi. 8 Jer vam ne ćemo, braćo, zatajiti naše nevolje, koja 
nam se dogodi u Aziji, kad smo bili preko mjere i preko snage 
opterećeni, tako da nam je bio već dodijao život. 0 Nego sami 
u sebi osudismo, da nam valja umrijeti, da se ne uzdamo sami 
u sebe, nego u Boga, koji podiže mrtve, 10 koji nas je od tolike 
smrti izbavio i izbavit će nas. U njega se uzdamo, da će nas 
i još izbaviti, 11 jer nas i. vi pomažete molitvom, da mnogi 
zahvale Bogu za milost, koja nam je udijeljena po mnogima radi 
vas. 12 Jer je naša slava ovo: svjedočanstvo naše savjesti, da 
smo u svetosti i iskrenosti pred Bogom, a ne u tjelesnoj mud¬ 
rosti, nego u Božjoj milosti živjeli u svijetu, a osobito među 
vama. 13 Jer vam drugo ne pišemo, nego što čitate i razumije¬ 
vate. A nadam se, da ćete i do kraja razumjeti, 14 kao što nas 
dijelom, i upoznaste, da smo vaša slava, kao što i vi naša u 
dan našega Isusa [Krista], 

15 1 u ovom pouzdanju htjedoh da vam dođem prije, da 
imate drugu, milost. 16 1 od vas da idem u Macedoniju, i opet 
iz Macedonije da dođem k vama, i vi da me pratite u Judeju. 


17 Kad sam dakle to htio, zar sam što lakomisleno činio? Ili to, 
što namjeravam, da li po tijelu namjeravan, tako da bude u 
mene zajedno da, da, i ne, ne? 18 Ali je Bog vjeran, te naša riječ 
k vama nije zajedno da i ne.* 10 Jer Sin Božji, Isus Krist, kojega 
mi, ja i Silvan i Timotej, vama propovijedasmo, nije bio za¬ 
jedno da i ne, nego je bilo u njega samo da. 20 Jer koliko je 

Božjih obećanja, našlo je u njemu svoj da, i u njemu je Amen 
Bogu na slavu po nama. 21 Bog je, koji nas utvrđuje s vama za 
Krista, i pomaza nas, 22 koji nas i zapečati i dade zalog Duhu 
u naša srca. 23 A ja za svjedoka prizivam Boga na svoju dušu, 
da štedeći vas ne dođoh više u Korint.* 24 Ne kao da mi vla¬ 
damo vašom vjerom, nego smo pomagači vaše radosti, jer u 
vjeri stojite čvrsto. 

PAVAO PREPORUČUJE, DA SE PONOVNO PRIMA 
GRJEŠNIK, KOJI SE KAJE. APOSTOL SLAVI BOGA ZA 
SNAŽNO DJELOVANJE ČISTE PROPOVIJEDI O KRISTU 

_ 1 A ovo odlučih u sebi, da opet ne dođem k vama u 

žalosti. 2 Jer ako vas ja žalostim, tko će me razveseliti, 

ako ne onaj, kojega ja žalostim? 3 I pisah vam upravo ovo, da 
kad dođem, nemam žalosti od onih, za koje bi valjalo da se 
veselim uzdajući se u sve vas, da je moja radost sviju vas. 4 Jer 
sam vam od mnogo brige i tjeskobe srca pisao s mnogim su¬ 
zama, ne da biste se ožalostili, nego da biste upoznali ljubav, 
koju imam izobilno prema vama. 5 Ali ako je tko ražalio, nije 
mene ražalio, nego barem dijelom, da ne uvećavam, sve vas.* 
6 Jer je takvome dovoljna ova kazna od većine. 7 Tako nasuprot 
treba da mu radije oprostite i tješite ga, da dotični ne padne 
u preveliku žalost. 8 Zato vas molim, da utvrdite ljubav prema 
njemu. 9 Jer sam vam zato i pisao, da upoznam vašu krepost, 
jeste li u svemu poslušni. 10 A kome vi što oprostite, onome 
opraštam i ja; jer i ja, što sam oprostio, ako sam imao sto 
oprostiti, činim radi vas pred Kristom. 11 Da nas ne prevari 
sotona, jer znamo, što misli. 

12 A kad dođoh u Troadu da propovijedam Kristovo evan¬ 
đelje, i otvoriše mi se vrata u Gospodinu, 13 ne imadoh mira 
u svome duhu, ne našavši Tita svoga brata, nego oprostivši se 
s njima zaputih u Macedoniju. 14 A hvala Bogu, koji nam 
svagda daje pobjedu u Kristu [Isusu], i po nama javlja miris 
svojega poznanja na svakom mjestu. 15 Jer smo mi Kristov 

ugodan miris Bogu i među onima, koji se spašavaju, i među 
onima, koji ginu: 10 Jednima dakle miris od smrti za smrt, a 
drugima miris od života za život. I za ovo, tko je sposoban? 
17 Jer nijesmo kao mnogi, koji izopačuju Božju riječ, nego 
iskreno, kao iz Boga, pred Bogom, u Kristu govorimo. 

PAVAO SLUGA NOVOGA ZAVJETA 

„ 1 Počinjemo li opet sami sebe preporučivati? Ili zar tre- 

^ barno kao neki preporučnih poslanica na vas ili od vas? 
* Vi ste naša poslanica napisana u našim srcima, koju poznaju i 
čitaju svi ljudi; 3 koji ste se pokazali, da ste Kristova poslanica 
izrađena od nas i napisana ne crnilom, nego Duhom Boga 
živoga, ne na kamenim pločama, nego na tjelesnim pločama 
srca. 4 A takovo pouzdanje imamo po Kristu u Boga. 5 Ne da 
smo sposobni od sebe pomisliti nešto kao od sebe, nego je naša 
sposobnost od Boga, 6 koji i učini nas sposobne da budemo 
sluge Novoga Zavjeta, ne slova, nego Duha; jer slovo ubija, a 
Duh oživljuje. 7 Ako li je služba smrti, koja je u kamenje ure¬ 
zana slovima, bila u slavi, tako da Izraelovi sinovi ne mogoše 
pogledati na Mojsijevo lice od slave njegova lica, koja> prestaje: 
8 kamo li ne će mnogo većma služba Duha biti u slavi? 9 Jer 
ako je služba osude slava, mnogo većma izobiluje služba pravde 
u slavi. 10 Jer i nije slavno, što se je proslavilo s ove strane, radi 
prevelike slave. 11 Jer ako je slavno, što prestaje, mnogo je 
većma u slavi ono, što ostaje. 12 Imajući dakle takovu nadu, s 
velikom slobodom radimo; 13 i ne kao što je Mojsije metao 
pokrivalo na svoje lice, da ne bi Izraelovi sinovi gledali svršetka 
onome, što prestaje. 14 Ali otvrdnuše njihove misli. Jer do dana 
današnjega stoji isto pokrivalo neotkriveno u čitanju Staroga 
Zavjeta, jer u Kristu prestaje. 15 Nego do danas, kad se čita 
Mojsije, pokrivalo stoji na njihovu srcu.* 13 A kad se obrati 
Gospodinu, oduzima se pokrivalo. 17 A Gospodin je Duh; a gdje 
je Gospodnji Duh, ondje je sloboda. 18 A mi svi, koji otkrivenim 
licem gledamo Gospodnju slavu, preobražavamo se u istu sliku 
iz slave u slavu, kao od Gospodnjega Duha. 

ČISTOGA PAVLOVA APOSTOLSKOG DJELOVANJA 

. 1 Zato, jer imamo ovu službu radi milosrđa, koje smo 

** postigli, ne malakšemo, 2 nego se odričemo tajnoga srama, 
ne živimo u lukavstvu, niti izopačujemo riječ Božju nego se 

navješćivanjem istine preporučujemo svakoj ljudskoj savjesti, 
pred Bogom. 3 A ako li je i pokriveno naše evanđelje, u onima 
je pokriveno, koji ginu, 4 u kojima bog ovoga svijeta oslijepi 
mišljenje nevjernika, da im ne zasvijetli svijetlo evanđelja Kri¬ 
stove slave, koji je Božja slika.* 5 Jer sami sebe ne propovi¬ 
jedamo, nego Krista Isusa Gospodina, a sebe, vaše sluge, poradi 
Isusa, “jer Bog, koji reče: »Iz tame neka zasvijetli svijetlo«, 
zasvijetlio je u našim srcima, da svijetli spoznanje Božje slave 
u licu Isusa Krista. 7 Ali ovo blago imamo u zemljanim posu¬ 
dama, da obilje sile bude od Boga, a ne od nas. 

8 U svemu trpimo nevolje, ali nijesmo potišteni; zbunjeni 
smo, ali ne očajamo; 9 progone nas, ali nijesmo ostavljeni; oba¬ 
raju nas, ali ne ginemo; 10 uvijek nosimo naokolo Isusovu smrt 
na tijelu, da se i Isusov život na našemu tijelu očituje. 11 Jer se 
mi uvijek, dok smo živi, predajemo na smrt poradi Isusa, da 
se i Isusov život očituje na našemu smrtnome tijelu. 12 Dakle 
smrt djeluje u nama, a život u vama.* 13 A imajući isti duh 

• vjere, kao što je pisano: »Vjerovao sam, zato sam govori«; 

* i mi vjerujemo, zato i govorimo; 14 znajući, da će onaj, koji 
uskrisi Isusa, i nas s Isusom uskrisiti i postaviti s vama. 13 Jer 
je sve poradi vas, da milost, rastući zahvalom mnogih, služi na 
što veću Božju slavu. 16 Zato ne malakšemo, nego ako se naš 
izvanji čovjek i raspada, ipak se naš unutrašnji obnavlja iz dan 
u dan. 17 Jer naša sadašnja i časovita laka nevolja donosi nam 
izobilnu vječnu slavu, koja sve nadvisuje, 18 nama, koji ne gle¬ 
damo na ovo, što se vidi, nego na ono, što se ne vidi, jer je 
ovo, što se vidi, za vrijeme, a ono, što se ne vidi, vječno. 

„ UZDAJUČI SE U SLAVNO USKRSNUĆE APOSTOL GLEDA 
DA SE DOPADNE JEDINO KRISTU, SUCU 

1 Jer znamo, da kad se ova naša zemaljska kuća ra- 
0 skopa, imamo zgradu od Boga, nerukotvorenu, vječnu 
kuću na nebesima. 2 Jer za tim uzdišemo, želeći obući se u svoj 
nebeski stan,* 3 samo da se nađemo obučeni, a ne goli! 4 Jer 
dok smo u ovom šatoru, uzdišemo pritisnuti, jer ne ćemo da se 
svučemo, nego da se na to obučemo, tako da život proguta, 
što je smrtno.* 5 A koji nas za to pripravlja, jest Bog, koji nam 
dade zalog Duha.* 6 Zato se jednako čvrsto uzdamo, jer znamo, 
da dok smo u tijelu, u tuđini smo, daleko od Gospodina; 7 jer 
i putujemo u vjeri, a ne u gledanju. 8 Ali se čvrsto uzdamo i 

volimo većma otići od tijela i unići Gospodinu. 8 Zato se i 
trsimo, da mu se dopadnemo, ili odlazili ili ulazili. 10 Jer nam 
se svima valja javiti na Kristoyu sudu, da primi svaki prema 
tome, kako je činio u svome tijelu: dobro ili zlo. 11 Znajući 
dakle strah Gospodnji svjetujemo ljude, a Bogu smo poznati; 
a nadam se, da smo i u vašim savjetima poznati. 12 Jer se ne 
preporučujemo opet vama, nego vam dajemo prigodu, da se 
ponosite s nama, da imate što odgovoriti onima, koji se diče 
onim, što je na licu, a ne u srcu. 13 Jer bilo da se odviše hva¬ 
limo, radi Boga je, bilo da smo smjerni, radi vas je.* 44 Jer 
Kristova ljubav nagoni nas, kad ovako sudimo: ako je jedan 
za sve umro, to su svi umrli; 15 i za sve je umro, da i oni, koji 
žive, ne žive više sebi, nego onome, koji je za njih umro i 
uskrsnuo. 18 Zato mi odsad nikoga ne poznajemo po tijelu; i 
ako Krista poznajemo po tijelu, ali ga sad više ne poznajemo.* 
17 Ako je dakle tko u Kristu, to je on novo stvorenje, to je 
staro prošlo, i gle sve je novo postalo. 18 Ali je sve od Boga, 
koji pomiri nas sa sobom po Kristu i dade nam službu pomi¬ 
renja. 19 Jer je Bog bio, koji je u Kristu pomirio svijet sa sobom, 
ne računajući njegovih prestupaka i metnuvši u nas riječ pomi¬ 
renja. 20 Za Krista smo dakle poslanici, jer Bog kao da opo¬ 
minje po nama. Molimo mjesto Krista: Pomirite se s Bogom! 
21 Njega, koji nije poznao grijeha, učini za nas grijehom, da mi 
postanemo Božja pravda u njemu. 

KAKO SE LJUBAV KRISTOVA POKAZUJE U ŽIVOTU 
APOSTOLA 

„ * A kao [njegovi] suradnici opominjemo vas, da ne pri- 

6 mite uzalud Božje milosti. 2 Jer govori: »U pravo vrijeme 
te usliših i u dan spasenja pomogoh ti.« Evo, sad je »pravo 
vrijeme«! Evo, sad je »dan spasenja«! 3 Ne dajmo nikakve ni 
u čemu smutnje, da se služba ne kudi! 4 Nego se u svemu 
pokažimo kao Božje sluge u mnogoj strpljivosti, u nevoljama, 
u potrebama, u tjeskobama, 5 u ranama, u tamnicama, u buna¬ 
ma, u trudovima, u nespavanju, u postu; 8 u čistoći, u spoznaji, 
u dugotrpnosti, u dobroti, u Duhu Svetom, u iskrenoj ljubavi; 

7 u riječi istine, u Božjoj sili, s oružjem pravde zdesna i slijeva; 

8 slavom i sramotom, zlim i dobrim glasom; kao zavodnici i 
istiniti, 9 kao nepoznati i poznati, kao oni, koji umiru, a evo 


živimo, kao kažnjeni, a ne ubijeni,* 10 kao žalosni, a neprestano 
veseli, kao siromašni, a koji mnoge obogaćuju, kao oni, koji 
ništa nemaju, a sve posjeduju.* 

11 Naša usta se otvoriše k vama, Korinćani, naše srce se 
rasprostrani. 12 Vama nije tijesno u nama, ali vam je tijesno u 
vašim srcima. 13 A da isto vratite, kao djeci govorim: Raspro- 
stranite se i vi! 14 Ne vucite jaram s nevjernicima! Jer što ima 
pravda s nevjernicima! Jer sto ima pravda s bezakonjem? Ili 
kakvu zajednicu ima svijetlo s tamom? 15 Kako li se slaže Krist 
s Belijalom? Ili kakav dio ima vjernik s nevjernikom? 10 Kako 
li se podudara Božji hram s idolima? Jer mi smo hram živoga 
Boga, kao što reče Bog: »Stanovat ću u njima, i među njima 
ću hodati, i bit ću im Bog, i oni će biti moj narod. 17 Zato 
iziđite između njih i odvojite se, govori Gospodin, i ne dotičite 
se nečista, i ja ću vas primiti. 18 1 bit ću vam otac, i vi ćete biti 
moji sinovi i kćeri, veli Gospodin Svemogući.« 

PAVLOVA LJUBAV 

_ 1 Imajući dakle ova obećanja, ljubljeni, očistimo se od 

' svake ljage tijela i duha te izvršimo posvećenje u strahu 
Božjemu! 2 Osvojite nas! Nikome ne užinismo nažao, nikoga 
ne pokvarismo, nikoga ne prevarismo. 3 Ne govorim, da vas 
osudim, jer prije rekoh, da ste u našim srcima, da s vama 
umremo i s vama živimo. 4 Veliko je moje pouzdanje u vas, 
velik je moj ponos s vama, pun sam utjehe, obilna je moja 
radost uza sve naše nevolje. 5 Jer i kad dođosmo u Macedoniju, 
nikakva mira nije imalo naše tijelo, nego smo u svemu bili u 
nevolji: izvana borbe, iznutra strah. 8 Ali onaj, koji tješi poni¬ 
žene, Bog, utješi nas Titovim dolaskom. 7 A nesamo njegovim 
dolaskom, nego i utjehom, kojom se utješi kod vas, javljajući 
nam vašu čežnju, vaše plakanje, vaše staranje za mene. Tako 
se ja još više obradovah. 8 Jer ako sam vas i ožalostio poslani¬ 
com, ne kajem se; iako sam se kajao, kad vidjeh, da vas je ona 
poslanica ožalostila, makar i za čas. 9 Sad se radujem, ne što 
ste bili žalosni, nego što se ožalostiste na pokajanje; jer se 
ožalostiste po Bogu, da od nas ni u čemu ne štetujete. 10 Jer 
žalost, koja je po Bogu, rađa stalno spasonosno pokajanje, a 
žalost svijeta rađa smrt. 11 Jer, gle, upravo to, što se po Bogu 
ožalostiste, koliko učini staranje među vama, pa opravdanje, 
pa žaljenje, pa strah, pa čežnju, pa revnost, pa pomirenje: u 

svemu pokazaste, da ste čisti u toj stvari. 12 Ako sam vam 
dakle i pisao, nije to bilo radi onoga, koji je skrivio, niti radi 
onoga, kome je krivo učinjeno, nego da se očituje kod vas vaša 
revnost za nas pred Bogom. 13 Zato se utješismo. A u našoj 
utjehi još se većma obradovasmo Titovoj radosti, jer vi svi 
okrijepiste njegov duh. 14 Jer ako sam mu se što s vama po¬ 
hvalio, nijesam se posramio, nego, kako je sve istinito, što vam 
govorismo, tako je i naša pohvala pred Titom bila istinita. 
15 1 njegovo srce još vas više ljubi, kad se spominje pokornosti 
sviju vas, kako ste ga primili sa strahom i drhtanjem. 16 Radu¬ 
jem se, što se u svemu mogu osloniti na vas. 

SABIRANJE U MACEDONIJI ZA SIROMAHE U 
JERUZALEMU. SABIRANJE U KORINTU. PREPORUČUJU 
SE POVJERLJIVI LJUDI 

1 A javljamo vam, braćo, milost Božju, koja je dana u 
8 općinama Macedonije. 2 Premda su bile kušane teškom 
nevoljom, ipak je tekla iz punine njihove radosti i iz dubine 
njihova siromaštva obilna rijeka dobrotvornosti. 8 Svjedočim 
za njih, da su po mogućstvu i preko mogućnosti dragovoljno 
davali. 4 I usrdno su nas molili za milost, da i oni smiju poma¬ 
gati svete. 5 Preko svakoga očekivanja predadoše sami sebe 
najprije Gospodinu, a onda nama po Božjoj volji. 

6 Zato zamolismo Tita, da kao što je počeo, onako i svrši i 
među vama ovu milostinju. 7 A vi, kako ste u svemu izobilni, u 
vjeri i u riječi, i u znanju i u svakoj revnosti, povrh toga i u 
svojoj ljubavi prema nama, neka izobilujete i u ovoj milosti! 
8 Ne govorim, kao da zapovijedam, nego kad se drugi staraju, 
da kušam i vašu ljubav, je li istinita. 8 Jer znate milost Go¬ 
spodina našega Isusa [Krista], da premda Je bio bogat, poradi 
vas je postao siromašan, da se vi njegovim siromaštvom obo¬ 
gatite. 10 I savjet dajem u tom; jer vam je ovo na korist, vama 
koji od lanjske godine počeste nesamo htjeti, nego i činiti. 
11 A sad i dovršite to djelo, da kao što je bila spremna volja 
htijenja, tako da bude i izvršenja od toga,, što imate. 12 Jer ako 
je spremna volja, mila je po onome, što ima, a ne po onome, 
sta nema. 18 Ali ne tako, da drugima bude olakšica, _ a vama 
potreba, nego neka bude jednakost.* 14 U sadašnje vrijeme vaš 
suvišak neka pomogne njihovoj oskudici, da i njihov suvišak 
pomogne vašoj oskudici, da bude jednakost; 15 kao što je pisano: 

»Tko je mnogo skupio, nije mu preteklo, a tko je malo, nije 
mu nedostalo.« 

10 A hvala Bogu, koji je dao takovo staranje za vas u Titovo 
srce! 17 Jer primi doduše molbu, ali kako je pun revnosti, svo¬ 
jevoljno otide k vama. 18 A poslasmo s njim i brata, kojega je 
pohvala u evanđelju po svim općinama. 19 A nesamo to, nego 
je izabran od ojpćine, da ide s nama i obavi ovo djelo ljubavi, 
za koje mi služimo na slavu Gospodina, i po našoj spremnoj 
volji; 20 čuvajući se toga, da nas tko ne pokudi za ovo obilje, 
u kojemu mi služimo; 21 jer nastojimo o dobru nesamo pred 
Gospodinom, nego i pred ljudima. 22 A poslasmo s njima i 
našega brata, kojega revnost često iskušasmo u mnogim stva¬ 
rima, a sad je još mnogo revniji poradi velikoga pouzdanja u 
vas. 23 A za Tita kažem: on je moj drug i pomagač za vas, a za 
našu kraću, oni su crkveni poslanici, Kristova slava. 24 Poka¬ 
žite dakle na njima svjedočanstvo svoje ljubavi i našega ponosa 
s vama pred općinama! 

KAKO TREBA DIJELITI MILOSTINJU 

q 1 O milostinji, koja se kupi za svete, suvišno je da vam 

a pišem. 2 Jer poznajem vašu dobru volju, za koju se s 
vama ponosim kod Macedonaca, da je i Ahaja spremna od 
lanjske godine, i vaša je revnost potaknula mnoge. 3 A poslah 
braću, da naša hvala vama ne bude prazna u ovoj stvari, nego 
da budete spremni, kao što sam govorio; 4 da se, ako dođu sa 
mnom Macedonci i nađu vas nespremne, ne osramotimo mi, 
da ne kažemo vi, u toj stvari. 5 Smatro sam dakle potrebnim 
umoliti braću, da prije idu k vama i da priprave obećani 
blagoslov, da taj stoji gotov, i to kao blagoslov, a ne kao 
lakomstvo. 8 A ovo velim: Tko oskudno sije, oskudno će i žeti; 
a tko u blagoslovima sije, u blagoslovima će i žeti, 7 svaki, kako 
je odlučio u srcu, a ne sa žalošću ili od nevolje, jer Bog ljubi 
vesela darovatelja. 8 A Bog može učiniti, da je među vama 
izobilna svaka milost, da u svemu svagda svega dovoljno ima¬ 
jući izobilujete za svako dobro djelo; 9 kao što je pisano: »Prosu, 
dade siromasima, njegova pravda ostaje do vijeka.«* 10 A onaj 
koji daje sjeme sijaču, dat će i kruh za jelo i umnožit će vaše 
sjeme i dat će da uzrastu plodovi vaše pravde, 11 da se u svemu 
obogatite za svaku darežljivost, koja po nama čini hvalu Bogu. 
12 Jer vršenje ove milostinje ne podmiruje samo oskudicu svetih, 

nego donosi i obilat plod po mnogim hvalama u Gospodinu, 
13 kad poradi ove prokušane službe ljubavi oni slave Boga za 
vaše pokorno priznanje Kristova evanđelja i za darežljivost, 
kojom dijelite njima i svima, 14 i u svojoj molitvi za vas kad 
čeznu za vama poradi preobilate Božje milosti u vama. 15 Hvala 
Bogu na njegovu neiskazanom daru! 

PAVAO BRANI SVOJU APOSTOLSKU ČAST 

1 A sam ja, Pavao, molim vas radi Kristove krotkosti i 
10 blagosti, ja, koji sam naoči doduše neznatan među vama, 
a odsutan odvažan prema vama. 2 Ali molim, da mi ne ustreba, 
kad budem kod vas, odvažan biti s onim pouzdanjem, kojim 
mislim smjelo postupati proti nekima, koji misle, da mi po 
tijelu živimo. 3 Jer ako i živimo u tijelu, ne borimo se po 
tijelu. 4 Jer oružje naše borbe nije tjelesno, nego. silno po Bogu 
za rušenje utvrda, da obaramo mudrovanje 5 i svaku visost, 
koja se podiže proti Božjoj spoznaji, i zarobljujemo svaki razum 
za pokornost Kristu; 6 i pripravni smo kazniti svaku nepokor¬ 
nost, kad se izvrši vaša pokornost. 7 Gledajte, što je pred očima ! 
Ako se tko uzda u sebe, da je Kristov, neka misli opet u sebi, 
da, kako je on Kristov, tako smo i mi. 8 Jer ako se što i više 
pohvalim našom vlašću, koju nam dade Gospodin na popra¬ 
vljanje, a ne na vaše rušenje, ne ću se postidjeti. 

* Ali da ne mislite, da vas htjedoh plašiti poslanicama, 15 »jer 
su poslanice«, kažu, »stroge i žestoke, a kad je tijelom pred 
nama, slab je, i njegova riječ ne valja ništa.«* 11 Ovo neka 
pomisli takav, da kakvi smo odsutni u riječima po poslanicama, 
takvi ćemo biti i pristutni u djelu. 12 Jer se ne usuđujemo ^sebe 
ubrojiti ili usporediti s nekima, koji sami sebe preporučuju; 
ali kad sami po sebi sebe mjere i uspoređuju sami sebe sa 
sobom, nerazumni su. 13 A mi se ne ćemo hvaliti preko mjere, 
nego po mjeri pravila, koje nam Bog odmjeri kao mjeru, da 
dopremo i do vas. 14 Jer se mi ne prostiremo predaleko, kao 
da nijesmo stigli do vas; jer doprijesmo i do vas s Kristovim 
evanđeljem. 15 Niti se hvalimo preko mjere tuđim poslovima, 
nego imamo nadu, kad uzraste vaša vjera, da ćemo se u vama 
veličati po svojemu pravilu izobilno, 15 tako da i preko vaših 
granica propovijedamo evanđelje, i da se ne pohvalimo onim, 
što je po tuđemu pravilu učinjeno. 17 »A tko se^ hvali, u Go¬ 
spodinu neka se hvali!« 18 Jer nije onaj prokušan, koji sam 
sebe preporučuje, nego onaj, kojega Gospodin preporučuje. 

APOSTOL SE HVALI PROTI SVOJIM KLEVETNICIMA 

. 1 O da biste malo potrpjeli moje bezumlj.e! No i mene 
H potrpite!* 2 Jer revnujem za vas Božjom revnosti, jer 
vas zaručih jednome mužu, da čistu djevicu privedem Kristu.* 
3 Ali se bojim, da kao što zmija prevari Evu svojim lukavstvom, 
tako i vaše misli da se ne pokvare i odmetnu od iskrene 
odanosti prema Kristu. 4 Jer ako tko dođe i drugoga Isusa 
propovijeda, kojega mi ne propovijedasmo, ili drugoga Duha 
primite, kojega ne primiste, ili drugo evanđelje, koje ne pri- 
hvatiste, lijepo podnosite. 5 Jer mislim, da ni u čemu nijesam 
manji od prevelikih apostola. 6 Jer ako sam i nevješt u govoru, 
u znanju nijesam. A u svemu se očitovasmo vama. 7 Ili sam 
počinio grijeh ponizujući sebe, da se vi povisite, jer sam vam 
zabadava propovijedao Božje evanđelje? 8 Druge sam općine 
taksirao i uzeo potporu od njih, da služim vama. I kad sam 
bio kod vas i bio u potrebi, nikome nijesam bio na teret. 2 Jer 
meni u oskudici pomogoše braća, koja dođoše iz Macedonije, 
i u svemu sam se čuvao, da vam ne budem na teret, i čuvat 
ću se. 10 Kao što je Kristova istina u meni, ova hvala za mene 
ne će se suziti u zemlji Ahaji. 11 Zašto? Što vas ne ljubim? Bog 
zna. A što činim, i činit ću, 12 da odsiječem prigodu onima, 
koji traže prigodu, da bi se našli kao i mi u onome, čim se 
hvale. 13 Jer su takovi ljudi lažni apostoli, prevarljivi poslenici, 
koji se pretvaraju kao da su Kristovi apostoli. 14 1 nije čudo, 
jer se sam sotona pretvara kao da je anđeo svijetla. 15 Nije 
dakle ništa osobito, ako se i njegove sluge pretvaraju kao sluge 
pravde, kojima će svršetak biti po njihovim djelima. 

18 Opet velim: Nitko neka me ne drži bezumnim! Ali ako 
ipak (tako mislite), kao bezumna me primite, da se i ja za malo 
što pohvalim. 17 Što govorim, ne govorim po Gospođinu, nego 
kao u bezumlju, u ovom predmetu hvaljenja. 18 Jer se mnogi 
hvale po tijelu, i ja ću se pohvaliti. 19 Jer rado podnosite be¬ 
zumne, kad ste sami mudri. 20 Jer podnosite, ako vas tko robi, 
ako vas tko izjeda, ako vam tko vaše uzima, ako se tko veliča, 
ako vas tko po obrazu udara.* 

21 Na sramotu govorim, kao da smo u tome bili slabi. Čim 
se tko ponosi, u bezumlju govorim, ponosim se i ja. 22 Hebreji 
su, i ja sam; Izraelci su, i ja sam; potomci su Abrahamovi, i ja; 
23 sluge su Kristove, da nepametno reknem, ja još više, više 
sam se trudio, više bio po tamnicama, preko mjere bio izbijen, 

mnogo puta u smrtnoj pogibli bio. 24 Od Židova sam primio 
pet puta četrdeset manje jedan udarac/' 25 Tri puta sam bio 
šiban, jedamput kamenovan, tri puta sam doživio brodolom, 
noč i dan proveo sam u morskoj dubini. * 26 Često na putova¬ 
njima, u pogiblima od rijeka, u pogiblima od razbojnik!, u pogi- 
blima od zemljaka, u pogiblima od neznabožaca, u pogiblima 
u gradu, u pogiblima u pustinji, u pogiblima na moru, u pogi¬ 
blima od lažne braće. 27 U trudu i muci, u mnogom nespavanju, 
u gladu i žeđi, u mnogom postu, u zimi i golotinji, 28 osim, 
što je inače bilo navaljivanje ljudi k meni svaki dan, briga 
za sve općine. 20 Tko oslabi, i ja da ne oslabim? Tko se sablazni, 
i ja da se ne raspalim? 30 Ako se valja hvaliti, svojom ću se 
slabošću hvaliti. 31 Bog i Otac Gospodina [našega] Isusa [Krista], 
koji je blagosloven na vijeke, zna, da ne lažem. 32 U Damasku 
namjesnik kralja Arete čuvao je grad Damaščana, da me 
uhvati; 33 i kroz prozor me spustiše u košari preko zida, i tako 
izbjegoh iz njegovih ruku. 

IZVANREDNE APOSTOLOVE MILOSTI 

, _ 1 Ako se moram hvaliti, ne koristi doduše, doći ću na 

‘ ^ viđenja i Gospodnja otkrivenja/' 2 Znam čovjeka u Kristu, 
koji je prije četrnaest godina — ili u tijelu, ne znam, ili izvan 
tijela, ne znam, Bog zna, — bio odnesen do u treće nebo/' 
3 1 znam, da je taj čovjek, — ili u tijelu, ili izvan tijela, ne 
znam, Bog zna, — 1 bio odnesen u raj i čuo neiskazane riječi, 
kojih čovjeku nije slobodno govoriti. 5 Tim ću se hvaliti, a 
sobom se ne ću hvaliti, osim svojim slabostima. 0 Jer kad bih 
se htio i hvaliti, ne bih bio bezuman, jer bih istinu kazao; ali 
se uzdržavam od toga, da ne bi tko više pomislio za mene, 
nego što vidi na meni ili čuje što od mene. 7 1 da se ne bih 
ponio poradi veličine otkrivenja, dade mi se ostan u tijelo, 
sotonin anđeo, da me bije pesnicom, da se ne ponosim. 8 Zato 
sam molio triput Gospodina da odstupi od mene. 9 I reče mi: 
»Dosta ti je moja milost, jer se sila u slabosti usavršava.« Rado 
ću se dakle hvaliti svojim slabostima, da se nastani u meni 
Kristova sila/' 10 Zato su mi ugodne slabosti, pogrde, nevolje, 
progonstva, tjeskobe poradi Krista, jer kad sam slab, onda 
sam jak. 11 Postadoh bezuman, vi me natjeraste, jer je trebalo, 
da me vi preporučite; jer ni u čemu nijesam manji od preve¬ 
likih apostola, iako nijesam ništa. 12 Dokazi mojega apostolstva 

učinjeni su među vama u svakoj strpljivosti, u znacima i čude¬ 
sima i silama. 13 Jer, u čemu ste manji od ostalih općina, osim 
što vam nijesam bio na teret? Oprostite mi ovu krivnju/ 

14 Evo, po treći put sam spreman da vam dođem, i ne ću 
vam biti na teret, jer ne tražim što je vaše, nego vas. Jer djeca 
nijesu dužna roditeljima steći blago, nego roditelji djeci 15 A 
ja ću vrlo rado [sve] žrtvovati, i sama ću sebe žrtvovati za 
vaše duše. Kad vas ljubim tako žarko, zar ćete vi mene manje 
ljubiti? 10 Ali neka bude, ja vam nijesam bio na teret, nego 
budući da sam bio hitar, uhvatio sam vas prijevarom/' 17 Jesam 
li vas što zakinuo po kome od onih, koje poslah k vima? 

18 Umolio sam Tita i s njim sam poslao brata. Je li vas Tito 
što zakinuo? Nijesmo li hodili jednim duhom, jednim stopama? 

19 Mislite li opet, da se mi pred vama branimo? Pred Bogom 
u Kristu mi govorimo. A sve je, ljubljeni, za vaš napredak. 
29 Jer se bojim, kad dođem, da vas po čemu ne nađem, kakve 
hoću, i da vi nađete mene, kakva ne ćete: da možda ne budu 
kod vas svađe, zavisti, srdžbe, prkosi, opadanja, šaptanja, nadi- 
manja, bune; 21 da me opet, kad dođem, ne ponizi moj Bog 
kod vas, i ne usplačem za mnogima, koji su prije sagriješili, a 
nijesu se pokajali za nečistoću i bludnost i raspuštenost, što 
počiniše. 

OPOMENE, POZDRAVI I BLAGOSLOVI 

. _ 1 Ovo po treći put idem k vama. »U ustima dvojice ; li 

' , - 9 trojice svjedoka stajat će svaka riječ.« 2 Naprijed kazah, 
i unaprijed kažem, kao kad sam bio drugi put prisutan, i sada 
odsutan, onima, koji su prije sagriješili, i svima ostalima, da 
ako dođem opet, ne ću štedjeti. 3 Zar tražite dokaz, da u meni 
govori Krist, koji među vama nije slab, nego je silan među 
vama? 4 Jer ako je i propet bio po slabosti, ali živi po Božjoi 
sili; jer smo i mi slabi u njemu, ali ćemo živjeti s Božjom 
silom među vama. 5 Sami sebe okušajte, jeste li u vjeri, sami 
sebe ogledajte! Ili ne poznajete sebe, da je Isus Krist u vama? 
Osim ako nijeste možda neprokušani. 6 A nadam se, da ćete 
poznati, da mi nijesmo neprokušani. 7 A molimo se Bogu, da 
vi ne činite nikakva zla, ne da se mi prokušani pokažemo, 
nego da vi dobro činite, a mi da smo kao neprokušani. 8 Jer 
ništa ne možemo proti istini, nego za istinu. 9 Radujemo se, 
kad smo mi slabi, a vi jaki. Zato se i molimo za vaše savršenstvo. 

10 Zato vam pišem ovo odsutan, da prisutan ne moradnem 
postupati strogo po vlasti, koju mi je dao Gospodin, da gradim, 
a ne da rušim. 

11 Uostalom, braćo, radujte se, budite savršeni, tješite jedni 
druge, jednako mislite, imajte mir, i Bog ljubavi i mira bit će 
s vama. 

12 Pozdravite jedan drugoga svetim cjelovom! Pozdravljaju 
vas svi sveti. 13 Milost Gospodina Isusa [Krista], i ljubav Boga, 
i zajednica Duha Svetoga sa svim vama [Amen.] 


POSLANICA GALAĆANIMA 

1. Galaćani su bili keltsko pleme. Navala Germana 
prema krajevima na Rajni potisnula je oko g. 300. pr. Kr. 
veliko mnoštvo Kelta iz njihove postojbine dolje prema jugu i 
jugoistoku, pa i u Malu Aziju. Ovdje su osnovali naseobinu, 
što se je prozvala Galacija, »zemlja Galaćana« (Dap. 16, 6), 
t. j. Kelta. Bila je ta pokrajina usred Male Azije. Apostol Pavao 
bio je tu pokrajinu pohodio na svome drugom i trećem misij- 
skom putovanju (Dap. 16, 6; 23) i tamo osnovao kršćanske 
općine (Gal. 4, 13—15). U ovim općinama bili su većinom 
t. zv. neznabožački kršćani (4, 8; 5, 2; 6, 13), a bilo je dosta 
i t. zv. židovskih kršćana (3, 13 si.; 4, 3). 

2. Na svome drugom misijskom putovanju bio je sv. Pavao 
prvi put došao u Galaciju (Dap. 16, 6; Gal. 4, 12—15). Nije 
mislio u njoj ostati, ali mu bolest (»slabost tijela« Gal. 4, 13) 
niie dala dalje putovati. I u toj je bolesti Apostol djelovao i 
propovijedao Galaćanima evanđelje. Oni su ga primili i držali 
»kao Božjega anđela, kao Krista Isusa« (Gal. 
4, 14). Po drugi put došao je Apostol u Galaciju na svome 
trećem putovanju (Dap. 4, 13). Tada je opazio, da njegovi 
protivnici (judaisti), kao u svima njegovim općinama, unose i 
ovdje razdor i pobunu među kršćane. 

3. Judaisti, t. j. židovsko-kršćanski uči¬ 
telji, učili su, da se ne može postići vječno spasenje bez 
obdržavanja mozajičkog zakona, pa su obarali ugled sv. Pavla, 
odlučnoga borca za slobodu evanđelja. Govorili su, da Pavao, 
koji je primio neznabošce u Crkvu bez obrezanja, nije pravi 
apostol, da se njegova nauka kosi s naukom ostalih apostola, 
da on »ljudima ugađa« (Gal. 1. 10), sve u svemu: da je obdrža- 
vanje mozajičkog zakona i obrezanje isto tako potrebno za 
spasenje kao i vjera u Isusa. 

4. Vijesti o toj pobuni primio je Apostol, kad je iz Gala- 
cije stigao u Efez, pod jesen g. 54. Zabrinut za Galaćane šalje 
on iz E f e z a ovu poslanicu, da stane na put pobuni i razdoru. 

5. U poslanici Galaćanima Pavao visoko uzdiže Kristo¬ 
vo evanđelje slobodno od mozajičkoga za¬ 
kona. Obrazlaže božanski postanak evanđelja 
(1—2) i sadržaj njegov (3), potiče Galaćane na revan 

kršćanski život po evanđelju (4—6). U poslanici 
osobito odsijeva Pavlova odlučnost, kojom brani čistoću i slo¬ 
bodu evanđelja. U njoj je, kao ni u jednoj drugoj poslanici 
Pavlovoj, upravo raspaljen oganj govora i sila čvrste polemike, 
koja obara protivnika. Ali dubina misli i sažet izražaj čine, da 
čitanje poslanice nije tako lako. A to upravo i čini, da se ona 
jako prima našega duha i srca. 

6. Za istinitost poslanice Galaćanima svjedoči sva 
kršćanska davnina. Sv. Irenej, Klement Aleksandrijski, Tertuli- 
jan i drugi govore o njoj kao o poslanici sv. Pavla Apostola. 


POSLANICA GALAC-NIMA 

BOŽANSKI POSTANAK NAUKE SV. PAVLA 

. 1 Pavao, apostol, ne od ljudi, ni po čovjeku, nego po 

' Isusu Kristu i Bogu Ocu, koji ga uskrisi od mrtvih, 
2 i sva braća, koja su sa mnom, općinama Galacije: 3 Milost 
vam i mir od Boga Oca i Gospodina našega Isusa Krista, 4 koji 
dade sebe za naše grijehe, da nas izbavi od sadašnjega zla svi¬ 
jeta, po volji našega Boga i Oca, 5 kojemu je slava u vijeke 
vjekova! Amen. 

6 Čudim se, da se tako brzo odvraćate od onoga, koji vas 
pozva Kristovom milošću, na drugo evanđelje; 7 a drugoga ipak 
nema; samo što su neki, koji vas zbunjuju i hoće da izvrnu 
Kristovo evanđelje. 8 Ali ako vam i mi, ili anđeo s neba navi¬ 
jesti evanđelje drukčije, nego što vam navijestismo, neka bude 
proklet! 0 Kao što prije rekosmo, i sad opet velim: Ako vam 
tko navijesti evanđelje drukčije, nego ga primiste, neka bude 
proklet! 10 Jer zar ja sad gledam da dobijem naklonost kod 
ljudi, ili mi je do toga, da se dopadnem Bogu? Ili zar nastojim 
da ugađam ljudima? Kad bih još ljudima ugađao, ne bih bio 
Kristov sluga. 11 Ali vam dajem na znanje, braćo, da evanđelje, 
koje sam ja propovijedao, nije po čovjeku. 12 Jer ga ne primih 
od čovjeka, niti naučih, nego otkrivenjem Isusa Krista. 13 Jer 
ste čuli moje življenje nekad u židovstvu, da sam odviše pro¬ 
gonio Božju Crkvu i da sam je rušio. 14 1 napredovao sam u 
židovstvu većma od mnogih svojih vršnjaka u svome narodu, 
i više sam revnovao za predaje svojih otaca. 13 A kad se svi¬ 
djelo Bogu, koji me izabra od krila moje matere i pozva svojom 
milošću, 10 da objavi svojega Sina u meni, da ga propovijedam 
među neznabošcima, ni začas se ne obratili tijelu i krvi,* 17 niti 
pođoh u Jeruzalem k starijim apostolima od sebe, nego otidoh 
u Arabiju i opet se vratih u Damask. 18 Zatim poslije tri go¬ 
dine pođoh u Jeruzalem, da vidim Kefu, i ostadoh u njega 
petnaest dana. 19 A drugoga od apostola ne vidjeh, osim Jakova, 
Gospodnjega brata. 20 A što vam pišem, evo, pred Bogom iz¬ 
javljujem, da ne lažem. 21 Onda dođoh u krajeve Sirije i Cilicije. 

22 A bio sam licem nepoznat Kristovim općinama u Judeji. 

23 A samo su bili čuli, da onaj, koji nas je nekad progonio, sad 

propovijeda vjeru, na koju je nekoć napadao. 24 I slavili su Boga 
poradi mene. 

PODUDARANJE PAVLOVA EVANĐELJA S NAUKOM 
OSTALIH APOSTOLA 

_ 1 Zatim, nakon četrnaest godina, opet uziđoh u Jeruza- 

lem s Barnabom, uzevši sa sobom i Tita. 2 A uziđoh, po 
otkrivenju, i predložih im evanđelje, koje propovijedam među 
neznabošcima, a osobito onima, koji su bili ugledni, da uzalud 
nijesam trčao ili da ne bih trčao. 3 Ali ni Tito, koji je bio sa 
mnom, premda je bio neznabožac, nije bio primoran da se 
obreže. 4 A to poradi lažne braće, koja se nametnuše i ušuljaše, 
da uhode našu slobodu, koju imamo u Kristu Isusu, da nas 
zarobe, 5 ovima ne popustimo nimalo, ni začas, da istina evan¬ 
đelja ostane kod vas. 6 Oni nasuprot, koji su bili ugledni, tko 
su inače oni bili, ne marim ništa, jer Bog ne gleda, tko je tko, 
i ovi, koji su bili ugledni ništa me novo ne naučiše, 7 nego 
nasuprot, kad vidješe, da je meni povjereno evanđelje među 
neobrezanima, kao Petru među obrezanima; 8 jer onaj, koji 
pomože Petru u apostolstvu među obrezanima, pomože i meni 
među neznabošcima; 9 i jer upoznaše milost, koja je meni dana, 
dadoše Jakov i Kefa i Ivan, koji su se brojili kao stupovi, meni 
i Barnabi ruku u znak zajednice, da mi idemo k neznabošcima, 
a oni k obrezanima; 10 samo da bismo se spominjali siromaha, 
a to sam doista i revno nastojao činiti. 

11 A kad dođe Kefa u Antiohiju, ja sam mu se u lice usproti¬ 
vio, jer je bio zavrijedio ukor.* 12 Jer prije, dok ne dođoše neki 
od Jakova, jeo je s neznabošcima; a kad dođoše, povukao se i 
odvajao bojeći se onih, koji su bili iz obrezanja. 13 1 njegovu 
pretvaranju prikjučili se ostali Židovi, tako da je i Barnaba bio 
od njih zaveden u isto pretvaranje. 14 A kad vidjeh, da ne idu 
pravo prema istini evanđelja, rekoh Kefi pred svima: »Kad ti, 
koji si Židov, živiš neznabožački, a ne židovski, zašto siliš 
neznabošce, da drže židovske običaje?« 15 Mi smo od rođenja 
Židovi, a ne grješnici od neznabožaca. 18 A jer znamo, da se 
čovjek ne opravdava djelima zakona, nego samo vjerom u 
Isusa Krista, i mi vjerovasmo u Krista Isusa, da se opravdamo 
vjerom u Krista, a ne djelima zakona, jer se djelima zakona 
ne će opravdati nijedan čovjek. 

17 Ako li se mi, koji tražimo da se opravdamo u Kristu, 
nađosmo i sami grješnici, je li tad po čemu Krist sluga grijehu? 

Bože sačuvaj! 18 Jer ako opet gradim ono, što sam porušio, 
dokazujem, da sam prestupnik.* 19 Jer ja sam po zakonu umro 
zakonu, da živim Bogu; s Kristom sam pribijen na križ. 20 A Ja 
živim, ali ne više ja, nego živi u meni Krist. A što sad živim 
u tijelu, živim u vjeri u Sina Božjega, koji me je ljubio i predao 
samoga sebe za mene. 21 Ne odbacujem Božje milosti. Jer ako 
pravda po zakonu dolazi, to je Krist uzalud umro.* 

OPRAVDANJE SE POSTIŽE VJEROM 

_ 1 Pavao, po Božjoj volji apostol Krista Isusa, svetima, 

koji su u Efezu, i vjernima u Kristu Isusu. 2 Milost vam 
Isus, kao da bi bio među vama propet. 2 Ovo jedno hoću od 
vas da doznam: Jeste li primili Duha po djelima zakona ili 
prihvatom vjere? 3 Tako li ste nerazumni, da počevši Duhom, 
sad tijelom svršujete?* 4 Toliko li uzalud pretrpjeste? Kad bi 
bilo samo uzalud! 5 Koji vam dakle daje Duha i čini čudesa 
među vama, [čini li to] djelima zakona ili prihvatom propovi¬ 
jedi vjere? 0 Kao što Abraham vjerova Bogu, i uračuna mu se 
u pravdu. 7 Poznajte dakle, da su oni Abrahamovi sinovi, koji 
su od vjere. 8 A jer je Pismo predvidjelo, da Bog po vjeri 
opravdava neznabošce, naprijed navijesti Abrahamu: »U tebi 
će se blagosloviti svi narodi.« 9 Tako oni, koji su od vjere, 
blagosivaju se s vjernim Abrahamom. 10 Jer svi, koji se oslanjaju 
na djela zakona, pod kletvom su; jer je pisano: »Proklet svaki, 
koji ne ostaje u svemu, što je napisano u knjizi zakona, da to 
čini.« 11 A da se zakonom nitko ne opravdava kod Boga, očito 
je, jer »pravednik živi od vjere«. 12 A zakon nije od vjere, 
nego »tko čini, živjet će u tome.« 

13 Krist nas je iskupio od kletve zakona, jer je za nas postao 
kletva; jer je pisano: »Proklet svaki, koji visi na drvetu«; — 
14 da bi na neznabošce došao Abrahamov blagoslov u Isusu Kri¬ 
stu, tako da obećanje Duha primimo po vjeri. 

15 Braćo, govorim po čovjeku, nitko ipak čovječje potvrđene 
oporuke ne odbacuje niti joj što dodaje. 18 A Abrahamu su 
rečena obećanja i njegovu potomku. Ne veli: I potomcima, kao 
za mnoge, nego kao za jednoga: I tvome potomku, a to je Krist. 

17 A ovo velim: Zavjeta, koji je od Boga potvrđen, ne ukida 
zakon, koji je postao poslije četiri stotine i trideset godina, 
tako da se poruši obećanje.* 18 Jer ako je baština od zakona, 
onda nije od obećanja; a Abrahamu se je milostivi Bog iskazao 

obećanjem. 19 Što će dakle zakon? Poradi prestupaka bio je 
postavljen, dok dođe potomak, kojemu je bilo dano obećanje, 
određen po anđelima, rukom posrednika. 20 A posrednik nije 
jednoga, a Bog je jedan. 

21 Je li dakle zakon protivan Božjim obećanjima? Bože saču- 
vaj! Jer kad bi bio dan zakon, tako da bi mogao život dati, 
zaista bi od zakona bila pravda. 22 Ali je Pismo sve zatvorilo 
pod grijeh, da se obećanje dadne po vjeri u Isusa Krista onima, 
koji vjeruju. 23 A prije nego je došla vjera, bili smo pod za¬ 
konom čuvani i zatvoreni za vjeru, koja se trebala objaviti. 
24 Tako je zakon bio naš čuvar do Krista, da se vjerom oprav¬ 
damo. 25 A kad je došla vjera, nijesmo više pod čuvarom. 20 Jer 
ste svi Božji sinovi po vjeri u Kristu Isusu. 27 Jer koji se god 
u Kristu krstiste, Krista obukoste. 

28 Nema tu više ni Židova ni Grka, nema više ni roba ni 
slobodnjaka, nema više ni muškoga roda ni ženskoga, jer ste 
vi svi jedno u Kristu Isusu. 29 A kad ste vi Kristovi, onda ste 
Abrahamovi potomci, baštinici po obećanju.* 

VRIJEME ZAKONA PRESTALO JE DOLASKOM 
KRISTOVIM 

1 Ali velim: Dok je baštinik malodoban, ne razlikuje se 

4 ništa od roba, premda je gospodar svega, 2 nego je pod 
skrbnicima i upraviteljima sve do vremena određena od oca. 

3 Tako smo bili i mi, kad bijasmo malodobni, podložni počelima 
svijeta. 

4 Ali kad dođe punina vremena, posla Bog svojega Sina, 

rođena od žene, postavljena pod zakon, 5 da iskupi one, koji 

su bili pod zakonom, da primimo posinstvo. 6 A jer ste sinovi, 

posla Bog Duha svojega Sina u vaša srca, koji vapije: »Aba, 

Oče!« 7 Tako više nijesi rob, nego sin; a ako si sin, i baštinik 

si po Bogu. 8 Ali tada, jer nijeste znali Boga, služili ste bogo¬ 

vima, koji uistinu ne postoje. 9 A sada, kad ste upoznali Boga, 
ili ste dapače upoznati od Boga, kako se obraćate ojret na slaba 
i jadna počela, kojima opet iznova hoćete da služite? 10 11 Ob- 
državate dane i mjesece i vremena i godine.* 

11 Bojim se za vas, da nijesam možda uzalud radio među 

vama. 12 Budite kao ja, jer i ja sam kao vi. Braćo, molim vas, 

ništa mi ne učiniste nažao.* 13 A znate, da sam vam jrrvi put 

u slabosti tijela propovijedao evanđelje, 14 i u vašoj kusnj:, koja 


je bila zbog mojega tijela, nijeste me prezreli ni odbacili, nego 
ste me primili kao Božjega anđela, kao Isusa Krista. 15 Gdje je 
dakle vaše blaženo oduševljenje? Jer vam svjedočim, da biste 
bili, kad bi bilo moguće, izvadili svoje oči i dali meni. 10 Jesam 
li vam dakle postao neprijatelj, što sam vam govorio istinu? 
17 Oni ne revnuju za vas, kako je pravo, nego dapače hoće 
da vas odvoje, da revnujete za njxh. 18 A dobro je, da uvijek 
poradi dobra revnuju za vas, a ne samo, kad sam ja kod vas. 

19 Dječice moja, koju opet s mukom rađam, dokle Kristovo 
obličje ne postane u vama! 20 A htio bih sad da sam kod vas i 
da izmijenim svoj glas, jer sam zbunjen za vas. 21 Kažite mi, 
koji hoćete da budete pod zakonom, ne slušate li zakona? 
22 Jer je pisano, da je Abraham imao dva sina, jednoga od 
ropkinje, a drugoga od slobode. 23 Ali koji je bio od ropkinje, 
po tijelu je rođen, a koji od slobodne, po obećanju.* 24 A to 
je u slici rečeno, jer ovo su dva zavjeta: jedan od Sinajske 
gore, koji rađa za robovanje, i to je Agara. 25 Jer Agara znači 
goru Sinaj u Arabiji, a odgovara sadašnjemu Jeruzalemu, koji 
robuje sa svojom djecom. 26 A onaj Jeruzalem, koji je gore, 
slobodan je, i taj je naša mati.* 27 Jer je pisano: »Razveseli se 
nerotkinjo, koja ne rađaš; klikni i povici, koja ne trpiš muke 
porođaja; jer ostavljena ima mnogo više djece, negoli ona, koja 
ima muža.« 28 A vi ste, braćo, po Izaku djeca obećanja. 29 Ali 
kako je onda onaj, koji se rodio po tijelu, progonio onoga, 
koji se rodio po Duhu, tako je i sad. 30 Ali što kaže Pismo: 
»Istjeraj ropkinju i njezina sina; jer sin ropkinje ne će biti 
baštinik sa sinom slobodne!« 31 Tako, braćo, nijesmo djeca 
ropkinje, nego slobodne. 

KRŠĆANSKA SLOBODA. ŽIVOT U DUHU SVETOM 

1 IC slobodi nas je vodio Krist. Stojte dakle čvrsto i ne 
5 dajte se opet uhvatiti u jaram ropstva! 1 2 3 Evo, ja, Pavao, 
kažem vam: Ako se obrežete, Krist vam ne će ništa koristiti. 
3 A opet svjedočim svakome čovjeku, koji se obreže, da, je 
dužan izvršiti sav zakon. 4 Rastavljeni ste od Krista, koji hoćete 
zakonom da se opravdate, izgubiste milost. 5 Jer mi iščekujemo 
u Duhu iz vjere nadu opravdanja. 6 Jer u Kristu Isusu niti što 
pomaže obrezanje ni neobrezanje, nego vjera, koja radi po 
ljubavi. 7 Trčali ste dobro; tko vam je branio, da se ne poko¬ 
ravate istini? 8 Ovo odvraćanje nije od onoga, koji vas je po- 

zvao. 0 Malo kvasca ukiseli sve tijesto.* 10 Ja se uzdam u vas u 
Gospodinu, da ništa drukčije ne ćete misliti. A tko vas buni, 
podnijet će osudu, makar bio tko bio. 11 A ako ja, braćo, pro¬ 
povijedam još obrezanje, zašto me još progone? 

Dakle je ukinuta sablazan križa! 12 O da bi odsječeni bili 
oni, koji vas bune! 13 Jer ste vi, braćo, pozvani na slobodu; 
samo ne dajte, da sloboda bude na službu tijelu, nego ljubavlju 
služite jedan drugome! 14 Jer se sav zakon izvršuje u jednoj 
riječi: »Ljubi svoga bližnjega kao samoga sebe!« 15 Ali ako 
jedan drugoga grizete i izjedate, gledajte, da jedan drugoga ne 
istrijebite! 

10 A velim: U duhu živite, i ne ćete izvršiti tjelesnih želja! 
17 Jer tijelo želi proti duhu, a duh proti tijelu; a ovo se protivi 
jedno drugome, da ne činite ono, što hoćete. 18 Ako li vas duh 
vodi, nijeste pod zakonom. 

19 Očita su tjelesna djela, a ova su: preljubočinstvo, nečistoća, 
besramnost, razuzdanost, 20 idolopoklonstvo, čaranja, neprijatelj¬ 
stva, svađe, ljubomora, srdžbe, spletke, razdori, sljedbe, 21 zavi¬ 
sti, ubojstva, pijanstva, razuzdane gozbe i ovim slična, za koja 
vam unaprijed kažem, kao što sam i prije kazao, da oni, koji 
tako šta čine, ne će postići Božjega kraljevstva. 

22 A plod je Duha: ljubav, radost, mir, ustrpljivost, blagost, 
dobrota, vjernost, 23 krotkost, umjerenost; proti ovakvima nema 
zakona. 24 A koji su Kristovi, propeli su tijelo sa strastima i 
požudama. 25 Ako u duhu živimo, i hodajmo u duhu! 28 Ne 
tražimo tašte slave, tako da izazivamo jedan drugoga i zavidimo 
jedan drugome! 

RAZNE OPOMENE I ZAVRŠETAK POSLANICE 

„ 1 Braćo, ako i upadne čovjek u kakav prekršaj, vi du- 

0 hovni ispravljajte takvoga duhom krotkosti; a pazi na 
sebe, da i ti ne budeš iskušan!* 2 Nosite bremena jedan dru¬ 
goga, i tako ćete ispuniti Kristov zakon! 3 Jer ako tko misli, 
da je što, a nije ništa, vara sam sebe. 4 A svaki neka ispita svoje 
djelo, i tada će on samo u sebi imati slavu, a ne u drugome, 
8 jer će svaki svoje hreme nositi.* 6 A koji se uči riječi, neka 
dijeli od svakoga dobra onome, koji ga uči! 7 Ne varajte se: 
Bog se ne da ružiti, jer što čovjek posije, ono će i požeti. 

8 Jer koji sije u svoje tijelo, od tijela će požeti propast; a koji 
sije u duh, od duha će požeti vječni život. 9 A dobro činiti 


neka nam ne dodija, jer ćemo u svoje vrijeme požeti, ako ne 
malakšemo. 10 Zato dakle, dok imamo vremena, činimo dobro 
svima, a osobito onima, koji su s nama u vjeri! 

11 Vidite, kakvim sam vam slovima pisao svojom rukom! 

12 Jer svi, koji hoće da se svide tijelom, oni vas sile, da se 
obrežete, samo da ne budu progonjeni poradi Kristova križa. 

13 Jer ni oni sami, koji se obrezuju, ne drže zakona, nego hoće, 
da se vi obrežete, da se hvale vašim tijelom. 

14 A ja, Bože sačuvaj, da se čim drugim hvalim, osim križem 
Gospodina našega Isusa Krista, po kojemu je meni svijet propet, 
i ja svijetu. 15 Jer u Kristu Isusu niti što pomaže obrezanje ni 
neobrezanje, nego novi stvor.* 

10 I svi, koji po ovome pravilu žive, na njih mir i milosrđe, 
i na Božjega Izraela!* 17 Odsad neka mi nitko ne dosađuje, 
jer ja nosim na svome tijelu znakove [Gospodina] Isusa!* 
18 Milost Gospodina našega Isusa Krista s vašim duhom, braćo! 
Amen. 

POSLANICA EFEŽANIMA 

L E f e z je bio glavni grad rimske pokrajine Azije. Bio je 
tgovački grad, moćan, vrlo bogat i silno pokvaren. U njemu 
se je osobito štovala božica Dijana. Poslije kratka boravka u 
Efezu na drugom misijskom putovanju (Dap. 18, 19) izabrao 
je Pavao na trećem putovanju grad Efez za središte svojega 
djelovanja (Dap. 19, 1 si.) i boravio u njemu gotovo tri godine. 
Propovijedao je evanđelje nesamo u Efezu, nego i po svoj pred¬ 
njoj Aziji. Kako je počelo opadati Dijanino štovanje u Efezu, 
to je srebrnar Demetrije, koji je pravio razne Dijanine hramiće 
(kipiće), podigao bunu protiv Pavla, poradi koje Pavao ostavi 
grad (Dap. 20, 1). 

2. Apostol Pavao na povratku u Jeruzalem rekao je sta¬ 
rješinama efeške općine, koje je bio pozvao k sebi u Milet na 
oproštaj; »Ja znam, da će poslije mojega odlaska ući među vas 
grabežljivi vuci, koji ne će štedjeti stada. I između vas samih 
ustat će ljudi, koji će govoriti izvrnutu nauku, da povuku 
učenike za sobom« (Dap. 20, 29. 30). Tako se i dogodilo. Lažne 
ideje širile su se po gradu i na sve strane u pokrajini, i prava 
vjera i kršćanski život bili su u opasnosti od tih raznih lažnih 
učitelja. To je bio povod ovoj poslanici Efežanima. Pavao 
je šalje po učeniku Tihiku iz Rima, gdje je bio u prvom 
sužanjstvu. 

3. Svrha je poslanici da Efežane utvrdi u svetoj vjeri i 
u kršćanskom životu i da im prikaže, kako je Isus Krist 
sjedinio pokrštene neznabošce i Židove u jednoj Crkvi. Svi su 
vjernici jedno tijelo, kojemu je glava Isus Krist. Zato treba, 
da svi žive kao sinovi svijetla u duhu svetoga jedinstva. 

4. Poslanica Efežanima sadrži u svome poučnom dijelu 
prikaz blagoslova i slave Kristova evanđelja, u drugom dijelu 
opomene i naputke o ćudorednoj obnovi života i o pojedinim 
staleškim dužnostima. 

5. Poslanice Efežanima, Kološanima i Filemonu pisane su 
u isto vrijeme i na istom mjestu (usp. Ef. 6, 21 
Kol. 4, 7 si. i Flm. 12). Kako je Pavao po Flm. 22 siguran, da 
će brzo biti oslobođen iz sužanjstva, pisane su spomenute po¬ 

slanice pri kraju njegova prvog rimskog sužanjstva u g. 63. u 
Rimu. 

6. Istinitost poslanice Efežanima zajamčena je starom 
crkvenom predajom. Navodi se već od sv. Ireneja u 2. stoljeću 
i u Muratorskom fragmentu. 

POSLANICA EFEZANIMA 


DOBROČINSTVA PO KRISTU 

1 O nerazumni Galaćani! Tko vas je začarao [da se ne 

pokoravate istini], vas,. kojima je bio pred očima naslikan 
i mir od našega Boga Oca i Gospodina Isusa Krista! 3 Blago- 
sloven Bog i Otac Gospodina našega Isusa Krista, koji nas je 
blagoslovio svakim duhovnim blagoslovom na nebesima u Kri¬ 
stu. 4 U njemu nas je izabrao prije postanja svijeta, da budemo 
sveti i neokaljani pred njim. 5 U ljubavi nas je preodreaio po 
Isusu Kristu za svoje sinove po slobodnoj odluci svoje volje, 
6 da slavimo njegovu slavnu milost, kojom nas je obdario u 
ljubljenome [svojemu Sinu], 7 u kome imamo otkupljenje njego¬ 
vom krvlju, oproštenje grijeha po bogatstvu njegove milosti, 

8 koju je obilno udijelio nama u svakoj mudrosti i razboritosti, 

9 očitovavši nam tajnu svoje volje po svojoj slobodnoj odluci, 
koju je preodredio u njemu; 10 da je izvrši u punini vremena: 
da sve sjedini u Kristu kao glavi, što je na nebesima i na zemlji. 

11 U njemu i mi postadosmo baštinici preodređeni po od¬ 
redbi onoga, koji sve čini po odluci svoje volje, 12 da bismo 
bili na hvalu njegove slave, koji smo se prije uzdali u Krista. 
13 U njemu se i vi, čuvši riječ istine, evanđelje svojega spasenja, 
i vjerovavši, zapečatiste Svetim Duhom obećanja, 14 koji je zalog 
naše baštine za otkupljenje tečevine na hvalu njegove slave/ 1 ' 

13 Zato i ja, čuvći za vašu vjeru u Gospodinu Isusu i ljubav 
k svima svetima, 16 ne prestajem zahvaljivati za vas i spominjati 
se vas u svojim molitvama, 17 da Bog Gospodina našega Isusa 
Krista, Otac slave, dadne vama duha mudrosti i otkrivenja, da 
ga . poznate. 18 Neka rasvijetli oči vašega srca, da biste znali, 
koja je nada njegova zvanja, i koje je bogatstvo slave njegove 
baštine u svetima; 19 i koja je izobilna veličina njegove sile 
prema nama, koji vjerujemo po djelovanju jake njegove sile, 
20 koju je učinio u Kristu, kad ga uskrisi od mrtvih i posadi 
sebi s desne strane na nebesima, 21 nad svako poglavarstvo i 
vlast, i silu, i gospodstvo, i nad svako ime, što se naziva nesamo 
na ovome svijetu, nego i u budućemu. 22 1 sve podloži pod 
njegove noge, njega dade za glavu nad svom Crkvom, 23 koja 
je njegovo tijelo, punina onoga, koji sve ispunjava u svemu.* 


SPASENJE KRISTOVOM MILOŠĆU 

1 1 vas, koji ste bili mrtvi poradi svojih prestupaka i 
2 grijeha, 2 u kojima ste nekad hodili po vijeku ovoga 
svijeta, po knezu, koji vlada u zraku, po duhu, koji sad radi 
u sinovima nepokornosti,* 3 u kojima smo i mi svi nekad živjeli 
po željama svojega tijela, čineći volju tijela i pomisli, i bili smo 
po naravi djeca srdžbe, kao i ostali; 4 ali Bog, koji je bogat u 
milosrđu, radi velike svoje ljubavi, kojom nas je ljubio, 5 i nas, 
koji smo bili mrtvi poradi grijeha, oživi s Kristom (milošću 
ste spašeni), 6 i s njim uskrisi i s njim posadi na nebesima u 
Kristu Isusu, 7 da pokaže u budućim vjekovima preveliko 
bogatstvo svoje milosti dobrotom prema nama u Kristu Isusu. 

8 Jer ste milošću spašeni po vjeri, i to nije od vas, jer je dar 
Božji, 9 ne od djela, da se tko ne pohvali.* 19 Jer smo njegovo 
djelo, stvoreni u Kristu Isusu za dobra djela, koja Bog una¬ 
prijed pripravi, da u njima hodimo. 11 Zato se spominjite, da vi, 
koji ste nekad po tijelu bili neznabošci i nazivani, neobrezani 
od onih, na kojima se je učinilo rukom obrezanje na tijelo, 
12 da ste bili u ono vrijeme bez Krista, isključeni od Izraelove 
zajednice i bez dijela u zavjetima obećanja, nemajući nade i 
bez Boga na svijetu. 13 A sad u Kristu Isusu, vi koji ste nekad 
bili daleko, blizu postadoste Kristovom krvlju. 14 Jer je on naš 
mir, koji oboje sastavi u jedno i razvali zid, koji je rastavljao, 
svojim tijelom, 13 zakon zapovijedi ukinuvši naredbama, da iz 
obojega načini u sebi jednoga novog čovjeka, čineći, mir, 16 i da 
pomiri s Bogom oboje u jednom tijelu križem, ubivsi neprija¬ 
teljstvo na njemu. 17 On je došao i propovijedao vam je mir, 
vama, koji ste bili daleko, i mir onima, koji su bili blizu; 18 jer 
po njemu imamo oba pristup k Ocu u jednom Duhu. 

19 Tako dakle više nijeste tuđinci i došljaci, nego ste sugra¬ 
đani svetih i Božji ukućani, 20 nazidani na temelju, apostola i 
proroka, a ugaoni je kamen sam Krist Isus, 21 na kojemu je. sva 
građevina složena i raste za sveti hram u Gospodinu, 22 na 
kojemu se i vi saziđujete za Božji stan u Duhu. 

MOLITVA, DA BOG SAČUVA EFE2ANE U NJIHOVU 
ZVANJU 

1 Zato sam ja, Pavao, sužanj Krista Isusa za vas nezna- 
3 bošce* 2 Jer ste čuli službu Božje milosti, koja je meni 
dana za vas, 3 da se meni po otkrivenju očitova tajna, kao sto 

gore ukratko opisah. 4 Odakle možete čitajući razabrati moje 
razumijevanje u Kristovoj tajni, 5 koja se u drugim vremenima 
ne očitova čovječjim sinovima, kako se je sad otkrila njegovim 
svetim [apostolima] i prorocima u Duhu, 6 da su neznabošci 
subaštinici i sutjelesnici i zajedničari obećanja u Kristu Isusu 
po evanđelju. 7 Njegov postadoh sluga po daru Božje milosti, 
koja mi je dana po djelovanju njegove sile. 8 Meni, najmanjemu 
od^sviju svetih,^dana je ova milost, da navijestim među nezna- 
bošcima neistražljivo Kristovo bogatstvo, 9 i da otkrijem svima, 
kako se je ostvarila tajna od vjekova sakrivena u Bogu, koji 
je sve stvorio; 10 da se po Crkvi sad obznani poglavarstvima i 
vlastima na nebu mnogorazlična Božja mudrost, 11 po odredbi 
vjekova, koju izvrši u Kristu Isusu, Gospodinu našemu, 13 u 
kome imamo slobodu i pristup u nadi po vjeri u njega. 13 Zato 
vas molim, da ne malakšete poradi mojih nevolja za vas, koje 
su vaša slava. “Poradi toga pregibam svoja koljena pred Ocem 
[Gospodina našega Isusa Krista], 15 od koga se zove svaka 
zajednica na nebesima i na zemlji, 16 da vam dadne po bogat¬ 
stvu svoje ^slave, da se silom utvrdite po njegovu Duhu u 
nutarnjem čovjeku, 17 da Krist stanuje vjerom u vašim srcima, 
da budete u ljubavi ukorijenjeni i utemeljeni; 18 da biste mogli 
razumjeti sa svima svetima, koja je širina i dužina, i visina i 
dubina;"' 19 i poznati Kristovu ljubav, koja nadilazi svaku spo¬ 
znaju, da se ispunite svom Božjom puninom. 39 A onome, koji 
može sve učiniti izobilnije nego što molimo ili mislimo, po sili, 
koja djeluje u nama, 21 njemu slava u Crkvi i u Kristu Isusu u 
sva pokoljenja od vijeka do vijeka! Amen. 

JEDINSTVO CRKVE. START^ I NOVI ČOVJEK 

a 1 Molim vas dakle ja, sužanj u Gospodinu, da se vladate 
dostojno zvanja, u koje ste pozvani, 2 sa svom poni- 
znošću i krotkošću, sa strpljivošću podnoesći jedan drugoga u 
ljubavi, 3 starajući se, da čuvate jedinstvo duha u vezi mira. 

4 Jedno tijelo i jedan duh, kao što ste i pozvani u jednoj nadi 
svoga zvanja. 5 Jedan Gospodin, jedna vjera, jedno krštenje. 

6 Jedan Bog i Otac sviju, koji je nad svima i kroza sve i u 
svima. 7 A svakomu je od nas dana milost po mjeri, kako ju 
je Krist darovao. 2 ' 

_ 8 1 zato govori: »Uzađe na visinu, odvede zarobljene i poraz- 
dijeli darove ljudima.« 9 A što znači »uzađe«, nego da najprije ’ 
i sade u donje dijelove zemlje? 

10 Koji sade, to je onaj, koji i uzađe više svih nebesa, da 
ispuni sve. 11 I on je dao jedne za apostole, a druge za proroke, 
jedne za evanđeliste, a druge za pastire i učitelje, 12 da se sveti 
usavrše za djelo službe, na sazidanje Kristova tijela; 13 dok ne 
stignemo svi u jedinstvo vjere i poznanja Sina Božjega, u savr¬ 
šena čovjeka, u mjeru dobi Kristove punine; 14 da ne budemo 
više mala djeca, koju ljulja i zanosi svaki vjetar nauke po zloći 
ljudi, po lukavstvu, da zavede u zabludu; 15 nego držeći se istine 
u ljubavi da u svemu uzrastemo u onome, koji je glava, Krist, 
16 iz kojega je sve tijelo sastavljeno i sklopljeno svakim vezom, 
da jedan drugome pomaže silom, što je odmjerena svakome 
pojedinom udu, i čini, da raste tijelo i usavršuje se u ljubavi.* 

17 Ovo dakle kažem i zaklinjem vas u Gospodinu, da više ne 
hodi te, kao što hode i neznabošci u taštini svojega mišljenja, 
18 koji imaju razum pokriven tamom i otuđeni su Božjemu 
životu poradi neznanja, što je u njima, poradi sljepoće njihova 
srca; 19 kojim, bez višega osjećaja, predadoše se razuzdanosti, 
da čine svaku nečistoću u lakomstvu. 

20 Ali vi tako ne upoznaste Krista; 21 jer ste ga čuli i u nje¬ 
mu ste poučeni, kao što je istina u Isusu, 22 da iza prijašnjega 
života odložite staroga čovjeka, koji se raspada u prevarljivim 
željama, 23 i da se obnovite duhom svojega uma 24 i obučete 
novoga čovjeka, koji je stvoren po Bogu, u pravdi i svetosti 
istine. 26 Zato odbacite laž i govorite istinu svaki sa svojim 
bližnjim, jer smo udi jedan drugome! 20 Srdite se, a ne griješite, 
sunce neka ne zađe nad vašom srdžbom! 27 Niti dajite mjesta 
đavolu! 28 Tko je krao, više neka ne krade, nego neka.se radije 
trudi čineći dobro svojim rukama, da ima što davati potreb¬ 
nome! 29 Nikakva rđava riječ neka ne izlazi iz vaših usta, nego 
samo dobra, koja pobuđuje na dobro prema potrebi, da dadne 
milost onima, koji slušaju! 30 1 ne žalostite Duha Svetoga^Bo- 
žjega, kojim ste zapečaćeni za dan otkupljenja. 31 Svaka gorčina, 
i gnjev i ljutina, i vika i psovka neka se ukloni od vas sa sva¬ 
kom pakošću! 32 A budite jedan drugome blagi, milosrdni, pra¬ 
štajući jedan drugome, kao što je i Bog u Kristu oprostio vama! 

DJECA SVJETLOSTI. STALE5KE DUŽNOSTI 

1 Budite dakle nasljedovatelji Boga, kao ljubljena djeca, 
0 2 i živite u ljubavi, kao što je i Krist ljubio nas i predao 

sebe za nas kao prinos i žrtvu Bogu na ugodni miris! 3 A blud- 

nost i svaka nečistoća i lakomstvo neka se ni ne spominje 
među vama, kao što se pristoji svetima! 4 Tako i besramnost, 
i ludi govor, ili nepristojne šale, što ne dolikuju, nego radije 
zahvaljivanje. 5 Jer ovo neka znate, da nijedan bludnik, ili 
nečist, ili lakomac, a to je idolopoklonik, nema dijela u kra¬ 
ljevstvu Krista i. Boga! 0 Nitko neka vas ne prevari praznim 
riječima, jer radi ovih dolazi Božji gnjev na sinove nepokor¬ 
nosti!’ 4 7 Nemojte dakle postati njihovi zajedničari! 8 Jer ste bili 
nekada tama, a sad ste svijetlo u Gospodinu. Kao djeca svijetla 
živite! “Jer je rod svijetla u svakoj dobroti i pravdi i istini. 
10 Istrazujte, što je Gospodinu ugodno! 11 I ne pristajte na 
nerođna djela tame, nego ih radije karajte! 12 Jer je sramotno 
i govoriti, sto oni tajno čine. 13 A sve, za što se kara, svijetlo 
objavljuje; jer sve, što jse objavljuje, svijetlo je. 14 Zato se kaže: 
»Ustani ti, koji spavaš, i uskrsni od mrtvih, i obasjat će te 
Krist!« 75 Gledajte dakle pomno, kako ćete živjeti; jer su dani 
rđavi! 17 Zato ne budite nerazumni, nego uvidite, što je volja 
Gospodina našega! 18 I ne opijajte se vinom, u kojemu je raspu- 
štenos.t, nego se napunite Duhom, 19 govoreći među sobom u 
psalmima i hvalospjevima i duhovnim pjesmama, pjevajući i 
kličuci u svome srcu Gospodinu, 20 zahvaljujući svagda za sve u 
ime Gospodina našega Isusa Krista Bogu i Ocu! 

21 Pokoravajte se jedan drugome u strahu Kristovu! 

“ 2 Žene neka se pokoravaju svojim muževima kao Gospo¬ 
dinu, 23 jer je. muž glava ženi, kao što je i Krist glava Crkvi; 
on je spasitelj tijela. 2 AAli kao što se Crkva pokorava Kristu, 
tako i žene svojim muževima u svemu. 25 Muževi, ljubite svoje 
žene, kao što je i Krist ljubio Crkvu i sebe samoga predao za 
nju, 20 da je posveti, očistivši je vodenom kupelju u riječi, 27 da 
on prikaže sebi slavnu Crkvu, koja nema ljage ni nabora, ili 
što ^slično, nego da bude sveta i neokaljana. 23 Tako su dužni i 
muževi ljubiti svoje žene kao svoja tjelesa. Tko ljubi svoju 
ženu, sebe samoga ljubi. 29 Jer nitko nije nikad zamrzio na 
svoje tijelo, nego ga hrani i grije kao i Krist Crkvu, 30 jer smo 
udi njegova, tijela [od njegova mesa i od kostiju]. 31 Zato će 
ostaviti čovjek svog oca i majku i prionut će uz svoju'ženu, 
i bit će dvoje jedno tijelo. 32 Tajna je ovo velika; a ja velim 
s obzirom na Krista i na Crkvu. 33 Ali i vi svaki pojedini neka 
ljubi onako svoju ženu kao sebe samoga; a žena neka se boji 
svojega muža! 


DUŽNOSTI RODITELJA I DJECE. DUŽNOSTI SLUGA I 
GOSPODARA. ZAVRŠETAK POSLANICE 
c 1 Djeco! Slušajte svoje roditelje u Gospodinu, jer je ovo 

o pravo! 2 »Poštuj svog oca i majku«; ovo je prva zapo¬ 

vijed s obećanjem, 3 »da ti dobro bude, i da dugo živiš na 
zemlji.« 

4 1 vi, oci! Ne razdražujte svoje djece, nego ih odgajajte u 
Gospodnjoj stezi i nauci! 4 ' 

5 Sluge! Slušajte svoje gospodare po tijelu sa strahom i 
drhtanjem, u iskrenosti svojega srca, kao Krista! 6 Ne služite 
na oko, kao da ljudima ugađate, nego kao Kristove sluge, čineći 
Božju volju od srca! 7 Dragovoljno služite kao Gospodinu, 
a ne kao ljudima, 8 znajući, da svaki što učini dobro, ono će 
i primiti od Gospodina, bio rob ili slobodnjak. 

9 1 vi, gospodari! Isto činite njima, a da ne prijetite, zna¬ 
jući, da je i njima i vama Gospodar na nebesima, a on ne gleda 
tko je tko. 

10 Uostalom [braćo] budite jaki u Gospodinu i u moći nje¬ 
gove sile! 11 Obucite se u sve Božje oružje, da biste se mogli 
održati proti đavolskim zasjedama! 12 Jer naša borba nije proti 
krvi i tijelu, nego proti poglavarstvima, proti vlastima, proti 
upraviteljima tame ovoga svijeta, proti duhovima pakosti u 
zračnim visinama. 13 Zato uzmite sve Božje oružje, da biste se 
mogli oduprijeti u zao dan, i svršivši sve, održati se! 14 Stojte 
dakle opasavši svoje bokove istinom, i obukavši se u oklop 
pravde, 15 i obuvši noge, da budete spremni za evanđelje .mira! 
10 A povrh svega uzmite štit vjere, kojim ćete moći. pogasiti sve 
ognjene strijele đavola! 17 I kacigu spasenja uzmite, i .mač Duha, 
koji je Božja riječ! 4 ' 18 Svakom molitvom i prošnjom molite 
se u Duhu u svako vrijeme, i uz to bdijte sa svom ustrajnosti 
i molitvom za sve svete, 19 i za mene, da mi se dadne riječ, kad 
otvorim svoja usta, da navješćujem sa slobodom tajnu evan¬ 
đelja, 20 za koje sam poslanik u okovima, da u njemu govorim 
slobodno, kao što mi treba govoriti. 

21 A da i vi znate, kako mi je i što radim, sve će vam javiti 
Tihik, ljubljeni brat i vjerni sluga u Gospodinu. 22 Njega 
šaljem k vama upravo za to, da znate, kako nam je, i da 
utješi vaša srca. 

23 Mir braći i ljubav s vjerom od Boga Oca i Gospodina 
Isusa Krista! 24 Milost sa svima, koji ljube Gospodina našega 
Isusa Krista u nepokvarenosti! [Amen.] 

POSLANICA FILIPLJANIMA 

FiliP. 1, tako su prozvani po Filipu, ocu Aleksandra 
Velikoga. Bio je to jedan od najznamenitijih gradova u rimskoj 
pokrajini Macedoniji. U povijesti kršćanstva znamenit je ovaj 
grad osobito zato, jer su Filipljani prvi u Europi primili sveto 
evanđelje. Na svome drugom misijskom putovanju došao je 
Pavao u Filipe i tu je osnovao kršćansku općinu. Triput je bio 
Apostol prije sastavka ove poslanice u Filipima. Prvi put u 
pratnji Sile, Timoteja i Luke, kad je osnovao općinu. Kako je 
to bilo, pripovijedaju Djela Apostolska u 16, 11—40. Drugi 
put nalazimo. Pavla u Filipima jedno pet godina poslije osnutka 
općine u vrijeme sastavka druge poslanice Korinćanima, dakle 
nekako pod jesen u g. 57. Treći put boravio je Pavao u Filipima 
samo kratko vrijeme na prolazu u Jeruzalem. U Jeruzalemu 
je bio Apostol g. 58. uhvaćen i kao sužanj najprije odveden u 
Cezareju i dvije godine kasnije u Rim. Kršćani u Filipima bili 
su tada u velikoj brizi za Apostola i za evanđelje. Oni poslaše ' 
ugledna čovjeka u općini, po imenu Epafrodita, s novčanim 
prinosom, u Rim, da tako materijalno nešto pomognu onome, 
koji je njima bio dao dajveće duhovno dobro, vjeru u Krista. 

I već prije, za njegova boravka u Solunu i Korintu, bili su 
mu oni u pomoći novčanim prinosom (4, 10—18). 

2. Epafrodit se bio u Rimu ozbiljno razbolio i želio je od 
srca da se^vrati natrag kući u Filipe (2,25—27). Zato ga, kad je 
ozdravio, šalje Apostol u Filipe s ovom poslanicom Filipljanima. 
Pavao govori u njoj jezikom srca. Divna snaga i 
vjera, potpuna predanost u Božje ruke, smjelost i odvažnost, 
koja nema straha ni pred smrću, sve nas to, opet i opet, susreće 
u ovoj poslanici. Samo treba, recimo, pročitati 1, 20 si.; 2, 17 
si.; 4, 12. I onda nesebično, i nježno, i zabrinuto srce Apostola 
naroda u svoj svojoj dubini na pr. u 1, 2—11; 2, 17 i t. d. I kad 
Apostol u 4, 8 preporučuje težnju za kršćansko-ćudorednim 
životnim idealom i progovara u 4, 9: »Što i naučiste,-i primiste, 
i custe, i vidjeste u meni, ono činite!«, onda ćemo i mi to i čuti 
i naučiti i k srcu primiti, da i s nama bude »Bog mira«. 

3. Poslanica Filipljanima napisana je u prvom rim- ! 
skom Pavlovu sužanj stvu između 61. i 63. go¬ 
dine p. Kr. (1, 7. 13; 2, 24; 4, 22). 

4. Za istinitost poslanice svjedoče sveti Oci u dav¬ 
nini. Vec sv. Polikarp u svojoj poslanici Filipljanima poziva se 
na ovu Pavlovu poslanicu Filipljanima. 


POSLANICA FILIPLJANIMA 

VIJESTI O PAVLU I NJEGOVIM DRUGOVIMA 

. 1 Pavao i Timotej, sluge Isusa Krista, svima svetima u 

* Kristu Isusu, koji su u Filipima, s predstojnicima i đako¬ 
nima. 2 Milost vam i mir od Boga, Oca našega, i Gospodina 
Isusa Krista! 

3 Zahvaljujem Bogu svojemu, kad se god spomenem vas, 

4 svagda u svojoj svakoj molitvi za sve vas s radošću moleći se, 

5 što vi postadoste zajedničari u evanđelju od prvoga dana do 
danas. 6 Uzdam se upravo u to, da će onaj, koji je počeo dobro 
djelo u vama, dovršiti ga do dana Krista Isusa.* 7 Kao što je 
pravedno, da ja ovo mislim za sve, jer vas nosim u srcu, budući 
da ste svi sudionici moje milosti i u mojim okovima i u obrani 
i potvrđivanju evanđelja. 8 Jer Bog mi je svjedok, kako čeznem 
za svima vama najnježnijom ljubavlju Krista Isusa. 0 1 zato se 
molim, da vaša ljubav sve više i više izobiluje u spoznaji i u 
svakom razumijevanju, 10 da iskusite bolje, da budete isti i bez 
spoticanja na Kristov dan 11 napunjeni plodom pravde po Isusu 
Kristu na slavu i hvalu Božju. 

12 A hoću, da znate, braćo, da je moje sadašnje stanje dapače 
pomoglo napretku evanđelja, 3 ' 13 tako da se je razglasilo kod sve 
tjelesne straže i kod svih ostalih, da ja nosim okove poradi 
Krista. 14 1 većina braće u Gospodinu, ohrabrena mojim oko¬ 
vima, usuđuje se još revnije, bez straha navješćivati Božju riječ.* 
13 Jedni doduše iz zavisti i svađe, ali drugi od dobre volje pro¬ 
povijedaju Krista. 16 Ovi iz ljubavi znajući, da sam postavljen 
za obranu evanđelja. 17 A oni iz prkosa navješćuju Krista, neis¬ 
kreno, da jače pritegnu moje okove. 18 Što dakle? Dok se na 
svaki način propovijeda Krist, bilo izlikom, bilo iskreno, ja se 
za to i radujem, a i radovat ću se;* 10 jer će mi ovo izaći na 
spasenje vašom molitvom i pomoću Duha Isusa Krista. 

20 Očekujem i nadam se, da se ni u čemu ne ću postidjeti, 
nego da će se i sada, kao svagda, sa svom slobodom proslaviti 
Krist u mome tijelu, bilo životom, bilo smrću. 21 Jer je meni 
život Krist, a smrt dobitak. 22 A ako mi život u tijelu donosi 
plod, to ne znam, što ću izabrati. 23 Jer sam pritisnut s obje 
strane: imam želju umrijeti i biti s Kristom, što bi bilo mnogo 
bolje. 24 Ali ostati u tijelu potrebnije je radi vas. 25 I ovo znam 

pouzdano, da ću ostati i ustrajati kod sviju vas na vaš napredak 
i radost vjere, 26 da se vi sa mnom što više ponosite u Kristu 
Isusu, kad opet dođem k vama. 27 Samo živite dostojno Kristova 
evanđelja, da ili dođem i vidim vas, ili sam odsutan, da čujem 
za vas, da stojite u jednome duhu i da se jednodušno zajedno 
borite za^vjeru u evanđelje; 28 i ni u čem da se ne plašite od 
protivnika; jer je to za njih znak propasti, a za vas spasenja, 
i to od Boga; 29 jer je vama dana milost za Krista, da nesamo 
vjerujete u njega, nego da i trpite za njega,* 30 imajući istu 
borbu, kakovu vidjeste na meni i sad čujete za mene. :: ' 

PRIMJER KRISTA. REVNOST U DOBRU. 

PREPORUČIVANJE TIMOTEJA I EPAFRODITA 

_ 1 Ako vrijedi dakle koja opomena u Kristu, ako koja 

utjeha ljubavi, ako koja zajednica duha, ako što ljubezno 
i milosrdno srce, 2 ispunite moju radost, da isto mislite, imajući I 
istu ljubav, jednodušni i jednomisleni! 3 Ništa ne činite uz 
prkos ili za taštu slavu, nego u poniznosti neka jedan drugoga 
smatra većim od sebe! 4 Ne gledajte svaki na svoje, nego i na 
ono, što je drugih! 

5 Jer ovo mišljenje treba da je u vama, kakvo je i u Kristu 
Isusu, 0 koji kad je bio u Božjemu obličju nije držao za otima¬ 
činu, da bude jednak Bogu, 7 nego je sebe poništio uzevši obličje 
sluge, i postao je sličan ljudima, i vanjštinom je bio kao čovjek. 

8 Ponizio je sam sebe postavši poslušan do smrti, do smrti na 
krizu. 9 A zato i Bog njega uzvisi i darova mu ime, koje je nad 
svako ime, 10 da se u Isusovo ime pokloni svako koljeno onih, 
koji su na nebu i na zemlji i pod zemljom, 11 i svaki jezik da 
prizna, da je Gospodin Isus Krist na slavu Boga Oca. 12 Tako, 
ljubljeni moji, kao što svagda slušaste, nesamo kad sam kod vas, 
nego i sad mnogo većma, kad nijesam kod vas, radite o svome 
spasenju sa strahom i drhtanjem! 13 Jer Bog je, koji čini u vama, 
da hoćete i izvršite, kako mu je ugodno."' 

14 Sve činite bez mrmljanja i oklijevanja, 15 da budete bes¬ 
prijekorni i bezazleni, djeca Božja bez mane usred nevaljaloga j 
i pokvarenoga roda, u kojemu svijetlite kao zvijezde u svijetu, 

19 držeći se riječi života na moju slavu na Kristov dan, da 
nijesam uzalud trčao niti se uzalud trudio. 17 Ali ako i žrtvo¬ 
van budem za žrtvu i službu vaše vjere, radujem se i veselim 
se sa svima vama. 18 Tako se i vi radujte i veselite se sa mnom! 

19 A nadam se u Gospodinu Isusu, da ću skoro poslati k 
vama Timoteja, da se i ja ohrabrim saznavši, kako vam je. 20 Jer 
nijednoga nemam jednake misli sa mnom, koji bi se tako is¬ 
kreno brinuo za vaše stvari. 21 Jer svi traže, sto je njihovo, a 
ne što je Krista Isusa. 22 A znate, da je prokušan, da je, kao 
dijete ocu, služio sa mnom u službi evanđelja. 23 Njega dakle 
nadam se, da ću poslati odmah, kako razaberem, što će biti sa 
mnom. 24 A uzdam se u Gospodina, da ću i sam skoro doći 
[k vama], 

25 Nađoh također za potrebno da pošljem k vama brata 
Epafrodita, svoga suradnika i suborca, kojega vi poslaste, da mi 
posluži u mojoj potrebi, 4 ' 20 jer je čeznuo za svima vama i bilo 
mu je žao, što ste čuli, da je bolovao. 27 Jer, zaista, bio je blizu 
smrti, ali Bog mu se je smilovao, nesamo njemu, nego i meni, 
da mi ne dođe žalost na žalost. 28 Zato ga brže šaljem, da se 
obrađujete, kad ga opet vidite, a ja da budem manje žalostan. 
29 Primite ga dakle u Gospodinu sa svom radošću, i takove 
poštujte! 30 Jer poradi Kristova djela došao je blizu smrti, ne 
marivši za svoj život, da naknadi u mojoj službi, što vas nemam. 

LAŽNI UČITELJI 

1 Uostalom, braćo moja, radujte se u Gospodinu! Da vam 
3 isto pišem, meni nije dosadno, a vama je potrebno. 
2 Čuvajte se od pasa, čuvajte se od zlih poslenika, čuvajte se od 
siječenja! 3 Jer mi smo obrezani, koji duhom služimo Bogu i 
hvalimo se u Kristu Isusu, a ne uzdamo se u tijelo, 4 premda 
bih se i ja mogao uzdati u tijelo. Ako tko drugi misli, da se 
može uzdati u tijelo, ja još većma, 5 koji sam obrezan osipi 
dan, od Izraelova roda, od Benjaminova plemena, Hebrejin od 
Hebreja, po zakonu farizej, 6 po revnosti sam progonio Crkvu, 
po zakonskoj pravdi bio sam besprijekoran. 7 Ipak što mi je bio 
dobitak, sve sam to smatrao za štetu poradi Krista. 8 Jer sve 
držim za štetu prema prevažnoj spoznaji Isusa Krista, svojega 
Gospodina, radi kojega sve izgubih i smatram za blato, da 
stečem Krista, • i da se nađem u njemu, nemajući svoje pravde, 
koja je od zakona, nego onu, koja je po vjeri u Krista, pravdu, 
koja je od Boga po vjeri,® 10 da spoznam njega i silu njegova 
uskrsnuća i zajednicu njegovih muka, da mu budem sličan u 
smrti, 11 ne bih li kako dostigao uskrsnuće od mrtvih. 12 Ne 
kao da bih već bio postigao ili već savršen bio; ali nastojim, 
ne bih li ga uhvatio, jer je i mene uhvatio Krist Isus. 

13 Braćo, ja ne umišljam sebi, da sam dostigao, ali jedno 
činim: To, sto je za mnom, zaboravljam, a za onim, što je 
preda mnom, posežem. 14 Trčim k bilježi, k nebeskoj nagradi, 
kojoj me Bog zove u Kristu Isusu. 13 Koji smo god dakle 
savršeni, mislimo ovo, i ako što drukčije mislite, i ovo će vam 
Bog otkriti.* 18 Ali što dostigosmo, toga se držimo! 

17 Ugledajte se na mene, braćo, i gledajte na one, koji tako 
žive, kao sto nas imate za ugled! 18 Jer mnogi žive, za koje 
sam vam mnogo puta. govorio,, a sad i plačući govorim, kao 
neprijatelji Kristova križa; 18 kojima je svršetak propast, kojima 
je Bog trbuh, i slava u njihovoj sramoti, koji zemaljski misle. 
30 Ali naša je domovina na nebesima, otkuda i Spasitelja očeku¬ 
jemo, Gospodina Isusa Krista, 21 koji će preobraziti tijelo naše 
poniznosti, da bude jednako tijelu njegove slave, po sili, kojom 
može i sve sebi pokoriti. 

OPOMENE. ZAHVALA ZA MILODARE. ZAVRŠETAK 
POSLANICE 

a 1 Zato, braćo moja ljubljena i poželjena, radosti i kruno 
moja, tako stojte u Gospodinu, ljubljeni. 

2 Evodiju opominjem i Sintihu molim, da jedno misle u Go¬ 
spodinu. 3 Da, molim i tebe, vjerni druže, zauzmi se za njih, 
koji.se u evanđelju trudiše sa mnom i s Klementom i s ostalim 
mojim suradnicima, kojih su imena u knjizi života !* 

4 Radujte se svagda u Gospodinu; opet velim, radujte se! 

5 Blagost vaša neka bude poznata svim ljudima! 'Gospodin je 
blizu. Ne brinite se tjeskobno ni za što, nego u svemu molitvom 
i prošnjom sa zahvalom neka se javljaju Bogu vaše potrebe! 

7 1 Božji mir, koji nadilazi svaki um, čuvat će vaša srca i misli 
u Kristu Isusu. 

8 Uostalom, braćo, što je god istinito, što je časno, što je 
pravedno, sto je sveto, što je Ijubezno, što je slavno, što je god 
krep.osno, i što je god hvale vrijedno, to mislite! 8 Što i nauči- 
st.e, i primiste, i custe, i vidjeste u meni, ono činite, i Bog mira 
bit će s vama! 

10 A obradovali se vrlo u Gospodinu, što je opet procvalo 
vaše staranje za mene, kao što se i staraste; ali su vas bile 
spriječile prilike. 11 Ne govorim radi oskudice, jer se ja navikoh 
biti zadovoljan onim, što imam. 12 Znam i oskudijevati, znam i 
obilovati; u svemu i u sve sam se uputio, i biti sit, i gladovati, 

i izobilovati i nemati. 13 Sve mogu u onome, koji me krijepi. 
14 Ali dobro učiniste, što ste dionici u mojoj nevolji. 

15 A znate i vi, Filipljani, da u početku evanđelja, kad izađoh 
iz Macedonije, nijedna mi općina ne otvori račun davanja i pri¬ 
manja, osim vas jedinih. 16 Jer i u Solun jedamput i opet po- 
slaste, što mi je bilo potrebno. 17 Ne kao da tražim dara, nego 
tražim ploda, koji se množi na vašu korist. 18 A ja sam primio 
sve i imam izobilja. Obogatio sam se primivši od Epafrodita, 
što ste mi poslali, sladak miris, žrtvu prijatnu, ugodnu Bogu. 
18 A moj Bog ispunit će svaku vašu potrebu jjo svome bogatstvu, 
u slavi, u Kristu Isusu. 20 A Bogu i Ocu našemu slava u vijeke 
vijeka! Amen. 

21 Pozdravite svakoga svetoga u Kristu Isusu! Pozdravljaju 
vas braća, što su sa mnom. 22 Pozdravljaju vas svi sveti, a oso¬ 
bito koji su iz careve kuće.* 23 Milost Gospodina našega Isusa 
Krista s vašim duhom! [Amen.] 


320 


POSLANICA KOLOŠANIMA 

1. Kolosa (Kolose) grad u maloazijskoj pokrajini Velikoj 
Frigiji, bila je u vrijeme, kada je sv. Pavao boravio u Efezu, 
predobivena za Krista od Epafre, Pavlova učenika (Kol. 1, 7; 
4, 12). Sam apostol Pavao nije nikada bio u Kolosi (Kol. 2, 1). 

2. Za Apostolova sužanjstva došao je Epafra u Rim i javio 
mu, da su lažni učitelji ustali u Kolosi. Oni da nagovaraju 
vjernike, neka prihvate neku vrstu židovske filozofije i anđeo¬ 
sku službu (2, 17 si.) i židovske običaje i uredbe. Taj Epafrin 
izvještaj bio je povod Pavlovoj poslanici Kološanima. 

3. Apostol u poslanici Kološanima prikazuje osobnu 
Kristovu čast i savršenst’vo njegova otku¬ 
pitelj skog djela; zatim potiče vjernike na pravi 
kršćanski život. U poslanici je osobito lijep hvalo¬ 
spjev Kristu Isusu. 

4. Poslanica Kološanima pisana je u isto vrijeme, 
kad i poslanica Efežanima i Filemonu, u godini 63. Pisana 
je u Rimu za prvoga Pavlova sužanjstva. Poslao ju je Apostol 
u Kolosu po učeniku Tihiku. 

5. Za istinitost poslaniee Kološanima svjedoče Kle- 
ment Rimski, poslanica Barnabina, sv. Irenej, Tertulijan i drugi. 


POSLANICA KOLOŠANIMA 

APOSTOLOVA MOLITVA ZA KOLOSANE. HVALOSPJEV 
KRISTU BOGU SPASITELJU 

1 Pavao, apostol Krista Isusa po Božjoj volji, i Timotej, 

■ brat, 2 svetima u Kolosi i braći vjernicima u Kristu 
[Isusu]. Milost vam i mir od Boga Oca našega [i Gospodina 
Isusa Krista]. 

3 Zahvaljujemo Bogu [i] Ocu Gospodina našega Isusa [Krista], 
moleći se svagda za vas, 4 čuvši za vašu vjeru u Kristu Isusu i 
za ljubav [koju imate] k svima svetima 5 radi nade, koja vam 
je pohranjena na nebesima, za koju ste naprijed čuli u riječi 
istine evanđelja, 6 koje je došlo k vama, kao i u svemu svijetu, 
i plodno je i raste, kao i u vama, od onoga dana, kako čuste i 
upoznaste Božju milost u istini, 7 kao što naučiste od Epafre, 
našega ljubljenog druga u službi, koji je za vas vjerni Kristov 
sluga, 8 koji nam i javi vašu ljubav u duhu. 

9 Zato i mi od onoga dana, kako čusmo, ne prestajemo za 
vas moliti se i prositi, da se ispunite poznanjem njegove volje 
u svakoj mudrosti i duhovnoj razboritosti, 10 da živite dostojno 
Gospodina te mu u svemu omilite, da budete plodni u svakom 
dobrom djelu i rastete u Božjemu poznanju, 11 ojačani svakom 
snagom po sili njegove slave, da sve podnesete u strpljivosti i 
ustrajnosti s radošću; 12 zahvaljujući [Bogu] Ocu, koji nas. čini 
sposobnima da budemo subaštinici svetih u svijetlu;* ] 3 koji nas 
izbavi od vlasti tame i premjesti u kraljevstvo Sina svoje ljubavi, 
14 u kojemu imamo otkupljenje njegovom krvlju, oproštenje 
grijeha; 15 koji je slika nevidljivoga Boga, prvorođeni prije sva¬ 
koga stvorenja; 16 jer je u njemu sve stvoreno, što je na nebu i 
na zemlji, vidljivo i nevidljivo, ili prijestolja, ili pospodstva, ili 
poglavarstva, ili vlasti: sve je po njemu i za njega stvoreno. 
47 1 on je prije svega, i sve postoji u njemu. 18 1 on je glava 
tijelu Crkve, koji je početak, prvorođeni od mrtvih, da bude 
on u svemu prvi; 19 jer se je dopalo [Bogu], da u njemu stanuje 
sva punina, 20 po njemu da pomiri sve sa sobom, učinivši mir 
krvlju njegova križa, bilo što je na zemlji, bilo na nebesima. 

21 1 vas, koji ste nekad bili otuđeni i neprijatelji mišljenjem 
u zlim djelima, 22 sad pomiri smrću čovječjeg njegova tijela, da 
vas njemu prikaže svete i bez mane i krivnje, 23 ako samo osta- 

nete u vjeri utemeljeni i tvrdi, i nepokolebljivi u nadi evanđelja, 
koje čuste, koje je propovijedano svemu stvorenju pod nebom, 
kojemu ja Pavao postadoh sluga. 24 I sad se radujem u patnjama 
za vas, i dopunjujem na svome tijelu nedostatak Kristovih 
muka za njegovo tijelo, koje je Crkva, 25 kojoj ja postadoh 
slu^a po Božjoj odredbi, koja mi je dana za vas, da ispunim 
Božju riječ, 28 tajnu,_koja je bila sakrivena od vjekova i pokolj¬ 
enja, a sad se javi njegovim svetima, 27 kojima Bog htjede obja¬ 
viti, kako je bogata slava ove tajne među neznabošcima, a ta 
je, Krist u vama, nada u slavu, 28 kojega mi navješćujemo, opo¬ 
minjući svakoga čovjeka i učeći svakoga čovjeka u svoj mu¬ 
drosti, da prikažemo svakoga čovjeka savršena u Kristu [Isusu]; 
29 za sto se i trudim, boreći se po njegovoj moći, koja silno 
radi u meni. 

ČVRSTO STAJATI UZ ISUSA KRISTA I ČUVATI SE 
LAŽNIH UČITELJA 

2 ! Hoću da znate, koliku borbu vodim za vas i za one, 

sto su u Laodiceji, i za sve, koji ne vidješe mojega lica 
u tijelu, 2 da se utješe njihova srca, da sjedinjeni u ljubavi dođu 
do svega bogatstva punine razboritosti te upoznaju tajnu Boga 
[Oca i Isusa] Krista, 3 u kojemu je sve blago mudrosti i znanja 
sakriveno. 

* A ovo govorim, da vas nitko ne prevari zamamljivim 
riječima. 5 Jer ako tijelom i nijesam kod vas, ali sam duhom s 
vama, radujući se i videći vaš red i čvrstoću vaše vjere u Krista. 

6 Kako dakle primiste Krista Isusa Gospodina, onako živite u 
njemu, 7 ukorijenjeni i nazidani u njemu i utvrđeni vjerom, 
kao što naučiste, ^obilujući u njoj zahvalnošću. 8 Gledajte, da 
vas tko ne prevari filozofijom i praznom prijevarom po predaji 
ljudi, po počelima svijeta, a ne po Kristu,* 9 jer u njemu 
stanuje sva punina Božanstva bistveno; 10 i u njemu ste ispu¬ 
njeni, a on je glava svakome poglavarstvu i vlasti; 11 u ltome ste 
bili i obrezani nerukotvorenim obrezanjem, skinuvši tjelesnu 
put, Kristovim obrezanjem, 12 zakopani s njim u krštenju, u 
kojemu s njim i uskrsnuste po vjeri u silu Boga, koji ga uskrisi 
od mrtvih. 13 I vas, koji ste bili mrtvi u prestupcima i u neo- 
brezanju svoga tijela, oživio je s njim, oprostivši nam sve pre- 
stupke, 14 izbrisavši zadužnicu, koja je bila svojom odredbom 
proti nama, i to uzevši sa srijede prikova je na križ; 15 i razoru¬ 


žavši poglavarstva i vlasti, izvede ih smjelo na ugled, pobi¬ 
jedivši ih u njemu.* 

19 Neka vas dakle nitko ne osuđuje za jelo, ili za piće, ili 
za kakav blagdan, ili za mlađak, ili za subote; 17 što je sjena 
budućih stvari; a tijelo je Kristovo. 18 Neka vas nitko ne liši 
nagrade, koji uživa u postu i službi anđela ponoseći se stvarima, 
što ih je tobože vidio, uzalud nadimajući se mišljenjem svojega 
tijela, 19 a ne držeći se glave, iz koje je sve tijelo pomoću zgla¬ 
vaka i sveza složeno i sastavljeno i raste za rast u Bogu.* 20 Ako 
dakle umrijeste s Kristom počelima svijeta, zašto vas, kao da još 
živite u svijetu, vežu propisima: 21 »Ne dotakni se!« »Ne okusi!« 
»Ne opipaj«? Sve to propada samom upotrebom. 22 To su ljud¬ 
ske zapovijedi i nauke. 23 Imaju doduše priliku mudrosti po 
umišljenoj pobožnosti, postu i trapljenju tijela, ali u njima 
nema ništa časno, nego da se zasiti tijelo. 

GORE SRCA! STARI I NOVI ČOVJEK. 

STALEŠKE DUŽNOSTI 

„ 1 Ako dakle uskrsnuste s Kristom, tražite ono, što je 

^ gore, gdje Krist sjedi s desne strane Boga! 2 Težite za 
onim, što je gore, a ne što je na zemlji! 3 Jer umrijeste, i vaš 
je život sakriven s Kristom u Bogu. 4 Kad se pojavi Krist, naš 
život, onda ćete se i vi s njim pojaviti u slavi.* 5 Umrtvite 
dakle svoje ude, koji su na zemlji: bludnost, nečistoću, požudu, 
zlu želju i lakomstvo, koje je idolopoklonstvo, 8 radi kojih do¬ 
lazi Božji gnjev na sinove neposluha, 7 u kojima ste i vi negda 
hodili, kad ste živjeli među njima. 8 A sad odbacite i vi sve to: 
srdžbu, ljutinu, zloću, psovanje i sramotne riječi iz svojih usta! 
9 Ne lažite jedan na drugoga, svucite staroga čovjeka s njegovim 
djelima,* 10 i obucite novoga, koji se obnavlja za poznanje po 
slici onoga, koji ga je stvorio; 11 gdje nema Grka ni Židova, 
obrezanja ni neobrezanja, barbara ni Skita, roba ni slobodnjaka, 
nego sve i u svima Krist. 

12 Obucite se dakle kao izabranici Božji, sveti i ljubljeni, u 
srdačno milosrđe, dobrotu, poniznost, krotkost i strpljivost. 
13 Podnosite jedan drugoga i praštajte jedan drugome, ako ima 
tko tužbu na koga; kao što je i Gospodin vama oprostio, tako 
i vi. 14 A povrh svega toga imajte ljubav, koja je veza savršen¬ 
stva! 15 1 Kristov mir neka vlada u vašim srcima, na koji ste i 
pozvani u jednome tijelu, i zahvalni budite! 18 Kristova riječ 

neka stanuje u vama obilato, u svakoj mudrosti učeći i opomin¬ 
jući jedan drugoga, sa psalmima, hvalospjevima i duhovnim 
pjesmama u milosti pjevajući u svojim srcima Bogu. 17 1 sve j 
štogod činite riječju ili djelom, sve [činite] u ime Gospodina 
Isusa [Krista], zahvaljujući Bogu Ocu po njemu. 

18 Žene, pokoravajte se muževima, kao što treba u Gospo¬ 
dinu! 19 Muževi, ljubite svoje žene i ne budite osorni prema 
njima. 20 Djeco, slušajte svoje roditelje u svemu, jer je to ugodno 
u Gospodinu! 21 Oci, ne razdražujte svoje djece, da ne budu 
malodušna! 22 Sluge, pokoravajte se u svemu svojim tjelesnim 
gospodarima, ne služeći im na oko, kao da ljudima ugađate, 
nego u priprostosti srca, bojeći se Gospodina! 23 Štogod činite, , 
od srca činite kao Gospodinu, a ne kao ljudima; 24 znajući, da 
ćete od Gospodina primiti plaću baštine. Gospodinu Kristu 
služite! 25 Jer koji krivdu čini, primit će, što je skrivio, i nema 
gledanja tko je tko. 

OPOMENE. ZAVRŠETAK POSLANICE 

, 1 Gospodari, što je pravo i pravedno, činite slugama, 

** znajući, da i vi imate gospodara na nebu!* 2 Ustrajte u 
molitvi, bdijte u njoj sa zahvaljivanjem!* 3 Molite se ujedno i [ 

za nas, da nam Bog otvori vrata riječi, da propovijedamo Kri¬ 
stovu tajnu, za koju sam i svezan, 4 da je javim, kao što mi 
treba govoriti! 5 Mudro živite prema onima, koji su napolju, 
iskupljujući vrijeme! 0 Vaša riječ neka je svagda u milosti 
začinjena solju, da znate, kako vam treba svakome odgovarati! 

7 Kako je meni, javit će vam sve Tihik, ljubljeni brat i 
vjerni sluga i drug u Gospodinu. 8 Njega šaljem k vama upravo 
zato, da upoznate, kako je nama, i da utješi vaša srca, 9 s One- j 

zimom, vjernim i ljubljenim bratom, koji je od v-as. Oni će 
vam sve javiti, kako je ovdje. 

10 Pozdravlja vas Aristarh, koji je sa mnom u sužanjstvu, i 
Marko, Barnabin nećak, za kojega primiste zapovijedi [ako dođe 
k vama, primite ga]; 11 i Isus, prozvan Just, koji su iz obre- 
zanja. Ovo su jedini moji pomagači za Božje kraljevstvo, koji 
su mi bili za utjehu. 

12 Pozdravlja vas Epafra, koji je od vas, sluga Krista Isusa; 
on se jednako bori za vas u molitvama, da stojite savršeni i 
ispunite sve, što je Božja volja. 13 Jer svjedočim za njega, da se 
mnogo trudi za vas i za bi'?ću u Laodiceji i Hieropolisu. 


14 Pozdravlja vas Luka, liječnik ljubljeni, i Dema.* 

13 Pozdravite braću u Laodiceji, i Nimfu, i općinu, koja je 
u njegovoj kući!* , . . , v . . , 

16 1 kad se pročita [ova] poslanica kod vas, učinite, da se 
pročita i u Laodicejskoj općini, i onu, iz Laodiceje, da i vi 
pročitate. 17 1 kažite Arhipu: Gledaj na službu, koju si primio 
u Gospodinu, da je ispuniš! 

18 Pozdrav mojom rukom Pavlovom. Spominjite se mojih 
okova! Milost s vama! [Amen.] 


PRVA POSLANICA SOLUNJANIMA 

1. Solun (Thessalonike, današnji Saloniki), grad na Egej- 
skom moru, bio je u vrijeme sv. Pavla jedan od najznamenitijih 
lučkih _ i trgovačkih gradova rimskoga carstva. U ovaj grad 
došao je Pavao na svome drugom misijskom putovanju. Uspjeh 
njegova tanaosnjeg djelovanja bio je slab kod Zidova, ali je zato 
veliko mnoštvo Grka prigrlilo Kristovu nauku na apostolsku 
I avlovu riječ. Zavidni Židovi podigoše bunu proti Pavlu, i on 
morade ostaviti Solun (Dap. 17, 1—10). Da mladu općinu, 
koju sam nije mogao posjetiti (1 Sol. 2, 18), utvrdi i ohrabri 
proti židovskim progoniteljima, posla iz Atene u Solun Timo- 
teja (Dap. 17, 15; 1 Sol. 3, 1—5), da čuje preko njega, kako je 
stanje u operni. Timotej, vraćajući se iz Soluna, ne nađe više 
Pavla u Ateni, nego u Korintu (Dap. 18, 5). 

2. Neposredni povod prvoj poslanici Solunjanima bio je 
Timotejev izvještaj. Pavao je od Timoteja saznao, da Solunjani 
unatoč progonima lijepo napreduju u vjeri, ali da su zabrinuti 
za udes svojih pokojnika, da li će i oni uskrsnuti na slavni 
Sudnji dan (1 Sol. ^4, 13—18). A bilo je dakako u tom trgo¬ 
vačkom graau i teških mana, kao: nečistoća, lakomstvo i be- 
sposličenje (1 Sol. 4, 3—6. 11; 5, 14). Zato Apostol piše po- 
slanicu, da Solunjane utvrdi u vjeri u evanđe- 
Ije, ^da ih odvrati od mana i navrati na sveti 
kršćanski život, da ih pouči o ponovnom 
Kristovu dolasku. 

3. Sv. Pavao je napisao prvu poslanicu Solunjanima nepo¬ 
sredno poslije Timotejeva povratka (3, 6; Dap. 18, 5), dakle u 
prvo vrijeme svojega boravka u Korintu, oko 51. godine. 

4. Za istinitost prve poslanice Solunjanima svjedoče 
sv. Irenej, Klement Aleksandrijski, Klement Rimski, Tertulijan 
i drugi. U njoj se odrazuje Pavlov značaj, njegova očinska 
nježnost, njegova radost radi napretka, zabrinutost radi mana. 
Takav je bio Pavao. Uvijek pravi vođa i pastir besmrtnih duša. 


I. POSLANICA SOLUNJANIMA 

ZAHVALA ZA PLODOVE EVANĐELJA 

. 1 Pavao i Silvan i Timotej općini Solunjana u Bogu Ocu 

‘ i Gospodinu Isusu Kristu. Milost vam i mir!* 

2 Zahvaljujemo Bogu svagda za sve vas spominjući se vas u 
svojim molitvama, 3 sjećajući se bez prestanka vašega djela 
vjere i truda, i ljubavi i ustrajnosti u nadi u Gospodina našega 
Isusa Krista pred Bogom i Ocem našim, 4 znajući, braćo, lju¬ 
bljena od Boga, za vaš izbor, 5 jer naše evanđelje nije došlo k 
vama samo u riječi, nego i u sili i u Duhu Svetome, i u mnogoj 
punini, kao što znate, kakvi smo bili među vama poradi vas. 
0 1 vi se ugledaste na nas i na Gospodina, primivši riječ u 
velikoj nevolji s radošću Duha Svetoga, 7 tako da vi posta- 
doste izgled svima vjernicima u Macedoniji i Ahaji. 8 Jer je od 
vas odjeknula riječ Gospodnja, ne samo u Macedoniji i Ahaji, 
nego se je po svakom mjestu razglasila vjera vaša u Boga, tako 
da nam ne treba ništa govoriti. 9 Jer oni obznanjuju za nas, 
kakav smo imali ulazak k vama, i kako ste se obratili k Bogu 
od idola, da služite Bogu živomu i istinitomu* 10 i da čekate 
njegova Sina s nebesa, kojega uskrisi od mrtvih, Isusa, koji nas 
izbavlja od budućega gnjeva. 

PROPOVIJEDANJE PAVLOVO U SOLUNU. 

PAVLOVA LJUBAV 

1 Jer sami znate, braćo, naš ulazak k vama, da nije bio 
2 uzalud. 2 Nego postradavši prije i pretrpjevši pogrde, kao 
što znate, u Filipima, ohrabrismo se u svome Bogu, da propo¬ 
vijedamo vama Božje evanđelje s velikom borbom. 3 Jer naše 
propovijedanje nije od prijevare, ni od nečistoće, ni u lukavstvu, 
4 nego kako nas je okušao Bog za dostojne, da nam povjeri 
evanđelje, tako govorimo, ne da ljudima ugađamo, nego Bogu, 
koji kusa naša srca. 5 Jer vam nijesmo nikada govorili laskavim 
riječima, kao što znate, niti pod izlikom lakomstva, — Bog je 
svjedok — 6 niti tražeći od ljudi slave, ni od vas, ni od drugih. 

7 Premda smo mogli pokazati svoju vlast kao Kristovi apo¬ 
stoli, bili smo ipak krotki među vama, kao što dojilja njeguje 
svoju djecu. 8 Tako smo čeznuli za vama, da smo bili spremni 
dati vam ne samo Božje evanđelje, nego i svoj život, jer ste nam 

omiljeli. 9 Jer se spominjete, braćo, našega truda i umora, kako 
smo noc i dan radili, da ne budemo na teret nijednome od vas; 
tako smo vam propovijedali Božje evanđelje. 10 Vi ste svjedoci, 
i Bog, kako smo se sveto, pravedno i besprijekorno vladali 
prema vama, koji vjerujete. 11 Znate, kako smo svakoga vas, kao 
otac svoju djecu, 12 molili, bodrili i zaklinjali, da živite dostojno 
Boga, koji vas je pozvao u svoje kraljevstvo i slavu. 

. 1 v 3 ^ ato * m ‘ zahvaljujemo Bogu bez prestanka, što vi, pri¬ 
mivši od nas propovijedanu Božju riječ, primiste je ne kao 
čovječju riječ, nego kao ono, što zaista jest: riječ Boga, koji i 
djeluje u vama, ^koji vjerujete. 14 Jer vi postadoste, braćo, 
nasljedovatelji Božjih općina, koje su u Judeji u Kristu Isusu, 
jer i vi isto pretrpjeste od svojih suplemenika, kao i oni od 
Židova, 15 koji ubiše i Gospodina Isusa, i proroke, i nas pro- 
g°jji s v e > i Bogu se ne mile, i svima se ljudima protive, 16 jer nam 
priječe govoriti narodima, da se spase, da ispune mjeru svojih 
grijeha svagda. Ali dođe gnjev na njih do kraja. 

17 A mi, braćo, odijeljeni od vas za neko vrijeme licem, a ne 
srcem, osobito nastojasmo s velikom željom da vas vidimo 
osobno. 18 .Zato smo htjeli da dođemo k vama, a ja, Pavao, 
jedamput i drugi put,_ ali zapriječi nam sotona. 19 Jer tko je 
naša nada, ili radost, ili kruna slave? Nijeste li to i vi pred 
Gospodinom našim Isusom [Kristom] o njegovu dolasku? 20 Jer 
ste vi naša slava i radost. 

PAVAO ŠALJE TIMOTEJA 

o 1 Zato ne mogosmo više podnositi i naumismo sami ostati 
u Ateni; 2 a poslasmo Timoteja, svoga brata i [Božjega] 
slugu u Kristovu evanđelju, da vas utvrdi i obodri za vašu 
vjeru, 3 da se nitko ne uskoleba u ovim nevoljama; jer sami 
znate, da smo za to određeni. 4 Jer i kad smo bili kod vas, 
kazali smo vam unaprijed, da ćemo podnositi nevolje, a to se 
je i dogodilo, kako znate. 5 Zato i ja, pošto nijesam mogao više 
podnositi, poslah, da upoznam vašu vjeru, da vas nije kako 
iskušao napasnik, da uzalud ne bude naš trud. 

6 A sad, kad dođe Timotej k nama od vas i javi nam vašu 
vjeru i ljubav, i da imate dobar spomen o nama svagda, želeći 
nas vidjeti, kao i mi vas, 7 zato se utješismo, braćo, radi vas 
u svoj svojoj bijedi i nevolji vašom vjerom, 8 jer sad živimo, 
kad vi stojite u Gospodinu. 9 Jer kakvu zahvalu možemo uz¬ 


vratiti Bogu za vas, za svu radost, kojom se radujemo radi vas 
pred svojim Bogom? 10 Noć i dan molimo se najgorljivije, da 
vidimo vaše lice i da ispunimo nedostatak vaše vjere. 11 A sam 
Bog, i naš Otac, i naš Gospodin Isus [Krist] neka upravi naš 
put k vama! 12 A vas Gospodin neka umnoži, i neka imate 
izobilnu ljubav jedan k drugome, i k svima, kao i mi k vama, 
13 da bi se utvrdila vaša srca bez prijekora u svetosti pred 
Bogom i Ocem našim, kad dođe naš Gospodin Isus [Krist] sa 
svima svojim svetima. [Amen.] 

KLONITI SE SVAKE ZLOĆE I ŽIVJETI KREPOSNO 

1 Uostalom dakle, braćo, molimo vas i opominjemo u 
4 Gospođinu Isusu, kao što ste naučili od nas, kako vam 
treba i ugađati Bogu, da tako i živite, da sve više napredujete. 

- Jer znate, kakve vam dadosmo zapovijedi po Gospodinu Isusu. 

3 Jer je ovo volja Božja, vaša svetost, da se čuvate od bludnosti, 

4 da svaki od vas zna čuvati svoj sud u svetosti i časti,* “ a ne u 
strasti požude, kao i neznabošci, koji ne poznaju Boga; 6 i da 
ne prestupate i ne zakidate u poslu svojega brata; jer ie Gospodin 
osvetnik za sve ovo, kao što vam i prije kazasmo i posvjeđo- 
čismo. 7 Jer Bog nas ne pozva na nečistoću, nego na svetost. 
8 Koji dakle prezire, ne prezire čovjeka nego Boga, koji je dao 
svojega Duha Svetoga u vas. 9 A za bratsku ljubav ne treba 
da vam pišemo, jer ste sami od Boga naučeni, da se^ ljubite 
među sobom. 10 I jer to činite prema svoj braći u cijeloj Mace- 
doniji. A molimo vas, braćo, da još većma ujom napredujete, 

11 i da nastojite da provodite miran život, i da gledate svoj 
posao, i da radite svojim rukama, kao što vam zapovjedismo 

12 da se vladate pošteno prema onima, što su napolju, i da ni 
od koga ništa ne trebate. 

13 A ne ćemo, braćo, da vi ne znate za one, koji su usnuli, 
da se ne žalostite kao i ostali, koji nemaju nade. 14 Jer ako 
vjerujemo, da je Isus umro i uskrsnuo, tako će Bog i one, koji 
su usnuli u Isusu, dovesti s njime. 15 Jer vam ovo kazujemo po 
Gospodnjoj riječi, da mi, koji živimo, koji ostajemo za dolazak 
Gospodnji, ne ćemo preteći onih, koji su usnuli."'' 18 Jer će sam 
Gospodin na dani znak, na arkanđelov glas, na zvuk Božje 
trube sići s neba, i mrtvi u Kristu će najprije uskrsnuti. 17 Onda 
ćemo mi, koji živimo, koji smo ostali, biti zajedno s njima 
uzeti u oblake, ususret Gospodinu u visine, i tako ćemo svagda 
biti s Gospodinom/' 18 Tješite dakle jedan drugoga ovim riječima! 

I. SOLUNJANIMA 5,1 - 28 


VRIJEME GOSPODNJEGA DOLASKA. ZAVRŠETAK 
POSLANICE 

c 7 A o vremenu i času, braćo, ne treba da vam pišemo. 

2 Jer sami dobro znate, da će Gospodnji dan doći tako, 
kao tat u noći.. 3 Jer kad reknu: »Mir i sigurnosti«, onda će 
iznenada napasti na njih propast, kao bol na trudnu ženu, i ne 
ce uteći. 4 Ali vi, braćo, nijeste u tami, da vas onaj dan kao 
tat iznenadi. 5 Jer ste vi svi sinovi svijetla i sinovi dana; nijesmo 
sinovi noći niti tame. 6 Tako dakle ne spavajmo kao ostali, 
nego bdijmo i budimo trijezni! 7 Jer koji spavaju, u noći spa- 
vaju, i koji se opijaju, u noći se opijaju. 8 A mi, koji smo 
[sinovi] dana, budimo trijezni i obučeni u oklop vjere i ljubavi 
i s kacigom^ nade spasenja; 9 jer nas Bog ne postavi za gnjev, 
nego da stečemo spasenje po našem Gospodinu Isusu [Kristu], 
10 koji^ umrije za nas, da mi, ili bdjeli, ili spavali, zajedno s 
njim živimo. 4 ' 

11 Zato tješite jedan drugoga i potičite jedan drugoga na 
dobro, kao što i činite! 12 A molimo vas, braćo, da priznate one, 
koji se trude među vama, i svoje nastojnike u Gospodinu, i one, 
koji vas opominju, 18 da ih osobito cijenite u ljubavi poradi 
njihova djela: živite u miru među sobom! 

14 A„ opottdnjemo vas, braćo, poučavajte neuredne, tješite 
malodušne, zauzimajte se za slabe, budite ustrpljivi sa svima! 
15 Gledajte, da nitko ne vraća kome zla za zlo, nego svagda 
revno nastojte o dobru i među sobom i prema svima! 16 Svagda 
se radujte! 17 Molite se bez prestanka! 18 Na svemu zahvaljujte; 
jer je ovo Božja volja u Kristu Isusu od vas. 19 Ne gasite duha! 
20 Ne prezirite proroštva!* 21 A sve kušajte; što je dobro, 
zadržite! 22 Uklanjajte se od svake vrste zla! 

23 A sam^Bog mira neka vas posveti u punoj mjeri; neka se 
vaš duh, vaša duša i vaše tijelo posve bez prijekora sačuva za 
dolazak našega Gospodina Isusa Krista! 24 Vjeran je, koji vas 
pozva, on će i izvršiti. 

23 Braćo, molite se za nas! 

20 Pozdravite svu braću svetim poljupcem! 27 Zaklinjem vas 
Gospodinom, da se pročita ova poslanica svoj [svetoj] braći. 
28 Milost Gospodina našega Isusa Krista s vama [Amen] 


DRUGA POSLANICA SOLUNJANIMA 

1. Neprestani progoni kršćanske općine u Solunu i tolike 
njezine nevolje i duboka uzbuđenja radi drugoga Kristova 
dolaska bili su Apostolu povod njegovoj drugoj poslanici 
Solunjanima. Makar da je u prvoj poslanici iznesena bistra i 
jasna pouka o ponovnom Kristovu dolasku, ipak se duhovi 
nijesu primirili, osobito kad su se pronosile među vjernicima 
lažne Pavlove poslanice s posve protivnim izjavama. Neki su 
mislili, da je već na pragu drugi Kristov dolazak, a s njim i 
Sudnji dan, pa su u strahu i jednakom razgovoru o tom zane¬ 
marivali svoje staleške poslove i podavali se besposličenju i raz¬ 
nim neurednostima (2, 1. 2; 3, 6. 11). To je sve potaklo Apo¬ 
stola, da u drugoj poslanici opovrgne zabludu o 
neposrednom drugom Kristovu dolasku i da 
prekori neurednosti i mane mnogih kršćana 
u Božjoj općini. 

2. Poslanica ima dva dijela: dogmatski i poučni. 
U dogmatskom dijelu Apostol uči, kako će nastati prije 
Sudnjega dana velik vjerski otpad, koji će iznijeti Antikrista, 
»čovjeka grijeha«, »sina propasti« (2, 3). U poučnom dijelu 
poziva Apostol vjernike, da vrše svoje dužnosti i da vjerno 
obdržavaju evanđeosku nauku, koju su naučili bilo poslanicom, 
bilo apostolskim propovijedanjem. I prva i druga poslanica. 
Solunjanima vrlo su nalik jedna na drugu i po sadržaju i po 
obliku. Način je govora u drugoj nešto oporiji nego u prvoj. 

3. Radi vrlo uske veze druge poslanice s prvom, morala je 
ona biti napisana skoro iza prve, kad su još Sila i Timotej 
boravili u Korintu kod Apostola. Dakle je pisana druga 
poslanica Solunjanima isto tako u Korintu 
oko 5 3. godine. 

4. Istinitost druge poslanice Solunjanima dokazuju 
najstariji Oci, kao Polikarp, Justin, Irenej, Klement Aleksan- 
drijski i drugi. 


II. SOLUNJANIMA 2, 8 - 3, 14 

II. POSLANICA SOLUNJANIMA 

ZAHVALA, OPOMENA, UTJEHA 

-i J Pavao i Silvan i Timotej općini Solunjana u Bogu, na¬ 
šemu Ocu i Gospodinu Isusu Kristu. 2 Milost vam i mir 
od Boga^ [našega] Oca i Gospodina Isusa Krista! 

8 Dužni smo svagda zahvaljivati Bogu za vas, braćo, kao što 
dolikuje, jer vrlo raste vaša vjera, i množi se ljubav svakoga 
vas^među vama, 4 ^tako da se mi sami hvalimo vama u Božjim 
općinama radi vaše strpljivosti i vjere u svima vašim progo¬ 
nima i nevoljama, koje podnosite, 5 za znak pravednoga Božjega 
suda, da budete dostojni Božjega kraljevstva, za koje i trpite. 
6 Jer je doista pravedno u Boga, da uzvrati muku onima, koji 
vas muče, 7 a vama, koje muče, pokoj s nama, kad se objavi 
Gospodin Isus s neba s anđelima svoje sile, 8 u platnenome ognju, 
kad će dati osvetu onima, koji ne poznaju Boga, i koji ne 
slušaju evanđelja ^našega Gospodina Isusa [Krista] ;* 8 koji će 
trpjeti kaznu, vječnu propast, odbačeni od Gospodnjega lica i 
od slave njegove sile, 10 kad dođe u onaj dan, da se proslavi u 
svojim svetima i da bude divan u svima, koji vjerovaše; jer se 
je primilo naše svjedočanstvo među vama. 4 11 Zato se i molimo 
svagda za vas, da vas naš Bog učini dostojnima zvanja i ispuni 
svaku radost dobrote i djelo vjere u sili, 12 da se proslavi ime 
Gospodina našega Isusa [Krista] u vama i vi u njemu, po milosti 
našega Boga i Gospodina Isusa Krista. 

ZNACI DRUGOGA KRISTOVA DOLASKA 

p 1 A molimo vas, u braćo, za dolazak Gospodina [našega] 
^ Isusa Krista i našega ujedinjenja s njime, 2 da se ne date 
brzo pokrenuti od uma, niti da se plašite, ni duhom, ni riječju, 
ni poslanicom, tobože od nas poslanom, kao da je već blizu 
Gospodnji dan._ 3 Da vas nitko ne prevari ni na koji način, 
jer treba da najprije dođe otpad, i objavi se čovjek grijeha, sin 
propasti, 4 4 koji se protivi i podiže više svega, što se zove Bog, 
ili što se štuje, tako da će on sjesti u Božjem hramu pokazu¬ 
jući sebe, kao da je Bog. 

5 Ne pamtite li, da sam vam ovo kazivao još kad sam bio 
kod vas? 8 1 sad znate, što zadržava, da se ne javi u svoje vri¬ 
jeme. 7 Jer tajna bezakonja već djeluje; samo treba da se ukloni 


onaj, koji sad zadržava. 8 I onda će se pojaviti bezakonik, kojega 
će Gospodin Isus ubiti dahom svojih usta i uništiti sjajem svo¬ 
jega dolaska, 9 kojega je dolazak po sotoninu djelovanju sa 
svakom silom i znacima i lažnim čudesima 10 i sa svakom 
prijevarom nepravde među onima, koji propadaju, jer ljubavi 
istine ne primiše, da bi se spasili. 11 1 zato će im Bog poslati 
silu zablude, da vjeruju laži, 12 da se svima sudi, koji ne vjero¬ 
vaše istini, nego privolješe nepravdi. 

13 A mi smo dužni svagda zahvaljivati Bogu za vas, braćo 
ljubljena od Gospodina, što vas je Bog kao prvence izabrao 
za spasenje posvećenjem Duha i vjerom istine, 14 u koje vas 
pozva našim evanđeljem, da postignete slavu Gospodina našega 
Isusa Krista. 15 Tako dakle, braćo, stojte i držite predaje, koje 
naučiste ili riječju ili našom poslanicom. 4, 16 A sam Gospodin 
naš Krist Isus i naš Bog Otac, koji nas je ljubio i dao vječnu 
utjehu i dobru nadu u milosti, 17 neka utješi vaša srca i utvrdi 
u svakom dobrom djelu i riječi! 

OPOMENA, BLAGOSLOV I POZDRAV 
„ 1 Uostalom, braćo, molite se za nas, da se Gospodnja 

49 riječ širi i da se slavi kao i u vas; 2 i da se izbavimo od 
dosadnih i zlih ljudi; jer vjera nije stvar svakoga. 3 A Gospodin 
je vjeran, on će vas utvrditi i sačuvati oda zla. 4 A uzdamo se 
u Gospodinu za vas, da ono, što vam zapovijedamo, i činite 
i činit ćete. 5 A Gospodin neka upravi vaša srca na Božju 
ljubav i na Kristovu strpljivost. 

8 A zapovijedamo vam, braćo, u ime Gospodina [našega] 
Isusa Krista, da se odvojite od svakoga brata, koji živi neuredno, 
a ne po predaji, koju primiše od nas. 7 Jer sami znate, kako 
treba da se ugledate na nas, jer nijesmo živjeli neuredno među 
vama. 8 Niti smo zabadava jeli kruh kod bilo koga, nego smo 
radili u trudu i muci noć i dan, da ne budemo na teret nikome 
od vas. 9 Ne, što ne bismo imali vlasti, nego da sebe damo 
vama za ugled, da nas nasljedujete. 10 Jer kad smo bili u vas, 
ovo smo vam zapovijedali, da, ako tko ne će da radi, neka 
i ne jede! 11 Jer čujemo, da neki neuredno žive među vama, 
da ništa ne rade, nego se bave ništavim stvarima. 12 Takovima 
zapovijedamo i opominjemo ih u Gospodinu Isusu Kristu, da 
mirno radeći jedu svoj kruh. 

13 A vi, braćo, ne umarajte se čineći dobro! 14 A ako tko ne 
posluša naše riječi u ovoj poslanici, toga naznačite i ne općite s 

njim, da se posrami! 15 Ali ga ne držite kao neprijatelja, nego 
ga opominjite kao brata! 10 A sam Gospodin mira neka vam 
dadne svagda mir na svakom mjestu! Gospodin sa svima vama! 

17 Pozdrav mojom rukom Pavlovom, što je znak u svakoj 
poslanici. Ovako pišem. 18 Milost Gospodina našega Isusa Krista 
sa svima vama. [Amen.] 

PRVA POSLANICA TIMOTEJU 

1. T i m o t e j, najmiliji Pavlov učenik, rodio se je u Listri 
u Maloj Aziji. Mati, Eunika, bila mu je Židovka, a otac nezna- 
božac. Pokrstio ga je apostol Pavao na prvom misijskom puto¬ 
vanju (Dap. 16, 1—3). Na drugom putovanju uzeo ga je Apostol 
za svojega druga. Otada je bio Timotej gotovo uvijek u pratnji 
sv. Pavla, koji ga je unatoč njegovoj mladosti uzimao za teške 
misijske poslove (1 Sol. 3, 1—8; 1 Kor. 4, 17; 16, 10; Flp. 2, 
19—23; Hebr. 13, 23). Poslije svojega prvog sužanjstva učinio 
je Apostol s Timotejem nova putovanja, a onda mu je predao 
upravu Crkve u Efezu (1 Tim. 1, 3). I u svome posljednjem 
sužanjstvu želio je Apostol, da Timotej bude uz njega, i pozvao 
ga je u Rim. Poslije Apostolove smrti vratio se je Timotej u 
Efez, da tamo biskupuje dalje. Napokon je umro mučeničkom 
smrću. Crkva slavi njegovu svetkovinu 24. siječnja. 

2. Pogibelji, što ih je bio apostol Pavao nagovijestio u 
svome oproštajnom govoru u Miletu, bile su doista nastale 
(1 Tim. 5, 17; 3, 6. 8). Napali su lažni učitelji kao 
grabežljivi vuci na Kristovo stado. I Timoteju nije bilo lako 
izdržati u toj borbi proti krivovjerju. Mladome učeniku i su¬ 
radniku htio je Apostol priskočiti u pomoć ovom poslanicom, 
u kojoj mu pismeno daje potrebne naputke. 

Prva poslanica Timoteju ima dva dijela. U prvom dijelu 
nalaže Apostol Timoteju, da ustane proti lažnim učiteljima, 
koji su miješali židovske bajke s kršćanskom istinom. Sveto 
je evanđelje zdrava nauka, koju mu je predao Apostol. Neka se 
Timotej bori, da sačuva vjeru i čistu savjest! Neka se kršćani 
na javnim sastancima mole za sve, osobito za poglavare! Biskupi 
i svećenici treba da se odlikuju krepostima u javnom i zasebnom 
životu. U drugom dijelu upućuje Apostol učenika, kako da se 
vlada prema raznim staležima. Neka Timotej nastoji oko pravde 
i kreposti, neka vojuje dobru vojnu, da postigne vječni život! 

3. Dvije poslanice Timoteju i poslanica Titu poradi svojega 
sadržaja imaju zajedničko ime »pastoralne poslanice«, 
t. j. pastirske poslanice. One opisuju zadaće i dužnosti dobrih 
duhovnih pastira. One su i danas krasno vrelo svetih pouka 
za sve one, kojima je.povjerena duhovna pastirska služba, bila 
biskupska bila svećenička. 

4. Prva poslanica Timoteju pisana je oko godine 
65., dakle u vrijeme između prvoga i drugoga rimskog Aposto¬ 
lova sužanjstva. 

5. Od najstarijih vremena smatrane su Pavlove pastoralne 
poslanice za _ k a n o n s k e, t. j. za spise, koji pripadaju Sv. 
Pismu. Spominju ih sv. Irenej, pisac Muratorsltog fragmenta, 
Origen i drugi. 


I. POSLANICA TIMOTEJU 

PRAVI NAČIN PROPOVIJEDANJA SVETOG EVANĐELJA 

. 1 Pavao, apostol Isusa Krista, po zapovijedi Boga, našega 

' Spasitelja i Krista Isusa, naše nade, 2 Timoteju, pravome 
sinu u vjeri. Milosrđe, mir od Boga Oca i Krista Isusa, Gospo¬ 
dina našega! 2 ' 

3 (Znaš vrlo dobro), da sam te molio, da ostaneš u Efezu, 
kad sam zaputio u Macedoniju, da zapovjediš nekima, da ne 
uče drukčije, 2 ' 4 niti da se bave bajkama i beskrajnim rodoslo¬ 
vljima, koja izazivaju više prepiranja negoli gradnju Božju, što 
stoji na vjeri. 5 A svrha je zapovijedi ljubav iz čista srca i dobre 
savjesti i nelicemjerne vjere. 0 Od toga neki zastraniše i svrnuše 
u isprazne govore. 7 Htjeli su da budu učitelji zakona, a da ne 
razumiju ni što govore, ni što utvrđuju. 8 A znamo, da je 
zakon dobar, ako ga se drži kako treba. 0 Znajući ovo, nije 
pravedniku postavljen zakon, nego bezakonicima i nepokornima, 
bezbožnicima i grješnicima, zločincima i nečistima, ubojicama 
oca i majke, ljudskim krvnicima, 10 bludnicima, sodomistima, 
ljudokradicama, lažljivcima, krivokletnicima, i ako što drugo 
ima protivno zdravoj nauci, 11 po evanđelju slave blaženoga 
Boga, koje je meni povjereno. 12 Zahvaljujem onome, koji mi 
dade jakost, Kristu Isusu, našemu Gospodinu, što me je držao 
za vjerna i postavio u službu, 13 a prije sam bio hulnik i progo¬ 
nitelj i nasilnik; ali sam pomilovan, jer sam ne znajući učinio 
u nevjerstvu, 14 ali je vanredno obilovala milost našega Gospo¬ 
dina s vjerom i ljubavi u Kristu Isusu. 

15 Pouzdana je riječ i vrijedna da bude potpuno primljena, 
da je Isus Krist došao na svijet da spasi grješnike, od kojih sam 
ja prvi. 16 Ali sam zato bio pomilovan, da na meni prvome 
pokaže Isus Krist svu strpljivost za pouku onima, koji će vjero¬ 
vati u njega za vječni život. 17 A kralju vjekova, besmrtnome, 
nevidljivome, jedinome Bogu čast i slava u vi jeke vjekova! 
Amen. 

18 Ovu ti zapovijed predajem, sine Timoteju, po pređašnjim 
proroštvima za tebe, da biješ u njima dobar boj, 19 imajući 
vjeru i dobru savjest, koju neki, odbacivši je, postadoše brodo¬ 
lomci u vjeri; 20 među kojima su Himenej i Aleksandar, koje 
predaloh sotoni, da se nauče ne huliti. 

PROPISI ZA JAVNU MOLITVU 

„ 1 Molim dakle prije svega, da se čine prošnje, molitve, 

^ zagovori, zahvaljivanja za sve ljude, 2 za kraljeve i sve, 
koji su na vlasti, da tihi i mirni život provodimo u svakoj 
pobožnosti i čestitosti. 2 ' 3 [Jer] ovo je dobro i ugodno pred 
Spasiteljem našim Bogom, 4 koji hoće, da se svi ljudi spase i 
dođu do spoznanja istine. 2 ' 5 Jer je jedan Bog i jedan posrednik 
Boga i ljudi, čovjek Krist Isus, 0 koji sebe dade u otkup za sve, 
svjedočanstvo u svoje vrijeme, 7 za koje sam postavljen ja kao 
propovjednik i apostol [istinu govorim, ne lažem], kao učitelj 
neznabožaca u vjeri i istini. 

8 Hoću dakle, da se mole muževi na svakome mjestu, podi¬ 
žući čiste ruke bez gnjeva i svađe. 9 Tako [i] žene u pristojnom 
odijelu sa stidom i čednošću da se kite, ne pletenicama, ni zla¬ 
tom, ili biserom, ili skupocjenim haljinama, 10 nego dobrim 
djelima, kao što se pristoji ženama, koje se obećavaju pobo¬ 
žnosti. 11 Neka se žena uči u tišini sa svom pokornošću! 12 A ne 
dopuštam ženi, da uči, niti da vlada mužem, nego da bude u 
tišini. 13 Jer je najprije bio stvoren A.dam, a onda Eva. 14 I Adam 
nije bio zaveden, a žena zavedena postade prestupnica. 2, 15 Ali 
će se spasiti rađanjem djece, ako ostane u vjeri i ljubavi i u 
svetosti s čednošću. 

VLASTITOSTI CRKVENIH SLUŽBENIKA 

~ 1 Istinita je riječ: ako tko želi biskupstvo, želi dobru 

službu. 2 Biskup dakle treba da je besprijekoran, muž 
jedne žene, trijezan, pametan, častan, gostoljubiv, sposoban da 
uči, 2 ' 3 ne odan piću, ne nasilan, nego krotak, ne svadljivac, ne 
lakom; 4 koji svojom kućom dobro upravlja i ima poslušnu 
djecu svom čestitošću. 5 [A ako tko ne zna upravljati svojom i- 
kućom, kako će se starati za Crkvu Božju?] 0 Ne novoobraćeni, 
da se ne bi naduo i upao u đavolji sud. A valja da ima i dobro 
svjedočanstvo od onih, koji su napolju, da ne bi upao u sra¬ 
motu i u đavolju zamku. 

8 Tako i đakoni treba da su pošteni, ne dvojezični, ne koji 
piju mnogo vina, ne lakomi na pogani dobitak; 9 koji imaju 
tajnu vjere u čistoj savjesti. 10 A i ovi neka se najprije kušaju, 
pa onda da vrše službu, ako su besprijekorni. 2, 

11 Tako i žene treba da su poštene, ne koje kleveću, trijezne, 
vjerne u svemu. 12 Đakoni neka su muževi jedne žene, koji 

dobro upravljaju djecom i svojim kućama. 13 Jer koji dobro 
služe, oni stižu sebi dobar stupanj i veliko pouzdanje u vjeri, 
koja je u Kristu Isusu. 14 Ovo ti pišem nadajući se, da ću brzo 
doći k tebi. 

15 Ako li se zadržim, da znaš, kako ti se treba vladati u 
Božjoj kući, koja je Crkva Boga živoga, stup i tvrđa istine. 
19 1 kao što je priznato, velika je tajna pobožnosti: On se javio 
u tijelu, opravdao se u Duhu, pokazao se anđelima, propovi¬ 
jedao se neznabošcima, vjerovao se u svijetu, uznio se u slavi. 

LAŽNE NAUKE 

, 1 A Duh govori jasno, da će u posljednja vremena odstu- 

^ piti neki od vjere, slušajući lažne duhove i đavolske 
nauke, 2 u licemjerju lažaca, žigosanih na svojoj savjesti, 2 3 koji 
zabranjuju ženiti se, blagovati jela, koja stvori Bog, da ih 
vjernici i oni, koji upoznaše istinu, uzimaju sa zahvalnošću. 2 
4 Jer je svako, stvorenje Božje dobro, i ništa na odmet, što se 
uzima sa zahvalnošću, 5 jer se posvećuje Božjom riječju i moli¬ 
tvom. 

8 Ako to predočiš braći, bit ćeš dobar sluga Krista Isusa, 
othranjen riječima vjere i dobrom naukom, koju si jprimio. 

7 A ludih i bapskih gatalica kloni se, a vježbaj se u pobožnosti! 2, 

8 Jer tjelesno vježbanje malo je korisno, a pobožnost je korisna 
za sve, ima obećanje sadašnjega i budućega života. 2, 

9 Istinita je riječ i dostojna, da bude potpuno primljena. 
10 Zato se trudimo i podnosimo sramotu, jer se uzdamo u živoga 
Boga, koji je Spasitelj svih ljudi, osobito vjernika. 

11 Ovo zapovijedaj i uči! 12 Nitko neka ne prezre tvoju 
mladost; nego budi primjer vjernicima u riječi, u vladanju, u 
ljubavi, u vjeri, u čistoći! 13 Dok dođem, pripazi na čitanje, 
opominjanje i učenje! 14 Ne zanemaruj milosti, koja je u tebi i 
koja ti je dana po proroštvu polaganjem svećeničkih ruku! 
13 Ovo promišljavaj, ovim se bavi, da tvoj napredak bude oče¬ 
vidan svima! 10 Pazi na sebe i na nauku; ustraj u tome! Jer 
ovo čineći spasit ćeš i sebe i one, koji te slušaju. 

VLADANJE PREMA RAZNIM STALEŽIMA 

- 1 Starijega ne karaj, nego ga upozori kao oca, mlađe kao 

® braću; 2 stare žene kao matere, mlađe kao sestre sa svom 
čistoćom! 3 Poštuj udovice, koje su zaista udovice! 2, 4 Ako li 

koja udovica ima djecu ili unučad, neka se nauče najprije pošto¬ 
vati svoju kuću i vraćati zajam roditeljima; jer "je ovo ugodno 
pred Bogom. 5 A koja je zaista udovica i usamljena, uzda se u 
Boga i ostaje u molitvama i u prošnjama noć i dan. 6 Jer koja 
je u slastima, živa je mrtva. 7 1 ovo zapovijedaj, da budu be¬ 
sprijekorne! 8 Ako li se tko ne brine za svoje, a osobito za 
ukucane, odrekao se je vjere i gori je od nevjernika. 9 Neka se 
udovica ne izabere mlađa od šezdeset godina, koja je bila jed¬ 
nome mužu žena, 70 i koja ima svjedočanstvo u dobrim djelima, 
ako je djecu odgojila, ako je bila gostoljubiva, ako je svetima 
prala noge, ako je nevoljnima pomagala, ako je išla za svakim 
dobrim djelom. 11 A mlađe udovice odbij; jer kad postanu 
raskošne proti Kristu, hoće da se udaju 12 i navlače na se 
osudu, što prvu vjeru pokvariše. 18 A ujedno i besposlene se uče 
obilaziti po kućama, a ne samo besposlene, nego i jezične i 
radoznale, pa govore, što ne treba. 14 Hoću dakle, da se mlađe 
udaju, rađaju djecu, da budu domaćice, a nikakve prilike da 
ne daju protivniku za psovanje. 15 Jer se već neke okrenuše za 
sotonom. 16 Ako [koji vjerni ili] koja vjerna ima udovice, neka 
se stara za njih, i da se ne optereti općina, da one, koje su 
zaista udovice, može zadovoljiti. 

17 Svećenici, koji dobro predstoje, neka se časte dvostrukom 
časti, osobito koji se trude u riječi i nauci! 18 Jer Pismo govori: 
»Volu, koji vrše, ne zavezuj usta«, i »radnik je dostojan svoje 
plaće«. 19 Proti svećeniku ne primaj tužbe, osim kad imaju dva 
ili tri svjedoka! 20 A koji griješe, pokaraj ih pred svima, da i 
drugi imaju strah! 

21 Zaklinjem te pred Bogom i Kristom Isusom i izabranim 
anđelima, da ovo držiš bez predrasude, ne čineći ništa iz pri¬ 
stranosti. __ 22 Ne polaži ruku brzo ni na koga, niti budi dionik 
tuđih grijeha! Drži sebe čista! 28 Više ne pij vode, nego pij h 
pomalo, vina poradi, želuca i čestih svojih slabosti!* 24 Nekih 
su ljudi grijesi očevidni i idu na sud pred njima, a nekih idu 
za njima. 25 Tako su i dobra djela očevidna, i koja su drukčija, 
ne mogu se sakriti. 

POSEBNI PROPISI ZA TIMOTEJA 
„ 1 Robovi, koji su pod jarmom., neka smatraju svoje go- 

D . spodare vrijednima svake časti, da se ne huli na Božje 
ime i na nauku.* 2 A koji imaju vjernike za gospodare, neka 
ih ne cijene manje, jer su braća, nego još bolje neka služe, jer 

su vjernici i ljubljeni, koji nastoje da čine dobro. Ovo uči i 
svojski preporuči! 3 Ako li tko drukčije uči i ne pristaje na 
zdrave riječi Gospodina našega Isusa Krista i na pobožnu nauku, 
4 taj se je naduo i ne zna ništa, nego boluje od zapitkivanja i 
praznih prepiranja, od čega nastaje zavist, svađa, psovke, zle 
sumnje, 5 neprestane razmirice ljudi, koji su u svojemu sudu 
pokvareni i bez istine, koji misle, da je pobožnost sredstvo za 
dobitak. 9 Uistinu, velik je dobitak pobožnost, kad je spojena 
sa zadovoljstvom. 7 Jer ništa ne donesosmo na ovaj svijet; bez 
sumnje ne možemo ništa ni odnijeti. 8 A kad imamo hranu i 
odjeću, ovim budimo zadovoljni! 9 Jer koji hoće da se obogate, 
upadaju u napast i zamku [đavla] i u mnoge lude i škodljive 
želje, koje obaraju ljude u propast i pogibao. 19 Jer je korijen 
sviju zala lakomstvo, kojemu neki, predavši se, zalutaše od 
vjere i na sebe navukoše mnoge jade. 11 A ti, o čovječe Božji, 
bježi od ovoga, a idi za pravdom, pobožnosti, vjerom, ljubavi, 
strpljivosti, krotkosti! 12 Bori se u dobroj borbi vjere, postigni 
vječni život, ‘na koji si pozvan i za koji si položio dobru 
ispovijest pred mnogim svjedocima. 

13 Zapovijedam ti pred Bogom, koji sve oživljuje, i Kristom 
Isusom, koji je položio pred Poncijem Pilatom svjedočanstvo, 
dobru ispovijest, 14 da držiš zapovijed neokaljanu i besprije¬ 
kornu do dolaska Gospodina našega Isusa Krista, 13 što će ga u 
svoje vrijeme pokazati blaženi i jedini vladalac, Kralj nad 
kraljevima i Gospodar nad gospodarima, 16 koji jedini ima 
besmrtnost i prebiva u svjetlosti, kojoj se ne može pristupiti; 
kojega nitko od ljudi nije vidio, a niti može vidjeti; kojemu 
čast i vlast vječna! Amen. 

17 ogatima na ovome svijetu zapovijedaj, da se ne uzohole 
niti uzdaju u nestalno bogatstvo, nego u [živoga] Boga, koji 
nam sve daje obilato za užitak. 18 Neka čine dobro, neka se 
obogate u dobrim djelima, neka budu darežljivi, podašni. 19 Ne¬ 
ka sabiraju sebi blago kao dobar temelj za budućnost, da 
postignu istiniti život! 

20 O Timoteju, sačuvaj, što ti je povjereno, kloneći se neva¬ 
ljalih novotarija u govoru i prepiranja lažno nazvanoga znanja, 
21 kojim neki, hvaleći se, otpadoše od vjere. Milost s tobom 
[Amen.] 

DRUGA POSLANICA TIMOTEJU 

1. Djela Apostolska (28, 30 i dalje) govore nam o dvogo¬ 
dišnjem Apostolovu sužanjstvu u Rimu, koje pada između 61.— 
63. godine pr.. Kr. Po izvještaju Djela Apostolskih bilo je ovo 
sužanjstvo u Rimu dosta lako. Apostol je stanovao u iznaj¬ 
mljenom stanu, dakako pod stražom pretorijanskih vojnika; 
mogao je primati sve, koji bi mu dolazili, i smio je propovi¬ 
jedati o Božjemu kraljevstvu. U ovom su sužanjstvu napisane 
četiri poslanice: Filipljanima, Efežanima, Kološanima i Filemonu. 
Po dosta sigurnoj predaji pušten je Pavao na slobodu, još prije 
nego je ljeti g. 64. buknulo Neronovo progonstvo. Poslije krat¬ 
kog putovanja u Španjolsku posjetio je Apostol još jedamput 
općine u Maloj Aziji, Macedoniji i Grčkoj. Pod okolnostima, 
koje nam nijesu pobliže poznate, došao je opet u zatvor, i tako 
ga nalazimo g. 67. po drugi put kao sužnja u Rimu. Po svjedo¬ 
čanstvu ove druge poslanice Tim ote ju bio mu je 
ovdje položaj vrlo ozbiljan i težak. Apostol gleda u oči svojoj 
mučeničkoj smrti. Ostavljen je od svib svojib prijatelja. Jedini 
je Luka u njegovoj blizini (4, 9—11). Apostol od svega srca 
želi, da još jedamput vidi svojega najdražeg učenika Timoteja. 
Zato mu piše u Efez, neka mu što prije s Markom dođe u Rim 
(1, 4; 4, 9. 11). Ova poslanica je u neku ruku oporuka 
Apostola naroda. Neka mjesta u njoj su takova, kao 
da su upravo pisana za naše današnje prilike. 

2. Druga poslanica Timoteju ima dva dijela. U prvom 
dijelu potiče Apostol Timoteja neka vjerno i neustrašivo 
propovijeda evanđelje! Neka se ne stidi evanđelja i Pavla, 
sužnja za evanđelje! Neka jača u milosti i bude pravi Božji 
borac! U drugom dijelu upozoruje ga, kako treba da se 
vlada proti krivovjercima. Neka se ne upušta s njima u suvišne 
i neplodne rasprave! Neka propovijeda čistu istinu! Bezbožna 
nauka, nažalost, izjeda svijet kao rak-rana tijelo, ali je Kristova 
Crkva neoboriva. Timotej neka vjerno drži predanu nauku i 
marljivo uči Sveto Pismo! 

3. Druga poslanica Timoteju pisana je u drugom 
rimskom Pavlovu sužanjstvu, malo prije njegove 
smrti, u godini 66/67. 

4. Za istinitost ove poslanice svjedoče Irenej, Klement 
Aleksanđrijski, Tertulijan i drugi, koji je navode i gledaju svi u 
njoj plemenitu i veliku Pavlovu dušu. Tako mu je živa vjera 
u Krista, tako mu je očinska ljubav prema učeniku; tako je 
miran u duši i uoči svoje mučeničke smrti! 



II. TIMOTEJU 2, 1 - 25 

II. POSLANICA TIMOTEJU 


BUDI VJERAN I HRABAR! 

. 1 Pavao, apostol Isusa Krista po volji Božjoj za navješći- 

vanje života u Kristu Isusu, 2 Timoteju, ljubljenome sinu: 
Milost, milosrđe, mir od Boga Oca i Krista Isusa, našega Go¬ 
spodina. 

3 Zahvaljujem Bogu, kojemu služim od praroditelji čistom 
savjesti, što bez prestanka imam spomen za tebe u svojim moli¬ 
tvama noč i dan, 4 želeći da te vidim, spominjući se tvojih suza, 
da se ispunim radošću, 5 sjećajući se one vjere, koja je u tebi 
nelicemjerna, koja se nastani najprije u tvojoj baki Loidi i u 
tvojoj materi Euniki, a uvjeren sam, da je i u tebi. 6 Zato te 
opominjem, da opet raspiriš Božju milost, koja je u tebi pola¬ 
ganjem mojih ruku.* 7 Jer nam Bog ne dade duha bojažljivosti, 
nego jakosti i ljubavi i razboritosti. 8 Ne stidi se dakle svjedo¬ 
čanstva našega Gospodina, ni mene, njegova sužnja, nego pod¬ 
nosi sa mnom za evanđelje po sili Boga, 9 koji nas je spasio i 
pozvao svetim zvanjem, ne po našim djelima, nego po svojoj 
odluci i milosti, koja nam je dana u Kristu Isusu prije vječnih 
vremena; 10 a sad se je objavila pojavom našega Spasitelja Isusa 
Krista, koji uništi smrt, a obasja život i neraspadljivost evan¬ 
đeljem; 11 za koje sam ja postavljen kao propovjednik i apostol 
i učitelj neznabožaca. 12 Zato i ovo trpim, ali se ne stidim, jer 
znam, kome sam vjerovao, i uvjeren sam, da je on u stanju 
sačuvati moju zakladu za onaj dan. 2 ' 

13 Izgled zdravih riječi, što si ih čuo od mene, drži u vjeri i 
ljubavi, koja je u Kristu Isusu! 11 Lijepu zakladu čuvaj Duhom 
Svetim, koji stanuje u nama! 

13 Znaš ovo, da se odvratiše od mene svi, koji su u Aziji, 
među kojima i Figel i Hermogen. 10 A Gospodin neka dadne 
milost Oneziforovoj kući, jer me je često utješio i mojih se 
okova nije stidio; 17 nego, došavši u Rim, potražio me je brižno 
i našao. 18 Neka njemu dadne Gospodin, da nađe milosrđe u 
Gospodina u onaj dan! I u Efezu koliko mi posluži, ti znaš 
lajbolje. 


PROPISI ZA DOBRO UREDOVANJE 

_ 1 Ti dakle, sine moj, jačaj u milosti, koja je u Kristu 

^ Isusu; 2 i što si čuo od mene po mnogim svjedocima, ono 
predaj vjernim ljudima, koji će biti sposobni i druge naučiti! 

3 Podnosi sa mnom napore kao dobar vojnik Krista Isusa! 

4 Nijedan, koji se bori, ne upušta se u poslove ovoga svijeta; 
inače ne će ugoditi vojskovođi. 5 A ako se tko i bori, ne dobije 
vijenca, ako se pravilno ne bori. 8 Poljodjelac, koji se trudi, 
najprije treba da primi od plodova. 7 Razumij, što govorim; jer 
Gospodin će ti dati razumijevanje u svemu. 

8 Sjeti se, da je Isus Krist, koji je uskrsnuo od mrtvih, od 
Đavidova roda, po mojemu evanđelju, 9 za koje trpim zlo sve 
do okova kao zločinac! Ali riječ Božja nije okovana!* 10 Zato 
podnosim sve radi izabranih, da i oni postignu spasenje u 
Kristu Isusu sa vječnom slavom. 11 Pouzdana je riječ: Ako smo 
s njim umrli, s njim ćemo i živjeti; 12 ako podnosimo, s njim 
ćemo i kraljevati; ako se odrečemo, i on će se nas odreći. 
13 Ako smo nevjerni, on ostaje vjeran, jer se sam sebe ne može 
odreći.* 14 Ovo napominji i posvjedoči pred Gospodinom! Ne 
upuštaj se u prepiranje riječima, jer to ništa ne koristi, nego 
je na propast onima, koji slušaju. 15 Postaraj se, da se pokažeš 
prokušan pred Bogom kao radnik, koji se nema šta stidjeti, 
koji pravo upravlja riječju istine! 16 A kloni se nesvetih i ispra¬ 
znih razgovora, jer će još više napredovati u bezbožnosti!* 
17 1 njihova riječ razjedat će oko sebe kao rak-rana; a među 
njima je Himenej i Filet, 18 koji odstupiše od istine govoreći, 
da je uskrsnuće već bilo, i ruše nekima vjeru. 

19 A čvrsto stoji Božji temelj imajući ovaj pečat: »Pozna 
Gospodin svoje«, i dalje: »Neka odstupi od nepravde svaki, 
koji zaziva Gospodnje ime!« 20 A u velikoj kući nijesu samo 
posude zlatne i srebrne, nego i drvene i zemljane, i jedne su 
za čast, a druge za sramotu.* 21 Ako dakle tko očisti sebe od 
ovih, bit će posuda za čast, posvećena i korisna domaćinu, 
pripravljena za svako dobro djelo. 22 Bježi od mladenačkih 
zelja, idi za pravdom, vjerom, ljubavlju, mirom s onima, koji 
zazivaju Gospodina iz čista srca! 23 A ludih i praznih zapitki- 
vanja se kloni, znajući, da rađaju svađe. 24 A sluga Gospodnji 
ne treba da se svađa, nego da bude blag prema svima, sposoban 
da uči, spreman da podnosi zlo, 25 da s blagošću poučava one, 
koji se protive istini; ne bi li im kako Bog dao, da se pokaju i 

spoznaju istinu, 26 i da dođu k sebi i iskopaju se iz zamke 
đavola, koja ih je stjerala pod njegovu volju. 

POICVARENOST BUDUĆIH KRIVOVJERACA ' 

o 1 Ali ovo znaj, da će u posljednje dane nastati teška 
° vremena; 2 jer će ljudi biti samoživi, lakomi, hvališe, 
oholice, psovači, nepokorni roditeljima, nezahvalni, opaki, 
3 neljubezni, nepomirljivi, klevetnici, neuzdržljivi, nemilosrdni, 
okrutni, 4 izdajnici, drzoviti, naduveni, koji više mare za slasti 
nego za Boga, 5 koji imaju obličje pobožnosti, a sile su se nje¬ 
zine odrekli. I ovih se kloni! 

6 Jer su među ovima oni, koji se uvlače u kuće i zarobljuju 
ženice, koje su natovarene grijesima, i vode ih različne želje, 
7 koje se svagda uče, i nikad ne mogu da dođu k poznanju 
istine. 8 A kao što se Janes i Jambres protiviše Mojsiju, tako se 
i ovi protive istini, ljudi izopačenoga uma, neutvrđeni u vjeri, 
11 ali ne će dalje napredovati, jer će njihovo bezumlje postati 
javno svemu, kao što posta i onih. 

10 A ti si se ugledao na moju nauku, življenje, namjeru, 
vjeru, dugotrpnost, ljubav, strpljivost, 11 progonstva, stradanja, 
kakova mi se dogodiše u Antiohiji, u Ikoniju, u Listri. Kakova 
progonstva podnesoh, i od sviju me izbavi Gospodin! 12 A i svi, 
koji pobožno hoće da žive u Isusu Kristu, trpjet će progonstvo. 
43 A zli ljudi i varalice napredovat će na gore, varajući i vara¬ 
jući se. 14 Ali ti stoj u onome, što si naučio i o čemu si se 
uvjerio, znajući, od kojih si naučio; 15 jer iz djetinjstva znaš 
Sveta Pisma, koja te mogu učiniti mudrim na spasenje po vjeri, 
koja je u Kristu Isusu. 

10 Sve je Pismo Bogom nadahnuto i korisno za učenje, za 
karanje, za popravljanje, za odgajanje u pravdi, 17 da bude 
savršen Božji čovjek, spreman za svako dobro djelo. 

OPOMENA TIMOTEJU, DA DOBRO VRŠI SVOJU SLUŽBU. 
ZAVRŠETAK POSLANICE 

. 1 Zaklinjem te pred Bogom i Isusom Kristom, koji će 

^ suditi žive i mrtve, njegovim dolaskom i njegovim kra¬ 
ljevstvom: 2 Propovijedaj riječ, nastoj oko toga u dobro vrijeme 
i u nevrijeme, pokaraj, opominji, zaprijeti sa svom strpljivošću 
i naukom! 3 Jer će biti vrijeme, kad zdrave nauke ne će pod¬ 
nositi, nego će po svojim željama nakupiti sebi učitelje, jer ih 

uši svrbe. 4 1 odvratit će uši od istine, a okrenut će se k baj¬ 
kama. 5 A ti budi razborit u svemu, trpi zlo, učini djelo evan¬ 
đelista, svoju službu izvrši potpuno! 6 Jer ja se već žrtvujem, 
i moje je vrijeme blizu smrti. 7 Dobar sam boj vojevao, trku 
svrsio, vjeru očuvao. 8 Uostalom, meni je pripravljen vijenac 
pravde, koji će mi dati Gospodin, pravedni sudac u onaj dan, 
•A ne samo meni, nego i svima, koji su ljubili njegov dolazak. 

9 Požuri se da dođeš brzo k meni! 10 Jer me Dema ostavi 
iž ljubavi k sadašnjemu svijetu i otide u Solun, Krescent u 
Galaciju, Tito u Dalmaciju. Luka je sam kod mene. 11 Marka 
uzmi i dovedi sa sobom; jer mi je koristan za službu. 12 A 
Tihika sam poslao u Efez. 13 Kad dođeš, donesi mi kabanicu, 
koju sam ostavio u Troadi kod Karpa, i knjige, a osobito 
pergamente! 

14 Aleksandar, kovač, mnogo mi je zla zadao; platit će mu 
Gospodin po njegovim djelima. 15 Čuvaj se i ti njega, jer se je 
vrlo protivio našim riječima. 

18 Za prve moje obrane nije mi nitko pomogao, nego su me 
svi ostavili; neka im se to ne uračuna U 17 Ali mi je Gospodin 
pomogao i ojačao me, da se po meni izvrši propovijedanje, i da 
čuju svi narodi, i izbavio sam se iz lavljih ralja.* 18 I Gospodin 
će me izbaviti od svakoga zla djela, i spasit će me u svoje 
nebesko kraljevstvo. Njemu slava u vijeke vjekova! Amen. 

19 Pozdravi Prisku i Akvilu i Oneziforovu kuću! 20 Erast je 
ostao u Korintu. A Trofima sam ostavio u Miletu bolesna. 
21 Požuri se da dođeš prije zime! 

Pozdravljaju te Eubul i Pudent, i Lino i Klaudija, i sva 
braća. 2 ' 22 Gospodin Isus [Krist] s duhom tvojim! Milost s vama 
[Amen.] 

POSLANICA TITU 

1. Tito, rođen od neznabožačkih roditelja (Gal. 2, 1. 3), 
bio je već zarana prigrlio kršćanstvo; po svoj prilici primljen 
je u kršćanstvo od samoga Pavla, jer ga Pavao naziva svojim 
pravim sinom u Kristu (Tit. 1, 4). On je pratio Apostola na 
raznim putovanjima. Tako je išao s Pavlom na apostolski sabor 
u Jeruzalem. Na trećem misijskom putovanju bio je Apostolu 
pri ruci u Efezu. Odavle je kao njegov poslanik. otputovao 
u Korint, da čuje o uspjehu prve poslanice Korinćanima (2 Kor. 
2, 13; 7, 13 si., 12, 18). S Pavlom se opet sastao u M.ace- 
doniji, i tada je odnio u Korint drugu poslanicu Korinćanima. 
I sad nam za dulje vremena iščeznu s vida. Istom na putovanju, 
što ga je Pavao nakon svojega oslobođenja iz rimskog sužan.j- 
stva i nakon svojega kratkog putovanja u Španjolsku učinio 
na Istok, spominje se Tito u Kreti kao Apostolov pratilac (Tit. 
1, 5). Jedno su vrijeme radili zajedno na ovom otoku. Onda 
se Pavao s Erastom zaputio na sjever u Grčku, a Tita je ostavio 
na Kreti da nastavi apostolski rad i uredi crkvene prilike. 

2. Nije bio lak Titov rad i zadatak na Kreti. Značaj Kre- 
ćana u davnini nije bio na dobru glasu (1, 12). Prilike kod 
vjernika bile su nesređene (1, 5), i lažni učitelji unosili su i 
ovdje zabunu i krivu nauku (1, 10). Briga za ovu mučnu po¬ 
krajinu bila je povod poslanici Titu. U njoj Apostol pokazuje 
Titu način i put, kojim će poći, da prevlada tolike poteškoće i 
protivnike. 

3. Poslanica Titu pisana je možda iz Korinta ili iz 
Nikopolisa u Epiru pod konac 65. godine. 

4. Za istinitost poslanice Titu svjedoče Klement Rimski, 
Justin, Teofil Antiohijski i drugi. Srodna je s prvom Timoteju. 
Čitatelj i u njoj upravo uživa u Pavlovim mislima. 

5. Euzebije izvješćuje, da je Tito kao biskup na Kreti pro¬ 
povijedao evanđelje i po okolnim otocima. Sv. Jeronim kazuje, 
da je Tito sve do svoje smrti očuvao sveto djevičanstvo. Po 
nalogu sv. Pavla zaputio se i u Dalmaciju (2 Tim. 4, 10) 
i nakon Pavlove smrti vratio se u Kretu, gdje je umro blaženom 
smrću. Crkva slavi njegovu svetkovinu 6. veljače. 


POSLANICA TITU 

BRIGA ZA CRKVU NA KRETI 

1 Pavao, Božji sluga i apostol Isusa Krista, za vjeru 
' Božjih izabranika i za poznanje istine, koja je po pobo- 
žnosti, 2 na nadu u vječni život, koji obeća istiniti Bog prije 
vječnih vremena, 3 a javi u svoja vremena svoju riječ propovi¬ 
jedanjem, koje je meni povjereno po zapovijedi našega Spasi¬ 
telja, Boga. . . 

4 Titu, pravomu sinu po zajedničkoj vjeri: milost i mir od 
Boga Oca i Krista Isusa, našega Spasitelja.. 

5 Zato te ostavih u Kreti, da urediš,' što je nedovršeno, i da 
postaviš po gradovima starješine kao što ti ja zapovjedili: 6 Ako 
je tko bez prijekora, muž jedne žene, i ima vjernu djecu, koju 
ne kore radi raspuštenosti ili nepokornosti. 7 Jer predstojnik 
treba da je bez prijekora, kao Božji upravitelj, ne samovoljan, 
ne gnjevljiv, ne pijanica, ne svadljiv, ne lakom na gadan dobi¬ 
tak; 8 nego gostoljubiv, dobrostiv, razborit, pravedan, svet, 
uzdržljiv, 9 koji se drži pouzdane riječi, što se slaže s naukom, 
da bude u stanju i opominjati sa zdravom naukom i pokarati 
one, koji se protive. 10 Jer ih ima mnogo neposlušnih, praznih 
brbljavaca i zavodnika, osobito koji su iz obrezanja, 11 kojima 
treba zatvoriti usta; koji cijele kuće izopačuju uceci, sto ne 
treba, radi gadna dobitka. 

12 Reče netko od njih, njihov vlastiti prorok: »Krećani su 
svagda lažljivi, zle živine, besposleni trbusi.«’ 7 18 Svjedočanstvo 
je ovo istinito. Zato ih karaj strogo, da budu zdravi u vjeri, 
14 ne prianjajući uz židovske bajke i zapovijedi ljudi, koji se 
odvraćaju od istine. 15 čistima je sve čisto; a okaljanima i 
nevjernicima ništa nije čisto, nego su im okaljani i^um i sa¬ 
vjest.’ 7 10 Tvrde, da poznaju Boga, a djelima ga niječu; jer su 
mrski i nepokorni, i nevaljani za bilo koje dobro djelo. 

DUŽNOSTI RAZNIH STALEŽA. SVRHA KRISTOVA 
OTKUPLJENJA 

1A ti govori, što se slaže sa zdravom naukom: 5 Starci 
2 da budu trijezni, pošteni, mudri, zdravi u vjeri, u ljubavi, 
u strpljivosti; 3 starice isto tako da se vladaju, kako^ dolikuje 
svetima, da ne kleveću, da se ne predaju vinu, da uče dobro, 

4 da mudro upućuju mlade žene, neka ljube svoje muževe, neka 
ljube svoju djecu. 6 Neka budu razborite, čiste, dobre kućanice, 
blage, pokorne svojim muževima, da se ne psuje Božja riječ! 
6 Isto tako mladiće opominji, da budu čestiti! 

7 U svemu sam sebe podaj za izgled dobrih djela: u nauci 
cijelost, dostojanstvenost, 8 zdravu, besprijekornu riječ, da se 
posrami onaj, koji se protivi, ne imajući ništa zlo govoriti o 
nama. 

9 Sluge neka se pokoravaju svojim gospodarima da budu 
ugodni u svemu, da . ne odgovaraju, 10 da ne • varaju, nego u 
svemu da pokazuju dobru vjeru, da nauku našega Spasitelja, 
Boga, ukrašuju u svemu! 11 Jer se pokaza Božja milost, koja 
spasava sve ljude,* 12 učeći nas, da odrekavši se bezbožnosti i 
svjetskih želja, trijezno i pravedno i pobožno živimo na ovome 
svijetu, _ 13 čekajući blaženu nadu i dolazak velikoga Boga i 
Spasitelja našega Isusa Krista,* 14 koji je dao samoga sebe za 
nas, da nas otkupi od svakoga bezakonja i očisti sebi izabrani 
narod, koji je revan u dobrim djelima. 15 Ovo govori i opominji, 
i poučavaj sa svom odlučnošću! Nitko neka te ne prezire! 

OPĆENITE OPOMENE. ZAVRŠETAK POSLANICE 

„ 1 Opominji ih, da se pokoravaju vlastima i poglavarima, 

^ da budu poslušni i spremni na svako dobro djelo;* * da 
ne psuju nikoga, da se ne svađaju, da budu čedni i da pokazuju 
prema svim ljudima svaku krotkost. 3 Jer i mi smo bili negda 
ludi, nepokorni, lutajući, služeći različnim željama i slastima, u 
pakosti i zavisti živeći, mrski, jedan na drugoga mrzeći.* 4 A 
kad se pokaza dobrota i čovjekoljublje Boga našega, Spasitelja 

5 ne za djela pravde, koja mi učinismo, nego po svom milosrđu 
nas spasi kupelju preporođenja i obnovljenja Duha Svetoga, 

6 kojega izli na nas obilato po Isusu Kristu, našemu Spasitelju, 

7 da opravdani njegovom milošću, po nađi budemo baštinici 
vječnoga života. 

8 Pouzdana je riječ, i ovo hoću da postojano učiš, da se oni, 
koji vjeruju u Boga, trude i prednjače u vršenju dobrih djela. 
Ovo je dobro i korisno ljudima. 9 A kloni se zapitkivanja i 
rodoslovlja i svađa i prepiranja o zakonu, jer su beskorisna i 
isprazna! 10 Kloni se čovjeka krivovjerca poslije prve i druge 
opomene, 11 znajući, da se takav izopačio i griješi i sam sebe 
osuđuje. 

12 Kad pošljem k tebi Artemu ili Tihika, požuri se doći 
k meni u Nikopolis, jer sam namislio ondje zimovati.* 
13 Ženu, zakonika, i Apola brižno opremi na put, da im ništa 
ne uzmanjka! 14 A ^i naši neka se uče prednjačiti u dobrim 
djelima, kada je nužda i potreba, da ne budu bez ploda! 

13 Pozdravljaju te svi, koji su sa mnom. Pozdravi sve, koji 
nas ljube u vjeri! Milost sa svima vama! Amen. 

POSLANICA FILEMONU 

1. Filemon je bio bogat, ugledan i vrlo zaslužan član 

kršćanske općine u Kolosi u Frigiji. Njemu je bio pobjegao rob 
Onezim, koji dođe u Rim i bi pokršten od Pavla, koji je tada 
bio u svome prvom sužanjstvu (r. 1. 9). Pavao je zavolio One- 
zima i bio bi ga rado zadržao kod sebe, ali ne htjede bez 
odobrenja njegova gospodara. Zato ga s Tihikom (Kol. 4, 7 9) 

šalje natrag k Filemonu, kojemu šalje poslanicu s toplom pre¬ 
porukom. Pavao moli Filemona, da bude milostiv siromašnome 
robu, svojemu bratu u Kristu, i da ga ne primi više kao roba, 
nego kao dragoga brata. Ako je Onezim što sagriješio, neka 
to Filemon uračuna Pavlu! 

2. Poslanica Filemonu najkraća je u kanonu. Ali je jedna 
od najljepših Pavlovih poslanica. I ako je privatna, puna je 
korisne i uzvišene nauke. U njoj gledamo Pavlovo srce puno 
ljubavi, dobrote i plemenitosti. I ona je od velike važnosti za 
stanovište mladoga kršćanstva prema ropstvu, koje je u ono 
vrijeme odgovaralo socijalnom uređenju. 

3. Poslanica Filemonu pisana je u Rimu pod ko¬ 
nac godine 63., u isto vrijeme s poslanicom Efežanima i s 
poslanicom Kološanima. Prema r. 22 činilo se tada Pavlu, da 
ga doskora čeka oslobođenje. 

4. Za istinitost poslanice Filemonu, koja se, kako je 
malena, ne navodi često, svjedoče staro-latinski prijevod, Mura- 
torski fragmenat, Tertulijan, Oiigen i drugi. 


POSLANICA FILEMONU 

APOSTOL PREPORUČUJE FILEMONU ROBA ONEZIMA 

. 1 Pavao, sužanj Isusa Krista, i brat Timotej, Filemonu, 

' ljubljenomu našemu suradniku, 2 i Apiji, [ljubljenoj] sestri, 
i Arhipu, našemu suborcu, i općini u tvojoj kući:* 3 milost vam 
i mir od Boga, Oca našega, i Gospodina Isusa Krista! 

4 Zahvaljujem svagda svome Bogu, kad te spominjem u svo¬ 
jim molitvama 3 i kad čujem tvoju ljubav i vjeru, koju imaš 
prema Gospodinu Isusu i prema svima svetima. 6 Neka tvoja 
vjera, koju imamo zajedno, bude djelotvorna u poznavanju sva¬ 
koga dobra, koje je u nama na čast Krista [Isusa]! 7 Jer sam 
imao veliku radost i utjehu radi tvoje ljubavi, što su po tebi, 
brate, otkupljena srca svetih. 8 Zato, iako imam veliku slobodu 
u Kristu [Isusu], da ti zapovijedam, što si dužan učiniti, 9 radi 
ljubavi većma molim, ja, starac Pavao, a sada i sužanj Isusa 
Krista, 10 molim te za svojega sina Onezima, kojega rodih u 
svojim okovima, 11 koji je tebi negda bio nekoristan, a sada je 
tebi i meni vrlo koristan, kojega poslah tebi natrag; 12 a ti ga, 
to jest, moje srce primi! 

13 Ja ga htjedoh zadržati kod sebe, da mi mjesto tebe po¬ 
služi u okovima evanđelja; 14 ali bez tvojega odobrenja ne 
htjedoh ništa učiniti, da ne bi tvoje dobro bilo kao za nevolju, 
nego od dobre volje. 15 Jer možda se zato na neko vrijeme 
odijeli, da ga dobiješ vječno, 16 ne više kao roba, nego više od 
roba, kao ljubljenoga brata, osobito meni, a kamoli većma 
tebi i po tijelu i u Gospodinu. 17 Ako dakle držiš mene za 
druga, primi njega kao mene! 

18 Ako li ti je u čemu skrivio ili je dužan, to. meni uračunaj! 

19 Ja, Pavao, napisah rukom svojom: »Ja ću platiti«, da ti 
ne kažem, da si i samoga sebe meni dužan. 20 Da, brate, da 
imam korist od tebe u Gospodinu, okrijepi moje srce u Kristu! 
21 Uzdajući se u tvoju poslušnost napisah ti znajući, da ćeš još 
više učiniti, nego što govorim. 

22 A uz to pripravi mi i stan, jer se nadam, da ću po vašim 
molitvama biti vama darovan. 

23 Pozdravlja te Epafra, koji je sa mnom sužanj u Kristu 
Isusu, Marko, Aristarh, Dema, Luka, moji suradnici. 24 Milost 
Gospodina našega Isusa Krista s vašim duhom! Amen. 

POSLANICA HEBREJIMA 

1. U poslanici Hebrejima nijesu navedeni pisac i primalac 
poslanice kao u drugim Pavlovim poslanicama. Ali u najstarijim 
rukopisima i prijevodima ima napis: Hebrejima. Pod ovim 
»Hebrejima« razumijevaju se židovski kršćani u Jeruzalemu i u 
Palestini. Oni su bili jednako progonjeni od nevjernih Židova. 
Sv. Jakov Mlađi, jeruzalemski biskup, stup i glava kršćana u 
Svetoj Zemlji, bio je godine 62. pogubljen od Zidova. U takvoj 
bijesnoj okolini živjeti i vjeru sačuvati, nije bilo kršćanima 
lako. Svaki kamen bio je posvećen tolikim uspomenama Staroga 
Zavjeta. Sa svih strana prijetila je kršćanima u Palestini pogibao, 
da otpadnu od kršćanstva k židovstvu. 

2. I bila je vrlo potrebna apostolska utješna riječ i opo¬ 
mena (Hebr. 13, 22), da se kršćani ohrabre i održe u Kristovoj 
vjeri i nauci. U tu svrhu iznosi im se u poslanici pred oči 
čast i uzvišenost Novoga Zavjeta nad Starim 
Zavjetom. Novi Zavjet je vječan i nepromjenljiv; njegov 
posrednik, njegov veliki svećenik, njegova žrtva jest Isus Krist, 
Božji Sin. U drugom dijelu opominje Apostol primaoce posla¬ 
nice na vjernost i stalnost u vjeri, na bratsku slogu i ljubav, 
na poslušnost i molitvu. Poslanica završuje osobnim vijestima i 
pozdravima. 

3. Najstarija crkvena predaja pripisuje apostolu 
Pavlu poslanicu Hebrejima. Kod sastavljanja ove 
poslanice imao je Pavao suradnika, koji je dao poslanici poseban 
vanjski oblik, gotovo homilijski, propovjedni. Ne može se 
sigurno kazati, tko je bio taj suradnik. Spominju se i sv. 
Klement Rimski, i Luka, i Barnaba, i aleksandrijski židovski 
kršćanin Apolo, a i drugi. 

4. Poslanica Hebrejima pisana je nakon smrti sv. Jakova 
(t 62.), u godini 63. (usp. i Hebr. 13, 23). Po 13, 24 napisana 
je u Italiji poslije prvoga rimskog Apostolova sužanjstva. 
Svakako je napisana prije razorenja Jeruzalema, jer cijela posla¬ 
nica pretpostavlja, da još postoje jeruzalemski hram i staroza¬ 
vjetno svećenstvo i bogoslužje. 

5. Biblijska komisija izdala je 24. lipnja 1914. od¬ 
luku, po kojoj poslanica Hebrejima pripada pravim poslanicama 
sv. Pavla Apostola. Ali ne treba uzeti, da joj je Pavao dao i 
njezin vanjski oblik. Tridentski sabor ubrojio je poslanicu 
Hebrejima među četrnaest poslanica sv, Pavla Apostola. 


POSLANICA HEBREJIMA 

KRISTOVO DOSTOJANSTVO 

1 1 Bog, koji je negda mnogo puta i različnim načinom 

govorio očima po prorocima, progovori nama u. ove 
posljednje dane po Sinu, 2 kojega postavi baštinikom svemij, po 
kojemu stvori svijet; 3 koji, jer je sjajnost njegove slave i'pri¬ 
lika njegova bića, nosi sve riječju svoje sile; pošto nas je očistio 
od grijeha, sjede s desne strane veličanstva na visini; 4 a toliko 
uzviseniji postade od anđela, koliko baštini odličnije ime od 
njihova. 5 jer kome od anđela reče kad: »Ti si moj Sin, ja te 
danas rodih«? I opet: »Ja ću mu biti Otac, i on će mi biti 
Sin«? 9 I kad opet uvodi Prvorođenoga u svijet, govori: »I neka 
mu se poklone svi Božji anđeli.« 7 I anđelima govori: »Koji 
čini svoje anđele vjetrove i svoje sluge ognjeni plamen.« 3 A 
Sinu: »Prijestolje je tvoje, Bože, u vijek [vijeka!; i žezlo pravde, 
zezlo tvoga kraljevstva. 9 Ljubio si pravdu i "mrzio si na be¬ 
zakonje; zato te pomaza, o Bože, tvoj Bog uljem radosti većma 
nego tvoje drugove.«- 10 I: »Ti si, Gospodine, u početku osno¬ 
vao zemlju, i nebesa su djela tvojih ruku; 11 ona će proći, a ti 
ostaješ, i sva će ostarjeti kao haljina; 12 i savit ćeš ih kao ka¬ 
banicu, kao haljinu, i izmijenit će se; a ti si onaj isti, i tvojih 
godina ne će nestati.« 13 A kome od anđela reče kad: »Sjedi 
me jb s desne strane, dok položim tvoje neprijatelje za pod¬ 
nožje tvojim nogama«? 14 Nijesu li svi službeni duhovi, koji 
su poslani na službu radišnih, koji će baštiniti spasenje? 

KRIST KRALJ 

p 1 Zato nam valja većma paziti na riječi, koje smo čuli, 
da kako ne propadnemo.* 2 Jer ako je riječ, govorena 
po anđelima, bila čvrsta, j svaki prestupak i neposluh primio 
pravednu plaću,-'. 3 kako ćemo izbjeći, ako ne budemo marili 
toliko spasenje, koje je započelo Gospodinovim propovi¬ 
jedanjem,^ a od onih, koji su čuli, utvrdilo se za nas; 4 kad i 
Bog. posvjedoči i znacima i čudesima i različnim silama i dije¬ 
ljenjem Duha Svetoga po svojoj volji.-' 3 Jer Bog ne pokori 
anđelima^ budućega svijeta, o kojem govorimo. * Ali netko 
posvjedoči negdje govoreći: »Što je čovjek, da ga se spominješ, 

ili sin čovječji, da ga pohađaš? 7 Umanjio si ga nešto malo od 
anđela, slavom i čašću si ga ovjenčao, [i postavio si ga na dje¬ 
lima svojih ruku,] 8 sve si pokorio pod njegove noge.« A kad 
mu pokori sve, ništa ne ostavi njemu nepokoreno. Ali sad još 
ne vidimo, da mu je sve pokoreno. 

9 A Isusa, koji je bio samo malo umanjen od anđela, vidimo 
poradi smrti, što podnese, ovjenčana slavom i čašću, da bi po 
Božjoj milosti za sve okusio smrt. 10 Jer je dolikovalo njemu, 
radi kojega je sve, i po kojemu je sve, koji dovede mnoge 
sinove u slavu, da patnjama privede k slavi početnika njihova 
spasenja. 11 Jer i onaj, koji posvećuje, i oni, koji se posvećuju, 
svi su od jednoga. Zato se ne stidi zvati ih braćom, 12 govoreći: 
»Objavit ću tvoje ime svojoj braći, posred općine ću te hvaliti.« 

13 I opet: »Ja ću se u njega uzdati«. I opet: »Evo, ja i djeca, 
koju mi je Bog dao.« 14 A jer djeca zajednički imaju tijelo i krv, 
i on uze dio u tome, da smrću šatre onoga, koji ima vlast nad 
smrću, to jest đavla; 15 i da izbavi one, koji su od straha smrti t 
u svemu životu bili robovi.* 18 Jer se nigdje ne zauzima za 
anđele, nego se zauzima za Abrahamove potomke. 17 Zato je 
trebalo, da bude u svemu sličan braći, da bude milosrdan i vje¬ 
ran veliki svećenik pred Bogom, da okaje grijehe naroda.* 

18 Jer zato, što je sam trpio i bio iskušan, može pomoći onima, 
koji se iskušavaju. 

KRIST NAD MOJSIJEM 

„ 1 Zato, braćo sveta, zajedničari nebeskoga zvanja, pogle- 

“ dajte na poslanika i velikog svećenika naše vjeroispovi¬ 
jesti, Isusa.* 2 Koji je vjeran onome, koji ga postavi, kao i 
Mojsije u [svoj] njegovoj kući. 3 Jer je ovaj zavrijedio veću 
slavu od Mojsija, koliko veću od kuće ima čast onaj, koji ju je | 

sagradio. 4 Jer svaku kuću gradi netko, a Bog je, koji je sve 
stvorio. 5 1 Mojsije je bio doduše vjeran u svoj njegovoj kući 
kao sluga, da posvjedoči za ono, što je trebalo da se objavi. 

8 Ali je Krist kao Sin nad svojom kućom. Ova smo kuća mi, 
ako čvrsto do svršetka održimo pouzdanje i slavu nade. 7 Zato, 
kao što govori Duh Sveti: »Danas, ako njegov glas čujete, 

8 neka ne otvrdnu vaša srca, kao za pobune u dan napasti u 
pustinji; 9 gdje me iskušaše vaši oci, kušaše me, premda gledahu 
moja djela četrdeset godina. 10 Zato se rasrdih na taj rod i 
fekoh: Uvijek lutaju srcem, a ne poznaju mojih putova. 11 Zato 
se zakleh u svome gnjevu: Ne će ući u moj pokoj.« 


12 Gledajte, braćo, da ne bude kad u kome od vas zlo srce 
nevjerstva, da odstupi od živoga Boga; 13 nego opominjite jedan 
drugoga svaki dan, dok se »danas« govori, da koji od vas ne 
otvrdne prijevarom grijeha. 14 Jer postasmo zajedničari Kristovi, 
ako samo, kako smo počeli, svoje pouzdanje do svršetka tvrdo 
održimo,* 15 dok se govori: »Danas, ako njegov glas čujete, 
neka ne otvrdnu vaša srca, kao za one pobune.« 16 A koji su to 
čuli, pa se pobunili? Zar ne svi oni, koji izađoše iz Egipta pod 
Mojsijem? 17 A na koje se je ljutio četrdeset godina? Nije li na 
one, koji sagriješiše, kojih tjelesa padoše u pustinji? 18 A kojima 
se je zakleo, da ne će ući u njegov pokoj, nego onima, koji se 
ne pokoriše? 19 1 vidimo, da ne mogoše ući radi nevjerstva. 

ULAZ U VJEČNI POKOJ 

1 Bojmo se dakle, da kako — dok je još ostavljeno obe- 
4 ćanje, da se ulazi u njegov pokoj — ne okasni tko od 
vas! 2 Jer je i nama objavljeno kao i onima; ali onima ne po- 
može čuvena riječ, jer je oni, koji je čuše, ne združiše s vjerom. 
3 Jer mi, koji vjerovasmo, ulazimo u pokoj, kao što reče: »Tako 
se zakleh u svojemu gnjevu, da ne će ući u moj pokoj«, ako 
su djela i bila gotova od postanja svijeta. 4 Jer negdje reče za 
sedmi dan ovako: »I počinu Bog u sedmi dan od sviju svojih 
djela.« 5 1 na tom mjestu opet: »Ne će ući u moj pokoj.« 
8 Budući dakle ostaje, da neki ulaze u njega, dok oni, kojima 
je najprije javljeno, ne uđoše radi nevjerovanja; 7 opet određuje 
jedan dan »danas« govoreći u Davidu iza velikog vremena, 
kao što je prije rečeno: »Danas, ako njegov glas čujete, neka 
ne otvrdnu vaša srca!« 8 Jer da je Jozua one doveo u pokoj, 
ne bi poslije govorio za drugi dan. 9 Dakle je ostavljeno još 
počivanje Božjemu narodu.* 18 Jer tko je ušao u njegov pokoj, 
i on počiva od svojih djela, kao Bog od svojih. 

11 Nastojmo dakle da uđemo u onaj pokoj, da ne upadne 

tko u onaj isti primjer nevjerstva.* 12 Jer je živa Božja riječ 
i djelotvorna i oštrija od svakoga mača, oštra s obje strane, i 

prodire sve do rastavljanja duše i duha, i zglavaka i mozga, i 

sudi mislima i namjerama srca. 13 1 nema nevidljiva stvorenja 
pred njim, nego je golo i otkriveno očima onoga, kojemu treba 
da dademo račun.* 

14 Imajući dakle uzvišenoga velikog svećenika, koji je prošao 
nebesa, Isusa, Sina Božjega, držimo se odlučno vjeroispovijesti! 
15 Jer nemamo velikoga svećenika, koji se ne bi mogao sazaliti 

s naših slaboća, nego koji je u svemu iskušan kao i mi, osim 
u grijehu. 16 Pristupimo dakle s pouzdanjem k prijestolju milosti, 
da postignemo milosrđe i nađemo milost, kad nam ustreba 
pomoć! 

VLASTITOSTI VELIKOGA SVEĆENIKA 

r 1 Jer svaki veliki svećenik, koji se od ljudi uzima, za 
v ° ljude se postavlja na službu Bogu, da prinosi darove i 
žrtve za grijehe; 2 koji može biti blag prema onima, koji ne 
znaju i lutaju, jer je sam podvrgnut slabosti; 3 i zato je dužan, 
kako za grijehe naroda, tako i za sebe prinositi žrtve za grijehe.* 
4 1 nitko sam sebi ne prisvaja časti, nego koji je pozvan od 
Boga, kao i Aron. 

5 Tako i Krist ne proslavi sam sebe, da bude veliki svećenik, 
nego onaj, koji mu reče: »Ti si moj Sin, ja te danas rodih.« 
6 Kao što i na drugom mjestu govori: »Ti si svećenik do vijeka 
po Melkizedekovu redu.« ' On je u dane svojega tijela prošnje 
i ponizne molitve k onome, koji ga je mogao izbaviti od smrti, 
s velikom vikom i suzama prinosio, i bio je uslišen za svoju 
smjernost. 8 Iako je bio Sin [Božji], naučio se je poslušnosti po 
muci. 9 1 došavši k svrsi, postade svima, koji ga slušaju, uzrok 
vječnoga spasenja, 10 nazvan od Boga veliki svećenik po Melki¬ 
zedekovu redu. 

11 O tome bismo mogli mnogo govoriti, što je teško protu¬ 
mačiti, jer ste postali mlitavi u slušanju. 12 Jer vi, iako biste 
morali biti učitelji po godinama, opet trebate da se učite, koja 
su počela Božje riječi; i postadoste da trebate mlijeka, a ne 
jake * lrane - 13 J er koji se god hrani mlijekom, ne razumije 
riječi pravde, jer je dijete,* 14 a za savršene je tvrda hrana, koji 
imaju osjećanja navadom izvježbana za razlikovanje dobra i zla. 

ZRELOST U DUHOVNOM ŽIVOTU 

„ 1 Zato, ostavimo počela Kristove nauke i dajmo se na 

savršenstvo; ne postavljajmo opet temelja odvraćanjem 
od mrtvih djela, i vjerom u Boga;* 2 naukom o krštenju, i 
polaganju ruku, i uskrsnuću od mrtvih, i vječnom sudu.* 3 1 ovo 
ćemo učiniti, ako Bog dopusti. 4 Jer nije moguće one, koji su 
jednom prosvijetljeni, i okusili nebeskoga dara, i koji su postali 
zajedničari Duha Svetoga, 5 i okusili dobru Božju riječ, i sile 
budućega svijeta, 6 pa su ipak otpali, opet obnoviti na poka¬ 


janje, jer sami sebi nanovo propinju i ruže Božjega Sina.* 7 Jer 
zemlja, koja pije dažd, što često na nju pada i koja rađa 
povrće, prima blagoslov od Boga; 8 a koja iznosi trnje i draču, 
nepotrebna je i blizu je prokletstvu i ona se najposiije sažeže. 

9 Ali od vas, ljubljeni, nadamo se boljemu i što je blizu 
spasenju, ako i govorimo tako. 10 Jer Bog nije nepravedan, da 
zaboravi vaše djelo i ljubav, koju pokazaste u njegovo ime, 
posluživši svetima i služeći. 

11 Ali želimo, da svaki od vas pokaže istu revnost, da se 
ispuni nada do kraja, 12 da ne budete tromi, nego nasljedovatelji 
onih, koji vjerom i strpljivošću baštine obećanja. 13 Jer kad je 
Bog Abrahamu obećao, nemajući nikoga većega, da se njim 
zakune, zakle se sam sobom 14 govoreći: »Zaista, obilno ću te 
blagosloviti i silno ću te umnožiti.« 15 I tako strpljivo čekajući 
dobi obećanje. 16 Jer se ljudi većim kunu, i svakoj njihovoj 
prepirci svršetak je zakletva za potvrđenje. 17 Zato i Bog, kad 
je htio baštinicima obećanja pokazati nepokolebljivost svoje 
odluke, posluži se zakletvom, 18 da bi u dvjema nepokolebljivim 
stvarima, u kojima Bogu nije moguće prevariti, imali jaku 
utjehu mi, koji smo pribjegli, da se uhvatimo za nadu, koja 
nam je dana, 19 koju imamo kao sigurno i tvrdo sidro duše, 
koje ulazi u unutrašnjost iza zavjesa, 20 kuda Isus uđe kao 
preteča za nas, postavši veliki svećenik do vijeka po Melkize¬ 
dekovu redu. 

PREDNOST KRISTOVA SVEĆENIŠTVA 
_ 1 Jer ovaj Melkizedek, Salemski kralj, svećenik Boga 

* Svevišnjega, jest onaj, koji srete Abrahama, kad se vraćao 
nadvladavši kraljeve, i blagoslovi ga; 2 kojemu Abraham i dese¬ 
tinu dade od svega. Njegovo dakle ime najprije znači kralj 
pravde, a potom i Salemski kralj, t. j. kralj mira; 3 bez oca, 
bez matere, bez rodoslovlja, nemajući ni početka danima, ni 
svršetka životu, a sličan Božjemu Sinu, ostaje svećenik do 
vijeka.* 4 A pogledajte, koliki je ovaj, kome je patrijarh Abra¬ 
ham dao desetinu od najboljih dijelova plijena. 5 Istina, i oni 
od Levijevih sinova, koji primaju svećeništvo, imaju zapovijed, 
da uzimaju po zakonu desetinu od naroda, to jest od svoje 
braće, premda su i oni izašli iz Abrahamovih bedara. 6 A onaj, 
koji se ne broji od njihova roda, uze desetinu od Abrahama, 
i blagoslovi onoga, koji je imao obećanja. 7 A bez ikakva iz¬ 
govora manje se blagosiva od većega. 8 I ovdje doduše primaju 

desetinu ljudi, koji umiru, a ondje onaj, za kojega se svjedoči, 
da živi. 9 1, rekao bih, Levi, koji prima desetinu, dao je po 
Abrahamu desetinu; 10 jer je bio još u očevim bedrima, kad ga 
srete Melkizedek. 

11 Ako je dakle savršenstvo dano po levitskom svećeništvu 
(jer je narod pod njim primio zakon), kakva je još potreba 
bila, da ustane drugi svećenik po redu Melkizedekovu, a da 
se ne zove po redu Aronovu? 12 Jer kad se promijeni sveće- 
ništvo, potrebno je, da se i zakon promijeni. 13 Jer za koga se 
ovo govori, od drugoga je plemena, od kojega nitko nije služio 
žrtveniku. 14 Jer je poznato, da naš Gospodin izađe od Judina 
plemena, za koje pleme nije Mojsije ništa kazao o svećenicima. 
15 1 još je to više poznato, ako kao Melkizedek ustaje drugi 
svećenik, 16 koji nije postao po zakonu tjelesne odredbe, nego 
po sili vječnoga života. 17 Jer svjedoči: »Ti si svećenik do vijeka 
po Melkizedekovu redu.« 19 Tako se ukida pređašnja zapovijed, 
što je bila slaba i beskorisna. 19 Jer zakon nije ništa usavršio, 
ali je uveo bolju nadu, po kojoj se približujemo k Bogu. 29 1 
koliko se to nije dogodilo bez zakletve (jer dok su oni bez 
zakletve postali svećenici, 21 ovaj je sa zakletvom po onome, 
koji mu govori: »Zakle se Gospodin, i ne će se pokajati: Ti si 
svećenik do vijeka«), 22 toliko je boljega zavjeta postao jamac 
Isus. 23 I dok su oni mnogi bili svećenici, jer ih je smrt priječila 
da ostanu, 24 a ovaj, budući da ostaje do vijeka, ima vječno 
svećeništvo. 25 Zato i može uvijek spasiti one, koji po njemu 
dolaze k Bogu, kad svagda živi, da ih zagovara. 26 Jer takav 
nam je trebao biti veliki svećenik: svet, nevin, neokaljan, 
odvojen od grješnika i uzvišen nad nebesa; 27 koji ne treba 
svaki dan, kao veliki svećenici, najprije za svoje grijehe prino¬ 
siti žrtve, zatim za narodne; jer je ovo učinio jednom, kada je 
sam sebe prinio. 28 Jer zakon postavlja ljude za velike svećenike, 
koji imaju slabost; a riječ zakletve, koja je poslije zakona rečena, 
postavio je Sina do vijeka savršena. 

PREDNOSTI NOVOGA ZAVJETA 

o 1 A glavno je od toga, što govorimo: Imamo takova 

° velikog svećenika, koji sjede s desne strane prijestolja 
veličanstva na nebesima, 2 kao sluga svetišta i pravoga šatora, 
koji načini Gospodin, a ne čovjek. 3 Jer se svaki veliki svećenik 
postavlja da prinosi dare i žrtve; zato je potrebno, da i ovaj 

ima ono, što će prinijeli. Jer da je na zemlji, ne bi bio svećenik, 
kad su to oni, koji prinose dare po zakonu, 5 koji služe prilici i 
sjeni nebeskih stvari, kao što bi rečeno Mojsiju, kad je htio 
načiniti šator: »Gledaj«, reče, »načini sve^ po slici,^ koja ti je 
pokazana na gori!« 6 A sad je dobio uzvišeniju službu, ^koliko 
je i posrednik uzvišenijeg zavjeta, koji je utvrđen na uzvisenijim 
obećanjima. 7 Jer da je onaj prvi bio besprijekoran, ne bi se 
drugome tražilo mjesto. 8 Jer kudeći ih govori: »Evo dolaze 
dani, govori Gospodin, i načinit ću s Izraelovom i s Judinom 
kućom nov zavjet, 9 ne po zavjetu, koji sam načinio s njihovim 
očima u onaj dan, kad ih uzeh za ruku, da ih izvedem iz 
egipatske zemlje; jer oni ne ostadoše u mome^ zavjetu, i^ ja 
nijesam mario za njih, govori Gospodin. 10 Jer je ovo zavjet, 
koji ću načiniti s Izraelovom kućom poslije onih dana, govori 
Gospodin: Dat ću svoje zakone u njihovu pamet, i na njihovim 
srcima napisat ću ih, i bit cu im Bog, i oni ce biti moj narod. 
11 1 nitko ne će učiti svojega sugrađanina i svojega brata govo¬ 
reći: Poznaj Gospodina; jer će me svi poznati od maloga do 
velikoga među njima. 12 Jer ću biti milostiv njihovim neprav¬ 
dama, i njihovih grijeha ne ću više spominjati.« 13 A kad veli 
novi, prvi načini starim; a što je staro i ostarjelo, blizu je da 
nestane. 

NESAVRŠENE STARE ŽRTVE. KRISTOVA BESKRAJNO 
SAVRŠENA ŽRTVA. ISUS POSREDNIK NOVOGA ZAVJETA 
1 Imao je doduše i prvi zavjet propise za službu Božju i 
9 za zemaljsko svetište. 2 Bio je naime načinjen šator, pred- 
nji, u kojemu je bio svijećnjak i stol i postavljeni ^kruhovi, sto 
se zove Svetinja. 3 A za drugom zavjesom bio je šator, koji se 
zove Svetinja nad svetinjama, 4 koja je imala zlatni kadioni 
žrtvenik i kovčeg zavjeta, obložen sa svih strana zlatom, u 
kojemu je bila zlatna posuda s manom i Aronov stap, koji je 
bio procvao, i ploče zavjeta. 5 A povrh njega bili su kerubim 
slave, koji su zasjenjivali pomirište, o čemu ne treba sad da se 
napose govori. 6 A kad je ovo bilo tako uređeno, ulazili su 
svećenici svagda u prednji šator i vršili žrtvenu službu; a u 
drugi je ulazio jednom u godini sam veliki svećenik, ne bez 
krvi, koju prinosi za svoje i za narodne grijehe neznanja. 
8 Ovim pokazuje Duh Sveti, da se još nije otvorio put u Sve¬ 
tinju nad svetinjama, dok prednji šator stoji 9 — taj je slika za 
sadašnje vrijeme, po kojoj se prinose darovi i žrtve, koje ne 

mogu da usavrše u savjesti onoga, koji služi — 10 jer su to 
zapovijedi o izvanjoj cistoci, za jela i pića i različna pranja, 
a postavljene su do vremena popravljanja. 

. v Krist se je pojavio kao veliki svećenik budućih dobara 
! ušao u veći i savršeniji šator, koji nije rukom načinjen, to i 
jest nije od ovoga svijeta;* 12 niti je s krvlju jaraca ni junaka, 
nego je sa svojom krvlju ušao jednoć za uvijek u Svetinju nad 
svetinjama i stekao vječni otkup. 13 Jer ako krv jaraca i junaca 
*.Pep«o junice, poškropivši njom okaljane, posvećuje na izvanju 
čistoću 14 koliko će više krv Krista, koji je Duhom Svetim 
samoga sebe prinio neokaljana Bogu, očistiti našu savjest od 
mrtvih djela, da služimo živomu Bogu! 15 1 zato je Novome 
Zavjetu posrednik, da po smrti, koju podnese za otkup od 
prestupaka u prvome zavjetu, prime pozvani obećanje vječne 
baštme. 1B Jer gdje je oporuka, valja da bude i smrt onoga, 
koji cim oporuku. 17 Jer je oporuka po smrti utvrđena, a nema 
nikakve snage, dok je živ onaj, koji ju je načinio. 18 Zato i 
prvi [zavjet] nije posvećen bez krvi. 

19 Jer kad Mojsije izgovori sve zapovijedi po zakonu svemu i 
narodu, uze krvi^ junaca i jaraca s vodom i crvenom vunom 
i hizopom te poškropi i knjigu i sav narod 2H govoreći: »Ovo 
je krv zavjeta/ koji s vama načini Bog.« 21 I šator i sve posude 
za službu [Božju] jednako poškropi krvlju. 22 I gotovo sve se ! 
krvlju cisti po zakonu, i bez proljevanja krvi nema oproštenja.* 

" Tako dakle treba da se slike nebeskih stvari čiste, ali same 
nebeske stvari boljim žrtvama od ovih. 

24 Jer Krist ne uđe u rukotvorenu Svetinju nad svetinjama, 
koja je slika istinita, nego u samo nebo, da se pokaže sad pred 
kjjJ 1 j 1 licem za nas; -[niti da mnogo puta prinosi samoga 
sebe, kao sto veliki svećenik ulazi u Svetinju nad svetinjama 
svake godine s tuđom krvlju! 26 Inače bi on morao mnogo I 
puta trpjeti od postanja svijeta; a sad jednom na svršetku vije- 
kova javi se, da svojom žrtvom šatre grijeh. 27 1 kao što je 
ljudima određeno jednom umrijeti, a po tom dolazi sud, 28 tako 
se i Krist jednom prinese, da oduzme grijehe mnogih; a drugi 
put ce se javiti bez grijeha na spasenje onima, koji ga iščekuju. 

JEDINA PRAVA ŽRTVA. TREBA USTRAJATI I BITI 
STALAN U VJERI 

-|q J ei kako zakon ima samo sjenu budućih dobara, a ne 

bitnu sliku stvari, to ne može nikada usavršiti one, koji j 


pristupaju svake godine i prinose neprestano one iste žrtve.* 

2 Inače bi prestale prinositi se, kad oni, koji služe, ne bi više 
imali nikakve savjesti za grijehe, kad su se jednom očistili; 

3 nego se s njima svake godine čini spomen na grijehe. 4 Jer krv 

junaca i jaraca ne može oduzeti grijeha.* 5 Zato ulazeći^ u svijet 
govori: »Žrtava i darova nijesi htio, ali si mi pripravio tijelo. 
Paljenice i žrtve za grijeh nijesu ti bile ugodne. 7 Tada rekoh: 
Evo dolazim (u početku knjige pisano je za mene), da činim 
tvoju volju, o Bože!« 8 Prije kazavši: »Žrtava i darova i palje¬ 
nica i žrtava za grijeh nijesi htio, niti su ti bili ugodni«, sto 
se po zakonu prinose; 9 tada reče: »Evo dolazim, da učinim 
[o Bože] tvoju volju.« Ukida prvo, da postavi drugo. 19 U ovoj 
smo volji posvećeni prinosom tijela Isusa Krista jedamput za 
uvijek. 11 I svaki svećenik svaki dan služi i iste žrtve mnogo 
puta prinosi, koje nikad ne mogu oduzeti grijeha. 12 A on pnne- 
savši jednu žrtvu za grijehe, sjedi svagda s desne strane Bogu, 
13 čekajući dalje, »dok se polože njegovi neprijateljima podnožje 
njegovim nogama.« 14 Jer je jednim prinosom usavršio za uvijek 
one, koji bivaju posvećeni. ,-> A svjedoči nam i Duh Sveti, jer 
iza kako je rekao: »Ovo je zavjet, koji ću sklopiti s njima 

poslije onih dana, govori Gospodin, dat cu svoje zakone u 
njihova srca, i u njihovu pamet ću ih napisati; 17 i njihovih 
grijeha i bezakonja ne ću se više spominjati.« [ 8 A gdje je 
oproštenje ovih, [ondje] nema više prinosa za grijeh. 

111 Imajući dakle, braćo, pouzdanje ulaziti u Svetinju nad 
svetinjama Isusovom krvlju, 211 koji nam je otvorio put novi i 
živi zavjesom, to jest svojim tijelom*. 21 i velikoga svećenika 
nad Božjom kućom:* 22 pristupajmo istinitim srcem u punini 
vjere, očišćeni u srcima od zle savjesti i oprani po tijelu cistom 
vodom!* 23 Držimo se tvrdo vjere u nadu [jer je vjeran onaj, 
koji je obećao], 24 i pazimo jedan na drugoga u poticanju k 
ljubavi i dobrim djelima; -* ne ostavljajmo svoje skupštine, 
kao što neki imaju običaj, nego bodrimo jedan drugoga, i toliko 
većina, koliko vidite, da se približuje đan.^ 

2,1 Jer kad mi griješimo dragovoljno, pošto smo primili po- 
znanje istine, nema više žrtve za grijehe, 2 ‘ nego strasno čekanje 
suda i jarost ognja, koji će pojesti protivnike. 28 Tko prestupi 
Mojsijev zakon, bez milosrđa umire kod dva ili tri svjedoka.' 
211 Koliko goru kaznu, mislite, da će zaslužiti onaj, koji Sina 
Božjega pogazi, i krv zavjeta, kojom je bio posvećen, drži za 
nečistu, i Duha milosti obruži? 30 Jer znamo onoga, koji reče: 

»Moja je osveta, ja ću uzvratiti.« I opet: »Gospodin će suditi 
svojemu narodu.« 31 Strašno je upasti u ruke Boga živoga. 32 A 
spominjite se prijašnjih dana, u koje prosvijetljeni mnogu borbu 
muka podnesoste, 33 sami sad postavši prizor zbog sramota i 
nevolja, sad postavši drugovi onima, koje stiže takova sudbina. 

34 Jer ste i čuvstvovali sa sužnjima i podnijeli ste s radošću 
otimačinu svojih dobara, znajući, da imate bolje i trajno imanje. 

35 Ne gubite dakle svoga pouzdanja, koje ima veliku plaću! 
30 Jer vam je strpljivost od potrebe, da ispunivši Božju volju 
postignete obećanje. 37 »Jer još malo, vrlo malo, pa će doći 
onaj, koji treba doći, i ne će zakasniti. 38 A moj pravednik 
živjet će od vjere; ako li odstupi, ne će mojoj duši ugoditi.« 
39 A mi, braćo, nijesmo od onih, koji odstupaju na propast, 
nego od onih, koji vjeruju, da spase dušu. 

PRIMJERI VJERE 

1 A vjera je tvrdo pouzdanje u ono, čemu se nadamo, 

osvjedočenje o onom, što ne vidimo, 2 jer u njoj stari 
postigoše sjajno svjedočanstvo. 3 Vjerom poznajemo, da je svijet 
Božjom riječju sačinjen tako, da iz nevidljiva postade vidljivo.* 
4 Vjerom prinese Abel Bogu bolju žrtvu nego Kain, i po 
njoj je dobio svjedočanstvo, da je pravedan, kad Bog posvjedoči 
za njegove dare, i po njoj on mrtav još govori. 5 Vjerom bi 
Henoh prenesen, da ne vidi smrti, i ne nađe se, jer ga Bog 
premjesti; jer prije nego ga premjesti, dobi svjedočanstvo, da je 
ugodio Bogu. 6 A bez vjere nije moguće ugoditi Bogu; jer onaj, 
koji hoće da dođe k Bogu, valja da vjeruje, da postoji Bog i 
plaća onima, koji ga traže. 7 Vjerom Noa primivši objavu o 
onome, što još ne vidje, poboja se i načini kovčeg za spasenje 
svoje kuće, kojom osudi sav svijet i postade baštinik pravde 
po vjeri. 8 Vjerom posluša Abraham, kad bi pozvan da izađe 
na mjesto, koje je trebao primiti u baštinu, izađe ne znajući, 
kuda ide. 9 Vjerom se preselio u zemlju obećanja kao u tuđu, i 
u šatorima je stanovao s Izakom i Jakovom, subaštinicima 
istoga obećanja; 10 jer je iščekivao grad na tvrdu temelju, 
kojemu je graditelj i tvorac Bog. 11 Vjerom i sama Sara primi 
silu, da zatrudni i unatoč poodmakloj dobi, jer je vjerovala, da 
je vjeran onaj, koji je bio obećao. 12 Zato se i rodiše od jednoga, 
i to gotovo mrtvoga, potomci: mnogobrojni kao nebeske zvi¬ 
jezde i nebrojeni kao pijesak na morskoj obali. 13 U vjeri po- 


mriješe svi ovi ne primivši obećanja, nego ih vidješe izdaleka i 
pozdraviše i priznaše, da su tuđinci i putnici na zemlji. 14 Jer 
koji tako govore, pokazuju, da traže domovinu. 15 I da’su mi¬ 
slili na onu, iz koje su izašli, imali bi vremena da se vrate. 16 Ali 
sad teže za boljom, to jest, nebeskom. Zat p se Bog ne stidi 
nazivati se njihov Bog, jer im je pripravid grad. 17 Vjerom 
prikaza Abraham Izaka, kad bi kušan, i jedinorođenoga je 
prikazao, on, koji je bio primio obećanja, 18 i kojemu bi ka¬ 
zano: »U Izaku će ti se nazvati potomstvo«; 19 jer je mislio, da 
Bog može i od mrtvih uskrisiti; zato ga i dobi natrag, da bude 
slika.* 20 Vjerom blagoslovi Izak Jakova i Ezava u budućim 
stvarima. 21 Vjerom blagoslovi Jakov umirući svakoga Josipova 
sina i nagnu se duboko nad vršak svoje palice. 22 Vjerom se 
spominje Josip ujnirući izlaska Izraelovih sinova i zapovijeda za 
svoje kosti. 23 Vjerom su Mojsija, pošto se rodi, tri mjeseca sa¬ 
krivali njegovi roditelji, jer vidješe krasno dijete i ne pobojaše 
se kraljeve zapovijedi.* 24 Vjerom Mojsije, kad odraste, ne htjede 
da se naziva sinom Faraonove kćeri; 25 i volio je stradati s 
Božjim narodom, negoli imati časovit užitak grijeha, 26 držeći 
sramotu Kristovu za veće bogatstvo od egipatskoga blaga, jer 
je gledao na plaću.* 27 Vjerom ostavi Egipat, ne pobojavši se 
kraljeve srdžbe, jer je ustrajao, kao da bi vidio Nevidljivoga. 
28 Vjerom je svetkovao Vazam i' škropio krvlju, da se onaj, koji 
je ubijao, ne dotakne njihovih prvorođenaca. 29 Vjerom prije- 
đoše Crveno more kao po suhoj zemlji, dok se Egipćani, kad 
su to pokušali, utopiše. 30 Vjerom padoše Jerihonski zidovi, kad 
se obilazilo oko njih sedam dana. 31 Vjerom Rahaba, bludnica, 
ne pogiba s nevjernicima, jer je bila primila uhode s mirom. 
32 1 sto još da kažem? Ne bi mi dostalo vremena, kad bih stao 
pripovijedati o Gedeonu, Baraku, Samsonu, Jefti, Davidu, Sa- 
muelu i prorocima,* 33 koji vjerom pobijediše kraljevstva, uči- 
niše pravdu, dobiše obećanja, zatvoriše usta lavovima, 34 ugasiše 
ognjenu silu, utekoše od oštrica mača, ojačaše od slabosti, posta- 
doše junaci u boju, rastjeraše tuđe vojske; 25 žene primiše svoje 
mrtve uskrsnućem; a drugi su bili pobijeni ne primivši oslo¬ 
bođenja, da dobiju bolje uskrsnuće;* 36 a drugi podnesoše pogrde 
i udarce, pa još okove i tamnice!* 37 Bili su kamenovani, mučeni, 
prepiljeni, pomriješe posječeni od mača; obilazili su u ovčjim 
kožusima, u kozjim kožama, u oskudici, u nevolji, u sramoti;* 
38 kojih nije bio dostojan svijet; potucali se po pustinjama, po 
gorama i pećinama i po zemaljskim rupama. 39 I ovi svi, koji 

su dobili vjerom svjedočanstvo, ne primiše obećanja, 40 jer je 
Bog nešto bolje za nas odredio, da ne prime bez nas savršenstva. 

NAPRIJED NA PUTU VJERE 

to 1 Zato dakle i mi imajući oko sebe toliki oblak svjedoka, 
odbacimo svako breme i grijeh, koji je za nas prionuo, 

1 s ustrajnošću trčimo na utakmicu, koja nam je određena, 

2 gledajući na utemeljitelja i usavršitelja vjere, Isusa, koji mjesto 
sebi određene radosti podnese križ ne mareći za sramotu, i sjede 
s desne strane Božjega prijestolja.* 3 Promotrite njega, koji je 
takovo protivljenje proti sebi podnio od grješnika, da se ne 
utrudite i da ne klonu vaše duše! 

4 Jer jos se ne oprijeste do krvi boreći se proti grijehu, 5 i 
zaboraviste na opomenu, koja vam govori kao sinovima: »Sine 
moj, ne preziri Gospodinova karanja i nemoj klonuti duhom, 
kad te on pokara! 6 Jer koga ljubi Gospodin, onoga pokara, a 
bije svakoga sina, kojega prima.« 7 Izdržite u karanju! Bog 
postupa s vama kao sa svojom djecom, jer gdje je sin, kojega 
otac ne pokara? ' 8 Ako li ste bez karanja, u kojemu dobiše svi 
dio, tada ste nezakoniti, a ne pravi sinovi. "Onda: karali su nas 
naši tjelesni oci, i štovali smo ih; pa ne ćemo li se zar mnogo 
radije pokoravati Ocu duhova, da živimo? 10 Oni su nas karali 
za vrijeme od malo dana, kako im se svidjelo, a on za ono, 
sto je spasonosno, da budemo dionici njegove svetosti. 11 Jer 
svako karanje ne čini se za čas, da pruža radost, nego žalost; 
ali poslije daje miran rod pravde onima, koji su njime izvje¬ 
žbani. 12 Zato ispravite oslabljene ruke i mlohava koljena 13 i 
poravnite staze svojim nogama, da nitko ne ohromi i ne zabludi, 
nego još da se iscijeli! 

14 Težite za mirom sa svima i za posvećenjem, bez kojega 
nitko ne će vidjeti Gospodina. 15 Gledajte, da tko ne ostane 
bez Božje milosti, da ne uzraste kakav korijen gorčine, i ne 
počini štete, da se mnogi ne okaljaju! Da ne bude tko bludnik 
ili lakouman, kao Ezav, koji je za jedno jelo prodao svoje 
prvorodstvo!* 17 Jer znate, da je i zatim, kad je htio baštiniti 
blagoslov, odbačen; jer za pokajanje ne nađe mjesta, ako ga 
je i sa suzama tražio. 

18 Jer ne pristupiste gori, koja se može opipati, i ognju 
r ?. z ^? r l e ^ om ’ 2 °blačini i tami i oluji,* 19 i zvuku trube, i glasu 
rijeci, za koji su slušatelji molili, da im se više tako ne govori. 


20 Jer nijesu mogli da podnesu zapovijedi: »Ako se i živinče 
dotakne gore, kamenovat će se.« 21 1 tako je strašno bilo ono, 
što se vidjelo, da Mojsije reče: »Uplašio sam se i dršćem.« 
22 Nego pristupiste Sionskoj gori i gradu Boga živoga, nebe¬ 
skome'Jeruzalemu, i mnogim tisućama anđela, 23 i općini prvo- 
rođenaca, koji su napisani na nebesima, i Bogu, sucu svih, i 
duhovima savršenih pravednika, 24 i Isusu, posredniku Novoga 
Zavjeta, i krvi škropljenja, koja bolje govori negoli Abelova.* 

25 Gledajte, da ne odbijete onoga, koji govori! Jer kad oni 
ne utekoše, koji odbiše onoga, koji je prorokovao na zemlji, 
kako ćemo mi, koji se odvraćamo od onoga, koji nam govori s 
nebesa! 26 Njegov glas potrese onda zemlju, a sad obeća govo¬ 
reći: »Još jednom ja ću potresti ne samo zemlju, nego i nebo.« 

27 A što veli: »još jednom«, pokazuje, da će se promijeniti ono, 
što se kao stvoreno pomiče, da ostane ono, što se ne pomiče. 

28 Zato, jer primamo nepokolebivo kraljevstvo, dajmo hvalu i 
njom služimo ugodno Bogu s poštovanjem i sa strahom!* 29 Jer 
je »naš Bog oganj, koji spaljuje.«* 

RAZNE OPOMENE. ZAVRŠETAK POSLANICE 

'Neka ostane bratska ljubav! 2 Gostoljubivosti ne zabo- 
'^ ravljajte, jer njom neki ne znajući pogostiše anđele! 
3 Sjećajte se sužanja, kao da ste s njima zasužnjeni; onih, koje 
zlostavljaju, kao da ste i sami u tijelu! 4 Ženidbu neka drže 
svi u časti, i ženidbena postelja neka bude čista, jer bludnicima 
i preljubočincima sudit će Bog. 5 Ne budite lakomci, budite 
zadovoljni s onim, što imate! Jer on reče: »Ne ću te ostaviti, 
niti ću te napustiti.« 6 Zato možemo s pouzdanjem govoriti: 
»Gospodin je moj pomoćnik, i ne ću se bojati; što će mi učiniti 
čovjek?« 

7 Sjećajte se svojih predstojnika, koji su vam kazivali Božju 
riječ; gledajte na svršetak njihova življenja, ugledajte se na 
njihovu vjeru! 8 Isus Krist je isti jučer i danas i u vijeke. 9 Ne 
dajte se zavesti različnim i tuđim naukama, jer je bolje milošću 
utvrđivati srce negoli jelima, od kojih ne imadoše koristi oni, 
koji su živjeli u njima.* 10 Imamo žrtvenik, od kojega ne smiju 
jesti, koji služe šatoru.* 11 Jer se tjelesa onih životinja, kojih 
krv za grijeh unosi veliki svećenik u svetinju nad svetinjama, 
spaljuju izvan tabora. 12 Zato je i Isus, da posveti narod svojom 
krvlju, trpio izvan vrata. 13 Iziđimo dakle k njemu izvan tabora, 

noseći njegovu sramotu.* 14 Jer ovdje nemamo grada, koji će 
ostati, nego tražimo onaj, koji će doći. 15 Po njemu dakle pri¬ 
nosimo svagda Bogu zahvalnu žrtvu, to jest plod usana, koje 
priznaju njegovo ime!* 18 A ne zaboravljajte činiti dobro i 
davati milostinju, jer se takovim žrtvama ugađa Bogu! 17 Slu¬ 
šajte svoje predstojnike i budite im podložni, jer oni bdiju nad 
vašim dušama kao oni, koji će dati račun, da to s radošću čine, 
a ne uzdišući, jer vam to ne pomaže!* 

18 Molite se za nas, jer se uzdamo, da imamo dobru savjest, 
jer nastojimo da se u svemu dobro vladamo. 10 A još većma 
vas molim, da ovo činite, da bih se što brže vratio k vama. 
20 A Bog mira, koji uskrisi od mrtvih velikoga pastira ovaca, 
krvlju vječnoga zavjeta, Gospodina našega Isusa, 21 neka vas 
usavrši u svakome dobru, da činite njegovu volju, čineći u 
vama, što je ugodno pred njim, po Isusu Kristu, kojemu slava 
u vijeke vjekova! Amen. 

22 A molim vas, braćo, primite dobro ovu riječ opomi- 
njanja; jer sam vam ukratko pisao.* 23 Znajte, da je oslobođen 
naš brat Timotej; s njim ću vas, ako brzo dođe, vidjeti. 24 Po¬ 
zdravite sve svoje predstojnike i sve svete! Pozdravljaju vas 
braća iz Italije. 25 Milost sa svima vama! Amen. 

KATOLIČKE POSLANICE 

1. Poslanice Novoga Zavjeta, koje nijesu došle od Pavla, 
nego od drugih apostola, bile su već u staro doba nazvane 
»Katoličke poslanic e «. Ima ih sedam, i to: poslanica 
apostola Jakova (Mlađega), prva i druga Petrova poslanica, 
prva, druga i treća Ivanova poslanica i poslanica apostola Jude 
(Tadeja). Ove se poslanice zovu zato »katoličke«, jer su »odre¬ 
đene za općenitost«. Pavlove su poslanice određene za pojedine 
osobe ili kršćanske općine, a »katoličke« imaju općenitiji sa¬ 
držaj; one se ne odnose na posebne i određene mjesne ^vre¬ 
menske prilike, nego su više poučne rasprave, više su okružnice 
upravljene na veći broj kršćanskih općina. 

2. Red, u kojemu danas stoje »Katoličke poslanice«, uzet 
je iz najstarijih vremena. Katkad bi se uzimala u obzir čast 
pisca, pa je bio ovaj red: prva i druga Petrova poslanica, prva, 
druga i treća Ivanova poslanica, Jakovljeva, Jude Tadeja. 

3. Više crkvenih sabora proglasilo je, da »Katoličke posla¬ 
nice« bez sumnje pripadaju kanonu N o v o g a 
Zavjeta, i prema tome da se moraju smatrati Svetim Pismom. 

JAKOVLJEVA POSLANICA 

1. Sv. Jakov, s pridjevkom Mlađi, za razliku od 
Jakova Starijega, Zebedejeva sina, bio je sin Alfeja ili Kleofe 
(Mt. 10, 3). Mati mu se je zvala Marija (Mt. 27, 56) i bila 
»sestra« (= rođakinja) Isusove Majke. Jakov je dakle bio u 
rodu s Gospodinom, i zato se je osobito zvao »Gospodinov 
brat« (Gal. 1, 19). Jakov Stariji umro je već u godini 42. muče- 
nickom smrću,^ a Jakov Mlađi u prvih trideset godina iza 
Kristova uzasasca stajao je u najvišem ugledu. Sv. Pavao naziva 
ga uz Petra i Ivana »stupom« Crkve (Gal. 2, 9). Uživao je 
Jakov Mlađi ovaj ugled, jer je bio prvi jeruzalemski biskup, 
a i jer je bio na glasu sa svoje pobožnosti, tako da je imao i 
pridjev »Pravedni«. Uza sve to nije ga poštedio židovski progon, 
i oko 62. godine umro je mučeničkom smrću. Bio je na zapo¬ 
vijed velikoga svećenika s vrha hrama bačen na zemlju, kame¬ 
novan i ubijen. Crkva slavi njegovu svetkotinu 11. svibnja. 

2. Sv. Jakov određuje svoju poslanicu za »dvanaest 
plemena u dijaspori«, to jest za židovske krš¬ 
ćane izvan Jeruzalema i Palestine (1, 1). A može 
se izraz »u dijaspori« uzeti i u prenesenom smislu kao oznaka 
za kršćane koji su u dijaspori (rasijani) među nevjerni¬ 
cima (usp. 1 Pet. 1, 1). U mnogim je općinama bilo ponukalo 
svetoga jeruzalemskog biskupa da napiše ovu poslanicu, koja je 
i zato lijepa i privlačna, jer je puna sjajne istočne slikovitosti. 
Ali je jos punija duha Jakova »Pravednoga«, koji nam s tolikim 
žarom i ugledom stavlja na srce svetu molitvu (1 5—8■ 
4, 2, 3; 5, 16—18).. 

3. Jakovljeva poslanica spada među najstarije spise 
Novoga Zavjeta. Mogla je biti napisana i oko godine 48. 
po ICr. Drugi vele između 58. i 62. po Kr. 

4. Crkva je Jakovljevu poslanicu uvijek smatrala istini- 
tom i kanonskom. Navode je već Klement Rimski, 
Polikarp, Justin, Irenej i drugi. 


JAKOVLJEVA POSLANICA 

VJERA MORA BITI DJELOTVORNA I PRONIKNUTA 
LJUBAVLJU 

. 1 Jakov, sluga Boga i Gospodina Isusa Krista, pozdravlja 

dvanaest plemena, koja su rasijana. 4 2 Imajte svaku ra¬ 
dost, braćo moja, kad padate u različne napasti, 9 znajući, da 
kusanje vaše vjere gradi strpljivost. 4 A strpljivost neka ima 
savršeno djelo, da budete savršeni i potpuni, bez ikakva nedo¬ 
statka. 4 ' 5 Ako li kome od vas nedostaje mudrosti, neka ište u 
Boga, koji daje svima obilato, i ne kori, i dat će mu se. 6 Ali 
neka ište s vjerom, ne sumnjajući ništa; jer tko sumnja, sličan 
je morskomu valu, koji vjetar podiže i goni. 7 Takav čovjek 
neka ne misli, da će primiti što od Gospodina. 

8 Čovjek s dvije duše nestalan je na svima svojim putovima. 

9 A niski brat neka se hvali svojom visinom; 4 ' 10 a bogati svojom 
niskoćom; jer će proći kao cvijet trave. 11 Jer sunce ogranu s 
vrućinom, i osuši travu, i njezin cvijet otpade, i krasota njezina 
lica uginu; tako će i bogati na svojim putovima uvenuti. 4 
12 Blažen čovjek, koji pretrpi napast, jer, kad bude prokušan, 
primit će vijenac života, koji je Gospodin obećao onima, koji 
ga ljube. 19 Nijedan, kad se kuša, neka ne kaže, da je od Boga 
kušan, jer Bog ne može biti kušan na zlo, a on ne kuša nikoga. 

14 Nego svakoga kuša vlastita požuda, koja ga vuče i mami. 

15 Tada začevši požuda rađa grijeh, a grijeh izvršen rađa smrt. 

16 Ne varajte se, ljubljena braćo moja! 17 Svaki dobri dar i svaki 
savršeni poklon odozgo je, silazeći od Oca svjetlosti, u kojega 
nema promjene ni sjene mijene. 18 Jer nas dragovoljno porodi 
riječju istine, da budemo prvenci njegovih stvorenja. 

19 Znate, ljubljena braćo moja; Neka bude svaki čovjek brz ' 
čuti, a spor govoriti i spor srditi se. 20 Jer čovječja srdžba ne 
čini Božje pravde. 21 Zato odbacivši svaku nečistoću i ostatak 
zloće, u krotkosti primite usađenu riječ, koja može spasiti vaše 
duše! 22 A budite izvršitelji riječi, a ne samo slušatelji, varajući 
sami sebe! 29 Jer ako tko sluša riječ, a ne izvršuje, on je kao 
čovjek, koji gleda naravsko svoje lice u ogledalu; 24 on se je 
ogledao, pa otišao, i odmah je zaboravio, kakav je bio. 25 Ali 
tko pomno pogleda u savršeni zakon slobode i ostane u njemu, 
i ne bude zaboravni slušatelj, nego izvršitelj djela, taj će biti 

blažen u svojemu djelu. 26 Ako li tko misli, da je pobožan, a ne 
zauzdava svojega jezika, nego vara svoje srce, njegova je popo- 
žnost isprazna. 27 Pobožnost, čista i neokaljana pred Bogom i 
Ocem jest ova: posjećivati sirote i udovice u njihovoj nevolji 
i držati sebe neokaljana od svijeta. 

VJERA I LJUBAV BLIŽNJEGA 

„ 1 Braćo moja, u vjeri slavnoga Gospodina našega Isusa 

^ Krista ne gledajte tko je tko!* 2 Jer ako uđe u vašu 
skupštinu čovjek sa zlatnim prstenom i u sjajnoj haljini, a uđe 
i siromah u rđavoj, 3 i pogledate na onoga, koji nosi sjajnu 
haljinu, i reknete mu: Ti sjedi ovdje lijepo, a siromahu reknete: 
Ti stani tamo, ili sjedi niže mojega podnožja; 4 nijeste li tu 
odlučili svojevoljno i sudili nepravedno?* 5 Čujte, ljubljena 
moja braćo! Ne izabra li Bog siromahe u ovome svijetu za 
bogate u vjeri i za baštinike kraljevstva, koje obeća onima, 
koji njega ljube? 6 A vi osramotiste siromaha. Nijesu li bogati, 
koji vas tlače i vuku vas na sudove? 7 Ne psuju li oni lijepo 
ime, po kojemu ste nazvani? 8 Ako zaista kraljevski -zakon 
izvrsujete po Pismu: »Ljubi svoga bližnjega kao samoga sebe«, 
dobro činite! 9 Ako li gledate, tko je tko, činite grijeh, i zakon 
će vas uvjeriti, da ste prestupnici. 10 Jer kojigod vas zakon 
drži, a pogriješi u jednome, kriv je za sve.* 11 Jer koji je rekao: 
»Ne čini preljub«, rekao je također: »Ne ubijaj.« Ako dakle ne 
učiniš preljub, a ubiješ, postao si prestupnik zakona. 12 Tako 
govorite i tako činite kao oni, koji trebaju biti suđeni zakonom 
slobode: 13 Jer će onome biti sud bez milosrđa, koji ne čini 
milosrđa; a milosrđe pretegne sud. 

14 Što koristi, braćo moja, ako tko kaže, da ima vjeru, a 
djela nema? Zar ga može vjera spasiti? 15 Ako li brat ili sestra 
budu goli i nemaju svagdanje hrane, 16 i rekne im koji od vas: 
»Idite u miru, grijte se i nasitite se«, a ne dadne, što im je 
potrebno za tijelo, što koristi? 17 Tako i vjera, ako nema djela, 
mrtva je u samoj sebi. 18 Ali reći će tko: Ti imaš vjeru, a ja 
imam djela. Pokaži mi svoju vjeru bez djela, a ja ću tebi poka¬ 
zati vjeru iz svojih djela. 19 Ti vjeruješ, da je jedan Bog; dobro 
činiš; i đavoli vjeruju, i dršću.* 29 A hoćeš li znati, o ludi čo¬ 
vječe, da je vjera bez djela mrtva? 21 Abraham, naš otac, ne 
opravda li se djelima, kad prinese svoga sina Izaka na žrtvenik? 
22 Vidiš li, da je pomagala njegovim djelima, i da se je djelima 


usavršila vjera? 23 1 ispuni se Pismo, koje govori: »Abraham 
vjerova Bogu, i uračuna mu se u pravdu«, i »prijatelj Božji« 
se nazva. 24 Vidite, da se djelima opravdava čovjek, a ne samo 
vjerom. 25 Jednako i Rahaba bludnica, ne opravda li se djelima, 
kad primi glasnike i izvede ih drugim putem? 26 Jer kao što je 
tijelo bez duha mrtvo, tako je i vjera bez djela mrtva. 

GRIJESI JEZIKA 

„ 1 Ne budite, braćo moja, mnogi učitelji, znajući, da ćemo 

biti strože suđeni! 2 Jer svi griješimo u mnogome. Ako 
tko u riječi ne pogrješuje, taj je savršen čovjek; može zauzdati 
i sve tijelo. 3 Ako li konjima mećemo uzde u usta, da nam se 
pokoravaju, to ravnamo sve njihovo tijelo. 4 Gle, i lađe, iako su 
velike, i silni ih vjetrovi gone, okreću se malim kormilom, 
kudgod hoće kormilareva volja. 5 A tako je i jezik malen ud, 
a ipak čini silno s velikim stvarima. Gle, mala vatra, i koliku 
šumu sažeže! 6 I jezik je vatra, svijet nepravde. Jezik je među 
našim udovima, koji kalja sve tijelo i pali kolo našega života, 
sam zapaljen od pakla. 7 Jer narav svih divljih životinja i ptica 
i gmazova i ostalih živina kroti se i ukroćena je bila od čo¬ 
vječje naravi, 8 a jezika nitko od ljudi ne može ukrotiti, to 
nemirno zlo, puno smrtonosnoga otrova. 8 Njim blagosivamo 
Boga i Oca i njim kunemo ljude, koji su stvoreni na Božju 
sliku. 10 Iz istih usta izlazi blagoslov i kletva. Ne valja, braćo 
moja, da ovo tako biva. 11 Može li izvor iz istoga otvora točiti 
slatko i gorko? 12 Može li, braćo moja, smokva rađati masline 
ili trs smokve? Tako ne može slani izvor učiniti slatke vode. 
13 Tko je među vama mudar i pametan? Neko pokaže dobrim 
življenjem svoja djela u krotkosti mudrosti! 14 Ako li imate 
gorku zavist i svađu u svojemu srcu, ne hvalite se i ne lažite 
na istinu! 15 Ovo nije mudrost, što silazi odozgo, nego zemaljska, 
putena, đavolska. 16 Jer gdje je zavist i svađa, ondje je nered 
i svako zlo djelo. 17 A mudrost odozgo jest najprije čista, onda 
mirotvorna, čedna, popustljiva, poslušna, puna milosrđa i do¬ 
brih plodova, nepristrana, nelicemjerna. 18 A plod pravde sije 
se u miru onima, koji čine mir. 

PLODOVI POHLEPE. OPOMENE 

. 1 Otkuda ratovi i raspre među vama? Otkuda, ako li ne 

od vaših pohlepa, koje se bore u vašim udima? 2 Želite i 
nemate; ubijate i zavidite, i ne možete postići; borite se i voju- 

jete, i nemate, jer ne molite.* 3 Molite, i ne primate, jer zlo 
molite, da u svojim nasladama trošite. 

4 Preljubočinci, ne znate li, da je prijateljstvo ovoga svijeta 
neprijateljstvo Bogu? Tko dakle hoće da bude prijatelj svijetu, 
postaje neprijatelj Božji. 5 Ili mislite, da uzalud Pismo govori: 
Ljubomorno ljubi duh, koji u nama stanuje?* 6 A on daje veću 
milost, jer govori: »Bog se protivi oholima, a poniznima daje 
milost.« 7 Pokorite se dakle Bogu, a protivite se đavlu, i pobjeći 
će^ od vas! 8 Približite se k Bogu, i on će se približiti k vama. 
Očistite ruke, grješnici, i čistite srca, vi ljudi s dvije duše! 
"Osjećajte svoju bijedu, tugujte i plačite; vaš smijeh neka se 
pretvori u plač, i radost u žalosti* 10 Ponizite se pred Gospo¬ 
dinom, i uzvisit će vas. 

11 Ne klevećite jedan drugoga, braćo, jer tko kleveće brata 
hi sudi ^svojega brata, kleveće zakon i sudi zakon. A ako zakon 
sudiš, mjesi izvršitelj zakona, nego sudac. 12 Jedan je zakonoda- 
vac i s ? v c * ac ’ koji može spasiti i upropastiti. A ti, tko si, da 
sudiš bližnjega? 

13 Slušajte sad vi, koji govorite: »Danas ili sutra poći ćemo 
u ovaj i onaj grad, i provest ćemo ondje jednu godinu, i trgovat 
ćemo, i steći ćemo.« 14 Vi, koji ne znate, što će biti sutra. Jer 
što je vaš život? Jer ste dim, koji se zamalo pokaže, i onda ga 
nestane. 15 Mjesto da govorite: »Ako Gospodin htjedne, živjet 
ćemo i učinit ćemo ovo ili ono.« 16 A sad se hvalite svojim 
hvalisanjem. Svaka je takova hvala zla. 17 Jer tko zna dobro 
činiti i ne čini, grijeh mu je. 

TEŠKO NEPRAVEDNIM BOGATAŠIMA! 

NAUKA O ZAKLETVI I POSLJEDNJEM POMAZANJU. 

SV. ISPOVIJED. MOLITVA 

c 1 Hodite sad vi, bogati, plačite i jaučite za svoje nevolje, 
koje idu na vas!* 2 Bogatstvo vam istruhnu, i haljine vam 
pojedoše moljci. 3 Vaše zlato i srebro zarđa, njihova rđa bit će 
svjedočanstvo proti vama i izjest će vaša tjelesa kao oganj. 
Nagomilaste blago u posljednje dane. 4 Gle, plaća poslenika, 
koji su želi vaše njive, a vi ste im otkinuli, viče, i vika žetelaca 
dođe do ušiju Gospodina vojski. 5 Raskošno živjeste na zemlji 
u nasladama, nahraniste svoja srca na dan zaklanja. 6 Osudiste, 
ubiste pravednika, i on vam se ne usprotivi. 

7 Strpite se dakle, braćo, do Gospodinova dolaska! Gle, 
poljodjelac iščekuje dragocjenoga roda iz zemlje, i strpljivo 

čeka, dok ne primi dažd, rani i kasni. 8 Strpite se dakle i vi i 
utvrdite svoja srca, jer se Gospodinov dolazak približi. * Ne 
uzdišite jedan na drugoga, braćo, da ne budete suđeni! Gle, 
sudac stoji na vratima. 10 Uzmite, braćo, za izgled, kako treba 
ustrajno i strpljivo podnositi nevolje, proroke, koji su govorili 
u Gospodnje ime! 11 Gle, blažene nazivamo one, koji ustrajaše. 
Za Jobovu strpljivost ste čuli i svršetak ste Gospodnji vidjeli; 
jer je Gospodin vrlo milostiv i milosrdan.* 

12 A prije svega, braćo moja, ne kunite se, ni nebom ni 
zemljom, ni drugom kakvom zakletvom, nego neka vaš »da« 
bude »da«, i vaš »ne« neka bude »ne«, da ne padnete pod sud. 

13 Trpi li tko među vama? Neka se moli! Je li tko veseo? 
Neka pjeva hvalu! 14 Boluje li tko među vama? Neka dozove 
svećenike Crkve, i neka mole nad njim mažući ga uljem u 
Gospodnje ime!* 15 I molitva vjere spasit će bolesnika, i podig¬ 
nut ć.e ga Gospodin; i ako je učinio grijehe, oprostit će mu se.* 
16 Ispovijedajte dakle jedan drugome grijehe, i molite se jedan 
za drugoga, da ozdravite; jer mnogo može ustrajna molitva 
pravednoga. 17 Ilija je bio čovjek podvrgnut patnji kao i mi, i 
vruće se je molio, da ne bude dažda, i ne udari dažd na zemlji 
za tri godine i šest mjeseci. 18 I opet se je pomolio, i nebo dade 
dažd, i zemlja iznese svoj rod. 

19 Braćo moja, ako tko od vas zaluta od istine, i obrati ga 
tko, 20 neka zna, da će onaj, koji obrati grješnika s njegova 
krivoga puta, spasiti njegovu dušu od smrti i pokriti mnoštvo 
grijeha.* 

PRVA PETROVA POSLANICA 

1. Život svetoga Simona Petra, prvaka apo¬ 
stola (Mt. 16, 16 si.) i poglavara Kristova stada (Iv. 21, 13 si.), 
uglavnom se opisuje u svetim Evanđeljima i u Djelima Apostol¬ 
skim (1, 40-42; Mt. 4, 1.8—20; Lk. 5, 1 si.; Mt. 21; D. ap. gl. 
1—12, 15). Još za Isusova života zauzimao je Petar prvo mjesto 
među apostolima. Poslije uskrsnuća predao mu je Spasitelj naj¬ 
višu vlast nad svojom Crkvom. I tu je vlast počeo Petar izvrša¬ 
vati odmah nakon Uzašašća. Djelovao je najprije u Jeruzalemu 
i Palestini, kasnije u Rimu, kamo je po svoj prilici pošao poslije 
čudesnoga oslobođenja iz tamnice u Jeruzalemu. Ipak nije još 
ostao stalno u Rimu, jer je bio na apostolskom saboru u Jeru¬ 
zalemu (Dap. 15) i zatim je kratko vrijeme boravio u Antiohiji 
(Gal. 2, 11 —14). Na svu priliku došao je u Rim godine 42., 
gdje je osnovao svoje sjedište kao poglavar Crkve. Nakon 25 
godina, na isti dan kao sv. Pavao, godine 67. podnio je muče¬ 
ničku smrt u vrijeme cara Nerona. 

2. Prva poslanica apostola Petra pisana je u Rimu 
(u »Babilonu«; 5, 13) oko 64. godine. Poslanica je upravljena 
kršćanskim općinama u Pontu, Galaciji, Kapadociji, Aziji i Biti- 
niji. Progon kršćana, što ga je bio započeo car Neron u Rimu, 
prešao je i u rimske pokrajine, osobito u Malu Aziju, gdje su 
bili kršćani, kao i u Rimu, najokrutnije pljačkani i zlostavljani. 
U tom teškom progonu i stradanju gledao je Petar da utješi 
tamošnje kršćane, da ih obodri i potakne na postojanost i 
stalnost u vjeri. Nad onima, koji pate i stradaju, lebdi Duh 
Sveti. Nestat će stradanja, a velika nagrada čeka nas iza bijede 
na ovome svijetu, gdje smo stranci i putnici. 

3. Istinitost prve Petrove poslanice dokazuju već 

najstariji Oci. Slika, koju nam daju povijesne knjige Novoga 

Zavjeta o osobi apostola Petra, potpuno se podudara sa slikom, 

koju nam daje poslanica o svojemu piscu. Iste nauke i misli, 

što su po Djelima Apostolskim vlastite apostolskom poglavaru, 

nalaze se i u prvoj Petrovoj poslanici. I pisac podsjeća više 

puta na Isusove govore i doživljaje, te se vidi, da im je bio 

svjedok. 


I. PETROVA POSLANICA 

BUDITE SVETI! 

. 1 Petar, apostol Isusa Krista, izabranim došljacima, rasi- 

' janim po Pontu, Galaciji, Kapadociji, Aziji i Bitiniji 
2 po predznanju Boga Oca, posvećenjem Duha, na pokornost i 
škropljenje krvlju Isusa Krista: Milost vam i mir u punini! 

3 Blagosloven Bog i Otac Gospodina našega Isusa Krista, koji 
nas po velikom svome milosrđu preporodi za živu nadu uskrs¬ 
nućem Isusa Krista od mrtvih, 2 3 4 za neraspadljivu baštinu i neo¬ 
kaljanu i neuvelu, sačuvanu na nebesima za vas, 5 koje čuva po 
vjeri Božja sila za spasenje, pripravljeno da se objavi u posljed¬ 
nje vrijeme. 6 U njemu ćete se radovati, iako ste sad malo, ako 
je potrebno, rastuženi različnim kušnjama, 7 da se kušnja vaše 
vjere — mnogo dragocjenija od raspadljivoga zlata, koje se kuša 
ognjem — nađe na hvalu i slavu i Čast u dan objavljenja Isusa 
Krista, 8 kojega, a da ga ne vidjeste, ljubite, u kojega, iako ga 
ne gledate, vjerujete; a jer vjerujete, radovat ćete se neiskaza- 
nom i proslavljenom radošću, 9 kad postignete cilj svoje vjere, 
spasenje duša. 10 I to su spasenje tražili i ispitivali proroci, koji 
su prorokovali za vašu milost, 11 ispitujući, na koje ili na ka¬ 
kovo vrijeme pokazuje Kristov Duh u njima, unaprijed svje¬ 
dočeći za Kristove muke i za slave po tome, 4 ' 12 kojima se je 
objavilo, da nijesu sebi, nego vama služili ovim, što vam se je 
sad javilo po onima, koji su vam propovijedali evanđelje u 
Duhu Svetome, poslanom s neba, u koje anđeli žele da zarone. 

13 Zato opasavši bedra svojega uma, budite trijezni i zacijelo 
se nadajte milosti, koja vam se pruža u otkrivenju Isusa Krista. 
14 Kao djeca posluha, ne vladajući se po pređašnjim željama u 
svojemu neznanju, 15 nego po primjeru Sveca, koji vas je pozvao, 
i sami budite sveti u svemu življenju; 16 jer je pisano: »Budite 
sveti, jer sam ja svet!« 17 1 ako zovete Ocem onoga, koji, ne 
gledajući tko je tko, sudi svakome po djelu, provodite vrijeme 
svojega življenja u strahu, 18 znajući, da nijeste^ otkupljeni ras- 
padljivim srebrom ili zlatom iz svojega grješnoga življenja, 
koje vam je predano od otaca, 19 nego skupocjenom krvlju 
Krista kao nedužna i neokaljana janjeta, 20 koji je preodređen 
prije postanja svijeta, a javio se u posljednja vremena poradi 

vas,* 21 koji po njemu vjerujete u Boga, koji ga uskrisi od 
mrtvih i dade mu slavu, da vaša vjera i nada bude u Boga. 

Očistite svoje duše u poslušnosti istine za bratsku ljubav bez 
pretvaranja, od cista srca ljubite svesrdno jedan drugoga; 2:1 jer 
ste preporođeni ne od sjemena, koje truhne, nego od onoga, 
koje ne truhne, riječju živoga Boga, koja ostaje [do vijeka]. 

Jer je »svako tijelo kao trava, svaka njegova slava kao cvijet 
trave; osuši se trava, i cvijet [njezin] otpadne, 25 ali Gospodnja 
riječ ostaje do vijeka.« A ovo je riječ, što vam je kao evan¬ 
đelje naviještena. 

ZA KRISTOVIM STOPAMA 

2 Odbacite dakle svaku zlobu i svako lukavstvo, lice- 
mjerstvo i zavist i svako klevetanje, 2 i želite kao novoro¬ 
đena djeca duhovnoga, čistoga mlijeka, da po njemu uzrastete 
za spasenje, 3 jer okusiste, kako je dobrostiv Gospodin. 4 Pristu¬ 
pite k njemu, živome kamenu, koji je, istina, od ljudi odbačen, 
ah je od Boga izabran i čašćen, 5 i sami se kao živo kamenje 
uzidajte kao duhovni hram za sveto svećeništvo, da prinosite 
duhovne žrtve, koje su ugodne Bogu po Isusu Kristu.* 6 Zato 
stoj 1 u Pismu: »Evo stavljam na Sionu ugaoni, izabrani, drago- 
jJ e . nl kamen, i tko vjeruje u njega, ne će se posramiti.« 7 Vama 
dakle, koji vjerujete, čast je, a onima, koji ne vjeruju, kamen, 
koji odbacise graditelji, koji postade kamen ugaoni i kamen 
spoticanja i stijena sablazni, 8 na koji se spotiču, jer ne vjeruju 
rijeci, na sto su i određeni.* 

A vj ste izabrani rod, kraljevsko svećenstvo, sveti narod, 
puk dobitka, da objavite kreposti onoga, koji vas pozva iz tame 
k svojemu^ divnome svijetlu;* '»koji nekad nijeste bili puk, a 
sad ste Božji puk, koji nijeste bili pomilovani, a sad ste pomi¬ 
lovani. 

“Ljubljeni, opominjem vas kao došljake i putnike, da se 
uzdržite od tjelesnih želja, koje vojuju na dušu, 12 vladajući se 
dobro među neznaboscima, da bi za ono, što vas kleveću kao 
zločince, vidjevši vaša dobra djela, slavili Boga u dan poho- 
đenja.* 

,. 13 dakle pokorni svakoj čovječjoj uredbi radi Gospo¬ 

dina: bilo kralju kao vrhovnom poglavaru, 14 bilo namjesnicima, 
kao onima, koje^ on šalje da kazne zločine, a pohvale dobre; 

jer je tako Božja volja, da dobrim djelima ušutkate neznanje 


I. PETROVA 2, 16 - 3, 11 

bezumnih ljudi, 16 kao slobodni, a ne da biste imali slobodu za 
pokrivač pakosti, nego kao Božje sluge. 17 Sve poštujte, braću 
ljubite, Boga se bojte, kralja štujte! 18 Sluge, budite pokorni sa 
svim strahom gospodarima, ne samo dobrima, nego i zlima! 
1(1 Jer je ovo ugodno, ako tko iz savjesnosti prema Bogu pod¬ 
nosi protivštine, kad trpi na pravdi. 20 Jer kakva je slava, ako 
radi prestupaka podnosite kazne? Ali ako dobro činite i pritom 
strpljivo trpite, to je ugodno pred Bogom. 21 Jer ste na to po¬ 
zvani, jer je i Krist trpio za nas i ostavio vam primjer, da idete 
za njegovim stopama. 22 »On, koji ne učini grijeha, i u čijim 
se ustima ne nađe prijevara«, 23 koji nije vratio psovkom, kad 
su ga psovali, koji nije prijetio, kad je trpio, nego se je pre¬ 
pustio onome, koji ga je nepravedno osudio; 24 koji je naše 
grijehe sam na svojemu tijelu iznio na drvo, da grijesima 
umremo i pravdi da živimo, čijim se ranama iscijeliste. 25 Jer ste 
bili kao izgubljene ovce, ali sad se obratiste k pastiru i biskupu 
svojih duša. 

PONAŠANJE VJERNIKA U SADAŠNJEM PROGONU 

1 Tako i žene neka budu pokorne svojim muževima, da 
“ i oni, koji možda ne vjeruju riječi, budu predobiveni 
ponašanjem žena bez riječi, 2 kad vide vaše čisto življenje sa 
strahom. 3 Nakit žena neka ne bude vanjski u pletenju kose ili 
u udaranju zlata ili u sjajnim haljinama, 4 nego sakriveni čovjek 
srca u neprolaznosti tihoga i krotkoga duha, koji je pred Bogom 
dragocjen. 5 Jer su se tako kitile nekada i svete žene, koje su 
se uzdale u Boga i pokoravale se svojim muževima. 6 Tako je 
slušala Sara Abrahama i zvala ga gospodarom, kojoj ste vi kćeri, 
ako činite dobro i ne gubite srčanosti ni pred kojom protiv- 
štinom.* 

7 Tako i vi, muževi, živite u razboritosti zajedno sa ženskom 
čeljadi kao sa slabijim spolom, iskazujući im štovanje kao onima, 
koje su također subaštinice milosti života, da se ne zapriječe 
vaše molitve. 

8 A najposlije budite svi složni, milostivi, bratoljubivi, mi¬ 
losrdni, ponizni; 9 ne vraćajte zla za zlo ni psovke za psovke, 
nego nasuprot blagosivajte, jer ste na to pozvani, da baštinite 
blagoslov. 10 Jer »tko ljubi život i hoće da vidi dobre dane, 
neka susteže svoj jezik od zla, i svoje usne, da ne govore ^prije¬ 
vare! 11 Neka se ukloni od zla i neka čini dobro; neka traži mir 

i neka hrli za njim! 12 Jer su Gospodinove oči upravljene na 
pravednike, i njegove uši slušaju njihovu molitvu, a lice je Go¬ 
spodinovo proti onima, koji zlo čine.« 

13 I tko da vam naudi, ako revnujete za dobro? 14 Ali ako i 
trpite poradi pravde, blaženi ste! Ne dajte se od njih zastrašiti 
niti uznemiriti. 16 Držite samo Krista, Gospodina, sveto u svo¬ 
jim srcima! Budite uvijek spremni na odgovor svakome, koji 
od vas zatraži račun o nadi, koja je u vama; 10 ali s krotkošću 
i strahom, imajući dobru savjest, da se oni, koji kleveću vaše 
dobro življenje u Kristu, posrame u onome, u čemu vas kude. 
17 Jer je bolje, ako hoće Božja volja, da trpite poradi dobrih 
djela, negoli poradi zlih. 

18 Jer je i Krist jedamput za [naše] grijehe umro, pravedan 
za nepravedne, da nas privede k Bogu, ubijen doduše tijelom, 
ali oživljen Duhom. 19 U njemu je sišao i propovijedao duho¬ 
vima, koji su bili u tamnici, 4 ' 20 koji su nekada bili nevjerni, 
kad su se u Noine dane oslanjali na Božju dugotrpnost, dok se 
je gradio kovčeg, u kojem se malo, to jest osam duša, spasilo 
vodom. 21 Slično i vas sada spasava krštenje, koje nije pranje 
tjelesne nečistoće, nego molitva k Bogu za dobru savjest po 
uskrsnuću Isusa Krista, 22 koji je, otišavši na nebo, s desne strane 
Bogu, gdje mu se pokoravaju anđeli i vlasti i sile. 

NAŠA SMRT S KRISTOM. BOŽJI SUD 

. 1 Kad je dakle Krist trpio tijelom, i vi se naoružajte 

** istim mišljenjem; jer koji je trpio tijelom, prestao je da 

griješi; 2 da preostalo vrijeme zemaljskoga života ne živi više 
čovječjim željama, nego Božjoj volji. 3 Jer je dosta, da ste 
prošlo vrijeme činili volju neznabožaca, živeći u razuzdanosti, 
požudama, pijanstvu, raspuštenim gozbama, pijankama i zloči¬ 
načkom idolopoklonstvu. 4 Zato se čude, što vi ne trčite s njima 
u iste divlje razuzdanosti, i grde vas. 

5 Ali će oni dati račun onome, koji stoji spreman da sudi 
žive. i mrtve. 6 Jer zato se i mrtvima propovijedalo evanđelje, 
da budu suđeni kao ljudi tijelom, a po Bogu da žive Duhom.* 

7 A svemu se je kraj približio. Budite dakle mudri i budni u 
molitvama! 8 A prije svega imajte neprestanu ljubav među so¬ 
bom, jer ljubav pokriva mnoštvo grijeha!* 9 Budite gostoljubivi 
među sobom bez mrmljanja! 10 Poslužujte jedan drugoga, svaki 
darom, koji je primio, kao dobri upravitelji različne Božje 


milosti. 11 Ako tko govori, [neka govori] kao Božje riječi; ako 
tko služi, [neka služi] kao po jakosti, koju Bog daje, da se u 
svemu slavi Bog po Isusu Kristu, kome je slava i vlast u vijeke 
vjekova! Amen. 

12 Ljubljeni, ne čudite se vatri, koja vas stiže za vaše kusanje, 
kao da vam se što neobično događa, 13 nego se radujte, što ste 
dionici Kristovih muka, da biste se radovali i veselili, kad se 
objavi njegova slava! 14 Ako vas grde poradi Kristova imena, 
blago vama, jer Božja čast i slava i sila i njegov Duh počiva 
na vama! 15 A nitko od vas neka ne trpi kao krvnik ili tat ili 
zločinac ili kao onaj, koji teži za tuđim dobrom! 16 Ako li trpi 
kao kršćanin, neka se ne stidi, nego neka slavi Boga u ovom 
imenu! 17 Jer je vrijeme, da počne sud od Božje kuće. Ako li 
najprije od nas, kakav li će biti konac onima, koji se ne poko¬ 
ravaju Božjemu evanđelju? 18 1 ako se pravednik jedva spasi, 
gdje će se bezbožnik i grješnik pokazati? 19 Zato i koji trpe po 
Božjoj volji, neka preporučuju vjernome Stvoritelju svoje duše 
dobrim djelima! 

OPOMENE STARJEŠINAMA I VJERNICIMA 

c 1 Starješine dakle, koje su među vama, opominjem, jer 

" sam i sam starješina i svjedok Kristovih muka, a jer sam 
■i dionik slave, koja će se otkriti:* 2 Pasite Božje stado, koje 
vam je povjereno, i nadgledajte ga ne silom, nego dragovoljno, 
kako Bog hoće, niti radi niskoga dobitka, nego iz dobra srca; 
3 niti kao da gospodujete općinama, nego kao oni, koji su uzor 
stadu od srca. 4 I kad se javi vrhovni pastir, primit ćete neuveli 
vijenac slave. 

5 Tako, vi mlađi, pokoravajte se starješinama! A svi budite 
proniknuti međusobnom poniznošću, jer se Bog oholima protivi, 
a poniznima daje milost. 6 Ponizite se dakle pod silnu Božju 
ruku, da vas uzvisi u vrijeme [pohoda]! 7 1 svu svoju brigu 
bacite na njega, jer se on brine za vas! 8 Budite trijezni i bdijte, 
jer vaš protivnik, đavao, kao ričući lav obilazi i traži, koga da 
proždere. 8 Njemu se oduprite tvrdi u vjeri i znajte, da iste 
muke podnose vaša braća u svijetu! 19 A Bog svake milosti, 
koji vas pozva na svoju vječnu slavu u Kristu Isusu, on će vas, 
poslije malo muke, usavršiti, okrijepiti, utvrditi. 11 Njemu [slava 
i] vlast u vijeke [vjekova]! Amen. 

12 Po Silvanu, vjernom bratu, kao što mislim, napisah vam 

ukratko, da vas opomenem i uvjerim, da je ovo prava Božja 
milost, u kojoj se nalazite. 13 Pozdravlja vas s vama izabrana 
općina u Babilonu i Marko, moj sin.* 14 Pozdravite jedan dru¬ 
goga cjelovom ljubavi! Mir vam svima, koji ste u Kristu [Isusu] 
[Amen.] 

DRUGA PETROVA POSLANICA 

1. Druga Petrova poslanica, kojoj je pisac »Simon 
Petar, sluga i apostol Isusa Krista« (1, 1), upra¬ 
vljena je »onima, koji su postigli s nama jednaku dragocjenu 
vjeru«, a to su po 3, 1 one iste maloazijske općine, kojima je 
upravljena prva Petrova poslanica. 

2. Apostol Petar predosjeća svoju skoru smrt, a to mu je, 
kaže, i objavio Krist (1, 14), pa šalje spomenutim općinama 
svoje posljednje opomene: neka se čuvaju lažnih učitelja, koji 
im propovijedaju neku lažnu anđeosku nauku, i koji potkopa¬ 
vaju među njima kršćansku stegu i ćudorednost, i koji niječu 
ponovni Kristov dolazak. Ovi opasni i drski lažni učitelji, koji', 
su povod ovoj Petrovoj poslanici, ne će izbjeći strogome 
Božjemu sudu, »dovodit će sami sebi brzu propast« (2, 1). 

3. U ovoj poslanici izbijaju lijepe Petrove vlasti- 
tosti: on je očevidac Kristova preobraženja na svetoj gori 
(1, 18) pa zna, da ga čeka nebeska slava; on naziva Pavla 
»svojim ljubljenim bratom« (3, 15) i toplo preporučuje nje¬ 
gove poslanice; on jednako naziva Krista našim Bogom, Go¬ 
spodinom i Spasiteljem; on je u svakoj svojoj riječi blag i 
ozbiljan kao pravi otac kršćanstva. 

4. Vrijeme i mjesto sastavka druge Petrove po¬ 
slanice kazuje nam sama poslanica. Sveti Petar stoji uoči svoje 
smrti, i jer je on mučeničkom smrću umro u Rimu, to je ova 
poslanica napisana u posljednje vrijeme Apostolova sužanjstva 
(66—67) u Rimu. 

II. PETROVA POSLANICA 

VELIČINA KRISTOVIH DOBARA I ČVRSTOĆA 
KRŠĆANSKE VJEKE 

j 1 Simon Petar, sluga i apostol Isusa Krista, onima, koji 
su postigli s nama jednaku dragocjenu vjeru u pravdi 
našega Boga i Spasitelja Isusa Krista: 2 Milost vam i mir u obilju 
poznavanjem Boga i Isusa, Gospodina našega! 

3 Božanstvena njegova sila darovala nam je sve, što služi za 
život i pobožnost, poznavanjem onoga, koji nas pozva slavom i 
moći. 4 Po tom nam je dao dragocjena i najveća obećanja, da 
po njima budete dionici božanske naravi, jer ste utekli od 
pogubne požude svijeta. 

5 1 zato iz sve snage poradite, da pokažete u svojoj vjeri 
krepost, a u kreposti poznanje, 6 a u poznanju uzdržljivost, a u 
uzdržljivosti strpljivost, a u strpljivosti pobožnost, 7 a u po- 
božnosti bratsku ljubav, a u bratskoj ljubavi Božju ljubav. 8 Jer 
ako je ovo u vama i množi se, ne će vas ostaviti besposlene i 
bez ploda za poznanje našega Gospodina Isusa Krista. 9 Jer tko 
nema ovoga, slijep je i'rukom pipa i zaboravio je očišćenje od 
svojih starih grijeha. 19 Zato, braćo, postarajte se još većma, da 
svoj poziv i izbor utvrdite [dobrim djelima]; jer čineći ovo, ne 
ćete nikada pasti. 11 Jer će vam se tako obilno dopustiti ulaz u 
vječno kraljevstvo našega Gospodina i Spasitelja Isusa Krista. 

12 Zato ću vas uvijek podsjećati na ovo, premda znate i 
utvrđeni ste u ovoj istini. 13 Ali smatram da sam dužan, dok 
sam god u ovom šatoru, da vas budim opominjanjem; 14 zna¬ 
jući, da će se doskora porušiti moj šator, kao što mi javi i naš 
Gospodin Isus Krist.* 15 A revno ću nastojati, da se vi uvijek i 
poslije moje smrti sjećate toga. 

16 Jer vam ne javismo sile i dolaska našega Gospodina Isusa 
Krista po bajkama mudro izmišljenim, nego smo sami vidjeli 
njegovu slavu. 17 Jer je on primio od Boga Oca čast i slavu, 
kad siđe k njemu od uzvišene slave ovaj glas: »Ovo je moj 
Sin ljubljeni, koji je po mojoj volji [njega slušajte].« 18 1 ovaj 
smo glas mi čuli gdje siđe s neba, kad smo bili s njim na svetoj 
gori. 19 1 tako nam je sad čvršća proročka riječ, i dobro činite, 
što pazite na nju kao na svjetiljku, koja svijetli u tamnome 


mjestu, dok dan ne osvane, i danica se ne pomoli u vašim 
srcima.* 20 A ovo najprije znajte, da se nijedno proroštvo Pisma 
ne smije tumačiti na svoju ruku* 21 Jer nikad nije bilo pro¬ 
roštvo javljeno po čovječjoj volji, nego su ponukani od Duha 
Svetoga govorili Božji sveti ljudi. 

ČUVATI SE LAŽNIH UČITELJA! 

_ 1 A bilo je i lažnih proroka u narodu, kao što će i među 

2 vama biti lažnih učitelja, koji će unijeti pogubna krivo¬ 
vjerja i zatajiti Gospodina, koji ih iskupi, i dovodit će tako 
sebi brzu propast. 2 I mnogi će poći za njihovom razuzdanošću, 
i po njima će se huliti na put istine.* 3 I u lakomstvu tražit će 
od vas dobitak izmišljenim riječima. Već odavno stoji čvrsto 
za njih kazneni sud. Propast njihova ne drijema. 4 Jer Bog nije 
poštedio ni anđela, koji sagriješiše, nego ih. je strovalio u pakao 
i predao ih za sud. 5 1 staroga svijeta nije poštedio. Samo je 
Nou, propovjednika pravde, spasio sa još sedam drugih, kad 
je naveo potop na svijet bezbožnika. 6 I gradove Sodomu i Go- 
moru osudio je na propast i spalio i tako je postavio primjer 
budućim bezbožnicima. 7 Samo je izbavio pravednoga Lota, 
koji morade teško da prepati pod neobuzdanim življenjem 
bezakonika. 8 Jer pravednik, koji je stanovao među njima, 
gledao je i slušao bezbožna djela, i to je dan na dan zadavalo 
muke njegovoj pravednoj duši. 9 Tako zna Gospodin pobožne 
izbaviti iz kušnje, a bezbožne, da ih kazni, sačuvati za dan 
suda, 10 a osobito one, koji idu za tjelesnim željama nečistoće, 
i preziru veličanstvo Gospodina, i drski su i tvrdoglavi, i ne 
dršću huleći na nosioce slave, 14 dok anđeli, koji imaju veću 
snagu i silu, ne izgovaraju na njih pred Gospodinom hulnoga 
suda. 12 A oni kao nerazumne životinje, koje su od prirode 
stvorene da se hvataju i ubijaju, hule na ono, što ne razumiju, 
i propast će kao one 13 i primit će plaću nepravde. Oni misle, 
da je sva slast častiti se svaki dan; oni su sramota i gnusoba, 
koji se hrane svojim prijevarama, kad se goste s vama. 14 Nji¬ 
hove su oči pune preljubočinstva i svagda sklone na grijeh. 
Mame neutvrđene duše, imaju srce naučeno . lakomstvu, djeca 
su kletve. 15 Ostaviše pravi put, zalutaše i pođoše putem Baka¬ 
ma, Beorova sina, koji je volio nepravednu plaću; 16 ali je pri¬ 
mio ukor za svoje bezakonje: nijema živina progovori čovječjim 
glasom i spriječi prorokovo bezumlje. 17 Ovo su izvori bez 

vode, tmasti oblaci, koje progoni bura, za koje se čuva najdublja 
tama. 18 Jer govore ^ohole i prazne riječi i mame tjelesnim 
željama i razuzdanoscu one ljude, koji se odskora ukloniše od 
onih, sto žive u zabludi. 19 Obećavaju im slobodu, a sami su 
robovi propasti, jer koga tko nadvlada, onaj mu i robuje. 

20 jer ako se oni, koji su odbjegli od nečistoće svijeta pozna- 
njem našega Gospodina i Spasitelja Isusa Krista, opet zapletu i 
budu nadvladani, bude im posljednje gore od prvoga. 21 Jer im 
je bilo bolje, da nijesu upoznali puta pravde, negoli kad su 
upoznali, da se opet odvrate od predane im svete zapovijedi. 
22 Jer im se dogodi istinita poslovica: »Pas se povraća na svoju 
bljuvotinu« i: »svinja, koja se okupala, opet se valja u kaljuži.« 

NAUKE LAŽNIH UČITELJA 

o 1 Ljubljeni, ovo je već druga poslanica, što vam je pišem, 
opomenama uzbudim vaše čisto mišljenje; 2 da se spo¬ 
minjete riječi, koje su naprijed kazali sveti proroci, i zapovi¬ 
jedi Gospodina i Spasitelja [predanih vam] od vaših apostola. 
3 1 ovo znajte, najprije, da će u posljednje dane doći rugači s 
varkom, koji će živjeti po svojim vlastitim pohotama. 4 I govo¬ 
riti: »Gdje je obećanje njegova dolaska? Jer otkako oci usnuše, 
sve stoji tako, kako je bilo od početka stvorenja.« 4 * 

Jer naumice ne ce da znadu, da su nebesa bila već odavna, 
i da^je zemlja iz vode i po vodi postala Božjom riječju. 6 Zato 
tadašnji svijet bi vodom potopljen i propade. 7 A sadašnja ne¬ 
besa i zemlja su tom istom riječi zadržana i čuvaju se za oganj 
na dan suda i propasti bezbožnih ljudi. 8 Ali ovo, ljubljeni, da 
vam ne bude nepoznato, da je jedan dan pred Gospodinom 
kao tisuću godina, i tisuću godina kao jedan dan. 4 * 9 Ne kasni 
Gospodin sa svojim obećanjem, kao što neki misle, nego vas 
strpljivo trpi, jer ne će, da se tko izgubi, nego svi da se pokaju. 
10 Ali će doći Gospodnji dan kao tat, u koji će nebesa s velikom 
bukom proći, a počela će se od ognja rastopiti, i zemlja i djela, 
što su na njoj, izgorjet će. 

11 1 jer će se ovo sve jedamput raspasti, treba da vi sveto 
i pobožno živite, 12 iščekujući i želeći dolazak Božjega dana, 
kojim će se nebesa spaliti i raspasti, i počela od ognja rastopiti. 
13 Ali čekamo po njegovu obećanju novo nebo i novu zemlju, 
u kojima stanuje pravednost. 

“Zato, ljubljeni, čekajući ovo starajte se, da vas nađe čiste 


i neokaljane u miru. 15 I dugotrpnost našega Gospodina držite 
za spasenje, kao što vam je i naš ljubljeni brat Pavao po danoj 
mu mudrosti pisao; 16 u svim poslanicama, kada u njima govori 
o tom. U njima su neke stvari teško razumljive, koje neuki i 
nestalni izvrću, kao i ostala Pisma, na svoju vlastitu propast. 
17 Vi dakle, ljubljeni, znajući unaprijed, čuvajte se, da Pi¬ 
varom bezakonika ne budete odvučeni s njima i ne izgubite 
svojega tvrdog uvjerenja; 4 * 18 nego rastite u milosti i u po- 
znanju našega Gospodina i Spasitelja Isusa Krista. Njemu slava 
i sad i u dan vječnosti! Amen. 

PRVA IVANOVA POSLANICA 

1. Prva Ivanova poslanica jest popratno pismo njegovu 
Evanđelju. Ivan Evanđelist sabrao je u ovoj poslanici 
glavne misli svojega Evanđelja i izvodi iz toga praktične poslje¬ 
dice za život: ljubav prema Bogu i bližnjemu. 

2. Ne vidi se, ni iz same poslanice ni iz svjedočanstva svetih 
Otaca, komu je upravljena prva Ivanova poslanica. Čitatelji su 
bili vrlo blizu Apostolu. Bili su dakle njemu povjereno stado. 
Nije više bilo prepiranja među židovskim i neznabožačkim 
kršćanima. Sada su uznemirivali Crkvu razni krivovjerci, koji 
nijesu priznavali Isusa za Mesiju i Sina Božjega. I sv. Ivan kao u 
Evanđelju tako i u ovoj poslanici ističe proti krivovjercima 
dostojanstvo i čast utjelovljenoga Sina Bo- 
zjega (2, 18 ^sl.; 4, 1—3; 5, 10); ističe i zapovijed 
ljubavi bližnjega, koju je Isus svakom prilikom stavljao 
na srde svojim učenicima. Prva Ivanova poslanica mogla bi se 
nazvati praktičnim komentarom (tumačenjem) zapovijedi lju¬ 
bavi prema bližnjemu. 

3. Prva Ivanova poslanica, kao popratnica Ivanova Evanđe¬ 
lja, pisana je neposredno poslije Evanđelja u 
Efezu, dakle svršetkom prvoga stoljeća. 

Istinitost prve Ivanove poslanice zajamčena je 
kršćanskom davninom i predajom. Navode je Polikarp, Mura- 
torski fragmenat, Irenej i drugi. Nalazi se u svakom crkvenom 
popisu. 


I. IVANOVA POSLANICA 


HODAJMO U SVIJETLU! 

.. 1 Što je bilo od početka, što smo čuli, što smo vidjeli 

1 svojim očima, što razmotrismo i što naše ruke opipaše 
o riječi života,'' 2 — i život se javi, i vidjeli smo, i svjedočimo, 
i javljamo vam život vječni, koji bijaše u Oca, i javi se nama;— 
3 što smo vidjeli i čuli, javljamo i vama, da i vi s nama imate 
zajednicu; a naša je zajednica s Ocem i sa njegovim Sinom 
Isusom Kristom.* 4 1 ovo mi [vama] pišemo, da [se radujete i 
da] radost naša bude potpuna. 

5 1 ovo je navještenje, koje smo čuli od njega i javljamo 
vama, da je Bog svijetlo, i da u njemu nema nikakve tame. 
0 Ako kažemo, da imamo zajednicu s njim, a hodimo u tami, 
lažemo i ne vršimo istine. 7 Ako li u svijetlu hodimo, kao što 
je on u svijetlu, imamo zajednicu jedan s drugim, i krv Isusa 
[Krista], njegova Sina, čisti nas od svakoga grijeha. 8 Ako ka¬ 
žemo, da grijeha nema, sami sebe varamo, i istine nema u nama. 
9 Ako priznajemo svoje grijehe, vjeran je i pravedan, da nam 
oprosti grijehe i očisti nas od svake nepravde. 10 Ako kažemo, 
da nijesmo sagriješili, gradimo ga lašcem, i njegova riječ nije 
u nama.* 

OPROŠTENJE GRIJEHA PO KRISTU. ZAPOVIJED LJUBAVI 

_ 1 Diječice moja, ovo vam pišem, da ne griješite. I ako 

^ tko sagriješi, imamo zagovornika kod Oca, Isusa Krista, 
pravednika. 2 1 on je pomirna žrtva za naše grijehe, i ne samo 
naše, nego i svega svijeta.* 1 1 po tom razumijemo, da ga po¬ 
znajemo, ako njegove zapovijedi držimo. 4 Tko govori: Pozna¬ 
jem ga, a zapovijedi njegovih ne drži, lažac je, i u njemu nema 
istine. 5 A tko drži njegovu riječ, u njemu je zaista Božja ljubav 
savršena; po tom poznajemo, da smo u njemu. 6 Tko govori, 
da u njemu ostaje, i taj treba tako da hodi, kao što je on hodio. 

7 Ljubljeni, ne pišem vam nove zapovijedi, nego staru zapo¬ 
vijed, koju imadoste od početka; stara zapovijed jest riječ, koju 
custe. 8 Opet vam pišem novu zapovijed, koja je istinita u nje¬ 
mu i u vama, jer tama prolazi, a svijetlo istinito već svijetli. 
8 Tko govori, da je u svijetlu, a mrzi na svojega brata, još je 
uvijek u tami. 10 Tko ljubi svojega brata, ostaje u svijetlu i nema 

u njemu sablazni. 11 A tko mrzi na svojega brata, u tami je i 
hodi u tami i ne zna, kuda ide, jer mu tama zaslijepi oči. 
12 Pišem vam, dječice, jer su vam oprošteni grijesi radi njegova 
imena. 13 Pišem vam, oci, jer poznaste onoga, koji je od početka. 
Pišem vam, mladići, jer nadvladaste onoga, koji je zao. Pisah 
vam, djeco, jer poznaste Oca. 14 Pisah vam, oci, jer poznaste 
onoga, koji je od početka. Pisah vam, mladići, jer ste jaki, i 
riječ Božja u vama ostaje, i nadvladaste onoga, koji je zao. 
15 Ne ljubite svijeta ni što je u svijetu! Ako tko ljubi svijet, 
nema Očeve ljubavi u njemu.* 16 Jer sve, što je u svijetu: po¬ 
žuda tijela, požuda očiju i oholost života, nije od Oca, nego je 
od svijeta. 17 I svijet prolazi i njegova požuda; a tko čini Božju 
volju, ostaje do vijeka. 

18 Dječice, posljednja je ura, i kao što čuste, da će doći Anti¬ 
krist, već sad mnogi Antikristi ustadoše; po tom poznajemo, 
da je posljednja ura. 19 Od nas izađoše, ali nijesu bili od nas; 
jer kad bi bili od nas, ostali bi s nama; na njima se je trebalo 
očitovati, da nijesu svi od nas.* 20 Ali vi imate pomazanje od 
Svetoga, i znate sve.* 21 Ne pisah vam, kao da ne znate istine, 
nego jer je znate, i jer nikakva laž ne dolazi od istine. 22 Tko 
je inače lažljivac nego onaj, koji niječe, da je Isus Mesija? Taj 
je antikrist, koji niječe Oca i Sina. 23 Kojigod niječe Sina, ne 
priznaje ni Oca, a koji priznaje Sina, priznaje i Oca. 24 Što 
čuste od početka, neka ostane u vama! Ako u vama ostane, 
što čuste od početka, i vi ćete ostati u Sinu i u Ocu. 25 I ovo 
je obećanje, koje nam on obeća: vječni život. 26 Ovo vam pisah 
za one, koji vas zavode. 27 Što se vas tiče, to ostaje u vama 
pomazanje, koje primiste od njega, i ne treba da vas tko uči, 
nego kako vas to samo pomazanje uči u svemu, i istinito je, i 
nije laž, i kao što vas nauči, ostanite u njemu! 

28 I sad, dječice, ostanite u njemu, da imamo pouzdanje, kad 
se javi, i da se ne osramotimo pred njim o njegovu dolasku. 
29 Kao što znate, da je pravedan, znajte, da je svaki, koji čini 
pravdu, od njega rođen. 

KRŠĆANI MORAJU TEŽITI ZA SVETOŠĆU, VJEROVATI 
U KRISTA I DRŽATI NJEGOVE ZAPOVIJEDI 
_ 1 Vidite, kakvu nam je ljubav dao Otac: Mi se zovemo 

^ djeca Božja, i jesmo. Zato svijet ne poznaje nas, jer ne 
poznaje njega.* 2 Ljubljeni, sad smo djeca Božja, i još se ne poka¬ 
za, što ćemo biti. Znamo, da kad se pokaže, bit ćemo mu slični 


jer ćemo ga vidjeti, kao što jest. 3 1 svaki, koji ovu nadu ima 
u njega, čisti se, kao i on što je čist. 4 Svaki, koji čini grijeh, 
čini i bezakonje, jer je grijeh bezakonje.* 5 1 znate, da se on 
javi, da oduzme [naše] grijehe; i nema u njemu grijeha. 6 Svaki, 
koji u njemu ostaje, ne griješi, i svaki, koji grijesi, nije ga vidio 

niti ga je upoznao. 7 Dječice, nitko neka vas ne zavede! Tko 

pravdu čini, pravedan je, kao što je on pravedan. 8 Tko čini 
grijeh, od đavla je, jer đavao griješi od početka. Zato se javi 

Sin Božji, da razori đavolja djela. 9 Svaki, koji je rođen od 

Boga, ne čini grijeha, jer njegovo sjeme ostaje u njemu, i ne 
može griješiti, jer je rođen od Boga. 10 Po tom se poznaju Božja 
djeca i đavolja djeca: Tko ne čini pravde, nije od Boga; isto 
tako, tko ne ljubi svojega brata. 11 Jer je ovo navještenje, koje 
čuste od početka, da ljubimo jedan drugoga. 12 Ne kao Kain, 
koji je bio od nečastivoga i ubio svojega brata. A zašto ga je 
ubio? Jer su njegova djela bila zla, a ona bratova bila su 
pravedna. 

13 Ne čudite se, braćo, ako svijet mrzi na vas!* 14 Mi znamo, 
da smo prešli iz smrti u život, jer ljubimo braću; tko ne ljubi, 
ostaje u smrti. 15 Svaki, koji mrzi na svoga brat, ubojica je, i 
znate, da nijedan ubojica nema u sebi vječnoga života. 16 Po tom 
spoznasmo ljubav [Božju], što on za nas svoj život položi; 
tako moramo i mi položiti život za braću. 17 Tko ima blago 
svijeta i vidi svojega brata u nevolji i zatvori svoje srce od 
njega, kako Božja ljubav ostaje u njemu? 

18 Dječice, ne ljubimo riječju ni jezikom, nego djelom i isti¬ 
nom. 19 Po tom poznajemo, da smo od istine, i možemo svoje 
srce pred njim umiriti. 20 Ako nas kori naše srce, Bog je veći 
od našega srca. On zna sve. 21 Ljubljeni, ako nas srce ne kori, 
imamo pouzdanje u Boga, 22 i štogod molimo, primamo od 
njega, jer njegove zapovijedi držimo i činimo, sto je njemu 
ugodno. 23 A ovo je njegova zapovijed, da vjerujemo u ime 
njegova Sina Isusa Krista i da ljubimo jedan drugoga, kao što 
nam je dao zapovijed. 24 1 tko drži njegove zapovijedi, ostaje 
u njemu, i on u njemu; i po tom poznajemo, da ostaje u nama, 
po Duhu, koga nam je dao.* 

NE VJEROVATI SVAKOME DUHU! LJUBAV BOŽJA I 
BLIŽNJEGA 

1 Ljubljeni, ne vjerujte svakome duhu, nego kušajte du¬ 
hove, jesu li od Boga; jer mnogi lažni proroci iziđoše 

na svijet. 2 Po ovome poznajte Duha Božjega: Svaki duh, koji 
priznaje, da je Isus Krist došao u tijelu, od Boga je! 3 I svaki 
duh, koji ne priznaje Isusa, nije od Boga; i ovaj je Antikristov, 
za kojega čuste da dolazi, i sad je već u svijetu.* 4 Vi ste od 
Boga, dječice, i nadvladaste ih, jer je veći, koji je u vama, negoli 
koji je u svijetu. 5 Oni su od svijeta, zato govore od svijeta, i 
svijet ih sluša. 0 Mi smo od Boga. Tko poznaje Boga, sluša nas; 
tko nije od Boga, ne sluša nas. Po ovom poznajemo Duha 
istine i duha zablude. 

7 Ljubljeni, ljubimo jedan drugoga, jer je ljubav od Boga; 
i svaki, koji ljubi, od Boga je rođen i poznaje Boga. 8 Koji ne 
ljubi, ne poznaje Boga, jer je Bog ljubav. 0 Po tom se pokaza 
Božja ljubav prema nama, što Bog svoga Sina jedinorođenoga 
posla na svijet, da živimo po njemu. 10 U tom je ljubav, ne da 
smo mi ljubili Boga, nego da je on ljubio nas i poslao svojega 
Sina kao pomirnu žrtvu za naše grijehe. 

11 Ljubljeni, ako nas je Bog tako ljubio, i mi moramo ljubiti 
jedan drugoga. 12 Boga nije nikad nitko vidio. Ako ljubimo 
jedan drugoga, Bog ostaje u nama, i ljubav je njegova savršena 
u nama. 13 Po tom poznajemo, da u njemu ostajemo, i on u 
nama, što nam je dao od svojega Duha. 14 1 mi vidjesmo, i 
svjedočimo, da je Otac poslao Sina za Spasitelja svijeta. 15 Tko- 
god prizna, da je Isus Sin Božji, Bog ostaje u njemu, i on u 
Bogu. 10 1 mi upoznasmo i vjerovasmo ljubav, koju Bog ima 
prema nama. Bog je ljubav, i koji ostaje u ljubavi, u Bogu 
ostaje, i Bog ostaje u njemu. 17 U tom se [Božja] ljubav u nas 
usavršuje, da imamo pouzdanje na dan suda, jer kao što .je on, 
i mi smo u ovom svijetu.* 18 U ljubavi nema straha, nego 
savršena ljubav izgoni strah napolje; jer strah ima muku, a tko 
se boji, nije savršen u ljubavi. 19 Mi [dakle] ljubimo Boga, jer 
nas je on najprije ljubio. 20 Ako tko kaže: Ljubim Boga, a mrzi 
na svojega brata, lažac je; jer tko ne ljubi svojega brata, koga 
vidi, kako može ljubiti Boga, koga ne vidi? 21 1 ovu zapovijed 
imamo od njega: Tko ljubi Boga, neka ljubi i svojega brata! 

VJERA JE KORIJEN LJUBAVI 

_ 1 Svaki, koji vjeruje, da je Isus Mesija, od Boga je rođen; 

^ i svaki, koji ljubi onoga, koji je rodio, ljubi i onoga, koji 
je rođen od njega. 2 Po tom znamo, da ljubimo djecu Božju, 
ako ljubimo Boga i držimo njegove zapovijedi. 5 Jer je ovo 


Božja ljubav, da njegove zapovijedi držimo, a njegove zapovi¬ 
jedi nijesu teške. 4 Jer sve, što je rođeno od Boga, pobjeđuje 
svijet, i pobjeda, koja pobjeđuje svijet, jest naša vjera. 

5 Jer tko da pobijedi svijet, ako ne onaj; koji vjeruje, da je 
Isus Sin Božji? 6 Ovaj je, koji dođe vodom i krvlju i Duhom, 
Isus Krist, ne samo u vodi, nego u vodi i krvi; i Duh je, koji 
svjedoči, jer je Duh istina.* 7 Jer su trojica, što svjedoče [u ne¬ 
bu: Otac, Riječ i Duh Sveti; i ova su trojica jedno. I troje je, 
što svjedoči na zemlji]: Duh, voda i krv; i ovo je troje jedno* 
9 Ako primamo svjedočanstvo ljudi, svjedočanstvo je Božje veće, 
jer je ovo svjedočanstvo Boga: On je svjedočio za svojega Sina. 
19 Tko vjeruje u Božjega Sina, ima svjedočanstvo [Božje] u sebi. 
Tko ne vjeruje Bogu, učinio ga je lašcem; jer ne’vjerova u 
svjedočanstvo, koje svjedoči Bog za svojega Sina. 11 j ovo je 
svjedočanstvo, da nam je Bog dao vječni život; i ovaj je život 
u njegovu Sinu. 12 Tko ima Sina, ima život; tko nema Božjega 
Sina, nema života.* 

13 Ovo pisah vama, koji vjerujete u ime Sina Božjega, da 
znate, da imate vječni život. 14 I ovo je pouzdanje, koje imamo 
prema njemu, da nas usliši, ako što molimo po njegovoj volji. 
15 1 kad znamo, da nas usliši, štogod molimo, znamo, da pri¬ 
mamo, što ga zamolismo. 18 Ako tko vidi svojega brata,^ gdje 
čini grijeh, sto ne donosi smrti, neka moli, i dat će mu život. 
To vrijedi za one, koji ne čine grijeha, što donosi smrt. Ima 
grijeh, što donosi smrt; za taj ne govorim, da moli.* 17 Svaka 
je nepravda grijeh; i ima grijeh, što ne donosi smrti.* __ _ 

18 Znamo, da nijedan, koji je rođen od Boga, ne griješi; 
nego koji je rođen od Boga, čuva se, i nečastivi ga se ne dotiče.* 
19 Znamo, da smo od Boga, a sav svijet leži u zlu. 20 Znamo, 
da je Sin Božji došao i dao nam razum, da upoznamo Istinitoga 
[Boga]. I mi smo u Istinitome, u njegovu Sinu Isusu Kristu. 
Ovaj je istiniti Bog i vječni život. 21 Dječice, čuvajte se od 
idola! [Amen.] 

II. IVANOVA POSLANICA 


DRUGA IVANOVA POSLANICA 

1. Pisac druge i treće Ivanove poslanice zove se samo 
starješina. Kao takav mora da je bio posve poznat svojim 
čitateljima. To pristaje Ivanu Apostolu, koji je bio pravi sta¬ 
rješina i svojom visokom čašću i svojom dubokom starošću. 

2. Sadržaji druge i treće Ivanove poslanice kao i jezik 
i sav način pisanja podsjećaju na četvrto Evanđelje i*na prvu 
Ivanovu poslanicu. 

3. Druga Ivanova poslanica upravljena je »izabranoj 
gospođi i njenoj djeci«, to jest: jednoj maloazijskoj 
kršćanskoj općini i njezinim vjernicima. Tako drže Klement 
Aleksandrijski, Jeronim i drugi; dok opet drugi tumači misle, 
da je to bila jedna kršćanska udovica. Apostol hvali »izabranu 
gospođu i njezinu djecu« radi njihova pristajanja uz kršćanske 
istine; stavlja im na srce zapovijed ljubavi i opominje ih, da se 
čuvaju od ljudi, koji zavode prave na zao put i niječu, da se je 
Krist kao Bog pojavio u tijelu. 

4. Po sadržaju druge Ivanove poslanice bila je onda Crkva 
u Maloj Aziji u miru i sigurnosti od strane države i neznabo- 
žaca. Samo je prijetila vjernicima opasnost od strane krivo¬ 
vjeraca. Ali se kršćani nijesu dali zavesti od krivovjeraca. 
Pod budnim i blagim okom Ivana Apostola ustrajali su oni 
vjerno u pravoj vjeri i Kristovoj nauci. 

5. Kada i gdje je sv. Ivan napisao ovu poslanicu, nije nam 
predano. Može se misliti na posljednje godine nje¬ 
gova života u Efezu. 


ČUVATI SE OD KRIVOVJERACA 

1 Starješina izabranoj gospođi i njezinoj djeci, koju ja 
' ljubim u istini, i ne samo ja, nego svi, koji poznaše 
istinu,* 2 poradi istine, koja ostaje u nama i bit će s nama do 
vijeka. 3 Neka bude s vama milost, milosrđe, mir od Boga Oca 
i od Isusa Krista, Očeva Sina, u istini i ljubavi! 4 Vrlo se obra¬ 
dovali, što nađoh među tvojom djecom takove, koji hode u 
istini, kao što primismo zapovijed od Oca. 5 1 sad te molim, 
gospođo, ne kao da ti pišem novu zapovijed, nego koju ima- 
dosmo od početka, da ljubimo jedan drugoga.* 6 1 u tom je 
ljubav, da hodimo po njegovim zapovijedima. Kao što čuste 
od početka, ovo je njegova zapovijed, da hodite po njoj. 7 Jer 
mnogi zavoditelji izađoše u svijet, koji ne priznaju, da je Isus 
Krist došao u tijelu; ovo je zavoditelj i Antikrist. 8 Čuvajte se, 
da ne izgubite, što ste stekli, nego da primite potpunu plaću! 
9 Svaki, koji odstupi i ne ostane u Kristovoj nauci, nema Boga; 
a koji ostane u nauci, ima Oca i Sina. 10 Ako tko dolazi k vama 
i ove nauke ne donosi, ne primajte ga u kuću i ne pozdravljajte 
ga!* 11 Jer tko ga pozdravlja prima dio u njegovim zlim djeli¬ 
ma.* 12 Mnogo bih vam imao pisati, ali ne htjedoh papirom i 
crnilom; jer se nadam, da ću doći k vama i iz usta u usta govo¬ 
riti, da vaša radost bude potpuna. 13 Pozdravljaju te djeca tvoje 
izabrane sestre.* 

TREĆA IVANOVA POSLANICA 

1. Treća poslanica sv. Ivana upravljena je nekome 
bogatom i revnom kršćaninu po imenu Gaju, za kojega se inače 
ne zna ništa. Apostol hvali Gajevu ljubav i gostoljubivost, koji 
tako prijateljski i rado prima vjerovjesnike, što putuju po Maloj 
Aziji. Gostoljubivost je sveta dužnost. A obraća se Apostol na 
ovoga pouzdanog čovjeka, jer slavohlepni biskup Diotref nje¬ 
govu prijašnju poslanicu nije htio objaviti općini. I dok sv. 
Ivan kori Diotrefa, preporučuje Gaju Demetrija, kojega svi 
hvale. 

2. Po ovoj trećoj Ivanovoj poslanici bila je Crkva u Maloj 
Aziji potpuno organizirana (uređena). U većim 
su mjestima postavljeni biskupi, da upravljaju vjernicima, ali su 
oni, kao Diotref, pod vrhovnim nadzorom Ivana Apostola. Ipak 
su u svojoj biskupskoj službi samostalni, monarhički (jedno- 
vladni) biskupi. Pojedine kršćanske općine u živom su među¬ 
sobnom odnosu. Stavlja im se u svetu dužnost ići na ruku 
misionarima. Znamenita je tako treća Ivanova poslanica, jer 
nam otkriva crkvene prilike koncem 1. stoljeća. 

3. I ovu je poslanicu sv. Ivan napisao potkraj svo¬ 
jega života u Efezu. 

4. Poslanicu navodi Origen, Dionizije Aleksandrijski, Mura- 
torski fragmenat. 


III. IVANOVA POSLANICA 

RADOST I ŽALOST 

h 1 Starješina ljubljenome Gaju, kojega ja ljubim u istini. 

2 Ljubljeni, želim, da ti u svemu bude dobro, i da budeš 
zdrav, kao sto je tvojoj duši dobro. 3 Vrlo se obradovah, kad 
dođoše braća i posvjedočiše za tvoju istinu, kako ti u istini 
hodiš. 4 Nemam veće radosti od ove, da čujem, da moja djeca 
hode u istini. 'Ljubljeni, vjerno radiš u svemu, što činiš braći, 
a osobito putnicima. 0 Oni posvjedočiše tvoju ljubav pred op¬ 
ćinom, i dobro ćeč učiniti, ako ih dalje opremaš, kako je dostoj¬ 
no Boga. 7 Jer radi njegova imena izađoše, a da ne primaju 
ništa od neznabožaca. 8 Mi smo dakle dužni primati takove, 
da budemo suradnici istine. 9 Pisao sam nešto općini; ali Diotref, 
koji hoće da bude prvi među njima, ne prima nas.* 10 Zato, 
akodođem, spomenut ću njegova djela, kako nas sumnjiči zlim 
riječima. I nije mu to dosta, nego sam ne prima braće i zabra¬ 
njuje onima, koji to hoće, i izgoni ih iz općine. 11 Ljubljeni, ne 
ugledaj se na zlo, nego na dobro! Tko čini dobro, od Boga je; 
a tko čini zlo, nije vidio Boga. 12 Demetriju svjedoče svi, i 
sama istina; a i mi svjedočimo, i znaš, da je naše svjedočanstvo 
istinito.* 13 Mnogo bih imao pisati; ali ne ću ti pisati crnilom 
i perom, 14 nego se nadam, da ću te skoro vidjeti, i da ćemo 
iz usta u usta govoriti. 15 Mir tebi! Pozdravljaju te prijatelji. 
Pozdravi prijatelje po imenu! 

JUDINA POSLANICA 

1. Sv. Juda zove se u natpisu ove poslanice »Jakovljev 
brat.« Ovaj Jakov jest Jakov Mlađi, jeruzalemski biskup. Juda 
je dakle bio sin Alfeja (Kleofe) i Marije, »sestre« Majke Božje, 
i tako je u širem smislu riječi »brat Gospodinov« (Mt. 13, 55; 
Mk. 6, 3). Sa svojim bratom Jakovom primljen je u apostolski 
zbor i naveden je u obadva popisa apostolska kod Luke (Lk. 6, 
16; D. ap. 1, 13) kao »Jakovljev brat«. U apostolskim popisima 
kod Mateja (10, 2—4) i kod Marka (3, 16—19) navodi se pod 
drugim imenom, T a d e j, da se tako razluči od Jude Iskariota, 
izdajnika. Kod Ivana (14, 22) naziva se »Juda, ne onaj Iskariot«. 
Osim onoga, što navode Evanđelja i Djela Apostolska o svima 
apostolima, nije nam više ništa pobliže poznato o životu sv. 
Jude Tadeja. Po crkvenoj predaji, koju navodi sv. Jeronim, 
propovijedao je sv. Juda evanđelje u Edesi. Rimski brevijar 
navodi Mezopotamiju i Perziju kao polje njegova apostolskog 
djelovanja. Općenito se štuje kao mučenik, jer je, nakon po¬ 
vratka iz nutrašnje Azije, u Beritu (Beirut) u Feniciji podnio 
mučeničku smrt za svoga Spasitelja. Crkva slavi njegovu svet¬ 
kovinu 28. listopada. 

2. Sv. Juda u svojoj poslanici pretpostavlja kod čitatelja 
veliko znanje Staroga Zavjeta i židovske predaje. Zato se uzima, 
da je njegova poslanica poglavito upravljena židovsko- 
kršanskim općinama, u kojima se je zlorabila kršćan¬ 
ska sloboda od starozavjetnog zakona, pa se upadalo u svakoja¬ 
ku raspuštenost (r. 8. 11. 12. 16. 18). Ova je raspuštenost dovela 
i do nijekanja Kristova Božanstva (r. 4. 8). I to je ponu¬ 
kalo Apostola da napiše ovu poslanicu, u kojoj odvraća 
kršćanske općine od raspuštenosti i krivovjerja. Opažamo veliku 
čednost, ali i Apostolovu odlučnost, kojom ustaje proti krivo- 
vjercima. 

3. Poslanica je napisana prije razorenja Jeruzalema, jer bi 
se inače u njoj spomenula ta katastrofa, kad Apostol navodi 
primjere raznih Božjih kazna (r. 5—7). A napisana je i prije 

67. godine, jer je sv. Petar poznavao Judinu poslanicu. Po 
Hegesipu ostala je Crkva u Palestini za života sv. Jakova, jeru¬ 
zalemskog biskupa, očuvana od svakog razdora i krivovjerja. 
Zato poslanica nije mogla biti napisana ni prije 62. godine, 
kada je umro sv. Jakov. Tako je poslanica napisana iz¬ 
među 62. i. 67. godine. 

4. Uvijek je bila ova poslanica pripisivana s v. J u d i 
Apostolu. U svojoj drugoj poslanici (gl. 2. i početak gl. 3.) 
upotrebljava je sv. Petar. Gotovo svi sveti Oci spominju je kao 
spis Jude Apostola. 



JUDINA POSLANICA 


OPIS KRIVOVJERACA I SUDBINA, KOJA IH ČEKA 

.. 1 Juda, sluga Isusa Krista, a Jakovljev brat, pozvanima, 

koji su ljubljeni u Bogu Ocu i čuvani za Isusa Krista. 
2 Milosrđe vam i mir i ljubav u obilju! 

3 . Ljubljeni! Kako mi je veoma na srcu, da vam pišem o 
našemu općem spasenju, smatrao sam potrebnim opomenuti vas 
pismom, da se borite za vjeru, koja je jedamput za uvijek 
predana svetima. 4 Jer se uvukoše neki ljudi, za koje već davno 
pismeno stoji ovo osuđenje: bezbožni su, koji pretvaraju milost 
našega Boga u raspuštenost i odriču se jedinoga Gospodara i 
Gospodina našega Isusa Krista.* 

5 A napomenut ću vam samo to — jer vi već znate sve 
jedamput za uvijek —, da je Isus doduše izbavio narod iz egi¬ 
patske zemlje, ali je potom upropastio one, koji ne vjerovaše. 
6 I anđele, koji ne održaše svojega dostojanstva, nego ostaviše 
svoje prebivalište, zadržao je vječnim okovima u mraku za 
sud velikoga dana. 7 Kao što Sodoma i Gomora i okolni gradovi, 
koji su griješili kao i oni bludom i išli za protunaravnom na¬ 
sladom, postavljaju se za primjer sa svojom kaznom vječnoga 
ognja. 8 Jednako i ovi sanjari kaljaju tijelo, preziru gospodstvo 
i hule na slavu.* 9 A Mihovil Arkanđel, kad se je prepirao s 
đavlom i borio se za Mojsijevo tijelo, nije se usudio izgovoriti 
sud pogrde, nego reče: »Gospodin neka te kazni!«* 10 A ovi 
pogrđuju ono, što ne znaju, a u onom, što znaju po prirodi 
kao nerazumne životinje, propadaju. 11 Teško njima! Oni po¬ 
đoše Kainovim putem. Oni u svojoj pohlepi za dobitkom 
padoše u Balaamovu prijevaru i u svojoj pobuni propadoše 
kao Kore. 

12 Ovo su oni, što pogane vaše gozbe ljubavi, gosteći se bez 
stida, pasući sebe same, oblaci bez vode, koje vjetrovi okolo 
gone, jesenska drveta bez roda, što su dvaput izumrla, iz kori¬ 
jena iščupana; 13 bijesni morski valovi, sto .se pjene svojim 
sramotama; zvijezde, koje lutaju, za koje se čuva mrak vječite 
tame.* 

14 Ali i za ove prorokova Henoh, sedmi Adamov potomak, 
govoreći: »Gle, dolazi Gospodin s tisućama svojih svetih, 15 da 

učini sud nad svima i da kazni sve bezbožnike za sva njihova 
bezbožna djela, koja bezbožno počiniše, i za sve drske rijeci, 
koje bezbožni grješnici izgovorise proti njemu.« lQ Oni mrmljaju 
i jadikuju nad svojom sudbinom, a žive po svojim požudama. 
Njihova usta govore nadute riječi, i laskaju se ljudima poradi 

17 A vi, ljubljeni, sjećajte se riječi, koje naprijed kazaše apo¬ 
stoli Gospodina našega Isusa Krista! 18 Oni vam kazaše, da ce 
u posljednje vrijeme doći rugači, koji će hoditi po svojim bez- 
božnim požudama. 18 Ovo su oni, koji čine razdore, puteni, koji 
nemaju Duha.* 20 A vi, ljubljeni, naziđujte se svojom presvetom 
vjerom i molite se Duhu Svetome! 21 Držite sami sebe u 
ljubavi Božjoj i čekajte milost Gospodina našega Isusa Krista 
za vječni život! 22 Upućujte one, koji još kolebaju! Druge ot- 
mite ognju i spasite ih!* 23 Opet se drugima smilujte u strahu. 
A čuvajte se haljine, koja je okaljana od tijela! 

24 A onome, koji vas može sačuvati od pada i [kod dolaska 
našega Gospodina Isusa Krista] postaviti vas neokaljane i u veli¬ 
koj radosti pred svoju slavu: 25 Njemu, jedinome Bogu, Spasi¬ 
telju našemu, po Isusu Kristu, našemu Gospodinu, čast i slava, 
vlast i moć prije svakog vremena i sad i u sve vijeke. Amen. 

OTKRIVENJE 

1. Otkrivenje ili Apokalipsa jest proročka 
knjiga. Sam je pisac tako naziva (Otkr. 1, 3; 22, 7. 10. 18 
si.). Ovo Otkrivenje primio je i napisao apostol Ivan za svojega 
progonstva na otoku Patmosu. »Radi Božje riječi i radi Isusova 
svjedočanstva« (Otkr. 1, 9) bio je »sin groma« (Mk. 3, 17) 
prognan na taj kameniti, pusti otok u Egejskom moru. Bilo je 
to u vrijeme kršćanskoga progonstva pod rimskim carem Domi- 
cijanom oko godine 95. po Kr. Bilo je »u Gospodnji dan« 
(Otkr. 1, 10), t. j. u jednu nedjelju, kada je Uskrsnuli Spasitelj 
svojemu ljubljenom učeniku ulio u srce i u pero ovo svoje 
veliko Otkrivenje. 

2. Otkrivenje Isusa Krista bilo je najprije namijenjeno za 
kršćanske općine (crkve) u Maloj Aziji, da ih učini tvrde i 
postojane u vjeri. Pod konac prvoga stoljeća bile su ove općine 
na mnogim i teškim mukama. Apostol Ivan, vjerni i brižljivi 
pastir, bio je u progonstvu na Patmosu, daleko od svojega 
stada, što se je. borilo za svoja najsvetija dobra. I neznabošci i 
Židovi i razni krivovjerci ustajali su na vjeru maloazijskih 
kršćana. I mnogi se je vjernik mogao pitati: Što će napokon 
biti s Crkvom napadanom sa svih strana? Odgovor na to pitanje 
daje nam Otkrivenje, koje proriče pobjedu Božjega kraljevstva 
na^ zemlji. Tako je Otkrivenje moglo vjernike ohrabriti u 
kršćanskoj vjeri posred tolikih kušnja i muka. Ali i za sve¬ 
koliku Crkvu svih vremena Otkrivenje je utje¬ 
šna knjiga. Maloazijska je Crkva slika velike 
svjetske Crkve. I Otkrivenje stavlja pečat na Spasiteljevo 
obećanje: »I vrata paklena ne će je nadvladati« 
(Mt. 16, 18). 

3. Knjiga Otkrivenja jest jedina proročka knjiga 
Novog Zavjeta. Ona se može razdijeliti u tri dijela. 
Prvi dio (1, 9—3, 22) opominje, hvali i kori sedam malo¬ 
azijskih općina. Drugi dio (4, 1 — 11, 19) obuhvata viđenja 
(vizije), u kojima se prikazuje pobjeda Božjih Svetaca, a pre¬ 

dočuje se i Božja kazna nad bezbožnim svijetom. Treći dio 
t\2 \ —22, 21) kazuje, kako se paklene sile od početka svijeta 
dižu proti Božjoj osnovi spasenja. Taj se sotonski otpor na¬ 
stavlja svom silom i u Novom Zavjetu. 

4. U Otkrivenju sv. Ivan, u duhu uznesen u nebo, ^gleda, 
kako Krist, Janje Božje, otvara sa sedam pečata zapečaćenu 
knjigu, u kojoj su zapisane tajne Božje osnove. I dok otvara 
prvih šest pečata, vidi sv. Ivan u slikama kušnje i borbe, sto 
dolaze na zemlju prije posljednjega suda. I dok otvara sedmi 
pečat, počinje sud, prije kojega se još šalju dva propovjednika 
pokore, dva Kristova svjedoka: Ilija i Henoh. I onda vidi sv. 
Ivan sedam anđela sa sedam truba. Kad sedmi put z « r ubi an¬ 
đeoska truba, započe posljednja borba. I Krist pobjeđuje. I 
ugleda sv. Ivan novo nebo i novu zemlju. Nebeski Jeruzalem. 
»Svadba Janjeta!« »Blago onima, koji su pozvani na svadbenu 
Janjetovu gozbu!« (Otkr. 19, 9). 


OTKRIVENJE SV. IVANA 


UVOD. NA SEDAM CRKAVA. SIN ČOVJEČJI 

1 1 Otkrivenje Isusa Krista, koje mu dade Bog, da pokaže 

svojim slugama, sto ce se uskoro zbiti, i pokaza, poslavši 
po svojemu anđelu svojemu slugi Ivanu,«' 2 koji svjedoči Božju 
riječ 1 svjedočanstvo Isusa Krista, sve, što vidje. 3 Blago onome 
koji čita, 1 onima, koji slušaju riječi proroštva i drže, što je 
napisano u njemu, jer je blizu vrijeme! J 

4 Ivan (se obraća) na sedam crkava u Aziji. Milost vam i mir 
od onoga, koji jest 1 koji bijaše, i koji će doći, i od sedam 
duhova, koji su pred njegovim prijestoljem;«' 3 i od Isusa Krista 
koji je vjerni svjedok, prvorođenac od mrtvih i vladalac nad 
zemaljskim kraljevima. Njemu, koji nas je ljubio i otkupio 
nas od naših grijeha svojom krvlju 6 i učinio nas kraljevstvom 
i svećenicima Bogu i svojemu Ocu: Njemu slava i vlast u vi jeke 
vjekova! Amen.«' ’ 

7 Eno, dolazi na oblacima, i gledat će ga svako oko, i oni, 
koji ga probodose. I projadikovat će nad njim sva zemaljska 
plemena. Da, Amen.- Ja sam alfa i omega [početak i svršetak], 
govori Gospodin Bog, koji jest i koji bijaše i koji će doć 
svemogući.- ’ 

9 J a » Ivan, vaš brat i dionik u nevolji i u kraljevstvu i 
T lj ‘ vo v s . tl uK v r is . tu Isusu. bl jah na otoku, koji se zove Patmos 
radi Božje rijeci 1 radi Isusova svjedočanstva.«' 10 Tada se zane- 
soh u Gospodnji dan i začuh za sobom veliki glas poput trube,« 
koja je govorila: »Sto vidiš, napiši u knjigu i pošlji onim 
sedam crkava [u Aziji]: u Efez, i u Smirnu, i u Pergam, i u 
Tijatiru, 1 u Sardes, 1 u Filadelfiju, 1 u Laodiceju. 12 1 obazreh 
se da vidim ^las, koji mi je govorio; i obazrevši se vidjeh sedam 
zlatnih svijećnjaka, 1 usred [sedam zlatnih] svijećnjaka vidjeh 
kao Sina čovječjega, obučena u dugačku haljinu i opasana po 
prsima zlatnim pojasom.« 14 A njegova glava i bijela kosa kao 
bijela vuna, kao snijeg; 1 njegove oči kao ognjeni plamen. 15 1 
njegove noge kao mjed, kad se rastopi u peći; i njegov glas 
kao sum mnogih voda; 19 a imao je u svojoj desnoj ruci sedam 
zvijezda, 1 iz njegovih usta izlazio je oštar mač s obje strane; 

1 njegovo lice bilo je kao sto sunce sja u svojoj sili. 17 I kad ga 

vidjeh, padoh k njegovim nogama kao mrtav. I metnu svoju 
desnicu na me govoreći: »Ne boj se, ja sam prvi i posljednji, 
18 i živi: i bio sam mrtav, i evo živim u vijeke vjekova, i 
imam ključeve od smrti i podzemlja. 19 Napiši dakle, što si 
vidio, i što jest, i što će se zbiti po tom: 20 Tajnu sedam zvi¬ 
jezda, koje si vidio na mojoj desnici, i sedam zlatnih svijećnjaka. 
Sedam zvijezda jesu anđeli sedam crkava, i sedam svijećnjaka 
jesu sedam crkava. 

CRKVI U EFEZU, CRKVI U SMIRNI, CRKVI U PERGAMU, 
CRKVI U TIJATIRI 

_ 1 Anđelu crkve u Efezu napiši: Ovako govori onaj, koji 

‘ drži sedam zvijezda u svojoj desnici, koji hodi posred sedam 
zlatnih svijećnjaka: 2 Znam tvoja djela i tvoj trud i tvoju strplji¬ 
vost, i da ne možeš podnositi zlih, i iskušao si one, koji govore, 
da su apostoli, a nijesu, i našao si ih kao lašce;« 3 imaš strplji¬ 
vost, i podnosio si poradi mojega imena, i nijesi šuštao. 4 Ali 
imam proti tebi, što si svoju ijubav prvu ostavio. 5 Pomisli, s 
koje si visine spao, čini pokoru i djeluj opet kao prije! Ako 
li ne, doći ću ti brzo i dignut ću tvoj svijećnjak s mjesta, ako 
se ne pokaješ.« 6 Ali ovo imaš (u prilog), što mrziš na djela 
Nikolaita, na koja i ja mrzim.« 7 Tko ima uši, neka čuje, što 
Duh govori crkvama: Tko pobijedi, dat ću mu da jede od 
drveta života, koje je u raju [mojega] Boga. 

8 I anđelu crkve u Smirni napiši: Ovako govori prvi i po¬ 
sljednji, koji je bio mrtav i oživio: 9 Znam tvoju nevolju i siro¬ 
maštvo, ali ti si bogat; znam, da te pogrđuju oni, koji se zovu 
Židovi, a nijesu, nego sotonina sinagoga. 10 Ništa se ne boj od 
muka, što te čekaju! Gle, đavao će neke od vas baciti u tam¬ 
nicu, da se iskušate, i imat ćete nevolju deset dana. Budi vjeran 
do smrti, i da ću ti vijenac života. 11 Tko ima uši, neka čuje, 
što Duh govori crkvama: Tko pobijedi, ne će mu nauditi 
druga smrt.« 

12 1 anđelu crkve u Pergamu napiši: Ovako govori onaj, 
koji ima oštar mač s obje strane: 13 Znam, gdje stanuješ, gdje 
je sotonino prijestolje; i držiš moje ime, i nijesi se odrekao 
vjere u mene ni u one dane, kad je Antipa, moj vjerni svjedok, 
ubijen kod vas, gdje stanuje sotona. 14 Ali imam nešto malo 
proti tebi, što imaš ondje, koji drže nauku Balaama, koji je 
učio Balaka zavoditi Izraelovu djecu, da sudjeluju na idolskim 

žrtvama i da^ griješe bludno. 13 Tako imaš i ti (kao oni), koji 
jednako drže nauku Nikolaita. 16 Čini dakle pokoru! Ako li ne, 
doći ću ti brzo i borit ću se proti njima mačem svojih usta. 
17 Tko ima uši, neka čuje, što govori Duh crkvama: Tko pobi¬ 
jedi, dat ću mu od sakrivene mane, i dat ću mu bijeli kamen, 
i na kamenu novo ime napisano, koje nitko ne zna, osim 
onoga, koji ga prima.* 

18 I anđelu crkve u Tijatiri napiši: Ovako govori Sin Božji, 
koji ima svoje oči kao ognjeni plamen, i njegove noge kao 
žarka mjed: 18 Znam tvoja djela i tvoju ljubav i vjeru i službu 
i strpljivost i tvoja posljednja djela, kojih ima više od prvih. 
20 Ali imam proti tebi, što dopuštaš ženi Jezabeli, koja govori, 
da je proročica, i uči i zavodi moje sluge, da griješe bludno i 
da jedu idolske žrtve. 21 I dadoh joj vrijeme, da čini pokoru, 
ali ne će da se pokaje od svoje bludnosti. 22 Evo bacam je na 
postelju, i one, koji čine s njom preljub, u veliku nevolju, ako se 
ne pokaju od svojih djela;* 23 i njezinu djecu pustit ću da (nasi¬ 
lno) umru; i poznat će sve crkve, da sam ja, koji ispitujem bub¬ 
rege i srca, i dat ću vam svakome po vašim djelima.* 24 A vama 
govorim, ostalim u Tijatiri, kojigod nemaju ove nauke, koji ne 
upoznaše sotoninih dubina, kao što govore: Ne mećem na vas 
drugoga bremena; 25 ali koje imate, držite, dok dođem! 25 I tko 
pobijedi i održi moja djela do kraja, dat ću mu vlast nad 
neznabošcima; 27 i vladat će njima gvozdenim žezlom, i razbit 
će se kao lončarski sudovi, kao što sam i ja primio od svojega 
Oca. 28 I dat ću mu zvijezdu danicu.* 28 Tko ima uši, neka čuje, 
što govori Duh crkvama. 

CRKVI U SARDESU, CRKVI U FILADELFIJI, CRKVI U 
LAODICEJI 

_ 4 I anđelu crkve u Sardesu napiši: Ovako govori onaj, 

4 koji ima sedam Božjih Duhova i sedam zvijezda: Znam 
tvoja djela; imaš ime, da si živ, a mrtav si. 2 Budi budan i 
utvrduj ostalo, što hoće da umre; jer ne nađoh tvojih savršenih 
djela pred svojim Bogom. 3 Sjeti se dakle, kako si primio i čuo, 
i drži i čini pokoru! Ako li ne budeš bdio, doći ću [na tebe] 
kao tat, i ne ćeš znati, u koji ću čas doći na tebe.* 4 Ali imaš 
malo imena u Sardesu, koja ne oskvrniše svojih haljina, i hodit 
će sa mnom u bijelima, jer su dostojni.* 5 Tko pobijedi, on će 
se obući u bijele haljine, i ne ću izbrisati njegova imena iz 

knjige života, i priznat ću njegovo ime pred svojim Ocem i 
pred njegovim anđelima. 6 Tko ima uši, neka čuje, sto govori 
Duh crkvama. 

7 1 anđelu crkve u Filadelfiji napiši: Ovako govori Sveti, 
Istiniti, koji ima Davidov ključ, i koji otvori, i nitko ne za¬ 
tvori, koji zatvori, i nitko ne otvori: 8 Znam tvoja djela; gle, 
postavio sam pred tobom otvorena vrata, koja nitko ne može 
zatvoriti, jer imaš malo sile; ali si držao moju riječ, i nijesi se 
odrekao moga imena. 9 Evo dajem one iz sotonine sinagoge, 
koji govore, da su Zidovi, a nijesu, nego lažu; evo ću ih učiniti, 
da dođu i da se poklone pred tvojima nogama, i da poznadu, 
da te [ja] ljubim. 10 Jer si održao riječ moje strpljivosti, i ja ću 
tebe sačuvati od časa kušnje, koji će doći na sav svijet, da 
iskuša one, koji stanuju na zemlji.* 11 [Evo] dolazim brzo: drži, 
što imaš, đa nitko ne uzme tvoj vijenac! 12 Tko pobijedi, učinit 
ću ga stupom u hramu svojega Boga, i više ne će izaći napolje; 
i napisat ću na njemu ime mojega Boga i ime grada mojega 
Boga, novoga Jeruzalema, koji silazi s neba od mojega Boga, 
i moje novo ime. 13 Tko ima uši, neka čuje, sto govori Duh 
crkvama. 

14 1 anđelu crkve u Laodiceji napiši: Ovako govori Amen, 
vjerni i istiniti svjedok, početak Božjega stvorenja. 15 Znam 
tvoja djela, da nijesi ni studen ni vruć. O da si studen ili vruć! 
16 Ali jer si mlak, i nijesi ni studen ni vruć, izbljuvat ću te^iz 
svojih usta; 17 jer govoriš: Bogat sam i obogatio sam se i ništa 
ne trebam, a ne znaš, da si bijedan i nevoljan,^ siromah i slijep, 
i go. 18 Svjetujem te, da kupiš u mene zlata, žeženoga u ognju, 
da se obogatiš, i bijele haljine, da se obučeš, i da se ne pokaže 
sramota tvoje golotinje, đa kupiš i masti, da pomažeš svoje 
oči, da vidiš.* 19 Ja kojegod ljubim, one korim i kaznim; budi 
revan dakle i čini pokoru! 29 Evo stojim na vratima i^ kucam: 
ako tko čuje moj glas i otvori vrata, ući ću k njemu i večerat 
ću s njim, i on sa mnom.* 21 Tko pobijedi, dat cu mu da sjedi 
sa mnom na mome prijestolju, kao i ja što pobijedih i sjedoh 
sa svojim Ocem na njegovu prijestolju. 22 Tko ima uši, neka 
čuje, što govori Duh crkvama. 

BOG U TAJINSTVENOM VELIČANSTVU 

1 Potom vidjeh: I gle, vrata otvorena na nebu, i prvi 
4 glas, što sam ga čuo kao trubu gdje govori sa mnom, 

reče: »Uzađi amo, i pokazat ću ti, što se treba dogoditi za 
ovim.« Odmah se zanesoh. I gle, prijestolje je stajalo u nebu, 
i na prijestolju je netko sjedio. 3 I onaj, koji je sjedio, bijaše po 
viđenju kao kamen jaspis i sardis; i oko prijestolja bijaše duga, 
po viđenju kao smaragd. 4 1 oko prijestolja bijahu dvadeset 
i četiri prijestolja, i na prijestoljima sjeđahu dvadeset i četiri 
Starješine, obučene u bijele haljine, i imahu zlatne krune na 
glavama. 5 I od prijestolja izlažahu munje i glasovi i gromovi, 
i sedam bakalja gorahu pred prijestoljem, koje su sedam Božjih 
duhova. 8 ' 8 I pred prijestoljem bijaše kao stakleno more, slično 
kristalu; i u sredini pred prijestoljem i oko prijestolja četiri 
bića, puna očiju sprijeda i straga. 7 1 prvo biće bijaše slično 
lavu, i drugo biće slično juncu, i treće biće imaše lice kao čo¬ 
vjek, i četvrto biće bijaše kao orao, kad leti. 8 I svako od četiri 
bića imaše po šest krila, i bijahu naokolo izvana i unutra puna 
očiju, i pjevala su bez odmora dan i noć: »Svet, svet, svet 
Gospodin Bog svemogući, koji bijaše, i koji jest, i koji će doći.« 
9 I kad bića đadoše slavu i čast i hvalu onome, koji sjedaše na 
prijestolju, i koji živi u vijeke vjekova, 10 padoše dvadeset i 
četiri starješine pred onim, koji sjedaše na prijestolju, i poklo- 
nise se onome, koji živi u vijeke vjekova, i metnuše svoje 
krune pred prijestoljem govoreći: 11 »Dostojan si, Gospodine i 
Boze naš, da primiš slavu i čast i silu, jer si ti stvorio sve, i po 
tvojoj je volji bilo i stvoreno je.« 

KNJIGA SA SEDAM PEČATA. JANJE BOŽJE 

e 1 1 vidjeh u desnici onoga, koji sjedaše na prijestolju, 

“ knjigu napisanu iznutra i izvana i zapečaćenu sa sedam 
pečata. 2 1 vidjeh silnoga anđela, koji povika velikim glasom: 
»Tko je dostojan da otvori kniigu i da razlomi njezine pečate?« 

3 1 nitko nije mogao u nebu i na zemlji i pod zemljom da 
otvori knjigu i da u nju zagleda. 4 I ja sam mnogo plakao, što 
se nitko ne nađe dostojan da otvori knjigu i da u nju zagleda, 
f I jedan od starješina reče mi: »Ne plači, evo je pobijedio lav 
iz Judina^ plemena, Davidov korijen, da otvori knjigu i njenih 
sedam pečata. 8 8 I vidjeh nasred prijestolja i četiri bića i posred 
starješina Janje, koje je stajalo kao zaklano, a imalo je sedam 
rogova i sedam očiju: to su sedam Božjih duhova poslanih po 
svemu svijetu. 8 7 1 dođe i uze knjigu iz desnice onoga, koji 
sjedaše na prijestolju, 8 i kad uze knjigu, četiri bića i dvadeset i 

četiri starješine padoše pred Janjetom. Svaki je imao citaru i 
zlatne čaše pune tamjana: to su molitve svetih. 9 1 pjevahu 
novu pjesmu govoreći: »Dostojan si da uzmeš knjigu i da 
otvoriš njezine pečate, jer si bio zaklan i iskupio si nas Bogu 
svojom krvlju od svakoga plemena i jezika i puka i naroda; 
10 i učinio si ih našemu Bogu kraljevima i svećenicima, i kralje- 
vat će na zemlji.« 11 1 vidjeh i začuh glas mnogih anđela oko 
prijestolja i bića i starješina; i bijaše njihov broj mirijade miri- 
jade i tisuće tisuća, 12 koji su govorili jakim glasom: »Dostojno 
je Janje, koje je zaklano, da primi silu i bogatstvo i mudrost, 
jakost i čast, slavu i blagoslov. 13 1 svako stvorenje, što je u 
nebu i na zemlji i pod zemljom i na moru i sve, što je u njima, 
začuh gdje govori: »Onome, koji sjedi na prijestolju,^i Janjetu 
blagoslov i čast i slava i vlast u vijeke vjekova.« 14 I ^četiri bića 
govorahu: »Amen«. I dvadeset i četiri starješine padoše i poklo- 
niše se [onome, koji živi u vijeke vjekova], 

JANJE OTVARA PRVIH ŠEST PEČATA 

1 1 vidjeh, kad Janje otvori jedan od sedam pečata, i 
6 začuh jedno od četiri bića gdje govori kao glas groma: 
»Dođi [i vidi]! 8 2 1 vidjeh, i gle bijeli konj, a onaj, koji sjedaše 
na njemu, imao je luk. I njemu se dade vijenac, i izađe po¬ 
bjeđujući i da pobijedi. 8 

3 1 kad otvori drugi pečat, začuh drugo biće gdje govori: 
»Dođi [i vidi]!« 4 1 izađe drugi konj, riđ, i onome, koji sjeđase 
na njemu, dopusti se da uzme mir sa zemlje i da ubija jedan 
drugoga, i dade mu se veliki mač. 8 

5 I kad otvori treći pečat, začuh treće biće gdje govori: 
»Dođi [i vidi]!« I vidjeh, i gle, konj vran, i onaj, koji sjedaše 
na njemu, imao je vagu u svojoj ruci. 8 I začuh kao glas između 
četiri bića gdje govori: »Oka pšenice za denar, i tri oke ječma 
za denar; a ulja i vina ne će ni biti!« ^ 

7 1 kad otvori četvrti pečat, začuh glas četvrtoga bića gdje 
govori: »Dođi [i vidi]!« 8 I vidjeh, i gle, plavi konj, a onome, 
koji sjedaše na njemu, bilo je ime smrt, i podzemlje ga je 
pratilo. I njemu se dade vlast nad četvrtim dijelom zemlje, da 
ubija mačem i glađu i kugom i zemaljskim zvijerima. ^ 

9 I kad otvori peti pečat, vidjeh pod žrtvenikom duše onih, 
koji su bili pobijeni radi Božje riječi i radi svjedočanstva, koje 
su dali. 10 1 povikaše velikim glasom govoreći: »Dokle, Gospo- 

dine Sveti i istiniti, ne sudiš i ne osvetiš naše krvi na onima, 
sto stanuju na zemlji?« 11 I dane su svakome od njih bijele 
haljine, ^i rečeno im bi, neka se strpe još malo vremena, dok 
se navrši broj njihovih drugova i braće, koji valja da budu 
pobijeni kao i oni. 

12 1 vidjeh, kad otvori šesti pečat, i gle, zemlja se snažno 
potrese, i sunce postade crno kao vreća od kostrijeti, i sav 
mjesec postade kao krv. 13 I nebeske zvijezde padoše na zemlju, 
kao što smokva odbacuje svoje nezrele plodove, kad je zaljulja 
jak vjetar. 14 I nebo se izmače kao knjiga, kad se savije; i svaka 
gora i otok se povuče sa svoga mjesta. 15 I zemaljski kraljevi i 
knezovi, vojskovođe i bogataši, silnici, svaki rob i slobodnjak 
posakriše se po spiljama i po gorskim pećinama; 16 i govorahu 
gorama i pećinama: »Padnite na nas i sakrijte nas od onoga 
lica, koji sjedi na prijestolju, i od gnjeva Janjeta; 17 jer dođe 
veliki dan njegova gnjeva, i tko može opstati?« 

ZAPEČAĆENI IZ DVANAEST PLEMENA. SVECI PRED 
BOŽJIM PRIJESTOLJEM 

•j 1 Potom vidjeh četiri anđela gdje stoje na četiri ugla 
zemlje i drže četiri vjetra zemlje, da ne duva vjetar na 
zemlju, ni na more, niti na ikakvo drvo.' 1 " 2 1 vidjeh drugoga 
anđela gdje uzlazi od sunčanoga istoka, koji je imao pečat Boga 
živoga; i povika velikim glasom na četiri anđela, kojima je bilo 
dano da naškode zemlji i moru, 3 govoreći: »Nemojte škoditi 
ni zemlji, ni moru, ni drveću, dok ne zapečatimo sluge našega 
Boga na njihovim čelima.« 

v 4 I začuh broj zapečaćenih: sto i četrdeset i četiri tisuće za¬ 
pečaćenih od svakoga plemena Izraelovih sinova: 5 Od Judina 
plemena dvanaest tisuća zapečaćenih; od Rubenova plemena 
dvanaest tisuća; od Gadova plemena dvanaest tisuća;* 6 od 
Aserova plemena dvanaest tisuća; od Neftalijeva plemena dva¬ 
naest tisuća; od Manasejeva plemena dvanaest tisuća; 7 od Si- 
meonova plemena dvanaest tisuća; od Levijeva plemena dvanaest 
tisuća; od Izaharova plemena dvanaest tisuća; 8 od Zabulonova 
plemena dvanaest tisuća; od Josipova plemena dvanaest tisuća; 
od Benjaminova plemena dvanaest tisuća zapečaćenih. 

9 Potom vidjeh, i gle, veliko mnoštvo, koje nije mogao 
nitko izbrojiti, od svakoga naroda i plemena i puka i jezika, 
gdje stoje pred prijestoljem i pred Janjetom, obučeni u bijele 

haljine, s palmama u rukama. 10 I vikahu velikim glasom govo¬ 
reći: »Spasenje Bogu našemu, koji sjedi na prijestolju, i Janjetu!« 
11 1 svi anđeli stajahu oko prijestolja i starješina i četiri bića, 
i padoše na lice pred prijestoljem, i pokloniše se Bo^u 12 govo¬ 
reći: »Amen! Blagoslov i slava i mudrost i hvala i čast i sila i 
jakost našemu Bogu u vijeke vjekova! Amen.« 

13 1 prozbori jedan od starješina i reče mi: »Tko su ovi 
obučeni u bijele haljine, i otkuda dođoše?« 14 1 rekoh mu: 
»Gospodine moj, ti znaš.« I reče mi: »Ovo su, koji dođoše iz 
velike nevolje, i opraše svoje haljine i ubijeliše ih u Janjetovoj 
krvi. 15 Zato su pred Božjim prijestoljem i služe mu dan i noć 
u njegovu hramu. I onaj, koji sjedi na prijestolju, stanovat će 
kod njih. 16 Više ne će ogladnjeti ni ožednjeti, i ne će više na 
njih pasti sunčana žega niti ikakva vrućina. 17 Jer Janje, koje 
je nasred prijestolja, past će ih i vodit će ih na izvore žive 
vode; i Bog će otrti svaku suzu s njihovih očiju.« 

TRUBE. TROSTRUKO ZLO 

Q 1 1 kad otvori sedmi pečat, postade tišina u nebu, jedno 

° pola sata.* 

2 I vidjeh sedam anđela, koji stajahu pred Bogom, i dade im 
se sedam truba. 3 1 drugi anđeo dođe i stade pred žrtvenik ima¬ 
jući zlatnu kadionicu; i bijaše mu dano mnogo tamjana, da ga 
prikaže s molitvama svih svetih na zlatni žrtvenik pred prije¬ 
stoljem. 4 I dim od kađenja s molitvama svetih uzađe iz anđe- 
love ruke pred Boga.* 5 1 uze anđeo kadionicu, i napuni je 
ognja sa žrtvenika, i baci je na zemlju, i nastadoše glasovi i 
gromovi i sijevanje munja i potres. 6 1 sedam anđela, koji su 
imali sedam truba, pripraviše se da zatrube. 

7 I prvi anđeo zatrubi, i postade tuča i oganj, pomiješani s 
krvlju, i padoše na zemlju, i trećina drveća izgorje, i sva zelena 
trava izgorje. 8 I drugi anđeo zatrubi, i kao velika gora zapa¬ 
ljena ognjem, bhbačena u more! I trećina mora postade krv. 9 I 
umrije trećina stvorenja, što živi u moru, i trećina lađa pro¬ 
pade. 19 1 treći anđeo zatrubi, i pade s neba velika svijezda, 
koja je gorjela kao baklja, i pade na trećinu rijeka i na izvore 
voda. 11 A ime je zvijezdi Pelen; i trećina voda postade pelen, 
i mnogi ljudi pomriješe od voda, jer postadoše gorke. 12 I četvrti 
anđeo zatrubi, i bi udarena trećina sunca i trećina mjeseca 
i trećina zvijezda, da pomrča njihova trećina, i trećina dana da 
ne svijetli, a tako i noći. 

v Vidjeh, i začuh glas jednoga orla gdje leti posred neba 
vicuci velikim glasom: »Jao, jao, jao onima, koji stanuju na 
zemlji, od ostalih truba trojice anđela, koji će još trubiti!« 

PETA I ŠESTA TRUBA 

q 1 1 peti anđeo zatrubi, i vidjeh zvijezdu gdje pade s neba 
na zemlju, i dade joj se ključ od zjala bezdana/’ - 2 I otvori 
zjalo bezdana, i izađe dim iz zjala kao dim iz velike peći, i 
pocrnje sunce i nebo od dima iz zjala. 3 I iz dima [zjala] izađoše 
skakavci na zemlju, i dade im se vlast, kao što je imaju zemalj- 
ski škorpioni/ 1 4 I zapovjedi im se, da ne škode zemaljskoj travi, 
niti ikakvoj zeleni, niti ikakvu drvetu, nego samo ljudima, 
koji nemaju Božjega pečata na svojim čelima/ 1- 5 1 dade im se, 
da ih ne ubijaju, nego da ih muče pet mjeseci; njihovo mučenje 
bijaše kao mučenje škorpiona, kad ubode čovjeka.* 6 1 u one 
dane tražit će ljudi smrt i ne će je naći; i željet će da umru, 
i smrt će od njih bježati. 7 1 skakavci bijahu kao konji opre¬ 
mljeni za^ boj; i na glavama im kao krune od zlata; i njihova 
lica kao čovječja lica. 8 I imahu kose kao ženske kose, i njihovi 
zubj bijahu kao u lavova; 8 i imahu oklope kao gvozdene oklo¬ 
pe, i glas njihovih krila bijaše kao glas kola, kad mnogi konji 
trče u boj; 40 imahu repove i žalce kao škorpioni; u repovima 
njihovim bijaše sila, da škodi ljudima pet mjeseci; i imahu 
nad sobom kralja anđela bezdana, kojemu je ime hebrejski 
Abadon, a grčki Apolion. 12 Jedno zlo prođe; a evo idu još dva 
zla za ovim. 

13 1 sesti anđeo zatrubi, i zacuh glas jedan od četiri roga 
zlatnoga žrtvenika, koji je pred Bogom, 14 gdje govori šestome 
anđelu, koji je imao trubu: »Odveži četiri anđela, koji su sve¬ 
zani kod velike rijeke Eufrata!« 15 1 bila su odvezana četiri 
anđela, koji bijahu pripavljeni na sat i dan i mjesec i godinu, 
da pobiju trećinu ljudi. 16 1 broj vojske na konjima bijaše dva¬ 
deset tisuća puta deset tisuća; čuo sam njihov broj. 17 1 tako 
vidjeh u viđenju konje i one, što sjeđahu na njima: imali su 
ognjene, plavetne i sumporne oklope, a glave konja bile su kao 
glave lavova, i iz njihovih usta izlazio je oganj i dim i sumpor. 
18 1 od ova tri zla pogibe trećina ljudi, od ognja i od dima i 
sumpora, što je izlazilo iz njihovih usta. 10 Jer sila je konja u 
njihovim ustima i u njihovim repovima, jer su njihovi repovi 
kao zmije, imaju glave i njima čine zlo/’ - 20 I ostali ljudi, koji 

nijesu bili pobijeni ovim zlima, ne pokajaše se za djela svojih 
ruku, da se ne poklanjaju đavolima i zlatnim i srebrnim i mje¬ 
denim i kamenim i drvenim, koji niti mogu vidjeti, ni čuti, 
ni hoditi; 21 niti se pokajaše za svoja ubojstva, ni za svoja 
čaranja, ni za svoj blud, ni za svoje krađe. 

ANĐEO S KNJIGOM 

^ *1 vidjeh drugoga snažnog anđela gdje silazi s neba, 

^ koji bješe ogrnut u oblak, i duga bijaše nad njegovom 
glavom, i njegovo lice kao sunce, i noge kao ognjeni stupovi; 
2 i imaše u svojoj ruci knjižicu otvorenu, i metnu svoju desnu 
nogu na more, a lijevu na zemlju. 3 1 povika velikim glasom, 
kao kad riče lav; i kad on povika, ispustiše sedam gromova 
svoje glasove. 4 1 kad ispustiše sedam gromova svoje glasove, 
htjedoh ja da pišem; i začuh glas s neba, koji je govorio: 
»Zapečati, što objaviše sedam gromova! I to ne piši!« 5 I anđeo, 
kojega vidjeh, gdje stoji na moru i na zemlji, podiže svoju 
desnu ruku prema nebu, 6 i z.akle se onim, koji živi u vijeke 
vjekova, koji stvori nebo i što je na njemu, i zemlju i što je 
na njoj, i more i što je u njemu, da više ne će biti vremena, 
7 nego u dane glasa sedmoga anđela, kad zatrubi, svršit će se 
Božja tajna, kao što javi svojim slugama, prorocima. 8 1 glas, 
koji začuh s neba, opet progovori sa mnom i reče: »Idi, uzmi 
otvorenu knjigu u ruci anđela, koji stoji na moru i na zemlji!« 
9 I otidoh k anđelu i rekoh mu, da mi dadne knjižicu. I reče 
mi: »Uzmi i izjedi je! Gorka će doduše biti u tvojoj utrobi, ali 
u ustima će ti biti slatka kao med.«* 10 I uzeh knjižicu iz ruke 
anđela i izjedoh je; i bijaše u ustima mojim kao med slatka, 
a kad je izjedoh, bijaše gorka u mojoj utrobi.* 11 1 reče mi: 
»Valja ti opet prorokovati o mnogim pucima i narodima, o 
I mnogim jezicima i kraljevima.« 

SVETI GRAD I DVA SVJEDOKA. SEDMA TRUBA 

... *1 dade mi se trska kao palica, govoreći: »Ustani i iz- 

' * mjeri Božji hram i žrtvenik i one, koji se klanjaju u 

hramu.* 2 A trijem, što je izvan hrama, izuzmi i ne mjeri ga, 
jer je predan neznabošcima; oni će sveti grad gaziti četrdeset 
i dva mjeseca. 3 I dat ću dvojicu svojih svjedoka, i proricat će 
tisuću i dvjesta i šezdeset dana, obučeni u pokorničke haljine.* 
i 4 Ovi su dvije masline i dvije svjetiljke, što stoje pred Gospo- 

darom zemlje. 5 1 ako im tko hoće naškoditi, oganj izlazi iz 
njihovih usta i spaljuje njihove neprijatelje; i ako im tko 
htjedne učiniti nažao, taj će isto tako hiti ubijen. 6 Ovi imaju 
vlast da zatvore nebo, da ne padne dažd u dane njihova prori¬ 
canja; i imaju vlast nad vodama, da ih pretvaraju u krv, i da 
udare zemlju svakom nevoljom, kadgod htjednu. 7 I kad svrše 
svoje svjedočanstvo, zvijer će, što izlazi iz bezdana, voditi s 
njima rat, i pobijedit će ih i ubit će ih. 8 I njihova tjelesa ležat 
će na ulici velikoga grada, koji se duhovno zove Sodoma i Egi¬ 
pat, gdje je i njihov Gospodin propet. 9 1 gledaju ljudi od 
pukova i plemena i jezika i naroda njihovo tijelo tri i pol dana, 
i ne daju, da se njihova tjelesa polože u grob. 10 I koji stanuju 
na zemlji, raduju se poradi njih i vesele i šalju dare jedan 
drugome, jer ova dva proroka mučiše one, što stanuju na 
zemlji. 11 1 poslije tri i pol dana duh života uđe u njih od 
Boga; i stadoše na svoje noge, i veliki strah obuze one, koji 
su ih vidjeli. 12 1 čuše veliki glas s neba, koji im je govorio: 
»Uzađite amo!« I uzađoše na nebo u oblaku, i vidješe ih njihovi 
neprijatelji. 13 1 u onaj čas nastade veliki potres, i deseti dio 
grada pade, i potres zemlje pobi sedam tisuća ljudi; i ostali se 
uplašiše i dadoše slavu nebeskome Bogu. 14 Drugo zlo prođe, 
a evo treće zlo ide brzo. 

15 1 sedmi anđeo zatrubi, i postadoše veliki glasovi u nebu 
govoreći: »Postade kraljevstvo svijeta našega Gospodina i nje¬ 
gova Krista, i kraljevat će u vijeke vjekova. 16 1 dvadeset i 
četiri starješine, koje sjeđahu pred Bogom na svojim prije¬ 
stoljima, padoše na svoja lica i pokloniše se Bogu 17 govoreći : 
»Zahvahjujemo ti, Gospodine Bože svemogući, koji jesi, i koji 
bijaše [i koji ćeš doći], Što si primio svoju veliku silu i zakra- 
ljevao. 18 1 neznabošci se razgnjeviše, i dođe tvoj gnjev i vri¬ 
jeme, da se sudi mrtvima i da se dadne plaća tvojim slugama, 
prorocima i svetima i onima, koji se boje tvoga imena, malima 
i velikima, i da se pogube, koji kvare zemlju. 19 I otvori se Božji 
hram u nebu, i vidje se kovčeg njegova zavjeta u njegovu 
hramu, i nastade sijevanje munja, i glasovi, i gromovi, i potres 
zemlje, i velika tuča. 

ŽENA I ZMAJ 

1 1 veliki znak se pokaza na nebu: Žena, obučena u sunce, 
' 2 i mjesec pod njezinim nogama, a na glavi joj vijenac od 
dvanaest zvijezda. 2 ' 2 Bijaše trudna i vikala je od bolova, i mu¬ 

čila se da rodi. 3 1 pokaza se drugi znak na nebu: i gle, velik, 
crven zmaj imao je sedam glava i deset rogova; i na njegovim 
glavama sedam kruna; 4 i njegov rep odvuče trećinu nebeskih 
zvijezda i baci ih na zemlju. I zmaj stajaše pred ženom, koja je 
trebala roditi, da joj proždere dijete, kad rodi. 5 I rodi muško, 
sina, koji će vladati svim narodima sa gvozdenim žezlom; i nje¬ 
zino dijete bi uzeto k Bogu i njegovu prijestolju. 6 A žena uteče 
u pustinju, gdje je imala pripravljeno mjesto od Boga, da se 
ondje hrani tisuću i dvjesta i šezdeset dana. 

I postade [velik] rat u nebu: Mihovil i njegovi anđeli borili 
su se sa zmajem, i zmaj se je borio, i njegovi anđeli. 8 I ne nad¬ 
vladaše, i više im se ne nađe mjesta u nebu. 9 I bi zbačen onaj 
veliki zmaj, stara zmija, koja se zove đavao i sotona, koji za¬ 
vodi sav svijet: bi zbačen na zemlju, i njegovi anđeli biše 
zbačeni s njim. 10 I začuh veliki glas u nebu, koji je govorio: 
»Sad dođe spasenje i sila i kraljevstvo Boga našega, i vlast nje¬ 
gova Krista, jer je zbačen tužitelj naše braće, koji ih je tužio 
pred našim Bogom dan i noć. 2 ' 11 I oni ga pobijediše krvlju 
Janjeta i riječju svoga svjedočanstva, i ne mariše za svoj život 
sve do smrti. 12 Zato se veselite, nebesa i vi, koji stanujete u 
njima! Jao zemlji i moru, jer đavao siđe k vama, imajući velik 
gnjev, jer zna, da ima malo vremena.« 

13 1 kad vidje zmaj, da bi zbačen na zemlju, progonio je 
ženu, koja rodi muško. 14 1 ženi su dana dva krila velikoga 
orla, da leti u pustinju na svoje mjesto, gdje će se hraniti vri¬ 
jeme i vremena i pol vremena daleko od zmije. 15 1 ispusti 
zmija za ženom iz svojih usta vodu kao rijeku, da je odnese 
rijeka. 13 1 pomože zemlja ženi, i otvori zemlja svoja usta i 
proguta rijeku, koju ispusti zmaj iz svojih usta. 17 1 razgnjevi 
se zmaj na ženu, i otide da zametne borbu s ostalima od 
njezina potomstva, koji drže Božje zapovijedi i imaju svjedo¬ 
čanstvo Isusa [Krista]. 18 I stade na morskome žalu. 

ZVIJER IZ MORA. ZVIJER IZ ZEMLJE 

-j o *1 vidjeh zvijer gdje izlazi iz mora, koja je imala deset 
rogova i sedam glava, i na njenim rogovima deset kruna, 
a na glavama imena psovke. 2 ' 2 I zvijer, koju vidjeh, bijaše kao 
leopard, i noge joj bijahu kao u medvjeda, i njezina usta kao 
usta lavova. I dade joj zmaj svoju silu i svoje prijestolje i veliku 
3’last. 3 I [vidjeh] jednu od njenih glava kao ranjenu na smrt, 

i njezina se smrtonosna rana izliječi. I sva se zemlja začudila 
pristajući uz zvijer. I pokloniše se zmaju, što je dao vlast zvi¬ 
jeri; 4 i pokloniše se zvijeri govoreći: Tko je kao zvijer, i tko 
se može boriti s njom?« 4 ' 5 I dana su joj usta, da govori velike 
riječi, i psovke, i dana joj je vlast, da čini četrdeset i dva 
mjeseca. 6 1 otvori svoja usta, da psuje Boga, da psuje njegovo 
ime, i njegov šator, i one, koji stanuju u nebu. 7 I bilo joj je 
dano, da zametne rat sa svetima i da ih pobijedi; i dana joj 
je vlast nad svakim plemenom i pukom i jezikom i narodom. 

8 I poklonit će joj se svi, koji stanuju na zemlji, kojima ime 
nije zapisano u knjizi života Janjeta, koje je žrtvovano, od 
postanja svijeta. 9 Ako tko ima uši neka čuje! 19 Ako tko u 
ropstvo vodi, [u ropstvo] ide; ako tko mačem ubije, valja da 
bude mačem ubijen. Ovdje je strpljivost i vjera svetih. 

11 I vidjeh drugu zvijer gdje izlazi iz zemlje, i imala je dva 
roga kao u janjeta, i govorila je kao zmaj. 12 1 vrši svu vlast 
prve zvijeri pred njim; i učini da se zemlja i koji stanuju u 
njoj poklone prvoj zvijeri, kojoj se izliječila smrtna rana. 13 1 
čini velika čudesa, da i oganj silazi s neba na zemlju pred 
ljudima. 14 1 zavodi-one, koji stanuju na zemlji, znacima, koji 
su joj dani, da čini pred zvijeri, govoreći onima, što stanuju 
na zemlji, da načine sliku zvijeri, koja imade ranu od mača i 
ostade živa. 15 I bi joj dano da udahne život zvijerinoj slici, da 
progovori zvijerina slika, i učini da se poubijaju, koji se god 
ne poklone zvijerinoj slici. 16 I učini, da se svima, malim i veli¬ 
kim, i bogatim i siromašnim, i slobodnim i neslobodnim dadne 
žig na njihovoj desnoj ruci ili na njihovim čelima; 4 ' 17 i da 
nitko ne može ni kupiti ni prodati, osim tko ima žig: ime 
zvijeri ili broj njezina imena. 18 Ovdje je mudrost! Tko ima i 
um, neka izračuna broj zvijeri; jer je broj čovjeka, i njezin 
broj je šest stotina i šezdeset i šet.* 

JANJE I NJEGOVA PRATNJA. 

NAVJEŠĆIVANJE SUDA 

1 1 vidjeh, i gle, Janje stajaše na Sionskoj gori i s njim 

■4 sto J četrdeset i četiri tisuće, koji su imali njegovo ime 
i ime njegova Oca napisano na svojim čelima. 4 ' 1 2 3 I začuh glas s 
neba kao glas mnogih voda i kao glas snažnoga groma; i glas, 
što ga začuh, kao glas svirača, koji sviraju na svojim citarama. 

3 1 pjevahu [kao] novu pjesmu pred prijestoljem i pred četiri 


OTKRIVENJE 14, 4 - 20 


bića i pred starješinama; i nitko ne mogaše naučiti pjesme, 
osim onih sto i četrdeset i četiri tisuće, koji su otkupljeni sa 
zemlje. 4 Ovo su, koji se ne okaljaše sa ženama, jer su djevice. 
Ovi prate Janje, kudgod ono pođe. Ovi su otkupljeni od ljudi 
kao prvenci Bogu i Janjetu. 4 ' 5 1 u njihovim ustima ne nađe 
se laž, jer su bez mane [pred prijestoljem Božjim]. 

8 1 vidjeh [drugoga] anđela gdje leti posred neba, koji je 
imao da propovijeda vječno evanđelje onima, koji stanuju na 
zemlji, i svakome narodu i plemenu i jeziku i puku. 7 1 govo¬ 
raše velikim glasom: »Bojte se Boga i dajte mu slavu, jer dođe 
čas njegova suda, i poklonite se onome,'koji je stvorio nebo 
i zemlju, more i vodene izvore.« 8 I drugi anđeo za njim ide 
govoreći: »Pade, pade veliki Babilon, koji je žestokim vinom 
svoga bluda napajao sve narode.« 4 ' 

9 I treći anđeo za njim ide govoreći jakim glasom: »Ako se 
tko pokloni zvijeri i njezinoj slici i primi žig na svoje ćelo 
ili na svoju ruku, 10 pit će od vina Božjega gnjeva, koje^ je 
nepomiješano utočeno u čašu njegova gnjeva, i bit će mučen 
ognjem i sumporom pred svetim anđelima i pred Janjetom. 
11 1 dim njihovih muka diže se u vijeke vjekova, i ne će imati 
počinka dan i noć, koji se klanjaju zvijeri i njezinoj slici, i ako 
tko primi žig njezina imena. 4 12 Ovdje je strpljivost svetih, koji 
drže Božje zapovijedi i Isusovu vjeru. 13 1 začuh glas s neba 
gdje [mi] govori: »Napiši: Blago mrtvima, koji umiru u Gospo¬ 
dinu! Od sada već, govori Duh, neka počinu od svojih tru¬ 
dova, jer ih prate njihova djela.« 

14 1 vidjeh, i gle bijel oblak, i na oblaku sjedaše kao Sin 
čovječji, a imao je na svojoj glavi zlatnu krunu, i u svojoj ruci 
oštar srp. 15 I drugi anđeo izađe iz hrama vičući velikim glasom 
onome, što je sjedio na oblaku: »Zamahni svojim srpom i zanjk 
jer dođe čas, da se žanje. Dozrio je plod zemlje.« 16 1 onaj, koji 
sjedaše na oblaku, baci svoj srp na zemlju, i bi požeta zemlja. 
17 1 drugi anđeo izađe iz hrama, što je u nebu, i imao je i on 
oštar srp. 18 I drugi anđeo izađe iz žrtvenika, koji je imao vlast 
nad ognjem, i povika velikim glasom onome, koji je imao oškar 
srp, govoreći: »Zamahni oštrim svojim srpom i beri grožđe 
od trsa zemlje, jer već sazreše njegove jagode.« 19 1 baci anđeo 
svoj [oštri] srp na zemlju i obra trs zemlje i metnu u veliki 
tijesak Božjega gnjeva. 20 I zgažen je tijesak izvan grada, i izađe 
iz tijeska krv sve do uzda konjima, tisuću i šest stotina stadija. 

SEDAM ČAŠA BOŽJEGA GNJEVA 

-je 11 vidjeh drugi znak na nebu, veliki i divni: sedam 
anđela, koji su imali sedam posljednjih zala, jer se u 
njima izvrši Božji gnjev. 2 1 vidjeh kao stakleno more, pomi¬ 
ješano s ognjem, i one, koji pobijediše zvijer i njezinu sliku i 
broj njezina imena, gdje stoje na staklenom moru i imaju Božje, 
citare. 5 1 pjevaju pjesmu Mojsija, sluge Božjega, i pjesmu Ja- 
njeta, govoreći: »Velika su i divna tvoja djela, Gospodine sve¬ 
mogući Bože! Pravedni su i istiniti tvoji putovi, Kralju naroda. 2 ' 

4 Tko da te se ne boji, Gospodine, i tko da ne slavi tvoje ime? 
Jer si ti jedini svet. Svi ce narodi doći i pokloniti se pred 
tobom, jer se javiše tvoji pravedni sudovi.« 5 1 poslije ovoga 
vidjeh, i gle, otvori se hram šatora svjedočanstva u nebu. 6 1 
izađoše ^sedam anđela iz hrama, koji su imali sedam zala, obu¬ 
čeni u cisto i bijelo platno, i opasani oko prsiju zlatnim poja- 
sima. 7 1 jedno od četiri bića dade sedmorici anđela sedam 
zlatnih časa napunjenih gnjeva Boga, koji živi u vijeke vjekova. 

napuni se hram dima od Božje slave i od njegove sile 5 i 
nitko nije mogao ući u hram, dok se ne svrši sedam zala sed¬ 
morice anđela. 

IZLIJEVAJU SE ČAŠE BOŽJEGA GNJEVA 

-j g 1 1 zaćuh veliki glas iz hrama gdje govori sedmorici an¬ 
đela: »Idite i izlijte sedam čaša Božjega gnjeva na ze¬ 
mlju!« 2 I otide prvi i izli svoju čašu na zemlju; i postade zli i 
ljuti cir na ljudima, koji su imali zvijerin žig, i koji su se 
klanjali njezinoj slici. 3 1 drugi anđeo izli svoju čašu u more; 
i postade krv kao od^mrtvaca, i svaka živa duša umrije u moru. 

I treći izli svoju času na rijeke i na vodene izvore; i postade 
krv. 5 1 začuh anđela voda gdje govori: »Pravedan si [Gospo- 
dme], koji jesi, i koji bijaše, ti Sveti, što si ovako sudio! 6 Jer 
proliše krv svetih^i proroka; zato si im dao da piju krv; to su 
zaslužili.« 7 1^ zacuh, gdje žrtvenik govori: »Da, Gospodine, 
svemogući Bože, istiniti su i pravedni tvoji sudovi.«* 8 I četvrti 
izli svoju čašu na sunce, i dano mu je da pali ljude ognjem. 

8 1 opališe se ljudi od velike žege i psovale ime Boga, koji 
ima vlast nad ovim zlima, i ne pokajaše se, da mu dadnu 
slavu. 10 I peti izli svoju čašu na zvijerino prijestolje; i njeno 
kraljevstvo postade tamno, i grizli su svoje -jezike od bola. 

11 1 psovali su nebeskoga Boga od svojih bolova i od svojih 

čirova, i ne pokajaše se za svoja djela. 12 I šesti izli svoju čašu 
na veliku rijeku Eufrat; i presahnu njena voda, da se pripravi 
put kraljevima od sunčanoga istoka. 13 1 vidjeh iz zmajevih 
usta, i iz zvijerinih usta, i iz usta lažnoga proroka tri nečista 
duha kao žabe. 14 To su naime đavolski duhovi, koji čine 
znake, i izlaze kraljevima svega svijeta, da ih skupe na boj za 
veliki dan svemogućega Boga. 15 Evo idem kao tat: blago ono¬ 
me, koji je budan i čuva svoje haljine, da ne hodi go, i da ne 
vide njegovu sramotu! 16 I sabra ih na mjesto, koje se hebrejski 
zove Armagedon.* 17 1 sedmi izli svoju čašu u zrak; i izađe 
veliki glas iz hrama od prijestolja govoreći: »Svršeno je.« 18 1 
nastadoše munje i glasovi i gromovi, i bi veliki potres zemlje, 
kakav nikad ne bi, otkako su ljudi na zemlji, toliki potres tako 
veliki. 19 1 grad veliki razdijeli se na tri dijela, i neznabožački 
gradovi padoše; i veliki Babilon spomenu se pred Bogom, da 
mu dadne čašu vina svojega ljutoga gnjeva. 20 I svi otoci iščez- 


nuše, i gore se ne nađoše. 21 1 velika tuča kao talenti pade s 
neba na ljude; i ljudi su psovali Boga poradi zla od tuče, jer je 


bilo izvanredno veliko.* 


VELIKI BABILON ; 

. _ 1 1 dođe jedan od sedam anđela, koji su imali sedam 

' čaša, i progovori sa mnom i reče: »Hodi, da ti pokažem 

sud velike bludnice, koja sjedi na mnogim vodama; 2 s kojom 
su provodili blud kraljevi zemlje, i koji stanuju na zemlji, opiše 
se vinom njezina bluda.« 3 1 odvede me u pustinju u duhu; 
i vidjeh ženu gdje sjedi na crvenoj zvijeri, punu psovačkih 
imena imajući sedam glava i deset rogova. 4 I žena bijaše obu¬ 
čena u grimiz i skerlet i nakićena zlatom i dragim kamenjem 
i biserom, i imala je zlatnu čašu u svojoj ruci punu gada i neči¬ 
stoće svojega bluda. 5 1 na njezinu čelu napisano ime: »Tajna! 
Babilon veliki, mati bludnicama i gradovima zemlje.«* 6 1 vidjeh 
ženu pijanu od krvi svetih i od krvi Isusovih svjedoka. I zaČu- 
dih se velikim čudom, kad je vidjeh. 

7 I reče mi anđeo: »Što se čudiš? Ja ću ti kazati tajnu žene i 
zvijeri, koja je nosi, a ima sedam glava i deset rogova. 8 Zvijer, 
koju si vidio, bijaše i nije i izaći će iz bezdana i otići će u 
propast; i divit će se, koji stanuju na zemlji, kojima nije ime 
napisano u knjigu života od postanka svijeta, kad vide zvijer, 
koja bijaše, i nije više, i opet će doći. 9 Ovdje je um, koji ima 

mudrost. Sedam glava, sedam su gora, na kojima sjedi žena. 
10 I sedam je kraljeva. Pet je njih palo, jedan jest, a drugi još 
nije došao; i kad dođe, zamalo treba da ostane. 11 1 zvijer, koja 
bijaše i nije, i ona je osmi, i jest od sedmorice, i u propast ide. 
12 I deset rogova, koje si vidio, to su deset kraljeva, koji kra¬ 
ljevstva još ne primiše, nego vlast kao kraljevi na jednu uru 
primaju sa zvijeri.* 13 Oni imaju jednu namjeru, i silu i svoju 
vlast daju zvijeri. 14 Oni će ratovati s Janjetom, i Janje će ih 
pobijediti, jer je Gospodar nad gospodarima i Kralj nad kralje¬ 
vima, i koji su s njim, jesu pozvani, izabrani i vjerni.« 15 I reče 
mi: »Vode, što si vidio, gdje sjedi bludnica, to su puci i ple¬ 
mena, narodi i jezici. 16 I deset rogova, što si vidio na zvijeri, 
oni će zamrziti na bludnicu i učinit će je pustom i golom, 
i meso će njezino pojesti i spalit će je ognjem. 17 Jer je Bog 
dao u njihova srca, da učine njegovu odluku, da dadnu svoju 
vlast zvijeri, dok se izvrše Božje riječi. 18 I žena, koju si vidio, 
jest veliki grad, koji ima vlast nad kraljevima zemlje.« 

PAD BABILONA 

1 Poslije toga vidjeh drugoga anđela gdje silazi s neba, 
° koji je imao veliku vlast, i zemlja se rasvijetli od njegove 
slave. 2 1 povika jakim glasom govoreći: »Pade, pade veliki 
Babilon, i postade stan đavolima, i tamnica svakome nečistome 
duhu, i tamnica svakoj nečistoj i mrskoj ptici; jer žestokim 
vinom svoje bludnosti napoji sve narode;* 3 i kraljevi zemlje s 
njom su bludno griješili, i trgovci zemlje obogatili su se od sile 
njezinih raskoši.« 

4 I začuh drugi glas s neba, koji je govorio: Izađite iz nje, 
narode moj, da ne budete dionici njenih grijeha i da ne primite 
od njenih zala!* 5 Jer njezini grijesi dopriješe sve do neba, i Bog 
se opomenu njezinih nepravda. 6 Platite joj, kao što i ona plati 
[vama], i podajte joj dvojinom onoliko po njezinim djelima; u 
čašu, u koju je lijevala, ulijte joj dvojinom onoliko! 7 Koliko se 
slavila i naslađivala, toliko joj podajte muke i tuge, jer govori 
u svomu srcu: »Sjedim kao kraljica, i nijesam udovica, i tuge 
ne ću vidjeti.« 8 Zato će u jedan dan doći njena zla: smrt i 
tuga i glad, i spalit će se ognjem, jer je jak [Gospodin] Bog, 
koji joj sudi. 9 I plakat će i tugovati za njom kraljevi zemlje, 
koji s njom provodiše blud i raskošno živješe, kad vide dim 
njezina požara. 10 Izdaleka će stajati od straha pred njezinim 


mukama i govorit će: Jao, jao, veliki grade Babilone, jaki grade, 
jer u jedan čas dođe tvoj sud! 11 1 trgovci zemlje plakat će i 
jadikovati za njom, što njihovih tovara nitko više ne kupuje: 
12 tovara zlata i srebra, i dragoga kamenja i bisera, i beza i 
grimiza, i svile i skerleta, i svakoga mirisnog drveta, i svako¬ 
jakih sudova od slonove kosti, i svakojakih sudova od najdrago¬ 
cjenijeg drveta; i mjedi i gvožđa i mramora; 13 i cimeta i bal- 
zama, i mirisa i pomasti i tamjana, i vina i ulja, i bijela brašna 
i pšenice, i velike i male marve, i konja i kola, i čovječjih 
tjelesa i duša. 14 I sve voće, koje je željela tvoja duša, ode od 
tebe, i sve dragocjeno i sjajno propade ti i više ga ne ćeš naći. 
15 Trgovci ovih stvari, koji se obogatiše od njih, stajat će iz¬ 
daleka od straha pred njenom mukom, plačući i tugujući, 16 i 
govoreći: Jao, jao, grade veliki, obučeni u bez i grimiz i skerlet, 
i nakićeni zlatom i dragim kamenjem i biserom; 17 jer u jedan 
čas propade toliko bogatstvo. I svi kormilari, i svi, koji plove 
prema gradu, i mornari, i kojigod rade na moru, stadoše iz¬ 
daleka. 18 1 vikahu vidjevši dim njena požara: Tko je bio kao 
ovaj veliki grad? 19 I posuše prahom svoje glave i vikahu pla¬ 
čući i tugujući: Jao, jao onaj veliki grad, u kojemu se svi obo¬ 
gatiše, koji su imali brodove na moru, od njegova bogatstva 
opustošen je u jedan čas! 20 Veselite se nad ^njim, nebo i sveti, 
i apostoli i proroci, jer Bog na njemu izvrši sud za vas.« 

21 1 uze jedan jak anđeo kamen, koji je bio velik kao mlinski 
kamen, i baci ga u more govoreći: »S takvom će silom biti 
bačen Babilon, onaj veliki grad, i ne će se više naći. 22 1 glas 
citaraša i pjevača i svirača u trubača ne će se više čuti u tebi, 
i nikakav umjetnik ni od koje umjetnosti ne će se više naći u 
tebi, i glas mlina ne će se više čuti u tebi; 23 i svijetlo svjetiljke 
ne će se više svijetliti u tebi, i glas zaručnika i zaručnice ne će 
se više čuti u tebi, jer tvoji trgovci bijahu velikaši zemlje, jer 
tvojim čaranjem dadoše se zaluditi svi narodi. “ 4 1 u njemu je 
nađena krv proroka i svetih, i sviju, koji su pobijeni na zemlji.« 

SLAVLJE U NEBU 

1 Poslije ovoga začuh kao jaki glas mnogoga naroda u 
nebu gdje govori: »Aleluja! Spasenje i slava i sila našemu 
Bogu:* 2 Jer su istiniti i pravedni njegovi sudovi, što je osudio 
veliku bludnicu, koja pokvari zemlju svojim bludom, i osvetio 
I krv svojih sluga od njezine ruke.« 3 1 opet rekoše: »Aleluja! 


' 

I njezin dim diže se u vijeke vjekova.« 4 1 padoše dvadeset i 
četiri starješine i četiri bića, i pokloniše se Bogu, koji sjedaše 
na prijestolju, i rekoše: »Amen! Aleluja!« 5 1 glas izađe od 
prijestolja govoreći: »Hvalite našega Boga, sve njegove sluge, 
i koji ga se bojite, mali i veliki!« 6 I začuh kao glas mnogoga 
naroda, i kao glas mnogih voda, i kao glas jakih gromova, koji 
govore: »Aleluja, jer zakraljeva Gospodin, naš svemogući Bog! 
7 Radujmo se j veselimo i dajmo mu slavu, jer dođe svadba 
Janjeta,^ i zaručnica se je njegova pripravila.-' 1 ' 8 I dade joj se, da 
se ^ obuče u sjajno platno. Jer je platno pravednost svetili. 9 I 
reče mi: »Napiši: Blago onima, koji su pozvani na svadbenu 
Janjetovu gozbu!« I reče mi: »Ovo su istinite Božje riječi.«* 
10 I padoh pred njegove noge, da mu se poklonim: I reče mi: 
»Nemoj! Ja sam sluga kao i ti i tvoja braća, koja imaju Isusovo 
svjedočanstvo. Bogu se klanjaj!« Jer je Isusovo svjedočanstvo 
duh proroštva. 

11 1 vidjeh otvoreno nebo, i gle bijeli konj, i koji sjedaše na 
njemu zove se Vjerni i Istiniti, i sudi i vojuje po pravdi. 12 A 
oci su mu kao ognjeni plamen i na njegovoj glavi mnoge 
krune, imajući napisano ime, kojega nitko ne zna, nego on 
sam. 13 1 obučen je u haljinu umočenu u krv, i ime se njegovo 
zove »Riječ Božja«.* 14 1 nebeske vojske iđahu za njim na 
bijelim konjima, obučene u bijelo i isto platno. 15 I iz njegovih 
usta izlazi oštri mac, da njim pobije narode. I on će njima 
vladati sa gvozdenim žezlom; i on gazi tijesak žestokoga vina 
gnjeva svemogućega Boga. 16 I ima na haljini i na svome bedru 
napisano ime: »Kralj nad kraljevima i Gospodar nad gospo¬ 
darima«. 

17 1 vidjeh jednoga, anđela gdje stoji na suncu; i povika 
jakim glasom, govoreći svima pticama, što su letjele posred 
neba: »Dođite i skupite se na veliku Božju gozbu, 18 da jedete 
mesa od kraljeva, i mesa od vojskovođa i mesa od mogućnika 
i mesa od konja i njihovih jahača, i mesa od sviju slobodnjaka 
i robova, i od malih i velikih!« 49 1 vidjeh zvijer i kraljeve 
zemlje i njihove vojske skupljene, da zametnu rat s onim, koji 
sjedi na konju, i s njegovom vojskom. 29 I bi uhvaćena zvijer 
i s njom lažni prorok, koji učini pred njom znake, kojima 
zavede one, koji primiše zvijerin žig, i koji se klanjaju njezinoj 
slici. Živi su bili bačeni oboje u ognjeno jezero, koji gori sum¬ 
porom; - 1 i ostali su pobijeni mačem, koji izađe iz usta onoga, 
što sjedi na konju; i sve se ptice nasitiše od njihova mesa. 

TISUĆGODIŠNJE KRALJEVSTVO. POSLJEDNJI SUD 

__ 1 1 vidjeh anđela gdje silazi s neba, a imao je ključ od 
^ bezdana i velike verige u svojoj ruci.* 2 I uhvati zmaja, 
staru zmiju, koja je đavao i sotona, i sveza ga na tisuću go¬ 
dina.* 3 I baci ga u bezdan, i zatvori, i zapečati nad njim, da 
više ne zavodi naroda, dok se ne navrši tisuća godina; i potom 
valja da bude odvezan na malo vremena. 

4 I vidjeh prijestolja, i sjedili su na njima, i dade im se sud; 
i [vidjeh] duše pogubljenih radi Isusova svjedočanstva i radi 
Božje riječi; i koji se ne pokloniše zvijeri ni njezinoj slici, i ne 
primiše žiga na čelu i na svojoj ruci; i oživješe i kraljevaše s 
Kristom tisuću godina.* 5 Ostali mrtvaci ne oživješe, dok se ne 
svrši tisuća godina. Ovo je prvo uskrsnuće. 6 Blažen i svet, koji 
ima dio u prvom uskrsnuću; nad njima druga smrt nema 
vlasti, nego će biti Božji i Kristovi svećenici, i kraljevat će s 
njim tisuću godina. 

7 I kad se svrši tisuća godina, odvezat će se sotona iz svoje 
tamnice 8 i izaći će da zavodi narode na sva četiri kraja zemlje, 
Goga i Magoga, da ih skupi na boj, kojih je broj kao morski 
pijesak.* 9 I izađoše na širinu zemlje i opkoliše tabor svetih i 
ljubljeni grad. I siđe oganj s neba i proguta ih. 10 I đavao, koji 
ih je zavodio, bi bačen u ognjeno i sumporno jezero, gdje je 
zvijer i lažni prorok; i bit će mučeni dan i noć u vijeke 
vjekova. 

11 1 vidjeh veliko bijelo prijestolje i onoga, koji je sjedio na 
njemu, od čijega je lica pobjegla zemlja i nebo, i mjesto im se 
ne nađe. 12 1 vidjeh mrtvace velike i male gdje stoje pred 
prijestoljem; i knjige se otvoriše; i druga se knjiga otvori, koja 
je knjiga života; i bijahu suđeni mrtvaci po onome, što je 
napisano u knjigama, po njihovim djelima. 13 I more dade svoje 
mrtvace; i smrt i podzemlje dadoše svoje mrtvace; i svaki bi 
suđen po svojim djelima. 14 1 smrt i podzemlje bijahu bačeni u 
ognjeno jezero. Ovo je druga smrt, ognjeno jezero. 15 1 tko se 
ne nađe napisan u knjizi života, bi bačen u ognjeno jezero. 

NOVO NEBO I NOVA ZEMLJA. NEBESKI JERUZALEM 

1 1 vidjeh novo nebo i novu zemlju, jer prvo nebo i prva 
' zemlja prođoše, i mora više nema.* 2 I vidjeh sveti grad, 
novi Jeruzalem, gdje silazi od Boga s neba, pripravljen kao 
zaručnica, ukrašena svojemu zaručniku.* 3 I začuh veliki glas s 

prijestolja gdje govori: »Evo Božjega šatora među ljudima, i 
stanovat će s njima, i oni će biti njegov narod, i sam će Bog 
biti s njima [njihov Bog].* 4 I otrt će Bog svaku suzu s njihovih 
očiju, i više ne će biti smrti, ni tuge, ni vike, ni boli ne će 
više biti, jer prvo prođe.« 5 I reče onaj, koji je sjedio na prije¬ 
stolju: »Evo sve novo činim.« I reče mi: »Napiši, jer su ove 
riječi vjerne i istinite.« 8 1 reče mi: »Svršilo se. Ja sam alfa i 
omega: početak i svršetak. Ja ću žednome dati iz izvora vode 
života zabadava. 7 Tko pobijedi, ovo će baštiniti, i bit ću mu 
Bog, i on će biti moj sin. 8 A strašljivima, i nevjernima i neči¬ 
stima, i ubojicama i bludnicima, i vračarima i idolopoklonicima 
i svima lažama, njima je dio u jezeru, što gori ognjem i sum¬ 
porom. To je druga smrt. 

9 1 dođe jedan od sedam anđela, koji su imali sedam čaša 
punih sedam posljednjih zala, i reče mi sa mnom govoreći: 
»Dođi, pokazat ću ti zaručnicu, Janjetovu ženu.« 10 I odvede me 
u duhu na veliku i visoku goru i pokaza mi sveti grad Jeru¬ 
zalem gdje silazi s neba od Boga, 11 u Božjoj krasoti. I njegova 
svjetlost bijaše kao dragi kamen, kao kamen jaspis, što sja kao 
kristal. 12 A imao je velik i visok zid, što je imao dvanaestora vrata: 
i na vratima dvanaest anđela, i napisana imena, i imena dvanaest 
plemena Izraelovih sinova.*' 13 Od istoka troja vrata, i od sjevera 
troja vrata, od juga troja vrata, i od zapada troja vrata. 14 1 
gradski zid je imao dvanaest temelja, i na njima dvanaest imena 
dvanaest Janjetovih apostola. 15 I onaj, koji je govorio sa mnom, 
imao je kao mjeru zlatnu trsku, da izmjeri grad i njegova 
vrata i zidove. 18 I grad na četiri ugla stoji, i dužina je njegova 
kolika i širina. I izmjeri grad trskom na dvanaest tisuća stadija. 
Dužina i širina i visina su jednake. 17 1 izmjeri njegov zid na 
sto i četrdeset i četiri lakta, po čovječjoj mjeri, koja je anđe- 
lova. 13 I bila je građa njegova zida jaspis, i grad čisto zlato kao 
cisto staklo. 19 Temelji gradskoga zida bili su ukrašeni svakim 
dragim kamenjem: prvi temelj bijaše jaspis, drugi safir, treći 
kalcedon, četvrti smaragd, 20 peti sardoniks, šesti sard, sedmi 
hrizolit, osmi beril, deveti topaz, deseti hrizopras, jedanaesti 
hijacint, dvanaesti ametist. 21 I dvanaest vrata dvanaest bisera; 
svaka ^vrata bijahu od jednoga bisera; i gradska ulica bijaše 
zlato čisto, kao prozirno staklo. 22 I hrama ne vidjeh u njemu, 
jer je njegov hram Gospodin, Bog svemogući, i Janje. 23 I grad 
ne treba sunca ni mjeseca, da svijetle u njemu; jer ga je Božja 
slava obasjala i svijetiljka je njegova Janje. 24 I hodit će narodi 


u njegovu svijetlu, i kraljevi zemlje donijet će svoju slavu i 
čast u njega. 25 1 njegova vrata ne će se zatvarati danju, jer 
ondje noći ne će biti. 28 I donijet ce slavu i^cast ^naroda u njega. 
27 1 ne će u njega ući ništa nečisto, i koji čini, što je gad i laz, 
nego samo, koji su napisani u knjizi života Janjeta. 

NOVI JERUZALEM. ZAVRŠETAK KNJIGE OTKRIVENJA 

1 1 pokaza mi rijeku vode života, bistru kao kristal, koja 
22 j e izlazila od Božjega i Janjetova prijestolja* 2 Nasred 
njegove ulice i s obje strane rijeke drvo života, koje rađa 
dvanaest plodova, dajući svakoga mjeseca svoj plod; i lisce od 
drveta lijek je narodima. 3 I više ne će biti nikakva prokletstva. 

I Božje i Janjetovo prijestolje bit će u njemu, i njegove sluge ce 
mu se klanjati. 4 1 gledat će njegovo lice, i njegovo ime bit 
će na njihovim čelima. 5 I noći više ne ce biti, i ne ce trebati 
svijetla od svjetiljke, ni od sunčanoga svijetla, jer će ih oba¬ 
sjavati Gospodin Bog, i kraljevat će u vijeke vjekova. 6 I reče 
mi: »Ove su riječi vjerne i istinite. I Gospodin Bog proročkih 
duhova poslao je svog anđela, da pokaže svojim slugama, sto 
će se brzo zbiti. 7 I evo, dolazim brzo. Blago onome, koji drži 
riječi proroštva ove knjige!« v .... 

8 I ja, Ivan, ovo sam čuo i vidio. I kad sam bio cuo i vidio, 
padoh pred noge anđelu, koji mi ovo pokaza, da mu se poklo¬ 
nim. “I reče mi: »Nemoj, jer sam i ja sluga kao i ti i tvoja 
braća proroci i oni, koji drže riječi ove knjige. Bogu se klanjaj!« 

io I reče mi: »Ne zapečaćuj riječi proroštva ove^ knjige, jer 
je vrijeme blizu. 11 Tko čini nepravdu, neka čini još nepravdu; 
i tko je nečist, neka se još kalja; i tko je pravedan, neka jos 
čini pravdu; i tko je svet, neka se još posvećuje! 12 Evo, dolazim 
brzo, i moja plaća dolazi sa mnom, da dađnem svakome po 
njegovim djelima. 13 Ja sam alfa i omega, prvi i posljednji, poče¬ 
tak i svršetak. 14 Blago onima, koji peru svoje haljine [u krvi 
Janjeta], da imadnu pravo na drvo života, da uđu na vrata u 
grad! 45 Vani su psi i vračari i bludnici,'i ubojice i idolopoklo¬ 
nici, i svaki, koji ljubi i čini laž. 16 Ja, Isus, poslah svog anđela, 
da vam ovo posvjedoči u crkvama. Ja sam Davidov korijen 
i rod, sjajna zvijezda danica. 

17 1 Duh i zaručnica govore: Dođi! I tko čuje, nega govori: 
Dođi! A tko je žedan, neka dođe; i tko hoće, neka uzme vodu 
života zabadava.« 18 Svjedočim svakome, koji čuje rijeci pro- 

rostva ove knjige: Ako tko što dometne ovome, Bog će namet- 
n V C1 .? a v . n fŠ?. zla > napisana u ovoj knjizi. 19 I ako tko oduzme 
od rijeci knjige ovoga proroštva. Bog će oduzeti njegov dio 
od drveta života i od svetoga grada, o kojima je pisano u ovoj 
knjizi. Govori onaj, koji ovo svjedoči: »Da, dolazim brzo.« 
Amen. Dođi, Gospodine Isuse!"' 21 Milost Gospodina Isusa Krista 
sa svima svetima! Amen. 


BILJEŠKE 

1 ’ Isus (hebr Jesua) znači Spasitelj, Otkupitelj. Krist (grčki), Mesias (ara- 

mejski), Maliah (hebrejski) znači Pomazanik. Ističe se, da je Krist bio 
* * V t ° V S - m ’i er mesi i ansko proročanstvo vezano uz Davidov dom. 

Izvorai tekst upotrebljava glagol „roditi", i to iza svakog imena (Abra- 
ham rodi Izaka, Izak rodi Jakova, i t. d.). Međutim, ne promijenivši smisao, 
u duhu hrvatskoga jezika je bolja upotreba glagola „imati*. 

. " ? rem ?. MojsiTevu zakonu svadbi je prethodilo službeno sklapanje zaruka, 

i to je vrijedilo kao zakonita ženidbena veza. Radi toga se u 16. retku veli 
za sv. Josipa „muz Marije*. U ovom retku se ističe djevičansko začeće 
Isusovo, kako je to još prorokovao Izaija (7, 14 i dalje). 

ls Ovdje se pokazuje, da je Isus uzeo tijelo djelovanjem Duha Svetoga 
i da nije imao čovjeka oca. Ne kazuje se vrijeme Kristova rođenja. — Dje- 
vičanstvo Isusove majke poslije Kristova rođenja dokazuju nam evanđelja i, 
jasno i nedvojbeno, predaja i nauka Crkve. 


2 1 Herod I. bio je 37. god. prije Krista postavljen od Rimljana za kralja- 

vazala. — Mudraci i magi zvali su se na Istoku učeni ljudi, koji su se 
bavili, prirodnim znanostima,. osobito zvjezdoznanstvom. Bili su veoma 
moćni i ugledni. Kasnija predaja označuje ove mudrace, koji so došli na po- 
k jVj ° • ral|CVe ‘ Njihova današnja imena spominju se istom u 9. stoljeću 
Zidovi su u toku svojih opetovanih iseljavanja pronosili po istočnim 
zemljama svoju nadu u dolazak Mesije, židovskog kralja, pa ta nada nije 
bila nepoznata ni neznabošcima. Kao svaka velika ličnost — po vjerovanju 
zvjezdoznanaca — morao je i taj židovski kralj imati svoju zvijezdu. Svjetlost 
Duha svetoga dovodi duše do Otkupitelja, do vjere, do spasenja 
‘ Usp. Mih. 5,2; Iv. 7, 42. J 

15 Usp. Oz. 11, 1. Kao što je izraelski narod, tako je i Mesija živio u 
bgiptu i vratio se natrag u Svetu Zemlju. 

' J er ® m |i a (31,15) prikazuje Rahelu kako plače za svojim sinovima koji 
su odvedeni u ropstvo. Istu je nesreću doživio Betlehem krvoprolićem, koje 
je okrutni Herod zapovijedio, da se izvrši nad djecom. 

22 Arhelai ie naslijedio svoga oca u Judeji, ali ne kao kralj, nego kao 
tetrark i vladao je 10 godina, dok ga nije cezar svrgnuo na molbu istih 
Judejaca, koji nijesu mogli podnositi njegovo nasilje. U Galileji je vladao 
Herod II. Antipa, drugi Herćdov sin. 

23 „Nazarejin* bio je naziv podcjenjivanja (Iv. 1, 46) za Isusa, a još više 
za apostole (Dap. 24, 5). Čini se, da je takav smisao i proroštva, koje evan¬ 
đelista pripisuje ovdje ne jednom poznatom, nego općenito prorocima. 

3 2 „Nebesko kraljevstvo* znači Mesijino kraljevstvo, t. j. Crkvu, koju je 

utemeljio Krist, koja. se nalazi na zemlji, a koja ima svoj nastavak i 
Z n Vl s - ta i U i ne b es k°m životu. Drugi evanđelisti ovo kraljevstvo nazivaju 
„Božjim kraljevstvom* ili „Kristovim kraljevstvom*. Zidovi su očekivali 
zemaljsko kraljevstvo, i to samo za sebe. 

* Ivanovo krštenje nije bilo sakramenat, nego samo obred za pokoru i zna¬ 
men za icišcenje duše. Kršćansko krštenje, sakramenat, koje Crkva dijeli u 
mie Presvetoga Trojstva, snagom Duha Svetoga čisti dušu od grijeha. 
Nebeski Otac svjedoči Isusovo Božanstvo. 


4 ’ Ove su napasti bile vanjskoga značaja. Po spasonosnoj Božjoj osnovi 

Isus je trebao biti kušan (napastovan) prvo za utjehu vjernicima, da se 
ne dadu zavesti i smesti kušnjama u pouzdanju u Božju ljubav; onda za 
pouku o Spasiteljevoj zadaći, koja. se nije sastojala u ispunjenju svjetovne 
i sjetilne nade i isprazne Čežnje ljudi. Napokon Isus je bio kušan i zato, da 


nam pokaže, kako treba svladati napasnika u Kristovo ime i duhom svete 
vjere. 

* Usp. 5 Mojs. 8, 3. 

7 Usp. 5 Mojs. 6, 13. 

10 Usp. 5 Mojs. 6, 13. 

13 Kafarnaum se nalazio na sjeverozapadnoj obali Genezaretskoga jezera 
(mora) i bio je vrlo prometan grad na trgovačkoj cesti Damask-Egipat. 

14 Usp. Iz. 9, 1. 

19 „Učinit ću vas lovcima ljudi*, t. j. apostolima, koji će obraćati ljr.de i 
predobivati ih za nebo (Lk. 5, 10; Mk. 1, 16—20; Iv. 1, 35—51). 

5 3 „Siromašni u duhu* su oni, koji uviđaju svoie duševne nedostatke, 
svoju ljudsku nemoć, pa se u poniznosti svom dušom klanjaju Bogu. 

5 „Zemlja* je zemlja obećanja, u višem smislu zemlja blaženih. 

13 Kao što sol ima snagu aa uzdrži od kvarenja i da začini, tako će i 
apostoli sačuvati čovječanstvo od trulosti i začinit će kreposnim životom. 
Postanu li nevjerni svom pozivu apostolata, bit će kao sol, koja obljutavi i 
ne vrijedi za svoju svrhu. 

17 19 Izraz „zakon ili proroci* označuje ukratko Stari Zavjet. Isus izja¬ 
vljuje, da Stari Zavjet ne gubi svoju vrijednost i važnost u Novom Zavjetu. 
Dapače nalazi u njemu svoje puno ispunjenje. 

27 Usp. 2 Mojs. 20, 14. Vulgata poslije riječi „kazano* nadodaje „starima*. 

32 Usp. 5 Mojs. 24, 1. 

33 Usp. 2 Mojs. 20, 7; 3 Mojs. 19, 12; 4 Mojs. 30, 3. 

39 Usp. 2 Mojs. 21, 24; 3 Mojs. 24, 20; 5 Mojs. 19, 21. — Kršćanstvo je 
religija ljubavi. Nad pravom postoji ljubav, koja je početak, pravilo života 
i svrha otkupljenika. 

43 Stari Zavjet nije propovijedao mržnju na neprijatelje, nego su farizeji 
smatrali mržnju na neprijatelje posljetkom nauke Staroga Zavjeta te su tako 
i naučavali. 

47 Carinici su bili omraženi kod Židova radi svoga nepoštenja i zakidanja 
u vršenju svoje službe (v. Lk. 6, 12 i dalje) i radi toga, što su bili službe¬ 
nici rimske, t. j. tuđinske vlasti. 

6 1 U cijelom ovom poglavlju Isus uči — nasuprot nauci i praksi farizeja 
— da sva naša djela moraju imati ispravnu nakanu, t. j. aa trebaju biti 

upravljena k slavi našega nebeskoga Oca. 

9 Nakon što je božanski Spasitelj osudio licemjerski način molitve, vla¬ 
stit farizejima i poganima, ukazuje na pravi smisao mojitve i ujedno iznosi 
jedan njen oblik. Stari Zavjet je vidio u Bogu Gospoda, Vladara i Suca, 
pa iako se na nekim mjestima veli o Stvoritelju, da je Izraelov Otac, i da je 
Izrael Božji prvorođenac, ipak izabrani narod nije osjećao sinovsku pobo- 
žnost prema Bogu. Utjelovfj'enjem Druge božanske Osobe postali smo Kri¬ 
stova braća. Tako nas je Sin Božji uzdigao na dostojanstvo svoje braće i 
sinova nebeskoga Oca. Duh Sveti, prožimajući naša srca, daje nam duh ovoga 
posinstva, i naš je odnos prema Bogu stvarno odnos djece prema Ocu. 

19 Kršćaninu je zemaljski život samo put prema vječnoj domovini, pa 
takav mora biti i njegov život, kojega je svrha sretna vječnost, a ne zemalj¬ 
ska ništavost. 

24 Ovo je opreka između Boga i bogatstva, odosno između Božje ljubavi 
i škrtosti, t. j. slijepe privrženosti zemaljskim dobrima. 

34 Nije svrha života ovozemno blagostanje, koje je nestalno i kratkotraj¬ 
no i koje lako može navesti na mnoge grijehe. Svrha je našega života u 
vječnom spasenju. 

7 1 „Ne sudite", t. j. ne osuđujte. Na? sud o bližnjemu, naše prosuđivanje 
tuđih djela, neka je zadojeno ljubavlju. 

4 Učenici trebaju razborito upravljati vjerske istine i sredstva milosti, 
koja su im povjerena, a ne izručivati ih bezbožnom oskvrnjenju. 

15 „Lažni proroci" su učitelji, koii šire lažnu nauku i zablude prikazuju 
kao istinu. U Starom Zavjetu je bilo mnogo takvih „lažnih proroka", koji 
su zavodili narod i odvraćali ga od Boga. U Kristovo vrijeme su ovu ulogu 
imali farizeji i književnici, a u sva vremena svi oni, koji pod plaštem istine 
i znanosti siju otrov krivovjerja po svijetu. 

21 Isus naučava, da pred Bogom vrijedi samo vjerno izvršavanje Božje 
volje. 

8 4 Iscijeljeni gubavci su morali biti proglašeni od svećenika čistim i 
prinijeti zatim u hramu žrtvu (vidi 3 Mojs. 14, 2 i dalje). 

5 Satnik je bio poganin u službi Heroda Antipe, ali je po svoj prilici bio 
upućen u judejskoj vjeri (v. Lk. 2, 1). 

11 Vječni spas, koji se ovdje prikazuje gozbom u raju, nije nikakva svo¬ 
jina izabranog naroaa, nego svih „ljudi dobre volje", svih, koji prigrle 
evanđelje. Farizeji su se smatrali Abrahamovim potomcima i vjerovali su, 
da imaju pravo na nebesko kraljevstvo. 

14 Spasiteljeva čudesa imala su dvojaki značaj: Ukazuju na Kristovo milo¬ 
srđe, sućut i dobrotu prema svima onima, koji pate, i na Kristovo božansko 
poslanstvo u korist duša. 

20 Ime „Sin čovječji" označuje Isusa kao Mesiju (Dan. 7, 13), a ujedno 
označuje Isusov silazak na zemlju po utjelovljenju. — Krist ne donosi 
zemaljski užitak, nego vječnu sreću. 

21 T. i., da ostane kod oca, dok ne umre. 

22 Ovdje mrtve označuju oni, koji žive za zemaljske stvari, koji su duhov¬ 
no mrtvi. 

28 Pozornica ovoga čuda bila je današnja Gersa ili Kersa na istočnoj obali 
mora. Sv. Marko i sv. Luka govore o jednom opsjednutom, i to vjerovatno 
zato, što se jedan od ove dvojice više istakao. 

30 Istočna obala rnora bila je naseljena poganima, što se vidi i iz či¬ 
njenice, da su stanovnici onih naselja posjedovali krda nečistih životinja. 

34 Ujedno je ovo stanovništvo oilo praznovjerno i radi toga iz straha 
zamolilo je Isusa, da se udalji. 

9 1 „U svoj grad", t. j. u Kafarnaum, koji je bio središte njegove apo¬ 
stolske djelatnosti (vidi 4, 13). 

11 Za farizeje su carinici bili javni grješnici, i svaki doticaj s njima 
smatrali su povodom onečišćenja. 

14 Ivanovi učenici su provodili život pokore pa su se zato žalili, kako 
to, da Isus i njegovi učenici ne žive pokorničkim životom. 

18 „Neki poglavar", t. j. poglavar sinagoge. Sinagoge su bile središta vjer¬ 
skog i društvovnog života naroda. 

20 Prema 3 Mojs. 15, 25 i dalje ova je žena bila po zakonu nečista pa se 
zato nije usuđivala da istupi pred Isusa i da ga zamoli za ozdravljenje. 

24 Podsmjehivali su se oni, koji su bili plaćeni kao narikači. 

10 2 Petar stoji na prvom mjestu kao poglavar apostola. 

5 Osobno Isusovo poslanstvo bilo je upućeno na Izraelove sinove, preko 
kojih je trebalo doći spasenje poganskim narodima. Svjetska apostolska mi¬ 
sija započet će poslije Isusova uzašaŠća. 

15 Grijeh odbijanja evanđeoske nauke je veći negoli grijeh Sodome i 
Gomore, koji je Bog strahovito kaznio. 

1 4 - 24 Ova Isusova pouka je ujedno i proročanstvo, koje se ispunjalo u toku 

povijesti kršćanstva i koje se i danas ispunja u mnogim zemljama. 

33 Krist je „knez mira", ali ovaj mir se postizava samo teškom borbom, 
jer ljubav, koja nas s njim ujedinjuje, odvaja nas od grijeha i zemaljske 
ništavosti. 

37 Ovaj je zahtjev pravedan samo kad se radi o Bogu, koji je početak i 
svrha čovjeka. Time Isus ujedno očituje svoje božanstvo. 

11 3 Radi svojih učenika i naroda Ivan želi ponukati Isusa, neka sam iz¬ 
javi, da je Mesija. Isus im svraća pozornost na svoja čudesa, koja doka¬ 
zuju, da je on Spasitelj. 

10 Usp. Mal. 3, 1; 4, 1. 

11 Već iz same prethodne pohvale o Ivanu iasno je, da se ova prispodoba 
ne odnosi na Ivanovu osobnu svetost. Spasitelj samo ističe, kako je uzvišen 
novpžavjetni red spasenja iznad starozavjetnoga, kojemu je još pripadao 
Ivan kao posljednji prorok. 

12 Smisao je ovaj: Kraljevstvo se Božje napada. Silnici, kao što su knji¬ 
ževnici i farizeji, nastoje spriječiti ulazak u Božje kraljevstvo. 

14 Usporedba je upućena izraelskim glavarima, koji su bili do tolike mjere 
protiv, Krista i. evanđeoske nauke, da su Spasitelja dali na koncu propeti 
na drvo križa. •; 

21 Korozain i Betsaida •' šu dva židovska grada blizu Kafarnauma. Tir i 
Sidon su dva neznabožačka grada na sjeveru Svete zemlje. 

23 „U podzemni svijet" — neki prevode „u pakao" — t. j. bit ćeš srušen 
i uništen. 

25 - 2< Ljudima, koji u znanju natkriljuju druge, kao što su židovski 
književnici, ostala je sakrivena Isusova propovijed, a onima, koji su bili 
za njima u znanju, na pr. galilejskim ribarima, postala je jasna i razum¬ 
ljiva. U tome stoji volja nebeskoga Oca. Nebesko je kraljevstvo za siromahe 
i ponizne. 

27 Ovim riječima Isus dokazuje, da ima istu božansku narav i isto 
božansko bistvo s Ocem. 

12 2 Iz ove scene se vidi jasno, kako su farizeji bili praznovjerni i kako su 
izvrtali zakone, U 5 Mojs. 23, 25 govori se o zabrani sjetve i žetve u 

subotu. Farizeji su ovu zabranu proširili i na obično trganje nekoliko kla¬ 
sova radi utaženja gladi. 

4 Usp. 1 Kralj 21, 1-6; Mk. 2, 23. 

5 Usp. 4 Mojs. 28,9. 

7 Usp. Oz. 6, 6. 

14 Ovo nam dokazuje, do koje je mjere bila razvijena mržnja farizeja 
na Isusa. 

27 Usp. Iz. 42, 1-4. 

23 „Davidov sin" je svečani naslov za Mesiju i dokazuje, kako je u ono 
vrijeme bila velika nada naroda u Mesijin dolazak. 

24 Belzebub je ime akaronskoga boga, kojega su Židovi iz poruge nazvali 
„gospodarom gnojišta". Kasnije je Belzebub označavao ime đavolskoga po¬ 
glavice. 

31 Grijeh (psovka) proti Duhu Svetome je zabacivanje istine, koja je 
spoznata njegovim nadahnućem. Tko se protivi ovoj Istini sam sebi zatvara 
vrata spasenja. 

40 Zadnji znak, koji će Isus dati Židovima, kako bi ovi spoznali, da je 
zaista Mesija, bit će njegovo uskrsnuće. Tko ne bude vjerovao u njega ni 
poslije ovoga jasnoga znaka, ostat će u gorem položaju negoli prije, jer će 
ga tvrdokornost potpuno zaslijepiti i udaljiti od Istine. — Usp. Jon. 2, 1. 

46 „Isusova braća" nijesu bila tjelesna Marijina djeca. Za Isusova „brata" 
Jakova se veli, da mu je otac bio Alfej (Mt. 10, 3), a mati Marija Kleofina 




432 


MATEJ 


MATEJ 


433 


(Mt. 27, 56). Radi se dakle o braći u širem smislu, o bližim rođacima. I u 
Starom Zavjetu (1 Mojs. 13, 8; 14, 16; 1 Dnev. 23, 22 i drugdje) često se 
uzima riječ brat u ovom širem smislu. — Isus koristi ovu priliku, da upo¬ 
zori, kako je duhovno srodstvo nad tjelesnim (usp. Lk. 11, 28). I u duhov¬ 
nom srodstvu njegova majka zauzima prvo mjesto, jer je ona u svemu 
vršila Božju volju. 

13 3 Evanđelist iznosi u ovom poglavlju sedam parabola (usporedba, priča), 
koje je Isus upotrebio, da pouči narod o nebeskom kraljevstvu, budući 

da taj narod nije bio sposoban da primi istinu o tom otajstvu radi krivih 
pretpostavki, koje je imao o mesijanskom kraljevstvu. Zato im pruža Istinu 
na način, koji im je bio bliz i koji su mogli primiti. 

14 Usp. Iz. 6, 9. 10. Ovo se mjesto navodi pet puta u Evanđeljima i u 
Djelima Apostoskim (Dap. 28, 26). Kao što je prorok bio poslan da svjedoči 
istinu, ali narod nije poslušao, pa je upao u gore zlo, tako će se dogoditi 
i Židovima radi njihove oporbe istini, koja je sjala u Isusovu propovijedanju 
i propovijedanju apostola. 

1,-23 Četverostruka zemlja znači različito stanje pojedinih srdaca. Jedan 
dio sjemena ne iznikne, ali veći dio padne na dobro tlo i donese obilat plod. 

24 Ova priča nam govori — nasuprot shvaćanju, da Božje kraljevstvo na 
zemlji sačinjavaju samo pravednici — kako će u zemaljskom razdoblju 
Božjega kraljevstva biti i dobrih i zlih. 

31 - 33 U ovoj priči Spasitelj prikazuje vanjsko širenje Božjega kraljevstva 
na zemlji. Ovo kraljevstvo započinje u skromnosti, ali se razvije do najveće 
veličine. — U priči o kvascu pokazuje se nutarnja snaga Božjega kraljevstva, 
t. j. Crkve Kristove, koja preobražava svijet. 

35 Usp. Ps. 78, 2. 

34-42 Priča o kukolju uči, da Crkva na zemlji obuhvaća dobre i zle, te da 
će se istom na svršetku svijeta izvršiti konačna rastava. 

47-50 Priča o ribolovu uči, da će biti sveopća rastava između pravednika i 
grješnika istom na svršetku svijeta. 

55 Isusa su smatrali Josipovim sinom, jer je njegovo začeće po Duhu 
Svetome bilo još tajna. O Isusovim rođacima usporedi 12, 46 s bilješkom. 

14 1 Ovaj Herod (s pridjevkom Antipa) bio je sin Heroda I. Vršio je čast 
četverovlasnika (tetrarka) Galileje i Pereje. 

3 Filip nije imao dio nasljedstva nakon smrti svoga oca, kako su imala 
njegova polubraća. Zato ga je žena ostavila i udala se za' Heroda, jer je tako 
donekle htjela zadovoljiti svojoj ambiciji. 

20 Opisani prizor govori o prvom umnažanju kruha, čime je Isus mani¬ 
festirao svoje milosrđe i svoiu vlast nad prirodom. 

34 Genezar (Genezaret) bila je plodna ravnica na zapadnoj obali Gene- 
zaretskog jezera. Postojao je i grad, koji je nosio isto ime. 

15 1 Farizeji su davali prednost zakonskoj (vanjskoj) čistoći pred čistoćom 
duše i srca. Na ovo ih Isus upozorava i uči, da trebaju tražiti Čistoću 

srca, a ne samo tijela. 

4 Usp. 2 Mojs. 20, 12; 21, 17. 

5-4 Židovi su imali tada obrazac zavjeta: „Čime bih ti trebao pomoći, 
posvetni je dar“. Po tome je mogao sin svojim roditeljima uskratiti brigu 
za izdržavanje, jer se reklo, da ga zavjet više obavezuje negoli četvrta 
zapovijed Božja. 

• Usp. Iz. 29, 13. 

24 Isus je bio osobno poslan k Izraelcima, iako je mesijansko spasenje bilo 
određeno i za neznabošce. No evangelizacija neznabozaca bila je misija 
apostola i njihovih nasljednika. 


20 Ovaj je slučaj sličan onomu stotnika; u oba slučaja Isus pohvaljuje 
vjeru molitelja. 

” „Galilejsko more" je Genezaretsko jezero, koje se više puta spominje 
u evanđeljima. 

16 1 U 12, 38 farizeji i književnici traže od Isusa čudo. Ovdje saduceji i 
farizeji traže konkretnije: čudo s neba. Isusov odgovor je prilagođen 

njihovu traženju. 

13 Cezareja Filipova se nalazi u sjeveroistočnoj Palestini blizu jordanskih 
vrela. Danas se zove Banias. 

1S - 20 U času najrazvijenije djelatnosti javnog Kristova života objavljuju se 
dvije temeljne oznake Isusove: mesijanstvo i božansko sinovstvo. S mesi¬ 
janstvom Petar ispovijeda, da se u Kristu ispunjaju sva mesijanska proro- 
štva Staroga Zavjeta. S isticanjem božanskog sinovstva, ribar iz Galileje, 
prosvijetljen objavom nebeskoga Oca, nadvisuje ljudske sposobnosti spoznaje, 
da upre svoj pogled u slavu Božjega Sina, utjelovljene Druge Božanske 
Osobe. — Odgovarajući Krist Petru u tri metafore (slike) ističe, što je i što 
redstavlja Petar (i njegovi nasljednici, pape) u Crkvi. Petar je „temeljni 
amen“ (u aramejskom, na kojem je napisano ovo evanđelje, Isus naziva 
Petra ,,Kefa“, a to znači stijena ili kamen), na kojemu Krist gradi svoju 
Crkvu. Kako je Crkva zajednica, to njezin temelj mora imati vlast nad tom 
zajednicom. Slično označuje i metafora o „ključevima". Ovu vlast po vlasti¬ 
tom pravu ima samo Krist, ali je on predaje svom namjesniku (Petru) i nje¬ 
govim nasljednicima. Metafora „svezati i razvezati" znači, u duhu načina 
ondašnjeg izražavanja, vlast nad doktrinalnim rješenjima i nad zakonskim 
odlukama. Ono znaci sudačku vlast, u prvom redu u sakramentu sv. sudišta, 
odnosno pokore, t. j. ispovijedi. 

20 Obzirom na krivo poimanje, koje je narod imao o Mesiji i dok doga¬ 
đaji nisu otkrili Isusov misterij, Krist nalaže, da apostoli šute o njegovoj 
osobi. 

22 Učenici ne mogu zamisliti Mesiju i Božjega Sina, nego okružena 
slavom. Misterij križa nisu razumjeli sve do vremena poslije Učiteljeva 
uskrsnuća. 

24 Misterij križa se pretvara u opće pravilo života za njegove učenike. Svi 
će morati prigrliti križ i nositi ga, dok na njemu ne umru poput Spasitelja. 

20 Ovaj redak, koji se također čita u Mk. 9, 1 i Lk. 9, 27 nije povezan 
s pređhodnim tekstom. Dolazak, o kojemu se ovdje govori, nije onaj zadnji, 
kojim će biti suđen svijet, nego neposredan, kojim će biti suđen Izrael. 

17 1 Proslavljenje Isusova tijela (preobraženje) bilo je stvarno, iako časovito, 
i služilo je učenicima za utjehu u časovima sablazni radi Kristove muke 

i smrti. 

3 Mojsije i Ilija predstavljaju Zakon i proroke i dolaze dati svjedočanstvo 
o Isusu (v. Otkr. 11, 3 i dalje). 

5 I ovdje, kao i u času Isusova krštenja, govori nebeski Otac, da potvrdi 
vjeru učenika, kako to naglasuje sv. Petar (v. 2 Pet. 1, 18). 

10 Usp. Mal. 4, 5 i dalje. O Ilijinom nestanku vidi 4 Kralj. 2, 1 i dalje. 

14 Radi se o stvarnom đavolskom opsjednuću, koje sa sobom nosi padavicu. 

21 Ovaj redak je izostavljen iz mnogih kodeksa i prijevoda i drži se, da 
dolazi iz Mk. 9, 29. 

23 Učenici se ne mogu pomiriti s mišlju o Kristovoj muci, jer ta misao 
nije bila u skladu s njihovim poimanjem Mesije. 

24 Još je Nehemija (10, 32) bio uspostavio ovaj hramski porez, po kojemu 
je svaki Izraelac, glava obitelji, morao plaćati ovu daću za uzdržavanje 
hrama i službe Božje. 

18 1 Do ovoga upita je moglo doći s obzirom na ono, što je Isus rekao Petru 

(16, 15-20). Božanski Učitelj u svom odgovoru uspostavlja temeljni zakon 
svoga kraljevstva, a taj je sadržan u poniznosti. 

• Budući da je sablazan tako veliki grijeh, potrebno je podnijeti bilo koju 
žrtvu, da se taj grijeh ne počini. Zdravlje vlastite duše ili duše bližnjega 
mora biti nad vremenitim dobrima. 

10 Usp. Ps. 91, 11; Ps. 33, 8; Hebr. 1, 14. 

11 Usp. Lk. 15, 4. 

17 Po drugi put Isus spominje Crkvu kao organiziranu zajednicu. Ovdje 
ističe njenu vlast, da sudi svojoj djeci. 

22 „Sedamdesetput sedam puta" — neodređeno, neprestano, uvijek. 

24 Deset tisuća talenata je bajoslovna svota. S ovim Isus kaže, kako su 
upravo smiješne uvrede, koje primamo od svoga bližnjega, u usporedbi s 
našim uvredama Boga, kad griješimo. 

19 3 Kod Židova je bila dopuštena ženidbena rastava, ako je bila na strani 
žene krivnja, t. j. ako je žena počinila kakav sramotni prekršaj. Nasuprot 

tome, Krist postavlja viši zakon i zabranjuje svaku ženiđbenu rastavu, pa 
i onu do sada dopuštenu. Kad Krist dopušta, na muž smije pustiti svoju 
krivu ženu, onda mu s tim očevidno ne dopušta, da se oženi drugom. Kod 
dopuštene rastave ne radi se o novoj ženidbi ni krive ni nedužne stranke, 
nego samo o ukinuću zajedničkog ženidbenog života. 

5 Usp. 1 Mojs. 2, 24. 

7 Usp. 5 Mojs. 24, 1. 

11 Jedni se odriču ženidbe primorani prilikama; drugi se odriču ženidbe 
iz ljubavi prema Bogu. Ovo dragovoljno odricanje je osobita milost Božja. 
Usp. 1 Kor. 7, 8. 27. 

17 „Samo je jedan dobar“: Vulgata nadodaje: Bog. Ovim odgovorom Isus 
uzdiže duh do Očeve dobrote, do Oca, jedini, koji je bivstveno dobar. 

22 Isus je predložio mladiću da živi, kako i on živi (evanđeoski savjet), 
bez brige za zemaljske stvari, ali mladić odlazi žalostan, jer je njegovo srce 
bilo priljubljeno zemaljskim dobrima, koje je posjedovao. 

24 Ovo je posve orijentalna slika. Označuje, da će bogataš, koji služi 
Mamonu, teško postići život vječni. Pod bogatašem se misli na onoga, koji 
je dušom i srcem priljubljen uz zemaljska dobra. 

28 Isus obećaje svojim učenicima (apostolima), koji su ostavili sve zemalj¬ 
sko, osobitu čast i vlast u svom nebeskom kraljevstvu i u Crkvi. 

29 Nakon što je apostolima obećao nagradu za njihov samoprijegor, Isus 
gleda u budućnost i obećaje nagradu svima onima, koji budu nasljedovali 
njegov život i život njegovih apostola, t. j. onima, koji ostave sve zemaljsko 
radi njega i Evanđelja. 

20 1 Ova priča o poslenicima u vinogradu uči, da je nebo plaća, koju Bog 
po svojoj dobroti daje svima onima, koji vjerno ustraju od časa svoga 

poziva pa ao svršetka. 

16 Suprotno od mišljenja farizeja, koji su sami sebi pripisivali više prava 
pred Bogom, ova priča ističe, da čovjek nema drugoga prava pred Bogom 
osim Božjega milosrđa. — Vulgata dodaje ovome retku još i ovu rečenicu: 
„jer je mnogo zvanih, a malo izabranih". 

18 Već po treći put Isus naviješta svojim učenicima svoju muku. 

23 Pošto se Isusovo djelovanje vrši po vječnoj božanskoj osnovi spasenja, 
nije njegovo davati mjesta u svome kraljevstvu. 

29 Usp. Mk. 10, 46-52, Lk. 18, 35-43. Ova dva evanđelista govore o jed¬ 
nome slijepcu, a ne o dva slijepca. 

21 1 Betfaga leži jugoistočno na Maslinskoj gori blizu Betanije i Jeruzalema. 
5 Ucp. Zah. 9, 9; Iz. 62, 11. 

9 Hosana znači: Gospodine, pomozi! Zdravo! Živio! 

14 Ps. 8, 3. , 

17 Betanija se nalazi nešto dalje od Jeruzalema negoli Betlaga. lamo je 
živio Lazar sa svojim sestrama i, po svoj prilici, Simon gubavac, kojega 
je Isus iscijelio. . 

21 Isus je učinio ovo jedinstveno čudo, da pouci svoje učenike o snazi 
vjere. No ovaj tekst nas podsjeća na priču o neplodnoj smokvi, koju navodi 
sv. Luka (13, 6 i dalje) primjenjujući priču na Izrael. . 

24 Svečenički glavari postavljaju Isusu pitanje, koje nema smisla, jer su 
Isusova djela i čudesa bila dovoljan dokaz o njegovom poslanju. Zato im 
Krist odgovara postavljajući pitanje, kako bi istakao bolje neiskrenost sve¬ 
ćeničkih glavara i narodnih starješina. 

37 Ova parabola ili priča savršeno se odnosi na Isusovo poslanje medu 
Židovima. 

41 Usp. Iz. 5, 1 i dalje; 1 Kralj. 22, 24; Dnev. 24, 21. 

42 Usp. Ps. 117, 22. 23. Ove riječi Isus primjenjuje na sebe. 

44 Komu Krist nije na spasenje, tomu je na propast (usp. Lk. 2, 34). 

22 1 - 14 Kao što priče o nejednakoj braći (dva sina) i o zlim vinogradarima, 

tako i ova priča radi o odbacivanju židovskoga naroda, na koji je 

najprije došao Mesijin poziv. No budući da taj narod odbija ovaj poziv, 
spasenje prelazi od Židova na neznabošce. — Čini se, da je ova priča sastav¬ 
ljena od dvije: prva, koja završava uništenjem oholih uzvanika, i druga, 

koja pokazuje potrebnu pripremu za ulazak u nebesku slavu. 

17 U Judeji i Samariji Rimljani su ubirali porez u Isusovo vrijeme. 

J3 Dolaze u skupinama. Međusobno neprijateljski raspoloženi farizeji i 
saduceji ujedinjuju se, da bi na neki način uhvatili Isusa i osudili ga. 

24 Usp. 5 Mojs. 25, 5. 

32 Usp. 2 Mojs. 3, 6. 15. Bog, koji ne bi imao moći da izbavi od smrti 
pobožne ljude, da ih poslije njihove smrti opet oživi, ne bi bio pravi Bog. 

37 Usp. 5 Mojs. 6, 5. . . 

39 Usp. 3 Mojs. 19, 18. — Druga je zapovijed jednaka prvoj, jer se ne 
može ljubiti Boga, ako se ne ljubi bližnjega. . .. 

44 Usp. Ps. 110, 1. Očito je iz ovih redaka, da su Židovi smatrali ovaj 

(110.) psalam kao mesijanski. Isus upozorava na to, da j^e Mesija doduše 
Davidov sin, ali je — po nauci samog Starog Zavjeta — viši od Davida, jer 
je Sin Božji i. stoga Davidov Gospodin. ...... 

23 1 U svom govoru upozorava Isus narod na licemjerstvo farizeja i knji¬ 
ževnika, koji svojim dvoličnim ponašanjem varaju narod i odvode ga 

u propast. 

5 Običavali su zapisivati glavnija mjesta iz Mojsijeva zakona na pergame- 
nat i to vezivati na ruku ili na čelo. Židovi to i danas čine. Za rese usp. 4 
Mojs. 15, 38. , , . 

14 Ovaj je redak uzet iz Vulgate. Zato se nalazi u zagradi. 

32 S tim, što su predali Krista na smrt. 

34 „Proroke, mudrace i književnike", t. j. apostole. 

35 Usp. 1 Mojs. 4, 8; 2 Dnev. 24, 21. 

39 Ovaj poklik židovskoga naroda svome Mesiji upozorava na buduće 
obraćenje Židova, što je navijestio i sv. Pavao u svojoj poslanici Rimljanima 
(11, 11 i dalje). 

24 1 Hramske građevine su bile zaista nešto veličanstveno, a podigli su ih 
grčki graditelji, koje je bio Herod pozvao u Jeruzalem. Hcrod je veli- 

čanstvenošću hrama htio zadobiti ljubav naroda, koji ga je mrzio kao 
uzurpatora. ..... , y 

3 Maslinska gora ležala je upravo naprama hramu i bila je visa, pa se s 

nje pružao lijep pogled na hramsku građevinu. Slijedeći govor obuhvata 
dvije teme, koje nisu posve različite, nego koje se isprepleću: razorenje 
Jeruzalema i svršetak svih stvari, odosno svršetak svijeta. 

odme?nuće° P ° mena * Za Sve kr ^ ane - Svima prijeti zavođenje na 

* Isus ponovno upozorava na progon svojih sljedbenika. 

Ovo je ujedno dokaz, da svršetak svijeta nije bliz, budući da blaga 
vijest kvanđelja treba prije prodrijeti u sve narode. 

15 Ovdje Isus jasnije govori o razorenju Jeruzalema i podsjeća na Dani- 
jelovo proroštvo o tome predmetu (Dan. 9, 27; 12, 11). Pod „gnusobom 
opustosenja na svetome mjestu* misli se na oskvrnjenje hrama krvoprolićem 
prilikom opsjedanja grada. 

vrijeme° V ° upozorenje ’ sližno onom u recima 4-8, ali koje gleda dalje 

c . ” y Sve . ovo slike, koje trebaju pokazati veličinu i veličanstvo dolaska 
oma čovječjeg, da sudi svijetu. 

r j° *j a ° 1 - U Izaiji ^ znak Sina čovječjega označuje zborno mjesto svih 
ljudi, da pristupe sudu. 

m v Va P ?Š & a ^ u< ^i ra na znakove, koji se spominju u retku 15 i dalje. 

, v . ° puta za vrijeme svoga propovijedanja, Isus ovdje misli na 
ondašnje pokoljenje, koje ga je vidjelo i čulo, ali koje ga nije htjelo primiti, 
nego je uskoro tražilo od Pilata Kristovu smrt. — Proroštvo o Jeruzalemu 
SC « P c ni ° Sodme poslije Kr., kada su Rimljani porušili grad. 
j . Suprotnost između ovih riječi i redaka, koji prethode, pokazuje očito, 
da je riječ o drugom dolasku Sina čovječega, kad bude sudio svijet. Ovaj 
dolazak ce biti nagao, i na taj čas treba biti uvijek pripreman. 

25 1 - M Priče ili usporedbe o deset djevica i o talentima nastavak su govora 
iz. pređašnjeg poglavlja i opominju na budnost, odnosno upozoravaju, da 

uvijek moramo biti spremni pojaviti se na Božje sudište. 

30 ^ v a P r ^ a ° putima, za koju mnogi drže, da je ona ista, koju čitamo 
kod sv. Luke (19, 12-27), hoće istaći istu misao o budnosti i potrebu dobre 
upotrebe Božjih darova bilo naravnog bilo vrhunaravnoga reda, jer ćemo 
morati za njih Bogu položiti račun. 

31 S ovom uzvišenom slikom završava Isus svoj govor. Sudac će biti sam 

Krist, kojemu je Otac povjerio sudačku vlast (Iv. 5, 27). Osobito je važno 

istaći naglašavanje ljubavi prema bližnjemu, koje se na izraziti način navodi 
U * n im « r ® cima - Ljubav je vrhovno pravilo kršćanskoga života i bit će 
odlučna u božanskom sudu na koncu vremena. 

26 ‘ JoS iz Galileje književnici i farizeji rovare protiv Isusa. Sada i najviže 

vođe naroda preuzimaju na sebe ovu strahovitu odgovornost za zločin. 

koji ce se dogoditi. 

* Simon Gubavac je bio jedan od onih, koje je Isus iscijelio. Žena s posu¬ 
dom punom dragocjene pomasti bila je Marija, sestra uskrsnulog Lazara, 
kako to navodi sv. Ivan (12, 2 i dalje). 

7 Sv. Matej ovdje upotrebljava množinu kao i u 27, 44. No sv Ivan 
označuje određenije: mrmljao je Juda, gonjen svojom SkrtoSću i gramzlji- 
vošću za novcem (Usp. Iv. 12, 4 i dalje). 

15 Trideset srebrnika je bila cijena za roba. 

" Od 14. nišana, vazmenog predvečerja, do 21. nišana Židovi su jeli samo 
beskvasan kruh. 

" .Sjede”: podbočio se poluležeči lijevom rukom, jer se taj način smje¬ 
štaja kod jela onda upotrebljavao. 

“ O?™ jednostavnim načinom govori Evanđelista- o ustanovlieniu 

presv. Euharistije. ' 

” Krist ponovno upotrebljava sliku o gozbi, da njome prikaže nebesko 
kraljevstvo. 

30 Radi se o hvalospjevu s kojim je završavala vazmena večera. 

31 Usp. Zah. 13, 7. 

32 Da ih odvrati od malodušja, koje će u njima zavladati za vrijeme 
njegove muke, naglašuje pobjedu svoga uskrsnuća. 

37 Isti apostoli, koji su bili svjedoci njegova preobraženja, bit će svjedoci 
njegove agonije, njegove smrtne borbe. 

31 Ova rečenica nam otkriva svu stvarnost Isusove ljudske naravi, koja 
se opire smrti, ali je ipak smjerno prihvaća, da izvrši volju svogč Oca. 

45 Ove riječi, izgovorene u onome času, imaju naglasak ironije i odskaču 
od ononga, što slijedi. Neki prevodioci ovo prevode ovako: „Još uvijek 
spavate i počivate?" 

54 Bog je bio prorekao Spasiteljevu muku. Židovi su svojom slobodnom 
voljom, nadahnuti zloćom, ispunili ovo proroštvo. 

57 Bio je veliki svećenik, dakle vrhovna vlast i predsjedatelj Visokoga 
vijeća. Ovo „suđenje", radi sata, bilo je nezakonito, ali je služilo, da se 
pripremi proces i dobije na vremenu. 

43 Ovaj upit, koji navode sva četiri Evanđelista, dokazuje, da je Isus 
govorio jasno o svom mesijanskom dostojanstvu i božanskom sinovstvu. 

44 Ovim Danijelovim (7, 13) riječima Isus navješćuje svoju buduću slavu. 
27 1 Ujutro su održali drugu sjednicu, da tako dadu značaj „zakonitosti* 

noćnom suđenju. 

2 Rim je bio rezervirao za svog predstavnika pravo da izriče smrtne 
osude. Bez njegova pravorijeka osuda Visokoga vijeća nije imala nikakve 
zakonske vrijednosti (Iv. 18, 30). 

4 Usp. 5 Mojs. 27, 25. — Ova epizoda nam ocrtava živo licemjerstvo 
židovskih svećenika. Tekst, koji se ovdje citira, je Zah. 11, 12. 

10 Usp. Jer. 32, 6 i dalje; Zah. 11, 12 i dalje. 

24 Ovim činom je Pilat mislio udaljiti od sebe odgovornost, što predaje 
na smrt nedužna čovjeka. 

24 Sv. Ivan govori u svom Evanđelju, da je Pilat dao Isusa bičevati, kako 
bi dao neku zadovoljštinu svojim neprijateljima, nakon što je propalo nje¬ 
govo nastojanje, da oslobodi Isusa (v. Iv. 19, 1 i dalje). 

29 Sv. Ivan smješta ovu strahovitu i okrutnu porugu poslije bičevanja i 
veli, da ju je Pilat htio iskoristiti, da bi umekšao srca Isusovin tužitelja. 

32 Običaj je zahtijevao, da osuđenik sam nosi svoj križ (neki misle, da je 
osuđenik nosio samo prečku križa, dok drugi smatraju, da je trebao nositi 
čitav križ). No Isus je bio toliko izmrcvaren bičevanjem i ostalim mukama, 
koje je podnio od časa uhićenja, da je bio na putu prema stratištu izne¬ 
mogao. 

34 Radi se o anestezijskom napitku, koji se davao osuđeniku, kako bi 
manje osiećao boli. Zato Isus nije htio uzeti taj napitak, da do kraja ispije 
kalez bola. — Golgota se onda nalazila izvan gradskih zidina, ali u nepo¬ 
srednoj blizini grada. 

39 Stratišta su se nalazila uz rub putova. Iz ove scene se vidi, do koje su 
mjere narodni židovski vođe zarazili dušu naroda protiv Isusa. 

44 Ovaj generički plural se primjenjuje na jednog od dvojice, kako to 
izričito navodi sv. Luka (23, 39 i dalje). 

45 Dan se dijelio u četiri jednaka dijela (ure). Šesta ura je označavala 
podne. — Kako Vezam uvijek pada u vrijeme uštapa, pomrčina sunca nije 
mogla biti prirodna. 

44 Ove su riječi iz Ps. 22. Ova ostavijenost je jedan od tolikih misterija, 
koje pruža psihologija Boga. Riječi svakako treba tumačiti u smislu citira- 

noga psalma kao ostavljenost ođ svake pomoći i ođ njene unutarnje utjehe. 

51 Zastor se nalazio na vratima svetišta nad svetištima (v. 2 Mojs. 26, 
31 i dalje). Time je bilo dokinuto starozavjetno bogoslužje i hramu se 
oduzela njegova posveta. 

52 Ovu činjenicu uskrsnuća navodi samo sv. Matej. Tumačenje je teško, 
i zato razni komentatori tumače na razne načine. Navodimo, sto se reklo 
i u prvom izdanju ove knjige: Uskrsnuće je bilo predstavljeno kao znamenje 
i početak sveopćeg uskrsnuća, i vjera u Isusovo uskrsnuće promaknuta. 
Odatle i vidimo, da Petar u Dap. 2, 23 i dalje govori o Isusovu uskrsnuću 
kao o opće poznatoj činjenici u Jeruzalemu. 

54 Poganski vojnici svjedoče o Isusovoj nevinosti i o njegovom božanskom 
sinovstvu, Što je bio povod njegove smrtne osude. 

55 Sv. Luka ( 8 , 1 i dalje) kazuje nam, koju su dužnost imale ove žene, 
koje su pratile Isusa i njegove učenike. 

54 Leš osuđenika bio je u vlasti suca, koji ga nije dopustio skinuti, dok 

se nije potvrdila Isusova smrt. Josipov čin je bio odvažan, jer se Josip 

morao bojati osvete Židova. 

60 Grob je bio uklesan u nekoj spilji. Na ulaz je bio navaljen težak 
kamen. 

44 Ovo navodi samo sv. Matej. Time su sami Židovi priznali svoj poraz i 

Isusovu pobjedu. Stražu su vršili rimski vojnici, koje je Pilat dao svećeni¬ 

cima na raspolaganje. 

28 6 „Vi se ne bojte!“ — Ono „vi" je naglašeno u opreci prema strahu 
stražara. 

7 Tako je bio kazao Isus (26, 32), jer su u Galileji mogli učenici sabranije 
negoli u Judeji razmišljati o Kristovim uputama, nakon što su im se, 
njegovim uskrsnućen, otvorile oči. 

10 Usp. Iv. 20, 11. — „Javite mojoj braći", t. j. apostolima, koji su sada 
po otkupljenju postali Božja djeca i braća Božjega Sina. 

16 Sv. Matej ispušta Spasiteljevo ukazanje u Judeji nekim svojim učeni¬ 
cima, koje na taj način uvjerava u svoje uskrsnuće. 

17 Sv. Ivan nam kazuje više potanskosti o sumnji apostola Tome, na 

kojega ovdje sv. Matej vjerojatno aludira. N 

19 - 20 Ovdje Isus daje apostolima nalog, da sve ljude učine učenicima, t. j. 
kršćanima. Ovo će se vršiti krštavanjem, propovijedanjem i upravom. 


MARKO 

1 1 Komentirali smo opširnije Evanđelje po sv. Mateju, jer je prvo Evan¬ 

đelje, koje se, kako smo već rekli, podudara s dva slijedeća Evanđelja. 
Zato ispuštamo ovdje ponavljanja. 

2 - 4 Ivanovo je krštenje slika istoimenog sakramenta. Briše grijehe, ali ne 
ni vodom ni Duhom Svetim, nego na temelju pokajanja. 

’- 11 Isus, koji nije trebao biti kršten, daje nam primjer poniznosti i javno 
odobrava djelo Krstitelja. 

25-28 Evanđelist ističe vrlo često Spasiteljevu vlast nad demonom. 

3 31 Isusova „braća" su Isusovi rođaci (v. Mt. 12, 4$). 

4 12 Ovo mjesto se mora shvatiti u suglasju sa židovskim poimanjem bo¬ 
žanske uzročnosti: posljedak nauke se iznosi kao svrhovitost Isusova 

poslanja jedino radi pokvarene dispozicije njegovih slušatelja. 

24 Ova se priča ili parabola nalazi samo u ovom Evanđelju. Uči, da se 
Božja riječ u duši razvija po svojoj vlastitoj unutarnjoj snazi. Učinak, dakle, 

ne zavisi o čovjeku, koji je propovijeda. 

5 30 Isus je vrlo dobro znao, tko ga je taknuo — veli Tertulijan — ali je 
htio čuti ispovijest bolesne žene. Na isti način je postupio Bog s Ada¬ 
mom u zemaljskom raju tražeći od Adama priznanje grijeha. 

6 12 Radi se o slici sakramenta posljednje pomasti. 

7 3 Židovi su zvali „predajom starijih" cijeli niz propisa i izreka, koje 
su se usmeno predavale iz pokoljenja u pokoljenje. 

8 15 „Farizejski kvasac" označuje pogrešnu i pokvarenu nauku. 

27 Filipova Cezareja je bila grad, koji je osnovao četverovlasnik Filip 
blizu jordanskih izvora. 

9 15 Isus je još uvijek nosio na svom licu odraz preobraženja, slično kao 
što je Mojsije još uvijek sjao, kad se spustio među svoj narod sa brda 

Sinaj. 

10 ’ 4 - 15 Povjerenje i podatnost za pouku — naravne odlike djece — trebaju 
imati svi oni, koji žele postići nebesko kraljevstvo. Ove odlike se moraju 

postići slobodnim izborom. 

27 Isus ne osuđuje bogatstvo ili bogataše, nego ističe pogibelj, koju može 
predstavljati bogatstvo u nastojanju postignuća vječnog života. 

12 10 Ps. 117, 22. Ugaoni kamen, koji su Židovi odbacili i koji je Bog 
ponovno postavio, predstavlja Isusa Krista. 

28 - 34 Rabini nabrajaju ništa manje nego 613 zapovijedi. Puk je poznavao 
maleni broj ovih zapovijedi. 

14 1 Namjera Isusovih neprijatelja bila je, da se riješe Isusa bilo na koji 
način, ne prezajući od zločina, ako ne bi mogli izvesti svoju namjeru na 

prividno zakonski način. 

27 - 42 U želji za utjehom Isus se obraća svojim posebno dragim apostolima, 
koje je bio molio, da s njim bdiju u molitvi. 

51 „Neki mladić" — vjerojatno sam sv. Marko Evanđelist. 

54 Isus je bio govorio o svom tijelu, a ne o materijalnom hramu, odnosno 
o konkretnom hramu u Jeruzalemu. 

15 44 Pilat je pitao, da Ii je Isus već umrcj, jer je znao, da su osuđenici na 
smrt na križu običavali živjeti obješeni po dva i više dana. 

16 1 Sa zalazom sunca je završavao blagdan subote. 


LUKA 

1 1 Vidi bilješku Mk. 1, 1. 

3 Teofil, kojemu Evanđelist posvećuje ovo Evanđelje, očevidno je bio 
prijatelj pisca. No ova ie osoba nama nepoznata. 

11 Žrtvenik za k&d bio je od čempresova drva i obložen zlatom, na koje¬ 
mu se palio miris (kad) ujutro i popodne. 

15 Usp. 3 Mojs. 10, 9. — 4 Mojs. 6 , 3. — Suc. 13, 4. 

25 Kod Židova se neplodnost žene smatrala kao kazna Božja. 

40 Ivan = Gospod se smilovao. 

2 4 Trebao ie prevaliti nekih 30 kilometara. 

21 Ovo je bila žrtva siromašnih. 

37 Neke pobožne žene, kad bi ostale udovice, posvetile bi se Bogu i 
stavile bi se u službu hramu. 

3 2 Tada je bio Kaifa veliki svećenik, ali isti naziv se pridavao i njegovu 


440 


LUKA 


LUKA - IVAN 


441 


tastu Ani, koji je to bio prije Kaife. 

10 Oganj simbolizira Duha Svetoga. 

4 14 Nije bilo potrebno biti svećenik, da se obavlja ovo čitanje. 

5 55 Isus je bio zaručnik, koji je sišao s neba, da slavi duhovnu svadbu 
sa svojom Crkvom, pa su se njegovi učenici trebali radovati u njegovu 

društvu, kao što se ljudi raduju u danima svadbe. Isus će uskoro napustiti 
ovaj svijet kao smrtni čovjek, i tada njegovim izabranima ne će nedostajati 
trpljenje i žalost. 

6 1 „Jedne subote": Vulgata ima: „U subotu drugu prvu". Kako tvrdi sv. 
Krizostom, ovako se zvala ona subota, na koju bi pao jedan od glavnih 

blagdana. Drugi misle, da je to bio prvi dan drugoga tjedna poslije 16. 
mjeseca nišana. 

5 Ovdje Isus naglašuje svoje pravo, da oslobodi od zakona, odnosno 
zapovijedi, što je vrijedila za subotu. ^ 

2o_23 s v L u ka je sažeo osam blaženstava, koje navodi sv. Matej, u četiri. 
24 Odnosi se na one, koji imaju srce vezano uz zemaljsko bogatstvo. 

31 „U krilo": misli se na nabore, koje je imala dugačka tunika, odnosno 
istočnjački plašt. 

7 19 Prema sv. Jeronimu, ovo pitanje Ivana Krstitelja ne znači nepozna¬ 
vanje činjenice ili sumnju u Isusovo božansko poslanstvo. Ivan preko 

svojih učenika pita Isusa, da li je on Spasitelj zato, da bi Ivanovi učenici 
vjerovali u Krista. 

9 3 Drugim riječima: Pouzdajte se potpuno u Božju Providnost. 

10 Ova Betsaida nije pna, koja se spominje u 10, 13, nego je to drugo 
mjesto, koje se nalazilo na istočnoj strani Jordana. 

21 Isus ne želi probuditi u narodu krive mesijanske nade. 

24 Preobraženje je slika buduće Kristove slave. 

31 Govorili su o muci, uskrsnuću i uzašašću Kristovu. 

52 Samarijani, neprijatelji Judejaca, pokazivali su se loše u odnosu s 
hodočasnicima, koji su išli u Jeruzalem. 

10 30 Put iz Jeruzalema u Jeriho uvijek je bio nesiguran radi razbojnika, 
koji su onuda krstarili. Redovito su to bili Arapi. 

” Selo je bilo Betanija. Marta je bila starija sestra uskrsnulog Lazara i 
Marije Magdalene. 

11 13 Duh Sveti je najbolje, što može dati Bog čovjeku. 

20 Prst Božji Često označuje Božju moć. 

24 Broj sedam se mnogo upotrebljavao na Istoku u slikovitom značenju i 
općenito ie označavao pojam „mnogo". 

31 Kraljica juga je kraljica od Sabe, koja je bila pohodila kralja Salomona. 

12 10 Tko odbija milost Duha Svetoga, ne osjeća pokajanja za svoje grijehe 
te mu — dosljedno tome — ne mogu biti grijesi oprošteni. 

42 Ovdje se spominje oganj Božje ljubavi, koji je Krist donio na zemlju. 

13 1 Za vrijeme žrtve ih ie dao Pilat posmicati, po svoj prilici radi kakve 
namjeravane pobune, skovane u hramu. Rimski su namjesnici u takvim 

slučajevima postupali vrlo strogo i bezobzirno.- 

13 Isus odgovara neizravno ukazujući na sredstvo spasenja. A spasiti se 
može svaki čovjek, bez obzira na porijeklo, rasu i jezik, bez obzira s koje 
je strane svijeta. 

3i_33 jsJi farizeji ni Herod ne mogu spriječiti Božje namjere. 

17 12 Zakon je zabranjivao gubavcima približiti se zdravima. 

18 34 Učenici nisu mogli shvatiti, da će Krist trpjeti, pa zato nisu shvatili 


ni njegove riječi, da je potrebna Kristova okrutna muka, da spasi svijet. 
Sv. Luka ispušta pretenzije Zebedeievih sinova (v. Mt. 20, 20-28, Mk. 10, 
35-45), koje jasno ilustriraju ovo nesnvaćanje učenika, 

19 4 Sv. Augustin kaže, da je Isus nagradio Zakeja radi njegove ljubavi, 
koju je on već nosio u srcu za Spasiteljem. 

40 Sv. Jeronim veli, da ne potvrđuju samo pogani, koji se uspoređuju 
s kamenom, nego i samo kamenje Isusa kao Kralja i Gospodina. 

20 20 Namjesnik je bio Poncije Pilat. 

21 1 Žrtvena blagajna = škrinjica, u koju se ubacivao novac, koji je bio 
upotrebljen za žrtve. 

22 19 Katolički svećenik ovo isto radi svakog dana u sv. Misi. 

25 Narod često puta naziva i vladare-tirane dobrorvorima zemlje, ali još 
češće vladari-tirani nazivaju sami sebe dobrotvorima. ♦ 

24 Isus govori u slici, da je sada potrebno, da se njegovi učenici oboružaju 
štitom vjere i mačem Gospodnje riječi, jer će uskoro ući u kreševo pro¬ 
povijedajući i braneći evanđeosku nauku. 

44 Ova nam okolnost pokazuje, koliku je tjeskobu osjećao Isus u duši i 
koliko se trebao boriti, da pobijedi naklonost svoje ljudske naravi, koja se 
opirala primiti gorki kalež muke. 

23 43 Ovako je Isus nagradio izjavu o njegovoj nevinosti, koju je izrekao 
obraćeni zlikovac na križu. 

44 Šesta ura = tri sata popodne. 

51 Josip iz Arimateje bio je član Visokoga vijeća, ali on nije bio osudio 
Isusa. 

24 Šezdeset stadija je otprilike 8 ili 10 kilometara. 

IVAN 

1 1 Kao što je naglašeno u uvodu, ovo Evanđelje se razlikuje od ostalih 
po načinu obradbe Kristova života, odnosno naučavanja. S obzirom na 

sadržaj ovo Evanđelje ima zajedničko s stalim Evanđeljima samo prizor 
izbacivanja trgovaca iz hrama (2, 13 i dalje), prvo umnoženje - kruhova (6, i 
dalje), pomazanje u Betaniji (12, 1 i dalje), svečani Isusov ulazak u Jeru¬ 
zalem 12, 12), te muku i smrt Gospodina našega Isusa Krista. Ali ni u 
ovim opisima ne postoji između Ivana i ostalih evanđelista neka književna 
ovisnost. U biti se sva četiri Evanđelja podudaraju u navodu događaja, ali 
se ovo razlikuje od ostalih u načinu obradbe. — Teme, koje sv. Ivan iznosi, 
su dublje, i mjesto parabola više manje alegoriziranih iz ostalih Evanđelja, 
ovdje se iznose prave alegorije poput one o lozi (15, 1) ili one o pastiru i 
stadu (10, 1). Radi toga sveti oci nazivaju Ivanovo Evanđelje duhovnim 
Evanđeljem. 

„U početku bijaše Riječ", t. j. u početku je već postojala Riječ, odnosno 
Riječ je od vječnosti. „Riječ" označuje u Novom Zavjetu drugu božansku 
Osobu presvetoga Trojstva. 

24 Ivan nadodaje „s druge strane Jordana", da istakne razliku od one 
Betanije, u kojoj je živio Lazar sa svojim sestrama. 

39 „Deseta ura", t. j. oko četiri poslije podne. 

2 4 „Dvije do tri mjere". Ove mjere su sadržale 35-40 litara. 

3 14 Kao što je Mojsijeva mjedena zmija liječila u pustinji one, koje bi 
ujela guja (usp. 4 Moj. 21, 8), tako će Krist, uzdignut na križu, spasiti 

čovječanstvo od grijeha i vječne osude, ako ga ovo bude slijedilo. 

4 23 Obred, koji Bog hoće, nije samo nešto izvanjsko, kako su to držali 
Židovi, nego se prvenstveno sastoji u svojoj unutarnjoj vrijednosti, u 

vjeri, u nadi i u ljubavi. 

46 „Kraljevski činovnik", t. j. vojni ili civilni službenik četverovlasnika. 

5 2 Doslovno: U Jeruzalemu ima jedan ribnjak, nazvan Ovčji . . . 

17 Bog „radi", t. j. uzdržava svijet neprestano, bez obzira da li je subota 
ili nije. 

41 - 47 Temeljni razloži čovjekovoj nevjeri su njegova oholost i umišljenost. 

6 19 „Potrkalište" ili stadium je bila grčka mjera za duljinu i iznosila je 
200 metara. 

2 ? ^ e slijedećim recima Isus govori o duhovnim dobrima, koja sadrže 
Božje riječi, te o dobru nad dobrima, t. j. o presvetoj Euharistiji. 

32 Ovo znači: Mojsije vam je dao samo sliku nebeskoga kruha. 

56 Kao što se hrana pretvara u istu substanciju s onim, koji je uzima, 
tako se i Krist gotovo poistovetuje s onim, koji ga prima u Eunaristiji. 

70 Pouka o strahu i poniznosti za sve apostole. 

7 21 Isus ovdje podsjeća na čudo, koje je učinio na uzetome kraj ribnjaka 
u Betsaidi. 

52 Prorok Jona je bio Galilejac. 

9 2 Ovo se pitanje temelji na vjerovanju, koje je bilo vrlo rašireno među 
Židovima, i po kojemu se bolest smatrala gotovo uvijek Božjom kaznom 

za grijehe. 

17 Pranje u ribnjaku Siloe simbolizira krštenje, preko kojega nas Duh 
Sveti prosvjetljuje. 

13 Bez sudjelovanja naše volje nijedno čudo nije kadro da u nama pro¬ 
budi vjeru. 

10 7 Samo po Kristu može čovjek ući u Božje kraljevstvo. 

38 Isus ima istu narav kao i Otac. Tako su i prisutni Židovi shvatili ove 
riječi, koje su im se zato pričinile kao buljenje. 

* Ovaj izvanredni naslov („bogovi ste") odnosi se na izraelske suce kao 
Božje predstavnike ili zastupnike. 

11 9 S ovom kratkom parabolom o danu i noći Isus tvrdi, da mu se ništa 
ne može dogoditi, dok ne dođe noć njegove muke na Križu. 

44 Židovi su ovijali mrtvace u dugačke povoje, tako da su noge ostajale 
jedna uz drugu, i da su ruke bile spuštene uz tijelo. Tako je uskrsnuli Lazar 
primio život, ali nije mogao ni ići ni pomaknuti ruke. 

12 20 Ovi „neznabošci" su bili skloni judaizmu te su bili na putu obraćenja. 

13 13 Isus želi ovim činom i ovim riječima dati apostolima primjer poni¬ 
znosti i ljubavi. 

30 Moguće je, da Juda nije dospio primiti tijelo Kristovo (pričest) niti 
da je postao svećenik. 

14 1 i dalje: _U ovom prvom dijelu velikosvećeničkog Isusovog govora 
naglašeno je, da Kristov odlazak ne znači i napuštanje apostola i Crkve. 

19 Tko je pozvan od Krista, dobiva nezasluženu milost. 

16 ®- 11 Duh Sveti će uvjeriti svijet o grijehu, koji je počinjen raspećem 
Isusa Krista i progonom apostola. Isto tako će Duh Sveti uvjeriti svijet 

o nevinosti Sina Božjega, kojega je svijet osudio na smrt, i o činjenici, da 
je otkupljenjem smanjena moć sotone. 

17 12 Sv. Augustin veli, da ovdje Krist moli za one, koji ljube Oca i koji 
će preobraziti svijet u Kristove ime. 

18 31 Pilat smatra, da židovske optužbe proti Kristu ne uvjetuju smrtnu 

osudu, jer te optužbe nisu takve naravi, da Optuženoga dovedu na 
stratište. Zato bi htio, da ga Židovi sude po svojim zakonima, a oni nijesu 
f imali sposobnost ius gladii, odnosno pravo na izvršenje smrtne osude. 

32 Krist je označio, kakvom će smrću umrijeti, kad je rekao, da će biti 
predan neznabošcima i da će biti propet. Ovakvu smrtnu osudu Židovi 
nijesu upotrebljavali. 

20 Prvi dan tjedna je za njih bila naša nedjelja. 

21 17 S ovom trostrukom izjavom ljubavi — kaže sv. Augustin — Petar je 
popravio trostruko zatajenje Isusa u dvorištu velikog svećenika. 

1# Proročanstvo, da će i Petar također umrijeti smrću na križu. 

24 Ovu je zaključnu riječ napisao jedan od Ivanovih učenika, koji, nada¬ 
hnut od Boga, svjedoči, aa je njegov učitelj napisao ovo Evanđelje. 

DJELA APOSTOLSKA 

I 1 Luka označuje svoje Evanđelje kao prvo, a Djela Apostolska kao drugo 
djelo. 

10 „Dva čovjeka", t. j. dva anđela u ljudskom obliku, kao što je to bilo 
poslije Isusova uskrsnuća (usp. Mt. 16, 5; Iv. 20, 12). 

, 2 1 „Kad se navršilo pedeset dana", t. j. poslije Uskrsa. Tada su se slavili 

„dies Pentecostes", sto dolazi od grčke riječi „pentekostć", t. j. pedeseti. 
Ova je svečanost bila uspostavljena u spomen produljenja Zakona na Sinaj- 
skom brdu. 

17 „U posljednje dane" ovdje označuje „u mesijanskom vremenu". 

4 4 Saduceji su nijekali istinu o uskrsnuću mrtvih. 

23 Ovo znači: ništa nijesu mogli učiniti proti Isusu, da ti nijesi to do¬ 
pustio. 

31 Kao dokaz, da je Isus primio njihove molitve, učvrstio je njihovu 
vjeru i napunio ih je Duhom Svetim, koji ih više nikada ne će napustiti. 

26 Ovaj je Barnaba kasnije postao drug apostola Pavla. 

5 6 Ananija je mogao zadržati sav novac, jer ga nitko nije silio, da ga 
preda apostolima. Bio je kažnjen radi svoje licemjerne laži. 

6 1 Grci su ovdje oni Judejci, koji su govorili grčki i koji su bili razasuti 
po grčkome svijetu. 

8 1 Raspršenjem kršćana progon je pogodovao širenju evanđelja. 

5 Ovaj je Filip bio đakon. 

28 Gaza je filistejski grad, koji je razorio Aleksandar Veliki. 

40 Azot je bio također filistejski grad, udaljen od Gaze nekih 50 kilo¬ 
metara. 

9 2 U Damasku je postojala važna židovska naseobina. Poglavica sinagoge 
je imao vlast nad raspršenim Zidovima izvan Palestine. 

6 Savao je bio spreman poslušati već prije negoli je točno doznao, koja 
je Božja volja. 

32 U apostolsko se vrijeme zvalo svecima sve kršćane, posvećene sakra¬ 
mentom krštenja. 

II 25 Poslije svoga obraćenja Pavao je vjerojatno propovijedao evanđelje 
po Ciliciii. 

27 „Proroci", t. j. kršćani, koji su imali proročki dar. 

28 Klaudije — rimski car, koji je vladao od 41-44 godine. 

30 „Starješine" ili prezbiteri bili su vođe zajednice, postavljeni od apo¬ 
stola. 

12 1 (ierod Agripa I., unuk Heroda Velikog, dobio je godine 37. naslov 
kralja, a godine 40/41, zavladao je cijelom Palestinom. 

3 Agripa je bio u Jeruzalemu povodom blagdana Paske. 

17 Jakov Mlađi, zvan „Gospodinovim bratom", bio je jeruzalemski biskup. 

13 4 Seleucija je lučki grad za Antiohiju, na ušću Orotensa. — Salamina 
(Salamis) je lučki grad na istočnoj obali Cipra. 

14 Sv. Pavao se obraća također i poganima, koji su počeli priznavati 
pravoga Boga te su bili na putu k obraćenju. 

14 1 Luka zove Grcima sve one, koji nijesu bili Židovi, jer je u ono vri¬ 
jeme bilo uobičajeno, da svi ovi govore i upotrebljavaju grčki jezik. 

11 „Govoreći likaonski", t. j. jezikom onoga kraja. — Jupiter i Hermes 
bili su grčki bogovi s Olimpa. Prvi je bio otac i glavni bog svih bogova, a 
drugi je bio glasnik bogova i njihov govornik pred ljudima. 

15 4 Obraćeni Židovi su bili uvjereni, da poganski obraćenici moraju obdr- 
žavati Mojsijev zakon, osobito obrezanje. 

•Ovo je bio prvi kršćanski koncil (sabor) i služio je kao uzor za sve, 
koji su kasnije bili održani. 

16 10 Od ovoga retka dalje sv. Luka govori u prvom licu, što znači, da 
je i on bio u pratnji apostola Pavla. 

37 Rimski građani su imali stanovite prednosti, kako ćemo to vidjeti u 
daljnjem pripovijedanju. 

17 5 Jason je hebrejsko ime za Isus ili Jozua, ali je helenizirano. 

14 Epikurejci nijesu vjerovali ni u Boga ni u prekogrobni život. Stoici 
su bili najkreposniji grčki filozofi, ali ni oni nijesu imali smisla za evan¬ 
đeoske istine. 

18 13 Kenhreja je istočni grad Korinta i bio je istočna luka. — Pavao se 
zavjetovao po načinu nazireja. 

23 Ovdje započinje treće misijsko putovanje sv. Pavla. 

25 Ovo znaci, da je Apolo krstio, kako je krstio sv. Ivan Krstitelj, a ne 
kako je Isus bio zapovjedio. 

19 3 Ove je bio krstio Apolo. 

4 Dijeljenje Duha Svetoga polaganjem ruku, t. j. potvrda, razlikuje se 
od krštenja. 

13 Vraćanje je bilo tako uvriježeno, da je čak bilo i kršćana, koji se još 
nijesu bili oslobodili ovoga običaja i mane. 

35 „Što je pao s neba“: Efežani su vjerovali, da Dijanin kip nijesu obli¬ 
kovale ljudske ruke, nego da im ga je poslao Jupiter s neba. 

21 • Ovdje evanđelist označuje propovjednika Evanđelja. 

11 Jakov Mlađi, jeruzalemski biskup. 

20 Žrtva se sastojala od jednog janjca, jedne ovce i jednog kozlića. 

22 23 Ovo je bio znak njihove pobune i srdžbe na Pavla (usp. Job. 2, 12; 
Ezek 23, 30). 

' 2 f Rimski građani nijesu smjeli biti bičevani. Ovo je bio jedan od nji¬ 
hovih privilegija. 

23 1 Udariti po ustima značilo je proglasiti optuženoga huliteljem. 

3 Obijeljeni zid znači isto, što je Isus rekao za farizeje: obiieljeni gro¬ 
bovi. — Zakon nije dozvoljavao kazniti dok krivnja nije bila dokazana. 

3 ] Grad Antipatrida je sazidao Herod Veliki na uspomenu svoga oca 
Antipatrida. Ovai grad se nalazio nekih 45 km sjeverno od Jeruzalema. 

35 „Herodov dvor". Zgrada se tako zvala, jer ju je Herod dao sazidati. 


24 24 Družila je bila kćerka Heroda Agripe I. Bila se udala, kad joj je bilo 
14 godina, ali je napustila svoga muža i udala se za Feliksa. 

25 11 Priziv na cara predstavljao je pravo rimskih građana, koji su se na¬ 
lazili pod optužbom. Pavao je imao ovo pravo, kao i pravo da odbije 

ponudu Porcije Fešta, da bude suđen u Jeruzalemu. 

13 Agripa II. bio ie sin Heroda Agripe. Bio je posve odan Rimljanima. 
Njegova sestra Bernika nije bila na dobru glasu radi svoga raskalašenoga 
života. Druga njegova sestra, Družila, bila je Feliksova žena. 

27 4 Veliki post je post na dan Pomirbe, koji se slavio u jesen. U to doba 
godine, radi velikih oluja, zatvarala bi se plovidba, da bude opet otvo¬ 
rena u mjesecu ožujku. 

27 „Plovismo po Adriji": tako se u staro doba zvalo more između Grčke 
i Sicilije. Ovo ime, kao i sličnost imena otoka Malte s našim Mljetom, 
zavelo je neke u bludnju, da smatraju, da se brodolom dogodio na obalama 
otoka Mljeta u Jadranu. 

24 Dvadeset hvati = 37 metara; 15 hvati = 27.75 metara. 

28 1 Stanovnike otoka Malte se naziva barbarima radi toga, jer su govorili 
fenički, a ne grčki ili latinski. 

13 Regij (Reggio) je luka u Kalabriji, blizu Sicilije. — Puteoli (Puzzuoli) 
je grad blizu Napulja. 

15 Apijev trg (forum), Tri krčme (tabernae), u daljnjoj jugozapadnoj 
okolici Rima. 

POSLANICA RIMLJANIMA 

1 14 Ovo znači, da je bio pozvan propovijedati svima bez iznimke: Žido¬ 

vima i strancima, mudrima i neizobraženima. 

10 Ove riječi upućuju na temu poslanice: tko bude vjerovao, spasit ce 
se po Božjoj milosti. 

3 2I> Zakon doista odvraća čovjeka od grijeha, ali ga ne čini sam po sebi 
svetim, niti ga svojom moći spašava. Sam zakon bez vjere — govoreći u 

svrhunaravnom smislu — samo je mrtvo slovo. 

24 Posvećenje Čovjeka dolazi po Milosti, a ne radi njegovih vlastitih 
zasluga. 

4 Abraham nije bio opravdan po svojim naravnim djelima, nego po 
vjeri. Da je postigao opravdanje po svojim djelima, s pravom se mogao 

hvaliti, ali on je primio opravdanje po vjeri obasjanom milošću. 

5 12 Adamov istočni grijeh prelazi na svu njegovu djecu, t. j. na sve 
čovječanstvo, i to ne zato, što bismo s njim sagriješili, nego zato, što 

je on izgubio pravo na iskonsku pravdu, pa nam je nije mogao dati u na¬ 
sljedstvo. 

13 Nije se griješilo protiv Mojsijeva zakona, koji još tada nije ni postojao, 
ali se griješilo proti naravnom zakonu. 

6 2 Ovo znači, da je čovjek mrtav prije krštenja, kao što je Krist bio 
mrtav u grobu. I kao što je Isus uskrsnuo, i mi smo uskrsnuli sakra¬ 
mentom krštenja za život milosti. 

11 Kao što je Krist na Golgoti sravnao račune s grijehom i po uskrsnuću 
živio samo za Boga, tako i mi krštenjem umiremo za grijeh i oživljujemo 
u Bogu. 

14 Bog nam ne će uskratiti svoje milosti, ali mi imamo slobodu, da je 
odbijemo, da je ne prihvatimo. 

1S Ovo znači: Zar ćemo zloupotrebljavati slobodu, koja nam je dana, 
da ne izvršujemo Zakon? 

7 1 Sv. Pavao dokazuje nauku o usporedbi života s bračnom vezom, koja 
se upotrebljavala osobito u Starom Zavjetu. U ovoj se usporedbi razli¬ 
kuju tri stvari: žena, zakon bračne veze i muž. Svakoga od nas uspoređuje 
s položajem žene u braku, našeg starog Čovjeka uspoređuje s mužem, a 
zakon, koji nam brani griješne želje, sa zakonom o braku. 

8 5 Oni, koji se daju voditi oa svojih strasti i mana, ne misle na Boga, 
niti mogu osjetiti sreću istinskoga duhovnoga života. 

10 2 U svojoj slijepoj revnosti, koja nije imala ništa vrhunaravnoga, Židovi 
nijesu htieli shvatiti, da je dolaskom Sina Božjega ukinut Mojsijev zakon. 

„Svršetak zakona", t. j. njegovo izvršenje i usavršenje. 

19 Ovo znači: Učinit ću, da se obrate na pravu vjeru pogani, koje vi 
mrzite, a to će izazvati vašu zavist i zgražanje. 

11 9 Samo Sveto Pismo će za njih biti zamka i mreža, jer će radi svoje 
nevjere ostati slijepi i ne će vidjeti istine, koje Sveto Pismo sadrži. 

27 Poziv vjere nije nikakva zasluga, nego milost. 

12 ‘ Neka svatko ostane na svom mjestu i neka ne priželjkuje službe za ' 
koje nije sposoban. Kod toga, kao i kod svih drugih stvari, treba uvijek 1 

imati na umu, da Bog raspolaže sa svim i svakim. 

19 Ne osvećujte se. Pouzdajte se u Boga, koji će vas osvetiti, kad za to 
bude vrijeme. 

13 1 Odnosi se ne samo na crkvene, nego i na svjetovne vlasti. 

14 1 Smjera na rasprave o tome, da li treba držati ili ne neke propise iz 
Mojsijeva zakona. 

^ 26 »P. a ne gradim na tuđem temelju", budući da je nužno Apostolu 
raditi tamo, gdje se evanđeoska istina još nije uvriježila. 

16 1 Kenhreja je glasoviti lučki grad kod Korinta. 

s U ono doba kršćani nijesu imali hramova, odnosno crkava, pa su se 
sastajali u privatnim kućama. 


I. POSLANICA KORINĆANIMA 

1 22 Židovi su tražili čudesa, s kojima su proroci zasvjedočili, da govore 
istinu. ^ Neznabošci traže znanstvene dokaze o mogućnosti, da raspeti 

čovjek može biti Bog i da može otkupiti cijelo čovječanstvo. 

28 Krist je zahvaljivao svome nebeskom Ocu zato, što ie poniznima i 
skromnima objavio istine, koje su bile skrivene mudrim i onolim svjetskim 
ljudima. 

2 1 Kristov križ je temeljna tema Apostolova propovijedanja. 

2 - 5 Očito je, da je Korinćane privela vjeri Božja milost, a ne Apostolova 
mudrost i sposobnost. 

10 Duh = Duh Sveti, treća božanska Osoba. 

3 1 Tjelesni ljudi su oni, koji su još uvijek vezani srcem za tjelesne, zemalj¬ 
ske stvari. „Mala djeca u Kristu" su oni, koji su još uvijek nejaki u 

Kristovoj vjeri, koju Apostol propovijeda. 

. . 2 retkom sv. Pavao naglašuje, da im je dosada tumačio jednostavne 

istine, jer još nijesu bili u stanju shvatiti one dublje. 

ona i koji sadi i koji zalijeva": Obadva su samo sredstva, pa djelo 
nije njihovo, nego onoga, koji s njima raspolaže. 


4 4 Samo Bog može suditi, koji vidi i najskrovitije osjećaje i misli sva¬ 
koga čovjeka. 

5 2 Ovo znači: Ispunjate se ponosom radi nekog tobožnjeg kreposnog 
života, a dopuštate, da bude s vama u zajednici onaj, koji je izvršio 

tako nečuveni zločin. 

6 „Ne znate li, da malo kvasca uskiseli sve tijesto", t. j. zar ne znate, da 
samo malo javnih grješnika može smrtno škoditi cijeloj onoj crkvenoj 
općini? 

7 Dan prije Vazma Židovi su izbacivali iz kuće sav kvasac, koji su imali, 
i sedam dana su jeli beskvasni kruh. Za kršćane je život Vazam, koji se 
svetkuje beskvasnim kruhom, t. j. životom bez grijeha. 

6 7 Među kršćanima neka vlada kršćanska liubav, koja je temelj Kristvoe 
nauke. Treba podnijeti uvrede i nepravde prije negoli se ogriješiti o 

ovaj evanđeoski zakon ljubavi. 

?. V ovom i daljnjim recima Apostol šiba po grijesima, koji su bili 
uvriježeni u poganskom svijetu i posebno među mekoputnim Grcima. 

7 2 Bilo bi vrijedno svake pohvale sačuvati djevičanstvo, ali je bolje ože¬ 
niti se onima, koji nemaju snage, da to djevičanstvo sačuvaju i padaju 

u grijeh nečistoće. 

17 Kršćanstvo ne zahtijeva, da čovjek mijenja svoj stalež, nego svoje obi¬ 
čaje, koje je potrebno uskladiti s evanđeoskim ćudoređem. 

37 „Da sačuva svoju djevicu", ako kćerka dragovoljno pristane na dje¬ 
vičanski stalež. 

9 24 Iznosi usporedbu s natjecanjem u trkalištu, koje su Grci priređivali 
u Korintu. 

10 2 Prolaz kroz Crveno more se uzima ovdje kao simbol krštenja. 

3 Mana je simbol presv. Euharistije. 

7 Židovi su u pustinji igrali oko zlatnoga teleta. 

23 Apostol opet naglašuje ono, što u dva posljednja poglavlja iznosi: 
neka se ne čini ni ono što je slobodno, ako to sablažnjuje našega bližnjega. 

11 28 „Neka čovjek ispituje sam sebe", da vidi, ima li čistu savjest. 

34 Neka jede kod kuće, ako mu nije dovoljna zajednička večera, odnosno, 
ako ne može čekati zbog nekog opravdanog razloga. 

12 3 Kad ste bili neznabošci, vodio vas je đavao; sada vas vodi Duh Sveti. 

7 „Na korist" ili na zajedničko dobro Crkve prema njenoj potrebi. 

13 Svi smo sudjelovali u Euharistiji, koja je sakramenat našega jedinstva. 

13 1 Naiveći Božji dar je ljubav, koja se očituje djelima. 

8 U slavi nije potreban nijedan od ovih darova, osim ljubavi. 

14 1 Dar proroštva je ovdje uzet kao čudesna intuicija nauke, morala i, 
možda, tuđih misli. 

29 Neka ostali sude, da Ii ih Duh Sveti nadahnjuje, pa ako netko primi 
posebno nadahnuće u vezi s onim, o čemu se govori, neka taj govori, a 
ostali neka šute. 

35 „Ne će biti pripoznat", t. j. Bog ga ne će priznati. 

15 28 Sin će biti pokoren kao čovjek. 

33 „Zli razgovori kvare dobro ćudoređe" — ovo je grčka poslovica. 

51 Vulgata ima: „Svi ćemo uskrsnuti, ali ne ćemo se svi promijeniti". 

. 52 „Mi", t. j. mi, koji živimo i djelujemo po Evanđelju. 

16 10 Ovo znači: Našao sam bolje uvjete za misijsko djelovanje negoli sam 
mislio. 

11 Apostol preporuča Timoteja toliko, jer je tada još bio vrlo mlad. 

I. KORINĆANIMA - II. KORINĆANIMA 


” Kuća Akvile i Priske služila je za sastanke općine. 

22 »Maran atha" u aramejskom znaci: »Dolazi Gospodin", t. j. da sudi i 
osudi one, koji ga ne ljube. 


II. POSLANICA KORINĆANIMA 

1 14 Uvijek sam vam propovijedao jedno te isto, jer se Kristova nauka ne 
mijenja, kao Što se mijenja čovjek. 

25 Apostol nije išao u Korint, da bi Korinćanima dao vremena za razmi¬ 
šljanje i za popravak njihovih neurednosti. 

2 5 - 11 Apostol se u jednoj poslanici (koja nije sačuvana) požalio radi neke 
osobne uvrede. Onaj, koji ga je uvrijedio, pokajao se, pa sad Apostol 

moli Korinćane, da mu i oni oproste. — Drugi tumači misle, da se ovo 
mjesto odnosi na 5, 1-8 prve poslanice Korinćanima. 

3 1S Kao što Židovi nijesu mogli odoljeti svijetlu, koje je obasjavalo 
Mojsijevo lice, kad je silazio sa Sinajske gore, tako ne mogu podnijeti 

svijetlo, koje je Krist unio u Stari Zavjet, dokazavši, da se sav Stari Zavjet 
odnosi na njega. 

4 4 Zaslijepio ih je sotona, da ne vide spasonosnu istinu vjere, koju je 
Krist donio na svijet. 

12 Kristova smrt je predstavljena u propovjednicima vjere u njihovom 
misijskom radu, a u vjernicima u duhovnom životu, koji im priopćuje duh 
Evanđelja. 

5 2 Sposobnost proslavi jenja našeg uskrsnulog tiiela. 

4 Osjećamo strah od smrti i raspadanja; aa Adam nije sagriješio, ne 
bismo poznavali ovaj strah, jer ne bismo umirali. 

5 »Zalog Duha" = Milost Božja. 

13 Ako Apostol ističe milosti, koje je primio od Boga, to ne Čini, da bi 
sebe pohvalio, nego da pokaže na veliku Božju dobrotu. 

14 Ovaj redak znači: Ne gledamo na to, tko je tko, Židov ili poganin, 
siromah ili bogataš. Od šaci se ne hvalimo ne s time, da je Krist bio 
židovske krvi. 

6 9 Neprestano se oslobađamo neprijatelja. Bog nam čuva život, makar 
nas i kažnjava. 

10 Puni smo duhovnih dobara, jer posjedujemo Boga, koji je gospodar 
svega, što postoji. 

8 13 Ovo znači: Ne traži se od vas, da osiromašite, kako biste obogatili 

Kristove sljedbenike, nego da ih pomognete u njihovim potrebama, 
koliko vam je to moguće. 

* Bog će umnožiti plodove vaše milostinje. 

10 10 Sv. Pavao je bio niskoga rasta i nije imao govorničkoga dara, koji se 
u ono doba osobito cijenio, pogotovu među Grcima. 

11 1 Ovdje sv. Pavao bezumljem naziva svoju otvorenost, odnosno i iskre¬ 
nost u stvarima, koje je mogao prešutjeti, a koje se ovako čine kao 

samohvala. 

2 Ovo znači: Ljubomoran sam, ako pripadnete nekome drugome, a ne 
Bogu, kojega vam propovijedam. 

20 Ironična pohvala onih, koji su bili prevareni od krivih apostola. 

24 Usp. 5 Mojs. 25, 3. Mozaički je zakon zabranjivao kažnjavati s više 
od 40 udaraca, da kažnjenik ne bi umro pod udarcima. Zato se običavalo 
dati 39 udaraca. 


II. KORINĆANIMA - GALAĆANIMA - EFEŽANIMA 

12 1 Sv. Pavao veli: Nije dobro hvaliti se, ali ću to učiniti, da smetem 
krive apostole. 

2 Iako Apostol govori u trećem licu, misli na samoga sebe. 

9 U čovjeku, koji priznaje svoju slabost, milost Božja pokazuje i razvija 
svoju veliku snagu. 

13 Apostol nije zahtijevao, da ga uzdržavam, iako je na to imao pravo. 

14 Ovo znači: Poslao sam svoje učenike da skupe milostinju. 

POSLANICA GALAĆANIMA 

1 14 - 17 Sv. Pavao je započeo svoje apostolsko djelovanje, a da se prije toga 
nije savjetovao s ljudima, pa ni s apostolima. 

2 11 Sv. Petar je radio loše, ne s obzirom na nauku, jer je naučavao 
pravu Kristovu nauku, kao i drugi apostoli, nego s obzirom na svoje 

ponašanje. 

14 Ovo znači: Ako ponovno vršim obrede mozaickog zakona, za koje sam 
naučavao, da su beskorisni. 

19 »Umro sam zakonu" Mojsijevu, koji naviješta novi Kristov zakon, 
u kojemu živim. _ ..... 

21 Apostol naglašuje, da traži opravdanje u milosti, koju otkupljenik 
dobiva Kristovom smrću, a ne u mozaičkom zakonu, koji tu milost ne 
može dati. 

3 3 Sad svršujete tijelom", t. j. obredima mozaičkoga zakona. 

17 Postoji Božje obećanje Abrahamu, da će nadoći vrijeme milosti vjerom 
u Isusa Krista. 

29 Mozaički zakon više ne obavezuje. 

4 10 Radi se o održavanju subota, mjeseca mlađaka i ostalih židovskih 

blagdana. . 

12 Apostol ističe, da je bio ljubomoran izvršitelj zakonskih propisa i da 
se tih propisa oslobodio vjerom u Krista. 

43 »Po tijelu", t. j. naravno. — »Po obećanju", t. j. čudesnim putem, jer 
je Sara bila nerotkinja. 

26 »Jeruzalem, koji je gore", t. j. Kristova Crkva, nebeska i božanska. 

5 9 Tko u malim stvarima izlaže svoju vjeru opasnostima, lako može 
izgubiti snagu cijele svoje vjere. 

6 1 »Pazi, da i ti ne budeš iskušan", t. j. imaj na umu, da si i ti sazdan 
od zemlje, kao i onaj, kojega ispravljaš. 

5 Svatko će biti suđen prema svojim djelima. 

15 »Novi stvor", t. j. novi čovjek po milosti i zaslugama Isusa Krista. 

16 »Božji Izrael", t. j. otkupljenici Kristovi, koji su pravi baštinici Božjih 

obećanja Izraelu. . 

17 Apostola označuju znakovi tolikih muka i progona, što ih je podnio u 
službi Kristova evanđelja, kao vjernog Kristovog slugu. 

POSLANICA EFEŽANIMA 

1 14 »Zalog naše baštine" do savršene slobode, koja se postiže vječnim 

životom u slavi. . 

23 Crkva je Kristovo nadopunjenje u toliko, u koliko je, Krist njena 
mistična glava, koja je ispunja u svemu sa svim: svojim bićem i svojim 
životom. 

3 Židovi su smatrali, da sotona vrli svoju vlast iz zraka. 

3 „Ne od djela", t. j. vjera je Božji dar, a ne posljedak nekih nažih 
djela, odnosno zasluga. I 

3 1 Ovaj' redak upućuje na to, da je ova poslanica bila napisana u sužanj- 

stvu. ' 

13 v „Da biste mogli razumjeti" neizmjernost Božje ljubavi i dobrote, 
sadržane u otkupljenju svih ljudi. 

4 7 Milost nam nije dana po našim osobnim zaslugama, jer kad bi tako 
bilo, ne bi bila milost, nego uzvrat za zasluge. 

68, — Ovi „zarobljeni" su neprijateljski dusi, koje je Krist 

pobijedio. 

14 Ljubav je duša ovog duhovnog tijela. 

5 4 Neka vas. nitko ne uvjeri, da možete postići vječnu slavu živeći u ! 
ovim grijesima. 

6 4 Roditelji moraju odgajati djecu u Kristovu duhu. 

17 .„Kaciga spasenja", t. j. nada u vječni život. 


POSLANICA FILIPLJANIMA 

1 4 Dan Isusa^ Krista je dan njegova drugog dolaska kao sveopćeg Suca. 

12 . Ovo znači: Moje zatočenje nije zaustavilo moje apostolsko djelovanje, 

nego je dapače služilo, da privedem mnoge duše Kristovoj vjeri. 

14 „Mojim okovima", t. j. onim, što sam govorio i radio, dok sam bio 
okovan. 

18 Apostol se raduje osvajanju duša za Krista, makar on osobno bio kod 
toga klevetan. 

20 „Bilo životom, bilo smrću", t. j. bilo da me oslobode optužbe, bilo da 
me osude na smrt. 

27 U patnjama, podnesenim za Krista, Apostol vidi posebnu milost, koja 
kršćanina ispunja srećom. 

30 Usp. Dap. 16, 16 i dalje. 

2 13 Naglasuje se neophodna potreba Božje milosti, ako želimo vršiti 
dobra djela. 

25 Epafrodita su Filipljani poslali sv. Pavlu, da mu izruči milostinju, koju 
je tamošnja crkvena općina sakupila za Apostola-zatočenika. 

3 9 Pravda, koja izvire iz Zakona, temelji se na naravnoj snazi i sposobno¬ 
sti čovjeka. 

15 „Savršeni", t. j. oni, koji su sposobni tumačiti vjerske istine. 

4 ! »Vjerni druže", odnosi se na biskupa u Filipima, ili na Epafrodita, 
koji. je nosio ovu poslanicu. — Nije sigurno, da li je ovaj Klement treći 

nasljednik sv. Petra na Rimskoj Stolici. 

22 Bilo je kršćana među službenicima na Neronovu dvoru. 


POSLANICA KOLOŠANIMA 

1 12 Već na zemlji kršćani sudjeluju u božanskom životu preko milosti. 

2 8 Apostol cilja na filozofiju Platonovih učenika, koji su tvrdili, da su 
naši posrednici s Bogom anđeli. 

15 Ovdje Apostol upotrebljava metaforu, koju je uzeo iz običaja kod 

triumfalnog ophoda u Rimu: pobijeđeni su bili u tom ophodu izloženi 
svijetu bez ikakvih svojih znakova, pa i bez odijela. _ 

19 Nije potrebno vanjsko vršenje zakona, kako su to radili Zidovi, niti 
su potrebni anđeli kao posrednici, jer Crkva prima svoj život od svoje 
glave, koja je Krist. 

3 4 „Kad se pojavi Krist" u svom drugom dolasku, na svršetku svijeta. 

9 Čin svlačenja staroga čovjeka i oblačenja novoga čovjeka, koji je 
izvršen krštenjem, treba neprestano obnavljati. 

4 1 Gospodar mora uvijek imati na umu, da je njegov službenik također 
Božji sin, i da je njegovo duhovno dostojanstvo isto tako veliko, kao 

svakog drugog kršćanina. . v . . . 

2 Ovaj redak potiče na neprestanu svijest o prisutnosti Božjoj, radi koje 
moramo biti zahvalni Bogu, ali i očuvati ie svojim bdijenjem. 

14 Luka je pisac trećeg Evanđelja i Djela Apostolskih. 

15 „Koja je u njegovoj kući", koja se u njegovoj kući sastaje na zajed¬ 
ničku molitvu. 

I. POSLANICA SOLUNJANIMA 

1 1 Iako je ovu poslanicu diktirao sam sv. Pavao, Apostol spominje dvo¬ 

jicu svojih suradnika, koji su zajedno s njime osnovali solunsku 
crkvenu općinu. 

9 Apostol se izdržavao svojim vlastitim radom. 

4 4 „Svoj sud", t. j. svoje tijelo, koje je posuda Duha Svetoga. 

11 Ovdje Apostol upozorava, da kršćani ne smiju svojim lošim djelima 
dati slab primjer onima, koji se nalaze. izvan Crkve, kako ovi ne bi radi 
toga napadali i klevetali svetu vjeru. 

15 Pavao sebe računa među one, koji će živjeti u dan Gospodnjeg dolaska, 
izražavajući time svoju nadu, ali ne i sigurnost. 

17 Apostol govori o svršetku svijeta, kojega se dan ne zna. Zato navodi 
kao da će još živjeti u onaj dan. 

5 10 „Ili bdjeli ili spavali", t. j. živi ili mrtvi. 

20 „Ne prezirite proroštva", t. j. upotrebu darova Duha Svetoga i milost 
Božju. 

II. POSLANICA SOLUNJANIMA 

1 8 Radi se o dvjema vrstama grijeha: grijeh proti naravnim zakonima i 
grijeh protiv Duha Svetoga, koji su počinili oni, što su odbili od sebe 

Evanđelje. t .. . 

10 Ovdje se „svetima" naziva anđela, a onima „koji vjerovaše" označuje 
se sve vjernike. 

2 3 „Sin propasti" je Antikrist. 

15 Objavljena istina se predaje usmenim propovijedanjem i preko Svetoga 
Pisma, kako je to Crkva uvijek naučavala. 

I. POSLANICA TIMOTEJU 

1 2 Timotej je Pavlov sin po vjeri, budući da ga je Apostol krstio i priveo 

kršćanstvu. 

3 Timotej je bio biskup u Efezu, gdje je i umro. 

20 »Koje predadoh sotoni": Ovo je bila jedna formula ekskomunikacije 
(izopćenja). 

2 2 Treba moliti za svakoga, jer Bog želi, da se svi ljudi spase, da se zli 
obrate, a dobri da ustraju u svojoj vjeri. 

4 Ovaj redak pobija kalvinističku nauku i u tome je najjasniji od svih 
u Novom Zavjetu. 

14 Ženu je zavela zmija, a žena Adama.. 

3 2 Biskupi ne mogu postati oni, koji su se po drugi put — t. j. nakon 
sto su postali udovci — oženili. Neženstvo svećenstva je crkvena usta¬ 
nova, koja je kasnije bila uvedena, iako ono se preporučalo svećenicima od 
najranijeg doba (v. 1 Kor. 7, 8 i dalje). 

, 10 negoli netko postane službenik oltara, mora proći ispit, iz kojega 

ce se vidjeti, da li njegov život i običaji odgovaraju uzvišenoj službi. 

4 2 „Žigosanih na svojoj savjesti" = koji imaju uspavanu savjest. 

3 >’K?ji zabranjuju ženiti se", t. j. rađati djecu. — Sljedbenici raznih 
filozofskih struja i nauka, kao na pr. gnostici i manikejci, zabranjivali su 
ženidbu. 

7 U ovom se retku cilja na sljedbenike nezdrave filozofije. 

8 Fizički odgoj, sam za sebe, ne koristi mnogo cjelovitom čovjeku. 

5 3 „Poštuj" ovdje znači pružiti dužnu materijalnu pomoć. 

23 Ovo je privatni savjet Timoteju, koji je bio krhka zdravlja. 

6 1 „Robovi", t. j. robovi i sluge, koji imaju za gospodare nevjernike. 


II. POSLANICA TIMOTEJU 

1 6 „Polaganjem mojih ruku", t. j. kad sam te zaredio za biskupa. 

” »Moju zakladu"^ = vjeru i nauku, koju mi je povjerio i radi koje — 
vršeći vjerno svoju dužnost — imam obećan vječni život. 

2 9 „Ali riječ Božja nije okovana", t. j. iako sam zatočen, ne prestajem 
propovijedati Krista riječju i pisanim poslanicama. 

13 Znači: izvršit će svoja obećanja dana dobrima i svoje prijetnje uj.ućenc 
zlima. 

16 „Ncsvetih i ispraznih razgovora", t. j. tumačenja poput onih Figela i 
Hermogcna, koji vele, da nema uskrsnuća mrtvih, i da je jedino uskrsnuće 
ono, koje se postiže krštenjem. 

20 Apostol uspoređuje kršćane sa raznim suđem, koje se upotrebljava u 
velikoj (bogatoj) kući. 

4 14 „Za moje prve obrane", t. j. kod istražne rasprave prije suđenja. 

17 „Izbavio sam se iz lavljih ralja"; Čini se, da je Apostol bio poslan na 
neki drugi sud, koji je bio stroži od prvoga, kojega se ipak oslobodio. 

21 Pudent, rimski senator, i Klaudija bili su roditelji kršćanskih mučenika 
Prakseda i Prudencije. — Lino je bio prvi nasljednik sv. Petra. 


POSLANICA TITU 

1 13 Ovdje se navodi jedna izreka Epimenida, slavnoga pjesnika iz Krete. 

15 Osini naučenjačkih zabluda, ovi su krivi učitelji jos uvijek razlikovali 
čista od nečistih jela u smislu Mojsijevog zakona. 

2 11 Ovdje riječ „milost" označuje zapravo posvetnu milost koja je obja¬ 
vljena čovječanstvu u utjelovlenju. 


13 Ovdje se izravno i jasno govori o Isusovu božanstvu. 

I 3 1 Svaka vlast, pa i ona, koja ne pozna pravu vjeru, ustanovljena je od 

Boga. 

3 Usp. 1 Kor. 6, 9 i dalje i Ef. 2, 2 i dalje. 

12 - 13 O Artemu i Ženi ne govori se nigdje u Svetom Pismu, osim na 
ovom mjestu. 


POSLANICA FILEMONU 

1 2 Apija je vjerojatno bila Filemonova sestra, a Arhip — po mišljenju 

najvećeg dijela tumača Pavlovih poslanica — njihov sin. 


POSLANICA HEBREJIMA 

1 9 „Više negoli tvoje drugove", t. j. više negoli tvoju braću, koja su ti to 
po svojoj ljudskoj naravi. 

2 1 Treba paziti na objavljenu Istinu, da ne bismo izgubili priliku za 
ulazak u luku spasenja. 

2 Ovo se odnosi na stari Zakon. 

4 Ovo su znaci, čudesa i sile, koje su se očitovale u apostolska vremena. 
15 Radi se o onima, koji u smrti vide kaznu, a ne čas ulaska u neumrlu 
slavu. 

17 Krist je bio u svemu sličar braći, t. j. ljudima, osim u grijehu i 
neznanju. 

3 1 Poslanik, kojega je poslao Otac da otkupi svijet; veliki svećenik, koji 
predstavlja pred Ocem cijelo otkupljeno čovječanstvo. 

8 Usp. s 2 Mojs. 17, 7 i 4 Moj. 20, 1 i dalje. 

14 Počelo njegova bivstva je vjera; početak, korijen i temelj kršćanskoga 
života (Sv. Ivan Zlatoust). 

4 9 Ovo počivanje znači vječno blaženstvo. 

n_i 2 Ovdje Božja riječ, iako osobito istaknuta, ne označuje utjelovljenu 
Riječ Drugu božansku Osobu presv. Trojstva. 

13 Bog sve vidi i sve zna i stvorenje ništa ne može od njega sakriti. 

5 3 Usp. 3 Mojs. 9, 7; 16, 6; 4 Mojs. 15, 22-31. 

13 „Riječi pravde": ovo se može odnositi na cijelo sveto Pismo i posebno 
na nauku o Mesiji, koji je predstavljen u Melkizedeku, „kralju pravde". 

6 1 „Mrtva djela" su ona, koja su izvršena bez milosti, jer duša, koja je 
radi grijeha mrtva, može činiti samo „mrtva djela". 

2 Nauku o krštenju uključuje razliku između sakramenta krštenja, koji 
je uspostavio Krist, i onoga, koji je vršio sv. Ivan. 

6 Neki heretici navode ovo mjesto, da bi tobože dokazali, kako Crkva 
nema vlasti da oprosti stanovite grijehe, koji su neoprostivi. No tekst se ne 
odnosi na oproštenje grijeha, nego na teškoću pokajanja onih, koji su ogrezli 
u stanovitim grijesima. Za ovo je pokajanje potrebno mnogo milosti. 

7 3 Sveto Pismo ne govori ništa ni o precima, ni o potomcima kralja i 
velikog svećenika Melkizedeka. (Usp. 1 Mojs. 14, 18). 

9 11 - 12 Svetinja nad svetinjama ovdje označuje raj, u koji je Krist ušao 

tijelom, nakon što je omogućio ljudima ulazak u slavu svojom mukom 
i smrću na križu. 

22 Mojsijev zakon je propisivao razne žrtve za oproštenje prestupaka. 

10 J Novi zakon (Novi Zavjet) posjeduje stvarnost, koje je Stari Zavjet | 
bio samo slika. 

4 staroza vjetna žrtva očišćavala, nego vjera u Božje milosrđe. Žrtve 
su pobuđivaln na vjeru. 

-Cijepanje zavjese u hramu u času Isusove smrti simbolizira njegovo 
»podijeljeno" tijelo. Žrtvom svojega tijela Krist je otvorio put k spasenju. 

Božja kuca ovdje označuje Crkvu. ! 

22 Ovdje „čista voda** označuje sv. krštenje. 

28 Apostol ne veli, da grijeh otpadništva nije oprostiv, nego da će teško 
biti oprošten radi tvrdokornosti onih ljudi, koji otpadaju od vjere. 

11 ? 9 B a°u J ? stv ? rio sv . i i et iz ni *ta 2 učinio ga je vidljivim i lijepim. 

Abraham je dobio natrag Izaka kao Kristovu sliku, koji je bio žrtvo¬ 
van i koji je uskrsnuo. 

23 Mojsijevi roditelji su vjerovali, da je Bog odredio njihova sina za velike f 
stvari. 

26 Trpio j‘e radi Krista, kojega je vidio očima vjere. 

32 Slijedeći primjeri su uzeti također iz Staroga Zavjeta, ali i iz židov¬ 
ske predaje. 

35 Misli se na primjere Sareptove udovice, na braću Makabejce i t. d. 

36 Samson, nekoji proroci i t. d. 

37 Prema židovskoj predaji Izaija je bio prepiljen. 

12 2 Isus je početak i svrha vjere. 

7 Svrha. je lcaral ?i a > koja Bog šalje ljudima, da se ljudi otresu grijeha. 

Ezav je za zdjelu leće prodao pravo prvorodstva i prema tome blago¬ 
slov svoga oca i Božja obećanja. 

18 Usp. 2 Mojs. 19, 10. 

24 Kristova krv traži milosrđe, a ne osvetu. 

28 Kršćanski život mora biti liturgija hvale i službe Bogu. 

29 Ovaj „oganj" će sažeći sve one, koji se bune protiv Boga. 

13 9 Ovdje jela označuju žrtve, koje su se vršile po Mojsijcvu zakonu te 
se iznosile na žrtvenim gozbama. 

10 Krista u euharistiji ne mogu primati oni, koji se ravnaju po starome 
Zakonu. 

13 „Noseći njegovu sramotu", t. j. njegov križ. 

15 Hvalimo dobrotu i veličanstvo Božje. 

17 Slušajte svoje predstojnike i ne izazivajte u njima patnju svojim lošim 
ponašanjem. 

22 Velika je nauka zaista ovdje opisana ukratko. 

JAKOVLJEVA POSLANICA 

1 1 „Rasijana plemena, t. j. oni Židovi, koji su živjeli izvan Palestine. 

4 Apostol preporuča strpljenje u kušnjama, u kojima se čisti duša. 

. * „Čovjek s dvije dušc‘, t. j. onaj, koji bi se htio podijeliti između Boga 

1 stvorenja. 

9 Ova pouka se sastoji u tome, da Božji posinak mora biti sličan Kristu, 
siromašan i ponizan. 

11 „Bogati će uvenuti" usred svojih materijalnih dobara. 

2 g leda i te tko je tko": ne pravite razlike među braćom, jer su svi 
ljudi jednaki pred Bogom. 

4 Ni jeste Ii se priklonili površnome sjaju i prezreli zasluge i kreposti? 


JAKOVLJEVA - I., II. PETROVA 


10 Ne vrijedi držati zapovijedi, a u jednoj od njih griješiti. . 

19 „I đavoli vjeruju", pa su ipak osuđeni na vječnu propast. 

4 2 „Ubijate", t. j. zadojeni ste smrtnom mržnjom prema svojim bližnjima. 
5 Bog ne može trpjeti, da se čovjek dijeli između Boga i stvorenja. 

9 „Osjećajte svoju bijedu..." razmišljajući o svojim grijesima. 

5 1 „Nevolje, koje idu na vas" radi vaše škrtosti. 

11 Drugim riječima: pouzdajte se u nagradu za svoje patnje. 

14 U grčkom tekstu se razumije, da se radi o teškim bolestima. 

15 Ako je za dobro duše bolesnika, bolesnik će se osloboditi svoje bolesti. 
20 Bog će nagraditi njegovo dobro djelo oprostivši mu grijehe. 


I. PETROVA POSLANICA 

1 1 Rasijani došljaci su oni kršćani, koji žive među poganima. 

11 Već su proroci u Starom Zavjetu bili nadahnuti i poticani od Krista. 
20 „Posljednja vremena" su mesijanska vremena. 

2 5 Apostol govori o unutarnjem svećeniŠtvu, koje se sastoji u molitvi i 
dobrim djelima, i u kojem smislu su svi kršćani svećenici. 

8 Židovi, koje je prve pozvao Bog, bili su napušteni radi njihove nevjer- 
nosti. 

9 „Puk dobitka" zaslugom Kristove žrtve. 

12 Dan pohođenja označuje vrijeme obraćenja. 

3 6 Neka vas nikakav ljudski obzir ne udalji od vršenja vaših dužnosti. 

19 Dok je Isusovo tijelo bilo mrtvo u grobu, Kristov duh je sišao u 
Abrahamovo krilo, da navijesti pravednicima, koji su se tamo nalazili, slo¬ 
bodu, — Ovdje imamo biblijsku podlogu.za članak vjere: „Sišao nad pakao". 

4 6 Evanđelje se propovijedalo također i nevjernicima, koji — živeći u 
grijehu — bijahu mrtvi za život milosti. 

8 Ljubav čini, da grijesi budu lakše oprošteni. 

5 1 „Dionik slave": Sv. Petar naziva sebe dionikom slave, jer je prisu¬ 
stvovao Isusovu preobraženju na gori Tabor. Ova Kristova slava će se 

pokazati svima, kad Božji Sin bude po drugi put došao na svijet. 

13 Sv. Petar naziva Babilonom grad Rim. 


II. PETROVA POSLANICA 

1 14 Apostolski prvak govori u svojoj skoroj smrti, koja mu je bez sumnje 
bila najavljena objavom. 

19 „Dok dan ne osvane...", t. j. dok ne budete imali jasnu predodžbu o 
Bogu u raju. 

20 Ovaj redak jasno označuje, da je za tumačenje Svetoga Pisma ovlaštena 
samo Crkva, i da se Sveto Pismo ne može tumačiti, kako tko hoće. 

2 2 Bit će zavedeni od varalica, koji svoje navike i mane pripisuju vjeri. 

3 4 „Gdje je obećanje njegova dolaska", t. j. kada će biti svršetak svijeta. 
8 Sv. Petar naglasuje, kako je Bogu uvijek i sve prisutno. 

17 „Ne izgubite svojega tvrdoga uvjerenja", t. j. ne izgubite vjeru i 
svetost života. 

I., II., III. IVANOVA 


I. IVANOVA POSLANICA 

1 1 Usp. Iv. 1, 1. 

3 U ovim prvim recima sam sv. Ivan tvrdi, da je bio svjedok Kristova 
života. 

, 10 Svi su ljudi grješnici, i zato je Krist došao na svijet, da opere grijehe 
svih ljudi. 

2 2 On, koji je sebe prikazao kao žrtvu na križu i koji se svakodnevno 
prikazuje na našim oltarima. 

15 Po izrazima sv. Ivana „svijet* označuje ljude, koji se protive Bogu i 
koji su oprečni Kristovoj nauci. 

1? »Od nas izađoše, ali nijesu bili od nas“, t. j. nijesu bili istinski 
krščani. 

20 „Sveti* je Krist, od kojega su krštenici primili „pomazanje* u Duhu 
Svetome preko sakramenata krštenja i potvrde. 

3 1 Božjim posinjenjem postajemo Božja djeca. 

4 Grijeh je bezakonje, jer se protivi Božjemu zakonu. 

13 Svijet mrzi na dobre vjernike, jer je sveti život vjernika osuda mana 
i zloče svijeta. 

4 3 Krivovjerci su preteče Antikrista. 

17 Kao što nas Bog prekomjerno ljubi, tako i mi moramo ljubiti svim 
srcem, svom dušom i svom pameću svojega Boga. 

5 3 Božje zapovijedi nijesu teške, kad se vrše s ljubavlju. 

4 Voda označuje krštenje u Kristu, a krv označuje smrt. 

* Tri su jednodušna svjedoka. 

12 „Nema života*, jer ustraje u grijehu, koji je smrt duše. 

14 Grijeh „koji donosi smrt* je po svoj prilici otpad. Ivan ovdje ne 
govori o ovome grijehu, no to ne znači, da se za takve grješnike ne smijemo 
moliti. 

17 grijeha, koji nijesu grijesi u samima sebi, ali postaju radi lošega 
raspoloženja onih, koji ih poČinjaju. 

11 „Koji je rođen od Boga, ne griješi*, t. j. onaj, koji živi kao Božje 
dijete, koristi primljene milosti, da ne bi sagriješio. 

n. IVANOVA POSLANICA 

1 1 Sv. Ivan se s pravom mogao zvati starješinom radi svoje visoke dobi i 

jedinstvenosti kao propovjednik Evanđelja. Vjerojatno su ga pod tim 
imenom poznavali i njegovi suvremenici. 

5 Ovo uporno naglašavanje obaveze ljubavi daje naslućivati, da je u onda¬ 
šnjoj kršćanskoj zajednici, kojoj je upućena ova poslanica, bilo prekršaja 
u tom smislu. 

10 Da ostanu postojani u vjeri, neka se gostoljubivost ne proteže na 
bezvjerce, odnosno one, koji ispovijedaju krivu nauku. 

11 Čak se i pozdrav mogao tumačiti kao znak priznanja i odobravanja. 

13 „Izabrana sestra* je Crkva, u kojoj se nalazi Apostol. 

III. IVANOVA POSLANICA 

i 9 Diotref nije htio primiti Apostola u osobi njegovih izaslanika. 

12 O Demetriju ne znamo ništa više od ovoga, što se ovdje navodi. 

JUDINA POSLANICA 

1 4 Ovi ljudi, koji se uvukoše u kršćanske redove, podcjenjuju Božju 

milost i prepuštaju se svim vrstama grijeha i mana. 

* „Preziru gospodstvo*, t. j. podcjenjuju božansko veličanstvo Isusa Krista 
i prava zakonitih crkvenih vlasti. . ........ 

9 Prema staroj židovskoj predaji (koja se nalazi u apokrifnoj knjizi 
Henohovoj) Bog je naredio arhanđelu Mihovilu da pokopa Mojsijevo tijelo, 
u čemu ga je sotona htio spriječiti. 

13 „Vječita tama* = vječna propast, vječno osuđenje. 

19 „Koji nemaju Duha*, t. j. Duha Svetoga i njegove milosti. 

22 Ovaj redak se odnosi na heretike i na one, koji propovijedaju krivu 
nauku. 


OTKRIVENJE SV. IVANA 

1 1 Ono, što Bog Otac želi objaviti, povjerava svome Sinu, koji tad objavi 

prorocima, u ovom slučaju sv. Ivanu. . 

4 Sedam duhova označuje sedam blazenstava Otkrivenja: 1, 4; 14, 13; 
16, 15; 19, 9; 20, 6; 22, 7; 24 ....... . ,, , 

4 Učinio nas je novim izraelskim narodom, koji je dobio novi z.akon. 

7 „Proplakat će...“ od straha, no sa zakašnjenjem, i njihovo ce kajanje 
biti beskorisno. , , , 

0 Alfa i omega su imena prvog i zadnjeg slova grčke abecede. 

9 Patmos je malen otok u Egejskom moru, gdje je sv. Ivan bio zatočen. 

10 „Gospodnji dan*: Ovdje se po prvi put označuje nedjelja kao Gospod¬ 

nji dan, koji je zamijenio svetkovanje židovske subote. Gospodnjim danom 
se nazivao dan, kada je Krist uskrsnuo, t. j. nedjelja. . . .. 

13 Svijećnjaci, zlatni pojas i dugačka haljina su kraljevski ukrasi, koji 
ujedno označuju njegovu vlast. 

2 2 Ovaj redak hoće reći: Učinio si sve, da pokažeš, kako je kriva nauka 
onih, koji govore, da su apostoli, a nijesu. 

5 „Dignut ću ti svijećnjak*, t. j. dignut ću tvojoj crkvi svijetlo vjere. 

4 „Nikolaiti su bili neka krivovjerska sekta. 

11 „Ne će mu nauditi druga smrt*, t. j. vječna smrt, odnosno vječna 

P °» „Bacam je na postelju*, t. j. ispunit ću je bolovima i bolestima. 

23 Tako će biti kažnjena ludovanja krivovjeraca. 

20 ,,I dat ću mu zvijezdu danicu*, t. j. svijetlo slave. 

3 3 Kad budeš najmanje na to mislio, doći ću i kaznit ću te. 

4 Sačuvali su svoju nevinot, koju označuje bijela haljina, što su je 
obukli na krštenju. , 

10 Ovdje se misli — po svoj prilici — na progone. . „ 

18 Ovo znači: čini pokoru za svoje grijehe, budi ponizan i vidjet ces, u 
kakvom se žalosnom stanju nalaziš. . , . . 

20 „Večerat ću s njim i on sa mnom*, t. j. primit ću ga za moj nebeski 
stol. 

4 5 Ovaj redak označuje Duha Svetoga, umnožena u svojim darovima. 

5 5 Ovdje lav Jude označuje Isusa Krista. 

6 U Svetom Pismu rog gotovo uvijek označuje vlast. 

6 1 Ovo poglavlje opisuje, u simboličkim slikama, Kristovu pobjedu i 

pobjedu njegova kraljevstva nad neprijateljima. 

k Star ? d ° ba L P5 b ip đnici su jabafi bijele konje. Ova slika nam prika¬ 
zuje Krista kao pobjednika. 1 

' Riđi konj označuje rat; vranac oznajuče neimaštinu, a plavi konj smrt. 

7 ’ Ovo poglavlje opisuje, kako su izabrani — uza sve svoje teškoće i 
mulce — spašeni po Božjoj milosti. 

Brojevi su ovdje simbolični i označuju ogromno mnoštvo. 

8 slijede"* " " ebU poda,C sveian ‘i‘ značaj izvanrednim objavama, koje 

* Molitva svetaca zaštićuje pravednike i privlači pobjedu Božje stvari. 

9 1 Zjalo bezdana označuje paklena vrata. 

3 Ovi skakavci označuju zle duhove. 

* Zli duhovi nemaju vlasti nad Kristovim vjernicima. 

tV, A ”u • mje *? c, t a » ta j- neodređeno vrijeme, ali ne odveć dugo, kada će 
zli duhovi moći slobodno djelovati. 

” ° V1 “blatni likovi označuju ono što je tajanstveno u đavolskoj vlasti. 

10 Ezek'*^ 1 l k i n, dafje) Znai!i SaŽiv ' eti se sa božanske objave. (Usp. 

” B °žja riječ je slatka, ali njen sadržaj može biti gorak, kad najavliuie 
neposrednu nesreću. } ' ’ 

11 ' Mjeriti ovdje znači: ograničiti prostor, koji neprijatelj ne može osvo¬ 
jiti, bve što je izvan toga prostora izloženo je navalama i postupku 

neprijatelja. Ovdje se simbolički označuje Kristova Crkva, koje pripadnici 
ne ce biti plijen sotone, ako budu vjerni i ako žive po Božjim zapovijedima. 

• sv J ed °ba , jer je istina dostojna vjerodostojnosti, ako za nju 

svjedoče dva svjedoka. Ovi svjedoci bit će spremni trpjeti za istinu pa čak 
i primiti za nju samu smrt. 

12 ’ Ova žena je Spasiteljeva majka (vidi redak 5) i majka velikog kršćan- 

k ° 8 pokoljenja (redak 17). Ona označuje prije Kristova dolaska sina- 
gogu, a s njegovim dolaskom Crkvu. 

Braća su vjernici, koji su svojom ustrajnom vjerom već pobijedili 
sotonu, što će se vidjeti na koncu. r ; 

13 ’ dikama.« prikazuje, kako pakleni zmaj nastoji da 

sruši Božju Crkvu. Rogovi označuju vlast, a krune kraljevski sjaj. 

vlast Udl ’ k0)I nema,u straha Božjega, obožavaju vanjske uspjehe i tvarnu 

hlli'\y ? m /“bovi, koji su bili određeni za službu božanstvima, 

bili su obilježeni užarenim žigom, da bi se tako označilo, da ne mogu 
mijenjati gospodara. ’ 

" Broj šest stotina i šezdeset i šest do danas nije razjašnjen. No sve 
brojeve u Otkrivenju treba uzeti simbolički. ' 1 

14 ’ Jagnj'e je Krist (v. 5. poglavlje). Sionska je gora Božja gora u simbo- 

mannnlTJ!. dak i. e i?, 1 - 0 B d l« boravi sam Bog. — Navedeni broj 
(144.000) treba uzeti simbolički i označuje puninu. 

s pra?im Vi Bo n om° “ m ° Že razum J eti također kao vjernost duhovnoj ženidbi 

' Pod Babilonom se razumije ljudska vlast, koja je protiv Boga. U vri- 
jeme Apostola Ivana ovu je vlast imao Rim. 

Pismu 0 " l Sl Mo a js 0 18 d, 2 m 8“’lz k 34, P ° naVl ' 1 “ mn ° g ° puta u S «““ 

15 » Nakon što je Mojsije izveo izraelski narod iz Egipta, zapjevao je 

himnu zahvale i pohvale Bogu (2 Mojs. 15, 1 i dalje). Na isti način 
sada pjevaju novu pjesmu oni, koji su izbjegli vlasti zvijeri. Ova je pjesma 
ujedno i himna pobjede. 

16 7 Ovdje se vjerojatno misli na duše mučenika, koji imaju počasno 
mjesto kraj žrtvenika. 

16 Kao što su kanaanski kraljevi bili potučeni kod Armagedona (Suc. 5, 
19) — Armagedon je gora Magedon ili Megiddo — tako će naći svoj poraz 
oni kraljevi cijeloga svijeta. * 

11 Talenat je težio 54 kilograma. 

17 5 Babilon u Novom Zavjetu označuje Rim. Ipak se ovaj naziv ne smije 
primijeniti samo na Rim. 

12 Broj deset je vjerojatno približan broj i označuje „nekoliko". 

18 2 Osuda se najavljuje kao već izvršena. Nepromjenjive Božje odluke 
navode se u proročkom jeziku kao već izvršene. 

4 Odnosi se na one, koji su, iako u svijetu, vjerni Bogu. 

19 1 Usklik „Aleluja", koji se upotrebljava u psalmima, u Novom Zavjetu 
se navodi samo ovdje i označuje usklik radosti. 

7 Dolazak Kristova kraljevstva se označuje kao svadba, koja će se uskoro 
slaviti. 

9 Ovo je anđeo, koji je pokazao proroku sud nad Babilonom. 

13 Haljina umočena u krv je simbol pobjede nad neprijateljima. 

20 1 Ključ bezdana ima Krist. 

2 Tisuću godina označuje ovdje dugo vrijeme, nakon kojega će biti 
kratka borba protiv kršćana. Treba imati na umu, da činjenice, koje se 
iznose u viđenjima, ne slijede kronološki red. 

4 Na prijestoljima su sjedala dvadeset i četiri starca. 

8 Imena Gog i Magog su uzeta iz Ezekijela (pogl. 38 i 39) i ovdje 
označuju udaljene poganske narode. 

21 1 Ove riječi, koje opisuju savršenstvo Božjega kraljevstva, nalaze se 
kod proroka Izaije (65, 17; 66, 22). 

2 Usporedba sa zaručnikom i zaručnicom označuje jedinstvo, koje vezuje 
vjernike s Bogom. 

3 Novi svijet, odnosno bit blaženstva otkupljenika, sastoji se u posjedo¬ 
vanju Boga. 

t2 Bedemi, dvanaest vrata i dvanaest anđela označuju vlast i dostojanstvo 
grada i ukazuju na njegovo jedinstvo (usp. Iz. 48, 30 i dalje). 

22 1 Slike o stablu života, vodi života i svijetlu života sadrže tipične misli 
sv. Ivana, i sve tri označuju puninu spasenja, koju će uživati stanovnici 

Božjega grada. 

20 Ovu riječ „brzo“ treba mjeriti Božjim mjerilom. — Dođi Gospodine 
Isuse, bila je molitva progonjenih prvih kršćana. 

